
Epäluulo  vierotti  ensin  yksityiset  mielipiteet.  Nyt 
tunkeutui  se,  nostaen  vihaa,  niiden  kansojen  keskeen. 
jotka  silloin  yhdessä  muodostivat  Svean  valtakunnan. 
Suomalaiset  luulivat  itsensä  kavalletuiksi,  pahoin  koh- 
delluiksi, ja  se  tuntui  sitä  ilettävämmältä,  kun  se  tuli 
niiden  puolelta,  joiden  edestä  he  olivat  uhranneet  verensä 
ja  henkensä.  Fr.  Cygnaus. 

I  OSA 
ARPAA  HEITETTÄISSÄ 


JOHDATUS. 

Suomen  aavoista,  monasti  ylistetyistä  vesistöistä  on 
Saimaalla  etusija.  Keskellä  milloin  hymyilevän  valoisia 
milloin  synkän  vakavia  vuoriselänteitä  leviää  Saimaa 
laajana  kuin  meri,  ja  katselijan  eteen  aukenee  tumman- 
vihreiden  rantojen  sylissä  loppumattomasti  yhä  uusia  saa- 
ria ja  salmia,  luotoja  ja  kareja.  Yhdestä  sen  lahdesta  Vii- 
purin läänin  Lapveden  pitäjässä  pistää  niemimaa  pohjoi- 
seen. Sitä  rajoittaa  etelässä  Salpausselkä  ja  sen  muita 
sivuja  huuhtovat  Saimaan  aallot.  Tämän  niemen  mui- 
noin tuuheata  lehtimetsää  kasvavassa  kärjessä  sijaitsi 
aikanaan  köyhä  kylä,  arvoton  muille  kuin  sen  omille  asuk- 
kaille, joitten  mielestä  seudun  kauneus  ja  oma  koti  erä- 
maassa olivat  kallisarvoisempia  kuin  koko  muu  maailma. 
Tämä  paikka,  jota  sanottiin  Lappeenrannaksi,  oli  vanhas- 
taan tunnettu  niiden  tavaroiden  purkauspaikkana,  joita 
pohjoisesta  tuotiin  5  peninkulman  päässä  olevaan  Viipu- 
riin. Isonvihan  jälkeen  perustettiin  siihen  samannimi- 
nen kaupunki,  joka  sitten,  kun  Viipuri  oli  menetetty, 
sai  sotaisen  merkityksen  ja  oli  puolustuskohtana  idästä 
päin  tulevia  vaaroja  vastaan.  Sitä  varten  rakennettiin 
linna  kärjen  pohjoisimpaan  päähän  tahi  oikeastaan  likei- 
selle saarelle,  mutta  kun  sillä  ei  luultu  olevan  kyllin  suurta 
vastustusvoimaa,  ympäröitiin  itse  kaupunki  tykitetyillä 
multavalleilla.  Piankin  tuli  ilmi,  että  nämä  puolustus- 
toimet kyllä  olivat  tarpeen. 

Kaarle  Xllm  sotainen  ura  oli  1718  päättynyt.  Pel- 
jättynä  ja  ihailtuna,  rakastettuna  ja  vihattuna  oli  hänet 
kaatanut  ei  vihollisen,  vaan,  kuten  väitettiin,  omista  riveistä 
lähtenyt  luoti.  Ruotsi  seisoi  perikatonsa  partaalla  ja  Suo- 
messa oli  kurjuus  ylimmillään.  Tahdottomana  välikappa- 
leena   oli    valtakunta   viimeisiin   ääriin  saakka  myöntynyt 


kuninkaan  vaatimuksiin,  tottuneena  hänen  edeltäjiensä 
aikana  näkemään  kuninkaan  persoonassa  kansalaisen  kun- 
nian ja  onnen  turvaajan.  Se  tapa,  millä  Kaarle  XII  oli 
väärinkäyttänyt  valtaansa,  aiheutti  yrityksiä  rajattoman 
yksinvallan  supistamiseksi.  Ensimäiset  askeleet  kävivät 
kansanvaltaiseen  suuntaan,  mutta  ohjakset  luisuivat  pian 
ylimystön  käsiin,  joka  sitten  saattoi  Kaarlen  jälkeläisen 
Fredrik  I:n  pelkäksi  varjokuvaksi,  mutta  aateliston  kaik- 
kivaltiaaksi. Se  suunnaton  joukko  upseereja,  joka  1721 
vuoden  rauhan  jälkeen  kasaantui  Ruotsiin,  synnytti  mie- 
lissä levottomuutta,  joka  tavalla  jos  milläkin  pyrki  pääse- 
mään ilmoille.  Rauhan  toimet  eivät  soveltuneet  niille, 
jotka  osasivat  käyttää  ainoastaan  miekkaa,  semminkin 
kun  heillä  suurimmaksi  osaksi  tuskin  oli  jokapäiväistä 
leipää,  ja  parempiosaiset  kohtelivat  heitä  ylenkatsein, 
jos  he  hädässään  turvautuivat  porvarilliseen  elinkeinoon. 
Eri  mielipiteitä  harrastaen  hajaantui  voitolle  päässyt 
puolue  pian  kahteen  leiriin,  Hattuihin  ja  Myssyihin,*  jotka 
taistelivat  keskenään  hengen  edestä.  Omat  edut  ja  ulko- 
valtojen houkutukset  tukahuttivat  yhä  enemmän  harras- 
tukset isänmaan  hyväksi.  Sota!  siinä  päivän  tunnussana, 
ja  johtajien  sokaisemana  huusi  väkijoukko  suurten  mukaan, 
joita  vastaan  se  ennen  oli  taistellut.  Ruotsin  kansalle  oli 
sota  kuitenkin  vastenmielinen,  mutta  Tukholmassa  aja- 
teltiin toisin.   Siellä  vaativat  vanhat  ja  nuoret  kostoa  Venä- 

*  Näiden  puoluenimion  bynnvbtä  on  erilaisia  kertomuksia. 
Kerrotaan  m.  m.  sotaa  kannattaneen  kreivitär  De  Ia  Gardien 
kerran  väitellessään  kahden  rauhan  säilyttämistä  haluavan  her- 
ran kanssa  huudahtaneen:  »Tepä  nyt  olette  aika  yömyssyjä!»  Tä- 
hän oli  sitten  muuan  sodanhimoinen  upseeri  vastannut:  »Mutta 
luepä  olemme  hattuja!*  Tämän  nimen  omaksui  sitten  ylpeydellä 
koko  sotapuoluc.  Naisille  lahjoitettiin  hatun  muotoon  laitettuja 
koristeita  ja  nauhoja;  nuuskarasioissa  pidettiin  hat\mmuotoon 
taivutettuja  tukaatteja  ja  hattuun  sidottiin  huomion  kiinnittä- 
miseksi nauharuusuja  sekä  koetettiin  nimityksillä  »myssy,  yö- 
myssy»  saattaa  rauhanpuoluetta  naurunalaisek.si;  tämä  puolestaan 
kosti  nimittämällä  sotapuoluctta  »hätteveljeksiksi»  (sanaleikki. 
joka  viittaa  hattuun  ja  merirosvoihin  vitaliveljeksiin).  »Ruotsin 
vapauden  surupäähineiksi»  j.  n.  e. 


jälle,  joka  rauhanteossa  oli  saanut  haltuunsa  Itämeren 
maakunnat  ja  Inkerin  ja  kokonaan  valloitetusta  Suomesta 
pidätti  itselleen  Viipurin  ja  osan  Karjalaa.  Hatut  uhkuivat 
nyt  kostoa,  jota  tietysti  paljastetuin  miekoin  oli  voitta- 
jalta etsittävä.  Ranskakin  hautoi  tuhoa  Venäjän  kasva- 
valle vallalle  ja  sieltä  oli  jo  saatu  ei  ainoastaan  loistavia 
lupauksia,  vaan  helisevää  kultaakin.  Myssyt,  jotka  tah- 
toivat rauhaa  ja  yhteyttä  Venäjän  kanssa,  olivat  nekin 
käyttäneet  apurahoja  hyväkseen,  mutta  joutuivat  kui- 
tenkin tappiolle.  Sota  näytti  yhä  uhkaavammalta,  mutta 
ei  kuitenkaan  vielä  välttämättömältä.  Lopullinen  ratkaisu 
riippui  valtiopäivistä,  jotka  kokoontuivat  joulukuussa  1740. 

Jo  edellisenä  vuonna  oli  Suomeen  siirretty  1,600  ruot- 
salaista sotamiestä,  mutta  kun  Venäjä  kysyi  syytä  siihen, 
vastattiin,  että  miehistöä  käytetään  suomalaisten  linnaraken- 
nusten  töihin  ja  ettei  Ruotsin  hallituksella  ollut  muuta  kuin 
rauha  mielessä.  Silloinen  ylipäällikkö  Suomessa,  parooni 
Cronstedt,  teki  kirjeessä  kuninkaalle  selkoa  yleisestä  hä- 
dästä Suomessa,  rukoillen,  ettei  hallitus  rikkoisi  väliänsä 
Venäjään,  koska  suomalaiset  nyt  jo  olivat  näänty- 
mäisillään siitä  yleisestä  kadosta,  joka  oli  maata  kohdannut, 
ja  koska  edellisen  sodan  seuraukset  vielä  kaikkialla  tun- 
tuivat. Tämän  kunnon  miehen  mielestä  oli  hyökkäyssota 
jumalaton  huimapäisyys,  jota  hän  hartaasti  pyytää  kunin- 
kaan välttämään.  Näille  varoituksille  olivat  vallanpitäjät 
kuitenkin  kuurot,  jonka  vuoksi  Cronstedt  vihdoin  ilmoit- 
taen, ettei  hänen  älynsä  eikä  tarmonsa  riittäneet  siihen 
toimeen,  jota  kuninkaan  ja  isänmaan  etu  vaati,  pyysi 
virkaeron,  joka  hänelle  myönnettiinkin.  Hänen  jälkeläi- 
sekseen  määrättiin  yksimielisesti  kreivi  Kaarlo  Emil  Lewen- 
haupt,  syntynyt  1691,  Aurora  Königsmarkin  sisarenpoika. 

On  harvoja,  jotka  ovat  alottaneet  uransa  niin  ihail- 
tuina ja  rakastettuina  kuin  tämä  ulkomuodoltaankin  upea 
mies.  Hänen  hyvä  sydämensä,  hänen  suoruutensa,  oman- 
voiton  pyytämättömyytensä,  rehellisyytensä  ja  lämmin 
isänmaanrakkautensa  olivat  ominaisuuksia,  joita  jokaisen 
täytyy  pitää   arvossa,   ja  vihdoin  oli  yleinen  mielipide  se. 


että  hän  oli  Ruotsin  etevin  mies.  Kaunopuheisuutensa 
ja  intor.sa  oli  hän  käyttänyt  puolustaaksensa  kansan  miestä, 
rauhaa  rakastavaa  Hornia.  1734  vuoden  valtiopäivillä 
pani  Levvenhaupt  koko  tarmonsa  hikkeelle  hiUitäksensä 
aateliston  ylenpalttisia  vaatimuksia,  ja  kun  hän  siinä  menes- 
tyi, tahtoi  sama  aatelisto  saada  hänet  ylennetyksi  kenraa- 
liluutnantiksi, mutta  hän  kieltäytyi,  koska  ei  tahtonut 
syrjäyttää  vanhempia  kumppaneitaan.  Hänelle  pöytä- 
rahaksi  tarjotut  15,000  hopeataalaria  vähensi  hän  itse 
i2,ooo:een.  Semmoiset  olivat  ne  ominaisuudet,  joilla 
Kaarlo  Emil  Levvenhaupt  saavutti  kunnioituksen  ja  ihai- 
lun, joka  näytti  rajattomalta.  Jokunen  luuli  huomanneensa, 
että  häntä  huimasi  hänen  korkea  asemansa,  mutta  näiden 
muka  kadehtivien  pärjääjien  äänet  tukahutettiin.  Hattu- 
puolueen  etevimpänä  miehenä  vaikutti  Levvenhaupt  sie- 
lunsa koko  hehkulla  Venäjätä  vastaan,  ja  riemu  nousi 
ylimmilleen,  kun  hänelle  uskottiin  Ruotsin  kunnian  suoje- 
leminen vastaisessa  sodassa.  Hän  ei  kuitenkaan  voinut  kohta 
ryhtyä  toimeensa,  koska  hän  oli  maamarsalkkana  valtio- 
päivillä. Väliaikaisesti  uskottiin  ylipäällikkyys  parooni 
Henrik  Maunu  Buddenbrockille,  55  vuoden  ikäiselle  mie- 
helle. Tämä  suku  oli  alkuperäisesti  VVestfaHsta  kotoisin, 
mutta  jo  puolitoista  vuosisataa  sitten  oli  yksi  sen  haara 
muuttanut  Liivinmaahan  ja  asettunut  Lemburgiin.  Polvi 
polvelta  olivat  sen  jäsenet  sotureita,  ja  eräs  niistä,  Henrik 
Gothard  Buddenbrock,  Keipenin  herra  Kissegalissa,  kohosi 
1650  vuoden  vaiheilla  everstiksi  Ruotsin  armeijassa.  Hänen 
poikansa,  Henrik  Maunu,  kulki  samaa  uraa  ja  palveh 
Kaarlo  Xlhn  lipun  alla,  jota  hän  uskollisesti  seurasi. 
Nyt  oli  hänet  jo  ylennetty  kenraaliluutnantiksi,  ja  Lewen- 
hauptin  sijaisena  lähti  hän  syyskuussa  1740  Suomeen,  kaik- 
kien sinne  kokoontuneiden  sotajoukkojen  ylikomentajaksi. 
Sodankiihkoisena  kuten  muutkin  Hatut  lähti  hän 
Ruotsista,  mutta  saatuansa  kuninkaan  käskyn  koold  10 — 
12,000  miestä  itärajan  puolelle,  vastasi  hän  seuraavana 
keväänä  kuvaamalla  niitä  vaikeuksia,  jotka  kaikkialla 
olivat  kohdanneet  häntä,  semminkin  hevosmuonan  puutteen 


tähden.  Muuten  eivät  puutteet  näy  muuttaneen  hänen 
mielipidettänsä  Ruotsin  varustuksista,  eivätkä  ne  estä- 
neet häntä  yhä  puuhaamasta  sotaa.  Joukkonsa  sijoitti 
hän  kuninkaan  käskyn  mukaan  kahteen  leiriin.  Päävoi- 
ma,  5,000  miestä,  kokoontui  hänen  itsensä  johdossa  Mylly- 
kylään, ^/^  peninkulmaa  Haminasta  pohjoiseen,  ja  muu 
armeija,  2,500 — 3,000  miestä,  Kaarlo  Henrik  Wrangelin  ko- 
mennossa Marttilaan  (nykyinen  Taavetti),  5  peninkulmaa 
länteen  Lappeenrannasta,  jonka  varusväkeä  komensivat 
everstiluutnantti  Brandenburg  ja  eversti  Ernesti  Kustaa 
Willebrand,  hänkin  kaarlolainen,  syntynyt  Liivissä  1680. 
Haminan  linna  oli  uskottu  78-vuotiaalle  eversti  Bous- 
quetille.  Kaikki  oli  siis  järjestetty  sotaa  varten,  mutta 
Suomen  kirkoissa  rukoiltiin  vielä  Jumalalta  armahdusta. 
Täällä  ei  ollut  vielä  kukaan  unohtanut  mitä  sota  merkitsee. 
Kun  rauha  suuren  pohjoisen  sodan  jälkeen  solmit- 
tiin 1721,  oli  Suomi  surkeasti  raadeltu.  Nälkä  ja  rutto 
vuosina  1704 — 1709  täydensivät  hävityksen,  mutta  kruunu, 
joka  tarvitsi  omansa,  otti  viimeiseen  saakka  mitä  otettavissa 
vielä  oli.  Mitä  oma  hallitus  ei  ollut  joutunut  anastamaan, 
sen  vei  vihollinen,  joka  nyt  täydellä  todella  rupesi  etene- 
mään. Liivistä,  Virosta  ja  Inkeristä  kotoisin  olevat  pako- 
laiset, jotka  etsivät  pelastusta  Suomessa,  lisäsivät  kerto- 
muksillaan kauhua  ihmisten  mielissä.  Vuonna  1710  rupesi 
Isoviha  raivoamaan  Suomessakin.  Asukkaat  pakenivat 
metsien  luoliin  tahi  meren  toiselle  puolelle,  kunnes  koko 
maa  näytti  hävityksen  kauhistukselta.  Kun  sekä  halli- 
tus että  armeija  oli  jättänyt  maan  oman  onnensa  nojaan, 
tarttuivat  yksityiset  miehet  aseisiin  ja  panivat  kaikki  alt- 
tiiksi, ennenkuin  jättivät  mitään  viholliselle,  joka  sitten 
vuorostaan  kosti  kaikille,  ketä  se  teillään  tapasi.  »Vielä 
kaikuu  korvissani»,  sanoo  yksi  sen  ajan  miehistä,  »se  vali- 
tus, itku  ja  parku,  joka  kuului  pitkin  teitä  ja  metsiä.  Vanhoja 
ja  sairaita  vaalittiin  reissä  ja  kelkoissa,  pienet  imevät  lap- 
set kitisivät  äitiensä  rinnoilla,  isommat  sidottiin  rattaille 
tai  hevosen  selkään,  raskaat  vaimot  synnyttivät  metsissä: 
kaikkialla  oli  semmoinen  voivotus,  tuska,  pelko  ja  valitus, 


että    se    saattoi    liikuttaa    kivistäkin  sydäntä  ja  pehmit- 
tää  sen.» 

Semmoinen  oli  tila  ollut  20  vuotta  sitten.  Onko  nyt 
Suomea  kohtaava  sama  kurjuus,  johon  sen  täytyisi  ijäksi 
hukkua? 


I    Luku. 


VANHAT  JA  NUORET. 
I. 

Sillä  harjulla,  jonka  rinteellä  Lappeenranta  sijaitsee, 
näkyi  eräänä  aamuna  elokuun  keskivaiheilla  1741  kirjava 
joukko  kaikenlaista  väkeä.  Kaupungin  koko  väestö,  si- 
viilit ja  sotilaat,  liikkui  sekaisin  tahi  muodosti  ryhmiä, 
joista  toisissa  keskusteltiin,  toisissa  taas  seisottiin  harva- 
sanaisina tahi  mykkinä,  mutta  kaikissa  huomattiin  sisäl- 
listä  levottomuutta,  ja  silmät  tähtäsivät  länteen  pitkin 
n.  8.  Turun  tietä,  joka  kiemurteli  kivisen,  mäntyä  kasvavan 
kankaan  poikki.  Tiedettiin  että  sota  oli  tulossa,  olihan 
siitä  keskusteltu  parasta  aikaa  koossa  olevilla  valtiopäi- 
villä Tukholmassa,  ja  siellä  ehkä  oli  säätyjen  päätös  jo 
tullut  tunnetuksikin,  mutta  Suomessa  olivat  vielä  sekä 
ylhäiset  että  alhaiset  epävarmassa  levottomuudessa.  Vielä 
uskallettiin  toivoa,  että  Isonvihan  kauhujen  ja  tappioi- 
den muisto  estäisi  säätyjä  uusista  seikkailuista  ja  pakot- 
taisi heitä  kuulemaan  suomalaisten  valtiopäivämiesten 
rukouksia  säästämään  heidän  kotimaatansa.  Mutta  vii- 
me yönä  oli  levinnyt  huhu,  että  Tukholmasta  tullut  ku- 
riiri oli  Haminan  kautta  kulkenut  Pietariin  Ruotsin  sota- 
julistus  muassaan.  Sama  huhu  oli  niinikään  tietävinään, 
että  kotiin  palaavat  valtiopäivämiehet  ja  useita  uusia 
ruotsalaisia  rykmenttejä  oli  matkalla  Lappeenrantaan, 
ja  että  niitä  voitiin  minä  hetkenä  tahansa  odottaa.  Li- 
säksi oltiin  tietävinään,  että  suuri  sotavoima  oli  lähtenyt 
Wrangelin    leiristä    Marttilassa    puolustamaan    kaupunkia. 


jonka  arveltiin  olevan  vaarassa.  Nämä  uutiset  olivat 
salaman  nopeudella  levinneet  miehestä  mieheen  ja  herät- 
täneet yleistä  hämmästystä.  Ei  viihtynyt  enää  kukaan 
arkitoimissaan;  kuka  vain  jaloille  kykeni  riensi  tapaamaan 
toista,  joka  ehkä  tiesi  asiasta  enemmän.  Tästä  ei  kuiten- 
kaan oltu  saatu  mitään  tietoa  päällystön  taholta,  joka 
kaiketi  tiesi  enemmän  kuin  yksikään  muu,  ja  sen  nojalla 
virisi  toivo  uudestaan,  mutta  Myllymäeltä  ei  tahtonut 
kukaan  poistua,  sillä  siellä  näki  ja  kuuli  parhaiten,  mitä 
tämä  merkillinen  päivä  ehkä  toisi  mukanaan. 

Niiden  joukossa,  jotka  kiihkeimmin  tirkistelivät  maan- 
tielle päin,  oli  majurinrouva  Sprengtport.  Liikkumatto- 
mana kuin  patsas  seisoi  hän  siellä,  yksivuotinen  poikansa 
sylissään  ja  vasen  käsi  varjostamassa  silmiä.  Vanhempia 
ja  nuorempia  upseereja  näkyi  jonkun  matkan  päässä  nou- 
sevan mäkeä  ylös,  ja  niiden  joukossa  tunsi  majurinrouva 
everstit  Bildsteinin  ja  Willebrandin,  everstiluutnantit 
Du  Rietzin  ja  Bredenbergin  sekä  majurit  Grönhagenin  ja 
Fieandtin.  Nähneekö  joku  heistä  häntä?  Voi,  jospa  joku 
suuntaisi  askeleensa  sinne,  missä  hän  seisoi!  Kyllä  tosin 
hetkeksi,  mutta  sitten  he  poikkesivat  toisaalle  ja  näkyivät 
vasta  uudessa  ryhmässä  Wrangelin  edessä.  Hän  olisi  niin 
mielellään  rientänyt  sinne  kysyäksensä,  olivatko  mitään 
tärkeätä  kuulleet.  Mutta  koko  eilispäivän  oli  levottomia 
ihmisiä  tunkeillut  heidän  luoksensa,  eikä  ollut  soveliasta 
alituisesti  vaivata  niitä,  joiden  hartioita  painoi  niin  suuri 
edesvastuu  ja  niin  monet  huolet.  Majurinrouva  päätti 
levollisena  jäädä  paikalleen.  Solakkana  ja  arvokkaana 
seisoi  hän  siinä  tytärpuolensa  Marian  ja  luutnantinrouva 
Löfvingin  parissa,  joka  oli  tunnettu  Leenan  nimellä  ja 
oli  Isonvihan  ajoilta  mainehikkaan  sissin,  Tapani  Löfvingin, 
vaimo.  Majurinrouva  ei  ollut  koskaan  ollut  kaunis,  mutta 
hänen  ryhdissään  ja  liikkeissään  oli  arvokkaisuutta  ja 
suloa,  joskus  myös  jonkinlaista  kylmyyttä,  mutta  sitä 
lievensivät  pirteät  kasvot,  joiden  äkilliset  vaihtelut  ilmai- 
sivat lämminveristä,  kiihkeätä  luonnetta.  Maria  Sprengt- 
port,  majurin   tytär  edellisestä  naimisesta,  oli   kaksikym- 


menvuotinen,  keskikokoinen  tyttö.  Hänen  säihkyvät 
silmänsä  viittasivat  ulkomaalaiseen  syntyperään,  mutta 
vaaleat,  vähän  kiharaiset  hiukset  olivat  äidin,  suomalai- 
sen papintyttären  Anna  Amnorinin  perintöä.  Kasvojen 
muoto,  niiden  sirot  piirteet  ja  terve  hipiä  tekivät  hänet 
kauniiksi  tytöksi,  multa  tuntuvimmin  erotti  hänet  muista 
jonkinlainen  valoisa,  säteilevä  heijastus  hänen  sisäisen 
elämänsä  lähteestä.  Iloiselta  ei  näyttänyt  kukaan  Suo- 
messa tähän  aikaan.  Sekä  menneet  että  nykyiset  surut 
olivat  painaneet  leimansa  vanhoihin  ja  nuoriin,  eikä  Maria 
ollut  minään  poikkeuksena.  Mutta  kun  jostakin  syystä 
hänen  intonsa  virisi  tahi  hymy  nousi  hänen  huulilleen, 
silloin  kirkastui  tämä  sisäinen  heijastus  vielä  selvemmäksi 
ja  levitti  noihin  nuoriin  kasvoihin  heleyttä,  jommoista 
ei  nähty  muissa.  Hän  yksin  pitikin  vielä  päänsä  ympä- 
rillä tuota  punasinistä  otsanauhaa,  jota  hän  lapsuudestaan 
saakka  oli  käyttänyt  ihanassa  Karjalassa.  Kotikankaasta 
valmistettua  sinistä,  kaulan  kohdalta  vähän  avonaista 
hametta  kiinnitti  kiiltävä  hevosenkengän  muotoinen, 
kuparinen  solki. 

—  Katsos!  tuolla  tulee  joku,  huudahti  hän  äkkiä,  tar- 
kasti katsellen  kaukaa  mantieltä  nousevaa  pölyä.  Äkkiä  oli  se 
ilmaantunut  ja  varmaan  riensi  sen  verossa  joku  tänne  päin. 

—  Jumala  varjelkoon  meitä  siitä  sanansaattajasta,  lau- 
sui majurinrouva.  Hän  lentää  henkensä  kaupalla.  Kunpa 
ei  täällä  vain  pian  pahoja  kuuluisi. 

Leena  oli  samoin  kuin  muutkin  huomannut  kiitävän 
ratsastajan,  mutta  häneen  ei  tämän  tulo  koskenut.  Hänen 
ryppyiset  kasvonsa  ja  pitkä  vartalonsa  kulmikkaine  liik- 
keineen näyttivät  takaavan,  ettei  häneen  pystynyt  mikään 
levottomuus  tai  pelko.  Mutta  tarkkaava  katse  todisti 
sittenkin,  että  hänessä  kyti  uteliaisuus  niinkuin  toisissakin. 
Kaikki  muutkin  harjulla  olivat  huomanneet  ratsastajan 
ja  tarkastelivat  jännityksellä  tämän  suuntaa.  Upseerien 
joukossa  näkyi  liikettä  ikäänkuin  olisivat  he  aikoneet 
lähteä  kohtaamaan  häntä,  mutta  kun  ratsastaja,  joka  jo 
oli  karauttanut  linnaan  päin,  äkkiä  kääntyi  harjua  kohti, 


13 


pysähtyivät  he  odottamaan  mitä  oli  tulossa.  Eikä  kestä- 
nytkään kauaa,  ennenkuin  rakuuna  palasi  heidän  luok- 
sensa, heittäytyi  hevosen  selästä  ja  ojensi  kirjeen  parooni 
Wrangelille,  joka  päivää  ennen  oli  saapunut  kaupunkiin. 
Tämä  repäsi  kuoren  auki  toisten  seuratessa  häntä  kysy- 
vin katsein. 

—  Kirje  on  Gripenhjelmiltä,  lausui  hän,  silmäellen 
ensi  rivejä.  Sitten  luki  hän  levollisemmin  ja  sanoi  puoli- 
ääneen: —  Sprengtport  on  saapunut  Marttilaan  ja  vah- 
vistaa tiedon,  että  Ruotsin  sotajulistus  on  lähetetty  Pie- 
tariin. Upseerit  vaihtoivat  puhuvia  silmäyksiä,  mutta 
ei  sanaakaan  lausuttu.  Äänettömyyden  kestäessä  käski 
Wrangel  rakuunan  odottaa  käskyä  pää  vahdissa,  ja  kun 
tämä  oli  lähtenyt,  kertoi  hän:  —  Gripenhjelm  kirjoittaa, 
että  Sprengtport  yhtämittaa  jatkaa  matkaansa  tänne. 
Saatamme  odottaa  häntä  minä  hetkenä  tahansa. 

—  Kiitos  Jumalan!  huudahti  Bildstein.  Nyt  vihdoin 
saamme  tosia  tietoja. 

Vilkas  keskustelu  syntyi  vanhempien  upseerien  kes- 
ken. Asiat  olivat  kääntyneet  uudelle  tolalle,  ja  mielten 
jännitys  yltyi  vieläkin  suuremmaksi.  Adjutanttiensa  ja 
muiden  upseerien  seuraamana  vetäytyi  Wrangel  lyhyen 
sananvaihdon  jälkeen  syrjään,  ja  paikalle  jääneet  jatkoi- 
vat  keskustelua. 

—  Saapa  nähdä,  sanoi  Grönhagen,  joutuuko  Budden- 
brock  tänne  takaisin  ennen  Sprengtportin  tuloa. 

—  Hänen  pitäisi  jo  aikoja  sitten  olla  täällä,  mutisi 
Willebrand  tyytymättömän  näköisenä.  Viipurista  Lap- 
peenrantaan on  vain  5  tunnin  matka,  ja  hän  lähti  jo 
toissapäivänä.  —  Minun  mielestäni,  lisäsi  Bildstein,  on 
tuo  käynti  venynyt  liian  pitkäksi,  semminkin  kun  se  on 
kolmas  näinä  kuukausina,  mutta  eihän  tiedetä  miksi  hän 
viipyy.  Onnettomuutta  ei  olisi  pitänyt  tapahtua,  siUä  tiet 
ovat  rauhalliset,  ja  kun  sitä  paitsi  Löfving  oli  hänen  kans- 
saan, lienee  hän  kaiketi  tullut  perille  kuin  mikäkin  prinssi. 

—  Arvattavasti  hän  nyt  kemuileekin  Viipurissa  kuin 
prinssi,  naurahti  Grönhagen.     Mutta,  lisäsi  hän  vakavam- 

pana,  en  oudoksu,  että  Buddenbrock  viipyy.  Veljekset 
tietysti  mielellään  seurustelevat  keskenänsä,  mutta^sittenkin 
näyttää  minusta  jotenkin  omituiselta  tuo  pujahteleminen 
rajan  yli,  ja  vielä  järjettömämpää  on  siellä  viipyä  siksi 
kun  pamahtaa. 

Bildstein  piti  varsin  luonnollisena,  että  Maunu  Bud- 
denbrock halusi  vielä  kerran  tavata  Gothard  veljeänsä 
ja  sanoa  hänelle  jäähyväiset.  Heidän  välinsä  näytti  hä- 
nestä varsin  hellältä. 

—  Siinä  tapauksessa,  intti  Willebrand,  on  se  käynyt 
sellaiseksi  varsin  äskettäin.  Buddenbrock  itse  on  minulle 
sanonut,  että  veljesten  välit  ovat  pitkät  ajat  olleet  kireällä. 

Bildsteinkin  luuli  kuulleensa  jotakin  semmoista.  Asia 
lienee  koskenut  jotakin  perintöä  tahi  senkaltaista.  — 
Eipä,  selitti  Willebrand,  eivät  ne  olleet  perintöriitoja, 
vaan  kysymys  oli  Buddenbrockin  tiloista  Liivissä,  kun 
Itämeren  maakunnat  Isonvihan  jälkeen  joutuivat  Venä- 
jälle. Kummallakin  veljellä  oli  niihin  osuutta,  mutta  he 
eivät  sopineet  niiden  hoidosta.  Gothard  tahtoi,  että  Maunu, 
samoin  kuin  hän  oli  tehnyt,  luopuisi  Ruotsista  ja  asettuisi 
Venäjän  alamaisena  heidän  omistamaansa  kartanoon  tai 
ainakin  Riikaan,  mutta  Maunu  tahtoi  pysyä  ruotsalaisena 
ja  vaati  kartanoa  myytäväksi  tahi  että  veli  lunastaisi  sen. 
Ei  kumpikaan  peräytynyt,  ja  siten  he  erosivat  riidassa.  — 
Niin  oli  Grönhagenkin  kuullut  asian.  Heidän  välinsä  mur- 
tui täydellisesti,  mutta  nyt,  Gothardin  tultua  Viipurin 
komentantiksi,  kuuluvat  veljekset  käyvän  toinen  toisensa 
luona  ja  sopineen  täydelliseti. 

Nuoremmat  upseerit  rupesivat  kyselemään,  lieneekö 
mitään  perää  kaikenmoisissa  arveluttavissa  huhuissa,  joita 
kuului  tästä  yleisesti  tunnetusta  sovinnosta,  mutta  van- 
hemmat eivät  nähtävästi  tahtoneet  koskea  siihen  juttuun, 
ja  luoden  katseen  majurinrouvaan  päin  sanoi  Willebrand 
äkkiä:  —  Tuolla  seisoo  Sprengtportin  vaimo,  hänen  pi- 
täisi saada  tästä  tieto.  Grönhagen  myönsi  kyllä,  että  hän 
olisi  tiedosta  kiitollinen,  mutta  sotajulistuksen  suhteen 
ei  pitäisi  unohtaa  vanhaa  kokemusta  naisista  ja  salaisuuk- 


sista.  Nuoret  upseerit  naurahtivat,  mutta  Bildstein  vas- 
tasi vakavasti:  —  Sen  naisen  vaiteliaisuudesta  vastaan 
minä.     Lähdetään,  Willebrand! 

Majurinrouva  näki  herrojen  tulevan  ja  meni  sykki- 
vin sydämin  heitä  vastaan. 

—  Sanotte  minulle  varmaan,  herra  eversti,  mitä  itse 
tiedätte?  lausui  hän,  levottomasti  katsellen  everstiin  ja 
tarjoten  häneUe  kättä. 

Willebrand  käsitti  tämän  levottomuuden:  valtiopäi- 
viä kestää  vielä,  mutta  Sprengtport  on  lähtenyt  pääkau- 
pungista. —  Kirjeen  mukaan,  jonka  Wrangel  juuri  nyt  on 
saanut  Gripenhjelmiltä,  on  miehenne  nyt  Marttilassa  ja 
saapuu  tänään  tänne. 

Majurinrouva  punehtui  ilosta.  Tämä  onni  tuli  niin 
odottamatta. 

—  Meillä   on   vielä   toinen   uutinen,   jatkoi   Bildstein. 

—  Sota?'  huudahti  majurinrouva,  silmät  säikähty- 
neinä.     Tiedetäänkö  siitä  mitään? 

—  Kyllä;  säädyt  ovat  päättäneet  rikkoa  rauhan  Ve- 
näjän kanssa.     Sota  on  välttämätön. 

Majurinrouva  vaaleni  huomattavasti,  mutta  sanaa- 
kaan ei  lähtenyt  hänen  huuliltaan. 

—  Asiaa  pidetään  toistaiseksi  salaisuutena,  jatkoi 
Bildstein,  muita  te,  rouva,  olette  meille  siksi  läheinen,  että 
epäilemättä  voimme  uskoa  sen  teille.  Tiedän,  että  pidätte 
sen  omana  salaisuutenanne. 

Varmalla  itseluottamuksella  vastasi  majurinrouva  levol- 
lisena: —  Kiitos,  herra  eversti,  Wilho  Sprengtportin  vaimo 
ei  ole  koskaan  luottamusta  pettänyt.  Minä  tiedän  varsin 
hyvin  mitä  olen  miehelleni,  teille,  hyvät  herrat,  ja  itselleni 
velkaa. 

Nyt  seurasi  lyhyt  keskustelu  siitä,  mitä  vastaisista 
tapauksista  luultiin  tahi  ei  luultu,  jonka  jälkeen  molemmat 
herrat  sanoivat  jäähyväiset  ja  lähtivät. 

Kun  majurinrouva  palasi  tyttärensä  ja  Leena  Löfvingin 
luo,  tiesivät  nämä  jo,  että  majuri  oli  likellä  Lappeenrantaa. 
He   olivat    kuulleet   osan   keskustelua   ja   arvasivat   loput. 

Mutta  niin  kaivattu  kuin  majuri  olikin,  eivät  Maria  ja  Leena 
oudoksuneet,  että  majurinrouva  kuitenkin  näytti  enem- 
män alakuloiselta  kuin  iloiselta.  Olihan  varsin  otaksutta- 
vissa, että  majuri  pikaisella  matkallaan  oli  saanut  kestää 
suuria  vaivoja.  Matka  meren  yli  oli  tietysti  näinä  kovin 
myrskyisinä  päivinä  ollut  vaikea,  eikä  kulku  Turusta  huo- 
noilla kyytirattailla  ollut  suinkaan  helppoa.  Kivulloinen 
mies  saattoi  sellaisessa  kokonaan  murtua.  Täytyi  niinkin 
olla  iloinen,  kun  hän  nyt  saapui  kotiin,  ja  hänelle  oli  vain 
hankittava  mahdollisimman  mieluisa  tyyssija. 


2. 

Majurinrouva  oli  vielä  outo  Lappeenrannassa.  Hänen 
kotinsa  oli  jo  pari  vuotta  ollut  Porvoon  seuduilla  Gammel- 
backan  kartanossa,  jonka  majuri  noin  yhdeksän  vuotta  sitten 
oli  ostanut  vanhalta  toveriltaan.  Sieltä  oli  nyt  hänen  vai- 
monsa lähtenyt  tänne  tyttärensä,  pienen  poikansa  Yrjö 
Maunun  ja  Leenan  kanssa,  sillä  mies  oli  kirjeessä  ilmoittanut 
palaavansa  Suomeen  ja  halusi  tavata  omaisiansa  Lappeen- 
rannassa. Hän  näet  ei  saanut  lomaa  käydäksensä  heidän 
luonaan  Gammelbackassa,  vaan  täytyi  hänen  Hämeen 
rykmentin  upseerina  matkustaa  suoraan  VVrangelin  luo. 
Kotona  ei  majurinrouvaa  pidättänyt  mikään.  Majurin 
edellisissä  naimisissa  syntyneistä  kolmesta  pojasta  oli  kaksi, 
Vilho  ja  Heikki,  ylioppilaina  Turussa  opintoja  harjoitta- 
massa. Kolmas,  14-vuotias  Jaakko,  oli  vähää  ennen  nimitetty 
kornetiksi  Karjalan  rakuunoihin,  ja  oli  siis  14  vuoden  ikäi- 
senä kruunun  miehenä  omintakeinen  herra.  Majurin  ainoa 
tytärkään  ei  ollut  esteenä,  sillä  hänestä  oli  tämä  matka 
oikea  onnen  sattuma.  Omilla  hevosilla,  omissa  vaunuissa 
ja  kuskina  naapurin  luotettava  Hukka  sekä  hänen  rin- 
nallaan lapsenhoitaja  Ulla,  lähti  siis  majurinrouva  matkaan. 
Vaunujen  sisässä  istui  Maria,  aina  valmiina  helpottamaan 
pienestä  veljestä  aiheutuvia  vaivoja,  ja  ylen  onnellisena 
ajatellessaan  isän  palaamista  ja  sitä  uutta  maailmaa,  joka 
hänelle  nyt  avautui. 

Äidistään  ja  varhaisemmasta  lapsuudestaan  oli  Ma- 
rialla ainoastaan  harvoja  ja  hämäriä  muistoja,  koska  hän 
äidin  kuollessa  oli  varsin  pieni;  mutta  isän  kertomuksista 
oli  hänelle  selvinnyt,  että  vanhemmat  veljet  ja  hän  itse 
olivat  syntyneet  Siperiassa.  Siellä  oli  majuri  sotavankina 
tutustunut  Anna  Margareeta  Amnoriniin  ja  hänen  isäänsä, 
Jaakkiman  kirkkoherraan,  jonka  kanssa  tytär  oli  kuljetettu 
ilman  että  kukaan  tiesi  häntä  naiseksi.  Majuri  itse  joutui 
vankeuteen  Pultavan  suuressa  häviössä  ja  vietiin  usean 
muun  kanssa  Svijarshkiin  lähelle  Kasania.  Venäläiset 
olivat  jo  ennen  kuljettaneet  pois  suuret  joukot  miehiä  ja 
naisia  Virosta,  Liivistä,  Kuurinmaalta,  Litvasta,  Puolasta 
ja  vihdoin  valloitetusta  Suomesta,  sekä  sijoittaneet  näitä 
valtakunnan  eri  osiin.  Pultavan  tappelun  jälkeen  lisääntyi 
näiden  vankien  luku  siinä  määrässä,  ettei  mikään  paikka- 
kunta, joka  kykeni  heitä  ruokkimaan,  päässyt  heistä  va- 
paaksi. Voitetut  joutuivat  eri  kohtalojen  alaisiksi,  mutta 
aluksi  kohdeltiin  korkeampia  upseereja  hyvin.  He  saivat 
pitää  palvelijansa,  ajopelinsä  ja  muun  omaisuutensa,  sekä 
saivat  kunniansanaansa  vastaan  vapaasti  liikkua  lähim- 
mässä ympäristössä. 

Svijarshkiin  sijoitettujen  vankien  keskuudessa  tuu- 
mittiin salaliittoa  pakenemista  varten.  Mutta  eräs  Brink 
ilmoitti  asian  viranomaisille,  ja  seurauksena  oli,  että  muiden 
muassa  Sprengtport  tuomittiin  elinkautiseen  vankeuteen 
ja  suljettiin  Kasanin  pimeään  tyrmään,  jossa  hän  rauta- 
kahleissa  ja  vesiieivällä  kitui  17  kuukautta.  Mutta  vuonna 
171 1  lähetettiin  sotavangit  suurissa  joukoissa  Siperiaan, 
jossa  he  saivat  enemmän  vapautta  ja  luvan  tehdä  työtä 
omaksi  edukseen.  Moni  heistä  tulikin  taitavaksi  ammatti- 
laiseksi, valmistaen  mikä  karkeampia  mikä  hienompia 
töitä,    jopa    koruneulomuksiakin    silkillä    ja  kultalangalla. 

Rauhan  jälkeen  saivat  vangit  palata  kotimaahansa. 
Sprengtport,  joka  oli  asumapaikakseen  saanut  Tobolskin 
kaupungin,  oli  viimeisiä  lähtijöistä,  mutta  joulun  aikana 
1722  pääsi  hänkin  paluumatkalle  Suomeen  vaimonsa  ja 
kolmen  lapsensa  kanssa.    Mutta  Suomi  oli  autio  erämaa,  ja 

epävarmaa  oli,  pääsisikö  täällä  pelastumaan  nälkäkuole- 
masta. Ensimäisen  tyyssijan  sai  majuri  Husulan  talossa 
Vehkalahdella.  Tämän  talon  isäntä  ja  hänen  veljensä  oli- 
vat, samoinkuin  useimmat  suomalaiset,  seuranneet  Kaarlo 
kuningasta  hänen  rohkeilla  retkillään.  Veli  kaatui  Liesnan 
luona,  mutta  Husula  itse  oli  päässyt  hengissä  Siperiaan  ja 
vihdoin  kotiin  Suomeen.  Palatessaan  hän  tuskin  tunsi 
maatansa  ja  taloansa.  Ei  ollut  enää  jälkeäkään  siitä, 
mitä  ennen  oli  ollut,  mutta  vähää  ennen  Husulaa  olivat 
hänen  vaimonsa  ja  lapsensa  sekä  monta  naapuria  palanneet 
mikä  Ruotsista  mikä  niistä  metsistä,  joissa  olivat  piilleet, 
ja  niin  oli  kuitenkin  paras  tallella.  Itku  ei  päästä  pahoista 
päivistä,  ja  Jumalan  nimessä  ruvettiin  siis  taas  kyntä- 
mään ja  kylvämään.  Kun  majuri  seuraavana  vuonna  saa- 
pui heidän  luoksensa  sairaana  ja  tietämättä  mistä  leipänsä 
saisi,  otti  Husula  hänet  ystävällisesti  vastaan,  ja  sinne  jäi 
Sprengtport  perheineen,  kunnes  tavalla  tahi  toisella  voisi 
tulla  omin  neuvoin  toimeen. 

Mutta  synkältä  näytti  tulevaisuus,  sillä  upseereja 
oli  ylen  määrin,  ja  näin  kaukana  Tukholmasta  hän  ei 
voinut  toivoa  mitään  niukoista  kruunun  varoista.  Hän 
siis  ryhtyi  Siperiassa  harjoittamaansa  käsityöhön,  ommellen 
semminkin  tupakkakukkaroita  ja  koristaen  niitä  kulta- 
langalla. Ruotsissa  tosin  pidettiin  tällaista  elinkeinoa 
alentavana  upseerille,  mutta  hävitetyssä  Suomessa  ei  aja- 
teltu sillä  tavalla.  Sprengtportin  käsityöt  menivät  kaupaksi 
Turussa  ja  Tukholmassa,  ja  siten  saattoi  hän  uskollisen 
vaimonsa  avulla  hankkia  elatusta  ei  ainoastaan  itselleen 
i.a  lapsilleen,  vaan  vieläpä  Löfvingin  poikaraukalle,  pienelle 
Martille.  Tämä  oli  pari  vuotta  vanhempi  kuin  majurin 
omat  pojat,  mutta  kuitenkin  liian  nuori  tullaksensa  omin 
neuvoin  toimeen,  sitten  kun  isä  ja  äiti  puutteen  pakoitta- 
mina  olivat  lähteneet  leipäänsä  etsimään  vieraisiin  maihin. 
Viimeisessä  hädässä  oli  Löfving,  tuo  mainehikas  sissi,  läh- 
tenyt Suomesta,  mutta  kuitenkin  keveällä  sydämellä, 
kun  Martti  oli  joutunut  majurin  luo,  joka  oli  luvannut 
pitää  hänestä  huolta.     Ja  sen  lupauksensa  oli  Sprengtport 

uskollisesti  täyttänyt.  Ei  sitä  päivää,  ettei  majuri  käyttä- 
nyt muutamia  tuntia  lastensa  opetukseen,  ja  kun  Husulan 
pojat  varttuivat,  otti  majuri  ne  yhteen  joukkoon,  korva- 
taksensa  siten  hänelle  osotettua  vieraanvaraisuutta.  Kun 
vihdoin  ajat  Ruotsissa  kävivät  valoisemmiksi,  nimitettiin 
Sprengtport  luutnantiksi  Uudenmaan  rakuunoihin  majurin 
arvonimellä.  Silloin  muutti  perhe  virkataloonsa  Ruo- 
vedelle, ja  kun  Sprengtport  muutamia  vuosia  sen  jälkeen 
sai  perinnön  äidin  puolelta,  osti  hän  Gammelbackan  sä- 
terin ja  sai  siten  toteutetuksi  hartaimman  toivomuksensa 
päästä  oman  turpeen  omistajaksi  Suomessa. 

Mutta  tätäkään  kotia  ei  valaissut  enää  onnen  aurinko. 
Hänen  hellästi  rakastettu  vaimonsa,  jonka  hän  oli  kohdan- 
nut kuin  hyvän  enkelin  elämänsä  kovimman  koettelemuk- 
sen aikana,  joka  oli  opettanut  hänen  taas  rakastamaan, 
toivomaan  ja  uskomaan,  oli  nyt  iäksi  poissa.  Kuolema  oli 
korjannut  hänet,  ja  hänen  m.iehensä  oli  jäänyt  yksin  neljän 
äidittömän  lapsen  kanssa.  Gammelbackan  väki  näki  usein 
uuden  isännän  kävelemässä  talon  ikivanhojen  puiden  kes- 
kellä pikku  Mariaa  taluttaen  ja  Jaakko  sylissä.  Näkivätpä 
he  hänet  joskus  kyyneleitäkin  vuodattamassa  ja  surkutteli- 
vat häntä  voimatta  kuitenkaan  antaa  lohdutusta.  Vähitellen 
nöyrtyi  majuri  kohtalon  iskun  alle,  ja  ny  t  oli  hän  jo  pari  vuotta 
ollut  uusissa  naimisissa  Elsa  Katarina  Ulfsparren  kanssa. 
Hän  oli  vaaliinsa  tyytyväinen,  ja  heidän  pieni  Yrjö  Mau- 
nunsa tuotti  hänelle  iloakin,  täyttäen  tavallansa  sen  tyhjän 
sijan,  jonka  muut  pesästä  lähteneet  pojat  olivat  jättäneet. 

Saatuansa  tiedon  miehensä  tulosta,  mietti  majurin- 
rouva  ainoastaan,  millä  tavoin  hänelle  saisi  hankituksi 
mieluisen  ja  viihdyttävän  olon,  ettei  hänen  tarvitsisi 
kestää  samoja  vastuksia,  jotka  olivat  kohdanneet  rouvaa 
itseään  hänen  Lappeenrantaan  saapuessaan.  Kaupungin 
talot  olivat  ullakolta  myöten  täynnä  majoitettuja,  eikä 
uusille  tulokkaille  ollut  ainoatakaan  huonetta  luovutetta- 
vana. Kun  yö  jo  oli  tulossa,  ei  ollut  muuta  neuvoa  kuin  etsiä 
suojaa  metsänrinteestä  kaupungin  ulkopuolella.  Vanhem- 
mille tuo  ei  saattanut  olla  kovin  vaarallista,  vaikka  yöt 


jo  olivatkin  kylmiä,  mutta  miten  kävisi  pienen  Yrjön? 
Hänen  hoitajansa,  sinisilmäinen,  helläsydäminen  Ulla  oli 
itkemäisillään  nähdessään  mihin  kurjuuteen  hänen  lem- 
mikkinsä oli  joutunut. 

—  Rukoillaan  Jumalalta  apua,  sanoi  hän  hurskaasti, 
laskien  siunaavasti  kätensä  sylissään  lepäävän  lapsen  yli. 
Sanattomina  istuutuivat  majurinrouva  ja  Maria  sen  kyl- 
män kiven  viereen,  josta  Ulla  loi  silmänsä  tuikkivaa  tähteä 
kohden. 

Samassa  he  kuulivat  metsästä  outoa  ryskettä.  Siellä 
kahisi  ja  ryski  ikäänkuin  olisi  metsä  herännyt  henkiin,  ja 
kun  he  levottomina  kääntyivät  sinnepäin,  näkivät  he 
lehmän  syöksevän  ulos  pensaistosta  ja  vanhanpuoleisen 
naisen  juoksevan  sen  jäljessä  vitsa  kädessä. 

—  Totteletko!  kirkasi  eukko  heristäen  vitsaa;  mutta 
nähdessään  samassa  vieraat,  pysähtyi  hän  ällistyneenä 
ja  niiaten  heidän  eteensä. 

Majurinrouva  käytti  tilaisuutta  kysyäkseen,  eikö  olisi 
mahdollista  löytää  jotakin  sopukkaa,  johon  voisi  sijoittua 
edes  yöksi. 

Oli  kyllä,  sillä  eukko  itse  asui  aivan  likellä,  mutta 
kaiketikin  oli  hänen  mökkinsä  liian  halpa  niin  hienolle  her- 
rasväelle. Siitäpä  vähät;  majurinrouva  ilmoitti  olevansa 
ylen  kiitollinen,  ja  pian  kulkivat  kaikki  neljä  lehmän  jäl- 
jessä läheistä  mökkiä  kohti.  Matkalla  kertoi  eukko,  että 
hänen  miehensä  oli  kaupungin  karjapaimen,  ja  hänen 
oli  tänä  iltana  ollut  pakko  auttaa  etsimään  muutamia 
eksyneitä  lehmiä,  joista  kaksi  vielä  oli  kateissa.  Vaimon 
nimi  oli  Piata,  ja  sen  oli  hän  saanut  piispa  Sorolaisen  hurs- 
kaan tyttären  mukaan,  joka  tosin  oli  aikoja  sitten  kuollut, 
mutta  yhä  vielä  eli  kansan  muistissa.  Beatasta  oli  kyllä 
tullut  Piata,  mutta  siitä  vähät;  Piata  oli  varsin  ylpeä  aja- 
tellessaan, että  hän  ainakin  nimen  kautta  oli  ikäänkuin  yh- 
teydessä  niin  enkelinkaltaisen  olennon  kanssa. 

Heidän  saavuttuaan  köyhään  hökkeliin  pyysi  Piata 
niiaten  vieraita  astumaan  sisään.  Hänen  miehensä,  paimen, 
oli  vielä  poissa,  mutta  häntä  ei  kenenkään  tarvinnut  pe- 


Iätä,  hän  oli  hiljaisista  hiljaisin  ja  suostuisi  kyllä  pitämään 
heitä  kotonaan. 

Semmoiset  olivat  olleet  majurinrouvan  vaiheet  hänen 
tultuansa  Lappeenrantaan,  eikä  seuraavakaan  päivä  en- 
nustanut parempaa.  Nyt  kuitenkin  odotettiin  majuria, 
ja  hänelle  täytyi  hankkia  parempaa.  Mutta  miten?  Lin- 
nassa olivat  kaikki  asunnot  täpösen  täynnä  ja  kaupungilla 
oli  miltei  vieläkin  ahtaampaa.  Johonkin  täytyi  ryhtyä, 
semminkin  kun  majurinrouva  syystä  pelkäsi,  että  hänen 
miehensä  palaa  raihnaisena,  ehkäpä  kokonaan  murtuneena. 

Tässä  pulassa  tuli  hänen  avukseen  Leena  Löfving. 
Nämä  naiset  eivät  olleet  koskaan  tavanneet,  mutta  olivat 
kuulleet  toinen  toisistaan.  Olivathan  heidän  miehensä, 
vaikkakin  eri  tehtävissä  ja  eri  arvoasteilla,  molemmat 
sotureita  ja  ystäviä.  Maria  oli  Myllymäellä  tutustunut 
Leenaan,  joka  kuultuaan  majurin  tulosta  tarjosi  hänelle 
pirttinsä  ensi  tyyssijaksi.  Pitemmäksi  ajaksi  hän  ei  voinut 
sitä  luovuttaa,  sillä  parooni  Buddenbrock  oli  jo  majoitettu 
hänen  luoksensa,  ja  talo  oli  niin  täydellisesti  hänen  hallus- 
saan, ettei  Löfvingilläkään  ollut  muuta  leposijaa  kuin 
tallinparvi.  Mutta  nythän  oli  Buddenbrock  matkalla, 
Löfving  oli  saanut  käskyn  seurata  häntä,  ja  Leena  luuli  var- 
maan tietävänsä,  että  Löfving  palaa  paljoa  ennen  kuin 
Buddenbrock,  joten  ei  mikään  estänyt  majuria  asettumasta 
heidän  luoksensa.  Tästä  huolesta  päästyään  odotti  majurin- 
rouva  miestänsä  milloin  paimenen  luona,  milloin  Mylly- 
mäellä. 

Sillävälin  teki  Leena  valmistuksia  uutta  vierasta  var- 
ten. Varhain  aamulla  oli  hän  leiponut  ja  rupesi  nyt  kokoa- 
maan jäähtyneitä  leipiä.  Uunikin  oli  jo  viilistynyt  ja  oli 
siis  aika  panna  sinne  paistumaan  tuoreet  muikut,  ladot- 
tuina suurille  kaarna-  ja  tuohikappaleille.  Löfvingillä  ei 
ollut  suuria  varoja,  mutta  vaikka  Leenan  olisi  ollut  pakko 
myydä  viimeinen  hameensa,  ei  hän  olisi  jättänyt  koeteltua 


ystäväänsä  ilman  tervetuliaisateriaa.  Hän  myös  tahtoi 
mielellään  kestittää  sotavanhusta,  ukko  Komatusta,  joka 
tänään  aamupuolella  oli  saapunut  Lappeenrantaan,  kul- 
jettuansa kaupunkiin  Elimäeltä  saakka.  Ukko,  joka  jo  oli 
sivuuttanut  90  vuotta,  oli  niinkuin  muutkin  kuullut,  että 
rauha  oli  enää  hiuskarvan  varassa,  ja  kun  hänen  pojan- 
poikansa, sukutalon  lähin  perillinen,  nyt  palveli  ratsu- 
väessä Lappeenrannassa,  päätti  vanhus  mistä  hinnasta 
tahansa  kömpiä  sinne,  ja  hänen  kaupunkiin  päästyänsä 
kutsui  Leena  hänet  toistaiseksi  luoksensa.  Kiitollisena  ja 
iloisena  siitä,  että  hänet  vielä  niin  pitkän  ajan  perästä  tun- 
nettiin, lupasi  Kornatus  tulla,  mutta  ensin  täytyi  hänen 
tavata  pojanpoikansa.  Toivoen  piankin  löytävänsä  hänet 
meni  hän  linnaan,  mutta  siellä  sanottiin,  että  Uudenmaan 
rakuunat  ja  Eero  niiden  kanssa  olivat  lähteneet  Marttilan 
leiriin,  eikä  siis  auttanut  muu  kuin  levähtää  Lappeen- 
rannassa ennen  Marttilaan  lähtöä.  Nyt  nukkui  hän  paita- 
hihasillaan lavitsalla,  johon  Leena  oli  valmistanut  sijan 
miehensä  arvoisalle  ystävälle.  Jaloistansa  oli  hän  riisunut 
saappaat,  mutta  muuten  ei  häntä  lämpö  rasittanut,  sillä 
pitkä  villainen,  musta,  puna-keltaraitainen  ihokas  oli  napi- 
tettu kaulaan  saakka,  ja  kotikutoiset  sarkahousut  olivat 
niinikään  riisumatta.  Lämmöstä  tai  kylmästä  ei  ukko 
nähtävästi   välittänyt. 

Kornatus  ei  ollut  koskaan  arvoasteissa  korkealle  ko- 
honnut, vaikka  hänet  jo  ii-vuotiaana  otettiin  sotaväkeen, 
jossa  hän  ensin  oli  rummuttajana  ja  sitten  miekalla  palveli 
Kaarlo  X:ttä  kaukana  vieraissa  maissa.  Ruudinsavussa  ja 
veressä  hän  varttui,  ja  ylennettiin  vihdoin  urhoollisuutensa 
vuoksi  aliupseeriksi.  Semmoisena  otti  hän  sittemmin 
osaa  Kaarle  XII;n  verisiin  retkiin  ja  sai  virkaeron  171 2 
sekä  eläkkeen,  jota  kuitenkaan  köyhien  aikojen  tähden  ei 
hänelle  koskaan  maksettu.  Siitä  hän  ei  sentään  valittanut. 
Miksi  ei  hän  samoinkuin  esi-isätkin  kärsisi  ja  uhrautuisi, 
kun  valtakunnalla  oli  kovat  ajat. 

Kornatus  oli  kotoisin  Elimäen  pitäjän  Muhuniemen 
talosta  ja  kuului  siihen  talonpoikaisluokkaan,  joka  Husulan 

aatelin  nimellä  eli  verottomilla  tiloillaan.  Hänen  koti- 
kontunsa oli  vuosisatoja  siirtynyt  perintönä  isältä  pojalle, 
ja  aina  oli  suku  kulkenut  tietään  kunnialla  ja  saanut  monta 
ihmeellistä  merkkiä  Jumalan  suojeluksesta.  Tämän  siu- 
nauksen arveltiin  johtuvan  siitä  tavasta,  millä  veronvapaus 
oli  saatu.  Vanha  kertomus  tiesi,  näet,  kuinka  kuningas 
kerran,  Ruotsin  jouduttua  perikadon  partaalle  onnetto- 
massa sodassa,  oli  antanut  julistuksen,  että  ken  tahtoi  ru- 
veta valtakunnan  palvelukseen  vihollista  vastaan,  voisi 
sillä  ansaita  veronvapauden  itselleen  ja  lapsilleen.  Se,  joka 
ilmoittautui  palvelukseen  vihollista  vastaan  joko  jalkaisin 
tahi  hevosella  ja  hyväksyttiin  asekatselussa,  sai  ikiajoiksi 
vapauden  ja  rälssin.  Niille,  jotka  siten  saivat  sen,  an- 
nettiin yhteinen  vaakuna,  avoin  vaakunakilpi  ja  kypärä. 
Vaakunassa  piti  olla  yksi  sininen  ja  yksi  keltainen  kilpi, 
siinä  hopeoitu  miekalla  varustettu  käsivarsi,  sekä  kypä- 
rässä kaksi  hopeoitua  oinaansarvea.  Sen  ohessa  säädettiin, 
että  ken  oli  miehekkäästi  käyttäytynyt,  saisi  vaihtaa  tämän 
vaakunan  hänelle  erityiseen,  jota  paitsi  hänen  naimiskau- 
passa  tai  ostamalla  saamansa  tai  muulla  tavalla  ansaitse- 
mansa tilat  nauttisivat  rälssiä  ja  etuoikeuksia  niinkuin 
muutkin  rälssitilat  Ruotsinmaassa. 

Kun  tätä  kuulutusta  luettiin  Elimäen  kirkossa,  kuun- 
telivat sitä  Muhuniemeläiset  samoinkuin  muutkin  ääneti. 
Mutta  kun  jumalanpalveluksen  jälkeen  kokoonnuttiin  kirk- 
komäelle  neuvottelemaan,  ja  useat  olivat  epäröivällä  kan- 
nalla, astui  Heikkilän  ukko  esille  ja  piti  puheen  kansan 
velvollisuudesta  puolustaa  kuningasta  ja  maata.  Sitten 
ratsasti  hän  samaa  puhetta  pitämässä  talosta  taloon 
pitkin  pitäjää,  josta  hän  sai  pilanimen  »Karnatti).  Hy- 
väksyttynä sotajoukkoon  kirjoitettiin  hänet  kuninkaal- 
liseksi ratsumieheksi  Karnatuksen  nimellä,  joka  sitten 
vähitellen  muuttui  Kornatukseksi  ei  yksistään  sotamies- 
luetteloissa  vaan  aateliskirjassakin,  kun  kuningas  siten 
tahtoi  muuttaa  hänen  entisen  pilanimensä  kunnianimeksi. 
Suku  eli  sitten  kunnioitettuna  ja  siunattuna,  mutta  ei  mi- 
kään  menestys  voinut  houkutella   sitä  luopumaan  vaati- 

mattomasta  elämästään  isien  maalla.  Eikä  kukaan  sen 
jäsenistä  ollut  vaatinut  muuta  aatelista  oikeutta  kuin  mitä 
heillä  alkuperäisesti  oli  ollut.  Tyytyväisinä  veronvapau- 
teensa  omalla  konnullaan  olivat  kaikki  polvi  polvelta  pal- 
velleet valtakuntaa  milloin  miekalla  milloin  auralla  aina 
tähän  vanhukseen  saakka,  joka  nyt  lepäsi  Löfvingin  luona. 

Eikä  Eljas  Kornatus  ollut  suinkaan  huonontunut 
suvustaan.  Hänen  pitkä  sotilas-uransa  oli  alkanut  siihen 
aikaan,  jolloin  vielä  taisteltiin  haarniskoissa  mies  miestä 
vastaan,  mutta  kun  ruudin  kaikki  nielevän  voiman  tähden 
rautatamineet  ikipäiviksi  hyljättiin,  talletti  hän  varuksensa 
kotipitäjän  kirkkoon,  kiitollisena  muistona  niistä  taiste- 
luista, joista  hänet  monen  monta  kertaa  Jumalan  kaikki- 
voipa käsi  oli  pelastanut.  Nyt  oli  jo  hävinnyt  sekä  sota- 
asu  että  vaakuna.  Isoviha  oli  korjannut  ne  samoin  kuin 
paljon  muutakin  talon  nuorempien  suureksi  suruksi.  Mutta 
Kornatus  lohdutti  heitä  sillä,  että  kirkko  edes  oli  paikal- 
laan. Elämä  oli  hänelle,  sanoi  hän,  opettanut  kaiken  maal- 
lisen kunnian  turhuuden. 

Hän  nukkuu  vanhurskasten  unta,  ajatteli  Leena,  kun 
hän  hiljaisesti  toimien  uunin  ääressä  katseli  ukkoa.  Kalat 
olivat  vihdoin  kypsät,  mutta  tarvittiinhan  maitoakin,  ja 
sidottuansa  holsteinilaisen  liinan  päähänsä  otti  hän  pytyn 
ja  lähti  noutamaan,  mitä  hänelle  oli  luvattu. 


Helena  Löfving  oli  kovaa  kokenut  nainen  ja  kovaa 
kokeneen  miehen  vaimo.  Tapani  Löfving  syntyi  joulu- 
iltana 1689  Narvassa,  jossa  hänen  isänsä  oli  korpraalina, 
ja  kun  tämä  9  vuotta  myöhemmin  siirrettiin  Käkisalmeen, 
otettiin  poika  mukaan.  13-vuotiaana  alkoi  Tapani  tulla 
omin  neuvoin  toimeen,  ensin  puotipoikana  Viipurissa  ja 
sitten  kartanonomistaja  Affleck'in  kirjurina  Pohjois-Karja- 
lassa.  Ensi  taistelunsa  taisteli  Löfving  1710  venäläisten 
seutua  tuhotessa,  ja  kohta  sen  jälkeen  erosi  hän  isännäs- 
tään ricntääksensä  eteläiseen  armeijaan.  Siinä  käytettiin 
häntä  ensin  katsastuskirjurina,  mutta  pian  ruvettiin  häntä 

käyttämään  partioretkillä,  joissa  kysyttiin  neuvokkai- 
suutta  ja  rohkeutta.  Kun  Isoviha  sitten  koko  kauheudes- 
saan levisi  yli  Suomen,  teki  Löfving  parastaan  pelastaak- 
sensa Ruotsin  etuvarustuksen.  Vielä  sittenkin,  kun  väestö 
jo  oli  alkanut  suurin  joukoin  paeta  kotimaastaan  ja 
armeijan  oli  käsketty  peräytyä,  taisteli  Löfving  va- 
paajoukkoineen,  jonka  hän  oli  koonnut  ympärillensä. 
Senkin  taistelun  lopetti  1721  vuoden  rauha,  mutta  silloin 
makasi  Suomi  kuolevana  paarillansa  ja  Ruotsi  oli  vara- 
rikossa. Venäjällä  vankeudessa  olleet  palasivat  kohta  sen 
jälkeen  kotimaahan  ja  pyysivät  leipää,  mutta  sitä  ei  ollut, 
ei  ainakaan  Löfvingin  kaltaisille,  sillä  Ruotsilla  ei  ollut 
mitään  annettavana  ja  Suomessa  kasvoi  vain  epätoivo  ja 
suru.  Sepä  pakoitti  Löfvingin  siirtymään  vieraaseen  maa- 
han, ja  hänen  vaimonsa  seurasi  häntä.  He  asettuivat  Hol- 
steiniin  ja  jäivät  sinne,  sillä  vaikka  perhe  lisääntyikin,  oli 
siellä  kuitenkin  leipää  kaikille.  Niin  elettiin  hiljalleen,  ja 
lapset  kasvoivat,  mutta  kun  Löfvingin  korviin  joutui  huhu 
uusista  kotimaata  uhkaavista  vaaroista,  neuvottelivat 
puolisot  ja  kokosivat  tavaransa  lähteäkseen  Suomeen, 
joka  ehkä  oli  heidän  apunsa  tarpeessa.  Nyt  oltiin  kotona, 
ja  vanhin  poika,  12-vuotias  Tapani,  oli  saanut  tulla  mukaan 
Lappeenrantaan,  jossa  Leena  ilokseen  löysi  oman,  enon 
rakentaman  pirtin.  Se  oli  pieni  rakennus,  alkuansa  vain 
savupirtti,  mutta  sittemmin  varustettu  uloslämpiävällä 
uunilla  ja  akkunoilla  luukkujen  sijasta.  Erinomainen 
siunaus  näkyi  suojelleen  tätä  katosta,  koska  se  vielä  oli 
paikallaan,  vaikka  kaikki  ylt'ympäriltä  oli  hävitetty.  Täällä 
toivoi  hän  nyt  löytävänsä  tyyssijan  lapsineen,  jotka  kaikki, 
paitsi  Tapania,  toistaiseksi  olivat  jätetyt  sukulaisten  luo 
Turkuun. 


4- 
Helena   Uggla  oli  Löfvingin  toinen  vaimo.    Ensimäi- 
nen,  Kristina  Magdalena  Alcenius,  oli  jo  ollut  monta  vuotta 
maanpovessa.      Hän    oli    Löfvingin    ensimäinen    rakkaus, 

mutta  heille  tuli  liian  varhain  ero,  ja  ainoa  lapsi,  jonka  hän 
jätti  miehellensä  lohdutukseksi  hänen  surussaan,  oli  heidän 
pieni  Marttinsa,  joka  hänen  kuitenkin  täytyi  hädässään 
jättää  majurille.  Siten  olivat  vuodet  vierineet.  Martti  oh 
nyt  25-vuotias  mies  ja  vänrikkinä  Hämeen  rykmentissä. 
Siihen  Löfvingkin  palattuansa  sijoitettiin  luutnantiksi, 
ja  näin  ohvat  isä  ja  poika  taas  päässeet  yhteen. 

Äitipuolen  ja  pojan  suhteet  olivat  niin  hyvät  kuin 
ne  niin  pitkän  eron  perästä  voivat  olla.  He  olivat  tosin 
vieraantuneet  toinen  toisistaan,  mutta  olivathan  molemmat 
Löfvingin  omia,  mikä  johonkin  määrin  solmi  yhteen  kat- 
kenneet siteet,  jota  paitsi  yhteiset  hyvät,  vaikkapa  surulli- 
setkin muistot  helpottivat  lähentymistä.  Leenasta  olisi 
kuitenkin  ollut  mieluisempaa,  jos  poika  olisi  ollut  avo- 
mielisempi ja  puheliaampi,  mutta  Martti  oli  luonteeltaan 
umpimielinen  eikä  isäkään  päässyt  hänestä  selville.  Hänen 
pohjaltaan  kiihkeä  sydämensä  kaipasi  kuitenkin  ymmär- 
tävää ystävää,  ja  sen  oli  hän  löytänyt  Maria  Sprengtpor- 
tissa.  Marian  ympärillä  liitelivät  hänen  ajatuksensa  ja  toi- 
veensa yhä  enemmän  mitä  vanhemmaksi  hän  tuli,  aina  siitä 
päivästä  saakka,  jolloin  majuri  ensi  kerran  lähetti  pienen 
tyttärensä  viittä  vuotta  vanhemman  Martin  luo  läksyn 
kuulustamista  varten.  Kun  tyttö  silloin  kädet  ristissä 
kohotti  silmänsä  taivasta  kohti  ja  luki  rukouksiansa,  luuh 
Martti  hänessä  näkevänsä  taivaan  enkelin.  Näin  kävi 
useastikin,  ja  monenvuotinen  yhdessä-olo,  yhteiset  leikit 
ja  vaivat  virittivät  vihdoin  keskinäisen  mieltymyksen,  joka 
Martin  silmiltä  peitti  koko  muun  maailman. 

Leena,  kuten  muutkin,  oli  kyllä  tämän  huomannut, 
mutta  hänestä  ei  Martin  valinta  oUut  sopiva,  sillä  Martti- 
han oli  köyhä  poika  ja  Maria  paljoa  ylemmässä  yhteis- 
kunnallisessa asemassa  kuin  hän.  Tapansa  mukaan  puhuen 
asian  suoraan  oli  Leena  kyllä  Martille  tätä  huomauttanut, 
mutta  M.-)rtti  ei  siitä  välittänyt.  Kun  isä  palasi  ja  poika 
sai  kuulla  kertomuksia  tämän  urotöistä,  alkoi  hän  oppia 
katsomaan  elämää  avarammalta  kannalta.  Hän  tunsi 
itsessään   sekä    tahtoa   että  tarmoa,  mutta  ennen  l;iikl<ea 

pyrki  hän  osoittautumaan  sen  tytön  arvoiseksi,  joka  oli 
hänelle  kaikki  maailmassa.  Nyt  tuli  hänenkin  puolustaa 
isänmaata,  ne  unelmat  olivat  hänen  suurin  onnensa,  ja 
hänestä  se  sotainen  into  tarttui  ei  ainoastaan  ystäviin  ja 
tovereihin,  vaan  vieläpä  koko  ympäristöön.  Mutta  hän 
tahtoi  toimia  omin  päinsä,  ja  joka  päivä  saapui  tietoja 
nuorukaisilta  ja  miehiltä,  jotka  toistaiseksi  olivat  sota- 
palveluksesta vapaat,  että  he  halusivat  liittyä  Marttiin 
ja  tarttua  aseisiin.  Kunpa  vain  Martti  pääsisi  kruunun 
takista  ja  saisi  heidän  kanssaan  vapaasti  toimia,  niin  eivät 
mitkään  vaarat  kävisi  liian  raskaiksi,  hän  kohtaisi  ne  mie- 
hekkäästi,  ja  rakastetun  silmät  seuraisivat  häntä,  Siinähän 
onnea  kylliksi.  Näiden  ajatusten  innostuttamana  tuh  hän 
kokouksesta  ja  kulki  mietteissään  toria  kohden.  Lähellä 
kirkkoa  näki  hän  isän  tulevan  vastaansa  ja  hänen  silmis- 
sään leimahti.  Löfvingin  terävä  katse  huomasi  kohta 
tämän  ilon  välähdyksen,  ja  hän  tunsi  sydämensä  paisuvan. 
Eipä  Martti  turhaan  olhit  hänen  lempilapsensa. 

Mutta  vaikea  oli  näitä  kahta  tuntea  isäksi  ja  pojaksi, 
siksi  erilaisia  he  olivat  kaikessa.  Löfving  oli  varteva,  ja 
hänen  solakka,  jäntevä  vartalonsa  ilmaisi  suurta  notkeutta 
ja  voimaa.  Kasvot  olivat  laihat,  auringonpaahtamat  ja 
uurteiset,  silmät  syvään  painuneet,  kuvastaen  lujuutta  ja 
tyyneyttä.  Ajan  tavan  mukaan  olisi  hänen  pitänyt  käyttää 
peruukkia  tahi  ainakin  puuteroituja  kiharoita,  mutta  Löf- 
ving oli  vapautunut  kummastakin.  Hänen  harmaat  hiuk- 
sensa olivat  ohimoilta  kammatut  taapäin  ja  ulottuivat 
keltaiseen  univormukaulukseen  asti,  jonka  alta  pilkisti 
punainen  liina.  Hänen  sininen  takkinsa,  joka  tuskin  peitti 
lanteet  ja  joka  oli  koristettu  valkoisilla  nyöreillä  ja  keltai- 
silla napeilla,  oli  rinnasta  vähän  avoin,  niin  että  vaalean- 
siniset liivit  pääsivät  näkyviin.  Säännönmukaisesti  olisi 
housujen  pitänyt  olla  siniset  samoinkuin  lakki,  mutta  kun 
sotakassa  oli  tyhjä  ja  Löfving  itse  oli  hankkinut  itselleen 
kestävät  nahkahou.sut,  arveltiin  että  olkoon  menneeksi, 
semminkin  kun  miehistönkään  vaatetus  ei  mitenkään 
täyttänyt  edes  niukkoja  vaatimuksia.    Siniset,  polviin  ulot- 


tuvat  säärykset  ja  korkeat  jalkineet  olivat  sitävastoin  koko 
pulskat,  eikä  koko  asiasta  siis  sen  enempää.  Valkoinen, 
suureen  ruusukkeeseen  solmittu  vyöhyt,  jykeä  miekka 
ja  vihdoin  hattu  sinikeltaisine  nauhoineen  ja  töyhtöineen 
ilmaisivat  hänet  Ruotsin  valtakunnan  palveluksessa  ole- 
vaksi suomalaiseksi  upseeriksi. 

Löfvingin  pois  ammuttu  korva  ja  miekannaarmu  pos- 
kessa todistivat,  että  hän  oli  ollut  verileikissä  mukana. 
Känsäiset  kädet  ja  juovaiset  kasvot  tiesivät  kovasta  elä- 
män taistelusta,  mutta  silmien  terävyydestä  ja  liekistä 
näkyi,  että  55-vuotiaassa  tarmo  vielä  oli  kokonaan  murtu- 
maton. 

Martti  oli  lyhempi,  mutta  hartevampi  ja  vahvatekoi- 
sempi.  Puku  heillä  oli  melkein  samanlainen,  mutta  sittenkin 
pysyi  heidän  erinäköisyytensä  silmiinpistävänä.  Vänrikin 
hehkuvat  posket,  lempeä  piirre  suun  ympärillä  ja  tummat, 
synkät  silmät  eivät  mitenkään  olleet  isästä.  Hän  oli  koko- 
naan  äitinsä  poika. 

Se  kiire,  millä  Martti  nyt  riensi  isää  kohden,  lisäsi  hä- 
nen poskiensa  hehkua  ja  masensi  äänen,  joka  tuntui  mel- 
kein ponnistetulta,  kun  hän  kaukaa  huudahti: 

—  Isä,  minun  täytyy  pyytää  apuanne.  Ette  saa 
kieltää. 

—  Mitä  tahdot? 

—  Meidän  vapaajnnll-nminr  on  lisääntynyt  2,500 
mieheksi,  ja 

Löfving  synkistyi. 

—  Jätä  se  asia  sikseen,  Martti.    Siitä  ci  tule  mitään. 

—  Kaikki  on  valmiina,  ehätti  Martti  kiihkeästi.  Kun 
vain  levitimme  maaseuduille  tiedon,  että  te  ottaisitte  joh- 
taaksenne  meitä,  oli  helppo  koota  miehiä,  ja  kun  he  olivat 
päättäneet  lähteä,  lupasivat  kotolaiset  apua.  Nyt  he  ovat 
aseilla,  vaatteella  ja  ruualla  varustetut,  kaikkeen  valmiit. 

—  Lastenleikkiä  ja  loruja,  Martti! 

—  Onko  se  lastenleikkiä,  kun  meillä  on  500  hämä- 
läistä, jotka  vapaaehtoisesti  rientävät  taistelemaan.  Sitä- 
paitsi kuuluu  Karjalasta,  että  sieltä  voidaan  toivoa  800. 

Pohjanmaalta  saadaan  500,  ja  Etelä-Suomesta  ainakin  700. 
Siis  yhteensä   2,500  miestä. 

—  Mitä  useampi,  sitä  parempi,  vastasi  Löfving  vaka- 
vasti. Pyydä  poikia  ilmoittaumaan  everstiluutnantti  Bran- 
denburgille; heidät  kyllä  otetaan  luetteloihin. 

—  Sitä  ne  eivät  tahdo.  Olemme  valinneet  teidät  pääl- 
liköksemme. 

—  Minut?     Ja  sinä  kai  aiot  mukaan? 

—  Niin  aion;  kaikki  on  käynyt  kuin  vihurissa,  heti 
kun  julistimme,  että  te  rupeaisitte  johtajaksemme. 

Ratkaiseva  päätös  ilmaantui  Löfvingin  piirteissä. 

—  Ei,  poikaseni.  Minua  he  turhaan  odottavat.  Mi- 
nun paikkani  on  rykmentissä,  ja  siinä  on  sinunkin.  Meillä 
siis  ei  ole  mitään  tekemistä  vapaaehtoisten  kanssa.  Älä 
niistä  huoli. 

Martin  sydän  sykki  rajummin,  ja  kostea  kiilto  suurensi 
hänen   silmiänsä,    kun   hän   matalalla   äänellä   vastasi: 

—  Niistä  juuri  huolin.  Rakas  isä,  ettekö  tahdo  olla 
hyvä  ja  neuvotella  majurin  kanssa.  Pyytäkää  häntä  puhu- 
maan ylipäällystölle,  että  he  päästävät  minut  lähtemään 
muiden   kanssa  teidän  johdollanne. 

Löfving  tarkasti  hetken  poikaa  vaieten.  Martti  näytti 
hänestä  sinä  hetkenä  huimalta  hevoselta,  joka  riehuu  pääs- 
täksensä valjaistaan  ja  ohjaajastaan.  Mutta  isän  velvolli- 
suus oli  nyt  saada  hänet  järkiinsä. 

—  Voin  kertoa  sinulle,  alkoi  Löfving,  että  tieto  sinun 
vapaaehtoisistasi  on  joutunut  päälliköiden  korviin,  ja  että 
majuri  Sprengtport  on  kuulustellut  asiaa,  mutta  minun  ei 
sallita  erota  rykmentistä,  ja  vielä  vähemmin  sinun. 

—  Puhun  sitten  itse  majurin  kanssa,  että  hän  saa  tietää 
kaikki,  huudahti  Martti  tulistuneena. 

—  Olethan  jo  sanonut  hänelle  sanottavasi. 

—  Kyllä  kaiken  sen,  mitä  olin  ajatellut,  vaan  en  sitä 
mitä  olen  tehnyt.  Kaikki  toverini  myöntävät,  että  minä 
olen  saanut  hämäläiset  kokoon  ja  koossa  pysymään.  Pääl- 
liköt luulevat,  ettei  nykyinen  nuoriso  kelpaa  mihinkään, 
mutta  me  kelpaamme!      Herrat  itse  tulevat  käsittämään 

mitä   hyötyä   on    vapaajoukosta,  joka   myrskynä   syöksee 
esiin,  sinne  mihin  ei  kukaan  muu  pääse. 

—  Ainakaan  se  ei  tapahdu  minun  johdollani,  vakuutti 
Löfving  suurella  ponneUa,  Ei,  vaikka  minut  siihen  kym- 
menen  kertaa  valtuutettaisiin. 

Martti  ei  häntä  ymmärtänyt.  —  Miksi  ei?  huudahti 
hän.  Koko  maailma  puhuu  vielä  siitä,  kuinka  te  20  vuotta 
sitten  veitte  sissinne  tuleen.  Silloin  olitte  kaikkien  kauhuna, 
mutta  kun  me  nuoret  tahdomme  olla  teidän  vertaisianne, 
silloin  työnnätte  meidät  pois. 

—  Näetsen,  poikani,  aikamme  ei  kaipaa  sissejä.  Sil- 
loin vei  kuningas  mieliiämme  vieraisiin  maihin,  mutta  nyt 
jää  armeija  kotimaahan  ja  saa  lisäksi  apua  Ruotsista. 

Martti  tuimistui:  —  Armeijaahan  me  aijomme  tukea, 
aivan  niinkuin  sissit  Isonvihan  aikana.  Ette  uskokaan, 
kuinka  kunnostaisimme  itseämme. 

Jäykkänä  keskeytti  hänen  puheensa  Löfving:  —  Et 
tiedä,  mitä  on  olla  sissinä  ja  raadella  yhtä  paljon  omia 
kuin  vihollistakin.  Sellaisen  soturin  edesvastuu  on  ras- 
kaampi kuin  kuninkaalliseen  armeijaan  kuuluvan.  Et 
tiedä,  mitä  on  yöt  päivät  elää  kuin  jännitetty  jousi  aina 
laukeamaisillaan,  aina  katkeamaisillaan.  Ei  mitään  rau- 
haa, ei  mitään  neuvoa  päälliköltä,  ei  mitään  tukea  eikä 
apua  väestöltä,  yhä  vain  olla  aiheuttamassa  surua  ja  hätää, 
saada  kirouksia  eikä  suinkaan  kiitosta  osakseen,  ja  olla 
pakoitettu  kaikkea  tätä  kestämään. 

Löfvingin  varma  ryhti  oli  osaksi  lauhtunut  hänen  ker- 
toessaan järkyttäviä  muistelmiansa,  ja  haihtuva  kalpeus 
näkyi  hetkeksi  hänen  ruskettuneissa  kasvoissaan.  Martti 
huomasi  tämän  muutoksen,  ja  mitä  hän  ei  siitä  ymmärtä- 
nyt, sen  selitti  hänelle  isän  äänen  sävy.  Oli  se  kai  vaikea 
aika,  josta  hän  puhui. 

—  Luuletteko,  kysyi  hän  hellästi,  että  meistä  yksi- 
kään lähtee  palkan  ja  kiitoksen  toivossa?  Mutta  me  kiittäi- 
simme ja  kunnioittaisimme  teitä,  niinkuin  ei  ole  koskaan 
johtajaa  kunnioitettu,  jos  vain  suostuisitte  rupeamaan  mei- 
käläiseksi. Sana,  viittauskin  veisi  meidät  vaarojen  ja  kuole- 

man  läpi.  Ei  saisi  yksikään  niistä,  jotka  muinoin  seura- 
sivat teitä,  sanoa,  ettemme  olleet  kyenneet  astumaan  hei- 
dän jäljissään. 

—  Kuulethan,  keskeytti  Löfving  tuimasti,  etteivät 
herrat   hyväksy    teidän    tuumianne.       Se   ratkaisee    asian. 

Martti  ei  hellittänyt.  —  Ettekö  luule  meidän  tietävän, 
miksi  eivät  hyväksy.      Ei  ole  Hattuihin  luottamista. 

Närkästynein  elein  kallistaen  päätänsä  taapäin  laski 
Löfving  kätensä  pojan  olalle  ja  sanoi: 

—  Antaa  Hattujen  hoitaa  omat  asiansa,  ja  hoitakaamme 
mekin  omaamme,  niin  kukin  vastaa  omasta  puolestaan. 
Kuningas  on  itse  nimittänyt  päälliköt,  ja  totta  kai  hän 
paremmin  tuntee  herransa  kuin  sinä  ja  minä.  Se,  joka  on 
I2mnesta  vuodestaan  käynyt  kruunun  takissa  ja  päässyt 
vänrikiksi,  tekee  viisaimmin  hoitaessaan  virkansa  innolla  ja 
rukoillessaan  Jumalalta  uskollista  mieltä.  Muuten  saat  sa- 
noa vapaaehtoisillesi,  että  heille  on  tilaa  kuninkaan  lipun 
alla. 

—  Ne  eivät   tahdo! 

—  Sitten  se  on  vain  lorua  ja  ilmaa,  tiuskasi  Löfving 
närkästyneenä,  kääntyen  pois.  Ja  jätä  nyt  se  asia,  lisäsi 
hän  lähtöä  tehden. 


Martti  ei  seurannut  häntä.  Katkerin  mielin  jäi  hän 
seisomaan,  ikäänkuin  olisi  aurinko  ainiaaksi  laskenut.  Nuo- 
ren vänrikin  sankariunelma  oli  murtunut  ja  sen  kanssa 
ehkä  hänen  rakkautensa  onnikin.  Mitä  hän  nyt  enää, 
köyhänä  ja  huomaamattomana  saattoi  olla  Marialle,  jonka 
mieli  aina  tavotteli  suuria.  Ja  suureksi  oli  hän  luvannut 
tulla.  Kirjavia  tuulentupia  olivat  he  yhdessä  rakentaneet 
Gammelbackan  vanhojen  puiden  varjossa.  Onnea  tahtoi- 
vat he  luoda  ihmisten  keskeen.  Ei  mikään  tuntunut  heistä 

vaikealta.  Mutta  silloin  oli  vielä  rauha  maassa,  ja  rau- 
hallinen piti  heidän  telitävänsäkin  olla.  He  aikoivat  ra- 
kentaa, viljellä,  tehdä  käsitöitä,  ja  opettaa  sitä  muillekin, 
luodaksensa  heille  saman  onnen,  jota  itse  nauttivat.  Väls- 
käri Göhle  oli  Marialle  lahjoittanut  Tukholmassa  painetun 
kirjan,  jossa  selitettiin  kotimaassa  ja  ulkomailla  kasvavia 
yrttejä  ja  niiden  käyttämistä  sairaudenkohtauksissa.  Sa- 
moissa kansissa  oli  myös  puutarhahoidon  oppikirja.  Ne 
hyödylliset  tiedot,  joita  Maria  ammensi  näistä  kirjoista, 
olivat  kääntäneet  hänen  ajatuksensa  uusille  urille.  Ennen 
tuntematon  maailma  oli  hänelle  ilmaissut  salaisuuksiansa, 
ja  niitä  ymmärtämällä  saattoi  hänkin  joksikin  tulla.  Sen 
sanoi  hänelle  hänen  oma  järkensä,  mutta  vielä  selvemmin 
piispa  Petrus  Jonae'n  kirjaan  liitetty  opastus  lukijalle  ja 
tekijän  esipuhe.  Olihan  mahdollista  rakentaa  todellinen 
paratiisi  moisten  neuvojen  mukaan. 


Syvällä  surulla  muisteli  Martti  sitä  aikaa,  jolloin  hän 
kaiveli  maata  ja  istutti  puita  ja  pensaita  Marian  kanssa, 
joka  oli  hänen  aurinkonsa.  Tästä  oli  kuitenkin  ajan  rau- 
hattomuus tehnyt  lopun,  ja  se  sankariunelma,  johon  hän 
toiveensa  perusti,  oli  sekin  rauennut.  Majuri  sanoi  joskus: 
—  »Martti  on  hyvä  työmies,  mutta  hän  sopii  paremmin 
kirjoituspöydän  ääreen  kuin  ruotuun.  Hän  on  kirja-  ja 
numeromies.»  Sen  johdosta  ja  ehkäpä  Sprengtportin  täh- 
den oli  parooni  Wrangel  toimittanut  Martille  paikan  Lap- 
peenrannan maaherranvirastossa.  Virkaan  tuli  nyt  astua, 
ja  siten  voisi  Martti  saada  oman  leivän  ja  kohtuullisen  pal- 
kan. Mutta  siihenkö  hän  päämääränsä  supistaisi?  Tähän 
saakka  oli  hän  hyljännyt  jokaisen  sinne  päin  käyvän  aja- 
tuksenkin, sillä  eihän  kanslian  rauhallisissa  toimissa  päässyt 
laakereita  leikkaamaan.  Mutta  nyt  se  uudestaan  johtui 
hänen  mieleensä.  Ehkei  kunniaa  ja  onnea  ollutkaan  mis- 
sään hänen  kaltaisensa  saavutettavissa.  Tuo  uljas  tuuma 
liittyä  vapaaehtoisiin  ei  käynyt  päinsä.   Oli  siis  valittavana 

joko  kruunun  miekka  tahi  sen  kynä,  eikä  ratkaisua  saanut 
viivyttää,  sillä  luutnantti  Salonius  pyrki  samaan  virkaan 
ja  oli  sen  saava,  jos  Martti  tahtoi  jäädä  sotaväkeen.  Vai- 
kealta tuntui  ratkaisu.  Martin  rohkeus  oli  murtunut,  kaikki 
tuntui  tuskalliselta.  Oli  ehkä  sittenkin  parempi  kaatua 
miesten  tappotantereilla  kuin  tukehtua  arkistojen  tomuun. 

Matti  seisoi  vielä  näissä  mietteissä,  kun  näki  äitinsä 
ja  Marian  edessään.  Äiti  ilmoitti,  että  luutnantti  Salonius 
oli  tullut  kaupunkiin  ja  tahtoi  vielä  tänään  tavata  Marttia, 
puhuaksensa  virasta. 

Martti  soperti  jotakin  sentapaista,  •  ettei  sillä  ollut 
kiirettä,  koska  maaherra  vielä  oli  matkoilla  läänissä,  mutta 
että  jos  hän  palatessaan  pitää  Saloniuksen  kaltaisen  juo- 
pon parempana,  niin  olkoon  menneeksi. 

Se  vastaus  nähtävästi  suututti  Leenaa,  sillä  puna  nousi 
vähitellen  hänen  poskilleen  ja  hän  lausui  suurella  ponnella: 
—  Minä  sanon  sinulle,  Martti,  ohjaa  tahtosi,  sillä  siitä 
riippuu  elämä  täällä  ja  iankaikkisuudessa. 

—  En  tiedä,  onko  tahtoni  huonompi  kuin  muidenkaan, 
intti  Martti  synkkänä. 

—  Huonompi  tai  parempi,  se  vielä  olisi  jotakin.  Huo- 
noa voi  ohjata,  ja  hyvää  saattaisi  kiittää,  mutta  sitäpä  ei 

ole    ollenkaan,    ja    juuri    sellaisesta  kaarnasta  kuin 

kuin  — 

—  Rakentaa  piru  laivansa,  lisäsi  Martti  katkerasti 
nauraen. 

—  Ei  toki,  sitä  ei  louva  Löfving  tarkoita,  sanoi  Maria. 
Hänen  tuli  kumpaakin  sääli. 

—  Tarkoitan,  jatkoi  Leena  vakavasti,  että  horjuva 
tahto  vie  onnettomuuteen.  En  sano,  että  Martin  käy 
pahasti,  Jumala  siunatkoon  sinua,  poika,  mutta  minä 
varoitan  sinua,  sillä  ei  mikään  ole  ihmiselle  vaarallisempaa 
kuin  tahdoton  luonne,  semminkin  nykyaikana.  Semmoinen 
ihminen  on  kuin  liinanen  tuulessa,  jonka  perkele  milloin 
tahansa  poimii  ja  pistää  väripyttyynsä,  nostaaksensa^een 
sitten  lipuksi  houkuttelemaan  muita.  Monet  Hatut  ovat 
sitä  laatua. 

14.  72  —  3 

—  Hatut!  huudahtivat  nuoret.  Semmoista  ei  oltu  kos- 
kaan kuultu. 

Mutta  Leena  pysyi  sanoissaan.  Hän  on  nuoruuucssaan 
tuntenut  heistä  monta.  He  olivat,  sanoi  hän,  hyväsydä- 
misiä, rehellisiä  ihmisiä,  mutta  ilman  tahdon  pontta  ja 
lujia  oikeudenkäsitteitä,  ja  siten  he  olivat  joutuneet  siihen 
helvetinpyörteeseen,  joka  nyt  uhkasi  upottaa  koko  valta- 
kunnan vereen  ja  pakoitti  heitä  semmoisille  asioille,  joille 
ennen  olisivat  sylkeneet. 

Martti  tirkisti  synkkänä  maahan.  Hän  tunsi  itse,  ettei 
hän  ollut  tätä  ennen  ollut  mitä  hänen  olisi  pitänyt  olla, 
eikä  tiennyt  mitä  vastata.     Mariakin  oli  vaiti. 

Hetken  vaitiolon  jälkeen  alkoi  Leena  uudestaan: 

—  Etkö  käsitä,  että  sinun  täytyy  päättää.  Ei  ota 
hallitus  eikä  Salonius  odottaaksensa.  Hän  etsii  sinua  nyt 
kaikkialta. 

Martti  kääntyi  pois  äidistään  ja  katsoi  vieressään 
seisojaa.  Leena  seurasi  tätä  katsetta  ja  huomasi  siinä  luke- 
mattomia kysymyksiä,  levottomuutta  ja  rakkautta.  Kol- 
mas henkilö  oli  tässä  liikaa.  Oli  parasta  lähteä,  että  nuoret 
saisivat  selvittää  keskinäisiä  kysymyksiään. 


6. 

Kornatus  nukkui  vielä  Leenan  palatessa.  Hänen  kas- 
vojensa syvä  levollisuus  vaikutti  kuin  rauhantervehdys 
Leenan  kuohuvaan  mieleen,  ja  siunaten  katseli  hän  van- 
husta. 

Pyhä  on  uni,  ajatteli  hän,  purskahtaen  itkuun,  mutta 
tietämätöntä  on,  kuka  tämän  jälkeen  saa  nukkua  muuhun 
kuin  kuoleman  uneen. 

•  Leena  oli  kotimatkallaan  tHVHiuiut  imciiensä  ja  vaih- 
tanut hänen  kanssaan  muutamia  sanoja.  Löfvingin  tiedot 
vahvistivat  hänen  vakaumustaan,  että  täytyi  olla  valmis 

odottamaan  mitä  tahansa,  koska  oltiin  sodan  kynnyksellä. 
Paljoa  hänellä  ei  ollut  korjattavana,  mutta  sekin  vähä  oli 
koottava  mahdollisen  pikaisen  paon  varalle.  Kalpeana 
ja  hiljaisena  järjesti  hän  kaikki  suureen  säkkiin.  Välistä 
meni  hän  akkunasta  kurkistamaan,  ikäänkuin  odottaen 
jotain,  mutta  kun  ei  näkynyt  elävää  olentoa,  ryhtyi  hän 
uudestaan  työhönsä.  Mutta  hänen  levollisuutensa  oli 
ainoastaan  näennäistä.  Jännittynyt  kasvojen  ilme  ja  pu- 
naiset täplät  hänen  poskillaan  osoittivat  kuumeentapaista 
sisällistä  rauhattomuutta.  Tuon  tuostakin  pysähtyi  hän 
kuuntelemaan,  tirkisti  akkunan  läpi  ja  istahti  vihdoin 
kädet  helmassa.  Silloin  kuului  äkkiä  keveitä,  kiireellisiä 
askeleita,  ja  samassa  näkyi  Tapani  ovessa.  Hän  oli  Lee- 
nan vanhin  lapsi,  ja  häntä  oli  pidetty  ankarammassa 
kurissa  kuin  nuorempia,  vaikka  hän  olikin  luonteeltaan 
lempeä  ja  sävyisä.  Se  sotainen  henki,  joka  tätä  nykyä 
vallitsi  Lappeenrannassa,  oli  tarttunut  poikaankin,  joka 
nyt  tahtoi  ruveta  sotilaaksi.  Äidille  se  oli  surman-isku, 
mutta  Löfving  arveli,  että  jos  pojassa  on  tarmoa  ja  mie- 
huutta, ei  pitäisi  häntä  estääkään.  Vanhempien  luvalla 
oli  hän  edellisenä  päivänä  lähtenyt  linnaan  everstin  puheille, 
mutta  sittemmin  ei  häntä  ollut  kuultu  eikä  nähty.  Minne 
oli  lapsi  joutunut? 

Kevyet,  nopeat  askeleet  kuuluivat  ovessa,  ja  samassa 
astui  Tapani  sisään  kalpeana,  mutta  säteilevän  iloisena, 
—  Anna  anteeksi,  että  viivyin  näin  kauan,  pyysi  hän  ystä- 
vällisesti. 

—  Tule  tänne!  huudahti  Leena  kiivaasti,  mutta  hiljaa, 
ettei  olisi  herättänyt   Kornatusta. 

Poika  näki  leipää  pöydällä  ja  aikoi  mennä  ottamaan 
palasen,  mutta  Leena  tarttui  hänen  käsivarteensa. 

—  Tule  tänne!  huudahti  hän  uudelleen.  —  Missä 
olet  ollut! 

Tapani  katsoi  riemuiten  äitiinsä:  —  Minusta  on  tullut 
rumpali  hämäläisten  armeijaan.  Katsos!  ja  näin  sanoen 
näytti  hän  hattuaan,  johon  hänen  uuden  arvonsa  merkiksi 
oli  kiinnitetty  kaksi  töyhtöä,  sininen  ja  keltainen. 

—  Minä  kysyn  sinulta,  missä  olet  ollut!  huudahti 
Leena    vieläkin    kiivaammin    ja    silmäsi    kalveten    hattua. 

—  Eversti  kysyi,  oliko  isä  antanut  minulle  luvan,  ja 
pyysi  minut  sitten  mukaan  valleille,  alkoi  Tapani  onnelli- 
sena ja  reippaasti.  Herrat  olivat  matkalla  sinne,  ja  minä 
kuulin  lieidän  sanovan,  että  olin  urhoollisen  Löfvingin  poika. 
Viimeisen  varustuksen  luona  asettivat  he  minut  erään 
kanuunan  eteen,  ja  sitten  kysyi  eversti,  lupaisinko  Vfthtia 
siinä  siksi,  kunnes  hän  palaisi  tai  antaisi  kutsua  minua, 
ja  kun  lupasin,  lähtivät  he  eteenpäin,  mutta  ensin  sanoi 
hän,  että  minun  tuli  pitää  mielessäni,  mitä  olin  luvannut. 

—  Oletko  seisonut  siellä  siitä  saakka?  kysyi  Leena 
hämmästyksissään,  katsellen  epäillen  p<)ika;i.  Oletko  ollut 
siellä  koko  ajan? 

—  Olen  melkein  koko  ajan.  Minuiman  lahtyi  pitää 
sanani.  Kun  tuli  yö,  eikä  ketään  kuulunut,  en  enää  tien- 
nyt mitä  tehdä,  kun  minulla  ei  ollut  lupaa  viipyä  niin 
pitkää  aikaa  poissa,  ja  sitten  tuli  kauhean  kylmä  ja  minun 
oli  nälkä,  mutta  aina  kun  olin  lähtemäisilläni  tieheni, 
en  kuitenkaan  saattanut  sitä  tehdä,  sillä  olinhan  luvannut 
vartioida  kanuunaa  siksi,  kunnes  eversti  palaisi. 

—  Kuinka  vihdoin  pääsit  sieltä?  kysyi  Leena  näen- 
näisen tyynesti. 

—  Kun  he  aamulla  vaihtoivat  valitia,  otti  muuan 
miehistä  minut  mukaansa.  He  puhuivat  jotakin  siitä, 
että  herrat  eilen  illalla  unohtivat   minut  sinne. 

—  Kuinka  sitten   kävi? 

—  Hyvin  koko  ajan.  Eversti  sanoi,  että  rumpali  saisi 
opettaa  minua  lyömään  pärrytyksiä  ja  merkinantoja,  ja 
eräälle  toiselle  miehelle  sanoi  hän,  että  he  kiinnittäisivät 
hattuuni  nämä  kauniit  höyhenet. 

Poika  oli  puhunut  lapsellisella  ilolla  ja  siveli  nyt 
hellästi  pehmeitä  sulkia  poskeaan  vasten. 

Tapani  oli  siis  otettu  armeijaan,  ja  Leenan  täytyi 
luopua  hänestä.  Poika  ei  aavistanut  mitä  äidin  mielessä 
liikkui,  kun  hän  veti  hänet  viereensä  ja  sanoi  hellästi:  — 
Kun  nyt  joudut  maailmalle  omiin  hoiviisi,  niin  tutkistele 

ahkerasti  Jumalan  sanaa  ja  kätke  se  mieleesi,  että  hädän 
tullen  tiedät,  mistä  se  on  saatavissa.  Mutta  kätke  se  sy- 
välle, sillä  saatana  käy  ympäri  joukkoineen  ja  koettaa 
riistää  tämän  aarteen  ihmisten  sydämistä.  Sillä  näetkö, 
poikani,  helvetin  ruhtinas  tietää  saavansa  jalansijaa  siellä, 
mistä  pyhä  henki  karkoitetaan  pois,  ja  ottaa  saaliin  hal- 
tuunsa laskematta  sitä  enää  käsistään.  Ymmärrätkö  sinä? 
-^  KyUä. 

—  Älä  koskaan  pelkää  henkesi  menettämistä,  mutta 
kauhistu  elämää  synnissä,  sillä  pikku  synnit  vievät  aske- 
littain  suuriin  rikoksiin.  Koeta  aina  elää  sillä  tavalla,  että 
uskallat  kvioUa. 

—  En  pelkää  kuolemaa,  äiti.  Kun  yöllä  seisoin  kanuu- 
nan luona,  ajattelin  sotaa  ja  sitä  mahdollisuutta,  että  minut 
ammuttaisiin  kuoliaaksi,  mutta  minua  ei  pelottanut.  Kun 
vihdoin  tuli  kauhean  kylmä,  kyyristäysin  sykkyrään  pal- 
jaalle maalle,  nojasin  pääni  lavettia  vastaan  ja  aloin  tuijot- 
taa pimeään,  koetellakseni,  saattaisiko  kaukaa  eroittaa  vi- 
hollisen, jos  se  lähestyisi.  Välistä  tuntui  jotain  liikkuvan 
korkean  kiven  luona,  ja  silloin  tuntui  kaikki  niin  kauhealta, 
että  minun  oli  vielä  enemmän  vilu,  mutta  silloin  näin  täh- 
den vilkkuvan  pääni  päällä  ja  muistin,  kuinka  isällä  oli 
tapana  sanoa,  että  Jumala  oli  ollut  hänen  väkevyytensä 
kaikissa  vaaroissa,  sillä  elämä  ja  kviolema  olivat  Herran 
kädessä.  Lopuksi  en  enää  välittänyt  pimeydestä,  ja  silloin 
.  .  .    En   osaa   kertoa   sitä. 

—  Miksi  et?     Kerro  vain  kaikesta. 

Tapani  laski  hatun  luotaan  ja  kertoi  hiljaisella  äänellä: 
—  Istuessani  lavetin  vieressä  näin  erään  olennon.  Hän  oli 
minun  näköiseni,  mutta  pienempi  ja  niin  kaunis!  Hänellä 
oli  valkeat  vaatteet,  niin  valkeat  kuin  auringonpaisteessa 
kimalteleva  lumi.  Hän  oli  niin  iloinen,  ja  kun  hän  katsoi 
minuun,  kävi  koko  maailma  niin  valoisaksi,  että  minä 
saatoin  nähdä  aina  taivaaseen  saakka.  —  Minä  näin  niin 
paljon.  —  Se  oli  niin  ihmeellistä  —  niin  ihanaa  —  niin 
outoa.  —  Ja  kun  avasin  silmäni,  paistoi  aurinko  minuun 
niin  että  heräsin,  ja  sitten  tuli  vartia.  —  Anna  anteeksi, 

että  viivyin  niin  kauan,  pyysi  poika  ja  kietoi  itkien  käsi- 
vartensa äidin  kaulaan.  Sotamiehet  eivät  tahtoneet  laskea 
minua,  he  sanoivat,  että  minun  pitäisi  syödä  ensin,  mutta 
minä  otin  vain  vähäsen  leipää  ja  sanoin,  että  minua  odo- 
tetaan kotona,  ja  sitten  juoksin  matkaani.  Samassa  tuli 
eversti  portaiUe.  Hän  kiitti  minua  ja  sanoi  haluavansa 
puhua  isän  kanssa  ja  lähetti  terveisiä  kotiin  sekä  sanoi, 
että  jos  saan  elää,  tulee  minusta  kelpo  suomalainen. 

Leena  oli  kuullut  tarpeeksi  ja  liitti  vaieten  ristiin  lai- 
hat kätensä:  Herra,  sinä  tiedät,  mitä  sinä  annat  ja  mitä 
sinä  teet,  mutta  auta  minua  kantamaan  tulevia  tapah- 
tumia. 

Mutta  hetken  tehtävät  johtuivat  jo  mieleen.  Tapa- 
nilla oli  kiireinen  työ  suoritettavana.  —  Eikö  minun  nyt 
tulisi  kaivaa  lusikat  maahan.    Syvään  kuoppaan  kai? 

—  Kuoppaan,  no  niin,  vastasi  Leena  hajamielisenä, 
aikoen  seurata  poikaa.  Mutta  ei,  parempi  on  että  hän 
menee  yksin.  —  Tiedäthän  oikean  paikan? 

—  Kyllä.  Pihlajan  alla?  Siellä  kiven  kyljessä.  Tie- 
dän kyllä,  ja  aikakin  on  sopiva,  sillä  kaikki  ihmiset  ovat 
nyt  Myllymäellä.  Olihan  poika  oikeassa,  ja  saatuaan  lei- 
vän ja  juustopalan  lähti  hän  reippaalla  mielellä. 


Tapanin  mentyä  ryhtyi  Leena  taas  kapineitansa  sälyt- 
tämään tarkastaen  huolellisesti  jokaista  hänelle  niin  ra- 
kasta vaatetta.  Vihdoin  heräsi  Kornatus.  Raukeana  ja 
puuduksissaan  katseli  hän  ympärilleen,  hieroi  silmiänsä 
ja  jäi  istumaan  käsivarret  polvien  varassa  ja  kädet  ristissä. 
Vähitellen  valveille  päästyään  hän  oikoili  käsiään  nähtä- 
västi varsin  hyvillään,  kaivoi  esiin  piippunsa  ja  sytytti 
«en  hiilellä,  jonka  tottuneilla  sormilla  otti  ahjosta.  Näin 
päästyänsä  rakkaita 'savujansa  nauttimaan  istuutui  hän 
taas  rahille. 

—  Olette  nukkunut  makeasti,  Kornatus,  sanoi  Leena 
ystäväUisesti.    Pelkäsin  kärpästen  häiritsevän  teitä. 

Kornatus  veti  aika  sauhun  ja  vastasi  hiljaisesti:  — 
Kärpäsiä  ja  kasakoita  en  ole  koskaan  sietänyt,  mutta  vä- 
listä on  paras  olla  kumpiakaan  huomaamatta.  Lieneehän 
Löfving  jo  palannut?    Tiesikö  hän  mitään  rajalta? 

—  Siellä  kuulutaan  puuhattavan.  Vihollinen  varus- 
tautuu kuten  mekin.    Maamme  on  taas  pantava  alttiiksi. 

Melkein  riemuiten  puhalsi  Kornatus  savunsa  kattoon. 

—  Tuhat  tulimmaista!  Ei  siis  auta  muu  kuin  ladata  ja 
ampua  vastaan. 

—  No  niin,  mikäli  maksaa  vaivan,  arveli  Leena  ala- 
kuloisena. Kuulin  tänään,  että  joku  valtiomiehistämme 
oli  kirjoittanut,  että  Hatut  sotainnossaan  ovat  valmiit 
uhraamaan  Suomen,  kunhan  vain  saavat  rauhan  rikotuksi. 

—  Se  on  valhe,  huudahti  Kornatus,  iskien  nyrkillään 
polveensa. 

—  Leena  katseli  häntä  kylmäverisesti.  —  Mitä  aut- 
taa suuttuminen?  Ei  totuus  pala  tulessakaan.  Kunin- 
kaalle ja  neuvostolle  saattaa  olla  edullista  päästä  meistä. 
Kun  lapsi  on  kuollut,  on  kummius  lopussa. 

—  Ette  saa  ajatella  Ruotsista  niin  kehnosti. 

—  Miksi  ei.  Olemme  monasti  saaneet  kokea,  millä 
tavoin  meitä  on  kohdeltu  ja  palkittu. 

—  Ajat  ovat  kyllä  rauhattomat,  myönsi  Kornatus. 
Mutta  vaikka  Lappeenrannassa  kuhisee  kuin  muurahais- 
pesässä, olette  täällä  kuin  rauhanpalmun  alla. 

—  Olenhan  minäkin  täällä  elämöinyt,  mutisi  Leena, 
sulloen  pontevasti  vaatteita  säkkiin.  Hevoskavioiden 
kapse  sai  hänet  kuitenkin  rientämään  akkunan  luo,  mutta 
kun  ei  mitään  näkynyt,  ryhtyi  hän  taas  toimeensa:  — 
Luulin,  että  paroni  Buddenbrock  oli  palannut,  ja  mieleni 
kävi  noloksi,  sillä  nyt  täytyy  minun  koota  mitä  meillä  on, 
että  saamme  sen  mukaamme,  jos  siksi  tulee. 

—  Vai  niin!  mietittekö  pakoa,  nyt  jo? 

—  En  minä  ensimäisenä  pakene,  mutta  en  viimei- 
senäkään, sillä  parempi  käsi  tulessa  kuin  kasakka  talossa. 

Kornatus  nousi.  —  Onko  teillä  paljon  korjattavaa? 
Suokaa  minun  auttaa. 


Leenalla  ei  ollut  aikaa  katsella  häneen,  saatikka  sitten 
antaa  mitään  tehtävää,  nyökkäsi  vain  ystävällisesti.  — 
Kiitos,  Kornatus.  Köyhän  alus  on  kepeä  soutaa.  Vaat- 
teista on  jo  enimmät  korjuussa,  ja  hopeat  kaivan  maahan, 
sillä  maa  säilyttää  minkä  siDe  antaa. 

Kornatus  näytti  kysyväiseltä.  Hän  kai  luuli,  ettei 
Leenalla  ollut  mitään  hopeita.  Mutta  Leena  otti  kirstusta 
pienen  puulaatikon,  jonka  sisällä  oli  toinen  rautapeltinen 
ja  lukittu.  Sieltä  nosti  hän  tuohisen  kääreen,  josta  vih- 
doin tuli  ilmoille  kuusi  suurta,  liinaan  käärittyä  hopea- 
lusikkaa. 

—  Katsokaa  noita,  minusta  ne  ovat  kauniit.  Hän 
antoi  ne  vanhukselle. 

—  Ja  painoa  niissä  on,  vastasi  tämä,  punniten  lusi- 
koita kädessään.     Kauniisti  kimaltelevat. 

—  Kaksikymmentä  vuotta  olen  kutonut  ja  säästänyt 
saadakseni  ne  kokoon  lapsille.  Ne  ovat  heidän  ainoa  äidin- 
perintönsä. 

—  Mutta  onhan  niitä  kuusi.  Kuka  saa  kuudennen? 
Marttiko,  vaikka  hän  ei  ole  oma  poikanne? 

Leena  vetäytyi  takaisin  pannaksensa  kalleutensa  taas 
kätköön  ja  vastasi  hiljaisesti  ja  vakavasti:  —  Maailma 
laskee  lapseni  viideksi,  mutta  itse  lasken  ne  kuudeksi, 
sillä  kun  Löfving  otti  minut  vaimokseen,  teki  hän  sen  sen- 
tähden,  että  saisi  minusta  hyvän  äidin  Martille,  ja  kun 
poika  ensi  kerran  seisoi  edessäni,  päätin  tehdä  hänen  puo- 
lestaan mitä  voin,  ettei  Löfvingin  ensimäinen  vaimo 
suurena  tilipäivänä  sanoisi  minun  pistäneen  hänen  lap- 
sensa poveeni  niin,  että  jalat  roikkuivat  paljaina. 

Kornatus  otti  piipun  suustaan  ja  päästi  kätensä  pai- 
numaan alaspäin.  Semmoiset  naiset  olivat  hänen  mie- 
leensä. Niihin  saattoi  luottaa.  Mutta  Martille  on  hän  kui- 
tenkin vieras,  kun  hänet  oli  kasvattanut  majuri  Sprengt- 
port 

Tähän  kysymykseen  vastasi  Leena  kylmähkösti:  — 
Martti  ei  ole  minusta  koskaan  huolinut,  eikä  ihmekään, 
mutta  se  sikseen.     Olen  häntä  kohtaan  tänään  sama  kuin 

eilen  ja  sinä  päivänä,  jolloin  tulin  hänen  äidikseen,   sillä 
minä  en  pidä  lupauksiani  leikkinä. 

—  Luja  kestää,  sanoi  ukko,  ja  Jumala  sen  kostaa 
lapsillenne. 

—  Omat  lapseni,  jatkoi  Leena,  ovat  nyt  Turussa, 
kaikki  paitsi  Tapania,  ja  minä  jo  eilen  pyysin  Martin  kuop- 
paamaan lusikat,  mutta  ei  näkynyt  olevan  aikaa.  Liene- 
vät hänelle  vähäpätöisiä  perinnöltä  minun  jälkeeni,  kun 
hän  on  herraskartanossa  kasvatettu. 

—  Älkää  niin  ajatelko.  Mikäli  tiedän,  on  Martti  hyvä 
ja  oikeamielinen  poika.  Majuri  ja  hänen  ensimäinen 
vaimonsa  pitivät  Marttia  aina  omana  lapsenaan,  ja  jos 
hän  on  käynyt  teille  vieraaksi,  on  siihen  syynä  se,  että 
olette  olleet  niin  vähän  yhdessä.  Kuka  käski  Löfvingin 
antaa  poikaa  pois. 

—  Kuka  käski,  vastasi  Leena  pikastuneena.  Nälkä 
se  käski,  ja  me  kiitimme  Jumalaa,  kun  majuri  armahti 
meitä  ja  lupasi  Marttia  kasvattaa.  Siihen  aikaan  ei  ollut 
hyvä  tulla  Suomessa  toimeen. 

"^^ —  Ei  suinkaan,  myönsi  Kornatus.  Muistan  palates- 
sani^ vankeudesta  Venäjältä  kulkeneeni  Käkisalmesta 
Hämeenkankaalle  näkemättä  ainoatakaan  ihmistä  tai 
peltoliuskaa. 

—  No'"riinhän  se  oli,  tiesi  Leena.  Sentähden  hän  olikin 
rakkaineen  ollut  vähällä  kuolla  nälkään.  Sentähden  oli 
Löfving,  turhaan  koetettuaan  tulla  toimeen  omillaankin, 
kirjoittanut  kuninkaalliselle  neuvoskunnalle  Tukholmaan, 
saadaksensa  työtä  tahi  vähän  apua.  Pieninkin  avustus 
olisi  ollut  hyvä,  mutta  nyt  ei  tällä  uljaalla  soturilla  ollut 
suurta  arvoa,  vaikka  hän  vaaran  aikana  kyllä  oli  ollut 
suuri,  ja  lopuksi  meidän  täytyi  lähteä  Suomesta.  Se  kiitos 
siitä. 

Kiristetyin  huulin  oli  Kornatus  tätä  kuunnellut.  — 
Älkää  luottako  ruhtinaisiin,  lausui  hän  synkästi.  Pieniä 
varten  eivät  ole  koskaan  korkeat  pienat  tikapuissa. 

—  No,  ei!  huudahti  Leena.  Mutta  läpästiin  sitten- 
kin,   Jumalalle    kiitos.     Löfving  sai  hyvän  paikan  tarkas- 

tuskirjurina,  ja  minä  neuloin  räätälinä  sen  verran  kuin 
joku  mieskin.  Ammatin  olin  oppinut  äidinisältäni  nuorena, 
ja  nyt  se  kelpasi.  Olisimme  voineet  ottaa  Martin  luok- 
semme, mutta  hän  viihtyi  hyvin  siellä  missä  oli,  ja  majuri 
piti  hänet  hyvänä.  Löfvingin  mielestä  oli  paras  antaa  hänen 
olla,  ettei  tarvinnut  hänen  niinkuin  muiden  lastemme 
kasvaa  omalle  maalleen  vieraana. 

Enempiin  kysymyksiin  ei  nyt  ollut  aikaa,  sillä  tupaan 
astui  kaksi  miestä,  Löfving  ja  Martti. 


—  Löfving!  huudahti  vanhus  nousten  ylös  ja  ilosta 
säteilevin  silmin  rientäen  kotiin  tulleita  vastaan.  Ränstynyt 
oli  ukko,  mutta  näkyi  vielä,  että  hän  oli  kaarlolainen,  ja 
niin  oli  Löfvingkin. 

Ensimäinen  tervehdys  oli  sydämellinen  kuten  vel- 
jien, ja  Martin  jälleennäkeminen  teki,  niin  vakuutti 
Kornatus,  vanhan  sydämen  uudestaan  nuoreksi.  Uusia 
oloja  ja  vanlioja  muistelmia  otettiin  puheeksi,  mutta  kun 
päästiin  istumaan,  vanhemmat  pöydän  ääreen  ja  Martti 
vastaiselle  seinälle,  kysyi  Leena,  asettaen  pöydälle  täyden 
oluthaarikan:  —  Vieläkö  parooni  on  poissa,  koska  palaat 
yksin. 

—  Paroonista  en  tiedä  mitään.  Kun  tulimme  Nur- 
meen, käski  hän  minun  tiedustella  seutua  ja  saattaa  sapa 
Wrangelille.  Itse  hän  arvattavasti  nyt  istuu  veljensä  ja 
Viipurin  esikunnan  huostassa,  mutta  minulle  lähetti  hän 
kumppaniksi  kotimatkalle  venäläisen  upseerin. 

Kornatus  höristi  korviaan.  —  Venäläisen  upseerin! 
Mitähän  se  lienee? 

—  Hän  on  luutnantti  ja  adjutantrina  venäläisen 
Buddenbrockin  luona,  tuon,  joka  on  komentantrina  Vii- 
purissa. 

Ukko  piti  asiata  kummallisena.  Ei  oltu  koskaan  kuultu, 
että  vihollisten  upseereja  oli  päästetty  linnaan,  kun  sota 
oli  kynnyksellä. 

Löfving  nieli  tunteensa  oluen  mukana  ja  vastasi  levol- 
lisesti: —  Tähän  aikaan  kuullaan  paljon  sellaista  mitä  ei 
kuultu  ennen,  mutta  muuten  kulkee  mies  vahdittuna  ja 
antoi  sitäpaitsi  kunniasanansa,  ettei  urki  asemaamme. 
Pyysi  tulla  tänne  yksityisenä  henkilönä  minun  seurassani, 
saadaksensa  taas  nähdä  Saimaan  seutuja,  joista  hänellä 
on,  tiesi  Herra  mitä  muistoja,  ja  kun  rauhaa  vielä  jatkuu, 
ei  kukaan  tahtonut  häntä  estää. 

—  Hm,  myrähti  ukko.  Miten  menetteli  hän  mat- 
kalla? Näennäisesti  välinpitämättömänä  tietysti,  mutta 
tähysteli  kai  kuin  kotka.  Hän  on  varmasti  vakooja!  Ja 
tutkivana  käänsi  Kornatus  silmänsä  Löfvingin  puoleen, 
joka  jatkoi: 

—  Jumala  ties,  mikä  hän  on.  Mies  ratsasti  koko  ajan 
vaiti  kuin  kala,  ja  näytti  vähän  uinailevalta  satulassaan. 
Mäkitörmillä  hän  välistä  elpyi  ja  mulautti  silmänsä  milloin 
taivasta  milloin  maata  kohden,  ikäänkuin  olisi  tahtonut 
niellä  kaikki,  mutta  sitten  vaipui  hän  taas  unelmiinsa. 
Tuntui  osaavan  suomea,  mutta  kun  hän  ei  vastannut, 
yritin  sekä  venäjäksi  että  saksaksi,  mutta  kun  hänestä  ei 
lähtenyt  ääntä,  annoin  hänen  pysyä  niin  mykkänä  kuin 
tahtoi. 

—  Mitä  kuuluu  Pietarista?  kysyi  ukko  näennäisesti 
levollisena  karistaen  piippuaan.      Kuulitko  sieltä  mitään? 

—  Siellä  kuhisee  sotaväkeä  Muolasta  Nummeen,  se- 
litti Löfving.  Kymmenentuhatta  miestä  Lascyn,  viisi- 
tuhatta Keithin  komennossa,  ja  huomenna  lähtee  Galit- 
zin  kymmenentuhannen  miehen  kanssa  Pietarista. 

—  Hyvin  varustettuja,  vai? 

—  Ainakin  niillä  on  ruokaa,  nauroi  Löfving.  Sota- 
miehen limppu  painaa  yhtä  paljon  kuin  hän  itse,  ja  hevo- 
set ovat  hyvät. 

—  Ne  kyllä  eivät  ensi  mäessä  kompastu  niinkuin 
meikäläisten,  tokasi  Leena  salaisella  harmilla.    Mutta  Löf- 

vin?  ei  ollut  huomaavinaan  hänen  kiihtymistään,  vaan 
jatkoi  huoletonna  ikäänkuin  olisi  ollut  puhe  mistäkin  vähä- 
pätöisyydestä: —  Kevyt  tykistö  seuraa  armeijan  kin- 
tereillä, mutta  raskaat  tykit  jäävät  pari  päivänmatkaa 
jälkeen. 

Sotavanhuksen    silmät    rupesivat    tuikkimaan. 

—  Ja  tänne  pyrkivät? 

—  Täyttä  totta.  Näkyy  olevan  kiire,  sillä  Kras- 
natscuk  norjenti  seitsemää  kasakkaansa  kujanjuoksulla, 
kun   eivät  olleet  tarpeeksi  vikkeliä. 

Nuoren  tulisuudella  iski  Kornatus  nyrkkiä  pöytään:  — 
Tuhat  tulimmaista,  kun  nyt  olisin  nuori. 

Tämä  huudahdus  sai  vihdoin  Martin  vireille. 

—  Oletteko  kuullut,  Kornatus,  kysyi  hän,  että  pääl- 
liköt ovat  kieltäneet  meitä  varustamasta  vapaajoukkoja 
isän   komennettavaksi? 

—  Mistä  syystä? 

—  Tuolla  sanottiin  juuri  äsken,  ettei  isä  sovellu  mui- 
den komennettavaksi,  ja  että  armeija  kaipaa  käsivarsia 
eikä    päitä. 

Leenan  mieli  kuohahti  näistä  sanoista.  —  He  moit- 
tivat partiomiehen  vikoja,  mutta  unohtavat  kuninkaalli- 
sen soturin  ansiot,  sanoi  hän. 

—  Mutta  se  on  vääryyttä,  huudahti  Martti  kiivaasti. 
Hylkäävät  2,000  miestä,  jotka  lähtisivät  sotaan  omin  ruo- 
kinensa  ja  aseinensa  ilman  muuta  palkkaa  kuin  että  saa- 
vat taistella  isän  komennossa. 

—  Kornatus  veli,  keskeytti  Löfving  pojan  puheen, 
lieventääksensä  hänen  kiivauttansa,  tekisit  minulle  hyvän 
palveluksen,  jos  saisit  tuon  härkäpään  järkiinsä.  Minulle 
se  ei  onnistu. 

Ällistyneenä  varotti  Kornatus:  —  Teidän  ei  pitäisi 
jättää  armeijaa.  Missä  kuninkaan  upseerit  johtavat,  ei 
ole  kukaan  liian  hyvä  seuraamaan. 

—  Mutta,  niskoitteli  Martti,  jos  saamme  nyt  yhtä 
kelvottoman  päällyskunnan  kuin  viime  sodassa,  niin  käy 
yhtä  hullusti  kuin  silloinkin.     Kaikki  vapaaehtoiset,  joita 


45 

olen  tavannut,  sanovat,  että  Löfving  vie  heitä  taisteluun 
kuin  mies,  mutta  kuka  tietää  mitä  kenraalit  tekevät. 

Sepä  oli  Kornatuksesta  liikaa,  —  Huuti  poika!  Olen 
taistellut  niiden  rinnalla,  ja  tiedän,  että  yksi  ruotsalainen 
vetää  vertoja  viidelletoista  viholliselle.  Vereni  on  vuotanut 
heidän  verensä  sekaan  Narvasta  Pultavaan  asti,  ja  entä 
kunnia,  minkä  saavutimme! 

Leena,  joka  tähän  saakka  oli  vaiennut,  lausui  nyt 
ryhdikkäänä  kuin  soturi,  katsellen  terävästi  Kornatukseen: 
—  Te,  jotka  taistelitte  kuninkaan  kanssa  Venäjällä,  saitte 
kunniaa,  me  täällä  Suomessa  näimme  kurjuutta  ja  häpeää. 

—  Siis,  me  muodostamme  vapaajoukkoja,  väitti 
Martti. 

Multa  siihen  ei  Kornatus  suostunut.  —  Yksi  kuningas, 
yksi  valtakunta,  yksi  armeija,  se  on  kokonaisuus,  johon 
voi  luottaa.     Vapaajoukkoja  en  siedä. 

Puoleksi  uhmaten  sanoi  Leena:  —  Kehenkä  voi  ku- 
ningas luottaa  ellei  Löfvingiin?  Herrojen  kehnouden  täh- 
den karkasivat  miehet  viime  sodassa,  mutta  kun  Lybecker 
vihdoin  kutsuttiin  pois  ja  Armfelt  sai  päällikkyyden,  kuka 
muu  silloin  kokosi  miehet  armeijaan  kuin  Löfving?  Arm- 
felt taisteli  kuin  mies,  mutta  kaikki  oli  jo  myöhäistä.  Mei- 
dän rykmenttimme  marssivat  Ruotsiin,  ja  ken  vain  pääsi, 
meni  samaa  tietä,  kaikki  paitsi  Löfving  ja  hänen  kivek- 
käänsä.  Ne  eivät  tunteneet  pelkoa  ollenkaan,  ne  panivat 
henkensä  alttiiksi. 

Ikäänkuin  omiin  mietteisiinsä  vaipuneena  puhui  Löf- 
ving enemmän  itsekseen  kuin  muille:  —  Siihen  aikaan 
arvosteli  Österman  pääni  300:ksi  ruplaksi,  mutta  ei  ollut 
ainoatakaan   kavaltajaa. 

Miehensä  sanojen  elähyttämänä  jotkoi  Leena:  — 
Rauhan  jälkeen  unohti  Ruotsi,  että  Löfving  oli  kahden- 
kymmenen vuoden  aikana  pitänyt  henkeään  alttiina  val- 
takunnan puolustuksessa,  ja  kerjäläisenä  sai  hän  etsiä 
leipäänsä.  Nyt  kun  vaara  taas  uhkaa,  riensi  hän  samoihin 
vaaroihin,  samoihin  kärsimyksiin,  ja  nyt  tahdotaan  sitoa 
hänen    kätensä    ja   ottaa   häneltä   hänen   vapaaehtoisensa. 

Keskustelu  jatkui,  mutta  kaikki  pysyivät  mielipitees- 
sään, kunnes  Lötving  nousi,  otti  hattunsa  ja  teki  lähtöä. 

—  Mihin  menet?  kysyi  Kornatus,  ehkä  tulen  mukaan? 

—  Ei  vielä,  seuraan  sinua  sitten  kaupunkiin.  Mutta 
nyt  menen  auttamaan  Tapania.  Ystävällisesti  nyökäten 
vanhukselle  lähti  Löfving. 


8. 

Leena  asetti  pöydälle  paistettua  kalaa,  leipää  ja  mai- 
toa ja  pyysi  Kornatusta  pitämään  hyvänään; —  ja  sinäkin 
Martti,  istu  pöytään,  Martti  lähestyi  Leenaa,  katsahti 
häneen  lempeästi  ja  sanoi  lepytellen: 

—  Kiitos  äiti,  nyt  teidän  ei  enää  tarvitse  olla  minulle 
nyreänä  siitä,  etten  tiedä  mitä  tahdon.  Minä  jään  ryk- 
menttiin, 

—  Oikein,  poikani,  hymyili  Leena,  tarjoten  hänelle 
iloisesti  ja  reippaasti  kätensä.    Olkoon  onneksi! 

Martti  tarttui  siihen  hämillään  ja  kysyi  punastuen:  — 
Mitä  pyysitte  minun  aamulla  tekemään,  kun  juoksin  pois? 
Sitä  en  olisi  tehnyt,  ellei  Maria  — 

Leena  synkistyi.  —  Näin  kyllä,  kuinka  oli  asian  laita, 
mutta  katso  vain,  ettet  turhaan  juokse. 

—  Mitenkä  niin? 

—  Tiedän  kyllä,  että  majuri  on  ollut  sinulle  isänä, 
mutta  sillä  ei  ole  sanottu,  että  saat  hänen  Mariansa. 

—  Hänet  olen  saanut!  Hän  tuli  omakseni,  kun  te 
lähditte. 

Leenan  kasvot  värähtivät,  eikä  hän  näyttänyt  iloi- 
selta. Tytön  puolesta  oli  siis  asia  ratkaistu,  mutta  mitä 
sanoo  majuri? 

Se  kysymys  ei  huolestuttanut  Marttia.  Majurinrouva 
oli  puoleksi  luvannut  puhua  heidän  hyväksensä,  ja  Maria 
piti  varmana,  että  majuri  suostuu. 


47 

—  Asia  lienee  siis  selvillä,  vastasi  Leena  ja  meni 
taas  kirstunsa  luo,  josta  hän  monet  kääreet  aukaistuansa 
otti  esille  ensimäisen  lusikan  ja  puhui  hellästi:  —  Olin 
aikonut  säilyttää  näitä  jättääkseni  ne  äidin  perintönä 
kaikille  lapsilleni,  yhden  kullekin,  mutta  sinulla  on  ikää 
kylliksi,  että  voit  säilyttää  mitä  sinulla  on,  ja  saat  siis 
osasi  jo  eläessäni.  Ota  omasi!  Älköön  sinulta  koskaan 
puuttuko  leipää  omalta  pöydältäsi.  Jos  tahdot  pitää  sitä 
muistona  isäsi  toisesta  vaimosta,  niin  se  on  ilo  minulle; 
jos  annat  sen  hänelle,  niin  sekin  on  hyvä. 

—  Kiitos  äiti,  kiitos'  Tällä  lusikalla  ei  syö  kukaan, 
ennenkuin  vanhin  poikani.     Nyt  on  kaikki  hyvin. 

—  Nyt  lähden  ulos,  sanoi  Leena.  Jos  kuolen  ennen- 
kuin tapaan  muut  lapseni,  pyydä  heitä  etsimään  meidän 
suuren  pihlajamme  alta. 

Martti  ojensi  hänelle  taas  kätensä.  Ensin  hän  aikoi 
lähteä  mukaan,  mutta  vetäytyi  sitten  akkunan  ääreen  ja 
alkoi  katsella  taivaalla  liiteleviä  pilviä,  siten  salatakseen 
silmiänsä  himmentävät  kyyneleet. 

Kornatuskin  teki  lähtöä,  veti  kengät  jalkaansa  ja  otti 
valkoisen  takkinsa  naulasta.  Martti  toipui  unelmistaan  ja 
nähdessään  ukon  kömpelöt  liikkeet  riensi  häntä  autta- 
maan.    Sitten  näytti  hän  heltynein  mielin  lusikkaansa. 

Kornatus   käänteli  ja   tarkasti  sitä  joka  puolelta.  — 
Onpa  tuo  kelpo  nainen,  sanoi  hän.     Mutta  teille  hän  ei 
saanut  olla  sitä,  mitä  ensin  toivoi.    Se  jäi  puolinaiseksi. 

—  Samoinkuin  kaikki,  mikä  minulla  on  ollut. 

—  Mitenkä  niin? 

Surunvoittoinen    piirre    ilmaantui    Martin    kasvoihin. 

—  Minulla  on  isä,  mutta  puoleksi  vain,  sillä  hän  antoi 
minut  pois.  Minulla  on  kasvatus-isä,  joka  rakastaa  minua, 
mutta  jonka  lapsi  en  ole.  Minulla  on  kolme  äitiä,  mutta 
ensimäinen  makaa  maan  mullassa,  toinen  on  äitipuoleni 
ja  kolmas  on  kasvatus-isäni  toinen  puoliso.  Minulla  on 
useita  sisaruksia,  mutta  itse  olen  vain  heidän  velipuolensa. 
Kaikki  sujuu   puoleksi,   mutta  ei  mikään  täydellisesti. 

Kornatus  taputti  häntä  olalle:  —  No  niin,  mutta 
nyt  olet  mies  omilla  jaloillasi,  ja  se  ainakin  on  kokonaista. 

Martin  silmistä  leimahti  salama:  —  Ja  minun  on  Maria! 
Kokonaan,  kuten  minä  hänen.  Enkä  muusta  välitä  maa- 
ilmassa. 

Äkkiä  kuului  soittoa,  riemuista  torvien  ja  rumpujen 
säestämää  marssia.    Mitä  se  oli? 

—  Kuule,  huudahti  Martti  iloisena.  Nyt  tulevat  ruot- 
salaiset rykmentit.     Mennään,  Kornatus. 

Ikäänkuin  nuortuneena  sieppasi  Kornatus  hattunsa. 
He  riensivät  ulos  ja  kulkivat  Turun  tietä  kohti,  sieltähän 
täytyi  uusien  asetoverien  saapua. 

Ruotsalaisten  joukkojen  iloisen  soiton  kaikuessa  rien- 
sivät nuoret  ja  vanhat  sitä  katua  kohti,  josta  nämä  tulivat. 
Ensimäisiä  oli  Tapani,  häntä  seurasi  vähän  matkan  päässä 
Löfving,  mutta  Leena  jäi  vielä  pihlajan  alle  tallataksensa 
maan  tasaiseksi.  Kun  hän  palasi  tupaan,  oli  hänen  mie- 
hensä jo  ovessa,  ja  molemmat  astuivat  sisään. 

—  Kiitos  avusta!  sanoi  Leena,  väsyneenä  heittäen 
liinansa  naulaan. 

—  Helppo  työ,  hymähti  Löfving  surunvoittoisesti. 
Nyt  ovat  lusikkasi  hyvässä  tallessa;  vanlian  pihlajapuumme 
alle  osaavat  kaikki  lapsemme. 

—  Jos  lapsemme  koskaan  eisivät  sieltä.  Kuka  tietää, 
vaikka  heidät  sitä  ennen  seivästettäisiin  aitoihin  tahi  pol- 
tettaisiin oljissa. 

—  Älä  semmoisia  latele,  vastasi  Löfving  synkkänä 
ja  laskeutui  istumaan  penkille  akkunan  alle.  Sieltä  kysyi 
hän: 

—  Tiedätkö  kuka  tuo  venäläinen  herra  oli,  joka  tuli 
tänne  kanssani.  Luiilen  nyt  tietäväni,  Tapani  on  siitä  pu- 
hunut. 

—  Tapani?  mitenkä  se  on  mahdoUista? 

—  Jumalalle  ei  ole  mitään  mahdotonta.  Kun  lapani 
kaivoi  pihlajan  juurella,  tuli  tuo  vieras  sinne,  katseU  hänen 
työtänsä  ja  kysyi  hänen  nimeänsä  ja  kenenkä  poika  hän 
oli.    Saatuansa  siitä  tiedon,  kertoi  hän,  että  liäiien  nimensä 

pienenä  oli  ollut  Sakari,  mutta  että  hän  nyt  oli  Attila,  ja 
että  hänen  isänsä  oli  saanut  surmansa  Karjalassa  paraan 
ystävänsä  kädestä.  Tämä  ystävä  oli  sitten  paennut  oman 
lapsensa  kanssa,  mutta  ystävänsä  lapsen  oli  hän  jättänyt 
oudoille  miehille. 

Löfving  sieppasi  seinästä  puoleksi  palaneen  päreen, 
musersi  sen  rajusti  sirpaleiksi  ja  heitti  ne  lattialle.  Häneen 
ilmaantui  jotakin  outoa,  jota  Leena  ei  ollut  huomaavinaan, 
mutta  kun  Löfving  näkyi  odottavan  että  hän  puhuisi, 
kysyi  hän  epäillen: 

—  Uskotko,  että  tuo  venäläinen  herra  on  Sakarin 
poika. 

—  En  usko  mitään,  mutta  voihan  se  olla  mahdollista. 
Leena  vaikeni.     Ei  tiennyt  mitä  sanoa,  mutta  lausui 

vihdoin:  —  Sillä  ei  ole  asia  todistettu,  mitä  hän  on  kertonut 
Tapanille,  mutta  vaikkapa  niin  olisikin,  niin  sanon  minä, 
että  olit  täysin  oikeassa  kun  ammuit  kavaltajan.  Sitä  ei 
tarvitse   katua. 

—  Ampumista  ei  tarvinne  katua  —  mutta  lapsi!  Tuo 
pieni  viaton  lapsi  on  usein  näyttäytynyt  minulle,  niin  että 
nukkuessanikin  olen  halunnut  tietää,  pelastuiko  poika  ja 
mikä  hänestä  on  tullut. 

—  Ehkä  voisit  nyt  saada  tietää. 

—  Jos  on  syytä  tietää,  vastasi  Löfving  hiljaa  ja  laski 
käsivarret  polvien  varaan.   Tehty  on  tehty. 

Hän  peitti  kasvot  käsiinsä.  Semmoisena  ei  Leena 
ollut  häntä  koskaan  nähnyt.  Itkikö  hän?  Leena  ei  roh- 
jennut häiritä  häntä,  ja  hän  jäi  sillä  tavalla  istumaan  pai- 
kalleen, mutta  kun  hän  vihdoin  nosti  päänsä,  huomasi 
Leena,  että  hän  oli  kalpea. 

Itse  hän  ei  ollut  mistään  tunteista  tietävinään.  Hän 
nousi  reippaasti,  sulki  Leenan  syliinsä  ja  kysyi  ikäänkuin 
pilkalla: 

—  Kuule  Leena,  sano  suoraan,  etkö  ole  monta  kertaa 
katunut,  että  otit  tällaisen  kivekkään  mieheksesi.  kun 
hänen  tähtensä  olet  saanut  kestää  niin  monta  kovaa? 

—  En  toki,  Löfving,  siksi  rakas  olet  minulle,  eivätkä 

voimani   olisi   kestäneetkään,   jos   en   vapaaehtoisesti   olisi 
ruvennut  sinulle. 

Löfving  tarttui  hänen  käteensä  ja  pusersi  sitä  lem- 
peästi. 

—  Lue  minulle  Jumalan  sanaa,  pyysi  hän. 

Leena  otti  virsikirjan  kirstusta  ja  luki  siitä  sotaru- 
kouksen.  Sitten  rupesi  hän  lukemaan  toistakin  virttä,  mutta 
ennen  kun  se  loppui,  aukeni  ovi,  ja  Maria  astui  sisään.  Huo- 
mattuansa missä  toimessa  oltiin,  istuutui  hän  hiljakseen 
oven  pieleen.  Mutta  kun  Leena  oli  lopettanut  lukemisensa 
ja  hiljaa  rukoillut,  nousi  Maria  tervehtimään.  Hän  oli 
tosin  tänään  jo  nähnyt  sekä  Löfvingin  että  hänen  vaimonsa, 
mutta  heidän  kodissaan  oli  hän  ensi  kertaa. 

—  Kuinka  lämpöiseltä  ja  iloiselta  neiti  näyttää,  hy- 
myili Leena.     Ilo  on  harvinaista  tätä  nykyä. 

—  Isäni  on  jo  tulossa  muutaman  virstan  päässä.  Mutta 
miksi  ette  tahdo  sanoa  minua  Mariaksi,  vaikka  olen  sitä 
niin  hartaasti  pyytänyt. 

Leena  hieman  pudisti  päätänsä.  —  Ei,  se  ei  sovi  mi- 
nulle. Löfvingin  isä  oli  pelkkä  korpraali,  ja  minun  oli 
köyhä  vänrikki.  Kuinka  sopisi  meidän  sinutella  majuri 
Sprengtportin  tytärtä. 

Tyytymättömyyden  piirre  näkyi  Marian  kasvoilla.  — 
Kuinka  olemme  siis  Martti  ja  minä  voineet  olla  sisarukset? 
Ja  minusta  ehkä  tulee  hänen  vaimonsakin,  vaikka  Martti 
on  Löfvingin  poika  ja  minä  Sprengtportin  tytär. 

—  Se  on  toista. 

Löfving  oli  silmillään  seurannut  kumpaakin  ja  ryh- 
tyi nyt  puheeseen:  —  Jumala  kerran  maksaa  isällenne  sen, 
minkä  hän  on  minulle  tehnyt,  kasvattamalla  poikani  mie- 
heksi. 

Maria  kirkastui  ja  vastasi  vilkkaasti:  —  Isä  pitää 
Martista  yhtä  paljon  kuin  omista  pojistansakin  ja  on  usein 
sanonut,  että  vaikka  me  yhteen  aikaan  oUmme  niin  köy- 
hiä, ettei  ollut  leipää  huomeneksi,  ilmaantui  aina  joku  apu, 
ja  isä  uskoo,  että  Jumala  lähetti  sen  sentähden,  että  autoim- 
me teitä. 


SI 

Vakavuutta,  lämpöä  ja  tarmoa  kuvastui  Löfvingin 
kasvoissa,  kun  hän  vakavalla  äänellä  lisäsi: 

—  Mikäli  asia  minusta  riippuu,  ei  majuri  Sprengtport 
saa  koskaan  syytä  katua  hyvyyttänsä,  ja  sentähden 
sanon  suoraan  mitä  ajattelen,  eikä  neiti  saa  käsittää  sitä 
toisin  kuin  se  on  tarkoitettu. 

—  Minulle  voitte  puhua  avonaisesti. 

Löfving  jatkoi:  —  Joskin  Martti  nyt  on  kasvatus- 
vanhempiansa lähempänä  kuin  minua,  niin  tiedän  mitä 
hän  teistä  ajattelee.  Mutta  ellei  hän  ole  kyllin  järkevä 
noudattaakseen  neuvoani,  niin  olkaa  te  ymmärtäväisempi 
ja   valitkaa  itsellenne  toinen  kuin  Löfvingin  köyhä  poika. 

—  En  huoli  rikkaista  enkä  mahtavista.  Martti  pitää 
minusta  ja   minäkin  hänestä. 

Löfving  katseli  mielihyvin  somaa  tyttöä.  Hän  näytti 
niin  jalolta  ja  hyvältä. 

—  Hyvä,  sanoi  hän,  mutta  Martin  vaimoksi  ette  saa 
tulla.  Viitaten  Leenaan  jatkoi  hän:  —  Tuossa  näette 
yhden,  joka  ei  ole  sortunut,  mutta  semmoisia  ei  ole  monta. 
Hän  on  ollut  kuin  terästä.  Vaikka  surut  ja  vaarat  ovat 
monasti  painaneet  hänet  maahan,  on  hän  ponnahtanut 
ylös  jälleen,  mutta  teidät  ne  musertaisivat. 

—  Ei  ollenkaan,  huudahti  Maria  reippaasti.  En  aio 
mennä  naimisiin,  en  ainakaan  pitkään  aikaan,  mutta  nyt 
tahdon  miesten  kanssa  sotaan,  ja  Martti  on  luvannut  ottaa 
minut  mukaansa,  jos  rupean  hänen  vaimokseen. 

Löfving  naurahti,  mutta  tunsi  melkein  kauhua  ja 
sanoi  varottaen:  —  Älkää  häntä  kuulko;  kuulkaa  isäänne. 

—  Sitten  saisin  istua  uunin  pankolla  elinaikani,  ja  jos 
sota  syttyy,  lähetetään  minut  Tukholmaan,  mutta  sinne 
en  tahdo.      Tahdon  tehdä  Ruotsin  puolesta  minkä  voin. 

Leena  oli  vaieten  kuunnellut  ikäänkuin  asia  ei  olisi 
häntä  koskenut,  mutta  nyt  ryhtyi  hän  puheeseen  ja  va- 
roitti hänkin:  —  Siltä  teistä  nyt  tuntuu,  kun  ette  tiedä 
mitä  sota  on,  mutta  kuulustelkaa,  mitä  ne  ihmiset,  jotka 
elivät  vuosina  1710 — 1720,  kärsivät;  silloin  tiedätte  parem- 
min olla  varuillanne. 

Marian  itsetunto  syttyi,  kun  epäiltiin  ettei  hän  mihin- 
kään kelpaa,  ja  hän  lausui  hieman  moittivalla  äänellä  kään- 
tyen Leenan  puoleen:  —  Ettekö  tiedä,  että  olen  syntynyt 
Siperiassa,  Tobolskissa,  ja  että  olin  vangin  lapsi,  kunnes 
meidän  soturimme  rauhan  jälkeen  palasivat?  tttekö  luu- 
le minun  tietävän  mitä  sota  on?  Kuinka  saikaan  isäni 
kärsiä! 

—  Ja  äitinnekin,  lisäsi  Leena  vakavana. 

Maria  vastasi  tyynesti:  —  Ehkä  tapahtuu  vielä  sem- 
moista, mutta  silloin  tahdon  olla  mukana.  Mitä  isäni  ja 
äitini  ovat  kestäneet,  sitä  minäkin.  Isäni  puhuu  ihaillen 
äidistäni,  ei  hänen  kauneutensa,  vaan  hänen  jalon  luon- 
teensa ja  uhraavaisuutensa  vuoksi.  Hänen  kaltaisekseen 
tahdon  tulla. 

Samassa  syöksyi  Martti  sisään  huudahtaen:  —  Tääl- 
läkö sinä  olet,  Maria? 

Ällistyneenä  kavahti  Maria  ylös,  hän  oli  kokonaan 
unohtanut  asiansa.  Hän  oli  tullut  kuulustamaan,  sopisiko 
majurin  saada  majaa  Löfvingin  luona,  vai  odotettiinko  jo 
paroonia  tulevaksi. 

Kun  talon  väki  sai  tietää,  mistä  oli  kysymys,  arve- 
livat he,  että  se  kyllä  käy  päinsä.  Sopu  tilaa  antaa.  Majuri 
ajakoon  siis  suoraan  heidän  luoksensa.  Martti  valmistui 
viemään  tätä  sanaa  majurinrouvalle,  ja  Maria  aikoi  mennä 
hänen  kanssansa  noutamaan  isää  varten  patjoja. 

Martti  tarttui  Marian  käteen  ja  veti  hänet  luoksensa. 

—  Tiedättekö,  että  Maria  on  omani? 

—  Tiedän,  vastasi  Löfving,  niin  kauan  kun  hän  voi 
sinua  seurata,  mutta  kun  myrsky  puhkee  ja  vie  teidät 
mukanaan,  saa  Maria  sulloa  pussinsa  täyteen  kärsivälli- 
syyttä ja  uskollisuutta  sekä  lähteä  Ruotsiin,  siellä  muiden 
pakolaisten  kanssa  rukoillaksensa  niiden  puolesta,  jotka 
ovat  heille  rakkaat. 

Martti  katseli  Mariaa  hellästi.  —  Sit-i  olen  hänelle 
sanonut.    Hän  vain  ei  tahdo. 

Maria  vetäytyi  pois.  —  Miksi  tahtoisin  sna,  nuKa  ci 
ole  oikein.     Iso-isäni  aateloitiin  osoittamansa  miehuuden 

vuoksi.  Hän  taisteli  Saksanmaalla  Kustaa  Aadolfin  lip- 
pujen alla  luterilaisen  uskonsa  puolesta.  Yhtä  urhoolli- 
nen, uskollinen  ja  jalo  on  ollut  isänikin,  sen  tiedätte.  Kuinka 
olisin  minä,  hänen  tyttärensä,  heitä  huonompi. 

Löfving  synkistyi.  —  Synnyttäkää  poikia  ja  opetta- 
kaa heitä  tuottamaan  kunniaa  Sprengtportin  nimelle,  niin 
teette  isänne  puolesta  enemmän  kuin  kaatuessanne  miekka 
kädessä. 

Mutta  Maria  ei  tahtonut  peräytyä.  Hänestä  oli  vas- 
tenmielistä kun  häntä  ei  ymmärretty,  ja  uhma,  joka  piili 
hänen  sydämensä  pohjassa,  oli  puhkeamaisillaan.  Mutta 
olihan  Löfving  Martin  isä,  ja  sentähden  vastasi  hän  vie- 
nosti: 

—  Kuinka  voisin  opettaa  muille  sitä,  mitä  en  ole  itse 
tehnyt  tai  osannut.  Sukuni  on  rakastanut  suurta  ja  jaloa, 
sentähden  että  ovat  ajatelleet  suuresti  ja  jalosti,  mutta  kun 
minun  tunteeni  ovat  samat  kuin  heidän,  niin  vaaditte 
minua  kuolettamaan  nämä  tunteet  tai  vaihtamaan  ne 
kehnouteen  ja  itsekkäisyyteen. 

Martti  näytti  onnelliselta  ja  hymyilevältä.  —  Nyt 
kuulette,  olenko  minä  häntä  kehoittanut. 

Pää  pystyssä  lisäsi  Maria:  —  Wilho  Sprengtportin 
tytär  tietää  itse,  mitä  hänen  on  tehtävä.  Tule,  Martti! 
Ystävällisesti  nyökäten  lähti  Maria,  ja  Martti  seurasi  häntä. 

Ääneti  katseli  heitä  Löfving,  mutta  heidän  lähdetty- 
ään hän  lausui:  —  Ennen  sopivat  vesi  ja  tuli  kuin  nuoruus 
ja  viisaus. 


Leenakin  lähti  toimiinsa,  ja  kun  Löfving  nyt  oli  yksi- 
nään, tunsi  hän  olevansa  levon  tarpeessa.  Tapanin  kerto- 
muksen nostama  kuohu  oli  hänessä  jo  talttunut,  ja  mitä 
enemmän  hän  asiata  ajatteli,  sitä  selvemmäksi  hänelle 
kävi,  että  kuka  ikinä  tuo  venäläinen  herra  olikin,  ei  hän 

ainakaan   ollut   Sakarin   poika.      Harhaan   joutuneita   oli 
tähän  aikaan  kosolta. 

Istuessaan  penkillä  tunsi  Löfving  väsymystä,  mihKuini- 
seen  ei  kuitenkaan  ollut  aikaa,  mutta  savun  vetäminen 
rakkaasta  piipusta  oli  jo  sekin  jotakin.  Hän  rupesi  sitä 
täyttämään  nahkamassistaan,  mutta  samassa  aukeni  ovi 
ja  sisään  astui  tuo  venäläinen  herra,  Attila.  Valkoisella 
nupulla  kaunistettu  hattu  päässään  astui  hän  keveästi 
esiin.  Komea  mies  hän  oli  ja  liikkeet  olivat  sivistyneen 
miehen.  Kaunis  Inkerin  rykmentin  univormu  sopi  hänelle 
hyvin.  Ajan  tavan  mukaan  oli  hänen  tukkansa  puute- 
roitu, mutta  kankipalmikon  sijasta  oli  hänellä  kiemuroi- 
dut kiharat  korvien  takana,  minkä  vuoksi  hänen  nuoret 
kasvonsa  saivat  pehmeämmän  leiman  kuin  niissä  ehkä 
muuten  olisi  ollut. 

Venäläisen  upseerin  astuessa  sisään  tunsi  Löfving 
vihlaisevan  piston  sydämessään,  mutta  kohta  se  oli  voi- 
tettu, ja  ilman  pienintäkään  mielenliikutuksen  merkkiä 
kohtasi  hän  varmana  vieraan  katseen. 

—  Asutteko  täällä,  kysyi  Attila,  vähän  murtavalla 
suomenkielellä,  katsellen  ympärillensä  huoneessa. 

—  Asun.  Suvaitseeko  luutnantti  istua?  Ja  jos  tyy- 
dytte karkeaan  tupakkaan,  niin  olkaa  hyvä,  sanoi  Löfving 
tarjoten  toista  piippua.  Venäjän  sotamiehet  ovat  usein 
minulle  luovuttaneet  leipäänsä  ja  tupakkaansa.  Nyt  olen 
minä  tarjoojana.  Vasta  tarjoomme  toisillemme  muuta 
ja  pahempaa. 

Attila  otti  piipun  keveästi  kumartaen,  mutta  kun 
Löfving  iski  tulta,  sanoi  Attila:  —  Ei  nyt! 

Löfving  ei  ollut  millänsäkään,  poltteli  vain  yksin 
piippuansa  ja  kehoitti  toistamiseen  luutnanttia  istumaan. 

Attila  laskihe  istumaan  leveälle  penkille  akkunan  alle; 
T/öfving  asettui  polttelemaan  uunin  eteen. 

—  Kerrotaan,  sanoi  Attila,  että  Ruotsin  sotajulistus 
jo  useita  päiviä  on  ollut  matkalla  Pietariin. 

—  Lienee  kai  totta. 


SS 

Attila  katsoi  Löfvingiin:  —  Siis  pian  kohtaamme 
toisemme  taas. 

Löfving  silmäili  häntä  melkein  uhmaten:  —  Sanokaa 
sitten  hyvästit  Viipurille. 

—  En  koskaan! 

Entisen  kivekkään  ryhti  kävi  ylpeäksi:  —  Viipuri  on 
meidän,  ja  jos  kerran  vedämme  miekan  tupesta,  niin  emme 
sitä  pistä  sinne  takaisin,  ennenkuin  Suomi  on  yksi  ja  eheä 
niinkuin  ennen  Isoavihaa. 

Attila  hymyili  synkkänä  ja  epäilevänä:  —  Niin  te 
luulette. 

—  Niin  ajattelevat  kaikki  rehelliset  miehet  Ruotsin 
valtakunnassa. 

—  Ehkä,  mutta  eivät  ainakaan  ne,  jotka  ovat  menneet 
kuolemaan  sentähden,  että  Ruotsi  on  joko  liian  voimaton 
tahi  välinpitämätön  pitääkseen  Suomea. 

—  Valehtelette'  tiuskasi  Löfving.  Mainitkaa  edes 
yksi  sellainen. 

Attila  nousi:  —  Noista  monista  tiedän  yhden,  joka  oli 
syntynyt  Valkjärvellä  ja  joka  Narvassa  oli  saanut  itsel- 
leen ystävän.  Kun  suuri  pohjoismainen  sota  alkoi,  lähti- 
vät he  Wrangelin  armeijaan.  Narvan  taistelussa  joutui- 
vat he  yhdessä  vangiksi,  mutta  molemmat  karkasivat, 
ja  parin  vuoden  päästä  tapasivat  he  toisensa  Muolassa  ja 
vangittiin  taas  Pähkinäsaaren  luona.  Venäjältä  karkasi- 
vat he  vieläkin  yhdessä,  ja  yhdessä  heidät  sitten  nähtiin 
kaikkialla,  missä  vaara  oli  suurin.  Heidän  ystävyytensä 
oli  ihmeteltävä. 

Löfving,  joka  istui  uunin  ääressä,  oli  laskenut  piipun 
alas.  Hän  unohti  polttamisen  ja  vastasi  hiljaisena:  —  Sitä 
uskollisuutta,  joka  syntyy  vaarojen  keskessä,  eivät  käsitä 
rauhan  miehet.     Sen  olen  kokenut. 

Attila  jatkoi,  uudestaan  istuutuen:  —  Sen  tiedän, 
mutta  niiden,  joista  puhun,  oli  laita  varsin  omituinen.  He 
olivat  kaikista  urhoollisimmat,  mutta  sittenkin  luonteil- 
taan jotensakin  erilaiset.  Toinen  oli  laupias  ja  lämmin- 
sydäminen,   samaa    rakkautta    ansaitseva,    jolla    hän    itse 


56 

rakasti.    Toinen  oli  rohkea,  kova  ja  kylmä,  mutta  ylevä- 
mielinen, jalo  ja  hyvä,  —  jos  hän  tahtoi. 

—  Tahtoi!  huudahti  Löfving  kiihkeästi.  Hyvä  on  sanoa. 
Hän  oli  ponnahtanut  ylös,  mutta  istuutui  taas,  ja  Attila 
jatkoi  tyynellä  vakavuudella:  —  Kaksi  veljeä  saattaa  kä- 
sittää väärin  toisensa,  kadehtia  toisiansa,  kinata  ja  erota 
vihassa,  mutta  nämä  kaksi  eivät  semmoista  ymmärtäneet. 
Mitä  toinen  tahtoi,  sitä  oli  jo  toinen  ajatellut,  mihin  toi- 
nen ryhtyi,  sitä  riensi  toinen  panemaan  toimeen,  ja  missä 
vaara  oli  suurin,  ryntäsi  kumpikin  esiin  suojellaksensa 
toista.     Ja  kuitenkin 

Löfving  katseli  Attilaa  terävästi  silmiin:  —  Mitä 
tarkoitatte? 

Tyynesti,  ikäänkuin  ei  asia  olisi  kumpaakaan  koskenut, 
kertoi  Attila:  —  Isonvihan  verisen  kauhun  tunnette.  Mutta 
siitäkin  tuli  loppu,  ja  nääntyneenä  makasi  Suomi  paareilla. 
Kuoleman  rauha  vallitsi  kaikkialla,  sillä  itse  vihollinenkin 
sääli  onnettomuuttanne. 

—  Niin  tosin,  myönsi  Löfving  kalpeana,  kuoleman 
rauha.    Sitä  ennen  oli  Suomi  kuitenkin  itkenyt  verta. 

—  Mutta  kaikki  alistuivat  vihdoin  kohtalon  alle,  kaik- 
ki paitsi  noita  kahta  ystävää  ja  heidän  rajuja  miehiään. 

—  Mitä  se  teitä  koskee?  kysyi  Löfving  uhmaten, 

—  En  puhu  itsestäni,  puhun  kivekkäistä.  He  yhä 
uhmasivat  ja  tekivät  maan  valloittajille  vahinkoa  minkä 
voivat.  Viholliset  olivat  leppyneet,  mutta  kivekkäät  virit- 
tivät uudestaan  heidän  vihansa,  ja  kun  sissit  olivat  kadon- 
neet kuin  salama  pilvessä,  silloin  saivat  naiset  ja  lapset 
kärsiä  koston  heidän  teoistaan. 

—  Aina  on  maalla  viisaita,  kun  hätä  on  merellä,  vas- 
tasi Löfving  ylpeästi,  mutta  Attila  ei  ollut  sitä  huomaa- 
vinaan, vaan  jatkoi  järkähtämättä:  —  Siten  tulivat  kivek- 
käät kaikissa  tapauksissa  maan  pahimmaksi  kiroukseksi, 
ja  pahin  niistä  oli  Löfving, 

—  Kyllä  niille,  jotka  kavalsivat  kuningastansa. 

—  Niin  te  sanotte,  mutta  ystävänne  Sakari  näki  sen 
HirmiMti     ininlb    llvi-llijf    aihcuttjvat,   ia   tahtoi  ehkäistä 

heidän  turhat  taistelunsa.  Ystävä  tahtoi  säästää  maata, 
kun  se  ei  enää  ollut  pelastettavissa,  mutta  Löfving  pysyi 
leppymättömänä. 

—  Siinä  tuomitkoon  Jumala,  ettekä  te.  Tahdon  kuulla 
niiden  nimet,  jotka  rohkenevat  väittää,  että  Suomi  oli 
vapautettu  velvollisuudestaan  taistella  vapautensa  ja  ku- 
ninkaansa puolesta. 

—  Sitten  kun  moni  muu  oli  sitä  sanonut,  sanoi  sitä 
Sakarikin. 

—  Sakari!  hän  oli  konna. 

—  Ja  sittenkin  olitte  hänen  ystävänsä,  kunnes  tulitte 
hänen  murhaajakseen. 

—  Hän  kavalsi  minut,  kuninkaansa  ja  Ruotsin  val- 
takunnan. 

—  Hän  ei  kavaltanut,  vaan  sanoi  totuuden  teille 
ja  teidän  miehillenne,  mutta  te  ette  tahtoneet  häntä  kuulla. 

—  Emme,  emmekä  rehellisinä  ruotsalaisina  tahdo 
vastakaan. 

—  Mutta  se  päivä  saattaa  tulla,  jolloin  myönnätte, 
että  isäni  oli  oikeassa. 

Löfving  ponnahti  pystyyn:  —  Isänne?  huudahti  hän 
kauhistuneena;  voisitteko  sanoa  ne  sanat  Jumalan  edessä? 

Attila  lähestyi  muutamia  askeleita.  —  Voin,  Löfving, 
olen  Sakarin,  teidän  ystävänne  poika.  Olen  se  lapsi,  joka 
leikki  teidän  Marttinne  kanssa  vaimonne  kuoltua  ja  kun 
ystävänne  vei  kodittoman  poikanne  vaimonsa  hoidetta- 
vaksi. 

Löfvingin  sydän  ikäänkuin  lakkasi  tykyttämästä.  Ei 
sanaakaan  päässyt  hänen  huuliltansa,  ja  hän  tuijotti  Atti- 
laan jäykin  katsein.  —  Elävän  Jumalan  nimessä,  älkää 
pettäkö  minua,  puhkesi  hän  vihdoin  sanomaan. 

—  Oma  äitini,  vastasi  Attila,  on  tämän  kaiken  minulle 
kertonut.    Sentähden  tunnen  teidät  ja  tiedän,  kuka  olen. 

Löfving  seisoi  pitkän  aikaa  äänetönnä.  Vihdoin  nousi 
kyynel  hänen  silmiinsä  ja  vieri  hänen  poskilleen.  —  Vai 
olette  te  pikku   Sakari,   sanoi  hän  masentuneella  äänellä. 

Olen  useasti  kantanut  teitä  sylissäni.  Oletteko  nyt  täällä 
kostaaksenne? 

Liikutettuna  kääntyi  Attila  pois,  mutta  katsoi  uudes- 
taan Löfvingiin:  —  Kuka  tietää  mitä  olisin  tehnyt  teidän 
sijassanne.  Olen  nuori,  mutta  olen  kuitenkin  elänyt  tar- 
peeksi nähdäkseni,  ettei  korkein  ole  sama  kaikille.  Teidän 
ystävyytenne  isääni  ja  hänen  teihin  takaa,  että  uhrates- 
sanne  ystävänne  uhrasitte  itsennekin. 

Löfving  huomasi  sekä  Attilan  piirteissä  että  hänen 
sydämessäänkin  syvää  tuskaa  ja  vastasi  vienosti:  —  Kun 
minä  sinä  yönä  aukaisin  mökkini  oven,  en  vielä  aavistanut 
mitään.  Tulin  auttamaan  ja  varottamaan,  mutta  se  mitä 
silloin  näin,  kun  isänne  ja  äitinne  suojelivat  luonansa  maan 
vihollisia,  sai  vereni  hyytymään  ja  ammuin  rohkeasti  mitä 
minulle  maailmassa  oli  kalleinta.  Sitten  juoksin,  Martti 
sylissäni,  juoksin  minkä  jalat  jaksoivat.  Palavan  mökin 
liekit  valaisivat  metsän,  taivaan  tähdet  tuikkivat  mihinkä 
vain  katselin,  mutta  minulle  oli  maailma  mustennut,  eikä 
väkeni  tuntenut  minua  toisena  aamuna;  tukkani  oli  yhdessä 
yössä  harmaantunut. 

Molempien  miesten  katseet  kohtasivat  toisensa.  Attila 
läheni  varmoin  askelin  Löfvingiä:  —  Ystäväksenne  en  voi 
koskaan  tulla,  mutta  jos  tahdotte  tarttua  rehellisen  vihol- 
lisen käteen,  niin  tuossa  se  on. 

—  Minun  käteni  on  verinen,  sanoi  Löfving  värisevällä 
äänellä,  mutta  se  on  uskollinen  ja  rehti. 

Löfving  ojensi  kätensä,  ja  Attila  pusersi  sitä. 

—  On  paljon  puhuttu  Tapani  Löfvingistä,  jatkoi  venä- 
läinen soturi,  mutta  synkkiin  sanoihin  lisättiin  aina,  että 
hän  oli  mies  kestämään  kaikkea  ja  sankari,  jommoista 
maailmassa  ei  ole  monta. 

Löfving  yritti  hymyillä,  mutta  suun  tienoille  ilmaan- 
tui vain  tuskallinen  piirre.  —  Vihollisen  puolelta  saatu 
tunnustus  on  suuriarvoisempi  kuin  ystävän  kiitokset. 
Minulla  saattaisi  olla  teille  jotakin  sanottavaa,  jonka  joh- 
dosta ehkä  näkisitte  minussa  muutakin  kuin  murhaajan, 
mutta  isänne  muisto  on  minulle  pyhä,  enkä  menettele  teitä 

kohtaan  toisin,  kuin  tahtoisin,  että  muut  menettelisivät 
minua  ja  poikaani  kohtaan.  Löfvingin  pää  vaipui  ja  hän 
katseli  alaspäin 

Attila  tarkasti  häntä  vaieten.    Täällä  hänellä  ei  ollut 
mitään  tekemistä,  hänen  tiensä  vei  kauaksi  täältä. 


lo. 

Attila  teki  lähtöä,  kun  Maria  isän  viitta  olallaan  ja 
patja  kainalossa  palasi.  Nähdessään  vieraan  miehen  vie- 
raassa univormussa  pysähtyi  hän  äkkiä  ällistyneenä  kat- 
sellen vuoroon  Löfvingiin  ja  vieraaseen.  Tuo  on  kaiketi 
se  ryssä,  josta  Tapani  puhui. 

Attila  huomasi  hänen  hämmästyneen  katseensa  ja  sanoi 
epäröiden  lähteäkö  vai  jäädä:  —  Älkää  peljätkö  minua. 

Ne  sanat  saivat  Marian  toipumaan.  Katsellen  Atti- 
laa silmiin  vastasi  hän:  —  Aseellistakaan  miestä  en  pel- 
käisi Löfvingin  rinnalla. 

Löfving  loi  silmänsä  kumpaankin  ja  kysyi  Marialta:  — 
Onko  Martti  kertonut,  että  hänellä  pienenä  oli  Sakari- 
niminen  leikkikumppani.? 

—  On;  se  oli  hänen  kasvatusveljensä,  kun  häntä  hoi- 
dettiin Walkjärvellä.  Kuuden  vuoden  ikäisinä  joutui- 
vat he  erilleen. 

—  Ja  nyt  he  ovat  kahdenkymmenenkuuden  vuoden 
ikäisiä.    Sakari  seisoo  tuossa. 

Sanomattomasti  hämmästyneenä  nosti  Maria  kauniit 
silmänsä  Attilaa  kohden:  —  Onko  se  totta? 

Attila  lläheni  häntä.  —  On.  Olen  Suomesta  kotoisin 
yhtä  varmaan  kuin  kukaan  teistä. 

Nyt  astui  Löfvingkin  lähemmäksi  ja  lausui  avomie- 
lisemmin  kuin  ennen: — Teissä  ei  mikään  muistuta  isäänne 
eikä  äitiänne.  Sittenkin  tuntui  minusta  ikäänkuin  tuntisin 
silmänne. 

Maria  sei»oi  yhä  ovenpielessä,  mutta  astui  nyt  Löf- 
vingiä  kohden  ja  sanoi:  —  Isä  on  vihdoin  tullut,  mutta 
hänen  täytyi  kohta  mennä  linnaan.  Luullakseni  hänellä 
oli  käskyjä  eversti  Willebrandille,  mutta  hän  tulee  tänne 
kohta  kun  pääsee.  Valtiopäivät  lienevät  nyt  päättyneet, 
mutta  isällä  oli  tuskin  aikaa  tervehtimiseen,  sillä  Bild- 
stein  ja  Grönhagen  veivät  hänet  mukanaan,  vaikka  hän 
oli  niin  väsynyt,  että  ei  tahtonut  jaloillaan  pysyä.  Vanhat 
haavat  ovat  isää  kovin  vaivanneet  matkalla;  toin  hänelle 
patjan,  että  hänellä  kohta  olisi  jotain  mihin  nojautua. 

Marian    kylmyys    vaikutti    Attilaan    vastenmielisesti. 

—  En  tahdo  enää  häiritä,  sanoi  hän  Löfvingille,  tart- 
tuen hattuunsa  ja  hansikkaihinsa. 

—  Meitä  ette  häiritse.  Majuri  ei  ehdi  varsin  pian,  ja 
neiti  on  tottunut  sotilaihin. 

Attila  jäi  epäröiden. 

—  Älkää  vielä  lähtekö,  pyysi  Löfving.  Tahtoisin 
mielelläni  kuulla  enemmän  entisen  ystäväni  pojasta.  Elää- 
kö äitinne? 

—  Elää.  Hän  hoiti  minua  lapsena.  Mutta  sittemmin 
ovat  hänen  päivänsä  olleet  kolkot  ja  ihmeelliset.  Elämän 
suuret  murheet  ovat  painaneet  hänen  sieluansa,  ja  niistä 
hän  on  saanut  kyvyn  nähdä  tulevaisuuteen.  Hän  voi 
ennakolta  sanoa  ja  varoittaa  sellaisesta,  mitä  ei  kukaan 
aavistakaan. 

Marian  kylmyys  hävisi  hänen  kuullessaan  tämän. 
Kääntyen  Attilaan  kysyi  hän:  —  Voiko  murhe  tehdä  ih- 
misen semmoiseksi? 

—  Ainakin  sanoo  äitini,  että  tuska,  murhe  ja  kaipuu 
ovat  hänet  semmoiseksi  tehneet. 

—  Entä  te?  kysyi  Löfving.  Kuinka  olette  tullut  siksi, 
mikä  olette? 

—  Ihmeen  kauttahan  se  tapahtui.  Neljäntoista  vuoti- 
aana leikin  eräänä  päivänä  muiden  sotavankien  lasten  kanssa 
Wolgan  rannalla.  Sinne  tuli  eräs  kenraaUn  poika  opetta- 
jansa kanssa  soutelemaan  kymissä.  Huimapäinen  poika 
juoksi  kapealle  laudalle,  joka  oli  laskettu  kahden  proomun 

väliin,  putosi  siitä  veteen  ja  upposi,  vaikka  koetimme  aut- 
taa. Kun  kenraali  sai  tietää,  että  minä  oman  henkeni 
uhalla  olin  nostanut  vedestä  hänen  kuolleen  poikansa, 
tahtoi  hän  minua  palkita,  ja  lopulta  hän  otti  minut  kasva - 
tuspojakseen. 

—  Olette    siis    kasvatettu    Venäjällä?    kysyi    Löfving. 

—  Ainoastaan  kuudentoista  vanhaksi.  Kasvatus- 
isäni  oli  synnyltään  saksalainen  ja  palasi  rauhan  jälkeen 
Mainziin.  Siellä  sain  sen  kasvatuksen,  joka  teki  minut 
mieheksi. 

—  Ja  nyt  palvelette  Venäjän  lippua? 

—  Niin  teen.  Pari  vuotta  sitten  tarjosi  minulle  Vii- 
purin komentaja,  patooni  Buddenbrock,  paikan  luonansa 
Viipurissa.  Edullisempiakin  paikkoja  oli  minulla  tarjona 
Saksassa,  mutta  kasvatus-isäni  oli  kuollut,  olin  yksin  ja 
halusin  palata  tänne. 

Maria  oli  tarkkaan  kuunnellut;  isän  viitta  alkoi  tun- 
tua painavalta  ja  hän  etsi  seinästä  naulan,  johon  sen  panisi 
riippumaan.  Mutta  naula  oli  liian  korkealla,  ja  kun  Attila 
huomasi  hänen  yrityksensä,  tarjoutui  hän  auttamaan, 
mutta  Maria  kääntyi  pois. 

—  Miksi  en  saa  teitä  auttaa?  kysyi  hän  ystävällisesti. 

—  Autan  itseäni,  vastasi  Maria  ylpeästi. 

—  Va'  niin,  ymmärrän!  Attila  vetäytyi  kylmästi  syrjään. 
Maria   katseli  häntä  tutkivasti.      Ehkä  hän  oli  ollut 

väärässä,  ehkä  mennyt  liian  pitkälle.  —  Miksi,  kysyi  hän 
vienosti  moittien,  olette  vihollistemme  puolella,  vaikka 
synnyitte  Ruotsin  lipun  alla? 

—  Miksi  on  niinipuuniinipuu  ja  mänty  on  mänty?  Miksi 
ette  te  jäänyt  Siperiaan,  vaikka  synnyitte  siellä? 

—  Mistä  sen  tiedätte? 

—  Tiedän  teistä  paljon,  mutta  te  ette  tiedä  minusta 
mitään,  ja  meitä  ylempänä  on  se,  joka  ehkä  tietää,  että 
kerran  saattaa  olla  tälle  maalle  hyödyksi,  että  minä  kuulun 
siihen  valtakuntaan,  johon  kuulun. 

—  Hyödyksi?  huudahti  Maria  pahoillaan  ja  hämmäs- 
tyneenä. 

—  Ainakin  toivon  voivani  lieventää  Suomen  huolia, 
jos  sota  syttyy. 

—  Mitä  meidän  huolemme  teihin  koskevat? 

—  Luuletteko,  että  minulla  on  paljoakaan,  mikä 
minuun  koskee?  Neljääntoista  vuoteen  en  ole  ketään  voinut 
omakseni  sanoa. 

—  Senpätähden  ette  ole  rakastanut  ettekä  kaivannut. 

—  Sitä  te,  jolla  on  kaikki,  ette  voi  käsittää. 

Maria.  Jos  olisitte  rakastanut  omaanne,  niin  olisitte 
tullut  tiedustelemaan,  ja  jos  olisitte  tiedustellut,  niin  oli- 
sitte nähnyt  mikä  surkeus  tässä  maassa  on. 

Attila.      Ettenkö  tietäisi? 

Maria.  Sitä  pahempi  teille,  sillä  joko  ette  ole  tarpeek- 
si tiedustellut,  tietääksenne  kuinka  tämän  köyhän  Suo- 
men palasista  on  tapeltu,  tahi  ei  meidän  kärsimyksemme 
teitä  liikuta.  Olette  ehkä  valmis  minä  päivänä  hyvänsä 
lisäämään    niitä. 

Attila  katseli  katkerin  mielin  avaruuteen  ja  äsken 
ruskeat  posket  olivat  nyt  kalpeat.  . 

—  Tämä  päivä  on  opettanut  minulle  paljon,  sanoi  hän. 
Kun  siellä  kaukana  ikävöin  tänne,  riemuitsin  siitä  aja- 
tuksesta, että  vihdoin  rakkaudessa  ja  yksimielisyydessä 
saisin  nähdä  synnyinseutuni.  Toivoin '  vielä  kohtaavani 
isän  ja  äidin  ystäviä,  jotka  olivat  heidät  tunteneet  ja  ar- 
vossa pitäneet.  Heille  luulin  olevani  tervetullut  muisto 
niistä,  jotka  ovat  menneet,  mutta  joita  ei  saa  unohtaa, 
ja  olin  varma,  ettei  entisen  ystävän  poikaa  ainakaan  vihat- 
taisi, ellei  rakastettaisikaan.  Nyt  olen  täällä,  mutta  unel- 
mastani ei  ole  mitään  toteutunut,  ellei  talvipakkanen. 
Siihen  käteen,  jonka  olen  tahtonut  ojentaa  ystävyydessä, 
on  arastellen  tartuttu.  Ne,  joita  ikävöin  ja  tahdoin  maan- 
miehinä  tervehtiä,  tuijottavat  ensin  pukuani  ja  kääntyvät 
sitten  pois  ikäänkuin  telottajasta.  Lyhyt  on  ollut  terveh- 
dykseni täällä,  mutta  pitkä  on  oleva  jäähyväiseni. 

—  Maa  voi  aina  menettää  miehen,  jos  mies  voi  menet- 
tää maan,  sanoi  Maria. 

Löfving  tahtoi   sovittaa.      Hän   ymmärsi   kumpaakin 

ja  kysyi,  katsellen  Attilaa:  —  Miksi  tulette  maan  vihoJi- 
sena? 

Attila.  En  minä  mitään  voi  suurten  rajuille  riidoille. 
Minäkö  voisin  ehkäistä  Tukholman  ja  Moskovan  vihan! 

Löfving.  Tietysti  ette,  mutta  te  voitte  ratkaista  ke- 
henkä liitytte. 

Attila.  Lähinnä  Jumalaa  on  Suomen  mies  vaikuttanut 
sen,  että  nyt  seison  tässä. 

Maria.    Suomen  mies!?    Pyysikö  hän  teitä  palaamaan? 

Attila.  Pyysi.  Kasvatus-isäni  oli  kuollut  ja  minä  olin 
yksinäni,  mutta  hänen  ystävänsä  tahtoivat  kaikki  avustaa 
minua.  Saatoin  valita  monta  uraa,  mutta  ei  yksikään  ve- 
tänyt minua  kokonaan  puoleensa.  Niin  seisoin  epäröiden 
eräänä  suvi-iltana,  jolloin  aurinko  laski  Reinin  rantojen 
taa.  Silloin  kaikui  sävel,  siihen  liittyi  useampia.  Ne  kas- 
voivat kokonaisuudeksi  ja  muodostuivat  hiljaa  lauluksi, 
joka  herätti  lapsuuteni  muistoja.  —  »Yksin  istun»,  kaikui 
joen  toiselta  rannalta.  »Yksin  istun»,  kaikui  mielessänikin, 
ja  monet  unohtuneet  muistot  virisivät  ja  kantoivat  minut 
tänne  kotiin.  Näin  mökkimme  erämaassa,  näin  isän  ja  äidin 
surussa  ja  ilossa,  mutta  ennen  kaikkea  oman  elämäni  järven 
rannalla  ja  hongan  juurella.  Näin  isäni  kuoleman  ja  äitini 
surun  ja  sitten  vangitun  suomalaisen  joukon  Venäjän 
sisämaissa,  näin  Suomen  kurjuudessaan  niin  murheelli- 
sena ja  kauniina,  kehottaen  minua  tulemaan.  Siellä  saan 
tavata  sellaista  mikä  vielä  on  omaani,  siellä  ehkä  löydän 
sen  tien,  mitä  minun  pitää  kulkea. 

Maria.     Kuinka  ihmeellistä! 
>• 

Attila.  Sinne,  sinne  korkeaan  pohjolaan.  Sinne  tahdon, 
sinne  täytyy  minun  lähteä.  Semmoista  ei  voi  kertoa,  se  on 
elettävä.  Kun  tuolla  rikkaan  luonnon  ylellisyydessä  ja 
onnen  suosiossa  näin  elämän  loiston,  mitä  luulette  sen  mi- 
nulle olleen?  Pelkkä  todistus  siitä,  kuinka  köyhä  itse  olin. 
Köyhimmälläkin  oli  isä  ja  äiti,  sisar  tahi  ystävä,  mutta 
ennen  kaikkea  oma  maa.  Siellä  saattoi  jokainen  sanoa: 
se  on  minun,   täällä  minua   rakastetaan,  sinne  odotetaan 

minua   palaavaksi.      Mutta  jos   minulta    kysyttiin    mihin 
kuuluin,  olin  kuin  juureton,   ajelehtiva  lehti. 

Maria.  Mistä  sitten  tuli  se  laulu?  Kuka  osasi  laulaa 
suomeksi  kaukana  Saksassa? 

Attila.  Eräs  nuorukainen  Käkisalmesta,  ratsumies, 
joka  oli  seurannut  Buddenbrockia  etelään.  Hän  ikävöi 
kotia  ja  veti  minut  hiljalleen  muassaan  siihen  maahan, 
josta  olin  lähtenyt. 

Maria.  Mutta  ei  sen  kuninkaan  luo,  jota  teidän  pi- 
täisi palvella. 

Attila.  Ehkä  palvelette  te,  ennenkuin  kuolemme, 
keisarillista  Venäjän  lippua. 

Löfving.      Varjelkoon   Jumala!      Ennen   kuolkaamme. 

Maria.  Eikö  teitä  hävetä  nostaa  asetta  veljiänne 
vastaan? 

Attila.  Mitä  teette  itse,  kun  kohtaatte  meitä,  jotka 
seisomme  Viipurissa? 

Maria.  Viipuri  on  meidän,  ja  meidän  täytyy  valloit- 
taa se  takaisin. 

Attila.    Siitä  ei  tule  mitään. 

Maria.    Emme  pyydä  teiltä  lupaa. 

Attila.  Ruotsi  on  jo  liian  heikko  meidän  joukkojam- 
me vastaan. 

Maria.  Ei  niin  kauan  kuin  sydämemme  on  taiste- 
lussa mukana. 

Attila.  Sydämenne  kääntyy  meidän  puoleemme. 
Niin  kauan  kuin  Suomi  on  Ruotsin  rajavartiana,  asete- 
taan se  uhriksi  ja  tallataan  aseiden  kalskeessa  ja  veressä. 

Maria.  Ehkä  moni  meistä  kaatuu,  mutta  entä  sitten; 
toisia  kasvaa  ja  ne  kaikki  katsovat  meihin  ja  kulkevat 
meidän  jälkiämme.  Jos  nekin  kaatuvat,  niin  kaatuvat 
he  vapaina  miehinä. 

Attila.  Minä  palvelen  Venäjää  ja  pysyn  sille  uskolli- 
sena, mutta  silti  en  ole  orja. 

Puhe  lakkasi,  kun  Martti  äkkiä  astui  sisään.  Hän 
meni  suoraa  päätä  Attilaa  kohden,  ojensi  hänelle  kätensä 


ja  sanoi:   —  Terve    tultua.     Tiedän,   että  olet   Sakari,  ja 
minä  olen  Martti. 

Attila  pudisti  Martin  kättä.  —  On  täällä  siis  yksi, 
joka  sanoo  minut  tervetulleeksi.  Enempää  en  pyydäkään 
ennen  lähtöäni. 

Martti  hymyili  kummastellen.  —  Miniie  siis  menet? 
Heitä  nuo  venäläiset  korut.  Rupea  Wrangelin  palveluk- 
seen tahi  Sprengtportin,  niin  seisomme  saman  lipun  alla. 

Tyynesti  vastasi  Attila:  —  Yhtä  mahdotonta  kuin 
on  sinun  käydä  meidän  kanssamme,  yhtä  mahdotonta 
on  minun  käydä  teidän  kanssanne. 

Martti  päästi  Attilan  käden  ja  katseli  kysyväisenä 
muita. 

—  Sinä  näet,  ettei  hän  kuulu  meihin,  sanoi  Maria 
jyrkästi  ja  kylmästi. 

—  Etkö  kuulu  meihin,  kysyi  Martti  hämmästyneenä. 
Mihinkä  sitten  kuulut?     Tottahan  jäät  tänne. 

Attila  vetäytyi  takaisin:  —  Minulla  on  velvollisuuteni 
niinkuin  sinullakin,  mutta  jos  tiemme  käykin  eri  suuntiin, 
älkäämme  riidelkö.  Kun  sota  tulee,  on  toista,  silloin  iske- 
käämme taistelussa. 

Martin  reipas  iloisuus  hänen  astuessaan  sisään  oli 
nyt  haihtunut  ja  hänen  äänensä  kuului  pettyneeltä,  kun 
hän  sanoi:  —  Luulin  sinun  halunneen  meille  kuten  kotiisi 
ja  kuninkaasi  luo. 

—  Tahdoin  nähdä  teitä,  mutta  meidän  täytyy  erota. 
En  kuulu  enää  tänne.  Minun  täytyy  lähteä. 

—  Sen  kyllä  näkee,  ilkkui  Martti.  Olet  meille  hian 
komea  ja  liian  järkevä. 

—  Teet  minulle  vääryyttä,  sillä  samalla  oikeudella 
kuin  sinä  kannat  värejäsi,  kannan  minäkin  omiani. 

Attilan  kylmä  tyyneys  ärsytti  Marttia  vielä  enemmän, 
ja  hän  jatkoi  pilkaten:  —  Viisas  kana  munii  joskus  nokkosiin. 
Jos  olisit  ollut  siksi  viisas,  että  olisit  tullut  tänne  virsuissa 
ja  sarkatakissa,  niin  ei  olisi  sinun  tarvinnut  puhua  kau- 
niisti.     Olisimme  uskoneet   sinua   ilmankin,   ja   niin   olisit 

helpommin   voinut   vaania   asemaamme    ja    sitten    luisua 
takaisin  herrasi  luo  kielimään  mitä  olit  nähnyt. 

Malttiansa  menettämättä  katsoi  Attila  uhaten  kiih- 
keään  vastustajaansa   ja  vastasi  väkinäisellä  tyyneydellä: 

—  Venäjän  soturin  ei  ole  tarvis  vaania  eikä  luisua.  Siitä 
saat  kohta  todistuksen,  jos  tahdot.  Tuossa  on  hansikkaani! 

Näin  sanoen  viskasi  hän  toisen  hansikkaansa  Martin 
jalkojen  eteen.  Tämä  nosti  sen  ja  sanoi  vihan  vimmassa: 
—  Olen  valmis! 

Molemmat  olivat  valmiit  paljastamaan  miekkansa, 
mutta  Löfving  riensi  väliin  ja  eroitti  heidät.  —  Säästä- 
kää veljesvihat,  kunnes  tapaatte  toinen  toisenne  lippujen 
alla!    Nyt  on  minulla  valta. 

Attila  ojensi  kätensä  Löfvingille.  —  Hyvästi,  sanoi 
hän.  Olette  hyvä  ja  rehellinen  vastustaja.  Minulle  on 
kylliksi,  kun  olen  saanut  teidät  nähdä. 

Voimatta  enää  hillitä  harmiansa,  riensi  hän  pois. 
Mutta  Martti  ei  tyyntynyt.  Hän  kohotti  nyrkkinsä  ja  loi 
salamoivan  katseen  Löfvingiin.  —  Ei  tuon  olisi  pitänyt 
saada  lähteä  kurittamatta! 

—  Anna  hänen  olla,  vastasi  Löfving  hiljaisesti.  Mistä 
sinä  tiedät,  ketä  tässä  olisi  ollut  kuritettava? 

Martti  vaikeni.  Hänestä  oli  isä  käsittämätön.  Hänkin 
lähti. 


II. 

Kun  Martti  oli  lähtenyt,  vallitsi  hiljaisuus  tuvassa. 
Löfvingistä  tuntui  kuin  olisi  lattia  polttanut  hänen  jalko- 
jansa. Hän  jäi  seisomaan  paikalleen  uunin  ääreen,  mutta 
piippuansa  hän  ei  sytyttänyt.  Maria  puuhasi  huoneessa 
ja  etsi  sijaa  isällensä,  kun  Budenbrockille  aiottua  sänkyä 
ei  saanut  käyttää.  Mutta  samassa  olikin  majuri  ovessa, 
ja  huudahtaen:  Isä,  isä!  riensi  Maria  häntä  vastaan. 
Löfvingkin   tervehti  iloisesti,  ja  paljo  oli  ystävillä  puhut- 

tavaa.  Majuri  valitti  matkan  rasituksia,  ja  semminkin 
sitä,  ettei  ollut  mistään  rahallakaan  ruokaa  saatavissa. 
Löfving  tiesi,  että  sama  oli  laita  ympäristön  kylissä.  Rah- 
vas korjasi  jo  metsiin  mitä  sillä  oli. 

—  No,  hyvä  Löfving,  sanoi  majuri,  nyt  meillä  taas 
on  kaikki  valmiina.  Ennen  iitaa  julistetaan  sota. 

—  Täällä  Lappeenrannassa  tiedämme  sen  ilman  julis- 
tustakin. 

—  Olet  tänään  tuonut  tärkeitä  tietoja  Venäjän  puo- 
lelta. 

—  En  tiedä  lienevätkö  ne  uutisia  asianomaisille;  useita 
päiviä  on  jo  puhuttu  vihollisen  tulosta.  Armfeltin  aikana 
kiitti  päällystö  saaduista  tiedoista,  mutta  tätä  nykyä  pal- 
kitaan tiedustelijaa  tiuskauksilla,  ja  rapcrtti  pidetään  vaa- 
rallisena valheena,  koska  ei  saa  säikäyttää  armeijaa. 

Sprengtport  ei  voinut  evätä  tätä  puhetta,  mutta  ei 
tahtonut  myöntääkään.  —  Meidän  kaikkien  täytyy  kui- 
tenkin antaa  henkemme  valtakunnan  pelastukseksi. 

Majurinrouvan  tulo  katkaisi  keskustelun,  ja  terveh- 
dittyänsä lähti  Löfving  ulos,  ettei  häiritsisi  puolisoita. 

Rouva  riensi  miehensä  luo  ja  syleili  häntä: 

—  Ettäkö  siis  vielä  kerran  eläessäni  näen  sinut,  Vilho! 
Hellästi  syleillen  vaimoansa  Sprengtport  sanoi:  —  Et 

usko,  Elsani,  mitä  olemme  saaneet  kestää.  Sota  on  julis- 
tettu. 

Rouva  kalpeni  hieman.  —  Hattujen  juonista  olemme 
kuulleet  tänne  saakka,  ja  ken  ei  ole  itkenyt,  se  on  manannut. 

—  Ruotsin  ystävyydestä  olemme  nyt  selvillä,  vas- 
tasi majuri.  Suokoon  Jumala,  että  saisimme  sanoa  sille 
jäähyväiset. 

Rouva  oli  alakuloisena  vaiti,  mutta  alkoi  sitten  uu- 
destaan: —  Totta  te  viimeiseen  saakka  koetitte  säilyttää 
rauhaa. 

—  Koetirameko!  Taistelimme  henkemme  edestä,  ja 
monet  rehelliset  ruotsalaiset  liittyivät  meihin,  mutta 
mitään  järjestystä  ei  ollut  enää  olemassa.  Ranskan  rahoilla 
ostivat  Hatut  ääniä  sodan  puolelle.     Puolueraivo  ja  sota- 


into  leimusi  niin,  että  Tukholma  tuntui  hulluinhuoneelta. 
Mitä  ikinä  meidän  puolelta  sanottiinkin,  tuli  siihen  röyh- 
keitä  vastauksia,  ja  äänestyksessä  meidät  voitettiin.  Niin 
kävi,  kun  Didron  ja  Liljenstjerna  vaativat,  ettei  pitänyt 
lähettää  mitään  sotaväkeä  Suomeen  ilman  säätyjen  myön- 
tymystä. Maamarsalkka  Levenhaupt  piti  sellaista  lain- 
rikkomista vähäpätöisyytenä,  joka  ei  ansainnut  semmoi- 
sen melun  nostamista,  jos  siirrettiinkin  muutamia  ryk- 
menttejä Ruotsista  Suomeen. 

Majurinrouva.  —  Ja  se  mies  pannaan  ylipäälliköksi! 

Sprengtport.  —  Sillä  korvataan  hänen  intonsa  sodan 
asian  ajamisessa. 

Rouva.  —  Heillä  oli  kai  semmoinen  kiire  saada  sota 
julistetuksi,  etteivät  odottaneet  meidän  edustajiamme, 
jotka  eivät  Joulukuussa  voineet  päästä  Tukliolmaan. 

Sprengtport.  —  Tietysti,  mutta  me  puolestamme  pi- 
dimme melua.    Isäsi  ja  minut  uhattiin  heittää  ulos. 

Rouva.  —  Sepä  oli  selvää  kieltä. 

Sprengtport.  —  Kun  sota  vihdoin  oli  päätetty,  sanoi 
yksi  meidän  talonpojistamme:  »Veriset  päät  ja  Suomen 
menettäminen  siitä  lopuksi  tulee.»  Mutta  siihen  vastasi 
Levvenhaupt:  »Erämaita  on  Ruotsilla  vara  menettääkin. 
Menköön  Suomi!» 

Rouva.  —  Ne  sanat  kostakoon  heille  Jumala.  Mutta 
sinä  olet  kalpea,  kipeä,  Vilho! 

Sprengtport.  —  Olen  hiaksi  kuluttanut  voimiani;  mutta 
täytyy  kestää  mitä  ei  voi  välttää.  Aina  samaa  uudestaan. 
Aina  verta,  aina  valtiollisia  juonia.  Ja  kellä  on  Suomessa 
lapsia,  hänen  täytyy  surra,  että  niillä  on  samat  kärsimyk- 
set edessä.  Jos  hengissä  palaan,  niin  saattaa  kaikki  käydä 
hyvin,  mutta  jos  kaadun,  niinkuin  mahdollisesti  sinäkin, 
mihin  siiloin  joutuu  Mariamme  ja  pieni  Yrjö  Maunumme! 

—  Älä  meitä  ajattele,  sinun  täytyy  nyt  levätä. 

Majurinrouva  järjesti  patjat  penkille  ja  levitti  huivin 
hänen  ylitsensä.  Samassa  häämöitti  kaksi  sinikeltaista 
töyhtöä  akkunan  edustalla,  ja  ettei  kukaan  pääsisi  ma- 
juria häiritsemään,  riensi  rouva  ulos.     Mutta  hän  tapasi 

jo  ovessa  Buddenbrockin  ja  WrangeHn.  Hän  koetti  estää 
heitä  tulemasta,  mutta  majuri  kuuli  heidän  puheensa,  ja 
käsittäen,  että  se  koski  häntä,  nousi  hän  ja  tuli  ovelle. 

—  Kas,  tuossahan  hän  on!  huudahti  Buddenbrock 
avoimin  sylin  rientäen  häntä  vastaan.  Tunnetko  minua, 
Sprengtport?    Siitä  on  30  vuotta  kun  erosimme. 

Majuri  teki  kunniaa  esimiehen  edessä.  —  Kenraali- 
majuri Buddenbrock,  vastasi  hän  tervehtien. 

—  Sinulle  on  tehty  vääryyttä,  Sprengtport!  sanoi 
Buddenbrock  ojentaen  hänelle  kätensä.  Sinun  pitäisi 
olla  kenraali  niinkuin  minäkin.  Syy  ei  ole  minun,  eikä  se 
saa  häiritä  ystävyyttämme.  Sano  veljeksi  kuten  ennenkin. 
— ^  Tunnetko  tuota?  kysyi  Buddenbrock  osottaen  Wrangelia. 

—  Wrangel,  oletko  täällä? 

Ilosta  säteilevin  silmin  tervehtivät  nuo  kolme  ase- 
toveria toinen  toistansa. 

—  Mitä  uutta  Tukholmasta?  kysyi  Wrangel  virke- 
ästi, mutta  odottamatta  vastausta  keskeytti  Buddenbrock: 
—  Onko  Lewenhaupt  jo  matkalla  tänne? 

—  Ei  vielä,  vastasi  Sprengtport.  Lähdin  Tukhol- 
masta ennen  valtiopäivien  loppua.    Olin  saanut  tarpeekseni. 

Buddenbrockin  silmät  loistivat  tyytyväisyydestä.  — 
Koko  Tukholma  on  nyt  kai  sodan  puolella,  kysyi  hän. 

Sprengtport  vastasi  synkkänä:  —  Viha  Venäjää  vas- 
taan on  yltynyt  raivoksi.  Kreivi  Bestusheff  ei  saa  rauhassa 
liikkua  kaduilla.  Hänen  akkunansa  särjettiin,  ja  peljät- 
tiin  että  roistoväki  ryntää  taloon. 

Wrangel  piti  asemaa  arveluttavana.  Niin  pitkälle  hän 
ei  ollut  luullut  hulluuden  menevän. 

—  Tukholma,  jatkoi  Sprengtport,  on  nyt  ihan  hur- 
jana ilosta,  kun  sota  on' julistettu.  Riemulla  ei  ole  mitään 
rajaa. 

Majurinrouva  oli  astunut  tupaan,  kuullut  miehensä 
viime  sanat  ja  kysyi  synkän  vakavana:  —  Eivätkö  edes 
naiset  ymmärrä  itkeä? 

—  Vaimoni,  esitti  Sprengtport.  Paroonit  Budden- 
brock ja  Wrangel. 

Buddenbrock  lähestyi  häntä  kunnioittavasti  terveh- 
tien. —  Meidän  on  hauskaa  Sprengtportin  tovereina  tavata 
tuo  vanha  sotaurho  täällä  onnen  helmassa,  se  on,  perheensä 
luona.   Semmoista  iloa  ei  hänellä  ennen  ollut. 

Majurinrouva.  —  Ettekä  sittenkään  epäile  riistää  sitä 
häneltä.  Kerrotaan  varmana  asiana,  että  paroni  Budden- 
brockilla  on  sotajulistus  taskussaan. 

Buddenbrock.  —  Majurinrouva  Sprengtportilla  on 
oikeus  ennen  muita  kuulla  tämä  uutinen,  sillä  teidän  puo- 
lisonne Vilho  Sprengtport  on  ollut  parhaita  Kaarle-kunin- 
kaan  seuraajista,  ja  se  merkitsee  paljon. 

Majurinrouva.  —  Tahtoisin  että  hallitus  olisi  tyyty- 
nyt niihin  urhoollisuuden  osoituksiin,  joita  meidän  mie- 
hemme ovat  suorittaneet.  Olisi  ollut  parempi  säilyttää 
Venäjän  ystävyys. 

Buddenbrock.  —  Minä  toivoisin,  että  voisitte  kuulla, 
miten  innostuneita  ruotsalaiset  naiset  ovat  sotaan.  Vakuu- 
tan teille,  että  heidän  on  puolet  kunniaa  siitä,  mikä  meitä 
kaikkia  clähyttää. 

Majurinrouva.  —  Sitä  en  käsitä. 

Buddenbrock.  —  Esimerkiksi  minun  vaimoni.  Hän 
sanoi  eräänä  iltana  olevansa  valmis  vaikka  20  vuotta  kes- 
tämään tuskia  helvetissä,  jos  näkisi  meidän  hyökkäävän 
kostamaan  Venäjälle. 

Majurinrouva.  —  Siitä  vain  huomaa,  ettei  Ruotsi 
koskaan  ole  kokenut  sitä  mitä  me.  Siellä  istutaan  turvassa, 
kun  meillä  kaikki  hävitetään  ja  menehtyy.  Ihmetellään 
sitten  meidän  pelkoamme.  Mutta  jos  tätä  kestää,  täytyy 
meidän  turvautua  Venäjän  ystävyyteen.  Ruotsi  ajatelkoon 
sitten  mitä  tahtoo. 

Buddenbrock.  —  Vahinko,  ettei  Bestusheff  kuullut 
näitä  sanoja,  mutta  onneksi  teille,  että  sanoitte  ne  vain 
minulle. 

Majurinrouva.  —  Jos  Hatut  tunnottomuudessaan 
uudestaan  heittävät  meidät  Venäjän  ja  Ruotsin  tykkien 
väliin,  niin  eipä  heidän  olisi  pitänyt  unohtaa  sitä  päivää, 
jolloin  tsaari  Pietari  kuljetti  kuningas  Kaarlon  armeijaa 

lippuineen,  tykkeineen  Moskovan  kunniaportin  kautta. 
Me  täällä  Suomessa  alotimme  siitä  uuden  ajanlaskun. 

Buddenbrock  punastui  nähtävästi  ja  kääntyi  selin 
rouvaan. 

Keskustellessaan  olivat  vastustajat  lähentyneet  tuvan 
peräseinää  ja  seisoivat  nyt  kumpikin  Wrangelin  edessä. 
Sprengtport,  joka  oli  tarkasti  kuunnellut  heitä,  sanoi  nyt: 
—  Kunnia  Kaarlo  XII:n  muistolle,  mutta  väärin  hän 
teki  jättäessään  Suomen  turvattomaksi. 

—  Jos  ei  Suomessa  ollut  hauskaa,  niin  eipä  ollut  haus- 
kaa  Ukrainassakaan,   naurahti  Buddenbrock. 

—  Eikä  Tobolskissa,  lisäsi  Wrangel  reippaasti.  Olem- 
mehan saaneet  kokea  yhtä  ja  toista.  Kaarlolaisina  taiste- 
limme   ja    voitimme,    joutuaksemme    vihdoin    Tobolskiin. 

Nämä  sanat  viehättivät  Sprengtportiakin.  Ikäänkuin 
nuortuneena  kohotti  hän  päänsä  ja  sanoi,  silmät  sätei- 
levinä: —  Me  kyllä  tunnemme  onnen  vaihtelut,  mutta 
miehinä  kestimme  kaikki.  Ja  miehuus  meille  jäi. 

Nyt  saapui  adjutantti  ilmoittamaan,  että  kaupungin 
pormestari  halusi  puhutella  Buddenbrockia,  joka  siihen 
suostui.  Siten  meni  majurinrouvan  viimeinen  toivo  saada 
pitää  miehensä  luonaan  ja  hankkia  hänelle  lepoa.  Rouva 
lähti  huoneesta. 

Pormestari  astui  sisään.  Kuultuansa  kaupunkia  uh- 
kaavasta vaarasta,  oli  hän  saapunut  Savonlinnasta  ja 
pyysi  nyt  neuvoa,  miten  kaupungin  kassojen  ja  varasto- 
jen kanssa  oli  meneteltävä. 

—  Ne  jätätte  paikoilleen,  vastasi  Buddenbrock.  Äl- 
kää tehkö  mitään. 

Pormestari  ei  näyttänyt  tyytyvän  semmoiseen  vas- 
taukseen.     Hattu    kädessä   seisoi  hän  liikahtamatta   ken- 

raalin  edessä,  joka  niinikään  istui  liikkumattomana.  Por- 
mestari oli  tullut  tänne  saamaan  hyviä  neuvoja  esivallalta, 
mutta  kun  korkeat  herrat  nähtävästi  eivät  käsittäneet 
häntä,  jatkoi  hän: 

—  Porvaristo  on  pyytänyt  minua  ilmoittamaan,  että 
jokainen  on  valmis  auttamaan  Lappeenrannan  omaisuu- 
den talteen  saattamisessa. 

Buddenbrock  teki  kädellään  torjuvan  ja  rauhoittavan 
liikkeen.  —  Lappeenrannan  kassat  ja  varastot  ovat  täällä 
yhtä  hyvässä  tallessa  kuin  olisivat  Tukholmassa. 

—  Mutta,  intti  pormestari,  sodan  pelko  kasvaa  joka 
hetki.     Kaupungin   asukkaat  valmistautuvat  pakoon. 

Buddenbrock  kiihtyi:  —  Paeta  he  eivät  saa.  Viekää 
heille  patooni  Buddenbrockilta  käsky,  että  jokainen  pysy- 
köön alallaan.  Kuningas  on  määrännyt  minut  ylipäälli- 
köksi, minä  hoidan  toistaiseksi  maan  puolustusta  ja  takaan, 
ettei  kaupunkia  uhkaa  mikään  vaara.  Sota  julistetaan  jo 
tänään,  mutta  nukkukoot  rauhassa,  sillä  ensiksikään  ei 
vihollinen  rohkene  tulla  tänne,  ja  jos  rohkeneekin,  niin 
lyömme  hänet. 

Pormestari  seisoi  hetken  epäröivänä,  mutta  sitten 
hän  kumarsi  ja  lähti  huoneesta. 

Tuskin  oli  hän  mennyt,  kun  VVrangel  nousi  ja  astui 
Buddenbrockin  eteen.  —  Mitä  ajattelet,  kun  kiellät  nai- 
sia ja  lapsia  aikanaan  etsimästä  turvaa? 

—  Aion  itse  turvata  heitä. 

—  Varsin  hyvä.  Mutta  niin  suurta  edesvastuuta  en 
tahtoisi  kantaa.    Mitä  Sprengtport  sanoo? 

Majuri  katsahti  heihin  syrjäisestä  paikastaan:  —  Minun 
mielipiteeni  tunnette.    Se  saa  jäädä  sanomatta. 

Buddenbrock  nousi:  —  Otan  edesvastuulleni  sen,  että 
täällä  kaikki  jäävät  paikoilleen,  sillä  jokainen  paon  yri- 
tys masentaisi  sotamiehiä. 

Siihen  ei  vastattu.  Yleihen  alakuloisuus  tuntui  mie- 
lissä, ja  Wrangel  valmistausi  lähtemään,  mutta  Budden- 
brock pyysi  häntä  vielä  viipymään  ja  toivoi,  että  vanhat 
toverit  pitäisivät  hyvänään  aterian,  jonka  hän  aikoi  lai- 

tattaa.  —  Heittäkäämme  nyt  huono  tuuli.     Ei  pidä  huo- 
lehtia siitä,  mitä  ei  vo^i  muuttaa. 

—  Parempi  olisi  ennakolta  ajatella  kuin  katua  sitä 
mitä  ei  saa  muutetuksi,  vastasi  Wrangel  tuimasti,  kävel- 
len hattu  kädessä. 

Majuri  arveli,  että  kun  nyt  sodanjulistus  oli  Pieta- 
rissa, niin  oli  teko  tehty,  mutta  näin  onnettomasta  ase- 
masta  saattoivat   hullut,  mutta  ei  järkevät  miehet  iloita.. 

Buddenbrock  hengähti  syvään  ja  lausui  suuresti 
kummastuneena:  —  Jos  vaikka  koko  maailma  olisi  sano- 
nut minulle,  että  urhoolliset  asetoverini  joskus  esiintyi- 
sivät tuommoisina  raukkoina,  olisin  pannut  pääni  pantiksi, 
että  se  on  valhe.  Mutta  nyt  saa  Ruotsi  kiittää  Jumalaa, 
että  uusi  polvi  osaa  säilyttää  isien  kunniaa,  vaikka  vanhat — 

—  Vaiti'  huusi  majuri,  iskien  tuimasti  nyrkillä  pöy- 
tään. Raadellut  ruumiimme  todistavat,  kuinka  olemme 
isänmaata   palvelleet. 

—  Rauhoitu,  Sprengtport,  pyysi  Wrangel.  Jos  Lewen- 
haupt  ja  Buddenbrock  ovat  pyytäneet  päästä  Ruotsin 
hamerykmenttien  etupäähän  ja  luulivat  meidänkin  niihin 
kuuluvan,  niin  on  se  uusi  todistus  Hattujen  tyhmyydestä. 

Onneksi  astui  samassa  sisään  kaksi  nuorta  upseeria, 
Hubert  ja  Ring,  tuoden  kansliasta  papereita  kenraalille, 
mutta  tämä  laski  ne  pöydälle  pikaisesti  silmäiltyänsä 
niitä.  —  Jos  Myssyt  saisivat  hallita,  niin  ryömisi  Ruotsi 
pian  Venäjän  jalkain  juuressa  ja  suutelisi  keisarin  kenkiä 
pelastaaksensa  Suomen.  Mutta  kiitos  Hatuille,  niin  ei  käy  kos- 
kaan. Me  osaamme  miekka  kädessä  suojella  hallitsijaoikeut- 
tamme  Pohjassa.    Eikö  niin?  sanoi  Buddenbrock  nuorille. 

—  Totta  kai,  huudahtivat  nämä.  Me  taivutamme 
Moskovalaisen  niskan,  vakuutti  Ring  ylpeästi. 

—  Ja  valloitamme  takaisin  kaikki  Suomenlahden 
rannikot,   lisäsi  Hubert. 

Sprengtport  huokasi.  —  Yksin  Jumala  tietää,  mitä 
otetaan,  mitä  annetaan. 

Mutta  nuoret  arvelivat,  että  se  saadaan  helposti  tie- 
tää.    Olivat,  näet,  kuulleet  eräästä  ihmeellisestä  ämmästä, 

joka  äsken  oli  tullut  Lappeenrantaan  ennustamaan  ihmi- 
sille. Häntä  sanottiin  Tasmaksi,  .ja  hänen  ympärilleen 
kuului  kokoontuvan  paljon  väkeä,  sillä  hän  tiesi  ihmeelli- 
sesti heidän  salaisuutensa  ja  selitti  tulevia  asioita. 

Puoleksi  piloillaan  päätettiin  hänet  kutsua  tänne,  ja 
nuoret  upseerit  lähtivät  häntä  hakemaan. 

Kun  herrat  olivat  jääneet  yksin,  sanoi  Sprengtport 
nolomielisenä:  —  Ei  ole  tarvis  tutkia  tulevaisia.  Täällä  ei 
voi  käydä  muuten  kuin  yhdellä  tavalla. 

Suuttumuksen)  katse  leimahti  Buddenbrockin  "sil- 
mistä. —  Vielä  sana,  niin  minä  ilmoitan,  että  te  molem- 
mat miehuuden  puutteesta  olette  kykenemättömät  pysy- 
mään virassanne. 

Wrangel  tarkasti  häntä  ylpeästi.  —  Yksi  valhe  lisää 
Hattujen   tiedonantoihin. 

Buddenbrock   punastui:   —   Koska   olen   valehdellut? 

—  Viimeksi,  kun  ilmoitit  hallitukselle,  että  täällä 
kaikki  oli  hyvässä  puolustusjärjestyksessä,  vaikka  suo- 
malaiset käyvät  rääsyissä  ja  näkevät  nälkää. 

—  Minusta  täällä  kaikkialla  tuntuu  paistin  haju, 
nauroi  Buddenbrock, 

—  Kyllä  se  meidän  nenäämme  tuntuu,  jatkoi  Wrangel, 
mutta  ei  sotamiesten.  Ja  mitenkä  on  aseiden  laita,  terät- 
tömät  miekat,  lukottomat  pyssyt,  ruuti  vanhoissa  tupak- 
kamasseissa.  Entä  linnat?  Wrangel  kääntyi  Sprengtpor- 
tin  puoleen:  —  Haminassa  ei  ole  ainoatakaan  ulkovarus- 
tusta,  joka  pitäisi  ympäristön  ylänköjä  puhtaina,  ei  ainoa- 
takaan nostosiltaa.  En  huoli  puhuakaan  kaikesta  kurjasta, 
mitä  on  tehty,  enkä  siitä,  mitä  olisi  pitänyt  tehdä. 

Sprengtport.  —  Ja  sittenkin  tämä  Buddenbrock  kir- 
joittaa, että  kaikki  on  oivallisessa  kunnossa. 

Buddenbrock.  —  Mitä  hyötyä  olisi  vaivata  hallitusta 
asioilla,  joita  kuitenkaan  ei  voida  muuttaa? 

Sprengtport.  —  Mitä  sitten  koko  puolustuksesta.  Pa- 
rasta on  heittää  Suomi  oman  onnensa  nojaan. 

Siihen  ei  vastannut  kukaan,  mutta  katkaistaksensa 
vaitiolon    kysyi  vihdoin    Buddenbrock   leppeästi:  —  Ensi 

kertaako  täällä  taistellaan?    Yksi  ruotsalainen  vastaa  kym- 
mentä vihollista. 

Wrangel  asettui  kysyväisenä  Buddenbrockin  eteen.  — 
Olet  näemmä  unohtanut  mitä  sanoit,  kun  kuljimme  punai- 
sen torin  yli  Moskovassa. 

—  Minä    vannoin    kostavani,    vastasi    Buddenbrock. 

—  Kyllä,  mutta  sinä  kirosit  sitä  mielettömyyttä, 
joka  oli  syössyt  meidät  tähän  kuiluun.  Silloin  huomasit 
erehdykset,  nyt  teet  niitä  itse. 

Buddenbrock  keikautti  itsetietoisena  päänsä  taapäin: 
—  Minä  en  ole  syyllinen  hallituksen  erehdyksiin.  Minä 
pesen  käteni. 

—  Ja  minä,  sanoi  Wrangel  lyhyesti  ja  ratkaisevasti, 
vaadin  loppua  tästä  sanasodasta.  Joka  ei  tahdo  seurata, 
jääköön  tänne. 

Wrangel  lähti  pois  nopein  askelin,  mutta  pysähtyi 
hengittämään  raitista  ilmaa.  Tavallisesti  oli  kuja  Löfvin- 
gin pirtin  kohdalla  ihmisistä  tyhjä,  mutta  nyt  siellä  kulki 
väkeä,  joka  palasi  kaupungista  uutisia  kuulustelemasta. 
Liikettä  lisäsi  kaupungin  karja  kilisevine  kelloineen,  las- 
ten ajamana.  Buddenbrock  ja  majurikin  tulivat  ulos 
ja  pysähtyivät  samoin  kuin  Wrangelkin.  Rientäen  saapui 
vihdoin  Ring.  —  Tuossa  on  ämmä,  sanoi  hän  hiljaa.  Hän 
ottaa  kyllä  povataksensa. 

Nuo  kolme  päällikköä  kääntyivät  tuntemattomaan 
päin.  Hän  oli  kalpea,  hento  muija,  harmaahapsinen,  sil- 
mät kummalliset  ja  syvään  painuneet.  Hänen  pukunsa 
oli  tavallinen  Viipurinpuoleinen,  raitainen  hame  ja  val- 
koinen linnikko  päässä.  Syvästi  niiaten  pysähtyi  hän 
vähän  matkan  päähän  korkeista  herroista,  mutta  Bud- 
denbrock viittasi  häntä  tulemaan  likemmäksi  ja  sanoi 
ruotsiksi:  —  Kerropa,  mitä  minulle  tähän  saakka  on  ta- 
pahtunut ja  mitä  vasta  tapahtuu. 

Kun  Sprengtport  oli  kääntänyt  sanat  suomeksi,  tart- 
tui ämmä  Buddenbrockin  käteen  ja  tarkasti  sen  viivoja. 
Sitten  hän  työnsi  sen  vähän  loitommaksi,  yhä  silmäellen 
sen  hienoja  juovia,  mutta  silmät  eivät  enää   näyttäneet 


kiintyneiltä  siihen  mikä  niiden  edessä  oli,  vaan  tuijottivat 
ikäänkuin  avaruuteen. 

—  Teillä  on  korkea  ja  tuuhea  sukupuu.  Suuri  kunnia 
ja  suuret  rikkaudet  ovat  täkänänne,  sanoi  hän. 

—  Ehkä  vielä  suurempia  edessäni. 

—  Päänne  yli  kohoaa  tuuheampi  oksa  kuin   teidän. 

—  Se  varmaankin  on  poikani. 

—  Ei  ole  poikanne.   Hänen  viivansa  käyvät  näin,  ja — 

—  Ja  mitä? 

Tasma  päästi  hänen  kätensä.  —  En  tiedä. 

—  Tiedät  kyllä,  ja  minä  tahdon  tietää,  mitä  näet. 

—  Ei  se  ole  hyvää. 

—  Olkoon  mitä  on.    Tahdon  tietää  kaikki. 

—  Tuo  suuri,  tuuhea  oksa  kasvaa  ylitsenne  joka  ta- 
holta ja  tukehuttaa  teidät.  Teitä  odottaa  väkivalrninrTi 
ja  häpeällinen  kuolema. 

—  Kuinka  kamalaa!  nauroi  Buddenbrock.  Anna  na- 
nelle   tuo   raha,    Sprengtport. 

Mutta  Tasma  ei  koskenutkaan  siihen.  —  Kiitos,  teidän 
armonne,  minä  en  koskaan  ota  maksua. 

—  Miksi  et,  olethan  köyhä. 

Mutta  Tasma  hymyili  surullisesti.  —  Jumala  soi  mi- 
nulle ennustuslahjan  sairastaessani  venäläisten  vankeu- 
dessa, ja  sen  sain  kai  neuvoakseni  ja  varottaakseni.  Sen- 
tähden  en  ota  maksua. 

—  No,  entä  te,  hyvät  herrat,  ettekö  tahdo  kuulla 
kamalasta  kuolemastanne?  kysyi  Buddenbrock. 

—  Olkoon  menneeksi,  vastasi  Sprengtport  ja  ojensi 
cätensä  ämmälle. 

Mutta  samassa  kuului  surkeita  valitushuutoja,  ja 
voivottaen  näkyi  lyhyenläntä,  luiseva  ukko,  mekko  yllään 
ja  virsut  jalassa  astuvan  kujalla  naisväen  ympäröimänä. 

—  Voi,  voi!  parhaat  elukat,  mihinkä  nyt  joudun? 

—  No,  mikä  nyt?  kysyi  Wrangel.  Ei  kukaan  vastan- 
nut, mutta  ukko  lähestyi  aivan  masentuneena,  ja  väki- 
joukko seurasi  häntä.  —  Mikäs  on?    Sotako  on  julistettu? 

—  Ei  taida  olla,  valitti  ukko,  mutta  voi  niitä  ruotsa- 

laisia,  kruunun  miehiä!    Voi,  voi,  missä  on  Löfvingin  rou- 
va?   Ottivat  hänen  lehmänsä  ja  Hiitolan  ja  Tellan. 

—  Onko  totta  mitä  sanotte?  kysyttiin  usealta  ta- 
holta. 

—  Kyllä  on,  nyyhkytti  paimen. 

—  Kuka   otti? 

—  Kruunu  otti  sotaväen  tarpeiksi. 

Sehän  on  luonnollista,  täytyihän  väen  saada  ruokaa, 
ja  kun  ei  itsellä  ollut,  niin  otettiin  mistä  saatiin. 

—  Kruunu  ei  ota  ilmaiseksi,  se  maksaa  kaikki,  huo- 
mautti  Wrangel. 

—  Kyllä  tietysti,  myönsi  paimen.  Kymmenen  rik- 
siä  hyvästä  lehmästä. 

—  Verirahoja,  huudettiin  joukosta.  Ryöstävät  meiltä 
köyhiltä  suomalaisilta  viimeisetkin.  Paras  on  viedä  kaikki 
metsään,  kaivaa  maahan. 

Samassa  kuului  rummunpärrytys.  Kujanristcyk- 
sessä  seisoi  vääpeli  rummuttajan  kanssa  suuri  paperi  kä- 
dessä, josta  hän  luki  ilmoituksen,  että  kuninkaallisen 
majesteetin  oii  ollut  pakko  julistaa  sota  Venäjää  vas- 
taan, kehoittaen  kaikkia  uskollisesti  puolustamaan  Ruot- 
sin valtakuntaa.  Siihen  hän  lisäsi:  —  Kenraali  Budden- 
brock  käskee  Lappeenrannan  asukkaitten  olla  levollisia 
ja  kieltää  pakenemasta. 

Väki  kuunteli  kauhistuneena.  Eikö  saa  henkeänsä 
pelastaa?  Koko  vanhempi  sukupolvi  oli  ollut  muassa 
Isonvihan  hirmuisuuksissa.     Tiedettiin  mitä  sota  on. 

—  Voi  meitä,  kuului  kaikkialta.  —  Voi  meitä! 
Wrangel,  joka  toisten  upseerien  kanssa  oli  katsonut 

ja  kuunnellut  tuota  melua,  kääntyi  liikutettuna  Budden- 
brockin  puoleen:  —  Kamalaa  on  kuulla  väen  kauhistusta. 
Buddenbrock  kohautti  olkapäitään:    —    Heidän    täy- 
tyy alistua  ja  tukea  meitä. 

—  Entä  jos  sanoisin,  että  he  eivät  sitä  tee,  intti  Wran- 
gel. 

—  Joutavia,  meille  puidaan  nyrkkiä,  mutta  vihollista 
vastaan    tapellaan. 

Buddenbrock  kääntyi  lähteäksensä,  ja  asekumppanit 
seurasivat  häntä,  mutta  väki,  huolimatta  äskeisestä  kiel- 
losta, huusi  uudestaan:  —  Paetaan,  paetaan,  kohta  saat- 
taa olla  liian  myöhäistä. 

—  £i  kukaan  saa  lähteä  kaupungista,  komensi  vää- 
peli, se  on  kielletty. 

Siihen  ei  kukaan  vastannut,  mutta  tieUä  näkyi  yksi- 
näisenä  ja   jylhänä  Tasma. 

—  Tehkää  haudat  avaroiksi!  huusi  hän.  Kuolema 
käy  ympäri,  etsien  omaansa. 

—  Kuulkaa!  Tuossa  hän  taas  huutaa,  kuiskasi  väki 
kauhistuneena.     Nyt  jo  kolmatta  päivää. 

Tietäjätär  lähestyi  ja  huusi  taas  varoittaen: 

—  Tehköön  myttynsä,  kellä  on  myttyyn  pantavaa. 
Paetkoon  ken  voi! 

Ensimäisestä  hämmästyksestä  toivuttiin  vähitellen,  ja 
muuan  vanha  ukko  rohkaisi  mieltänsä.  —  Oletko  taas 
nähnyt  jotakin?  kysyi  hän. 

—  Neljä  kauheata  tulikitaa!  Etelästä  pohjoiseen, 
idästä  länteen,  niiden  välissä  hautausmaa  ja  kaikki  kuol- 
leet nousivat  haudoistaan.  Näin  jättiläishaamun  kääreis- 
sään; sumuna  kulki  hän  etsien  kultaista  kruunua.  Se  oli 
Kaarle-kuningas.  Hänen  edessään  vyöryivät  liekit  pala- 
vana roviona  ja  tulvivat  Lappeenrannan  yli,  niin  että  se 
tuhoutui  metsineen,  vuorineen,  kaikkineen.  Ja  kuningas 
väänteli  käsiään,  viittasi  kuiluun  ja  huusi  kuolleille:  Kaik- 
ki on  turhaa!  Mutta  kuolleet  kohottivat  käsivarsiansa 
taivasta  kohti  ja  lauloivat  pyhää  virttä,  häviten  hekkeihin. 
Tuuli  lauloi  valitusvirttä  niistä,  jotka  nyt  kulkevat  kuo- 
lemata  kohti. 

Käsivarret  riipuksissa  ja  hehkuvat  silmät  avaruuteen 
tähdättyinä  seisoi  siinä  Tasma.  Ei  kukaan  rohjennut  häi- 
ritä häntä,  ja  liikahtamatta  paikaltaan  kuiskasivat  ihmi- 
set kauhun  jähmety ttäminä:  —  Se  tietää  maailman  loppua! 

—  Katso,  huudahti  tietäjätär  äkkiä,  katso,  verta 
pärskyy  ilmassa.  Katso!  Kuolleet  viittaavat.  Paetkaa. 
Voi  teitä!  voi! 

II  Luku. 
MARTTILAN  LEIRISSÄ. 


Lappeenrannasta  kulkee  länteenpäin  hiekkaharju  Luu- 
mäelle, missä  se  alenee  ja  muodostaa  Marttilan  kankaan. 
Sieltä  haaraantui  siihen  aikaan  tie  Turkuun  ja  Haminaan, 
Rehevät  hongat  humisivat  kanervatasangolla,  ja  sen  ulko- 
syrjässä sijaitsi  Marttilan  kylä,  josta  miehet  nyt  olivat 
otetut  armeijaan.  Tälle  tasangolle  oli  "VVrangel  asetta- 
nut leirinsä,  ja  koko  seutu  oli  sen  kautta  muuttunut. 
Hakokojuja  ja  valkeita  telttoja  oli  sekaisin,  ja  niiden  vä- 
lissä liikkui  suomalaisten  ja  ruotsalaisten  rykmenttein  mie- 
hiä. Suven  paras  osa  oli  jo  mennyt,  mutta  nummen 
kauneus  pysyi  vielä  entisellään.  Kanerva  kukki,  puolat 
punertivat  ja  hongat  levittivät  siimestä  ja  tuoksuansa 
kaikkialle.  Oli  lämmin  päivä,  ilma  raitis  ja  puhdas.  Ke- 
veät,  valkeat  hattarat  liitelivät  avaruudessa,  ja  aurinko 
kallistui  ikäpuoleen. 

Leirin  läntiseen  syrjään  oli  laskeutunut  muutamia  sota- 
miehiä, ja  niiden  edessä  mäntyä  vastaan  nojautuneena  sei- 
soi nuorukainen.  Vanhin  vanhoista  oli  Kornatus,  joka 
arvelematta  oli  lähtenyt  Lappeenrannasta  tavataksensa 
täällä  pojanpoikansa,  mutta  nytkin  oli  hän  tullut  liian 
myöhään,  sillä  uusmaalaiset  olivat  aamulla  ratsastaneet 
pääkortteeriin.  Kova  iskuhan  se  oli,  mutta  tuo  vastoin- 
käyminen tuntui  kuitenkin  helpommalta,  kun  hän  täällä 
tapasi  vanhoja  kumppaneita.  Heidän  luonaan  sopi  leväh- 
tää ja  purkaa  sydäntänsä  sekä  katsella  kuinka  tähän  ai- 
kaan elettiin  maailmassa.  Lohdutukselta  tuntui  Korna- 
tuksesta,  joka  vielä  seurasi  nuorta  soturipolvea  koko 
rakkaudellaan,  kun  hän  nyt  sai  nähdä  nuo  eri  rykmentit 
ja  semminkin  niiden  päällikön  Kaarlo  Henrik  Wrangelin 
sekä  hänen  toimenpiteensä.  Tuo  nykyään  korkea  herra 
ei   ollut   mikään  outo   mies   Kornatukselle,  joka   oli  ollut 


hänen  mukanaan  niihin  aikoihin,  jolloin  VVrangel  19-vuo- 
tiaana  palavin  sydämin  oli  rientänyt  lippujen  alle  tais- 
tellaksensa  Kaarlo-kuninkaan  riveissä.  Palattuansa  venä- 
läisten vankeudesta  jäi  VVrangel  rykmentin  päällikkönä 
Suomeen,  ja  niin  oli  sotavanhus,  vaikkakin  kaukaa,  kuul- 
lut hänen  elämästään  ja  toimistaan. 

Nyt  istui  vanhus  sammaltuneella  kivellä  korkeiden, 
humisevien  honkain  varjossa,  ja  kahdella  likeisellä  kivellä 
istuivat  hänen  pitäjäläisensä  Kolmhalko  ja  Hohti,  molem- 
mat yli  50  vuoden  ikäisiä,  joiden  isien  kanssa  Kornatus 
oli  ollut  ystävä.  Hekin  kuuluivat  Husulan  aateliin,  mutta 
he  olivat  nyt  siirretyt  hämäläisiin.  Heidän  edessään  sei- 
sova nuorukainen  oli  Vehkalahdelta,  Husulan  talon  nuo- 
rin poika.  Vaaleansininen  puku,  valkoinen  kauluri  ja  val- 
koinen töyhtö  ilmaisivat,  että  hän  kuului  Karjalan  rakuu- 
noihin. Vaikka  olikin  nuori,  tunnettiin  hänet  innokkaaksi 
laulunharrastajaksi.  Isä  oli  nuorena  kuollut,  ja  äiti  koetti 
saada  lapsellensa  jotakin  opetusta.  Hänen  pyynnöstänsä 
otti  majuri  Sprengtport  pojan  muassaan  Gammelbackaan. 
Täällä  sai  hän  vapaina  hetkinä  kehittää  laululahjaansa, 
sillä  majuri  itse  rakasti  musiikkia,  jotapaitsi  hänellä  oli 
naapureina  kaksi  saksalaista  perhettä,  jotka  isonvihan 
aikana  olivat  paenneet  Suomeen,  minne  jäivätkin,  kun 
Liivi  joutui  Venäjälle.  Tässä  pienessä  piirissä  oli  jokapäi- 
väisenä ajanviettona  soitto  ja  laulu,  johon  Sprengtportkin 
mielellään  yhtyi  erittäin  kauniilla  äänellään.  Sinne  hiipi  Ju- 
hana Husulakiu  kuunnellaksensa  harppua,  klaveeria  ja 
laulua,  ja  vihdoin  valkeni  sekin  päivä,  että  hän  sai  olla 
mukana.  Hän  oli  nyt  erossa  Gammelbackasta  ja  sikäläi- 
sistä ystävistä,  mutta  kantelettaan  kuljetti  hän  muassaan 
ilossa  ja  surussa.  Nytkin  oli  se  muassa  ja  nojasi  mäntyyn 
niinkuin  hän  itsekin.  Aateliskirjaan  oli  Husulan  poika, 
samoinkuin  koko  hänen  sukunsa,  kirjoitettu  Pililhjertan 
nimellä,  mutta  he  itse  olivat  pitäneet  alkuperäisen  nimensä 
ainakin  kotiseudulla.  Sanottiin  että  Pihlhjerta-suku  oli 
varsinaista  aatelia,  eikä  kuten  muut  talonpoikaisaatelia. 
Heidän  vaakunassansa  oli  kuvattu  nuolen  lävistämä  sydän 

ja  teräshansikas,  ja  oli  se  siis  toisenlainen  kuin  muiden  oi- 
naansarvi. 

Ukkojen  suusta  virtasi  perintätarinoita  isien  urotöistä, 
ja  vaikka  niitä  mielihyvin  kerrottiin,  niin  vielä  suurem- 
malla mielihyvällä  Husulan  nuorukainen  niitä  kuunteli. 
Varhain  oli  hänessä  virinnyt  halu  käydä  isien  jälkiä,  ja 
siinä  mielessä  oli  hän  tutkinut  sukunsa  vanhoja  muistoja. 
Nyt  oli  tämä  halu  leimahtanut  ilmituleen,  ja  vuorotellen 
kertoivat  vanhat  muinaisia  tapahtumia.  Hohdin  sanka-, 
rina  oli  Eero,  suvun  lemmikki,  joka  1611  oli  lähtenyt  talosta 
taistellaksensa  Kustaa  Aadolfin  aatelislipun  alla.  Hän 
kaatui  nuorena,  mutta  hänen  uskollisuutensa  ja  sankari- 
töittensä  muistoksi  antoi  Stälhandske  sittemmin  sellaisen 
määräyksen,  että  Eero  Hohdin  nimi  oli  maalattava  ja 
poltettava  Anjalan  kirkon  akkunapeltiin,  jossa  se  vielä 
tänään  säteilee. 

Mutta  oli  Kolmhalollakin  muistelmia.  Hänen  isänsä 
isän-isä  oli  valittu  niille  valtiopäiville,  jotka  Kustaa  Aa- 
dolf kutsui  Helsinkiin,  pyytääkseen  apua  Puolan  sotaan. 
Aika  oli  kova,  ja  uutta  verotaakkaa  peljättiin,  mutta  sil- 
loin nousi  vanha  Kolmhalko  sanomaan,  että  mitä  hyvä 
ja  viisas  kuningas  pyytää,  siihen  täytyy  kansan  sitoutua, 
ja  siten  myönnettiin  sekä  veroja  että  miehiä.  Sama  Kolm- 
halko kyyditsi  sitten  kuningasta,  kun  hän  lähti  Helsin- 
gistä, eikä  ukko  voinut  kyllin  kehua  rakasta  kuningasta. 
Ruotsinkin  vastenmieliset  säädyt  myönsivät  sota-avun, 
kun  kehotus  siihen  saapui  Suomesta. 

— ■  Ja  siunausta  siitä  sodasta  koituikin,  sanoi  Kornatus. 
Kun  rauha  oli  tehty  ja  väki  päästettiin  kotiin,  sanoi  kunin- 
gas meidän  miehillemme:  »Kiitos,  uskolliset  Suomen  pojat! 
Ilman  teitä  en  olisi  koskaan  saanut  aikaan  sitä,  mikä  nyt 
on  suoritettu.  Tervehtikää  kotolaisia  ja  sanokaa,  ettette 
turhaan  ole  uhrautuneet.  Laatokka  erottaa  nyt  Suomen 
Ruotsin  vihollisista,  eikä  sen  yli  helpolla  kukaan  pääse. 
Karjalaa  suojelee  nyt  jylhä  Maanselkä,  jonka  yli  ei  kukaan 
kuljeta  sotajoukkoja.»  —  Niin  suojeltuna  jätti  Kustaa 
Aadolf  Suomen  ja  Ruotsin  valtakunnan.    Mutta  nyt? 

14.   72   —  Ö 

Ei  vastannut  kukaan,  mutta  synkät  kasvot  ja  surul- 
liset katseet  ilmaisivat  mitä  he  ajattelivat.  Viro  ja  Liivi 
olivat  menetetyt,  Nevajoki  virtasi  Venäjän  pääkaupungin 
läpi,  ja  kotimaasta  oli  leikattu  kaistale.  Siitä  ajasta  vai- 
keni laulu  Suomessa.  Ihmiset  eivät  enää  ilomielin  taistel- 
leet, vaan  epätoivoisina  ja  lamaantunein  mielin.  Kahden- 
kymmenen vuoden  lumi  oli  laskeutunut  kuolleitten  hau- 
tojen yli,  ja  kahdenkymmenen  suven  aurinko  vihdoin 
uudestaan  virittänyt  toivon  elävissä.  Kansa  oli  siksi  run- 
saasti vuodattanut  verta,  ettei  se  löytänyt  sanoja  surulleen. 
Ainoastaan  jokunen  karaistumpi,  paljon  kokenut  pusersi 
joskus  sydämestään  veriset  muistonsa  laulun  muodossa. 
Kolmhalko  oli  sellainen,  ja  välittämättä  siitä,  mitä  muut 
ajattelisivat  tai  sanoisivat,  otti  hän  kanteleen  ja  alkoi 
surullisen   valitusvirtensä: 

Voi  Suomenmaata  suurta 
Kuka    olis    uskonut. 
Monta   tuhatta  vanhaa,   nuorta 
On  miekalla  hakattu. 

Voi    Pälkänehen    sota. 
Kuin  oli  Suomen   maal' 
Siell  vuoti  monda  verta, 
Tsaari  pääsi  vallan  pääl'. 

Voi  sinuas  Kyrönpeldo, 
Näit  mond'  on  ennen  oi, 
Ennen  olit  eloo  täynäns, 
Nyt  kuolleita  kuopattu. 

Voi  kuing  monda  vaimo 
on  jäänyt  leskeksi. 
Vihollinen  vvielä  vaino 
Jättä  mond  orvoksi.* 


Kts.  Hengellisiä  lauluja». 


83 

Oli  vielä  useita  värsyjä,  mutta  Kolmhalko  ei  jaksanut 
enempää.  Miespolvia  kestää,  ennenkuin  semmoiset  haavat 
kuin  isonvihan  kasvavat  umpeen,  ja  nyt  olivat  näiden 
veristen  aikojen  muistot  uudestaan  repineet  haavat  auki. 

Laulu  oli  houkutellut  muita  sotamiehiä  ympärille 
kuuntelemaan.  Kanteleensoitto  oli  täällä  harvinaista,  ja 
se  oli  mieluista  vaihtelua  yksitoikkoisessa  leiri-elämässä. 
Kuuntelijat  tiesivät  todeksi  mitä  ukko  lauloi.  Niin  tosiaan 
oli  siihen  aikaan.    Uudistuisiko  se  taas? 

—  Ei  susi  koiran  kuolemaa  itke,  mutisi  eräs  sotamies. 
Jos  on  totta  mitä  puhutaan,  niin  hullusti  käy. 

Monet  muutkin  olivat  kuulleet  pahoja  enteitä.  Hatut 
tahtoivat  valtakunnan  turmiota,  ainakin  Suomen  menet- 
tämistä. Eivätpä  ruotsalaiset  ensi  kertaa  leikanneet  kaistoja 
toisten  selästä.  Mitä  välittivät  nuo  suuret  tästä  kurjasta 
maasta.  Jos  käy  Hattujen  mielen  mukaan,  niin  on  Suomi 
hukassa. 

—  Ei  mikään  ole  hukassa,  ellei  Jumala  salli,  lausui 
Kornatus  lujalla  tyyneydellä,  vetäen  povestaan  esiin  pie- 
nen pussin.     Pussista  otti  hän  kirjan. 

—  Katselkaa  tätä,  sanoi  hän  ja  ojensi  kirjan  Husu- 
lalle,  joka  selaili  sen  lehtiä.  Muutkin  tulivat  katselemaan. 
Se  huomattiin  selvästi  painetuksi  rukouskirjaksi,  vaikka 
kirjaimet  olivat  oudonlaiset  ja  vaaleammat  kuin  taval- 
liset painetut.  Kannet  olivat  puusta  ja  selkä  vahvaa  nah- 
kaa. Muoto  oli  tavallisen  katkismuksen  ja  kova,  karkea 
ulkoasu  muistutti  panssaroitua  miestä. 

—  Lieneepä  tuo  nähnyt  yhtä  ja  toista,  sanoi  Husula, 
tarkastaen  lehtiä.  Omituisilta  näyttivät.  Onkohan  se  van- 
hakin? 

—  Ikä  ei  ole  mainio,  vastasi  Kornatus,  mutta  sen 
näkemät  ovat  siksi  ihmeellisiä,   ettei  moni  uskoisikaan. 

Sotamiehistä  ei  monikaan  tuntenut  vanhusta,  mutta 
kukaan  ei  epäillyt  hänen  sanojansa,  ja  häntä  pyydettiin 
vain  kertomaan. 

—  Pultavan  tappion  jälkeen  sijoitettiin  minut  Nishnij- 
Novgorodiin.     Olin  siihen   aikaan  palvelijana  everstiluut- 

nantti  Isendorffin  luona.  Hän  oli  hyvä  ja  jumalinen  herra 
ja  sääli  kaikkia  vankeja,  joilla  ei  ollut  lohdutuksena  Juma- 
lan sanaa.  Itse  hän  oli  saanut  kirjoja  Saksasta,  sillä  sieltä 
oh  hän  kotoisin,  ja  ystäviltään  Tobolskista  sai  hän  lohdut- 
tavia kirjeitä.  Hän  oli  meiltä  saanut  kuuUa,  että  kapteeni 
Henrik  Sprengtport  oli  suomentanut  rukouksia  ja  virsiä 
ja  että  sotamiehemme  olivat  leikanneet  kirjaimet  puuhun 
ja  painaneet  siten  kirjoja.  Yksi  lähetettiin  meille,  ja  tämä 
se  on.  Se  saapui  meille  Moskovan  kautta  puulaatikossa, 
johon  kreivi  Piper  oli  pannut  yhtä  ja  toista  muutakin  isän- 
nälleni. Mutta  samana  päivänä  syttyi  tulipalo  eräässä 
luostarissa  kl.  2  j.  p.  p.  ja  levisi  sieltä  hirvittävällä  nopeu- 
della. Sitä  päivää,  Pietari-Paavalin  päivää  12  p.  kesäkuuta, 
en  unohda  koskaan.  Kaupunki  syttyi  yhä  useammista 
kohdista.  Isäntäni  kanssa  koetimme  pelastaa  hänen  tava- 
roitaan. Äsken  saapunut  avaamaton  laatikko  jätettiin, 
kun  kaikki  muut  kapineet  sullottiin  säkkeihin,  joita  sota- 
miehet kantoivat  kaupungista.  Isendorff  itse  meni  heidän 
mukanaan,  ja  käski  minun  hoitaa  laatikkoa,  kunnes  hän 
palaa.  £i  viittakaan  minuuttia  hänen  lähtönsä  jälkeen 
puhkesi  tuli  ylt'yi^pärillemme.  Muuan  armelias  venäläi- 
nen auttoi  minua  kantamaan  mitä  jäljelle  oli  jäänyt,  mutta 
emme  kuitenkaan  päässeet  kuin  erääseen  suureen  puu- 
tarhaan, kun  meidän  oli  pakko  paeta  henkemme  pelasta- 
miseksi. Siitä  ei  sittenkään  ollut  paljoa  toivoa,  sillä  parissa 
tunnissa  oli  koko  kaupunki  jäljettömiin  kadonnut.  Yksi 
ainoa  etukaupunki  tuulen  yläpuolella  säilyi,  mutta  likimain 
400o:sta  ihmisestä  oli  pelastunut  vain  noin  800,  eikä  ainoa- 
takaan elukkaa.  Erääseen  kirkkoon  paloi  50  nunnaa. 
Ihmisten  ja  eläinten  palaneita  ruumiita  tavattiin  kasoittain. 

—  Entä  te?  kysyivät  kuulijat,  jotka  jännittyneinä 
olivat  seuranneet  tuota  kamalaa  kertomusta.  Kuinka  te 
pelastuitte? 

Kornatus  nosti  silmänsä  taivasta  kohti:  —  Se  pelas- 
tus ei  ollut  ihmistekoa.  Jumala  johti  askeleemme  sitten 
ainoalle  portille,  mistä  pako  vielä  oli  mahdollinen.  Kun 
isäntäni  näki  minun  tulevan,  riensi  hän  vastaani,  ja  kun 

pyysin  anteeksi,  että  olin  heittänyt  hänen  tavaransa,  kiitti 
hän  Jumalaa,  kun  hän  nyt  oli  päässyt  siitä  tuskastaan, 
että  oli  minut  jättänyt.  Kun  vihdoin  tuli  oli  sammunut, 
lähdin  sille  paikalle,  johon  herrani  tavarat  olivat  jääneet, 
mutta  niistä  ei  ollut  muruakaan  jäljellä,  paitsi  kirjalaa- 
tikkoa, joka  oli  vahingoittumaton. 

—  Vahingoittumaton?  kuinka  se  oli  mahdollista? 
huusivat  useat  äänet. 

—  Kuinka  se  oli  mahdollista,  tietää  ainoastaan  yksi 
maailmassa,  ja  hän  tietää  senkin,  etten  valehtele.  Lähei- 
syydessä olivat  puutkin  palaneet  ja  ruoho  mustana,  paitsi 
sillä  paikalla  missä  laatikko  seisoi. 

Ihmettelyn  huudot  kuuluivat  uudestaan.  Luojan 
voimaa  ei  käsitä  ihmisjärki.  Semmoista  ei  oltu  ennen 
kuultu. 

—  Oli  miten  oli,  kirjat  olivat  vahingoittumattomat. 
Niin  voi  Herra  pelastaa,  kun  hän  tahtoo. 

Kertomus  oli  lopussa,  ja  sitä  seurasi  yleinen  hiljaisuus. 
Juhlallinen  vakavuus  oli  painanut  leimansa  kaikkiin,  jotka 
olivat  kuulleet  vanhuksen  ihmeellisen  kertomuksen.  Ei 
halunnut  kukaan  katkaista  äänetöntä  hiljaisuutta,  kunnes 
vihdoin  Husula  kysyi,  mitä  kirjoja  laatikossa  oli. 

—  En  tiedä,  ne  olivat  kaikki  saksalaisia,  paitsi  tämä. 
Vähän  se  on  sille,  joka  katsoo  ulkomuotoon,  mutta  se,  joka 
niinkuin  minä  siihen  aikaan,  näkee  kaiken  maallisen  tur- 
van hajoavan,  se  ymmärtää,  mitä  merkitsee  omistaa  ank- 
kuri, joka  ei  koskaan  petä.  Isendorff  pyysi  minua  pitä- 
mään sen  pelustuksemme  muistona,  ja  pelastuksena  oli 
se  kirja  minulle  vastakin,  sillä  ellei  Jumalan  sana  olisi  vir- 
voittanut sieluani,  olisi  koti-ikävä  ja  suru  varmaankin 
vienyt  minut  epätoivoon."  Vakavia  aikoja  on  nytkin  tu- 
lossa, ja  se,  joka  on  avun  tarpeessa,  kääntyköön  Jumalan 
puoleen,  ennenkuin  kaikki  on  myöhäistä. 

Taas  seurasi  vakava  vaitiolo,  mutta  Husula  otti  kan- 
teleensa ja  rupesi  laulamaan: 

Voi,  Herra  Jumala,  armosi  suo. 
Vie  meitä   pois  pahan  vallasta, 
Sinulle  jokainen  tuskansa  tuo. 
Sinun  on  valta  ja  kunnia. 


Koska  jokainen  oli  ollut  omiin  ajatuksiinsa  vaipu- 
neena, ei.  ollut  kukaan  huomannut  vanhaa  miestä,  joka 
hiipivin  askelin  oli  tullut  metsästä,  aikoen  laulun  kestäessä 
kulkea  heidän  ohitsensa  leiriin.  Hänen  pitkä,  ruskea  vie- 
raskuosinen  takkinsa,  samoinkuin  hänen  pitkät  hiuksensa 
ja  partansakin  ilmaisivat,  että  hän  oli  kaukaa  kotoisin. 
Kainalossa  kantoi  hän  liinaan  käärittyä  laatikkoa  sekä 
olallaan  pitkää  pussia.  Kun  hänet  huomattiin,  vaikeni 
laulu,  mutta  ennenkuin  oikein  toinnuttiinkaan,  syöksyi 
metsästä  kaksi  äsken  saapunutta  hämäläistä  ja  kävi  vie- 
raaseen käsiksi.  Tämä  yritti  tehdä  vastarintaa,  mutta 
näytti  liian  heikolta  päästäksensä  noista  lujakouraisisia 
sotamiehistä,  ja  nyt  riensivät  muutkin  paikalle  kuullak- 
sensa mitä  oli  tekeillä. 

—  Auttakaa,  auttakaa,  huusi  tuntematon  murteel- 
lisella suomenkielellä  ja  kurotti  rukoilevana  kätensä  ym- 
päröiviä kohden.  Hyvät  miehet,  päästäkää  minut,  pyysi  hän 
nöyrästi  kääntyen  vastustajiensa  puoleen.  Olen  köyhä 
mies,  ei  ole  minulla  mitään  ryöstettävää. 

—  Kyllä  me  sinulle  ryöstöä  opetamme,  vastasi  toinen 
sotamiehistä,  vetäen  ukon  käsivarret  taapäin  ja  pitäen 
kiinni  hänen  ranteistaan. 

—  Miksi  käytte  kimppuuni,  kun  en  ole  pahaa  tehnyt? 

—  Eihän  kunniaan  päästä  kurituksetta,  lausui  sota- 
mies tyynenä  ja  etsi  patruunataskustaan  nuoran.  —  An- 
napa siivosti  sitoa  itsesi,  niin  saat  sitten  vastata  herrain 
edessä. 

Vanhus  tämän  kuultuaan  jännitti  itsensä  suoraksi  ja 
huusi  uhkaavana  ja  pontevasti:  —  Maksaa  minun  pitäisi 
teille  kiinniottamisesta!  Sitten  mutisi  hän  jotakin  venä- 
jäksi,  jota   ei   ymmärretty. 

—  Kuulkaapa!  huusi  sotamies,  hän  tulee  Viipurista. 
Mutta  vieras  rukoili  taas  nöyrästi  suomeksi:  —  Armol- 
liset herrat,   päästäkää  minut  menemään. 

—  Me  emme  suvaitse  maankulkijoita  leirissä,  vastasi 
sotamies.  Mutta  koska  olet  tänne  pujahtanut,  niin  vastaa 
asiastasi  herroille,  ja  niin  sanoen  työnsi  hän  ukkoa  selästä. 

Mutta  vieras  ei  nöyrtynyt.  Rohkeasti  nosti  hän  pään- 
sä ja  sanoi  vihan  vimmassa:  —  Luuletteko,  että  venäläinen 
pyytää  lupaa  herroiltanne.  Siitä  on  aikoja,  kun  hän  oli 
siksi  yksinkertainen.  Huomenna  tähän  aikaan  on  Lascy 
Lappeenrannassa  ja  jauhaa  teidät  mäsäksi. 

—  Eipä  niinkään.  Meillä  on  miehiä  antamaan  takai- 
sin, ja  lisää  saadaan  pääkortteerista. 

Vanhus  mulkoili  silmillään  ja  nauroi  pilkallisesti.  — 
Ha,  ha,  ha!  Niitä  saatte  odottaa.  Kun  Lascy  tarttui  he- 
vostensa suitsiin,  päästivät  Myllymäen  herrat  omansa  lai- 
tumelle, ja  siellä  ne  vielä  hyppivät,  sillä  miehistö  on  käs- 
ketty raivaamaan  tietä,  että  pääarmeija  pääsisi  perikato- 
anne  katsomaan. 

Ympärillä  seisovat  olivat  hämillään,  ja  vanha  Hohti 
lausui  epäilevästi:  —  Ellei  mies  ole  taivaan  varoituksia 
tuomassa,  niin  hän  totisesti  ajaa  perkeleen  asioita.  Taval- 
linen  ihminen   hän   ei   ole. 

—  Koskapa  kivekäs  lienee  ollut  muiden  kaltainen! 
nauroi  vieras,  singahuttaen  uskomattomalla  nopeudella 
pois  takkinsa,  partansa,  hattunsa  ja  valetukkansa. 

—  Löfving!  huudahtivat  ympärillä  seisojat  ällistyen. 

—  Entä  kuka  sitten  olisin!  vastasi  nauraen  Löfving. 

—  Onko  totta  mitä  sanoitte  Myllymäen  armeijasta  ja 
venäläisistä? 

—  Olenko  koskaan  valehdellut  tiedonannoissani?^ Vai 
ettekö  luule,  että  tunnen  aseman  maassa  yhtä  hyvin  kuin 
katkismukseni?      Kuulkaa  sitten:   12,000  venäläistä  oli  jo 


kesäkuussa  koolla  Muolassa,  ja  viikko  sitten  vei  iiciciat 
rajan  yli  kenraali  Keith.  Nyt  on  kuitenkin  Lascy  ylipääl- 
likkönä, ja  minä  panen  pääni  pantiksi,  että  he  huomenna 
ennen  auringonlaskua  ovat  Lappeenrannassa. 

—  Vai  niin  luulette.  Sitten  pitäisi  meidänkin  lähteä 
matkaan.  Jumala  auttakoon  onnetonta  kaupunkia  ja 
meitä  kaikkia. 

—  Kyllä  Jumala  auttaa,  mutta  vikkeliä  täytyy  mei- 
dän olla.  Tunnen  Lascyn  edellisestä  sodasta,  jolloin  hän 
kulki  Galitzinin  joukossa.  Hän  on  karski  soturi,  joka  ei 
kursaile  ystäviä  eikä  vihollisia.  Mutta  oikeutta  harrastava 
hän  on.     Huvikseen  hänen  kanssaan  tappelee. 

Kuulijat  nauroivat. 

—  Sepä  se!  älkää  naurako.  Lascy  tulee  tänne  huo- 
nolla tuulella,  sillä  hänen  tykkinsä  jäivät  jälkeen,  kun  tiet 
olivat  niin  huonot  että  hevoset  uupuivat. 

—  Rientäkäämme  kenraalin  luo!  huusivat  vanhat 
sotamiehet.     Kertokaa  päällystölle. 

Luuletteko,  että  olisin  täällä,  jos  ei  päällystö  olisi 
saanut  kertomustani? 

—  Mitä    Wrangel    sanoi? 

—  Mitä  hän  sanoi?  Hm.  —  Luulin  hänen  suoraa 
päätä  syöksevän  Lappeeseen,  mutta  ei  se  niinkään  käy 
ilman  käskyä  pääkortteerista.  Nyt,  pojat,  tiedätte  kaikki. 
Miesten  kesken  on  puhuttava  suu  puhtaaksi. 

Kolmhalko  katseli  tyynenä  ja  vakavana  entistä  sissiä. 

—  Te  olette  kunnon  mies.    Sen  ennenkin  tiesin. 

—  Olitte  kai  samaa  mieltä  kuin  muut.  Koko  Suomi 
kiroili  kivekkäitä,  eikä  ihmekään,  sillä  turvattomat  kärsi- 
vät sanomattomasti.  Mutta  kun  kaikki  oli  pantu  yhdelle 
kortille,  täytyi  kaikkea  uskaltaa,  ja  kun  :irm«-ii:i  r\  tflmyt 
mitään,  täytyi  meidän  tehdä  kaikki. 

—  Nyt    tarvittaisiin    monta    teidän    Kailaistanne. 
Löfving    naurahti.  —    Kaksikymmentä  vuotta    sitten 

oli  monta  semmoista.  Siihen  aikaan  varttuivat  puolikas- 
vaneet  pojat  yhdessä  päivässä  miehiksi,  ja  vaarat  kasvat- 
tivat parhaita  sissejä,  sillä  armeijassa  ei  tultu  miksikään. 


—  Senhän  me  vanhat  tiedämme,  puhui  Hohti.  Paitsi 
sitä  lyhyttä  aikaa,  jolloin  Armfelt  komensi,  luovutettiin, 
kuten  jokainen  tietää.  Suomi  miekan  iskutta. 

Kolmhalko  kohotti  hitaasti  harmaan  päänsä  ja  katseli 
taivaaseen:  —  Voi  häntä,  joka  siihen  aikaan  toimi  täällä 
kuninkaan    nimessä. 

—  Hän  ei  tietänyt  muusta  kuin  omasta  pelostaan. 
Mutta  sitä  emme  me  kivekkäät  tunteneet.  Salamana  is- 
kimme sinne,  missä  meitä  vähimmin  odotettiin.  Me  kär- 
simme vilua  ja  nälkää,  tappelimme,  kuolimme,  mutta 
mies  se,  joka  parhaiten  uskalsi! 

Vaiettiin  hetkinen.  Löfving  oli  antanut  heille  paljon 
miettimisen  aihetta.  Vihdoin  kääntyi  hänen  puoleensa 
Kolmhalko: 

—  Tuotte  merkillisiä  uutisia  Lappeenrannasta.  Ehkä 
tiedätte  enemmänkin. 

—  Tiedän  kyllä,  nauroi  Löfving,  mutta  merkillisin 
uutinen  on  se,  että  olen  tänään  päässyt  kapteeniksi. 

—  Kapteeniksi?  huudettiin  yhdestä  suusta. 

—  Tietysti.  Tässä  valtuuskirjani.  Olen  saanut 
komppanian  Burmeisterin  jälkeen,  joka  on  siirretty  pohja- 
laisiin. Nyt  olen  majuri  Sprengtportin  komennossa  niin- 
kuin moni  teistä. 

Kolmhalko  ja  Hohti  tekivät  hymyillen  kunniaa,  ja 
edellinen  sanoi:  —  Herra  kapteeni,  minulla  on  kunnia  kuu- 
lua teidän  komppaniaanne. 

—  Ja  minulla,  ja  minulla,  kaikui  nuortenT^ piiristä, 
kukin   tervehtien  jollakin   tavalla. 

—  Hyvä  se,  sanoi  Löfving.  Kohta  siis  palvelukseen. 
Kaksi  teistä  rientäköön  arteUista  noutamaan  sitä  kunnia- 
lahjaa,  jonka  sain  päällystöltä  ja  joka  on  pikku  tynnyril- 
linen hyvää  Suomen  olutta.  Sen  tahdon  nyt  teidän  kans- 
sanne tyhjentää.     Tuokaa  tynnyri  ja  runsaasti    pikareita. 

Sotamiehet  pötkivät  matkaan,  ja  Löfving  lähetti  toi- 
set'  kaksi    kutsumaan    komppanian    muita    miehiä. 

Husula  oli  pysynyt  syrjässä  ja  vaiti,  mutta  nyt  meni 
hän  Löfvingin  luo,  joka  seisoi  yksinään.     Onnen  ilme  kir- 


kasti    nuorukaisen    muuten    niin    haaveksivia    kasvoja,    j.» 
kapteeni   arvasi,   että   Juhanalla   oli  jotakin  sydämellään. 

—  No,  poikani,  ymmärräthän,  että  olen  pyytänyt 
sinuakin,  sanoi  Löfving  iloisesti  tarjoten  hänelle  kättä. 
Husula  kumarsi  kiitollisena,  mutta  hänen  ajatuksensa 
olivat  muualla,  ja  hän  kysyi  melkein  ujosti: 

—  Luuletteko,  että  Maria  Sprengtport  päästetään 
päällikön  puheille  ja  saa  tulla  mukaan. 

Löfvingin  silmät  laajenivat.  —  Maria,  kysyi  hän  ihme- 
tellen.     Mitä  hänestä? 

—  Hän  on  täällä  leirissä.  Hän  tuli  isänsä  kanssa 
tänne.     Ettekö  sitä  tiedä? 

—  Majurin  tulon  kyllä  tiedän;  hänen  sanottiin  saapu- 
neen vähää  ennen  minua.  Mutta  Maria,  mitä  hän  täällä 
tekee? 

Husula  elpyi  ja  vastasi  nuorekkaalla  vireydellä: 

—  Maria  on  saanut  voiton  isästänsä,  joka  otti  hänet 
mukaansa.  Maria  tahtoo  itse  rukoilla  Wrangelilta  lupaa 
lähteä  armeijan  kanssa. 

Löfving  polki  jalkaa:  —  Tuo  hullu  tyttö!  kuinka  hän 
tuolla  tavalla  voi  saada  järkevien  miesten  päät  pyörälle. 
Wrangel  tietysti  suostuu,  kun  isä  on  suostunut. 

Husula  oli  mielissään,  kun  oli  saanut  kertoa  niin  tär- 
keän uutisen,  ja  jatkoi  innokkaasti:  —  Tapasin  Marian  juuri 
kun  he  olivat  saapuneet  leiriin.  Hän  luuli  pääsevänsä 
WraneeHn  luo  viimeistään  huomenna  ja  oli  vakuutettu, 
että  VVrangel  sallii  hänen  jäädä  meidän  joukkoomme. 

Löfving  vimmastui,  mutta  leppyi  kohta  ja  huokasi: 
—  Voi  sitä  hiirtä,  joka  tanssii  kissan  häissä!  Wranee1issa 
lienee  kuitenkin  siksi  miestä,  että  hän  hallitsee  eikä  antau- 
du hallittavaksi. 

Juhani  oli  toista  mieltä.  Hän  oli  seisonut  WrangeUn 
teltan  edustalla  odottamassa  kirjettä  eversti  Lagerhjel- 
miltä  ja  kuuli  silloin  katkelmia  kenraalin  ja  Sprengtportin 
keskustelusta.  Majuri  tuntui  puhuvan  Marian  puolesta, 
sillä  VVrangel  vastasi  nauraen,  ettei  hän  koskaan  ole  ollut 
sellaista    sotaväkeä    komentamassa,    ja    sillä    hän    kaiketi 

tarkoitti  naissotureita.  Ja  senjälkeen  vastasi  majuri  aivan 
selvästi:  —  Hän  ei  ole  muiden  kaltainen.  Hänet  on  kasva- 
tettu sankarikertomusten  ja  suurten  muistojen  keskellä, 
vaikka  hän  sitten  sydän  hehkuvana  saikin  toimia  vain 
köyhän  kodin  askareissa  maalla.  Mutta  Marialla  on  niin 
voimakas  mielikuvitus  ja  niin  paljon  elämän  tarmoa,  että 
sellainen  tuntuu  painostavalta  ja  näinä  ratkaisevina  ai- 
koina vielä  entistä  enemmän.  Vaaran  lähestyessä  on  hänen 
toimintahalunsa  saanut  tuulta  siipien  alle,  mutta  mahti- 
sanain  pidättäminä  kuohuvat  sisälliset  tunteet  nyt  niin 
ylivoimaisina,  että  hän  minusta  näyttää  valmiilta  mie- 
luummin panemaan  kaikki  alttiiksi  kuin  tottelemaan  jär- 
keä. 

Husula  vaikeni  ja  katseli  Löfvingiä  tutkien.  Eikö 
hänenkin  täytynyt  myöntää,  että  majuri  oli  oikeassa? 
Mutta  Löfving  pysyi  sanattomana.  Hän  vain  näytti  tyy- 
tymättömältä ja  katseli  maahan. 

—  Maria  ei  ole  muiden  luontoinen,  lausui  vihdoin 
nuorukainen.  Hän  piti  velvollisuutenaan  puhua  Marian 
puolesta,  kun  tämä  ei  voinut  sitä  tehdä  itse. 

Mutta  kokenut  soturi  ei  edes  luonut  silmiänsä  Husu- 
laan,  mutisi  vain  itsekseen:  —  Lumi  karistaa  kevään  leh- 
det, tuli  polttaa  ne,  ja  kuolema  on  kaiken  loppu. 

Nuo  synkät  sanat  eivät  vain  koskeneet  Husulaan. 
Innostuksen  hurmaamana  loi  hän  silmänsä  haaveksivai- 
sesti  avaruuteen,  nosti  kätensä  taivasta  kohti  ja  huudahti: 

—  Ah,  kunpa  vain  Wrangel  suostuisi!  Kun  miehet  heittäy- 
tyvät taisteluun,  seuraa  voitto  tai  tappio,  mutta  kun  sel- 
lainen kuin  hän  on  mukana,  ollaan  voittamattomia! 

Löfving  taputti  nuorukaista  olkapäälle.  —  Poika 
parka,  älä  päästä  huuliltasi  kaikkea  mitä  sydämessäsi 
kannat.      Maria  on  toisen  morsian. 

—  Onko    se    totta?    kysyi    nuorukainen    vaaleten. 
Nuori   kornetti   seisoi   hetken   huumautuneena,    sitten 

sieppasi  hän  hattunsa  ja  heilutti  sitä   korkealla    ilmassa: 

—  Marian  kuva  sydämessä  kaadun  ilolla  nuorenakin. 


Löfving  oli  yhä  vaiti  ja  kääntyi  pois,  mutta  Juhana 
ci  sitä  huomannutkaan.  Hänestä  ei  ollut  ulkonaista  elä- 
mää olemassakaan.  Hän  tarttui  kanteleeseensa  ja  läksi 
hiljalleen  astelemaan  kangasta  pitkin.  Vihdoin  hän  istahti, 
koski  sen  kieliin  ja  purki  sydäntänsä  surullisissa  sävelissä 
yksinäisen  illan  varjossa. 


Komppania  oli  koossa,  ja  kun  ensimäinen  pikari  oH 
täytetty,  ojensi  Löfving  sen  Komatukselle:  —  Vanhalle 
etusija.  Terveeksi,  Kornatus!  Kaikkien  urhoollisten  poi- 
kien malja.    Hämeen  rykmentin  lipun  malja! 

—  Ja  kapteenimme  terveydeksi,  kaikui  raikuva 
vastaus.     Eläköön! 

Kun  pikarit  olivat  tyhjennetyt,  ryhtyi  Löfving  taas 
puhumaan:.  —  Olemme  sittenkin  alottaneet  väärästä  päästä. 
Eikö  niin  Kornatus?  Päivänä  tämmöisenä  olisi  ensimäi- 
nen pikari  omistettava  nuoruutemme  kuninkaalle  Kaar- 
lolle ja  hänen   muistolleen. 

—  Sitä  minäkin,  kapteeni,  Kaarlo-kuninkaan  malja! 
huudahti  vanhus.  Hänen  vertaistaan  ei  tule  koskaan. 
Silloin  kelpasi  olla  sotamiehenä  —  mutta  nyt! 

Juotiin  uudestaan,  ja  vähitellen  elpyivät  juroimmatkin. 

Löfving  täytti  lasit  ja  huusi  iloisena:  —  Nyt  juoi^      • 
nuoruuteni  kenraalin,  Kaarlo  Kustaa  Armfeltin  kunni  .  > 
Hänen  kunniansa  piti  paikkansa,  kun  toisten  meni  pussiin. 
Armfeltin  malja!     Hän  oli  kunnon  mies. 

Niin  totisesti,  hän  oli  kunnon  mies,  sen  myönsivät 
kaikki.  Hullusti  oli  käynyt  alusta  loppuun  saakka.  Kuka 
voisikaan  unohtaa  sitä  kamalaa  aikaa,  jolloin  maan  puo- 
lustajien käskettiin  yhä  peräytyä  Venäjän  armeijan  tieltä, 
kun  ne,  joiden  olisi  pitänyt  olla  Suomi  raukan  turvana, 
tuomitsivat  sen  kuolemaan.  Mutta  kun  Jumala  näki,|  että 

kansa  mieluummin  kuoli  kuin  luopui  vapaudestaan,  val- 
kenivat olot  taas.  Ihmisen  ei  koskaan  pitäisi  joutua  epä- 
toivoon; ei  ole  niin  kovaa  koettelemusta,  jota  ei  kaikki- 
valtias voi  muuttaa  iloksi.     Tästä  oltiin  yksimielisiä. 

Eräs  nuori  mies  ihmetteli  kuitenkin,  kuinka  pelkuri 
Lybecker  ja  ylpeä  De  la  Barre  saattoivat  menetellä  niin- 
kuin menettelivät. 

—  Katsos,  poikaseni,  vastasi  Löfving,  kun  Jumala 
loi  taivaan  ja  maan,  käytti  hän  mahtavimmat  sanansa, 
mutta  perkele  tarvitsi  vain  punaista  kultaa  luodakseen 
helvetin    ja    piruja. 

—  Luuletteko  että  he  möivät  maan? 

—  En  luule  mitään.  Totuuden  tietää  yksin  Jumala. 
Napuen  taistelun  jälkeen  sanoi  minulle  ruhtinas  Galitzin, 
että  hän  jo  piti  voittoamme  varmana,  ja  valmistui  peräy- 
tymään, kun  De  la  Barre  komensi  koko  ratsuväen  taiste- 
lusta pois,  ja  siten  kaikki  oli  hukassa. 

Kolmhalko  ja  Hohti  olivat  olleet  mukana.  Voi  kuinka 
katkeria  nuo  muistot  olivat!  Mutta  kiitoksensa  ansaitsee 
ruhtinas  Galitzin.     Hän  oli  jalo  mies. 

—  Niin  oh,  huudahti  Löfving  innostuneena,  niin  oli! 
Hänellekin  tahdon  omistaa  maljan.  Saakaa  tästä,  pojat! 
Sen  miehen  viiniä  olisi  teidän  pitänyt  maistaa.  Hänenkin 
muistolleen  malja! 

—  Ihmeellinenpä  mies  te  olette,  lausui  Hohti.  Yhtenä 
päivänä  maksaa  vihollinen  palkan  päästänne,  toisena  juotte 
viiniä  hänen   kanssaan.      Puhutteko  leikkiä? 

Löfving  nauroi:  —  Jos  kertoisin  teille,  että  kasakka 
on  siksi  sitkeähenkinen,  että  kun  hänet  hakkaa  palasiksi, 
elää  vielä  jokainen  palanen,  niin  uskoisitte;  mutta  kun 
puhun  totta,  niin  ette  usko. 

—  Kuinka  tulitte  hänen  luoksensa? 

—  Napuen  taistelun  jälkeen  lähetti  Armfelt  minut 
Kokkolaan  kuulustelemaan  ruhtinaalta,  miten  oli  sairait- 
temme  ja  kuolleittemme  laita.  Ja  sen  sanon  nyt  niinkuin 
ennenkin,  että  venäläinen  on  hyväluon  toinen,  kun  pitää 
häntä  ystävänä,  mutta  viholhsena  on  hän  pirua  pahempi. 

—  Niin  on  kuin  sanotte,  todisti  Kornatus.  Mutta 
mitenkä  oli  Galitzinin  luona? 

—  Ruhtinas  kohteli  minua  toverina.  Kysyi  Armfeltia, 
kehui  häntä  ja  koko  Suomen  armeijaa  sekä  sanoi  meitä 
urhoolliseksi  ja  kunnon  väeksi.  Omisti  sitten  maljan  Ruot- 
sin kuninkaalle,  Armfeltille,  De  la  Barrelle  ja  kaikille  mie- 
hekkäille suomalaisille  upseereillemme,  toivoen  heille  on- 
nea ja  menestystä. 

Suorana  ja  tarkkaavaisena  oli  Kornatus  kuunnellut 
Löfvingin  puhetta,  ja  nuo  vanhat  kasvot  seestyivät  yhä 
enemmän.  Hänkin  muisti  monta  jaloa  tekoa  Venäjällä, 
—  mutta  ne  sikseen,  huusi  hän  iloisesti.  —  Galitzin  oli  yle- 
vämielinen mies,  mutta  semmoinen  oli  kenraali  Kinder- 
mankin.  Oikeus,  hyvyys  ja  laupeus  kulkivat  hänen  jäljis- 
sään.  Venäläiset  sanoivat  häntä  pohjolaisten  jumalaksi, 
siellä  häntä  ei  unohdeta.  Saatte  tarjota  vielä  pikarin 
hänenkin  muistokseen. 

Pikarit  täytettiin,  Kornatus  kohotti  omaansa  ja  lau- 
sui tuikkivin  silmin:  —  Malja  hänelle,  joka  suojeli  Suomea 
sen  kuolontuskissa  ja  käänsi  voitto-onnensa  siunnukstksi 
onnettomalle  ja  voitetulle  viholliselle! 

Kaikuvalla  eläköön-huudolla  tyhjennettiin  malja,  ja 
iloista  keskustelua  jatkui,  kun  Löfving  kertoi  ihmeellisiä 
seikkailujaan,  joista  hänet  oli  pelastanut  yksin  Herran 
Jumalan  silminnähtävä  apu.  Ihmetteleviä  huudahduksia 
kuului  tuon  tuostakin:  —  kyllä  tosiaan  oli  Löfving  ollut 
Jumalan  suojeluksen  alla. 

Muistelmia  olisi  riittänyt  vaikka  kuinka  kauan,  mutta 
ne  katkaisi  kaukaa  maantieltä  kaikuva  kaunis  soitto,  joka 
yhä  läheni.  Se  oli  tietystikin  odotettujen  ruotsalaisten  ryk- 
menttien ensi  tervehdys.  Johan  tuolla  kimmelsi  aseita.  Oli 
parasta  jäädä  paikalleen,  sillä  tästä  piti  rykmenttien  kui- 
tenkin kulkea.  Eikä  kestänytkään  kauaa,  ennenkuin 
joukko  toisensa  perästä  riensi  ohitse,  reippaalla  hurraalla 
tervehtien  meikäläisiä.  Kun  vihdoin  viimeiset  plutoonat 
olivat  ohitse,  aikoivat  suomalaisetkin  tehdä  lähtöä.  Oli  vain 

korjattava  tynnyri  ja  pikarit,  mutta  samassa  sattui  kap- 
teenin korvaan  heikko  valitus.     Mitä  se  oli? 

Tuolla  syrjässä  vanhan  puun  juurella  makasi  vanha 
ruotsalainen  sotamies,  silmät  suljettuina.  Oliko  hän  sairas 
vai  pyörtynyt,   vai  nukkuiko  hän? 

Riennettiin  paikalle,  ja  lähin  mies  kumartui  nähdäk- 
sensä elikö  vanhus.  Soturi  huomasi  tulijat  ja  aukaisi  sil- 
mänsä. 

—  Oletko  kokonaan  uupunut,  ukko?  kysyi  Löfving 
säälivästi. 

—  Olen,  vastasi  muukalainen,  yrittäen  istualleen. 
Vähän  vettä,  jos  on  saatavissa. 

—  Saattepa  parempaakin.     Meillä  on  olutta. 

—  Kiitoksia,  vesi  olisi  mieluisempaa. 

—  Oletko  sairas? 

—  Olen.  Hyvä  olisi  ollut  saada  kuolla  kotona  Ruot- 
sissa. Paljon  saimme  kärsiä  matkalla,  ja  Suomessa  meitä 
vihataan,  emmekä  suinkaan  ole  tervetulleita. 

—  Emme  vihaa  teitä,  sellaista  ette  saa  luulla. 

—  Kyllä  se  kaikesta  näkyy.  Helsingissä  huusivat 
porvarit  meille,  että  olimme  maan  kirous  ja  että  toimme 
mukanamme  vain  kurjuutta  ja  kallista  aikaa.  Jopa  var- 
sinaiset ruotsalaisetkin,  jotka  olivat  tänne  muuttaneet, 
huusivat,  että  olimme  heille  onnettomuudeksi. 

—  Tuossa  on,  sanoi  kapteeni,  tyhjentäkää  tuo  pikari, 
se  tekee  teille  hyvää. 

Vanhus  joi  ja  näytti  elpyvän.  Äänikin  tuntui  voimak- 
kaammalta hänen  sanoessaan: — Olin  jo  kokonaan  lopussa; 
kun  saavuimme  tänne,  täytyi  heittäytyä  maahan. 

Sotamies  otti  lakin  päästään  ja  pyyhki  hikeä.  — ■ 
Onpa  hän  kalju,  huusivat  nuoret  ihmetellen  ja  säälien. 
Mitä  on  hiuksia,  ne  ovat  ihka  valkoiset.  Ja  jalat  kokonaan 
turvonneet.  Miehet  olivat  pikamarsseissa  rientäneet  halki 
maan. 

Hiljaa  ja  huomaamatta  oli  Kornatus  saapunut  likem- 
mäksi  tarkemmin  nähdäksensä  vastatullutta. 

—  Niilo   Larsson!   huudahti  hän  äkkiä. 


—  Hugg,  vastasi  ruotsalainen.  Elätkö  vielä?  Ja  sa- 
massa tuokiossa  syleilivät  he  toisiansa. 

—  Ovat  tuttuja,  ihmettelivät  nuoret  hiljakseen.  — 
Mutta  eihän  Kornatuksen  nimi  ole  Hugg,  huomautti  eräs 
rekryytti. 

Kornatus  kääntyi  hänen  puoleensa:  —  Armeijaan 
tullessani  sain  ruotsalaisen  nimen,  ja  Larsson  luulee  sen 
omakseni.  Vanha  toveri!  Hän  ojensi  kätensä  sotavan- 
hukselle. 

—  Nyt  olemme  vanhat,  ja  Kaarlo  kuningas  on  mennyt, 
sanoi   tämä   suruisena. 

—  Taistelkaamme  vieläkin   kuten   muinoin. 

—  Aivan  niin,  hymyili  Larsson,  kuninkaan  lipun  alla 
kuolkaamme. 

Yleinen  äänettömyys  seurasi.  Löfving  ymmärsi  noi- 
den vanhusten  tunteet  paremmin  kuin  yksikään  muu, 
mutta  hänellä  ei  ollut  aikaa  odottaa:  —  Mitä  Tukholmasta 
kuuluu?   kysyi  hän. 

—  Pelkkää  kurjuutta.  Hatut  suorastaan  myyvät 
maan  viholliselle.  Papit  ja  talonpojat  yrittivät  vastustaa, 
mutta  mitä  voi  rahvas  tämmöisinä  aikoina.  Kiitoksia 
oluesta,  se  vahvisti  minua. 

—  No,  juokaa  sitten  vielä  pikarillinen,  kehoitti  kap- 
teeni iloisesti. 

Vanhus  joi,  ja  Löfvingin  käskystä  kannettiin  hänet 
riemumarssissa  leiriin. 


Äsken  saapuneiden  ruotsalaisten  kanssa  oli  uusi  ja 
clähyttävä  aines  päässyt  Marttilaan.  Semminkin  nuoret 
upseerit  ohvat  iloisia,  kun  saivat  tavata  kauan  kaivattuja 
kumppaneita.  Kierreltiin  katselemassa  ja  perehtymässä 
ja  löydettiin  vihdoin  sopiva  levähdyspaikka.     Löfving  ja 

hänen  kumppaninsa  olivat  lähtemäisillään,  kun  yksi  näistä 
parvista  lähestyi  istuaksensa  vanhojen  puiden  alle.  Ring 
ja  Hubert  olivat  täältä  kotoisin  ja  kulkivat  vieretysten 
ystäviensä  Segebadenin  ja  Reifin  kanssa.  Nähdessään 
puoleksi  tyhjennetyn  oluttynnyrin  ja  pikarit,  joita  parail- 
laan  korjattiin,  tekivät  he  Löfvingin  kanssa  kaupan,  että 
kaikki  saisi  jäädä  paikalleen.  Muutamat  korkeiden  kivien 
päälle  asetetut  lankut  tekivät  juhlapöydän  virkaa,  ja 
pikarit  täytettiin  uudestaan.  Hilpeästi  puheltiin  asemasta 
Suomessa  ja  emämaassa,  ja  innokkaalla  riemulla  esitettiin 
vihdoin  malja  reippaille  valtiopäiville,  jotka  olivat  päät- 
täneet vetää  miekan  tupesta. 

Löfving  miehineen  oli  lähtenyt,  mutta  rattoisa  puhelu 
puiden  alla  houkutteli  muutamia  hänen  poikiaan  palaa- 
maan, nauttiaksensa,  vaikka  kaukaakin,  ilosta. 

—  Milloin  Levvenhaupt  saapuu?  kysyi  Ring  vierailta. 

—  Mahdollisimman  pian,  mutta  valtiopäivät  eivät 
vielä  päättyneet.  Hänestä  tulee  päällikkö,  jommoista  tus- 
kin ennen  on  nähty.  Mutta  mitä  täällä  pidetään  Budden- 
brockista? 

—  Hyvää  vain,  todistivat  useat  suomalaiset.  Hän 
on  todellinen  Hattu.  Hänestä  merkitsee  sotainen  urhous 
toki  jotakin.  Wrangel  hiaksi  kuuntelee  porvarien  ruikutusta. 

—  Aivan  kuin  kaikki  Myssyt  ja  pelkurit,  kannattivat 
muut. 

Reif  yksin  pysyi  vakavana.  —  Minulla  on  tuomisia 
Buddenbrockille  hänen  puolisoltaan.  Ratsastaisin  mielel- 
läni päiväksi  pääkortteeriin  itse  viedäkseni  hänelle  rouvan 
terveiset. 

—  Buddenbrockia  odotetaan  tänne,  vakuutteli  Hubert. 
Hänen  ylhäisyytensä  tietää  yhtä  hyvin  kuin  me,  että  Venä- 
jän armeija  samoo  Lappeenrantaan  ja  että  siellä  tarvitaan 
apua. 

—  Emme  me  tarvitse  mitään  apua!  huudahti  Segebaden. 
Yksi  ruotsalainen  sieppaa  kymmenen  ryssää  noin  vain. 

—  Viisitoista,  sanon  minä,  vakuutti  Ring.  Kun  me 
myrskyämme  esiin,  niin  huojuu  Lascy  kuin  ruoko. 

11.  n  —  7 


—  Me  muserramme  kaikki,  mika  ei  antaudu.  -  Miiii 
muserramme.  Pietari  murtuu  kuin  lasi  kirveen  alla,  hoi- 
lasivat toiset  innostuneina. 

—  Jos  täällä  taistelusta  mitään  tuleekaan,  sanoi 
Segebaden  tyynempänä.      Ei  vihollinen  rohkene. 

—  Ei  rohkene!  kaikui  yhdestä  suusta.  NovgoiuU  uu 
sekin  pantava  rauhanehtoihin,  jatkoi  Segebaden. 

—  Ja  Moskova! 

—  Europpa  hämmästyy  meidän  voittojamme. 

—  Ja  kotolaiset  riemuitsevat  meidän  kunniastamme. 
Saakaa  tästä!  ja  pikarit  tyhjennettiin  myrskyisesti  rie- 
muiten. 

Segebaden  täytti  pikarit  uudestaan.  —  Terveydek- 
senne, hyvät  herrat!  Olen  jo  valinnut  itselleni  mainion 
maahovin  Venäjän  Karjalassa.  Siellä  toki  saan  tyydyttää 
omaa  metsästyshaluani  ja  teidänkin.  Tervetulleet  luok- 
seni   kaikki! 

—  Kiitoksia,  tulemme  tietysti.  Karjala  on  tunnettu 
metsänriistastaan. 

—  Semminkin  Salmi,  naurahti  Segebaden,  ja  se  on 
minun. 

—  Älähän  vielä,  veikkoseni,  keskeytti  Reif.  Salmi 
on  aikoja  sitten  minun,  enkä  aio  siitä  luopua. 

Segebaden  katseli  uhmaavasti  kumppania.  —  En 
tiedä  mikä  parempi  oikeus  sinulla  lienee  tähän  metsästys- 
alaan. 

—  Mitä  oikeutta  siis  sinulla  on  siihen? 

—  Sanoinhan,  että  Salmi  on  minun.     Vahtse  lomen! 

—  Valitse  itse! 

Segebaden  asettui  seisomaan  vasen  käsi  puuskassa  ja 
pikari  oikeassa  ja  lausui  ylevällä  tyyneydellä:  —  Mitä  sinä 
ajatuksissasi  päätät,  se  ei  koske  minuun.  Se,  joka  ensin 
myllylle  tulee,  se  ensin  jauhaa,  ja  tällä  kertaa  olen  minä  se. 

—  Aiot  minua  nolata,  kivahti  Reif  hehkuvin  poskin. 
Mutta  sitä  minä  en  aio  sietää. 

—  Enkä    minä!       Luuletko    minun     pelkäävän?    ja 
samassa   paljasti   Segebaden   miekkansa. 

—  Saman  tekevä!  huudahti  Reif,  tarttuen  hänkin  miek- 
kaansa. 

Hubert  ja  Ring  riensivät  heitä  eroittamaan.  —  Valloit- 
takaamme ensin  Salmi,  sanoi  edellinen,  ja  ratkaiskaamme 
sitten  kuka  sen  saa. 

—  En  ole  pyytänyt  mitään  neuvoja,  tiuskasi  Sege- 
baden. 

—  Enkä  minä  niitä  tarjoo,  nauroi  Hubert,  mutta 
hullunkurista  on  kiistellä  alueesta,  joka  vielä  on  vihollisen 
vallassa, 

—  Eihän  kukaan  tiedä  kenelle  se  annetaan,  ennen- 
kuin olemme  voittaneet,  koki  Ring  sovitella. 

—  Se  annetaan  minulle,  vakuutti  Segebaden  kova- 
äänisesti. Tyynempänä  jatkoi  hän:  —  Sain  Lewenhauptin 
sanan,  että  Salmi  on  minun,  kun  lupasin  äänestää  sotaa. 
Palkintoni  pyysi  hän  minun  itse  määräämään.  Valitsin 
Salmin,  ja  siinä  se. 

—  Lewenhauptilla  ei  oUut  oikeutta  luvata  meUle 
sellaista,  mikä  ei  ollut  hänen  omaansa,  mutta  vapaaherra- 
tar Buddenbrock  lupasi  palkita  minua,  jos  äänestäisin  yli- 
päällikkyyttä hänen  miehellensä,  ja  minä  kohta  ajattelin 
Salmia. 

—  Ajattele  mitä  tahdot,  mutta  minä  toimin  ja  voi- 
tan  myös. 

—  Sen  saamme  nähdä,  kirkasi  Reif  vetäen  miekkansa. 

Hubert  tarttui  toverin  käsivarteen.  —  Hiljaa  hii- 
dessä! huudahti  hän.  Ettekö  näe,  että  Wrangel  ja  Sprengt- 
port   ovat   tulossa. 

S.egebaden  oli  niinikään  vetänyt  miekkansa,  mutta 
pisti  sen  takaisin,  sanoen:  —  Kätkettykin  pysyy  muis- 
tissa. 

—  Toistaiseksi  jääköön,  mutta  ei  iäksi,  vastasi  Reif, 
jonka  niinikään  oli  pakko  pysyä  järjillään. 

Kun  päälliköt  olivat  joutuneet  pöydän  luo,  olivat 
kaikki  näennäisesti  tyyniä,  ja  luoden  silmäyksen  pikareihin 
lausui  Wrangel  hymyillen:  —  Herrat  tulistuttavat  ur- 
liouttaan  tulevaisuuden  varalle. 


—  Tunnit  meistä  tuntuvat  pitkiltä,  kunnes  pääsemme 
toimeen,    kuului   innokas   vastaus.   —    Koska   paukahtaa? 

—  Tiedot  tuntuvat  uhkaavilta.  Odotan  lähtökäskyä 
joka  hetki. 

—  Olemme  jo  juoneet  maljan  voitollemme,  riemuitsi 
nuoriso. 

—  Suokoon  sen  meille  Jumala,  vastasi  VVrangel 
vakavasti. 

Segebaden  tunsi  sankariverensä  entistä  kuumemmaksi 
ja  kysyi  melkein  uhmaten:  —  Herra  kenraali,  ettehän 
epäile  että  voitamme? 

—  Ainakaan  en  epäile,  että  itsekukin  täyttää  vel- 
vollisuutensa. 

—  Sen  teemme!  Suomalaisten  metsästysseutujen  puo- 
lesta  kannattaa  totisesti  taistella. 

—  Metsästysseutujen?  toisti  VVrangel  ihmetellen.  Vän- 
rikki pitää  siis  jäniksistä? 

Reif  ja  toisetkin  nauraa  hohottivat. 

—  Teidän  ylhäisyytenne  tietää  varsin  hyvin,  että 
täältä  saadaan  muutakin,  vastasi  Segebaden  ylpeästi. 

Ring  riensi  hillitsemään  toveriansa.  —  Sanotaan  että 
hirviä  tavataan  suurissa  laumoissa  itäpuolessa,  ja  että 
hevoset  ovat  oivallisia. 

—  Kreivi  Lewenhaupt  pyysi  meitä  jo  Tukholmassa 
metsästykselle  Venäjän  Karjalaan,  lisäsi  Segebaden 

VVrangel  synkistyi:  —  Jotenkin  ennenaikaista.  Emme 
ole  vielä  nähneet  pitkällekö  pääsemme,  mutta  sen  tiedämme, 
että  vastustajat  tekevät  parastansa  estääksensä  meitä. 

Nämä  sanat  tuntuivat  entistä  enemmän  ärsyttävän 
Segebadenia,  ja  äänellä,  joka  sai  toverit  levottomiksi,  huu- 
dahti hän:  —  Ruotsin  voitot  eivät  ikinä  riipu  sen  vihollisten 
tahdosta!  Ainakaan  ei  kreivi  Levvenhaupt  aio  pyytää 
heiltä  lupaa.  Hän  käy  kyllä  esiin,  kun  hänen  etunsa  sitä 
vaatii. 

Majuri  Sprengtport  oli  pysynyt  hiljaisena  syrjässä, 
mutta  nyt  purkautui  hänen  harminsa:  —  Jos  suomalaiset 
valtiopäivämiehet  olisivat  tienneet,  että  hevosilla  ja  jänik- 


sillä  on  niin  suuri  osa  tässä  sodassa,  olisivat  he  taanneet 
niitä  riittävän  joukon  rauhan  säilyttämiseksi. 

—  Ei  se  olisi  auttanut,  vastasi  Reif,  sillä  metsästys- 
innon  takana  seisoo  verisiä  haamuja,  jotka  huutavat  kostoa! 

—  Kostoa!  kostoa!  huusivat  nuoret. 

—  Ei  mitään  lepoa  ennenkuin  tappiomme  ovat  kor- 
vatut, vakuutti  Segebaden.  Jos  viholliset  luulevat,  että 
Ruotsi  on  unohtanut  kärsityn  häväistyksensä,  niin  näyt- 
tävät Hatut  heidän  erehtyneen,  madelkootpa  vain  Myssyt 
voittajien  edessä. 

Suuttumuksen  puna  lensi  Sprengtportin  poskille,  ja 
ääni  värähti,  mutta  näennäisesti  tyynenä  hän  lausui:  — 
Sanotaan  kuitenkin,  että  Hattujen  miehuus  perustuu 
Ranskan  säteileviin  lupauksiin,  puhumattakaan  sen  sätei- 
levästä   kullasta. 

—  Myssyt  arvostelevat  muita  itsensä  mukaan.  Ei 
ole  mikään  salaisuus,  että  kreivi  Bestusheff  on  sekä  lupauk- 
silla että  kullalla  osannut  hankkia  itselleen  vallan  rauhan- 
puolueessa. 

Sprengtport  olisi  mieluimmin  kurittanut  Segeba- 
denia  korvapuustilla,  mutta  hän  vielä  hillitsi  itsensä  ja  lau- 
sui niin  tyynesti  kuin  mahdollista:  —  Rauha  voisi  tätä 
nykyä  paraiten  päästää  Ruotsin  Venäjän  vasalliudesta, 
mutta  Hattujen  salaiset  välittelyt  Venäjän  vihollisen,  Tur- 
kin kanssa  olivat  ilmeisessä  ristiriidassa  heidän  rauhan- 
vakuutustensa  kanssa,  eikä  siis  ihme,  että  kreivi  Bes- 
tusheff  pani  salpoja  heidän  kavaluudelleen. 

Näin  sanottuaan  käänsi  Sprengtport  selkänsä  nuo- 
rille ja  lähti.  Wrangel  seurasi  häntä,  mutta  Segebadenin 
sydämen   täytyi   vielä   purkautua: 

—  Kieltäköön  vieläkin  ken  voi,  että  Myssyt  pitävät 
valtakunnan  vihollisten  puolta.  Sprengtport  ei  häikäil- 
lyt  puolustaa  Bestusheffia. 

—  Ei  häikäillyt!  Siis  uusi  todistus  nuorille,  että  Mys- 
syt olivat   kavaltajia. 

Syrjässä,  seisovat  sotamiehet  olivat  kuulleet  kaikki 
alusta  loppuun.  He  olivat  saaneet  yhtä  ja  toista  onkeensa, 


vaikka  eivät  kaikkea  ymmärtäneet.  Selvää  oli  kuitenkin, 
että  kavaltamista  harjoitettiin  ja  että  oltiin  kauppaamassa 
Suomea  säteilevästä  kullasta.  Kuohuksissa  ja  katkeralla 
mielellä  ollen  eivät  he  tahtoneet  enempää  kuulla.  Upsee- 
rien puheet  polttivat  heitä,  heidän  oli  tarvis  jäähdytin  > 
toverien  seurassa,  ja  he  lähtivät  pois. 

Wrangel  ja  Sprengtport  jatkoivat  matkaansa  aancti 
ja  nyreinä.  Vihdoin  puhui  majuri:  —  En  voi  huomata 
mitään,  joka  edes  lieventäisi  noiden  junkkarien  esiinty- 
mistä. Nykyään  nuorisossamme  vallitseva  henki  on  sie- 
tämätön. Sen  itsekkäisyys  ja  kerskailu  ovat  omiansa  teke- 
mään Ruotsin  kykenemättömäksi  saavuttamaan  suuruutta 
ja  kunniaa. 

Wrangelista  tuo  sentään  oli  liikaa.  Hän  arveli,  että 
Suomen  vaara  teki  majurin  liian  ankaraksi  nuoria  kobtuin. 
jotka  sittenkin  olivat  vain  kaikua  vanhoista. 

Mutta  Sprengtport  ei  hellittänyt:  —  Semmoisista  san- 
kareista, jotka  taistelevat  ainoastaan  omanvoiton  pyynnöstä, 
tulee  tyranneja  kaikkia  muita  paitsi  itseänsä  kohtaan  ja 
veren  imijöitä,  kun  kuka  heidän  valtaansa  joutuu. 

Majuri  vaikeni  ja  viittasi  liikutettuna  sotamiehiin, 
joita  häämöitti  metsänlaidassa.  —  Mitä  luulet  nyt  noiden 
tuntevan?     Heistä  ja  heidän  isänmaastansa  oli  puhe. 

Wrangel  loi  silmänsä  Sprengtportin  viittaamaan  suun- 
taan ja  huomattuansa  siellä  suomalaisia  sanoi  synkästi:  — 
Toivokaamme,  etteivät  he  ymmärtäneet  mitä  puhuttiin. 
Antaisinpa  mitä  tahansa,  jos  nuo  äskeiset  puheet  olisivat 
jääneet  puhumatta. 

Majuri  katseli  tarkasti  pois  rientäviä  ja  lisäsi  samassa: 

—  Ainakin  tuo  nuori  kornetti  ymmärsi  kaikki. 
Tuskin    olivat    sanat    lausutut,    kun     muuan   kuriiri 

täyttä  laukkaa  ratsasti  heidän  luokseen.  Ratsastaja  oli 
mustassa  tomussa,  ja  hänen  hevosensa  vapisi  ponnistuk- 
sista, kun  mies  kiristi  ohjaksia  ja  nopeasti  hyppäsi  maahan. 

—  Mistä?  kysyi  äkisti  Wrangel. 

—  Lappeenrannasta!  läähätti  sanansaattaja.  Pyytä- 
vät apua.  Tiedustelijamme  ovat  ilmoittaneet,  että  ne  venä- 

Iäiset  joukot,  jotka  tykistöineen  majailivat  Kananojalla, 
eilen  aamulla  lähtivät  liikkeelle,  ja  että  heidät  on  nähty  täy- 
dessä kulussa   kaupunkiin   päin. 

Kuriiri  ojensi  Wrangelille  kirjeen,  jonka  tämä  kuu- 
meisella kiireellä  repi  auki  ja  luki.  Sillä  aikaa  puhui  kuriiri 
kääntyneenä  Sprengtportiin:  —  Kaupunkilaiset  ovat  tus- 
kissaan ja  virtaavat  leiriin  apua  pyytämään. 

Wrangel  oli  silmäillyt  kirjettä  ja  pisti  sen  taskuunsa. 

—  Brandenburg  rukoilee  minua  tulemaan  kohta,  sanoi 
hän   Sprengtportille. 

—  Älkää  viipykö,  teidän  armonne'  Tulkaa  Jumalan 
tähden  kohta,  pyysi  kuriiri,  katsellen  tuskallisesti  kysyvin 
silmin  häntä,  jonka  kädessä,  Jumalaa  likinnä,  heidän  koh- 
talonsa nyt  oli. 

—  Helppo  sanoa,  vastasi  Wrangel  neuvotonna  kat- 
sellen Sprengtportiin,  joka  maltittomana  Wrangelin  epä- 
röimisestä  sanoi:  —  Ajattele  toki,  että  kaikki  on  alttiina. 

Wrangel  mietti  hetkisen  vaieten.  —  Onko  pääkort- 
teeriin  lähetetty  tieto  kaupungin  vaarasta?  kysyi  hän  sitten. 

—  On. 

Kuriiri  tiesi,  että  kenraali  Buddenbrockille  oli  lähe- 
tetty kirje  samaan  aikaan  kuin  hän  lähti  matkaan  tänne.  — 
Mutta,  lisäsi  kuriiri,  kerrottiin  että  pääjoukko  jo  oli  mat- 
kalla kaupunkiin,  ja  että  sanansaattajamme  ehkä  tapaisi 
parooni  Buddenbrockin  jo  pohjoispuolella  Myllykylää. 

Wrangelin  kasvot  seestyivät.  —  Brandenburg  siis 
toivoo  samaa  kuin  minäkin,  sanoi  hän  kääntyneenä  Sprengt- 
portin  puoleen. 

—  Suokoon  Jumala  että  niin  olisi. 

—  Niin  täytyy  olla,  huudahti  Wrangel.  Budden- 
brock  tuntee  vaaran  yhtä  hyvin  kuin  mekin.  Nyt  on  vain 
saatava  käsky.  Ratsasta  takaisin,  puhui  kenraali  kurii- 
rille, ja  sano  Lappeenrannan  päällystölle,  että  teen  kaikki 
mitä  voin.  En  ole  vielä  saanut  lähtökäskyä,  mutta  toivon 
pian   saavani. 

Sanansaattaja  katosi,  ja  Sprengtportin  seuraamana 
riensi  Wrangel  telttaansa.    Siellä  istui  hän  kirjoittamaan 

raporttia  Buddenbrockille,  antoi  kirjeen  kuriirille  ja  käski 
hänen  rientää.  —  Nopeasti!  tässä  ei  riitä  ratsastus,  täytyy 
lentää,  poika. 

Kenraali  katseli  kelloansa,  —  Kello  on  lo,  sanoi  hän, 
ja  Myllykylään  on  runsaasti  neljä  penikulmaa.  Viidessä 
tunnissa  on  kirje  perillä,  ja  toisessa  viidessä  tunnissa  saan 
vastauksen.  Siis  huomenna  kahdeksan  aikaan,  ellei  Bud- 
denbrock  ole,  kuten  toivon,  sitä  ennen  lähtenyt. 

—  Mutta,  intti  Sprengtport,  otaksutaan  ettei  hän 
ole   vielä  lähtenyt   eikä    käske   sinunkaan   lähteä. 

—  No,  annan  hänelle  sitten  vielä  lo — 20  tuntia.  Aina- 
kin   sunnuntai-aamuna    on    hän    silloin    Lappeenrannassa. 

—  Niin  me  laskemme,  vastasi  Sprengtport  synkästi. 
He  siellä  ajattelevat  ehkä  toisin,  mutta  meikäläisten  vaara 
on  varma  ja  elämä  ja  kuolema  riippuvat  silmänräpäyksestä. 

—  Kyllä,  siis  on  lähtökäsky  saatava. 

—  Joka  ehkä  saapuu  liian  myöhään. 

—  Jumala  siitä  varjelkoon! 

—  Sanon  vain  —  ehkä  Lascy  on  vikkelämpi. 

—  Liian  myöhään,  mutisi  Wrangel  itsekseen.  Miten 
silloin   Willebrandin   käy? 

—  Hän  saattaa  joko  antautua  armoille  tahi  taistella 
viimeiseen  mieheen.  Jos  voit  tyynesti  jättää  hänet  semmoi- 
seen tilaan,  niin  tee  se  sitten. 

Se  värähtelevä  ääni,  jolla  tämä  sanottiin,  koski  Wran- 
geliin  enemmän  kuin  itse  sanat. 

—  Voinko?  kysyi  hän  tuimasti.  Täytyykö?  Ja  miten 
sitten  käy,  jos  Willebrand  vapaaehtoisesti  luopuu  linnasta 
tai  tulee  voitetuksi? 

—  Kummassakin  tapauksessa,  vastasi  Sprengtport 
kylmäkiskoisuudella,  jonka  alla  kuohui  levottomuus,  on 
tärkeässä  taistelussa  jouduttu  tappiolle  —  ja  Lappeen- 
ranta     

Wrangel  seisoi  miettiväisenä.  —  Jospa,  alkoi  hän  uu- 
destaan, edes  Lappeenrannan  menettäminen  riittäisi,  mutta 
kun  luovutaan  kokonaisesta  maakunnasta  miekaniskutta. 

emmekä  me  näin  likellä  riennä  apuun!     Mihin  sillä  lailla 
joudutaankaan? 

—  Aletaan  peräytyä  samalla  tavalla  kuin  Lybeckerin 
aikana.  Väki  alkaa  uskoa  että  kaikki  päälliköt  ovat  kaval- 
tajia, eikä  armeija  kykene  millinkään,  kun  se  vain  vainu- 
aakaan  vihollista.  Lisää  siihen  maan  epätoivo  Lappeen- 
rannan uhraamisesta! 

Tuska  välähti  Wrangelin  silmissä.  —  Onneton  kau- 
punki! huudahti  hän.  Voi  onnettomia  koteja!  Ja  Bran- 
denburg ja  Willebrand  väkineen!  Näenhän  tämän  kurjuu- 
den. —  Mutta  käskyttä.  —  En,  en  voi  lähteä! 

—  Ellet  voi,  niin  täytyy  meidän  kai  odottaa.  Kaik- 
keenhan sotamiehen  täytyy  tottua. 

Wrangel  ei  vastannut,  astuskeli  vain  rauhattomana 
eteenpäin,  ja  hänen  vanha  luotettava  toverinsa  seurasi 
häntä  samoin  ääneti.  Sattumalta  poikkesivat  he  Lappeen- 
rantaan vievälle  tielle.  He  eivät  nytkään  mitään  virkka- 
neet, mutta  kumpikin  katseli  tarkasti  eteenpäin,  minkä 
silmä  kannatti. 

Vihdoin  Wrangel  äkkiä  pysähtyi.  —  Buddenbrock 
tiesi  jo  viisi  päivää  sitten,  että  Lascy  kokoili  joukkojansa 
ja  kääntyi  Lappeenrantaa  kohden.  Hän  siis  ei  voi  kauaa 
viipyä,  ja  silloin  lähdemme. 

—  Jos  hän  olisi  tehnyt  niinkuin  me  pyysimme  ja 
yhdistänyt  joukkomme,  emme  nyt  olisi  tässä  kauheassa 
asemassa.    Mutta  sitä  hän  ei  tehnyt. 


Husula  syöksyi  heitä  vastaan.  —  Eräs  poika  on  rat- 
sastanut tänne  kaupungista,  läähätti  hän.  Talonpojat 
ovat  tavanneet  kasakoita  Taskulan  tällä  puolen.  Ihmisiä 
kaupungista  saapuu  tänne  rukoilemaan  teidän  ylhäisyy- 
deltänne apua. 


—  Jumala  täällä  auttakoon,  huudahti  Wrangel  häm- 
mästyneenä. Neuvo  minua,  Sprengtport.  Mitä  minun 
on  tehtävä? 

—  Herra  kenraali,  huusi  Husula,  unohtaen  kaiken 
muun  paitsi  vaaran.  Älkää  meitä  heittäkö.  Jumalan 
tähden  älkää  viipykö!     Katsokaa! 

Sprengtport  yhtyi  nuorukaiseen:  —  Ole  ihminen,  Wran- 
gel,  sinulla  on  sankareita  tukenasi. 

—  Katsokaa,  huudahti  nuorukainen  uudestaan.  Näet- 
tekö! Ja  hän  viittasi  tielle,  jossa  näkyi  joukko  ukkoja, 
naisia  ja  lapsia  tulevan  heitä  kohden.  —  Katsokaa,  nämä 
ovat  tulleet  rukoilemaan  apuanne. 

Heidät   nähdessään   haihtui   väri  Wrangelin  poskilta. 

—  Te  olette  heidän  viimeinen  toivonsa,  jatkoi  Husula. 
Älkää  pettäkö  heitä  älkääkä  meitä.  Suomen  armeija  näkee 
rakkaimpansa  vaarassa  ja  hädässä,  ja  jos  komennatte 
meidät  taisteluun,  niin  paisuu  jokaisen  tarmo  Vnl<iinlpr- 
taiseksi,  jollei  itse  Jumala  astu  meitä  vastaan. 

Tuskaa  ja  tulta  oli  Husulan  sanoissa,  mutta  ne  civat 
näyttäneet  Wrangeliin  koskevan,  hän  vain  tuijotti  pitkin 
tietä  ja  riensi  sanaakaan  vastaamatta  noita  vastaan,  jotka 
olivat  hänet  tunteneet  siksi  mieheksi,  jota  etsivät. 

Heidän  etupäässänsä  kulki  majurinrouva  Sprengt- 
port, jonka  piti  puhua  heidän  puolestaan.  Pieni  poi- 
kansa sylissään  seisahtui  hän  nyt  sen  ruotsalaisen  päälli- 
kön eteen,  joka  enemmän  kuin  yksikään  muu  oli  saavut- 
tanut hänen  luottamuksensa  ja  mieltymyksensä,  puhuen 
hänelle:  —  Eilisestä  jo  on  armeijaa  odotettu  Lappeenran- 
taan, mutta  ei  yhtään  miestä  ole  tullut.  Vihollinen  samoo 
pikamarssissa,  ja  kun  ei  mikään  muu  ole  saanut  teitä 
liikahtamaan,  ovat  naiset  ja  lapset  rientäneet  tänne  ker- 
jätäksensä  apua.  Armahtakaa,  auttakaa  meitä,  ennenkuin 
kaikki  on  myöhäistä. 

Wrangel  oli  kalpea,  mutta  hänen  vastauksensa  tuntui 
horjumattomalta:  —  Jos  se  minusta  riippuisi,  olisin  jo  kes- 
kellä tulta,  mutta  alipäällikkönä  täytyy  minun  odottaa 
käskyä  pääkortteerista.    Ilman  sitä  en  voi  toimia, 

—  Kauanko  siis  aiotte  odottaa? 

—  Brandenburgin  avunpyyntö  saapui  tänne  puoli 
tuntia  sitten,  ja  minä  kirjoitin  kohta  pyynnön  saada  lähteä. 
Nyt  täytyy  minun  odottaa  vastausta. 

—  Ja  odottaessanne  marssii  vihollinen  Lappeenran- 
taan. Niiden  ylivoimaa  vastaan  ei  Brandenburg  voi  puo- 
lustautua. Hän  joutuu  väkineen  vihollisen  käsiin,  mutta 
kaikki  turvattomat  laahataan  pois  ja  kaupungista  tehdään 
rauniokasa.     Otatteko  tämän  edesvastuullenne. 

—  On  eri  asia  mitä  minä  tahdon  ja  mitä  minä  voin. 
Mutta  eikö  tämä  edesvastuu  olisi  lievempi  kuin  se,  jos 
ominpäin  viskaisin  väkeni  ylivoimaista  vihollista  vastaan 
ja  joutuisin  tappiolle?  Kun  olemme  menettäneet  toisen 
puolen  armeijaamme,  niin  te  koko  maailman  kanssa  ki- 
rootte  Henrik  Wrangelia,  joka  naiskyyneleistä  pehmeni 
niin,  että  syöksi  turmioon  hänelle  uskotun  väen.  Sitä- 
paitsi kostaa  vihollinen  Lappeenrannalle  vielä  kovemmin 
meidän  epätoivoisen  taistelumme. 

Majurinrouva  katseli  Wrangelia  pää  pystyssä  ja  vas- 
tasi ylpeästi:  —  Ei  voi  tulla  voittajaksi,  jollei  rohkene 
astua  rintamaan. 

—  Jollen  olisi  sotamies,  niin  myöntäisin  että  olette 
oikeassa,  miitta  minun  asemassani  on  sääntönä:  kuule  ja 
tottele! 

Tumma  puna  nousi  majurinrouvan  poskille:  —  Olkoot 
teidän  sääntönne  kuinka  julmat  tahansa,  niin  armeijan 
velvollisuus  on  puolustaa  meitä  sodassa,  jota  olemme  vii- 
meisiin saakka  vastustaneet,  mutta  jonka  seuraukset  me 
saamme  kestää.  Kenraali  Buddenbrock  kielsi  meitä  lähte- 
mästä Lappeenrannasta,  ettei  sotamiesten  mieli  masen- 
tuisi, ja  nyt  olette  miestenne  kanssa  aikeissa  jättää  meidät 
pulaan. 

Joukko  upseereja  ja  sotamiehiä  oli  rientänyt  paikalle 
kuullaksensa,  mitä  tuosta  tavattomasta  keskustelusta  koi- 
tuisi, ja  majurinrouvan  sanoihin,  että  soturit  aikoivat  jättää 
turvattomat  oman  onnensa  nojaan,  vastattiin  upseerien 
taholta  eloisasti:  —  Ei  ikinä,  ei  ikinä,  mikäli  meistä  riippuu. 

Puhelu  kävi  ruotsiksi,  joten  siitä  suomalaiset  lappeen- 
rantalaiset ja  suomalaiset  sotamiehet  eivät  ymmärtäneet 
mitään.  Alistuen  ja  kärsivällisesti  olivat  he  odottaneet, 
että  hekin  saisivat  kuulla  jonkun  sanan  tästä  elinkysy- 
myksestä, mutta  kun  ei  kukaan  näkynyt  ajattelevan  heitä 
ja  kun  upseerit  alkoivat  ottaa  osaa  keskustekiun.  loppjii 
heidän  kärsivällisyytensä. 

—  Sanokaa  meille  mitä  puhutaan,  pyysi  tuskalli- 
sesti eräs  nainen,  tarttuen  kepeästi  majurinrouvan  käsi- 
varteen. Sen  kysymyksen  jälkeen  särkyi  äänettömyys  odot- 
tavien joukossa.  —  Mitä  puhuvat?  Eikö  kukaan  tiedä, 
mitä  tuo  korkea  herra  arvelee?  Voi,  kun  ymmärtäisimme 
edes  vähän. 

Majurinrouva  kääntyi  väen  puoleen  ja  sanoi:  —  Ken- 
raali sanoo,  ettei  hän  voi  lähteä  ilman  pääkortteerin  käskyä. 
Kohta  kun  patooni  Buddenbrockin  vastaus  saapuu,  läh- 
tee hän.    Mutta  silloin  saattaa  olla  myöhäistä. 

Eräs  vanha  porvari  lausui:  —  Jos  parooni  olisi  ajatel- 
lut meidän  parastamme,  olisi  hän  käskenyt  meidän  pelas- 
taa henkemme  ja  tavaramme,  ja  olisi  nyt  itse  täällä. 
Mutta  hän  ajaa  ryssän  eikä  meidän  asiaa. 

—  Pelastakaa  meidät!  huusivat  naiset  itkien.  Jumalan 
pyhässä  nimessä,  älkää  jättäkö  kaupunkia  vihollisen  kä- 
siin!   Olkaa  armelias!    Armahtakaa  meitä. 

Wrangel  kääntyi  pois:  —  En  voi  katsella  noiden  kyy- 
neleitä; ja  hänen  kasvonsa  todistivat,  että  hän  puhui  totta. 

Majurinrouva  katseli  upseereihin  ja  puhui  heille:  — 
Armeija  tietää  mikä  kohtalo  Lappeenrantaa  odottaa,  ettekä 
sittenkään  astu  askeltakaan.  Te  tiedätte,  että  meidän 
sorruttuamme  viholliset  vielä  raunioista  etsivät,  olisiko 
siellä  joku  siksi  hengissä,  että  kelpaisi  orjaksi. 

—  Auttakaa  meitä,  huusi  väki  rukoillen.  Mutta 
siihen  ei  tullut  vastausta. 

—  Ettekö  enää  ole  ihmisiä,  kun  ei  kukaan  liiku?  ky- 
syi majurinrouva  uhmaten,  melkein  raivostuneena. 

Wrangel  kohotti  päätään  ja  vastasi:  —  Oikein  sanotte. 
Sota-aikana  sotamies  ei  ole  ihminen  eikä  kansalainen,  vaan 

pelkästään  sotamies.  Hänen  sydämensä  on  irtaantunut 
Kaikesta,  mikä  siihen  saakka  on  ollut  hänelle  kallista  ja 
pyhää.  Hän  ei  saa  tuntea,  ei  ajatella,  hänen  täytyy  yksin- 
omaan totella. 

Majurinrouva  lausui  pää  pystyssä  ja  ylpeänä:  —  Olen 
urhoollisen  miehen  tytär  ja  sankarin  vaimo,  mutta  kum- 
maltakin olen  kuullut,  että  soturi  tarvitsee  kahta  voimaa 
kasvaaksensa  todelliseksi  sankariksi.  Toinen  on  Jumala 
ja  toinen  on  isänmaa.  Kun  ne  täyttävät  hänen  sydämensä, 
rakastetaan  ja  siunataan  häntä,  vaikka  hän  kaatuukin 
menetetyssä  taistelussa.  Jollei  niitä  hänellä  ole,  alentuu 
hän  pelkäksi  teurastajaksi. 

—  Se  on  totta,  jos  hän  on  saanut  käskyn  lähteä  tais- 
teluun. Mutta  silloinkaan  hän  ei  saa  tietää  muusta  kuin 
voitosta  tai  kuolemasta.  —  Jos  vihollinen  nyt  seisoisi 
tuolla  täkänänne,  ja  meidät  käskettäisiin  heitä  vastaan, 
niin  tekisimme  sen  teidän  ruiimiittenne  ylitse,  tuntematta, 
ajattelematta.  Hevosemme  ja  tykkimme  musertaisivat  il- 
man armoa  kaikki  matkallaan,  sillä  armeijan  täytyy 
päästä  eteenpäin.  Niin  on  sotamiesten  laita,  ja  me  olemme 
nyt  sotamiehiä. 

Majurinrouva  oli  seisonut  Wrangelin  edessä  silmää 
räpäyttämättä,  mutta  kun  hän  vaikeni,  kääntyi  hän  väen 
puoleen  sanoen:  —  Katsokaa  tätä  miestä,  hän  näyttää 
kovalta  ja  kylmältä,  mutta  hänen  silmissään  kimaltelee 
kyynel.  Hänen  velvollisuutensa  alapäällikkönä  käskee  hänen 
odottaa  ja  jättää  Lappeenranta  vihollisen  valtaan.  Tuokaa 
esiin  lapsenne!  Jumala  on  auttava  näitä  pienokaisia  vaikut- 
tamaan häneen,  jolla  nyt  on  kaikki  inhimillinen  valta. 

Näin  sanottuaan  polvistui  majurinrouva  hänen  eteensä 
poika  sylissään  ja  pyysi:  —  Suokaa  meidän  mieluummin 
siunata   teidän  urhouttanne  kuin   kirota   arkuuttanne! 

Muutkin  naiset  olivat  polvistuneet,  hekin  korottivat 
vavisten  äänensä:  —  Auttakaa!   Jumalan  pyhässä  nimessä. 

—  Meidän  täytyy  lähteä!  kuului  upseerien  ryhmästä. 
Kunnia  ja  velvollisuus  vaativat,  että  meidät  viedään  tais- 
teluun. 


—  Viekää  meidät  taisteluun,  pyysivät  sotamiehet, 
ennenkuin  on  myöhäistä. 

Kyyneleitä  kimalteli  Wrangelin  silmissä.  —  No,  ol- 
koon, huudahti  hän  innostuneena.  Tahdon  uskoa,  että  kor- 
keampi valta  puhuu  teidän  rukouksissanne.  Jumala  aut- 
takoon minua  kantamaan  tätä  edesvastuuta.  Sotamiehet! 
Olkaamme  tällä  hetkellä  kansalaisia  ja  etenkin  kristityltä. 
Kutsukaa  väki  kokoon!  Tunnussana  on  oleva:  Jumalan 
kanssa. 

—  Hän  tulee!  riemuitsivat  avunpyytäjät.  Jumala 
kuulkoon  ja  palkitkoon  teitä. 

—  Eläköön  VVrangel!  huusivat  sotamiehet.     Eläköön! 

Rummunpärrytystä,  käskyjä  ja  huutoja  kuului.  Mi- 
nuutit olivat  kalliita,  ja  kaikkialla  oli  kiirettä.  Majurin- 
rouva  pysyi  vielä  Wrangelin  rinnalla,  ja  nyt  kääntyi  kenraali 
hänen  puoleensa:  —  Buddenbrock,  sanoi  hän,  joutuu  kyllä 
paikalle,  ja  me  voitamme.  Minun  kaatumiseni  on  varma, 
ellei  taistelussa,  niin  ainakin  jälkeen.  Mutta  jos  pelastan 
Lappeenrannan  ja  Ruotsin  kunnian,  niin  olen  elänyt  kyl- 
liksi ja  kaadun  iloisena. 

—  Kunniaseppele  sankari-ohimoillenne,  huudahti  ma- 
jurinrouva  sädehtivin  katsein,  kun  hän  lämpimästi  ja  uskol- 
lisesti ojensi  kätensä  kenraalille.  Wrangel  pusersi  sitä  ja 
katosi. 

Koko  leiri  oli  joutunut  liikkeelle  valmistuaksensa  mat- 
kaan. Tykit  ja  kuormasto  täytyi  jättää,  koska  niihin  olisi 
kulunut  liiaksi  aikaa  tässä  kiireessä.  Ainoastaan  kolmeksi 
päiväksi  sai  sotamies  ottaa  muonaa  mukaansa,  koska, 
kuten  Wrangel  sanoi,  siinä  tapauksessa  että  voitamme, 
saamme  kaikkea  kylliksi,  jos  taas  kaadumme,  emme  tar- 
vitse mitään. 

Ensimäinen  tulinen  mieltenkuohu  oli  talttunut,  ja  sota- 
väki valmistui  nopeasti  ja  tottuneesti  matkaan.  Lappeen- 
rantalaiset seisoivat  eri  ryhmässä;  ei  aikonut  kukaan  pa- 
lata, ennenkuin  oli  nähnyt  armeijan  lähdön.  Jokaisen 
kasvoilla  kuvastui  tuskaa,  levottomuutta  ja  jännitystä. — 
Olihan    monenkin    jätettävä    kenties    ikuiset    jäähyväiset. 


Kysyen,  toivoen  ja  rukoillen  kiinnittivät  nämä  turvatto- 
mat katseensa  tuohon  ripeään  hyörinään,  kun  nuoret  ja 
vanhukset  astuivat  viimeisiä  askeleitaan  ennen  ratkaise- 
vaa lähtöä. 

Majurinrouva  oli  Ullan  ja  lapsen  kanssa  vetäytynyt 
syrjäiseen  mökkiin,  ja  sinne  riensi  majurikin. 

—  Hyvästi  rakas  puolisoni,  sanoi  hän  kiireesti.  Kiitos 
kaikesta.  Sitten  otti  hän  vuoteesta  lapsen  syliinsä,  suuteli 
sitä  tulisesti  ja  asetti  sen  taas  paikalleen.  —  Kunpa  tie- 
täisin teidän  olevan  sadan  penikulman  päässä  täältä! 

—  Älä  meitä  surkuttele,  vastasi  rouva  itkien. 

—  Lukka  seuraa  sinua  Porvooseen,  jatkoi  majuri,  ja 
jos  siksi  käy,  autetaan  sinut  sieltä  Turkuun  ja  Ruotsiin. 

—  Niin  kauaksi  en  lähde!  Löydämme  kyllä  suojaa 
kotonakin. 

—  Ei,  älä  jää  tänne.  Sodan  vaiheita  emme  voi  aavis- 
taa, eikä  meistä  kukaan  taistele  tyynenä,  ennenkuin  tie- 
dämme, että  naiset  ja  lapset  ovat  turvassa. 

Rouva  katseli  kysyen  ja  rukoillen  miestänsä:  —  En- 
simäinen  vaimosi  sai  pitkät  surulliset  vuodet  olla  sinun 
rinnallasi  Siperian  erämaissa,  ja  minun  et  salli  jäädä  edes 
Suomeen,  saadakseni  vaikka  kaukaakin  tietää,  kuinka 
sinun  ja  muiden  käy. 

Hänen  tätä  sanoessaan  virtasivat  kyyneleet  yhä 
viljavammin  hänen  silmistään,  mutta  majuri  ei  hellittänyt. 

—  Älä  puhu  sellaista,  Elsa,  pyysi  hän.  Jos  meitä 
kova  onni  kohtaa,  niin  joudut  vihollisten  valtaan  ja  sinut 
viedään  täältä  hirveätä  kohtaloa  kohden.  Yrjö  Maunu  on 
kasvava  boj  aarin  ikeen  alla,  tahi  parhaimmassa  tapauk- 
sessa tulee  hänestä  Venäjän  kansalainen,  joka  käyttää 
aseitaan  isänmaatansa  vastaan. 

—  Ei,  ei,  vastasi  rouva  tuskissaan.  Metsämme  ovat 
jylhät  ja  läpitunkemattomat.  Löfving  on  neuvonut  minua 
mitenkä  paeta,  jos  siksi  käy.  Hän  tietää  luolan,  josta  meitä 
ei  löydä  kukaan,  mutta  taistelun  ratkaisusta  saamme  seu- 
dun talonpojilta  pian  kyllä  tiedon. 

—  Joutuaksenne  sittenkin  perikatoon. 


Rouva  pidätti  kyyneleitänsä  ja  puhui  pakollisen  tyy- 
nesti: —  Sinulla  on  kolme  poikaa  elämän  taistelussa,  mutta 
minulla  on  vain  yksi  sylissäni.  Täytyykö  tämän  yhden 
aikanaan  valittaa  veljillensä,  että  hänellä  on  ollut  äiti, 
joka  ei  rohjennut  jäädä  Suomeen,  saadaksensa  tietää  kuinka 
päättyi  ottelu,  jossa  hänen  isänsä  pani  henkensä  alttiiksi. 
Etkö  anna  minulle  sen  suurempaa  arvoa? 

—  Älä  käsitä  minua  väärin,  vastasi  majuri  hellästi. 

—  Vanhemmat  poikasi  ovat  nähneet  haavasi  ja  tun- 
tevat koko  elämäsi.  Eikö  pieni  Yrjö  Maunumme  ansaitse 
saada  minulta  kuulla,  kuinka  hänen  isänsä  voitti  tahi 
mihin  hänen  hautansa  laitettiin? 

Majurin  kasvoilla  kuvastui  syvä  suru,  ja  hellästi  moit- 
tien ja  vähän  kärsimättömästi  kysyi  hän:  —  Miksi  seli- 
tät sanani  muuksi  kuin  rakkaudeksi,  ja  teet  tuskani  kat- 
kerammaksi kuin  se  jo  on? 

—  Sentähden,  että  rakastan  sinua,  Vilho!  Yli  kaiken 
maailmassa.  Mutta  ei  niin  kuin  ensimäinen  vaimosi, 
lempeästi  ja  itsensäkieltävästi,  vaan  sillä  hehkulla,  jonka 
tiedät  polttavan  sydäntäni.  Jos  Yrjö  Maunu  olisi  siksi 
varttunut,  että  hän  saattaisi  tulla  aikaan  ilman  minua, 
seuraisin  sinua  miekka  kädessä. 

—  Jumalan  nimessä  siis.  tee  niinkuin  omatuntosi 
vaatii. 

Sprengtport  syleili  häntä  kiihkeästi,  mutta  samassa 
kuului  merkinanto.  —  Kiitos  kaikesta,  huusi  hän,  ja  syök- 
syi ulos. 

Ulkona  riensivät  kaikki  kiirehtien  riveihin,  mutta 
viime  hetkellä  tahtoi  Husula  sanoa  jäähyväisensä  Marialle, 
ehkä  iäksi.  Sitten  kun  hänelle  oli  selvinnyt,  että  Martti 
oli  häntä  onnellisempi,  oli  hänen  tulevaisuutensa  muruiksi 
musertunut.  Ääretön  tyhjyys  oli  vallannut  kultaisten  unel- 
mien sijan;  mutta  sittenkin  liiteli  toivo  tämän  hävityksen 
yllä  leikitellen  ja  houkutellen  niinkuin  virvatulet  yöllä. 
Rakastetun  menettäminen  oli  hänelle  tosin  samaa  kuin 
kuolema,  mutta  oliko  tuo  menettäminen  niin  ihan  varma. 
Kuka  takaa,  että  Löfving  oli  oikeassa?     Mitä  tuo  tuima 

soturi  tiesi  nuorison  tunteista.  Ja  vihdoin,  saattoihan 
olla  Marttiin  nähden  totta,  mitä  kapteeni  sanoi,  mutta 
tässä  on  kysymyksenä  Maria.  Hänestä  tiesi  Juhani  enem- 
män. Kuinka  suloisesti  hän  olikaan  silloin  tarjonnut  häneUe 
hehkuvan  unikukan.  Kuinka  sydämellisesti!  Oi  noita 
tuhansia  muistoja!  Eivätkö  ne  mitään  merkinneet?  Var- 
muutta, varmuutta  hän  tarvitsi.  Mutta  missä  oli  Maria? 
Äsken  oli  hän  nähnyt  hänet  vilahdukselta,   mutta    nyt? 

Tuolla  etäällä  naisten  ryhmän  läheisyydessä  seisoi 
vieras,  nuori  soturi.  Kuka  hän  on?  Husula  katseli  katsele- 
mistaan, eikä  voinut  silmiänsä  uskoa,  mutta  hän,  Maria, 
se  sittenkin  oli. 

Kelmeänä,  mutta  päättäväisenä  astui  hän  Marian 
luo,  ojensi  hänelle  kätensä  jä  lausui  värähtävällä    äänellä: 

—  Hyvästi!     Pysy  hänelle  uskollisena. 

—  Kenelle? 

—  Hänelle,  jota  rakastat,  ja  joka  rakastaa  sinua. 
Tiedän,   kuka  hän  on. 

—  Ja  minä,  hymyili  Maria,  tiedän  että  olet  hänen 
ystävänsä. 

Nuorukainen  tunsi  rintaansa  ahdistavan  tukehtu- 
miseen saakka,  mutta  ei  yksikään  piirre  hänessä  muuttunut, 
kun  hän  lempeästi  ja  kyynelsilmin  vastasi: 

—  Minä  olen  sinunkin  ystäväsi  ja  toivon  sen  päivän 
valkeavan,  jolloin  voin  sen  todistaa. 

—  Suo  sitten,  että  ratsastan  rinnallasi.  En  voi  nyt 
seurata  isääni. 

—  Ei,  ei,  pyysi  Juhana  vienosti,  jää  tänne.  Jää  Mar- 
tin  tähden! 

—  Pitäisikö  minun  jäädä  Martin  tähden,  sitä  en  tiedä, 
mutta  isänmaan  tähden  täytyy  minun  lähteä. 

Husula  katseli  häntä  hartaasti  silmiin:  —  Tietänetkö, 
kuinka  köyhä  ja  turvaton  tämä  kotimaa  on?  Sillä  ei  ole 
ystäviä  eikä  turvaa  muussa  kuin  Jumalassa. 

Maria  vain  vastasi:  —  Älä  unohda  maan  lapsia.  Niin 
kauan  kuin  sillä  on  Jumalansa  ja  kansansa,  se  ei  ole  yksin. 
Kun  muut  väistyvät,  silloin  seisomme  me,  sillä  ainoastaan 

11.    7-.'  —  8 

täällä  on  meillä  kotimaa  ja  ainoastaan  meissä  on  tällä 
maalla  tulevaisuus.  Suomen  täytyy  elää,  ja  me  sen  pelas- 
tamme! 

Husula  nosti  kunnioittavasti  hattuansa.  —  No, 
tapahtukoon  tahtosi!  Seuraan  sinua  eteenpäin.  Kohta 
ratsastamme  tästä  ohitse,  liity  silloin  meihin.  Hän  riensi 
pois  ja  katosi. 

—  Häntä  ette  koskaan  unohda,  sanoi  vanha  akka, 
joka  oli  seisonut  läheisyydessä.  Hänen  tuli  noita  nuoria 
sääli,  sillä  hän  luuli  heitä  kihlatuiksi  ja  arveli  että  Maria 
jäisi  tänne.  Mutta  Maria  vastasi  reippaasti,  että  hänkin 
aikoo  sotaan. 

—  Älkää  lähtekö  miesten  mukaan,  kyllä  ne  teidänkin 
puolestanne  taistelevat.  Naisen  osanotto  on  Jumalan  kiu- 
saamista. 

Mutta  Maria  oli  nuori  ja  pysyi  päätöksessään.  —  He- 
voseni on  satuloitu.  Se  tuo  minut  takaisin,  niinkuin  se 
toi  minut  tännekin.  Hän  ojensi  kätensä  eukolle.  — 
Älkää  unohtako  minua  rukouksissanne!  Siinä  on  kylliksi 
onnea,  että  olen  sankarin  morsian  ja  seuraan  häntä  taiste- 
luun, vaikka  kaatuisinkin  tänään. 

Kello  oli  2  yöllä.  Tähdet  tuikkivat  kirkkaasu  luimnan- 
sinisellä  taivaalla,  ilma  oli  purevan  kylmä.  Kamala  hil- 
jaisuus valitsi,  kunnes  sen  katkaisi  pitkin  kenttää  kajah- 
tava torven  toitotus,  ja  nyt  seisoivat  Karjalan  rakuunat, 
sörmlantilaiset,  taalalaiset,  uusmaalaiset,  hämäläiset,  län- 
sipohjalaiset  ja  savolaiset  valmiina  lähtöön.  Sotamiehet 
olivat  riisuneet  takkinsa,  vaikka  monen  paita  oh  lopen  ku- 
lunut ja  liivit  risaiset.  Mutta  mikään  ei  nyt  saanut  estää 
vauhtia.  Toisten  posket  olivat  kelmeitä,  toisten  rusottivat 
tummasti;  toiset  etsivät  silmillään  jäljelle  jääviä,  toiset, 
joilla  ei  ollut  täällä  omaisia,  kohottivat  katseensa  sitä 
korkeuden  valoa  kohden,  joka  hevensi  maan  pimeyttä. 
Oli  pidetty  lyhyt  rukous,  ja  joukkojen  liikkeelle  lähtiessä 
soitettiin  46:s  virsi.  Sen  osasivat  kaikki  ulkoa,  ja  sota- 
miesten vankkatahtisen  astunnan  yli  kaikui  tuhansista 
rinnoista:    »Sä  kilpen  sodassa,  Aurinkon  vilussa,  mun  tur- 

van  aina  vakaa.     Sun  sanas  mulle  takaa,   Ett'  kunniaan 
mun  kannat,  Autuuden  armost'  annat.» 

Ei  ollut  leiri  kuitenkaan  kokonaan  jäänyt  tyhjäksi. 
Eversti  Lagerhjelm  oli  saanut  käskyn  parinsadan  miehen 
kanssa  varjella  paikkaa,  ja  hän  lähetti  ratsastajan  kii- 
reesti  ilmoittamaan   Buddenbrockille   Wrangelin  lähdöstä. 


III  Luku. 
LAPPEENRANNAN  TAISTELU. 


Elokuun  22  päivä  nousi  sumuisena,  ja  aamulla  vih- 
moi hienoa  sadetta,  jonka  jälkeen  aurinko  taas  kirkasti 
luonnon  valoisaksi,  lämpimäksi  ja  hymyileväksi.  Mutta 
Lappeenrannassa  ei  hymyillyt  kukaan.  Tuskin  yksikään 
lienee  nukkunut  edellisenä  yönä,  siksi  suuri  oli  yleinen  levot- 
tomuus. Useimmat  olivat  sitäpaitsi  käyttäneet  näitä  rau- 
haisia tunteja  järjestääksensä  kaikki  asiansa  sitä  arvaa- 
matonta varten,  joka  oli  tulossa.  Nyt  oli  jo  aamu  kulunut, 
mutta  arkitoimiinsa  ei  kukaan  näkynyt  ryhtyvän,  vaikka 
useimmat  pysyivät  kotonaan.  Muulloin  niin  ahkerat  kä- 
det näyttivät  hervottomilta,  mutta  kun  joku  sattui  kul- 
kemaan ohitse,  aukeni  ovi  ja  riennettiin  tulijaa  vastaan. 
Siten  liike  vilkastui  vähitellen.  Tulevat  ja  menevät  rien- 
sivät toisiansa  vastaan  tiedustellen.  Akkunoista  tirkisteli 
yhä  useampi  pää,  ja  harva  se  talo,  josta  ei  joku  ollut 
ulkona. 

Kaikki  tiesivät,  että  vaara  oli  tulossa,  mutta  kukaan 
ei  osannut  sanoa,  kuinka  se  oli  torjuttava,  sillä  Branden- 
burgin kuriiri  ei  ollut  vielä  palannut.  Moni  oli  vapaaeh- 
toisesti lähtenyt  tähystelemään  Myllymäen  tielle,  eikö 
kenties  sattuisi  näkymään  pääkortteerista  rientävää  apua. 

Toiset  samoilivat  kauas  kaupungin  ulkopuolelle  Marttilaan 
päin  toivoen  tapaavansa  niitä,  jotka  olivat  lähteneet  \Vran- 
gelia  anomaan.  Mutta  mitään  ei  näkynyt,  ei  kuulunut, 
kaikki  oli  vain  yhtä  toivotonta.  Ei  häirinnyt  kankaan 
kolkkoa  hiljaisuutta  mikään  muu  kuin  korpin  vaakunta. 
Eversti  WiJiebrand  oli  luvannut  tukaatin  sille,  joka  ensi- 
mäisenä  toisi  häneUe  tiedon  VVrangelin  tulosta,  sillä  siitä 
toivosta  ei  tahdottu  luopua.  Mutta  tuleeko  hän?  Mitä 
käskyjä  Buddenbrock  on  hänelle  lähettänyt?  Ja  missä 
pääarmeija  oli?  Tietysti  matkalla  kaupunkiin,  mutta 
missä?     Joutuuko  apu  ajoissa? 

Torilla  seisoi  Piata  itkien  ja  säälivien  ystävien  ympä- 
röimänä. Hänen  miehensä  oh  muutamia  päiviä  ohut 
jäljettömästi  kadoksissa,  ja  useita  lehmiäkin  kaivattiin. 
Ei  kukaan  tiennyt,  oliko  karhu  ne  repinyt  vaiko  vihoUi- 
nen  siepannut,  ne  olivat  kuin  maan  ahe  vaipuneet.  Sureva 
vaimo  aavisti  kyllä  asian.  Viholhnen  oli  siepannut  Assarin 
ja  vienyt  onnettoman  orjaksi  tahi  ehkä  tappanut. 

—  Kai  hänet  yhtä  hyvin  on  voinut  karhu  repiä,  sanoi 
eräs  poika,  lohduttaaksensa  muka. 

—  Semmoinenko  laiha  ukko  kelpaisi  metsän  kunin- 
kaalle! nyyhkytti  ämmä.  Kun  on  saatavissa  hhavia  leh- 
miä, ei  karhu  ihmiseen  tartu.  Jospa  varmasti  tietäisin 
hänet  kuolleeksi,  niin  pysyisin  ääneti  ja  rukoilisin  Jumalaa 
hänen  sielunsa  puolesta,  mutta  siksi  kun  sen  saan  tietää, 
täytyy  minun  etsiä  häntä   kaikkialta. 

—  Ettekö  ole  kuullut,  että  hakamaan  takana  on  nähty 
kasakoita?  sanoi  poika,  tunkien  joukkoon. 

—  Vaiti!  huusi  eräs  nainen.  Älä  kutsu  paholaista, 
kyllä  hän  kutsumattakin  tulee. 

—  Poika  puhuu  totta,  vakuutti  eräs  vanhus.  Kuulin 
itse  vakoojien  kertovan,  että  vihoUisten  ratsumiehiä  on 
samonnut  ympäristössä. 

Ne  sanat  nostivat  yleistä  kauhua.  —  Voi,  suuri  jumala, 
huusivat  ihmiset  rientäen  kotia  kohden.  Johan  onnetto- 
muus oh  kynnyksellä.  Mutta  samassa  kuului  torin  toisesta 
syrjästä  huutoja.  —  He  tulevat!    Jo  tulevat!    huusi  kaksi 

poikaa,  jotka  salaman  nopeudella  riensivät  ohitse:  — 
Wrangel  tulee.  Hän  näkyy.  Ja  mistään  välittämättä 
lensivät  pojat  Myllymäkeä  kohden  Willebrandin  ja  hänen 
herrainsa  luo. 

Äsken  niin  riehuva  ihmisparvi  seisoi  nyt  tyrmisty- 
neenä. Ensi  hetkellä  ei  tiedetty,  oliko  tuo,  mitä  kuultiin, 
hyvää  vai  pahaa.  Mutta  johan  Wrangel  oli  näkyvissä, 
ja  seuraavassa  silmänräpäyksessä  heittäytyivät  ihmiset 
toistensa  syliin,  rientääksensä  sitten  loppumattomin  rie- 
muhuudoin tulevia  vastaan.  Mutta  ei  yksin  rahvas  ollut 
matkalla.  Sotamiehiä,  upseereja,  jopa  itse  Willebrand 
riensi  mukaan,  ja  kun  Wrangel  upeana,  valkoisen  hevo- 
sensa selässä  huomattiin,  kohosi  eläköönhuuto  semmoinen, 
joka  vain  voi  lähteä  sydämestä.  Mutta  tässä  ilossa  kuului 
Tasmankin  varoittava  ääni: 

—  Voi,  teidän  iloanne.  Pysähtykää,  jalo  herra!  Ei 
ole  vielä  voiton  aika.  Odottakaa.  Noudattakaa  neuvoani! 
Kohotetuin  käsivarsin  tahtoi  hän  raivata  itselleen  tietä, 
pidättääkseensä  Wrangelia,  mutta  tämä  piti  häntä  mieli- 
puolena ja  ratsasti  vaieten  uusia  joukkoja  vastaan.  Samoin 
vaieten,  mutta  lempeästi  tervehti  hän  riemuitsevaa  kansaa. 
Huomattuansa  Willebrandin  huusi  hän  jo  kaukaa:  — 
Mitä  kuuluu? 

—  Lascy  on  muutaman  pyssynkantomatkan  päässä. 

—  Entä   Buddenbrock? 

—  Ei   tiedetä! 

—  Siis  ei  vähääkään. 

—  Ei   laisinkaan. 

Wrangel  ratsasti  eteenpäin,  ja  yhä  riemuiten  kiiruh- 
tivat vanhat  ja  nuoret  kaupunkiin.  Vain  Leena  jäi  tarkas- 
tamaan rivejä,  ja  huomatessaan  Marian  isänsä  rinnalla 
myös  ratsain,  kohotti  tuo  luja,  karkea  nainen  kätensä 
iloisesti  huutaen  »terve  tuloa».  Mariakin  tervehti,  poikkesi 
tieltä  ja  heittäytyi  vanhuksen  syliin. 

—  Siunattu  sinä  ja  kaikki  ne,  jotka  ovat  rientäneet 
avuksemme,   huudahti  Leena,  likistäen  Mariaa  vasten  rin- 


taansa.     Tämä  pudisti  tomut  päältään,    pyyhki  hien  ot- 
saltaan ja  vastasi  iloisesti: 

—  Kaikki  on  tehty  mitä  suinkin  voitiin.  On  astuttu 
kuin  hengen  puolesta.  Marttilasta  lähdimme  kello  2  yöllä 
ja  lepäsimme  Toikalassa  kello  5  aamulla.  Kun  sinne  saa- 
vuimme, heittäytyivät  kaikki  maahan  uupuneina  kuin  nii- 
tetty ruoho,  mutta  kun  rumpu  uudestaan  kutsui  lähtöön, 
hyppäsivät  vanhat  ja  nuoret  taas  pystyyn  ikäänkuin  eivät 
olisi  uupumuksesta  tietäneetkään. 

Ihmeellisestihän  tuo  kaikki  oli  käynyt.  Kello  oli  vasta 
5  ja  aurinko  siis  vielä  korkealla.  Maria  kertoi  kaikki,  nais- 
ten tulon  leiriin  ja  millä  innolla  Wrangel  oli  suoriutunut 
lähtöön,  mutta  lisäsi  vakavana:  —  Kuinkahan  tämä  kaikki 
päättyy? 

—  Kuinka  niin? 

—  En  tiedä  mitä  on  tapahtunut,  mutta  kun  sota- 
miehet suoriutuivat  lähtöön,  kuulin  heidän  keskenään 
puhuvan  jostakin  pahasta,  jota  he  varoivat.  Olivat  kai- 
keti kuulleet  jotakin  uutta  Hatuista,  ja  kerran  kuulin 
heidän  sanovan,  että  kuka  tietää  milloin  he  myyvät  Suo- 
men hevosista  ja  kullasta. 

—  Eivät  he  toki  semmoisia  piruja  liene,  vakuutti 
Leena  luottavasti.  En  usko  hyvää  Hatuista,  mutta  kai- 
kella on  rajansa.  Sitäpaitsi  Löfving  kyllä  vainuisi  petosta. 
Hänellä  on  vainu  kuin  ketulla. 

—  Isä  puhuu  niinkuin  tekin.  Hän  väittää,  että  pääni 
on  täynnä  tuulentuomia.  Mutta  outoa  on  sittenkin,  ettei 
Buddenbrockia  kuulu;  hän  tietää,  että  vaara  on  täpärällä. 

—  Hän  tulee,  lapseni.  Jumalan  kiitos,  että  ainakin 
VVrangel  joutui  paikaJle. 

—  Voi,  kuinka  mielellään  väki  seurasi  häntä.  Minun 
olisi  pitänyt  rientää  etukäteen  tuodakseni  teille  tiedon,  että 
tulevat.  Olisi  ollut  hupaista,  jos  kaupunki  olisi  voinut 
tervehtiä  armeijaa  aterialla.  Itse  Wrangelillakaan  ei  ole 
muuta  kuin  mitä  hän  kiireessä  sai  konttiinsa  sälytetyksi. 

—  Vai  niini! 

T.eena  ei  ainoastaan  ymmärtänyt  tuota,  vaan  hän  kyllä 

kykeni  saamaan  jotakin  aikaankin.  Kunpa  vain  ei  olisi 
niin  monta  elukkaa  ollut  kadoksissa  onnettoman  paime- 
nensa kera.  Mutta  ennenaikainen  valitus  oli  samaa  kuin 
portin  avaaminen  vaaralle,  eikä  siis  ollut  muuta  neuvoa 
kuin  ryhtyä  toimeen.  Reippain  askelin  astuivat  he  eteen- 
päin"^] a  joutuivat  pian  siihen  taloon,  josta  Maria  oli  lai- 
nannut hevosen  ja  johon  hän  oli  luvannut  palauttaa  sen. 
Hän  poikkesi  sinne,  mutta  Leena  jatkoi  matkaansa.  Ta- 
lossa ei  ollut  ketään,  tupa  oli  tyhjä,  työt  ja  askareet  kesken 
heitetyt.  Vuoteella  huomasi  Maria  vihdoin  nukkuvan 
lapsen.  Hetken  hän  sitä  katseli  ja  suuteli  siunaten.  Läh- 
dettyään tuvasta,  juotti  hän  hevosen,  vei  sen  vajaan, 
hankki  sille  appeita  ja  silitteli^  kiitokseksi  hyvästä  palve- 
luksesta. 

Mutta  jo  oli  aika  rientää  matkaan.  Tultuansa  torille, 
näki  Maria  Tasman,  joka  yleisessä  hälinässä  oli  painau- 
tunut istumaan  kirkon  portaille  selkä  nojautuneena  seinää 
vastaan  ja  näytti  nukkuvan.  Hevoskavioiden  kapSe  herätti 
hänet.  Hän  huomasi  Marian,  joka  aikoi  poiketa  syrjään 
päästäksensä  tapaamasta  tuota  kamalaa  akkaa.  Mutta 
samassa  ratsasti  paikalle  osasto  Karjalan  rakuunoita, 
jonkatähden  Marian  täytyi  vetäytyä  lähemmäksi  kirkkoa. 
Tietäjä  ei  kuitenkaan  Mariasta  huolinut,  riensi  vain  rakuu- 
noita vastaan  ja  tarttui  etumaisen  hevosen  suitsiin,  huu- 
taen: —  Kääntykää  takaisin!  Ei  olisi  teidän  pitänyt  tulla- 
kaan! 

—  Päästä  ohjakset,  pyysi  sotamies,  mutta  akka  piteli 
vain  ja  toisti  tuskallisesti:  —  Kääntykää  takaisin.'^Ei  tei- 
dän olisi  pitänyt  tullakaan. 

—  Katkaisenko  käsivartesi,  tiuskasi  sotamies,  tem- 
pasi ohjakset  irti  ja  ratsasti  pois.  Mutta  säkenöivin  silmin 
huusi  Tasma:  —  Pelasta  vaimosi  ja  lapsesi,  etteivät  ne 
huomenna    ennen    auringon    laskua    kulje    vankiraudoissa! 

Kylmä  väristys  tuntui  koko  soturijoukossa.  Tietäjät- 
tären  varoitus  oli  kuin  uusi  vahvistus  kaikille  entisille, 
onnettomuutta  ennustaville  huhuille,  ja  masennetuin  mielin 
jatkoivat  miehet  matkaansa.     Mutta  Maria  lähestyi  tuota 


peljättyä  naista,  ja  kooten  kaiken  rohkeutensa  lausui  hän: 
—  Älkää  suuttuko,  jos  pyydän  teitä  pidättämään  kamalia 
sanojanne.  Ne  hyytävät  veren  rohkeimmissakin.  Parempi 
olisi  kehoittaa  ja  yllyttää  taistelunhalua. 

—  Luuletko  että  se,  mitä  olen  sanonut,  tulee  itses- 
täni. Luuletko,  että  ihmissilmä  näkee  tulevaisia,  ellei  itse 
Jumala  näytä  sitä  sille.  Mutta  sen  hän  tekee  estääksensä 
onnettomuutta,  jota  vielä  voidaan  karttaa. 

—  Rukoukset  ja  kyyneleet  taivuttivat  Wrangelin 
lientämään  ilman  käskyä  avuksemme.  Nyt  on  hän  väki- 
neen  täällä  pannen  henkensä  ja  kunniansa  alttiiksi,  vaikka 
voittaisimmekin.  Nytkö, 'kun  olemme  kerjänneet  hänen 
apuansa,  tahdotte  kehoittaa  hänen  väkeänsä  pelkuruuteen 
ja  palkita  jaloa  sankaria  kiittämättömyydellä  ja  petoksella? 

Tasma  risti  tuskallisena  kätensä:  —  Voi,  miksi  ei  Wran- 
gel  usko  sanojani,  että  taistelu  nyt  on  turha! 

—  Velvollisuuden  täyttäminen  ei  ole  koskaan  ollut 
turha.  Meidän  sotureissamme  palaa  taistelunhalu;^ kaikki 
tahtoivat  rientää  onnettoman  kaupungin  avuksi.  Mikä 
olisikaan  Suomen  kohtalo,  jos  armeija  olisi  tänään  myö- 
hästynyt. Pahoja  enteitä  ikäänkuin  liiteli  ilmassa.  Ne 
yhä  uudistuvat,  eikä  pääarmeijasta  kuulu  vieläkään  hiis- 
kaustakaan.  Varotaan  kateutta  päälliköissä.  Te,  viisain, 
käsitätte  kyllä  minkä  vaikutuksen  tekee  mieliin,  jos  jo  en- 
nakolta epäillään   Jumalan  ja  ihmisten  apua. 

Tasma  tarkasti  surullisena  tuota  reipasta,  nuorta  tyt- 
töä, joka  säkenöivin  silmin  oli  puhunut  siitä,  mikä  hänen 
mieltänsä  ahdisti:  —  Jos  uskotte,  että  vaarat  vähenevät, 
kun  minä  vaikenen,  niin  onhan  helppo  sitoa  kivi  kaulaani 
ja  upottaa  minut  Saimaaseen. 

—  Suokaa  minulle  anteeksi,  rukoili  Maria  kelmeänä 
ja  ääni  epävarmana.  Ei  teille  kukaan  pahaa  suo,  mutta 
kun  tiedätte  niin  paljon,  tiedättekö  mitään  pelastuksen 
keinoa  meille? 

—  Tiedän,  vastasi  Tasma.  Voiton  antaa  Jumala, 
mutta  nyt  hän  sitä  ei  anna.  Kootkaa  siis  kaupungin  naiset 
ja  tytöt,  koettakoot  he  rukouksilla  ja  lahjoilla  taivuttaa 


vihollisen  sydäntä.  Vielä  on  kodeissa  kalleuksia  kaiken- 
moisia. Parhaat  teistä  lähtekööt  niiden  kanssa  Ruotsin 
vihollisen  luo  ja  koettakoot  vaikuttaa  niihin,  joille  eivät 
miehet  mitään  voi. 

—  Se  valta,  vastasi  Maria  harmistuneena,  joka  tulee 
miekalla  valloittamaan  maata,  ei  huoli  vapisevien  naisten 
rukouksista,  vielä  vähemmin  lahjoista. 

Mutta  lujalla  vakaumuksella  jatkoi  Tasma:  —  Tiedän, 
että  vihollisten  päällikköä  voidaan  hellyttää,  niin  että  hän 
päästää  naiset  ja  lapset  menemään.  Lascy  on  ennenkin 
taistellut  täällä,  hän  oli  Galitzinin  miehiä,  hän  sääli  kansan 
kurjuutta  ja  säälii  vieläkin.  Koettakaa  saada  lykkäystä; 
sitten  voitte  taistella,  mutta  nyt  ette. 

—  Nyt  ymmärrän!  huudahti  Maria  kasvot  seestyneinä. 

—  Puhukaa  sitten  kansalle.  Itse  en  voi,  sillä  kaikki 
pelkäävät   minua. 

Maria  katseli  nyt  vaaraa  toisilla  silmilläfja  riensi  pois. 
Olihan  vain  kysymys  siitä,  että  Lascy  saataisiin  viivyte- 
tyksi. 


Sillävälin  oli  Leena  kaikin  voimin  hyörinyt  ruuan 
hankkimisessa  armeijalle,  saaden  apua  viranomaisten  puo- 
lelta. Kuka  vain  jaloille  kykeni,  oli  toimessa,  ajasta  oli 
tarkoin  pidettävä"  vaari.  Wrangelin  väki  oli  täydessä 
työssä,  mutta  ei  tällä  kertaa  yksinään.  Valkotukkaiset 
ukot,  naiset  ja  lapset  tarjosivat  apuansa  ja  raatoivat, 
kunnes  käsivarret  puutuivat.  Myllymäelle  rakennettiin 
kiireessä  pattereita  ja  paaluaitoja.  Kaupunkia  ympäröi- 
viltä valleilta  otettiin  tykkejä  ja  laahattiin  kunnaan  lin- 
noituksiin sekä  jätettiin  tykkimiesten  hoidettaviksi.  Sa- 
laisia ruutimiinoja  kaivettiin  hyljättyjen  vallinsarvien 
juurelle.  Kaikki  suoritettiin  ripeästi  ja  hiljaa.  Yksi  sana 
vain  ei  tahtonut  kuolla,  tuo:  »missä  Buddenbrock  on», 
Wrangelin  ja  kaupungin  toivo.  Myllykylän  tietä  piti  hänen 
saapua,  ja  kirkontorniin  oli  asetettu  vahti  valkoinen  lippu 
puolitangossa.       Buddenbrockin    näkyessä    oli    lippu  nos- 


tettava  tangon  päähän.  Kaikkialla  oltiin  kuumeentapai- 
sessa  jännityksessä.  Joka  mies  oli  valmis  uhraamaan 
verensä   ja   henkensä. 

Tuossa  hyörivässä  työssä  olivat  Husula  ja  Marttikin. 
Martti  oli  juuri  ollut  hinaamassa  tykkiä  ja  oli  nyt  ämpäri 
kädessä  menossa  kaivolle  tuomaan  vettä  valleilla  janoa 
näkeville  tovereille.  Alakuloisuuden  ja  harmin  ilme  näkyi 
hänen  kasvoillaan,  ja  kehenkään  katsomatta  syöksyi  hän 
alas  harjulta. 

Kaivolla  seisoi  ennen  häntä  Husula,  ja  kun  tämä 
mitään  puhumatta  oli  täyttänyt  ämpärinsä,  nosti  hän 
sen  kaivon  arkulle  ja  tarttui  salkoon  ikäänkuin  nojatak- 
sensa  siihen. 

—  Nyt  tiedän,  alkoi  hän,  tarkasti  katsellen  Marttia, 
kuka  sinun  armahasi  on. 

Martti  katseli  häntä  nyreänä  ja  kysyvästi:  —  Onko 
hän  puhunut  sinulle? 

—  Ei  ole,  mutta  tiedän  sittenkin. 

Martti  synkistyi  yhä  enemmän  ja  loi  silmänsä  melkein 
arkana  maahan:  —  Ennen  tiesin  minäkin,  mutta^nyt  on 
toisin. 

—  Mitenkä  niin? 

—  Muistatko  häntä,  tuota  koreata  apinaa? 

—  Apinaa?  toisti  Juhani  ihmeissään.     Ketä? 

—  Sitä  joka  oli  täällä.    Ryssää! 

—  Kyllä;  näin  hänet. 

Ilkeä  hymy  näkyi  Martin  huulilla:  —  Mari.i  näki 
hänet   niinikään. 

—  Oliko  se  niin  vaarallista?  kysyi  Juhani  viattomasti. 
Minkä  Maria  sille  voi,  että  hän  tuli? 

—  Eikä  hän  kaiketi  sillekään  voi  mitään,  ettei  hän 
nyt  voi  unhottaa  häntä? 

Husulan  silmät  välähtivät,  ja  tuimia  sanoja  pyrki 
hänen  huulilleen,  mutta  hän  hillitsi  itsensä  ja  kysyi  ystä- 
vällisesti: 

—  Miksi  olet  aina  niin  kummallinen?  Nyt  ajattelet 
pahaa  Mariasta  ja  niin  olet  jo  aikoja  sitten  tehnyt. 


—  En  vielä,  mutta  joskus  välähtää  minussa,  että 
ehkä  ja  —  silloin 

Hehkuva  puna  nousi  Juhanin  poskille,  silmät  sala- 
moivat, hän  vetäsi  miekkansa,  kohotti  sitä  ja  huusi  rajusti: 

—  Jos  tuota  puhut  tosissasi,  niin  maksaa  se  henkesi! 
Mutta  Martti  pysyi  tyynenä.  —  Ei  Juhani,  me  kaksi  emme 
saa  riidellä.  Luuletko,  etten  tiedä  sinun  rakastavan  häntä 
yhtä  lämpimästi  kuin  minäkin. 

—  Ja  sittenkään  et  haikaile  puhua  hänestä  tuolla 
tapaa  ja  uskoa 

—  En  sano  uskovani  enkä  tietäväni,  mutta  jos  niin 
olisi,  niin  saisi  hän  seurata  minua  veriseen  meluun,  ja  siellä 
heittäisin  hänet  hänelle,  ja  jäisin  paikalle,  kunnes  he  olisi- 
vat tallanneet  hänet  lokaan  tahi  vieneet  tuon  kauniin  or- 
jattaren    mukanaan. 

Hämmästyksestä  mykkänä  oli  Juhani  kuunnellut 
noita  rajuja  sanoja,  mutta  huudahti  vihdoin:  —  Jumala 
olkoon  sinulle  armollinen.  Mitä  Maria  sanoisi,  jos  hän  olisi 
tämän  kuullut? 

—  Juhani,  minä  tiedän,  ettei  hän'^petä  minua;  mutta 
kuinka  hän  katseli  häneen  silloin 

J\ihani  pisti  miekan  tuppeen  ja  ojensi  kätensä  Martille; 
—   Jos  vain  voisin  auttaa  sinua,  niin  ettet  koskaan  epäilisi! 

—  Kiitos,  Juhani!  Uskon  sinua  enkä  enää  epäile. 
Täällä  on  kyllä  muuta,  joka  pahemmin  uhkaa"^  meitä. 

—  Mitä  muuta? 

—  Hatut!  Etkö  ole  kuullut,  että  ne  aikovat  meidät 
kavaltaa? 

—  Sen  tiesin  ehkä  ennenkuin  sinä,  olenpa  kuullut 
sanottavan,  että  yhtä  hyvin  me  voisimme  kavaltaa  heidät. 
Minultakin  kysyttiin,  tahtoisinko,  mutta  ainakaan  minä 
en  tahdo. 

Martin  kasvot  seestyivät:  —  Enkä  minäkään  ikinä, 
eikä  kukaan  muukaan,  jos  kovalle  ottaa.  Kuitenkin  on  Ha- 
tuilla valta,  ja  jos  he  pettävät,  niin  olemme  kaikki  hukassa. 

—  Vaikka  he  tahtoisivatkin,  niin  eivät  he  rohkene,  sillä 
he  pettävät  silloin  itsensäkin. 

—  Mutta,  kuten  tiedät,  paljon  pahaa  heistä  vain  pu- 
hutaan.   Luuletko,  että  pääarmeija  saapuu  tänne? 

—  Saapuu  tietysti.    Mutta  mitä  oikeastaan  tarkoitat? 

—  Tarkoitan  vain,  että  Hatut  ovat  paholaisia.  Meil- 
lekin olisi  valjennut  onnellisia  aikoja,  meilläkin  olisi  voinut 
olla  koti  rauhassa,  mutta  heidän  juoniensa  tähden  täytyy 
meidän  uhrata  kotimaamme,  rakkautemme  ja  kaikki, 
käydäksemme  heidän  asioitaan,  ja  he  palkitsevat  meitä 
kavaltamalla. 

—  Olkoot  Hatut  mitä  ovatkin.  Jos  Myssyt  ovat 
miehiä,  niin  kyllä  hekin  voivat  näyttää  kuninkaalle  ja 
maalle   mihin   kykenevät. 

—  Millä  tavoin?  huudahti  Martti.  Mitä  me  voimme, 
kun  päälliklcyys  on  Hattujen  käsissä.  Semmoinenko  jouk- 
kio, joka  myy  sielunsa  kullasta,  huolisi  siitä,  vajoommeko 
vai  palammeko! 

—  Kuulehan  sentään,  Martti!  Mistä  ne  semmoiset 
sanat  tulevat  suuhusi?     Rauhoitu  toki! 

Mutta  Martti  ei  vastannut.  Hän  riensi  pois,  kuule- 
matta enempää  ja  katsomatta  taaksensa. 


2. 


Wrangel  oli  saapunut  Lappeenrantaan  Elokuun  12  p. 
kl.  5  j.  p.  p.  ja  oli  tuskin  päässyt  kaupunkiin,  kun  Lascy 
miehineen  kääntyi  Viipurin  maantieltä  viereiselle  kentälle. 
Vieras  sotaväki  oli  liikkunut  suurimmassa  hiljaisuudessa, 
ja  yhtä  hiljaa  kuin  se  oli  tullut,  vetäytyi  se  pian  takaisin. 
Kun  siis  suomalaiset  patrullit  ilmoittivat,  että  vihollinen 
taas  oli  lähtenyt,  luuli  moni,  ettei  Lascy  enää  palaakaan, 
ja  suuresti  riemuittiin  tästä  odottamattomasta  pelastuk- 
sesta. Johtavat  miehet  eivät  kuitenkaan  joutuneet  ansaan. 
Kovaa  saatiin  sinä  vuorokautena  kokea,  eikä  lepäämis-stä 
ollut  puhettakaan.  Miehistö  sai  kuitenkin  vuorotellen  käy- 

dä  niissä  paikoissa,  mihin  kaupungin  naiset  olivat  valmis- 
taneet heille  aterian  teurastetuista  elukoistaan  ja  mitä 
muuta  oli  saatu  kokoon  haalituksi.  Valitettavasti  oli  vielä 
useita  lehmiä  kadoksissa,  mutta  minkä  sille  voi.  Tasan 
jaettiin  mikäli  vain  riitti. 

Syys-aamun  ensi  sarastuksessa  nähtiin,  että  venäläi- 
nen armeija  oli  palannut  ja  asettanut  leirinsä  laaksoon 
vastapäätä  Wrangelin  väkeä.  Äsken  saapuneet  joukot 
olivat  virkeässä  toimessa.  Yksi  osa  järjestettiin  kirjaviin 
ryhmiin,  toiset  nousivat  kukkuloille  laakson  eteläpuolelle, 
toiset  taas  rakensivat  pattereita  ja  asestivat  niitä  tykeillä. 
Aurinko  nousi  yhä  korkeammalle,  ja  nyt  alkoivat  sekä 
ruotsalaiset  että  suomalaiset  aseet  kimmeltää  sen  valossa. 
Pian  kai  oli  veri  kimmeltävä.  Ihmisten  sydämissä  tuntui 
siltä,  ja  he  ponnistivat  tarmonsa  viimeiseen  asti. 

Myllymäellä  oli  Sprengtport  istahtanut  kivelle  huoah- 
tamaan ja  silmäili  sieltä  noita  kahta  armeijaa,  joiden  kohta 
tuli  törmätä  vastakkain.  Monena  semmoisena  päivänä 
oli  majuri  ollut  mukana,  mutta  aina  vieraassa  maassa. 
Oli  sielläkin  ollut  yllin  kyllin  surua,  tuskaa  ja  epätoivoa, 
mutta  helpommalta  oli  sittenkin  tuntunut  kuin  nyt,  sillä 
olihan  hän  silloin  ollut  nuori  ja  väkevä,  eikä  ollut  hänen 
sydämensä  silloin  niin  kiintynyt  tapauksiin  kuin  nyt.  Koti- 
seutu oli  kaukana  pohjoisessa,  eikä  hän  tiennyt  tahi  aina- 
kaan ei  nähnyt,  että  rakkaat  sielläkin  taistelivat  epätoi- 
voista   taistelua. 

Väsynein  käsin  otti  majuri  hatun  päästään  ja  pyyhki 
hikeä  kuumentuneelta  otsaltaan;  sitten  päästi  hän  vyönsä 
ja  aukaisi  takin,  kun  luuli  tuntevansa,  että  kyljessä  olevasta 
haavasta,  joka  ei  koskaan  täydellisesti  parantunut,  vuoti 
verta.  Liina,  jolla  sairas  paikka  oli  peitetty,  oli  käännettävä 
ja  asetettava  sinne  uudelleen.  Kun  hän  sitten  katsoi  ylös, 
seisoi  Löfving  hänen  edessään. 

—  Kuinka  majuri  jaksaa?  kysyi  hän,  huomatessaan 
että  haava  taas  oli  ärtynyt. 

Sprengtport  mutisi  jotakin  verisistä  rääsyistä  ja  nousi 
riisuaksensa  takin.     Löfving  tahtoi  auttaa,  mutta  majuri 

ei  sitä  sallinut.  —  Ei  vielä,  sanoi  hän,  niin  kauan  kuin  tulen 
omin  voimin  toimeen. 

—  No,  saanko^  sitten  tarjota?^  kysyi  Löfving  ja  veti 
lempeästi  katsellen  uupunutta  päällikköänsä,  esiin  leipä- 
palan  ja  suolattuja,  tuoheen  käärittyjä  muikkuja. 

Sprengtport  tarttui  halukkaasti  ruokaan,  edellisenä 
päivänä  ei  hän  eivätkä  muut  olleet  maistaneet  mitään. 

—  Jumalan  kiitos,  että  nyt  olemme  joutuneet  näin 
pitkälle;  näitkö  kuinka  väestö  liikutettuna  otti  meidät 
vastaan.  Se  oli  valmis  antamaan  meille  sydämen  rin- 
nastaan. 

—  He  tietävät,  että  veremme  on  vuotava  heidän 
edestään.  Mutta  mikä  teidän  on?  —  Sprengtport  nosti 
paitaansa  vasemman  kainalon  alta.  —  Kiristä  käärettä 
Löfving.  Kas  niin,  haavaa  pitäisi  hoitaa,  mutta  nyt  se 
on  mahdotonta,  ja  vasta  ehkä  ei  tarvitakaan.     Kuka  ties! 

—  Ei,  ei  tiedä.  Ei  meistä  kukaan  Jumalan  teitä  viito. 
Kapteeni  katseli  Sprengtportia  ihaillen:  —  Jumalan  ihme 
se  on,  että  vielä  elätte. 

—  Niin  kai.  Eipä  tämä  ole  meidän  kummankaan 
ensimäinen  taistelu. 

—  Ei,   herra    majuri,    taistella    osaamme    molemmat. 

—  Ja  molemmat  osaamme  kuoliakin,  vahtasi  Sprengt- 
port tyynesti. 

—  Varmasti  osaamme;  mutta  kuinka  monen  muun 
käynee,  sen  tietää  yksin  Jumala. 

—  Kuinka  niin?  mitä  tarkoitat? 

—  Eikö  ole  johtunut  majurin  mieleen,  että  pääar- 
meija kenties  jättää  meidät  loukkuun. 

—  Itse  olet,  Löfving,  kunnian  mies.  Kuinka  sem- 
moista juolahti  mieleesi? 

—  Jos  minä  yksin  sitä  ajattelisin,  niin  mitäpä  siitä! 
Mutta  sama  epäilys  liikkuu  miehestä  mieheen  koko  ryk- 
mentissä. 

—  Koko  rykmentissä?  Minä  en  ole  kuullut  luis- 
kaustakaan siitä. 


—  Semmoista  ei  niinkään  hoilata.  Sitä  ei  huudeta, 
ei  edes  puhuta  ääneen,  se  kuiskataan  korvaan.  Sana  hii- 
pii niinkuin  käärme  ja  vuodattaa  myrkkynsä  mieliin. 
Niin,  niin  on  asian  laita. 

—  Liikkuuko  siis  perkele  vapaana  keskuudessamme? 
Mistä  se  on  alkuisin? 

—  En  tiedä  alkua  enkä  loppua,  tiedän  vain,  että 
se  on  ajoissa  torjuttava. 

—  Totta  kai,  mutta  kuinka? 

—  Emme  me  itse  saa  koskea  tuohon  huhuun,  emmekä 
aavistaa  sen  olemassa  oloa,  sillä  sotamiehen  luottamus 
päällikköihin  riippuu  hiuskarvasta,  ja  vähinkin,  mikä  saat- 
taa hänessä  nostaa  epäluuloa,  pahentaa  asian.  Sanan  voima 
on  sittenkin  ainoa,  joka  voi  auttaa.  Teitä  kansa  vielä 
rakastaa.  Puhukaa  siis  sille  ystävällisesti,  virittäkää  sen 
rohkeutta  ja  palauttakaa  usko  päällikköihin.  Mutta  sii- 
hen uskoon  tarvitaan  todistuksia. 

Hämmästyneenä  oli  Sprengtport  kuunnellut:  —  Miksi 
et  ole  sanonut  sitä  ennen?  huusi  hän  kuohahtaen.  Mitä 
he  pelkäävät? 

—  He  pelkäävät  että  Hatut  myyvät  Suomen  ja  luo- 
vuttavat suomalaiset  rykmentit  orjuuteen,  että  kaikki 
vastustus  kävisi  mahdottomaksi. 

—  Olet  hullu,  Löfving! 

—  Hullu  tahi  en,  mutta  sellaista  kuiskaillaan  kaik- 
kialla meidän  suomalaisissa  rykmenteissämme,  ja  se  vie 
pian  epätoivoon. 

Sprengtport  vaikeni  hetken  ällistyneenä.  Sitten  kysyi 
hän:  —  Entä  ruotsalaiset?    Mitä  sieltä  kuuluu? 

—  Ne  haluavat  taiseluun,  eivätkä  aavista  mitään, 
jollei  mahdollisesti  Willebrandin  varusväki.  Se  on  värvät- 
tyä ja  sekalaista  väkeä,  ne  ovat  liitossa  keskenään,  mutta 
ei  ole  helppo  päästä  heidän  mielensä  perille,  sillä  kaikki 
mikä  on  suomalaista  pysyy  vaieten  koossa  niinkuin  ki- 
vet muurissa. 

—  Tuon  tunnen,  mutisi^  Sprengtport.  Muut  ihmiset 
huutavat  julki  surunsa  ja  keventävät  mielensä  valituksilla. 

mutta  Suomen  mies  kääntää  tuskansa  sisäänpäin  ja  antaa 
sen  polttaa  sydäntänsä. 

Kelmeänä  ja  yrmeänä  istui  majuri  paikallaan  kyynär- 
päät polvien  varassa  ja  huojui  liikutettuna  edes  takaisin, 
mutta  vihdoin  hän  nousi,  asettui  ryhdikkäästi  seisomaan 
Löfvingin  eteen  ja  tarkasteli  tutkivin  katsein  kokenutta 
soturia:  —  Voitko  nyt,  Löfving  hyvä,  sanoa  mitä  tuhsi 
tehdä.  Viimeiset  minuutit  kuluvat,  kohta  saattaa  paukah- 
taa, mutta  tyhmyyksiin  eivät  ne  lurjukset  saa  ruveta. 

—  Kyllä  ne  tappelevat,  arveli  Löfving,  mutta  on 
ero  sillä,  onko  sydän  muassa.  —  Muutoin  ei  kapteeni 
tietänyt  apua  muusta  kuin  sanasta.  Hän  kertoi  koetta- 
neensa usealla  taholla  piloilla  ja  vakavuudella  poistaa 
sotamiesten  epäluuloa,  mutta  näin  kahden  kesken  hän  kyllä 
tunnusti,  että  hänestäkin  moni  seikka  näytti  oudolta.  Sit- 
tenkään ei  auttanut  muu  kuin  pysyä  tyynenä  ja  palauttaa 
rohkeus  ja  toivo  masentuneisiin  sotamiehiin. 

Sprengtport  veti  takin  päällensä,  ja  sitten  lähdettiin 
yhdessä  alas  kaupunkiin,  jossa  väki  yhä  sai  ruokaa.  Torilla 
oli  vilkasta  liikettä.  Nyt  oli  taalalaisten  levähdysvuoro, 
ja  kaikkialla  vilisi  sotaväkeä.  Saaveja  täynnä  ruokaa  sei- 
soi siellä  täällä  ja  niiden  vieressä  leipärattaat.  Naiset  täyt- 
tivät vateja  ja  jakelivat  osansa  kullekin.  Hiljainen  sorina 
kuului  ilmassa,  mutta  äkkiä  kajahti  kirkonkellojen  ääni, 
kutsuen  kansan  kokoon.  Mitähän  se  tiesi?  Samassa  näkyi 
kulkue  nuorisoa  ja  poikia,  joita  johti  pari  vanhempaa 
miestä.  Siinä  oli  koulun  rehtori,  konrehtori  ja  oppilaat. 
Ensimainittu  oli  pitkäkasvuinen  ja  harmaantunut  mies, 
jonka  luja  ryhti  osoitti,  että  hän  ainakin  jonkun  aikaa  oli 
enemmän  puuhannut  miekka-  kuin  kirjatyössä.  Rehtori 
VVallenius  oli  nuoruudessaan  harjoittanut  opinnolta  ja 
ollut  jo  valmistumaisillaan  papiksi,  mutta  kun  isoviha 
katkaisi  kaikki  rauhan  toimet,  tarttui  hänkin  miekkaan 
kuten  muutkin.  Kun  oppilaitokset  sitten  uudestaan  avat- 
tiin, sai  hän  täällä  opettajanpaikan  ja  oli  sitten  koettanut 
hyvällä  ja  kovalla  kasvattaa  kelpo  miehiä  tulevaisuutta 
varten. 

Nyt  astui  rehtori  kirkon  portaille  ja  puhui  kuuntele- 
valle väelle:  —  Kellot  soivat  minun  käskystäni,  sillä  kun 
pastorimme  vielä  makaa  sairaana,  tahdon  minä  hänen 
sijastaan  koota  teidät  Herran  huoneeseen  viimeiseen  yhtei- 
seen rukoukseen.  Mutta  ennenkuin  astumme  pyhien  hol- 
vien alle,  tahdon  minä,  koulun  esimiehenä,  jättää  teille 
takaisin  lapsenne.  Kirjamme  seisovat  hyllyillä,  ehkä  sinne 
jäävätkin,  ja  nyt  tuiee  meidän  näyttää,  että  olemme  op- 
pineet ei  ainoastaan  elämää  varten,  vaan  myös  osatak- 
semme  kuoha. 

—  Aikovatko  nuo  nuoret  myöskin  taisteluun?  Kes- 
tättekö te,  lapset,  niin  ankarassa  koetuksessa?  kysyttiin 
levottomasti.  Mutta  oppilaat  seisoivat  vakavina,  ja  yksi 
pojista  vastasi  rohkeasti:  —  Emmekö  ole  yhtä  hyviä  kuin 
pojat  ennenkin?  Kaikki  hekin  menivät  mukaan,  vaikka 
moni  oli  meitä  nuorempi. 

—  Älä  itke,  äiti,  lohdutti  toinen  nähdessään  itkevän 
äitinsä.  Jos  voitamme,  niin  rakennan  teille  oman  tuvan 
mieheksi  päästyäni,  mutta  jos  kuolen  —  ehkä  kuolette 
tekin. 

—  Älköön  mielenne  masentuko,  puhui  rehtori.  Vihol- 
linen tunkee  esiin  kuin  musta  virta  ja  luottaa  ylivoimaansa, 
kun  me  olemme  näin  pieni  kansa,  mutta  meidänkin  apum- 
me on  tulossa.  Me  tiedämme,  että  pääarmeija  on  matkalla 
ja  saattaa  olla  täällä  varsin  pian,  ja  siksi  täytyy  meidän 
pitää  puoliamme.  Isämme  ammensivat  voimansa  Hänestä, 
joka  ei  petä  koskaan,  ja  sitä  olen  opettanut  teidän  lapsil- 
lennekin  mikäli  olen  voinut.  Nämä  nuorukaiset  ovat  nyt 
valmiit  seuraamaan  minua  pattereille.  Oikea  asiamme 
antaa  heille  rohkeutta,  ja  rohkeus  antaa  voimaa.  Sitä  olen 
itse  kokenut  taistellessamme  Viipurin  muureilla.  Ei  tar- 
vitse kenenkään  peljätä,  että  Suomen  sankarimaine  meidän 
kauttamme  himmentyy.  Joko  elämme  tai  kuolemme, 
tehkäämme  se  kuin  miehet. 

—  Jumala  olkoon  kanssanne,  lapset!  kuului  nyyhkivä 
vastaus  monelta  taholta. 

Rehtori  astui  kirkkoon  ja  hänen  seurassaan  koulun- 

nuoriso  sekä  kaupungin  väestöstä  jokainen,  jolle  se  oli 
mahdollista.  Taalain  rykmentin  oli  nyt  vuoro  lähteä,  ja 
sijaan  astuivat  hämäläiset.  Synkkinä  ja  umpimielisinä 
ottivat  he  vastaan  tarjotut  vadit;  tuskin  ainoatakaan  sanaa 
lausuttiin. 

Tarjoilijain  joukossa  oli  Maria  innokkaimpia.  Hän 
oli  riisunut  sotilaspukuunsa  ja  oli  nyt  entisellään.  Silmät 
tuikkivat  tähtinä,  vieläpä  saattoi  huulilla  näkyä  haihtuva 
hymyilykin  noille  harmaantuneille  ja  jäykille  vanhuksille 
isän  nuoruuden  ajoilta.  Kaksi  heistä,  Kolmhalko  ja  Hohti, 
seisoivat  siinä  odottamassa  osaansa,  ja  heidän  rinnallaan 
oli  Tapani. 

—  Tässä  on,  pilaili  Maria  täyttäessään  heidän  vatinsa 
kauhalla.  Jokaisessa  annoksessani  on  yhdeksän  miehen  voi- 
ma.    Pysykää  miehinä! 

Kolmhalko  vastasi  tuimasti:  —  Jos  on  tarkoitus,  että 
armeijan  tulee  tapella,  niin  tappelemme  niinkuin  muutkin, 
mutta  yksi  sanoo  yhtä,  toinen  toista. 

—  Sanoja  on  maailmassa  yllinkyllin,  hymyili  Maria, 
rtiutta  onnellinen  on  se,  joka  kuuntelee  omaatuntoansa, 
sillä  se  ääni  antaa  rohkeutta  taistelussa  ja  rauhaa  kuole- 
massa.    Pelkäättekö  kuolemaa? 

Vanhus  loi  vakavana  silmät  taivasta  kohti  ja  synkkä- 
mielisyyttä kuvastui  hänen  huulillansa,  mutta  ääni  oli 
vankka,  kun  hän  vastasi:  —  Syntinen  raukka  pelkää  aina 
astua  Jumalan  eteen,  joka  häneltä  kysyy:  kuinka  olet 
elänyt  ja  mitä  tehnyt.  Mutta  lähteä  täytyy  jokaisen,  ja 
minä  kaadun  mielelläni,  kun  vain  taistelu  on  rehellinen. 

—  Entä  sinä,  Tapani,  jatkoi  Maria  ystävällisesti,  mitä 
sinä  sanot,  pelkäätkö? 

—  En  laisinkaan,  huudahti  poika  innostuneena.  Hu- 
sula  ja  minä  olemme  luvanneet  taistella  niin  rajusti,  ettei 
vihollinen  ehdi  silmiään  ristiä.  Kun  emme  voi  seisoa,  am- 
mumme vielä  maastakin  niin  kauan  kuin  elämme. 

—  Nyt  tunnette  sotamiesten  mielialan,  vastasi  Hohti 
ystävällisesti  katsellen  Mariaa,  mutta  mitä  te  itse  ajatte- 
lette? 

Äsken  niin  verevästi  punoittava  tyttö  seisoi  muuttu- 
neena kuin  kuu,  öisen  pilven  himmentäessä  sen  valoa. 
Mutta  arvelematta  vastasi  hän: 

— ■  Herran  ääni  on  kaikunut  sydämeeni  ja  minä  kuu- 
lin Hänen  sanovan:  Heidän  onnensa  on  katoava  niinkuin 
myrskyn  hajoittama  pilvi,  ja  heidän  toivonsa  kuin  ajettu 
lintu,  mutta  minä  tahdon  kätkeä  heidän  perintönsä  ja  var- 
jella sitä. 

Vanhukset  vaihtoivat  ihmetteleviä  silmäyksiä.  Kyllä 
kovalle  ottaa.  Mutta  Maria  jatkoi:  —  Sitten  kuulin  vielä 
saman  äänen  sanovan:  Minä  tahdon  kuulla  sinun  rukouk- 
sesi, ettei  sinun  työsi  ole  turha.  Sinun  pitää  julistaman 
minun  tahtoani  niinkuin  kylväjä,  joka  kylvää  jyvät  suven 
satoa  varten.  Se  ääni  peloitti  minut  ensin  melkein  kuoli- 
aaksi, mutta  sitten  on  se  minua  lohduttanut,  sillä  Jumalan 
sana  ei  petä.  Ja  hurmaantuneena  kohotti  hän  silmänsä 
ikäänkuin  tuntematonta  maata  kohti. 

Virrenlaulu  kuului  kirkosta,  ja  yhtenä  miehenä  pal- 
jastivat soturit  päänsä.  Ruokailu  lakkasi  hetkeksi,  ja 
kaikkialla  nähtiin  karkeat  kädet  ristissä  rukoukseen.  Löf- 
ving  seisoi  heidän  keskellään  ja  lauloi  mukana,  mutta  kun 
virsi  oli  loppunut,  puhkesi  hän  puhumaan: 

—  Hyvä  on  laulaa  ja  rukoilla,  mutta  lopuksi  riippuu 
kuitenkin  kaikki  mielentilasta.  Sentähden  tahdon  nyt 
Jumalan  kasvojen  edessä  kysyä  teiltä,  pojat,  ymmärrättekö 
että  te  vannotun  valanne  kautta  olette  valtakunnan  luot- 
tamusmiehiä ja  kuninkaamme  turvana? 

Komppaniat  kääntyivät  hänen  puoleensa,  mutta  ku- 
kaan ei  vastannut  sanaakaan. 

—  Kuulkaa!  huusi  kapteeni,  joka  seisoi  siinä  niin  vank- 
kana, kaikki  te,  jotka  palvelette  kuningastanne,  niin  sanon 
teille,  mitä  kruunu  on  meille  ja  me  kruunulle.  Nähkää,  ku- 
ningas on  saanut  valtakunnan  Jumalan  omasta  kädestä,  ja 
Kaikkivaltias  on  hänet  kerran  tuomitseva.  Mutta  kansalle 
on  kuningas  turva  ja  suoja.  Missä  vääryys  tunkee  esille,  siellä 
pitää  kuningas  huolta  siitä,  että  oikeus  voittaa.  Köyhillä  on 
oikeus  käydä  kuninkaissa,  kun  vääryys  tapahtuu,  ja  hyvä 

kuuiugas  tekee  oikeutta  kaikille,  koska  kuninkaan  edessä 
on  kauhistus  tehdä  väärin,  sillä  vanhurskaudella  istuin 
vahvistetaan. 

Väki  näkyi  myöntävän.    Kyllä  he  tuon  tiesivät. 

—  Sentähden,  nähkää,  jatkoi  Lötving,  on  kansan 
velvollisuus  suojella  kuningasta  ja  hänen  valtakuntaansa 
ei  ainoastaan  niitä  vihollisia  vastaan,  joita  nähdään,  vaan 
niitäkin  vastaan,  jotka  hiipivät  salassa. 

—  Se  on  totta!  Se  on  totisen  totta,  myönsivät  sota- 
miehet.   Kuninkaalla  on  monta  salassa  hiipivää  vilioUista. 

—  Niin  on,  mutta  jos  on  viholhsia,  niin  on  hänellä 
ystäviäkin,  ettekä  te  kai  tahdo  olla  huonoimpia. 

Väki  oh  vaiti,  eikä  moni  edes  katsahtanut  ylös. 

Mutta  kapteenin  katse  tunki  heihin  terävästi,  ja  tui- 
masti kysyi  hän:  —  Onko  teillä  niin  kiire  syömään,  ettei 
kukaan  jouda  vastaamaan?  Tai  kannatteko  sydämessänne 
pahaa?  Tahdotteko  ottaa  ruokaa  kuninkaan  kädestä  ja 
pysyä  uskollisina  ainoastaan  niin  kauan  kuin  aurinko 
paistaa,  mutta  juosta,  kun  myrskysää  tulee? 

Hohti  katseli  häntä  ja  vastasi  tyynesti:  —  Emme  ole 
juosseet  ennenkään. 

Moni  ympäristössä  mutisi,  että  hänen  sanansa  oUvat 
oikeita,  ja  Hohti  jatkoi  järkähtämättömän  tyynesti:  — 
Kun  vain  kaikki  ohsi  niinkuin  olla  pitää,  niin  me  kyllä 
teemme  mitä  tehdä  pitää  opettamattakin.  Mutta  jos  herrat 
pettävät,  menee  kaikki  sittenkin  hunningolle. 

—  Herrat?  toisti  Löfving.  Ketkä  herrat  pettävät? 
Mitä  puhetta  se  on?  Meidän  herramme  on  VVrangel,  ja 
häneen  kai  luotamme  niinkuin  itseemme.  Ja  Brandenburg, 
VVillebrand,   Bildstein,   missä   on   parempia   päälliköitä? 

—  Kyllä  niin  on,  mutta  voisi  toisinkin  olla,  kuului 
joukosta. 

—  Älkää  viskatko  lokaa  upseereihimme,  huusi  Löf- 
ving uhaten.  Puhdistakoon  itsekukin  kynnyksensä  edustan. 
Kohta  koetellaan  kaikkia,  ja  silloin  tahdon,  että  meidän 
pojat  ovat  parhaita.    Ymmärrättekö? 

—  Kyllä  ymmärretään! 

—  No  siis,  lupaatte  kunnialla  taistella  tänään,  niin 
ettette  saa  aikaan  vahinkoa  ettekä  häpeätä. 

—  Onhan  kunnia  parempi  kuin  häpeä. 

—  Kapteeni  seestyi:  —  Sepä  järkevästi  vastattu. 
Tiesin  kyllä,  että  meidän  pojat  olivat  kunnon  miehiä,  ja 
tiedätte  kai  tekin,  että  minä  teitä  kohtaan  menettelen 
rehellisesti. 

Martti  oli  vaieten  pysynyt  syrjässä,  mutta  kun  ei 
kukaan  vastannut,  vastasi  hän:  —  Ei  teitä  kukaan  epäile, 
mutta  muihin  ei  luoteta  suurestikaan.  Sanotaan  asiain 
olevan  huonolla  kannalla,  ja  tiesi  kuinka  lieneekään. 

—  Etkö  häpeä,  Martti,  liittyä  panettelijoihin  omaa 
isääsi  vastaan!  huusi  Löfving  julmistuneena.  Ellet  sinä 
luota  upseereihin,  kuka  sitten? 

Synkkää  mutinaa  kuului  usealta  taholta,  ja  Kolm- 
halko  lausui:  —  Martti  tietää,  että  on  sitä  nähty  kaval- 
tamista ennenkin,  ja  mitä  silloin  tapahtui,  saattaa  tapah- 
tua nytkin. 

—  Maa  ei  olisi  koskaan  joutunut  niin  surkeaan  tilaan, 
elleivät  herrat  olisi  pettäneet,  kuului  kiv ikäinen  ääni. 
Mutta  ei  Löfving  niitä  ole. 

—  Olinpa  minä  niin  tai  näin,  ärjäsi  Löfving  vim- 
mastuneena. Ellei  nyt  joka  mies  tee  velvolli-suuttaan,  niin 
paha  perii  meidät  kaikki. 

Arvattavasti  olisi  kapteeni  jatkanut  puhettansa,  mutta 
rumpu  vaati  lähtöön,  ja  jo  näkyi  toinen  osa  samaa  rykment- 
tiä astuvan  vuorostaan  lepäämään  ja  saamaan  virkistystä 
höyryävistä  saaveista.  Uusia  varoja  kannettiin  paikalle, 
ja  naiset  koettivat  uupumatta  tyydyttää  jokaista,  vaikka 
yksi   parhaista   oli  poistunut.     Mariaa    ei  näkynyt    enää. 

Taas  oli  tori  täynnä  tanakoita  hämäläisiä,  ja  taas  oli 
ruokailu  täydessä  käynnissä.  Mutta  vaikka  ihmisiä  oli 
kosolta,  ei  kuulunut  sanaakaan.  Soturit  istuivat  yrmcinä 
ja  mykkinä,  ja  naiset  paremmin  kuiskailivat  kuin  puhuivat. 
Tuolla  kaukana  torin  pohjoiskulmassa  huomattiin  vihdoin 
jonkinmoista  liikettä,  ja  kuului  hiljainen:  pois  tieltä,  kun 
majuri   Sprengtport   tyttärensä   seuraamana   raivasi   its^l- 

leen  tietä.  Korkeana  ja  vakavana  astui  hän  eteenpäin 
kirkon  portaille  saakka.  Maria  istuutui  korkeimmalla 
portaalla  seisovan  isänsä  jalkain  juureen.  Majuri  tar- 
kasteli hetkisen  torille  kokoontunutta  väkeä,  käski  viit- 
taamalla rumpalia  lyömään  pärrytyksen,  ja  kun  väki  kään- 
tyi hänen  puoleensa,  puhui  hän  varmalla  ja  tarmokkaalla 
äänellä: 

—  Kenraali  Wrangel  on  käskenyt  minua  kiittämään 
Lappeenrannan  asukkaita  sotamiesten  nimessä.  Armeija 
tietää,  että  se,  joka  kylässä  syö  leipää,  lähtee  sieltä  velalli- 
sena, ja  velkaamme  maksamme  tänään  verellämme.  Eikö 
niin,  pojat? 

Vastaus  viipyi,  ja  Sprengtport  jatkoi:  —  Nyt,  jos 
koskaan,  tulee  meidän  taistella  vaimojemmc  ja  lastemme 
pelastukseksi. 

Vanha  sotamies  nousi:  —  Totta  totisesti,  herra  majuri, 
mutta  eivät  kai  kaikki  ajattele  samoin,  koska  naisia  ja 
lapsia  on  kielletty  pakenemasta,  kun  kuultiin  että  vihol- 
linen lähestyy. 

—  Olen  kuullut  samaa  ennenkin,  vastasi  Sprengtport 
tyynesti.  Todellakin,  jotkut  näyttävät  uskovan,  että  tahal- 
lisesti tahdottiin  jättää  turvattomat  vihoUisten  käteen. 
Mutta  se  ajatus  on  siksi  jumalaton,  etten  ymmärrä,  kuinka 
se  on  päässyt  mihinkään  järkevään  päähän. 

—  Oudolta  kumminkin  näyttää,  mutisi  väestö. 

—  Ajatelkaa  itse,  jatkoi  Sprengtport.  Jos  olisi  ollut 
aikomus  jättää  Lappeenrannan  asukkaat  tuhottaviksi, 
emmehän  olisi  päätähavin  rientäneet  tänne.  Olisihan  ollut 
helppo  jättää  kaupunki  oman  onnensa  nojaan.  Linna 
heikkoine  varusväkineen  olisi  ollut  pian  voitettu,  eikä 
silloin  mikään  ohsi  estänyt  valloittajaa. 

Sprengtport  katseli  taas  kysyväisenä  ympärillensä, 
mutta  turhaan  odotettuaan  vastausta  jatkoi  hän:  —  Pa- 
rooni  Buddenbrock  on  pidättänyt  perheet  täällä,  kun  hän 
luuli,  ettei  meitä  koskaan  voitettaisi,  niin  kauan  kuin 
kaikkien  niiden  kohtalo,  jotka  meille  ovat  rakkaimmat, 
riippuu   voitoistamme  tai   tappiostamme. 


Vanha  sotamies  nousi  vieläkin:  —  Saattaa  olla  niin, 
mutta  minä  en  usko,  että  voitto  riippuu  meistä.  Tapella 
voimme,  minkä  voimat  riittävät,  mutta  voitto  riippuu 
siitä,  kenelle  Jumala  sen  suo. 

—  Siinä  olet  oikeassa!  Ja  oikein  on  myös,  että  etsim- 
me väkevyytemme  Jumalasta,  sillä  se  tuki  kestää  vielä, 
kun  kaikki  muu  kukistuu.  Senpätähden  ei  saa  yksikään 
ajatella  olevansa  niin  vähäpätöinen,  ettei  hän  mitään  voi. 
Mutta  ei  se  riitä,  että  toimitaan  reippaasti,  täytyy  myös 
toimia  esivallan  käskyn  mukaan,  sillä  ajaja  tietää,  kuinka 
matka  on  suoritettava,  eikä  hevonen. 

—  Mutta,  vastasi  sotamies,  jos  ajaja  ajaa  hullusti, 
niin  ovat  sekä  hän  että  hevonen  hukassa. 

—  Tietysti,  mutta  tässä  ei  ole  kuin  yksi  tie,  kunnian. 
Siinä  ei  erehdy  kukaan  meistä.  Vai  kuinka?  Onko  tääUä 
yhtäkään,  joka  ei  tunne  velvollisuuttansa  ruotsalaisena 
kuninkaallisena  soturina?     Onko? 

Vanha  sotamies  vastasi  vieläkin;  —  Herra  majuri, 
kunnian  tien  tunnemme  ja  kuljemmekin  sitä,  kunpa  vain 
muut   .   .    . 

—  Mitkä  muu?  Kuka  voi  kulkea  toista  tietä?  Tai 
kuka  luulee  voittavansa  enemmän  muulla  tavalla  kuin  me? 
Tiedättekö  ketään?  Katsokaa,  lähes  viisikymmentä  vuotta 
olen  ollut  sotamiehenä  ja  olen  oppinut,  että  vähäpätöisin- 
kin voi  tehdä  paljon  kuninkaalle  ja  maalle,  jos  hän  tahtoo 
ja  rohkenee.  Nahkaahan!  Siihen  aikaan,  kun  kuningas 
Kustaa  Aadolf  loistavana  voittajana  kulki  Etelä-Saksassa, 
jäi  kenraali  Horn  kauas  pohjoiseen  ja  oli  joutumaisillaan 
vihollisten  saarrokseen.  Hänelle  oli  vietävä  tärkeä  kirje, 
ja  sen  uskoi  kuningas  nuorelle  saksalaiselle  Rolandille  kah- 
den Stalhandsken  ratsastajan  seuraamana.  Matkalla  jou- 
tuivat he  luostariin,  jossa  enää  oli  vain  yksi  munkki,  tämä 
kun  sanoi  tahtovansa  kuolla  luostarissaan.  Mutta  Roland 
tiesi,  ettei  munkkeihin  ole  luottamista.  Vuorotellen  pidet- 
tiin vahtia,  ja  keskiyön  aikana  Roland  itse  valvoi.  Silloin 
huomasi  hän,  että  ylikerrassa  sytytettiin  kynttilä.  Jota- 
kin  se    tietää,    ja   hän   herätti   miehensä,    mutta   samassa 

näkyi  sadottain  ratsumiehiä  kiitävän  luostaria  kohti. 
Meidän  miehemme  koettivat  paeta,  mutta  portti  oli  sul- 
jettu, munkki  oli  kavaltanut.  Huonolla  ruotsillaan  huusi 
Roland:  spräng  port!  (räjähytä  portti),  ja  onneksi  löydet- 
tiinkin  holvista  ruutitynnyri.  Se  vietiin  portin  eteen. 
Ruuti  sytytettiin,  ja  osa  muuria  ja  portti  kukistuivat  kau- 
healla paukauksella.  Viholliset  ratsastajat  säikähtyivät  ja 
pakenivat,  mutta  Roland  miehineen  pelastui  pälkähästä, 
ja  monen  muun  vaaran  läpi  vihollisessa  maassa  toi  Roland 
tuon  tärkeän  kirjeen  Hornille,  mutta  kumppanit  sanoivat 
häntä  sittemmin  Sprengportiksi. 

Miehistö  katseli  vanhaa  majuriansa  säteilevin  silmin. 
Sehän  oli  hänen  oma  nimensä.  Ja  mikä  sankari!  Sprengt- 
port  puolestansa  katseli  väkeänsä  ja  sanoi:  —  Kaksikym- 
mentä vuotta  sen  jälkeen  aateloitiin  tämä  Roland,  joka 
oli  isäni,  ja  otti  nimekseen  Sprengtport,  muistoksi  siitä, 
kuinka  Jumala  oli  hänet  ihmeellisesti  pelastanut. 

Kornatus  oli  seisonut  syrjässä,  mutta  astui  nyt  esiin 
ja  teki  kunniaa  majurille.  —  Minä  olen  nuorena  Puolassa 
palvellut  isänne  johdolla,  sanoi  hän,  ja  olin  saapuvilla, 
kun  teidän  isällenne,  kapteeni  Sprengtportille,  Gordin  ryk- 
mentin edessä  kenraali  Wrangel  antoi  kuninkaan  nimessä 
kultaketjut  siitä,  että  hän  oli  oman  henkensä  uhalla  pelas- 
tanut kenraali  Wittenbergin. 

Näitä  vanhoja  muistelmia  kuullessaan  unohti  äsken 
niin  alakuloinen  miehistö  omat  huolensa.  Kunniakkaita 
aikoja,  jaloja  voittoja,  huudettiin  riemuiten. 

—  Tuolla  tulee  kenraali  Wrangel  itse,  huudahti  Sprengt- 
port,  nähdessään  hänen  Brandenburgin  seurassa  pyrkivän 
hänen  luoksensa:  —  Ette  te  tänä  vuonna  kuole,  herra  ken- 
raali, jatkoi  hän  pilaillen,  puhuimme  vast'ikään  isästänne. 

—  Isästäni?  toisti  VVrangel.  Onko  täällä  vielä  ketään, 
joka  muistaa  häntä. 

Kornatus  teki  kunniaa.  —  Minun  isäni  isä  oli  yksi 
niistä  kolmestasadasta  suomalaisesta,  jotka  isänne  komen- 
nossa kulkivat  Lech-virran  yli.  Isäni  isän  jälkeen  tuli 
.'armeijaan  isäni,  ja  hän  mainitsi  aina  Kaarlo  Kustaa  VVran- 

gelln  Ruotsin  parhaimpien  miesten  joukossa.  Kerroin 
tässä,  kuinka  tuo  jalo  kenraali  antoi  kapteeni  Sprengt- 
portille  kuninkaan  ketjut. 

—  Siinä  kertomuksessa  on  perää,  vastasi  Wrangel. 
Mutta  tiedättekö  millä  sanoilla  kuningas  antoi  tämän 
tehtävän   isälleni. 

Ei,  sitä  ei  tietänyt  kukaan. 

—  Sano  Sprengtportille,  oli  kuningas  lausunut,  että 
lähinnä  Jumalaa  tulee  minun  kiittää  häntä,  että  Witten- 
berg vielä  on  hengissä.  Siinä  miehessä  olisin  menettänyt 
sankarin,  joka  opetti  minut  voittamaan.  Sano  hänelle 
niinikään,  että  kultaketjuni  on  kallisarvoinen,  mutta 
teräsketju  on  vieläkin  kallisarvoisempi,  kun  siinä  on  niin 
aito  renkaat  kuin  Wittenbergin  suomalaiset  pojat. 

Näiden  sanojen  jälkeen  seurasi  yleinen  vaitiolo,  mutta 
soturien  tuimat  kasvot  säteilivät  iloa.  Kaikki  epäluulo 
oli  unohtunut,  ja  monessa  silmässä  kimalteli  kyynel. 

Wrangel  katseli  tuttua  joukkoansa,  ja  hänenkin  sil- 
missään kimalsi  kostea  välke.  —  Ruotsin  suuret  kuninkaat, 
sanoi  hän,  ovat  ymmärtäneet  luoda  sankareita.  Sentähden 
heitä  miehet  seuraslvatkin,  tehden  mahdottoman  mahdol- 
liseksi. Ja  nyt,  kuten  silloin,  kuuluu  teille  kuninkaanne 
käsky.     Oletteko  valmiit,  pojat? 

—  Olemme,  olemme,  kaikui  riemuisa  vastaus,  ja 
kaikki  ponnahtivat  pystyyn.  Wrangel  viittasi,  rumpu  alkoi 
päristä,  rivit  järjestyivät,  ja  tuokiossa  oli  tori  tyhjänä. 

Naiset  olivat  tehtävänsä  suorittaneet,  ja  jokainen 
rupesi  nyt  kokoamaan,  mitä  oli  tuonut,  viedäksensä  sen 
kotiin.  Maria  auttoi  heitä,  mutta  koneellisesti  ja  hajamie- 
lisenä, sillä  Tasman  puheet  riehuivat  hänen  sielussaan  ja 
painoivat  häntä  yhä  raskaammin,   kun  hän  ei  rohjennut 

turvautua  isäänsä,  joka  kaikista  vähimmin  olisi  talitonut 
moista  kuulla.  Tuliko  hänen  noudattaa  Tasman  neuvoa, 
ja  mikä  olisi  semmoisen  rohkean  teon  seurauksena?  Mikä 
edesvastuu  hänelle  ja  kaikille  niille,  jotka  ehkä  noudat- 
taisivat hänen  kehoitustaan?  Mutta  —  mistä  oli  tämä 
ihmeellinen  nainen  saanut  ilmoituksensa,  ja  miksi  oli  hän 
kääntynyt  Marian  puoleen,  jollei  senvuoksi,  että  kumpikin 
oli  korkeamman  vallan  valitsema  maan  pelastukseksi. 
Ja  mikä  onni  olisikaan  sauda  välikappaleena  korkeimman 
kädessä  kääntää  kaikki  suru  iloksi.  Jumala  näki  hänet, 
hän  näki,  että  Maria  tahtoi  ajaa  hänen  asiaansa,  ja  hän 
oli  antava  apua. 

Suurella  vaivalla  sai  Maria  kootuksi  joukon  noita 
uupuneita  naisia  ja  huusi  korkealla  äänellä:  —  kuulkaa 
minua  kaikki!  Älkää  enää  ajatelko  taistelua.  Tänään  on 
turhaa  ryhtyä  aseisiin.  Minä  tiedän  pelastuksen  keinon, 
jos  seuraatte  minua.     Joutukaamme  miesten  edelle. 

Lähimmät  kuuntelivat  häntä  ihmeissään,  mutta  kau- 
kaisemmat tuskin  tiesivät,  että  hän  puhui.  Heidän  aja- 
tuksensa liikkuivat  toisaalla,  ja  nyt  täytyi  heidän  saada 
selko  siitä,  mitä  ne  kimakat  huudot  tiesivät,  joita  äkkiä 
nousi  läheisestä  talosta.  Mariakin  ja  häntä  ympäröivät 
naiset  kääntyivät  niinikään  sinne  nähdäksensä  ja  kuul- 
laksensa jotakin  todellista,  sillä  olivathan  Marian  puheet 
pelkkiä  lapsellisia  unelmia.  Kaikki  riensivät  siis  portille, 
jossa  väki  tunkeili  huutaen  ja  viittaillen  pihaan  päin. 

—  Mitä  se  on?  Mitä  se  on?  huusivat  naiset  tf^rilt  t 
ja  riensivät  sinne  päin. 

—  Ettekö  näe?!  Epäjumala,  kuultiin  porttikäytävaMa. 

—  Epäjumala!  Epäjumala,  toistivat  toiset  ikäänkuin 
kaikuna. 

Pihassa  kasvoi  vanha  pihlaja,  ja  sen  tuuheissa  oksissa 
heilui  paimen  pyhävaatteissaan,  lehmännahka  hartioilla, 
sarvet  riippuen  rinnalla.  Lähemmin  tarkastaessa  huomat- 
tiin, öttä  tuo  kumma  ei  ollutkaan  paimen  itse,  vaan  hänen 
vaatteensa,  jotka  olivat  täytetyt  nuken  muotoon,  ja  tämän 
oudon     kummituksen     vnipärille    rvhmittyivät     katselijat. 

Joukon  keskellä  seisoi  Leena  korkeana  ja  mahtavana,  ja 
hänen  edessään  seisoi  paimenen  pieni  ja  kuihtunut  vaimo 
itkien.     Kaikkialla  kysyttiin,  mitä  oli  tekeillä. 

—  Mitä  on  tapahtunut?  Kuka  tuolla  riippuu?  Miksi 
itkette,  Piata? 

—  Sanovat  minua  pakanaksi  ja  noidaksi,  nyyhkytti 
akka.  Siinä  kiitos  vaivastani.  Minäkin  tahdoin  auttaa 
kuningasta  ja  maata. 

—  Mainio  apu!  huusi  Leena  ylenkatseellisesti.  Hän 
pilkkaa  Jumalaa.  Ihmekö  siis,  että  hukumme.  Kun  muut 
kokoontuvat  kirkkoon  Jumalaa  rukoilemaan,  haalii  hän 
paholaisen  puuhun! 

—  Valehtelette!  huusi  Piata.  Olenhan  sanonut,  että 
siinä  on  paimen  ja  lehmä, 

—  Hän  vain  sanoo  niin,  meluttiin  joukossa.  Tuo 
kuva  hankkii  kirousta  kaupungille. 

—  Ettekö  enää  usko  Jumalaan,  koska  otatte  paho- 
laisen avuksi?  kysyi  Leena  vakavasti.  Mutta  Piata  vas- 
tasi rohkeasti:  —  Olen  kristinuskoon  kastettu  niinkuin  tekin, 
mutta  kun  jokaista  kehoitettiin  tekemään  minkä  voi  ar- 
meijan hyväksi,  päätin  minäkin  tehdä  mitä  kykenin.  Koe- 
tin siis  viimeistä  keinoa  saadakseni  elukat  ja  ukkoni  takai- 
sin. —  Sitten  kertoi  Piata  rivakasti  kuinka  hän  ollessaan 
muiden  vankien  kanssa  Venäjällä  oli  oppinut  hankkimaan 
takasin  kadonneita  ihmisiä  ja  kaluja.  Tarvitsi  vain  ripustaa 
puuhun  jotakin  kadonneen  näköistä  ja  lukea  loitsuja,  niin 
se  kyllä  palajaa,  jos  se  vain  on  hengissä.  Sitä  varten  oli 
hän  käyttänyt  ukkonsa  vaatteita  ja  lehmänvuotaa. 

Ympärillä  seisovat  olivat  hämmästyksissään  eivätkä 
tietäneet  mitä  sanoa,  mutta  voitonvarmana  jatkoi  Piata:  — 
Se  keino  ei  petä.  Jos  elukat  ovat  hengissä,  niin  ne  kyllä 
palaavat,  ja  ukko  myöskin. 

Leena  valmistui  jo  nuhtelemaan  Piataa  hänen  syn- 
nistään, mutta  samassa  kuului  huutoja: 

—  Katsokaa,  tuolla  hän  tulee,  tuolla!  Ja  nyt  viitta- 
sivat portilla  seisovat  torin  vastakkaiseen  laitaan,  josta 
ilmaantui  paimen  ikäänkuin  pilvistä  pudonneena. 

—  Kas,  kas,  tuolla  hän  tulee,  huusi  koko  muu  joukko. 
Assari  se  on!  Ja  sitten  riensivät  nuoret  ja  vanhat  katsomaan 
häntä,  kun  hän  lähestyi  tomuisena,  repaleisena,  ontuvana 
ja  itkien. 

—  Missä  olet  ollut?  Mistä  tulet,  sinkoilivat  kysy- 
mykset sekaisin. 

—  Kaukaa,  kaukaa,  voi!  Kasakat  ottivat  kiinni.  Voi, 
voi!  raahasivat  perässään,  kunnes  Armilan  luona  toiset 
kasakat  sitoivat  hevosen  selkään. 

—  Kun  et  kuollut. 

—  Vähällä  oli. 

—  Oletpa  paljon  kärsinyt. 

—  Ja  olenpa  paljon  maailmaa  nähnyt.  Voi,  kuinka 
paljon  kuullut.    Voi,  minua  poloista. 

—  Ymmärsitkö  vieraitten  puhetta. 

—  Olihan  niissä  suomalaisia  Viipurin  puolelta.  Oli 
siellä  veljenikin.  Kolmenkymmenen  vuoden  perästä  tun- 
simme toisemme.  Rauhan  jälkeen  jäi  hän  sinne  ja  minä 
tänne. 

—  Mitä  tahtoi  kasakka?     Miksi  otti  sinut  kiinni? 

—  Luulivat,  että  tiesin  paljonko  väkeä  täällä  oli  ja 
paljonko  vielä  odotettiin.    Voi,  voi! 

Uteliaisuus  ja  jännitys  lisääntyivät  ja  kysymyksiä 
sinkoili  kaikkialta.  Tahdottiin  tietää,  mitä  ukko  oli  sanonut 
ja  uskottiinko  häntä. 

—  Täytyihän  heidän  uskoa.  Minä  pyysin  heitä  kat- 
somaan minua  ja  sanoin:  —  Armolliset  herrat,  näytänkö 
minä  sellaiselta,  joka  istuu  suurten  neuvostossa  ja  katselee 
heidän  kirjojansa.  En  tiedä  edes  montako  täitä  on  pääs- 
säni, saatikka  montako  kuninkaalla  on  miestä. 

—  Mitä  siihen  sanottiin? 

—  Naurettiin,  ja  eräs  loistava  herra  antoi  minulle 
nämä  kolikot  ja  käski  antaa  minulle  ruokaa.  Voi,  kun 
olisivat  antaneet  minun  niellä  heidän  kylmää  terästänsä. 

Ympärillä  seisovat  aavistivat,  että  Assarilla  vielä 
oli  jotakin  sydämellään,  ja  tekivät  uudelleen  kysymyk- 
siä, että  saataisiin  täysi  selko  kaikesta,  mutta  lyhyet  ja 

katkonaiset  olivat  paimenen  vastaukset.  Saatiin  kuiten- 
kin seiviJle,  että  hän  veljensä  kanssa  oli  ajanut  Virojoelle, 
ja  että  hän  sieltä  milloin  jalkaisin  milloin  ratsastaen  yksin 
oli  käynyt  Myllykylässä.  Siellä  oli  hän  nähnyt  ruotsalaisten 
tekevän  karjakauppaa  venäjänkarjalaisten  kanssa.  Sota- 
miehet olivat  puhuneet  lähdöstä  Lappeenrannan  avuksi, 
mutta  ei  kukaan  tietänyt  milloin  mennään,  ja  moni  luuli, 
että  aiottiin  pysyä  vihollista  odottamassa  joko  Mylly- 
kylässä tai  Haminassa. 

Kysymyksiä  ja  vastauksia  jatkui  vielä,  kun  joukko 
Karjalan  rakuunoita  saapui  järven  puolelta,  jossa  olivat 
hevosiansa  juottaneet.  Ihmetellen  katselivat  ratsumiehet 
levotonta  ihmisjoukkoa;  kun  sieltä  viitattiin  heitä  lähesty- 
mään, lähtivät  hekin  portin  luo.  Siellä  näkivät  he  paime- 
nen istuvan  maassa  mykkänä  ja  murtuneena.  Hänen 
ympärillään  hälistiin  ja  kerrottiin  kilpaa  mitä  oli  tapah- 
tunut. Yksi  rakuunoista  lausui  vihdom  ylenkatseellisesti: 
—  Hän  valehtelee;  emme  me  kaikkia  ämmäin  juoruja  usko. 

—  Saatte  uskoa  mitä  tahdotte,  alkoi  paimen  uudella 
tarmolla,  mutta  Myllykylässä  olen  oUut,  ja  asiaa  minulla 
sinne  oh. 

—  Mitä  asiaa? 

—  Veljeni  oli  luvannut  venäläisille  herroille,  että  hän 
vie  kirjeen  ruotsalaiseen  pääkortteeriin  ja  samassa  tiedus- 
telee aikovatko  he  lähteä  Lappeenrantaan.  Mutta  Samppa 
kuuluu  Venäjän  kruunun  alle,  ja  tiesi  saavansa  hengel- 
länsä  maksaa,  jos  hänet  otetaan  kiinni,  ja  sitten  pyysi  hän 
minua  kirjettä  viemään.  Jumala  armahtakoon  minua 
vaivaista  syntistä! 

—  Ehkä  kävit  vihollisten  asioita  hyvästä  maksusta? 
kysyi  yksi  ratsumiehistä. 

—  Rahaa  sain  ja  enemmän  luvattiin,  mutta  raha  ei 
vihan  päivänä  auta.  Olin  aikonut  salata  kaikki  ihmisten 
silmiltä,  mutta  Herran  ääni  kaikuu  sielussani  tuomiopa- 
suunana, ja  minun  täytyy  tunnustaa.  Vein  kirjeen  ruot- 
salaiseen leiriin  ja  vastauksen  takaisin  ja  kerrom  viholli- 
selle kaikki,  mitä  tiesin  ja  kuulin  pääkortteerissa  ja  Hami- 

nassa.  Mutta  väärä  tie  on  Herralle  kauhistus,  ja  Hänen 
vihansa  polttaa  päätäni  kuin  tuli.  \'oi,  kaikkivaltias  Ju 
mala! 

—  Kuinka  saatoit  meidät  kavaltaa? 

—  Niin,  miten  saatoin?  Samppa  vakuutti,  ettei  so- 
dasta tule  juuri  mitään.  Hän  oli  kuullut,  että  Venäjän 
sotajoukkoja  oli  kielletty  tekemästä  vahinkoa  Suomessa. 
Hän  sanoi,  että  meidän  oli  parasta  pitää  rauhaa  kasakan 
kanssa,  sillä  sitten  on  Ryssäkin  meille  leppeä. 

—  Kuulkaa  tuota  viekkautta,  huusi  väki.  Mekö  ka- 
valtaisimme laillisen  kuninkaamme?    Sinä  Juutas! 

Paimen  istui  kokoon  lyyhistyneenä  ja  sortuneena  kuin 
tallattu  ruoko.  Kädet  riippuivat  ristissä  polvien  välissä,  sil- 
mät tuijottivat  sammuneina  ja  ensin  niin  tarmokas  ääni  oli 
kuollut  ja  väsynyt,  kun  hän  jatkoi:  —  Niin  kauan  kuin 
Samppa  puhui  minulle  ja  minä  kävin  hänen  asioillaan,  oli 
mieleni  paatunut,  enkä  välittänyt,  vaikka  omatunto  soi- 
masi. Mutta  kun  näin,  että  hän  antoi  Ruotsin  herrojen 
kirjeen  kasakalle,  ja  kun  minulle  sitten  annettiin  rahaa, 
löi  Jumalan  tuomio  minua  knin  ukkonen,  ja  minä  työnsin 
puukon  Sampan  sydämeen.  Kuollut  makaa  nyt  Virojoen 
rannalla,  hänen  rahansa  ovat  syvyydessä,  ja  veljeni  veri 
huutaa  jäljissäni  missä  kuljenkin.  Virutin  käteni  ja  mekkoni 
virrassa,  mutta  se  ei  auta.  Tiedän,  että  olen  kadottanut 
sieluni. 

Kaikki  kuulijat  katselivat  kelmeinä  ja  hämmästy- 
neinä toisiansa.  £i  epäillyt  enää  kukaan  paimenen  sanojen 
totuutta.  Rakuunat  käänsivät  musertuneina  hevosensa 
ja  riensivät  toverien  luo,  ja  muut  erosivat  kauhistuneina 
hänestä.  Suuressa  sieluntuskassaan  hän  ei  jaksanut  enää 
nousta;  hänen  vaimonsa  yksin  jäi  paikalle,  kelmeänä  ja 
jähmettyneenä,  eikä  hänkään  enää  voinut  lohdutt.ia  eikä 
itkeä. 

Kauhun  valtaamana  lähti  .Mariakin  muiden  joukossa. 
Tasman  sanat  ja  kaikki  mitä  hän  oli  aikonut  puhua  nai- 
sille oli  kuin  hävinnyt.  Ei  sitä  kukaan  ollut  kuullutkaan. 
Hänen  ainoa  ajatuksensa  oli  nyt  päästä  isän  luo  ilmoitta- 

maan  hänelle  kaikki.  Kiireisesti  kuin  lintu  riensi  hän  pat- 
terin luo.  Sieltä  voisi  hän  silmäillä  ympäri  laaksoa  ja  löy- 
tää isänsä.  Mutta  taas  tuli  Tasma  häntä  vastaan,  ja  samassa 
palasivat  hänen  muistiinsa  tietäjättären  sanat.  Tuliko 
tuo  mahtaja  kuulemaan  naisen  vastausta? 

Maria  pysähtyi  Tasman  eteen  ja  sanoi  nöyrästi:  — 
älkää  suuttuko.     Se  on  ollut  minulle  mahdotonta. 

—  Niin,  sen  tiedän.  Kaikki  mikä  lähtee  ihmistahdosta 
on  mahdotonta. 

—  Eikö  se  siis  ollut  pyhä  käsky,  jonka  te  ilmoititte? 

—  Ei,  se  lähti  siitä  kauhistuksesta,  jonka  näin.  Se 
tuli  minusta  itsestäni  ja  raukesi  tyhjäksi.  Kohta  liikkuu 
kuoleman  tanssi  täällä  rannasta  rantaan  ja  verisiä  kyyne- 
leitä valuu  hiekkaan.  Hän  viittasi  sormellaan  harjulle, 
josta  Martti  nyt  astui  alas.  —  Näetkö  tuota;  hän  etsii  sinua. 
Rakastatko  häntä.? 

Maria  katseli  Marttiin  päin  ja  vastasi  varmana:  — 
Ettekö  tiedä,  että  me  seuraamme  toisiamme  joko  elämään 
tai  kuolemaan?  Ja  sitten  riensi  hän  Marttia  kohden. 

Martti  ojensi  hänelle  kätensä,  ja  kun  Maria  siihen 
tarttui,  laski  hän  siihen  kultasormuksen. 

—  Saanko    minä    tämän,    kysyi    Maria    punastuen. 

—  Saat;  jos  en  enää  palaa,  olet  sittenkin  ainiaaksi 
omani. 

Maria  pisti  sormuksen  sormeensa,  ja  Martti  jatkoi: 

—  Olen  etsinyt  sinua,  minun  täytyy  sanoa  sinulle 
jäähyväiset. 

Maria  katseli  häntä  hämmästyneenä.  -  -  Tiedäthän, 
että  tulen  mukaasi.    Tahdon  seisoa  rinnallasi. 

—  Et  saa  tulla.    Et  saa! 

—  Sekö  sinun  lupauksesi  olikin? 

—  Sinun  paikkasi  ei  ole  kasakan  tiellä.  Tunnen  itseni 
ja  tiedän,  että  jos  kaadut  haavoitettuna  tahi  kuolleena, 
riiin  uupuu  voimani  ehkä  juuri,  kun  sitä  parhaiten  tarvitaan. 

Maria  tahtoi  keskeyttää  häntä,  mutta  hän  ei  kuuHut, 
jatkoi    vain    intohimoisesti:   —  Olet    ollut    auringonvaloni 


»44 

pimeydessä,  ainoa  tähteni  autiossa,  ja  nyt  ottaisin  sinut 
mukaan  kurjuuteemme.     £i,  ei! 

—  Siten  et  saa  minua  suojella,  lausui  Maria,  kirkas- 
tunut ilme  kauneissa  kasvoissaan,  ja  viittasi  taivaanran- 
taa kohti,  jossa  purppurakajastus  hajoitti  pilvet  ja  loi  nii- 
hin punertavan  valon.  —  Katso,  Martti!  Mitä  on  tuo  kajas- 
tus sitten,  kun  aurinko  on  sen  sammuttanut?  £i  muuta  kuin 
vaalennut  hattara.  Ja  mitä  on  tähdenlento  avaruudessa? 
Haihtuva  loiste  vain,  joka  sammuu  yöhön.  Mutta  kumman- 
kin muisto  on  meille  rakas,  koska  se  levitti  kauneutta 
taivaaseen  ja  maahan.  Lyhyt  ja  nopea  oli  heidän  kulkunsa, 
mutta  minä  tyydyn  tähän  kohtaloon,  jos  saamme  sammua 
niinkuin  ne. 

—  Oi,  Maria,  tahdon  sanoa  sinulle  kaikki.  Meillä  ei 
ole  enää  mitään  toivoa.  Armeija  on  kavallettu,  etkä  sinä 
jaksa  minua  seurata  siinä,  mikä  nyt  tapahtuu. 

—  Jumalan  pyhässä  nimessä,  mitä  tarkoitat? 

Mutta  hän  ei  vastannut.  Silloin  nojasi  Maria  päänsä 
hänen  rintaansa  kuumien  kyyneleiden  valuessa  hänen  sil- 
mistään. —  Herra  varjelkoon  sinua!  Älä  unohda  sitä  tietä, 
jota  sinun  tulee  astua. 

Martti  sulki  hänet  kiihkeästi  syliinsä,  mutta  Maria 
vetäytyi  pois,  tarttui  hänen  käteensä  ja  vei  hänet  Tasman 
luo.  Hän  oli  Marian  viimeinen  toivo,  ehkä  antaisi  tieiäjä- 
tär  vielä  neuvon.  Molemmat  pysähtyivät  tämän  mahtajan 
eteen,  joka  kelmeänä  katseh  molempia  nuoria.  Hän  kohotti 
kätensä  ja  laski  sen  lempeästi  Martin  paljastetulle  päälle 
sanoen  vapisevalla  äänellä:  —  Jos  seisoisit  siellä  mihin 
kuulut,  niin  olisit  toinen  kuin  olet.  Rakas  lapsi!  Ja  Tasma 
itki.  Hän  ei  ollut  enää  tuo  korkea,  kaikkitietävä  mahtaja, 
hän  oli  vain  nainen  sydän  surua  täynnä.  Mutta  hän  ei 
tahtonut  enää  kantaa  tätä  surua  yksin.  Nuo  kaksi  tietä- 
kööt  kaikki  sitten;  hän  tyytyväisenä  kuolee. 

Väristys  kävi  Martin  ytimiin  saakka.  Hän  tahtoi  pois 
ja  kysyi  keskeyttäen  päättävästi:  —  Onko  tämä  tyttö, 
jonka  äsken  suljin  rintaani  vasten,  kerran  oleva  omani 
alttarin   edessä? 

Tasma  seisoi  muuttuneena.  Kyyneleiset  silmät  syt- 
tyivät taas  ja  katselivat  ikäänkuin  kaukaisuuteen:  — 
Tänään  hän  on  sinun,  mutta  pappi  ei  koskaan  lue  siunaus- 
taan teille. 

—  Kaatuuko  Maria  tahi  minä  taistelussa? 

—  Sinä  kaadut  syvemmälle  kuin  jos  sinuun  kuolema 
iskisi,  ja  silloin  kätkee  teidän  välinen  side. 

—  Oi,  ei  koskaan  minun  olisi  pitänyt  teitä  kuulla! 
huusi  Martti  kauhistuneena  ja  riensi  pois. 

Kuumetta  kiiluvin  silmin  katseli  Tasma  menevää  ja 
lausui  hiljaa:  —  Ikäänkuin  sillä  pelastuisit  itsestäsi.  Voi, 
Lappeenrantaa!  Miksi  eivät  nuo  harjut  korkeine  honkineen 
vieri  sinua  kätkemään  ennenkuin  kaiken  maailman  suru 
pusertaa  valituksia  pitkin  kauniita  rantojasi. 

Maria  risti  kauhistuneena  kätensä:  —  Miksi  tulee  mei- 
dän  kärsiä   niin   äärettömästi? 

—  Ihmeellinen  on  elämä,  tyttö,  ihmeellinen  on  kuo- 
lema, mutta  kohtalo  on  käsittämättömin.  Ikäänkuin  kol- 
me sisarta  käyvät  ne  käsi  kädessä  ja  vaihdellen  ympäril- 
lämme. Yksi  antaa  alun,  toinen  tekee  lopun  ja  kolmas 
ohjaa  vaelluspäivämme.  Kaikki  pyytävät  kohtalon  suo- 
siota, mutta  järkähtämättömänä  jakelee  se  lahjojaan  aino- 
astaan sen  käskyn  mukaan,  jonka  asioilla  se  käy.  Toi- 
nen saa  iloa,  toinen  surua,  toinen  jää  alhaiseksi,  toinen  tulee 
suureksi.    Kuka  saa  onnen?    Tiedätkö  kuka  sen  saa? 

—  Kuka? 

—  Se  joka  voi,  kun  kaikki  on  lopussa,  sanoa:  —  Herra, 
olen  löytänyt  sinut.  Kiitos  kaikesta.  Usko  minua,  tuska  ja 
kärsimys  ovat  portaita,  jotka  vievät  ylös  iankaikkiseen 
elämään.  Älä  poikkea  tieltäsi  oikeaan  äläkä  vasempaan, 
sillä  jos  tahdot  välttää  suoran  tien  vaivoja,  kohtaa  sinua 
turmio  sivuteillä.  Tässä  näet  yhden,  joka  tahtoi  vältellä, 
mutta  musertui  pirstaleiksi. 

—  Suruako  elämä  siis  yksinomaan  tuottaa? 

—  Elämä  tuottaa,  mitä  elämän  herra  sallii.  Et  ym- 
märtänyt itse  valita  kohtaloasi  silloin,  kun  et  vielä  ollut 

olemassa,   ja   nyt   et    tiedä,   eikö   korkeimmassa   halussasi 
piile  sinun  katkerin  tuskasi. 

—  Ja  kuitenkin  neuvoitte  itse  minua  poloista  estä- 
mään taistelua. 

—  Niin  tein.  Sieluni  näki,  että  se  tie  oli  olemassa, 
ja  uskoin,  että  Jumala  tahtoi  johtaa  teitä  sinne  minun  kaut- 
tani. Mutta  hän  ei  tahtonut.  Scntähden  et  voinut  päästä 
perille. 

Heikko  toivo  virisi  Mariassa,  ja  uudella  tarmolla 
huudahti  hän:  —  Voin  päästä  vielä.  Tulkaa  mukaan. 
Riennän  Lascyn  leiriin  ja  heittäydyn  Lascyn  jalkain  juu- 
reen. Pyytäköön  mitä  lunnaita  tahansa,  minä  lupaan  ne 
ja  pidän  sanani,  jos  hän  odottaa  yhden  päivän.  Ei  ole 
vielä  hian   myöhäistä. 

Tasma  hymyili  surullisesti:  —  Semmoinen  kuin  sinä, 
olin  minäkin  muinoin.  Nuorena  uskotaan  ja  voidaan  kaikkea, 
mutta  kun  loppu  on  joutumassa,  silloin  olemme  oppineet 
tuntemaan  voimattomuutemme.  Puolinaiseksi  jää  elämän 
työ,  enimmäkseen  sirpaleista  kootuksi,  ja  ainoa,  mikä  to- 
dellakin on  meidän,  on  halumme  saada  sovitetuksi  se, 
mikä  on  erehdyksestä,  ymmärtämättömyydestä  tahi  syn- 
nin   tähden   tehty. 

Heltyneenä  seisoi  Maria  liikahtamatta  ja  sanaa  sano- 
matta. Tuon  ihmeellisen  naisen  tuskallinen  katse,  ja  ehkä 
vielä  enemmän  nuo  kamalat  sanat  Martille,  musersivat 
taas  hänen  rohkeutensa,  ja  katsomatta  Tasmaan,  purs- 
kahti hän  itkuun  ja  nyyhkytti  ääneen:  —  Olen  huutanut 
Jumalalle  läpi  taivaan  ja  maan,  mutta  hän  ei  kuule  minua. 
Hän  on  kätkenyt  itsensä,  ja  auttajani  on  poissa. 

—  Huuda  niin  kauan  kuin  sydämesi  sykkii.  Elämä 
on  minulle  opettanut,  että  hän  vihdoin  kuulee.  Älä  päästä 
epäilystä  sieluusi,  sillä  sen  lähettää  perkele.  —  Ja  kirkas- 
tunein katsein,  ikäänkuin  ei  olisi  kuulunut  enää  tähän 
maailmaan,  katsoi  Tasma  taivaaseen  ja  puhui: 

—  Herra,  sinä  näet  minut,  niinkuin  näit  minut  ensi 
päivästäni  saakka  ja  niinkuin  näit  minun  harhailevan 
maailmalla.    Onni  huusi  maan  yrttitarhasta:    Olen  täällä! 

Ja  viha  minussa  huusi:  Minä  olen  onni!  Kuolema  sanoi: 
Minulla  on  onni;  ja  maa,  meri  ja  ilma  huusivat:  Onni  on 
täällä,  ota  se!  Ja  ne  ahdistivat  minua,  mutta  en  löytänyt 
mitään,  ennenkuin  sieluni  luopui  omasta  itsestään,  ja  minä 
kohtasin  sinut,  Herra,  joka  sanot:  Sinun  syntisi  annetaan 
sinulle   anteeksi. 

Marian  kyyneleet  olivat  lakanneet  vuotamasta,  mutta 
hän  ei  voinut  lähteä.  Hän  seisoi  kuin  patsas,  ja  vihdoin 
kääntyi  Tasma  hänen  puoleensa  ja  sanoi:  —  Sinä  et  kuole 
vielä.  Me  seuraamme  toisiamme  toisiin  seutuihin,  kvin  maa 
on  valkean  lumen  peitossa.  Olen  nähnyt  sen,  ja  sentähden 
se  toteutuu. 


Wrangelin  joukot  olivat  järjestetyt  taisteluun.  Ty- 
kistö hallitsi  kukkulaa  etelässä,  ja  alempana  seisoi  jalka- 
ja  ratsuväki.  Oikeana  siipenä  oli  500  sörmlantilaista  ja 
500  taalalaista.  Edellisiä  komensi  everstiluutnantti  Vasa- 
borg,  jälkimäisiä  eversti  Gripenhjelm.  Keskustassa  sei- 
soi 500  hämäläistä,  joita  johti  eversti  Bildstein,  ja  500  länsi- 
pohjalaista  eversti  Du  Rietzin  johtamina.  Vasemman 
siiven  muodostivat  eversti  Willebrandin  johdossa  300  vär- 
vättyä sotamiestä  ja  500  savolaista  majuri  Fieandtin  ko- 
mennossa. Ratsuväki,  500  karjalaista  rakuunaa,  oli  ase- 
tettu kummankin  siiven  ääriin  everstiluuttnanti  Branden- 
burgin    komennettaviksi. 

Äskeinen  levottomuus  oli  vaihtunut  välttämättö- 
myyden tyyneyteen.  Jokainen  oli  valmis  kohtaamaan 
sitä,  mitä  ei  enää  voitu  välttää.  Se  valtava  vaikutus, 
jonka  venäläisten  moninkertainen  lukumäärä  ensin  teki, 
oli  haihtunut,  mutta  kuitenkin  rukoiltiin  Jumalalta  apua, 
ja  katseet  tähtäsivät  yhä  tuota  odotettua  merkkiä  kirkon- 
tornista.    Mutta  lippu  liehui  yhä  puolitangossa,  eikä  kuu- 

lunut  mitään  Myllykylän  tieltäkään,  jossa  tiedustelijat 
liikkuivat. 

Tunti  toisensa  jälkeen  odotettiin  jännitettyinä.  Kello 
oli  jo  2,  ja  yleinen  hiljaisuus  rupesi  tuntumaan  sietämättö- 
mältä. Mutta  antoihan  se  toiveita  siitä,  että  VVrangel 
sittenkin  saa  apua.  Vielä  saattoi  pääarmeija  saapua, 
sillä  vaikka  päivä  kului,  ei  näkynyt  kummaltakaan  puo- 
lelta halua  alkaa.  Arvioitiinko  molemmin  puolin  toistensa 
voimia,  vai  tuumittiinko  itse  elinkysymystä:  Missä 
Buddenbrock  on?  Missä  ruotsalainen  päävoima?  Vihdoin 
palasivat  venäläisten  tiedustelijat  kaukaa,  ja  Lascy  tiesi 
nyt,  mitä  tahtoikin  tietää. 

Naiset  ja  lapset  olivat  käsketyt  poistumaan  patte- 
reilta, mutta  levottomuus  ajoi  monen  takaisin  harjulle 
päin,  etsimään  jotakin  suojapaikkaa,  mistä  saattoi  nähdä 
vastaisia  tapahtumia.  Hämäläisten  kyljessä  seisoi  Löfving 
liikkumatta,  nojaten  vanhaan  muskettiinsa.  Ei  yksikään 
muu  upseeri  käyttänyt  tätä  asetta,  mutta  kapteeni  ei  ollut 
koskaan  ennenkään  ollut  retkillä  ilman  tätä  uskollista  to- 
veria, eikä  se  saanut  nytkään  puuttua.  Heillä  molemmilla 
oli  niin  monta  yhteistä  muistoa.  Avoimin,  läpitunkevin 
katsein  tähysteli  tuo  karaistu  soturi  venäläisleiriä,  ikään- 
kuin olisi  tahtonut  saada  selvän  kaikesta.  Tänä  hetkenä 
hän  ei  ajatellut,  mutta  aavisti  ja  muisti.  Nykyinen  asema 
liittyi  yhteen  menneiden  aikojen  kanssa  ja  toi  mieleen 
kuvia  vaihtelevia  ja  kirjavia  kuin  taikalyhdyssä.  Kiväärin 
vankka  piippu  oli  milloin  uskollinen  ystävä,  milloin  ammot- 
tava tulikita,  josta  lähti  kauhua  ja  kuolemaa  kauas  ympä- 
ristöön, ja  semmoinen  oli  se  oleva  tänään.  Mutta  oli  hänen 
edessään  lempeitäkin  kasvoja,  jotka  karkoittivat  kauhut. 
Ne  silmäilivät  niin  suloisesti  ja  lohduttavasti.  Niiden 
takana  muisti  hän  toisia,  synkkiä  ja  uhkaavia.  Ja  sittenkin 
pääsi  rakkaus  etualalle  niitäkin  muistellessa,  virittääksensä 
toisten  ohessa  hänen  sydämeensä  nuoruuden  ajan  hehkun, 
syvän,  äärettömän  ja  kaipaavan.  Kapteeni  katseli  niinkuin 
haaksirikkoinen  katselee,  kun  hän  vieraalta  rannalta  sil- 
mäilee merta  ja  ajattelee  niitä,  jotka  ovat  sinne  vaipuneet 
ja  jättäneet  hänet  yksin. 

Löfvingin  vieressä  seisoivat  Martti  ja  Maria,  Jälkimäi- 
nen kuten  kaikki  muutkin  hämäläisten  vaaleansinisessä 
univormussa.  He  eivät  keskenään  enää  vaihtaneet  monta 
sanaa.  He  kuten  muutkin  olivat  puhuneet  puhuttavansa 
ja  seisoivat  odotuksen  jännityksessä.  Välistä  katseli  kum- 
pikin Löfvingiä,  joka  näytti  niin  hajamieliseltä  ja  oudolta. 
Maria  luuli  huomanneensa  hänessä  jonkinlaista  kelmeyttä, 
kun  hän  vihdoin  kääntyi  heidän  puoleensa  ja  sanoi:  — 
Yhtä  pyydän  teiltä,  lapset,  jos  hän,  tiedättehän,  tuo  muu- 
kalainen venäläisessä  puvussa  .  .  . 

—  Tiedän!  katkasi  Maria.     Attila, 

—  Niin.  Älkää  häntä  surmatko,  jos  hän  muiden 
muassa  lähestyy  meitä  tänään. 

Synkkä  oli  Martti  ollut  koko  päivän  ja  yhä  synkem- 
mäksi  hän  kävi,  kun  hän  katkerasti  kysyi:  —  Ansaitseeko 
semmoinen  sääliä?     Luuletteko  hänen  säälivän? 

—  Ellet  voi  olla  tähtäämättä  häneen,  niin  tähtää, 
mutta  säästä  hänen  henkeänsä,  ja  jos  näet  hänen  kaatuvan 
läheisyydessäsi,  niin  kanna  hänet  pois  taiselusta,  ettei 
hänen  kasvojansa  raadeltaisi  kuolemassa. 

Löfvingin  äänessä  oli  outo  vienous.  Martti  katseli 
isää  ihmeissään:  —  Semmoinen  ette  ole  ollut  ennen,  isä. 
Silloin  ette  säälinyt,  ennenkuin  sääliä  tarvittiin.  Oletteko 
nyt  tullut  vanhaksi? 

—  Hänen  isänsä  tekisi  samoin  sinulle,  jos  hän  eläisi, 
vastasi  Löfving  hiljaa. 

—  Hänen  isänsä  oli  kavaltaja!  Muuten  ei  poika  olisi 
sillä  puolella  millä  on.  Mutta  tänään  näkyy  olevan  tapana 
pitää  hänenlaistensa  puolta.  Sitä  kuitenkaan  en  teistä 
uskonut. 

Löfvingin  kasvot  saivat  ankaran  ilmeen,  mutta  Maria 
valitteli  ystävällisesti:  —  Luvataan  se,  Martti.  Ainakin 
minä  niin  teen  ja  sanon  muillekin. 

Löfving  ojensi  hänelle  kätensä,  ja  Maria  pusersi  sitä 
sydämellisesti,  mutta  Martin  synkille  kasvoille  nousi  tum- 
ma puna,  ja  hänen  iloinen  äänensä  tuntui  teeskennellyltä, 

kun  hän  sanoi:  —  Kaarlo  kuningas  tiesi  hyvin  mitä  teki, 
kun  ei  laskenut  naisia  miesten  riveihin. 

Nämä  sanat  eivät  nähtävästi  koskeneet  Mariaan,  joka 
seisoi  kääntyneenä  venäläisleiriin  päin.  —  Katsokaa  tuonne, 
sanoi  hän  Löfvingille,  viitaten  venäläisiin,  missä  Lascy 
seisoi  koko  esiknintansa  ympäröimänä.  —  Ei,  tuonne,  va- 
sempaan?    Voitteko  nähdä?     Tunnetteko  hänet? 

Löfving  katseli  viittauksen  suuntaan  ja  näki  nuoren 
upseerin  astuvan  alas  kunnaalta.  Hän  tuli  Lascyn  lähei- 
syydestä ja  oli  ehkä  lähetti. 

—  Minä  tunsin  hänet  kohta,  sanoi  Maria.  Hän  näyt- 
tää kuninkaanpojalta.  Olette  oikeassa,  kapteeni,  on  sääli 
musertaa  hänen  päätänsä  hiekkaan. 

Martin  silmistä  iski  tuiman  vihan  salama,  ja  hän  nau- 
roi lyhyesti  ja  rajusti.  Sitten  sanoi  hän  ilkkuen,  mutta 
näennäisesti  tyynenä:  —  Kohta  taitoa  jo  olla  parasta 
seisoa  venäläisissä  riveissä.  Hupsu,  miksi  jäät  tänne,  Maria! 

Väri  vaihtui  Marian  kasvoissa:  —  Niinkö  me  astumme 
kuolemaa  kohti?      kysyi  hän  kylmän  vakavana. 

Martti  oli  vaiti.  —  Kuka  tietää,  mutisi  hän  sitten, 
kuka  täällä  elää,  kuka  kuolee.  Oi,  Maria,  jos  kerrankin  oh- 
sit  katsonut  minuun  niinkuin  silloin  katselit  häneen,  kär- 
sisin tuhannen   kuolemaa  sinun  edestäsi. 

Hän  ei  saanut  mitään  vastausta,  sillä  kenraali  Wrangel 
pysähtyi  heidän  läheisyyteensä.  Hän  oli  astunut  pitkin 
rintamaa  ahkerasti  puhuen  majuri  Sprengtportin  kanssa 
ja  vaihdellen  sanan  jonkun  upseerin  kanssa  matkalla. 
Kenraalin  jäljissä  kulki  hänen  hevoshoitajansa  hyvin  tun- 
netun valkoisen  ratsun  kanssa,  ja  nyt  seisoivat  kaikki 
kolme  Löfvingin  komppanian  edessä.  Lyhyesti  tervehtien 
kääntyi  Wrangel  rintaman  puoleen  ja  sanoi  sitten  Mari- 
aUe: 

—  Minulle  on  kerrottu,  että  Lappeenrannan  naiset 
ovat  päättäneet  näyttää  meille  sotureille  hyvää  esimerk- 
kiä, ja  jos  mahdollista  voittaa  urheudessa  meidät  miehet 
itse  taistelutantereella.   Pitääkö  minun  uskoa  siihen? 

—  Miksi  ei  teidän  ylhäisyytenne  sitä  uskoisi?  vastasi 


Maria    tyynesti.      Olen    yksi    niitä.      Emme    aio  kilpailla, 
vaan  tehdä  minkä  voimme. 

—  En  anna  mitään  käskyä  niille,  jotka  eivät  ole 
luetteloissa,  ja  minun  on  vastenmielistä  nähdä  heidän 
verensä  vuotavan. 

—  Onko  parooni  Wrangelin  sitten  mieluisempaa  nähdä 
meidän  veremme  vuotavan  sitten,  kun  miehet  ovat  kaa- 
tuneet? 

—  Siitä   Jumala  varjelkoon! 

—  On  siis  teidän  arvollenne  alentavaa,  että  heikompi 
tarjoo  apuansa? 

—  Eihän  niinkään,  neiti  Sprengtport,  mutta  olin 
ajatellut  tätä  apua  toisella  tavalla  kuin  kivääri  kädessä. 

Maria  katseli  kysyväisenä  Wrangeliin,  ja  tämä  jatkoi: 

—  Toivon  voittavani  luottamalla  Jumalaan  ja  väkeeni. 
Mutta  kuinka  onnellisesti  käyneekin,  on  sittenkin  varmaa, 
että  moni  kaaduttuaan  ei  nouse  tältä  kentältä.  Toiset 
kyllä  jäävät  eloon,  mutta  iäksi  onnettomina,  ja  niiden 
puolesta  nyt  pyydän  teitä.  Teillä  on  rohkeutta  katsoa 
kuolemaa  silmiin,  rohjetkaa  siis  katsella  sitä  kärsimystä, 
jota  kuolema  ei  ole  saanut  lopettaa. 

Kenraali  näki  kuinka  levottomuus  ja  epäilys  taisteli- 
vat Mariassa,  joka  oli  tarkoittanut  hyvää,  mutta  jonka 
nyt  pakosta  täytyi  poistua  riveistä. 

—  Jättäkää  meidät  nyt,  pyysi  hän  leppeästi.  Tulkaa 
tänne  taistelun  jälkeen.  Ottakaa  ystäviä  mukaanne  ja 
tehkää  silloin  mitä  voitte.  Me,  jotka  nyt  olemme  täällä 
raadeltavina,  ammennamme  korkeampaa  voimaa  siitä 
tiedosta,  että  lempeät  kädet  illan  tullen  tuovat  sen  avun, 
jota  miekka  ei  anna.  Jos  kaadumme  kuollaksemme,  niin 
nukumme  rauhallisemmin  ajatellen,  että  silmämme  sul- 
jetaan rakkaudella  ja  rukous  luetaan  haudallamme. 

Wrangel  vaikeni  ja  katseli  kysyväisesti  edessään  sei- 
sovaan tyttöön.  Hiljaisuutta  kesti  hetkisen.  Sitten  sanoi 
Maria:  —  Kun  itse  asetuin  riviin,  oli  luja  päätökseni,  etten 
väisty  kuin  ku ollessani.     Siitä  olisitte  voinut  saada  todis- 

tuksen,  mutta  huono  sotamies  olisin,  jollen  nyt  ymmär- 
täisi lähteä. 

—  Oikein,  vastasi  Wrangel  iloisesti  ja  tarjosi  hänelle 
kättä.  Ymmärrän  vastauksenne.  Sillä  tavoin  on  univor- 
mua kannettava,  mutta  jättäkää  se  nyt.  Viekää  tervehdyk- 
seni kaupungin  naisille,  että  luotan  heihin.  Rukoilkaa 
Jumalaa  meidän  puolestamme. 

Kenraali  nosti  kätensä  hattuun  tervehtien  ja  viittasi 
tuomaan  hevosensa.  Siinä  tuokiossa  oli  hän  satulassa. 
Samassa  pamahti  laukaus.  Se  tuli  venäläisestä  tykistä. 
Lascy  oli  alkanut. 

Älkäämme  sanoko  jäähyväisiä,  lapseni,  sanoi  Sprengt- 
port,  kun  Maria  kumartui  suutelemaan  hänen  kättänsä.  Hän 
totteli  ja  vetäytyi  pois. 

—  Hyvästi,  Martti,  kuului  hetkisen  perästä.  Martti 
etsi  Mariaa  silmillään,  mutta  häntä  ei  enää  näkynyt. 

Taistelun  alettua  ajoi  kauhu  sekä  huoli  vanhoista  ja 
lapsista  kaikki  sivulliset  kaupunkiin.  Ainoastaan  Kornatus 
ja  Maria  seisoivat  vielä  rinteellä  ja  astuivat  yhä  likemmäksi 
taistelutannerta.  Sieltä  he  voivat  paremmin  seurata  taistelun 
kulkua.  Venäläiset  krenatöörit  olivat  rynnänneet  oikeata 
siipeä  vastaan  valloittaakseensa  patterit,  mutta  sörmlan- 
tilaiset  syöksivät  heidät  takaisin. 

—  Näettekö,  meidän  aseemme  voitt.ivat!  rirTrmits? 
Maria. 

—  Suokoon  Jumala,  vastasi  Kornaius  vakavana, 
luoden  tarkastavia  katseita  laaksoon,  jossa  kiväärit  io 
kaikkialla  paukkuivat.  Samassa  laukasi  vasen  siipi  ensi 
kerran  kiväärinsä  terv-hdykseksi  ja  vastaukseksi  ryntää- 
vän vihollisen  tulelle.  Alku  näytti  hyvältä,  mutta  venä- 
läisten pataljoonain  paraikaa  varustautuessa  lähettämään 
kolmatta  yhteislaukausta,  Willebrandin  värvätyt  jo  kään- 
tyivät ja  pakenivat  päistikkaa  kaupunkiin.  Savolaiset 
seurasivat  esimerkkiä,  ja  nyt  syöksyi  vihollinen  heidän 
joukkoonsa  ja  hävitti  paaluaidat. 

Kelmeänä  ja  mykkänä  tuijotti  Maria  siihen  paikkaan, 
jossa  hän  luuli  olevan  niin  uskollisen  vahdin.     Kaikkialla 


vain  sekasortoa  ja  hävitystä,  Wrang?lin  valkoinen  hevo- 
nen ja  korkea  töyhtö  näkyi  milloin  sieltä  milloin  täältä 
pakenevien  joukosta,  joita  hän  vielä  viime  hetkellä  koetti 
koota  ja  järjestää.  Mutta  kaikki  yritykset  olivat  turhat, 
sillä  nyt  kääntyivät  Karjalan  rakuunatkin  ja  kiitivät  pois, 
nostamatta  yhtään  asetta  vastustukseksi. 

Kornatus  kääntyi  pois  tästä  kamalasta  näystä.  Hänen 
vanha  sydämensä  ei  kestänyt  enää,  se  oli  vähällä  pakahtua 
surusta  ja  häpeästä.  Vaikkakin  hän  oli  aseeton  ja  vuo- 
sien murtama,  ei  hän  enää  viihtynyt  kukkulalla.  Hän  oli 
kasvanut  sankarien  joukossa,  ja  hänen  täytyi  tälle  kur- 
jalle aikakaudelle  näyttää  kuinka  sotamies  kuolee  kunin- 
kaansa edestä.  Vielä  tahtoi  hän  kuitenkin  vilkaista  oikeaan 
siipeen,  joka  niin  reippaasti  oli  torjunut  ensi  hyökkäyksen. 
Mutta  sörmlantilaisia  ei  siellä  enää  näkynyt.  Vastoin 
Wrangelin  ankaraa  kieltoa  olivat  lie  luopuneet  asemastaan, 
voiton  riemussa  ajaen  krenatöörejä  takaa,  ja  iloisina  kul- 
Idvat  taalalaiset  heidän  jäljissään. 

Maria  hengähti  helpommin.  Tuolla  ainakin  meikä- 
läiset taistelivat  niinkuin  miehet.  Mutta  Kornatus  ei  ollut 
yhtä  miehssään.  Hän  oli  kuullut  Wrangelin  vakavasti 
käskevän  upseereja  viimeiseen  saakka  pysymään  edulli- 
sessa asemassaan,  mutta  Vasaborg  oli  menestyksen  hurmaa- 
mana kaikki  unohtaen  syöksynyt  laaksoon  paljoa  etääm- 
mäksi kuin  hänen  oli  lupa.  Alussa  valloitetut  venäläiset 
tykit  olivat  jääneet  käyttämättä,  eikä  niitä  tehty  edes  kel- 
vottomiksi. Mutta  kun  ruotsalaiset  olivat  edenneet  kentälle, 
joutuivat  he  omien  patteriensa  ampumalinjaan.  Ruotsa- 
laisen tykistön  täytyi  siis  lakkauttaa  tulensa,  vaikka  venä- 
läiset joukot  jo  kaikkialla  tunkivat  eteenpäin.  Länsipoh- 
jalaiset  olivat  taistelleet  kunniakkaalla  urhoollisuudella, 
ja  alussa  avustivat  heitä  uskollisesti  hämäläiset,  mutta 
kun  Bildstein  kolmannen  kerran  komensi  laukaisemaan, 
lähtivät  hämäläisetkin  pakoon,  jättäen  upseerinsa  ilman 
apua. 

Wrangel  oli  läsnä  kaikkialla,  missä  vaara  oli  uhkaavin, 
ja  nyt  kiiti  hän  auttamaan   pulaan  jätettyjä  länsipohja- 


»54 

Iäisiänsä.  Nämä  rohkaisivat  vielä  mielensä  ja  taistelivat 
suurella  kunnialla.  Eversti  oli  kaatunut,  mutta  elihän 
Wrangel  vielä.  Hänen  puolestaan  he  tahtoivat  elää  ja 
kuolia.  Mutta  nyt  suhisi  ilmassa  hehkuva  kuula  ja  kat- 
kaisi kenraalin  oikean  käsivarren.  Silloin  horjuivat  lujim- 
matkin,  mutta  kaikki  lähellä  olevat  muodostivat  hätäi- 
sesti piirin  rakastetun  johtajan  ympäri  ja  sitoivat  miten  osa- 
sivat tyngän,  ettei  veri  päässyt  vuotamaan.  Siinä  koetti 
VVrangel  sanoillaan  ja  esimerkillään  rohkaista  säikähtyneitä 
miehiänsä. 

—  Pysykää  miehinä,  sanoi  hän,  älkää  minusta  huoliko! 
Tänään  täytyy  jokaisen  uhrata  henkensä.  Älköön  suru 
teitä  pimittäkö.  Jumala  on  käyvä  edellänne  ja  auttava 
teitä  paremmin  kuin  minä.  Kaikkivaltias  Herra  Jumala, 
pysy  apunamme!  Mutta  tänne  Wrangel  ei  voinut  jäädä. 
Muutamat  sotamiehet  kantoivat  hänet  käsivarsillaan  kau- 
punkiin. 

Tämänkin  oli  Maria  nähnyt,  ja  kun  Wrangel  nojau- 
tunecn.i  länsipohjalaislinsa  poikkesi  Myllymäeltä,  tuli  Ma- 
ria heitä  vastaan  tarjotaksensa  heille  apuansa,  ja  niin  he 
lähtivät  lähimpään  taloon. 

Länsipohjalaiset  ja  sörmlantilaiset  liittäytyivät  yhteen 
ja  taistelivat  yhä.  vaikka  muut  olivat  paenneet.  Kello  5 
ikäpuolella  sortuivat  hekin  ylivoiman  alle  ja  vetäytyivät 
Myllymäelle.  Siellä  he  tapasivat  Wrangelin  kivellä  istu- 
massa. Häntä  ei  saatu  pysymään  kaupungissa.  Hänellä 
ei  ollut  maailmassa  muuta  kuin  hänen  väkensä.  Kuinka 
sen  kävi?  Vastaus  siihen  oli  enemmän  kuin  elämä,  ja  levot- 
tomuus oli  ajanut  hänet  puolikuolleena  takaisin  taistelu- 
tantereelle. Verrattomalla  urhoudella  olivat  hänen  ruot- 
salaisensa kestäneet  ja  hyvässä  järjestyksessä  vetäytyneet 
takaisin.  Parhaiten  kaikista  taistelivat  kuitenkin  länsipoh- 
jalaiset. Kaikki  heidän  upseerinsa  olivat  kaatuneet,  ja  heitä 
komensi  nyt  korpraali  Carlberg.  VVrangel  oli  koonnut 
viimeiset  voimansa  ottaaksensa  vieläkin  johdon  käsiinsä, 
mutta  kipu  ja  verenvuoto  hänet  melkein  mursivat.  Silloin 
riensi  Carlberg  hänen  luoksensa  ia  sanoi:  —  Herra  kenraali, 

määrätkää  meille  johtaja,  niin  ryhdymme  vielä  taisteluun. 
Surun  tukahuttamalla  äänellä  vastasi  Wrangel:  —  Jos 
voit,  poikani,  mitään  saada  aikaan  puolustukseksemme, 
niin  saat  siihen  lupani.  Korpraali  riensi  takaisin  jja  ryhtyi 
johtoon.  Länsipohj alaiset  sulkeutuivat  hänen  ympärillensä 
ja  peräytyivät  ampuen  joka  haaralle.  Eräs  venäläinen 
päällikkö  tahtoi  lähettää  6  pataljoonaa  kiertämään  tahi  sur- 
maamaan tuota  pientä  joukkoa,  mutta  kenraali  Keith  vas- 
tasi: —  Ei  toki,  ylivoimalla  emme  tahdo  tuhota  noin  urhool- 
lisia miehiä.  Häiritsemättä  saivat  länsipohjalaiset  lähteä 
asemastaan  ja  seurata  taalalaisia  ja  sörmlantilaisia  kau- 
punkiin. 

Taistelu  oli  menetetty,  mutta  Willebrand  koetti  vielä 
kiireessä  kokoamajlaan  väellä  puolustaa  linnaa  pakot- 
taaksensa  sieltä,  jos  mahdollista,  vihollista  peräytymään. 
Mutta  miehitys  oli  liian  heikko,  eikä  ollut  tarpeellista  yh- 
teistointakaan. Venäläiset  ampuivat  linnaa  Myllymäeltä 
ruotsalaisten  tykeillä  ja  pääsivät  jo  ulkovarustuksiin 
saakka,  mutta  lähettivät  samalla  valkeata  lippua  kanta- 
van airueen.  Tämän  rauhanmerkin  jälessä  astuivat  ken- 
raali Ykskull  ja  eversti  Lohman.  Nämä  venäläiset  up- 
seerit kehottivat  ruotsinkielellä  kaupunkia  antautumaan 
ja  lupasivat  armahdusta,  jos  asukkaat  heittäisivät  aseensa. 
Mutta  heitä  ei  ymmärretty,  ja  huutaen:  Kas  perkele! 
lauaistiin  muutamia  kiväärejä,  jotka  kaatoivat  heidät 
kuolleina   maahan. 

Taistelu  alkoi  uudestaan,  ja  hurjistuneina  ryntäsivät 
venäläiset  joukot  esiin,  murtaen  paaluaidat  toisen  tois<;nsa 
perästä.  Pahasti  haavoitettuna  lähetti  Willebrand  sanan 
Wran»elille,  ettei  hän  enää  voinut  suojella  kaupunkia,  jon- 
ka johdosta  tämä  käski  hänen  ehdottaa  antautumista. 
Valkoinen  lippu  nostettiin  nyt  linnan  valleille  merkiksi 
että  miehistö  tahtoi  antautua,  ja  silloin  venäläisetkin  lak- 
kasivat ampumasta.  Mutta  useat  vartiojoukot,  jotka 
eivät  olleet  saaneet  asiasta  tietoa,  jatkoivat  taistelua,  ja 
niin  suuri  oli  sekaannus,  että  kun  yksi  osa  miehistöä  oli 
valmis  riisumaan  aseet,  laukaisivat  toiset  tykkejä  tai  räjä- 

hyttivät  miinoja  rauhaa  tarjoavaa  vihollisia  vastaan. 
Se  oli  öljyä  tuleen,  raivo  kiihtyi.  Venäläiset  ryntäsivät 
uudestaan  ja  tunkeutuivat  joka  haaralta  kaupunkiin,  joka 
puolustautui  epätoivoisena.  Armoa  ei  pyydetty  eikä  suotu. 
Kaikki,  ukot,  naiset  ja  lapset  tarttuivat  aseisiin.  Asukkaat 
taistelivat  pitkin  katuja  ja  pihoja  ja  ampuivat  katoilta. 
Veri  juoksi  virtana,  ja  viha,  kauhu,  tuska  ja  kuoleman- 
kamppaus  täyttivät  ilman  kamaline  äänineen. 

Mariakin  oli  saanut  käsiinsä  verisen  miekan  ja  riensi 
sen  kanssa  naisjoukon  etupäässä  kirkkoon.  Toisia  pak<»nevia 
seurasi,  sulkien  rajusti  ovet  jälkeensä.  Mutta  tähänkin 
paikkaan  rynnättiin.  Aseet  välkkyivät,  akkunat  ja  ovet 
murrettiin  auki,  ja  kaikilta  haaroilta  syöksyi  voittaja 
sisään.  Selkä  ovenpieleen  nojautuneena  taisteli  Maria 
minkä  voi,  varmasti  päättäen  puolustautua  tai  kuolla. 
Kasakka  tarttui  hänen  käsivarteensa,  mutta  Maria  iski 
häneltä  miekallaan  kaksi  sormea.  Silloin  nosti  kasakka 
piikkinsä  lävistääksensä  hänen  rintansa.  Tungos  esti  kui- 
tenkin hänen  liikkeitänsä,  ja  vielä  oli  verinen  ase  Mariaa 
vastaan  kohotettuna,  kun  kaksi  venäläistä  upseeria  riensi 
soturia  hillitsemään. 

—  Elä  toki,  huusi  nuori  Dmitri  Mirovitsh.  Älä  tahraa 
aseittemme  loistoa.  Ja  samassa  tuokiossa  heittäytyi  Attila 
toiselta  puolelta  estääksensä  kasakkaa  tahi  itse  vastaanot- 
taakseen  kuolemaniskun.  —  Seis,  Venäjän  hallitsija  käy 
sotaa  vihollisia  armeijoja,  vaan  ei  naisia  eikä  lapsia  vastaan. 
Näin  huutaen  kääntyi  Mirovitsh  sisääntunkevia  sotilaita 
vastaan,  ja  hänen  onnistui  vihdoin  useamman  paikalle 
saapuneen  upseerin  avulla  pidättää  heitä.  Kirkko  tyhjen- 
nettiin ja  voitetut  vietiin  muiden  vankien  kanssa  venä- 
läisten leiriin  lähetettäviksi  sitten  Venäjälle.  Seuraavana 
päivänä  Lascy  lähti  matkaan  rajalle  päin. 

Vangitut  loivat  vielä  ennen  lähtöänsä  silmäyksen  kau- 
punkiin, mutta  sieltä  ei  näkynyt  enää  muuta  kuin  liekkejä^ 
Voittajat  olivat  sytyttäneet  Lappeenrannan  tuleen. 

IV  Luku, 

TAISTELUN  JÄLKEEN. 

Suotuansa  hengähdysaikaa  joukoillensa  lähti  Lascy 
elokuun  25  p:nä  paluumatkalle  Viipuriin,  Wrangeiin  väestä 
ei  näkynyt  jälkiäkään.  Kuten  piistaleet  myrskyssä  samo- 
sivat suomalaiset  ja  ruotsalaiset  hajaantuneina  ja  neuvot- 
tomina pitkin  erämaita,  eikä  Lappeenrannasta  näkynyt 
muuta  kuin  suitsevia  raunioita.  Siellä  samoinkuin  tappo- 
tantereella oli  elämän  taistelu  muuttunut  kuoleman  juh- 
lalliseksi rauhaksi.  Eikä  mikään  häirinnytkään  tätä  hau- 
dan hiljaisuutta,  paitsi  niiden  suurten,  mustien  lintujen 
siipien  huminaa,  jotka  ahnaasti  iskivät  kuolleisiin  ja  joiden 
kesken  muutamia  surevia  naisia  ja  miehiä  hiljalleen  kulki  et- 
sien rikkaitansa.  Ehkä  voitaisiin  kaatunut  vielä  pelastaa,  ja 
vaikkapa  ei,  niin  täytyihän  ainakin  toimittaa  hänet  vihit- 
tyyn maahan.  Ne,  jotka  olivat  löytäneet  mitä  etsivät, 
soutivat  lujalleen  takaisin  Saimaan  yli  tahi  ajoivat  likim- 
mäiseen  taloon  tahi  kylään,  jossa  ehkä  olisi  apua  saata- 
vissa. Kruunun  kuormasto,  joka  kuljetti  haavoitettuja 
Luumäelle  päin,  oli  jo  yöllä  nähty,  ja  nyt  liikkui  toinen 
kuormajono  sairaineen  ja  kuolevineen  samalla  tiellä.  Pyrit- 
tiin Marttilaan,  jossa  leiri  vielä  oli  koskemattomana  ja 
missä  oli  mahdollisuus  saada  mitä  tarvittiin.  Tärskyttävät 
rattaat  kolisivat  mäkiä  alas  ja  ylös  vetisine  uhreineen, 
joiden  tuskia  maan  koleus  monisti.  Ajurit  kyllä  koettivat 
minkä  voivat  lieventää  kurjuutta,  mutta  mitä  siinä  hyvä- 
kään tahto  voi.  Toiset  haavoitetuista  vielä  toivottelivat 
elämää,  toiset  rukoilivat  kuolemaa,  mutta  oli  sellaisiakin, 
joilla  ei  ollut  tietoa  elämästä  eikä  kuolemasta,  vaan  ainoas- 
taan tuskista.  Viimeisenä  kulki  puuantura-reki,  jota  ajoi 
Ulla  näännyksissä  valvomisesta  ja  puuhista.  Reen  toi- 
sella sivulla  astui  majurinrouva  Sprengtport.  Nuo  kaksi 
naista  olivat  edellisenä  iltana  löytäneet  majurin  taistelu- 
tantereelta Jikistyneenä  kahden  hevosen  väliin.  Hän  oli 
14.  72  —  11  a 

ollut  tajutonna;  mutta  kuitenkin  huomattiin  elon  merk- 
kejä. Suunnattomilla  ponnistuksilla  onnistui  näiden  kah- 
den saada  hänet  tänne  saakka,  ja  nyt  he  viimeisin  voiminsa 
pyrkivät  eteenpäin.  Heidän  edellään  kulkevilla  rattailla  ma- 
kasi kaksi  ruotsalaista  ja  Tapani.  Hän  oli  taistelussa  saa- 
nut monta  haavaa,  jotka  eivät  kuitenkaan  estäneet  häntä 
jatkamasta,  kunnes  hän  sai  rintaansa  luodin,  joka  tarttui 
keuhkoihin.  Vielä  toivoi  hän  sittenkin  jäävänsä  henkiin, 
sillä  tuskat  eivät  olleet  kovia,  ja  hän  nukkuikin  melkein 
lakkaamatta.  Naiset  niinikään  toivoivat  sitä,  sillä  useim- 
milla Suomen  miehillä  oli  ollut  vaikeita  haavoja,  mutta 
olihan  niitä  sittenkin  elossa.  Marttilassa  saataisiin  kyllä 
apua,  ja  sitten  olisi  kaikki  hyvin.  Siihen  luottaen  puuha- 
sivat naiset  enimmän  majurin  ympärillä,  jonka  tila  näytti 
arveluttavalta.  Sprengtport  kyllä  eli,  mutta  hän  avasi 
harvoin  silmiänsä,  aina  kohta  taas  sulkien  ne  äänetönnä. 
Nyt  toki  kuului  heikko  valittava  voihkaus,  joka  ilmaisi, 
että  sairas  heräsi. 

—  Seisahda,  pyysi  majurinrouva. 

Ulla  kiristi  ohjia,  ja  rouva  kumartui  miehensä  puoleen, 
nostaen  kevyttä  liinaa,  jolla  hänen  kasvojaan  oli  suo- 
jeltu kärpäsiltä  ja  auringonsäteiltä.  Mikä  ilo,  kun  majuri 
loi  häneen  kirkkaan  ja  selvän  katseen! 

—  Vilho,  tunnetko  minua? 

—  Tunnen;  sinun  äänesi  se  ensiksi  herätti  minut  hen- 
kiin. Kiitos  Jumalalle,  että  näen  sinut.  —  Raukealla  liik- 
keellä ojensi  hän  vaimolleen  kätensä. 

—  Katsos,  tuossa  on  Ulla. 

—  Oletko  sinäkin  täällä,  kysyi  sairas  heikolla  äänellä 
nähdessään  uskollisen  palvelijattarensa.  Missä  Yrjö 
Maunu  on? 

Majurinrouva  kertoi  lyhyesti,  kuinka  hän  oli  saanut 
lapsen  hyvään  turvaan  erään  talonpoikaisvaimon  luo,  ja 
nyt  sulki  Sprengtport  taas  silmänsä.  Kysyen  katselivat 
naiset  toisiaan.  Nukkuneeko  hän,  vai  vieläkö  joutunee 
tainnoksiin?    Mutta  majuri  loi  taas  silmänsä  auki. 


—  Joku  puhui,  että  jouduimme  tappiolle.  Onko 
siinä  perää? 

—  On. 

Sairas  käänsi  tuskallisesti  päänsä.  — Oi,  Herra  Jumala! 
Elääkö  Wrangel? 

—  Sanotaan  hänen  joutuneen  vangiksi. 

—  Vangiksi,  toisti  majuri  hitaasti,  ikäänkuin  ei  olisi 
oikein  käsittänyt.    Entä  hänen  väkensä.    Ja  Maria? 

—  Vielä  tiedetään  hyvin  vähän,  vastasi  rouva  vält- 
täen. Mutta  Sprengtportin  ajatukset  selvenivät,  hän  tah- 
toi tietää  kaikki,  ja  rouvan  täytyi  nyt  ilmaista,  että  ensin 
luultiin  Marian  päässeen  pakoon,  mutta  nyt  kerrottiin 
hänen  joutuneen  vangiksi. 

Äkkinäinen  kylmän  värähdys  tunki  läpi  majurin 
ruumiin.    Aja  auringonpuolella,  pyysi  hän  täristen. 

Ulla  totteli  ja  seisautti  taas  hevosen.  Hetkisen  aikaa 
oltiin  ääneti,  ja  majuri  näytti  levollisemmalta.  Silmät  sul- 
keutuivat ja  hän  makasi  hiljaa  kuin  kuollut.  Naisetkin 
seisoivat  liikahtamatta,  he  eivät  tahtoneet  häiritä  häntä 
eivätkä  ilmaista  tunteitaan.  Vievätkö  nämä  surut  hänet 
hautaan? 

Vihdoin  tarttui  Ulla  ohjaksiin  ajaaksensa  eteenpäin.  — 
Ei  tässä  viipyminen  asiaa  paranna,  sanoi  hän. 

—  Älä  toki,  pyysi  rouva  levottomana;  ehkä  majuri 
nukkuu.    Ajaminen  häiritsee  häntä. 

Mutta  odottamatta  ja  voimakkaammin  kuin  ennen 
vastasi  Sprengtport:  —  En  nuku,  mutta  kuinka  vastedes 
saatan  kestää.  Pettiväthän  meikäläiset  ilmeisinä  kaval- 
tajina? 

—  Voi,  eipä  tiedä  sanoa  mitenkä  sen  seikan  oli,  kuis- 
kasi rouva  tuskastuneella  äänellä.  Älkäämme  ajatelko 
sitä,  Vilho.    Ehkä  Jumala  vielä  auttaa. 

Hevonen  rupesi  taas  liikkumaan,  ja  matkan  vaivat 
ja  tuskat  saivat  elämän  surut  kelmenemään  hetken  kalva- 
vaan kurjuuteen  verrattuina.  Ikäpuolella  päästiin  vih- 
doin Marttilaan.  Siellä  oli  kaikki  entisellään,  niinkuin 
Wrangel  oli  sen  jättänyt.    Teltat  kajastivat  jo  kaukaa  kuu- 

tamossa,  hevoset,  tykit  ja  kuormasto  katselivat  niitä,  sa- 
moinkuin olivat  katsoneet  niitä  lähtiessä,  mutta  ihmistä 
tuskin  nähtiin.  Eversti  Lagerhjelm  oli  itse  ratsastanut 
Buddenbrockia  vastaan,  kertoakseen  hänelle  Lappeen- 
rannan hävityksestä,  ja  leiriä  vahtiva  miehistö  samoili 
omin  päin  saadc>ksensa  näkijöiltä  erikoistietoja  onnetto- 
masta tappelusta.  Useaan  telttaan  oli  jo  sijoitettu  sairaita 
ja  kuolevia,  ja  kesti  kauan  ennenkuin  löydettiin  sopiva 
tyyssija  majurille.  Syrjäinen  mökki  tarjosi  vihdoin  haluttua 
lepoa. 


Vuorokausi  oli  kulunut.  I<eirissä  oli  kaikki  yhtä  hil- 
jaista, ja  hiljaisesti  elettiin  majurinkin  luona.  Lakkaamat- 
tomia vaivoja  olivat  hän  ja  hänen  hoitajattarensa  kestäneet 
viimeisinä  vuorokausina,  eikä  nyt  auttanut  muu  kuin  odot- 
taa mitä  tapahtuisi.  Majuri  makasi  mökin  ainoassa  sän- 
gyssä ja  nukkui  levollisesti;  olipa  hän  syönytkin  hyvin. 
Tapanin  vuode  oli  vastapäätä  penkillä  leveän  muurin  vie- 
ressä, siis  kätkössä  niiltä,  jotka  eivät  astuneet  edemmäksi 
huoneeseen.  Majurinrouvan  mielestä  oli  hän  huonontunut, 
sillä  hän  ei  ollut  maistanut  ruokaa  ja  pari  kertaa  oli 
hänellä  ollut  pelottavia  tukehtumiskohtauksia.  Nyt  hän 
makasi  posket  kuumeesta  punottaen  ja  kiiltävät  silmät 
kattoon  tähdäten,  eikä  näkynyt  tietävän  mitään  siitä 
mitä  hänen  ympärillään  tapahtui.  Kuumat  sormet  hapui- 
livat yhä  rinnalta  puoleksi  avonaista  paitaa,  ja  huulet 
liikkuivat  ikäänkuin  puhuakseen,  mutta  ääntä  antamatta. 
Majurinrouva  ja  Ulla  olivat  vuorotellen  nukkuneet  ja  is- 
tuivat nyt  yhdessä  pitkän  pöydän  ääressä  pitkänseinän 
akkunnan  alla,  valmistaen  keitetyistä  tuohista  kääreitä 
haavoitetuille.  Näin  he  olivat  istuneet  jo  kauan  sanaa 
sanomatta.  Tuon  tuostakin  silmäilivät  he  sairaita,  mutta 
vaipuivat  taas  omiin  ajatuksiinsa.  Ullan  mielessä  häämöitti 
hänen  kaksi  veljeänsä,  molemmat  sotamiehiä  Kyminkar- 
tanon  rykmentissä.  Mutta  ennen  kaikkea  ajatteli  hän  häntä, 
jolle  oli  uskollisuutta  luvannut  ja  jonka  omaksi  hän  olisi 

kaikki  pääkortteerissa,  eikä  heistä  kukaan  ollut  taistelussa. 
Heitä  ei  siis  kukaan  saanut  sormella  osoittaa  eikä  sanoa 
kavaltajiksi.  Mutta  jos  oli  perää  kansan  puheessa,  niin 
olivat  herrat  pääsyyllisiä,  ja  sen  kai  sotamiehet  tiesivät 
paremmin  kuin  kukaan  muu.  Miksi  muuten  Wrangelin 
väki  olisi  menetellyt  niin  kunniattomasti?  Kauheata  tuo 
oli,  ja  ehkä  oli  Yrjö  Maununkin  kauheata  tuon  vieraan 
talonpoikaisvaimon  luona.  Kuka  ehti  pienokaista  hoita- 
maan, kun  oli  omiakin  ja  kaikki  tavarat  olivat  piiloitetta- 
vat  metsään.  Ulla  oli  vähällä  purskahtaa  itkuun.  Kun 
hänkin  kärsi  niin  katkerasti,  mitä  sitten  majurinrouva. 
Mutta  tämä  kurjuus  oli  kai  Jumalan  sallima,  ja  Hän  auttaa 
kestämään  sitä,  mitä  emme  omin  voimin  voi. 

Majurinrouva  puolestansa  ajatteli  levottomana  men- 
neitä ja  tulevia  aikoja.  Mitähän  tulevaisuus  tarjoo?  Ma- 
juri kyllä  jää  henkiin,  sen  hän  huomasi,  mutta  mimmoi- 
seksi? I^hkä  raajarikoksi,  joka  ei  voi  hoitaa  edes  itseänsä. 
Vai  palaako  hän  armeijaan  entiseen  kurjuuteen  ja  mikä 
kaikista  pahinta,  Buddenbrockin  komennettavaksi,  miehen, 
joka  oli  heidät  häpeälhsesti  kavaltanut.  Mutta  olihan  to- 
dennäköistä, että  niin  murtuneelle  soturille  kuin  Sprengt- 
portille  annetaan  virka-ero  toisen  nuoremman  ja  väke- 
vämmän  eduksi.  Mutta  millä  sitten  eletään?  Virkatalo 
siirtyy  jälkeläiselle,  heillä  itsellään  ei  ole  mitään,  ja  vaikka 
hänen  enonsa,  vanha  luutnantti  Ulfsparre  ei  suinkaan 
kieltäisi  heitä  asumasta  hänen  tilallaan,  niin  se  oli  sentään 
viimeinen  keino.  Ukolla  ei  ollut  liikoja,  ja  vaikka  olisikin, 
jaksaisiko  Villio  Sprengtport  kestää  armoleivän  syöjän 
kohtaloa?  Entä  hän  itse?  Voi  joutua  miehen  ja  lapsen 
kanssa  taakaksi  sukulaisille.  Ei  ikinä!  Ehkä  täytyisi  hänen 
jättää  Yrjö  Maunu  sinne,  koska  sekin  olisi  parempi  kuin 
raahata  häntä  muassaan.  Ei  toki,  lapsestaan  hän  ei  luovu. 
Mutta  jos  oli  tul -vaisuus  synkkä,  niin  ei  nj- kyisyyskään 
ollut  sen  valoisampi.  Lieneekö  totta,  että  Buddenbrock 
on  liitossa  veljensä,  venäläisen  linnanpäällikön  kanssa? 
Voi  kauhua!     Eihän  silloin  suurinkaan  urhoollisuus  auta, 

ellei  kuningas  kutsu  häntä  pois.  Mutta  sitä  taas  civäi 
Hatut  salji.  Eikä  suomalaiseen  armeijaan  ollut  luottamista. 
Se  oli  joutunut  äärettömän  häpeän  alaiseksi.  Hirveä  oli 
sota,  mutta  miehekkäästi  oli  kestettävä.  Niin  hänen  mie- 
Tiensä  kyllä  oli  tehnyt,  mutta  hänen  hämäläisensä  ja  ennen 
kaikkea  Martti,  jostn  majuri  niin  paljon  piti  ja  joka  oli 
saanut  Marian  rakkauden,  hän  oli  pettänyt.  Entä  Maria? 
Tämä  nuori,  kaunis  tyttö  oli  vankina,  ehkä  orjaksi  myyty. 
Voiku  enää  enempää  onnettomuutta  ajatella?  Isonvihan 
kauhut  kuvastuivat  elävinä  hänen  mielikuvitukseensa. 
Mutta  mitä  tuulen  ajama  voi?  Hervotonna  risti  hän  kätensä. 

—  -  Kuinka  makeasti  majuri  nukkuukaan,  kuiskasi 
Ulla  aavistamatta  niitä  synkkiä  ajatuksia,  jotka  rouvaa 
ahdistivat.  Eilen  en  uskonut  majurin  enää  nousevan, 
mutta  nyt  on  toivoa. 

—  Oi,  huokasi  majurinrouva,  kun  luulin  hänen  kuo- 
levan, tuntui  elämä  ilman  häntä  niin  raskaalta,  mutta  kun 
nyt  ajattelen,  että  hänen  täytyy  uudestaan  kestää  elämän 
koettelemuksia  ja  taisteluita,  tuntuu  minusta  yhtä 
kauhealta.    Onni  olisi  hänelle,  jos  hän  nyt  saisi  kuolla. 

—  Älkää  semmoisia  puhuko,  kyllä  Jumala  auttaa 
majuria,  lohdutti  Ulla. 

—  Sen  kyllä  tiedän,  ja  se  minua  suuresti  lohduttaa, 
mutta  majuri  —  hän  saa  kovat  kokea. 

Itkien  lähti  majurinrouva  vaalimaan  Tapania  ja  tar- 
joamaan hänelle  vettä,  ainoata,  mitä  hän  enää  nautti. 
Hellällä  kädellä  vei  hän  lusikan  Tapanin  huulille,  ja  raitis 
vesi  näytti  virkistävän  sairasta;  hän  näkyi  tuntevan  rouvan. 

—  Tahdotko  lisää?  kysyi  majurinrouva  ystävällisesti. 

—  En,  vastasi  poika  ja  käänsi  päätänsä  paremmin 
nähdäksensä   rouvan. 

Samassa  temmatiin  ovi  auki  ja  sisään  astui  kelmeä 
mies,  kasvojen  piirteet  vimmastuneina.  Se  oli  Martti.  Hä- 
nen katseensa  kohtasi  ensiksi  Ullan. 

—  Elääkö  majuri?  kysyi  hän  kiivaasti,  mutta  epävar- 
malla äänellä  rouvalta,  jonka  hän  nyt  huomasi  Tapanin 
vuoteen  ääressä.    Majurinrouva  kääntyi  ääneti  häneen  selin 

ja  riensi  estämään  häntä  pääsemästä  majurin  vuoteen  luo. 
Nyt  näki  Tapanikin  vastatulleen,  tunsi  veljensä  ja  ojensi 
hänelle  kätensä.  Martti  riensi  penkin  ääreen,  mutta  ei 
saanut   sanaa   suustaan. 

—  Elätkö  sinä,  Martti?  kysyi  kuoleva. 

—  Elän' 

—  Etkö  ole  haavoitettukaan?  kysyi  poika  ihmeissään. 
Ei  sieltä  kai  monikaan  hengissä  päässyt. 

Martti  katseli  ääneti  muuanne.  Hän  olisi  toivonut 
olevansa  kaukana  täältä,  mutta  veli  ei  tahtonut  päästää 
häntä. 

—  Kuinka  on  laitasi?  kysyi  Martti  käheällä  äänellä. 

—  Huonosti,  vastasi  Tapani;  katso,  tuosta  meni  luoti 
sisään  ja  jäi  rintaan,  niin  etten  voi  hengittää  —  kyllä  pian 
kuolen. 

Martti  ei  kyennyt  vastaamaan,  ja  hetken  ajan  vallitsi 
hiljaisuus. 

—  Sanovat,  että  Maria  elää,  alkoi  Tapani  uudestaan. 
Sano  hänelle  terveiset.    Täytin  mitä  lupasin. 

Nytkään  Martti  ei  vastannut,  mutta  suuret  kyyneleet 
tunkeutuivat  hänen  silmistään  ja  vierähtivät  poskelle. 
Hän  olisi  tahtonut  paeta  maailman  ääriin  saakka,  mutta 
rakkaus  veljeen  pidätti  häntä.  Tapani  huomasi  hänen 
epäröimisensä  ja  ponnisti  viimeiset  voimansa  saadaksensa 
hänet    jäämään. 

—  Tiedätkö,  sanoi  hän  vitkalleen  ja  hiljaa,  Wrangel 
näki  minut  taistelussa.  Olin  joutunut  länsipohjalaisten 
joukkoon,  mutta  hän  tunsi  minut  takistani.  Kuulin  hänen 
sanovan:  siis  ainakin  yksi  suomalainen  jäljellä.  Luulin 
silloin,  että  olitte  kaikki  kaatuneet.  —  Hänen  silmiensä 
hohde  lisääntyi,  ja  katse  tähdättynä  kattoon  jatkoi  hän 
sammuvalla  äänellä:   näen   Jumalan   kirkkauden. 

Majurinrouva,  joka  pöydän  päästä  ei  oikein  voinut 
kuulla  Tapanin  sanoja,  oli  kovin  pahoillaan,  kun  Martti 
häpeästään  huolimatta  rohkeni  käydä  heidän  luonansa. 
Jottei  hänen  suuttumuksensa  pääsisi  liian  jyrkästi  ilmoille. 


Id4 

päätti  hän  lähteä  huoneesta  ja  viittasi  Ullan  seuraamaan. 
Olihan  monta  sairasta  ilman  hoitoa. 

Syvä  tuska  kelmeissä  piirteissään  meni  hän  vielä  ker- 
ran vuoteen  ääreen  katsomaan,  nukkuiko  majuri  todellakin. 
Silloin  kohtasi  hänen  katseensa  Martin,  ja  voimatta  enää 
hillitä  itseänsä  lausui  hän  ylpeästi  ja  ylenkatseellisesti: 
Oletko  nythyvilläsi?  Sitten  kääntyi  hän  pois  ja  riensi  ovelle. 
Martti  vastasi  kohottamalla  nyrkkiä,  mutta  naiset  olivat 
jo  ulkona. 

Tapani  makasi  taas  katse  suunnattuna  kattoon,  ikään- 
kuin hän  siellä  olisi  nähnyt  uuden  maailman.  Martti  huo- 
masi, ettei  veli  enää  tietänyt  hänestä,  mutta  ei  voinut  sitten 
kään  jättää  kuolevaa.  Ja  ehkäpä  majuri  herää;  silloin  voi- 
sin kertoa  hänelle  kaikki  ja  sitten  ehkä  saanen  anteeksi. 
Jos  kasvatusisä  vain  saisi  tittää  kaikki,  mitä  Martti  tiesi,  ei 
hän  tuomitsisi  häntä  eikä  hänen  kumppaneiiansa  samalla 
tavalla  kuin  maailma.  Näissä  ajatuksissa  vetäytyi  hän 
seinän  puoleen  ja  seisoi  siinä  katse  harhaillen  haavoitetusta 
toiseen.  Olisihan  hänen  pitänyt  menetellä  niinkuin  heidän- 
kin, mutta  eihän  hän  ennen  taistelua  ti^nänyt,  että  vielä 
oli  jonkun  verran  toivoakin.  Kuka  olisi  voinut  ajatella, 
sen  jälkeen  mitä  oli  kuultu,  että  pelastus  vielä  oli  mah- 
dollinen.   Voi  jos  tuo  kauhea  teko  vielä  olisi  korjattavissa! 

Martti  istahti  penkille  ja  tuijotti  mietteissään  eteensä. 
Viime  päivien  tapaukset  kuvastuivat  uudestaan  hänen  mie- 
leensä. Hän  näki  itsensä  kumppanien  joukossa,  näki  heidän 
epäilyksensä  ja  arvelunsa,  heidän  horjumisensa  päätöksestä 
toiseen,  näki  Marian  lujan  luottamuksen  häneen  ja  sitten 
hänen  kylmyytensä  ja  äidin  varoittavan  katseen.  Hän 
näki  itsensä  taistelun  alussa,  kuuli  Bildst  inin  komennon: 
»Ammu».  Kolme  laukausta  olivat  he  ampuneet,  ja  sitten 
karjalaiset  pakenivat.  Värvätyt  pataljoonat  olivat  jo  sitä 
ennen  pyyhkäisseet  pois,  ja  silloin  jo  joka  mies  tiesi  mitä 
tekeillä  oli.  Kunpa  eivät  olisi  koskaan  kuulleetkaan  her- 
rojen tuumista!  Kyllä  sitten  olisivat  antautuneet  Jumalan 
käsiin  ja  kaatuneet,  eikä  heitä  nyt  häpeä  ja  suru  kiduttaisi 
kuoliaaksi.  Olisivat  kuolleet  kunnialla,  eiväthän  heidän 
raadellut  ruumiinsa  kelpaisi  orjiksi. 

Tapanin  kiivas  huuto  katkaisi  nämä  mietteet.  Poika 
oli  äkkiä  noussut  istualleen  ja  kohotti  käsivartensa  ylös 
huutaen:  äiti,  äiti'  Martti  riensi  avuksi,  mutta  Tapani 
ei  sitä  enää  tarvinnut.  Käsivarret  vaipuivat  hervottomina 
alas,  pää  kallistui  rintaa  vastaan  —  taistelu  oli  loppunut. 

Tuo  kiivas  huuto  oli  herättänyt  Sprengtportin,  joka 
nyt  näki  Martin  laskevan  kuollutta  vuoteelle.  Majuri  ei 
sanonut  mitään,  seurasi  vain  katseillaan  kasvatuspoi- 
kaansa,  joka  seisoi  veljen  vieressä.  Miksi  ei  Martti  ollut 
saanut  samanlaista  loppua?  Ilolla  ja  j^lpeydellä  olisi  häntä 
muistettu.  Katkera  tunne  valtasi  majurin.  Hänenkin 
täytyi  omaistensa  joukossa  nähdä  yksi  noita  kurjia  pel- 
kureita. Mitä  voitiinkaan  muilta  odottaa,  kun  Marttiin- 
kaan ei  ollut  luottamista?  —  Mutta  keneen  enää  voitiin 
luottaa,  kun  kuninkaan  etevin  soturi,  Hattujen  ylpeys, 
oli  menetellyt  Juudaan  tavoin.  Rajusti  sykki  tuon  heikon 
miehen  sydän.  Hän  heitti  oikean  käsivartensa  päänsä  yli 
ja  huokasi  ikäänkuin  olisi  häntä  pamanut  raskas  taakka. 
Martti  kääntyi  hän^n  puoleensa,  astui  muutaman  aske- 
leen, mutta  epäröi'  ikäänkuin  kysyen:  rohkenenko  lähes- 
tyä. Sitten  astui  hän  likemmäksi  ja  sanoi  hiljaa  ja  surul- 
lisesti:  Tapani  on  kuollut! 

—  Tiedän  sen,  vastasi  majuri.     Näen  hänet  tästä. 

—  Isä,  anna  anteeksi!  huusi  Martti.  Antoihan  Jumala 
anteeksi  tuhlaajapojalle.  Hän  heittäytyi  polvilleen  ja 
kätki  itkien  kasvonsa  vuoteen  olkiin. 

—  Kuinka    saatoit    menetellä    niinkuin    menettelit? 

—  En   ikinä    enää    niin    tee! 

—  Rukoile  Jumablta  ja  kuninkaaltasi  anteeksi  suurta 
syntiäsi. 

Martti  pysyi  yhä  pää  kumarassa  nyyhkien  ääneen. 

—  Älä  itke,  täytyyhän  meidän  antaa  toinen  toisel- 
lemme anteeksi.     Mutta  mitä  Maria  tekee,  sitä  en  tiedä. 

Martti  kohotti  silmänsä-  —  Hänen  täytyy  suoda 
minulle  anteeksi.     Minä  teen  kaikki  jälleen  hyväksi. 

—  Suokoon   Jumala,   että   sen   voisit. 
Hetkisen  äänettömyys  seurasi. 

14.  73  —  11  b. 

—  Luuletko,  että  Maria  elää?  kysyi  vihdoin  Sprengt- 
port. 

Martti  nousi.  —  Elää,  sen  tiedän.  Hänet  vietiin  mui- 
den kanssa  Venäjän  puolelle.  Kerrotaan,  että  kaksi  up- 
seeria oli  hallituksen  nimessä  käskenyt  vartiaväen  koh- 
della vankeja  lempeästi. 

Marian  kohtalo  nosti  levottomuuden  kuumeen  heikon- 
tuneen miehen  kasvoille,  mutta  kun  hän  ajatteli,  kuinka 
monasti  ja  ihmeellisesti  Jumala  oli  häntä  itseään  autta- 
nut, virisi  hänessä  toivo,  että  sama  taivaallinen  suojelus 
tulee  rakastetun  lapsenkin  osaksi,  ja  näiden  muistojen 
viihdyttämänä  pysyi  hän  hiljaisena  ja  liikkumattomana 
kuin  nukkuva.  Martti  oli  hänelle  kyllä  vielä  rakas,  mutta 
vaikea  oli  häntä  nähdä. 

Martti  vetäytyikin  Tapanin  vuoteen  puoleen,  ettei 
häiritsisi,  ja  kun  Sprengtport  vihdoin  avasi  silmänsä,  näki 
hän  avoimen  oven  kautta  Löfvingin  nopein  askelin  astu- 
van suoraan  mökkiä  kohti. 

—  Tuolla  tulee  isäsi,  sanoi  majuri.  Oletko  häntä 
tavannut  senjälkeen? 

—  En. 

Kaihtien  nojautui  Martti  uunin  taustaa  vastaan,  niin 
että  hän  oli  osaksi  kätkössä,  kun  isä  astui  sisään. 

Löfvingin  puku  oli  revitty,  veren  ja  lian  tahraama. 
Pää  ja  vasen  käsivarsi  olivat  kääreissä,  mutta  ryhti  oli 
tarmokas  ja  uljas  kuten  ainakin.  Hän  ei  näkynyt  huoman- 
neen poikaansa,  mutta  kun  Sprengtport  ojensi  hänelle 
kättä,  lensi  ilon  hohde  noihin  tylyihin  kasvoihin. 

—  Majuri  siis  elää.  Jumalan  kiitos,  huudahti  hän 
rientäen  vuoteen  ääreen. 

Sprengtport  synkistyi.  —  Niin  olisit  voinut  sanoa,  jos 
olisin  saanut  kuolla.     Mitä  elämä  on  ilman  kunniaa? 

—  Teiltä,  majuri,  ei  kukaan  voi  kunniaa  riistää, 
mutta  huonon  palkan  olette  saanut  kaikesta  siitä  hyvästä, 
mitä  olette  tehnyt  tuolle  koiralle.  Sitä  en  ikinä  voinut 
ajatella,  enkä  siihen  mitään  voinut. 

Nämä  viimeiset  sanat  lausuttiin  tuskalla  semmoisella, 
jota  harvoin,  jos  koskaan  oli  nähty  tuossa  murtumatto- 
massa  sississä. 

—  Niin,  rakas  Löfving,  vastasi  Sprengtport  katsellen 
hänen  ohitsensa  Marttia,  joka  arastellen  ja  isänsä  huo- 
maamatta viipyi  uunin  ääressä.  —  Kuka  olisi  voinut  sem- 
moista ajatella? 

—  Toisin  käy  kuin  luullaan,  jatkoi  Löfving  kiihty- 
neenä, hitaasti  laskeutuen  istumaan  vuoteen  syrjälle. 
Muistan  sen  yön,  jolloin  juoksin  hänen  kanssaan  erä- 
maassa. Siitä  lienee  jo  noin  20  vuotta,  sillä  Martti  oli 
viiden,  kuuden  vuoden  vanha.  Oli  niin  kylmä,  että  täh- 
det säkenöitsivät,  ja  minä  riisuin  takkini  kietoakseni  sen 
hänen  ympärilleen,  kun  hän  muutoin  olisi  paleltunut 
kuoliaaksi.  Mutta  nyt  kadun.  Parempi  olisi  ollut,  että 
hän  olisi  kuollut  pakkaseen  tahi  palanut  muiden  lasten 
kanssa.     Silloin  olisi  tämä  jäänyt  tekemättä. 

—  Et  saa  niin  puhua,  Löfving.      Se  on  suuri  synti. 

—  Se  synti  ei  ole  minun,  hänen  se  on.  Mutta  ei  ole 
vielä  kaiken  loppu.  En  saa  syödyksi  enkä  nukutuksi, 
ennenkuin  saan  ne  kaikki  käsiini,  ja  ellen  kaikilta  katkaise 
niskaa,  niin  ainakin  Martilta. 

—  Jos  aiotte  tappaa  minut,  niin  tehkää  se,  huusi 
Martti  astuen  Löfvingin  eteen.  Tämä  ponnahti  ylös,  sil- 
mät salamoivana  ja  uhkaavina  kuin  ukkospilvi,  mutta 
samassa  hän  huomasi  Tapanin  kelmeät  kasvot.  Tuon 
niin  rauhaisasti  lepäävän  pojan  näky  vaikutti  kuin  asetta 
riistävä  isku  kiihoittuneeseen  isään.  Hänen  uhkaava 
käsivartensa  vaipui  alas,  kun  hän  lähestyi  muurin  vie- 
ressä olevaa  vuodetta.  Hetkisen  seisoi  hän  hiljaa  selin 
toisiin,  mutta  he  näkivät  hänen  nostavan  käden  silmilleen 
ja  sitten  pyyhkivän  hiussuortuvat  Tapanin  otsalta.  Hän 
painoi  Tapanin  silmät  umpeen,  veti  paidan  kokoon  rin- 
nalta ja  lausui  vihdoin:  —  nyt  on  hän  suorittanut  tehtä- 
vänsä. Hänen  on  hyvä  siellä  missä  hän  on.  Hän  kaatui 
nuorena  kuninkaan  ja  isänmaan  puolesta.  Uskon,  että 
Jumala  on  hänelle  armollinen. 

—  Sinulla  on  vielä  poika,  huomautti  Sprengtport, 
joka  levottomana  odotti  vastaista  kohtausta. 

Löfving  iski  silmänsä  Marttiin,  joka  seisoi  siinä  kal- 
peana, mutta  lujaryhtisenä. 

—  Rohkenet  siis  näyttäytyä,  lurjus!  ärjäsi  hän  uh- 
kaavasti. 

—  Jos  tahdotte  tappaa  minut,  niin  tehkää  se.  £n 
pelkää  kuolemaa. 

—  Miksi  siis  juoksit,  kun  tosi  oli  edessä? 

—  En  juossut  pelosta,  vaan  sentähden,  että  herrat 
aikoivat   pettää,    niinkuin    tekivätkin. 

—  Mitä  hiidessä  herrat  teihin  kuuluvat?  OHsivatpa 
vaikka  kymmenen  kertaa  tahtoneet  myydä  maan,  niin 
olisi  teidän  pitänyt  näyttää,  ettei  se  käy,  niin  kauan  kuin 
sotamies  panee  vastaan. 

—  Helppo  sanoa,  vastasi  Martti  puoleksi  uhmaten. 
Mutta  Löfving  huudahti  ankarasti: 

—  Jos  olisitte  tappaneet  vihollisemme,  mitä  silloin 
kavaltajat  ohsivat  voineet?  Ei  mitään.  Suomalaisia  ryk- 
menttejämme  tulee  meidän  nyt  kiittää  kaikesta. 

Martti  ei  kestänyt  isän  katsetta.  Hän  loi  silmänsä 
alas  ja  vastasi  hiljaisesti:  —  Kaikki  olisi  käynyt  hyvin, 
jos  olisimme  tietäneet,  että  Wrangel  oli  meidän  r""!''^  "unie. 

—  No,  kenenkä  puolella  sitten? 

—  Meillä  oli  todistuksia  siitä,  että  herrat  (Mivac  pettu- 
reita, ja  vähää  ennen  taistelua  kuuhn  monen  vannovan, 
että  suomalaiset   rykmentit   aiottiin   heittää   viholliselle. 

—  Wrangel?!  huudahti  Löfving.  Wrangel,  joka  on 
ollut  päällikkönämme  kymmenen  vuotta;  joka  oppi  suo- 
mea ymmärtääksensä  sotamiestä;  joka  on  pitänyt  teitä 
omina  lapsinaan.  Tuo  kunnon  mies!  Paholainenko  teitä 
riivaa! 

—  Kyllä  minä  alussa  puolustin  Wrangelia,  mutta  — 

—  Ä.lä  peittele  syytäsi!  Jos  olisit  tahtonut  puolus- 
taa häntä,  niin  olisit  seisonut  siinä,  mihin  hän  sinut  asetti, 
ja  ellet  olisi  ollut  järjiltäsi,  olisit  sanonut:  älkäämme  aja- 
telko herroja,  niitä  on  vain  joku  satanen,  mutta  meitä  on 

monta  tuhatta,  ja  Jumala  on  meidän  puolellamme.  Jos 
suuret  tahtovat  helvettiin,  niin  menkööt,  mutta  me  emme 
seuraa.     Semmoinen  olisi  joltakin  kuulunut. 

—  Kyllä  kai  niiden  mielestä,  jotka  eivät  tietäneet 
asian  laitaa.  Olisittepa  kuullut  minua  Lappeenrantaan 
tullessamme,  kun  minä  tahdoin  kaikki  ilmoittaa!  Olisit- 
tepa  silloin   minua  neuvonut! 

—  Saatoinko  minä,  keskeytti  Löfving  kiivaasti,  saa- 
toinko uskoa,  että  oma  poikani  oli  tullut  hulluksi?  Luulin 
teitä  tyhmiksi,  mutta  en  koskaan  voinut  luulla  teitä  pelku- 
reiksi. 

—  Pelkureita  emme  olleet!  huusi  Martti  kiihdyk- 
sissään. Olimme  kuulleet,  että  herrat  aikoivat  myydä  mei- 
dät ja  heittää  Lappeenrannan;  sanottiin  että  kaupunki 
säästetään,  jos  suomalaiset  eivät  ryhdy  vastarintaan. 

—  Sotamies  kuuntelee  käskyjä  eikä  juoruja. 

—  Eivät  ne  olleet  juoruja.  Minkätähden  kiellettiin 
naisia  ja  lapsia  lähtemästä?  Miksi  ei  saatu  pelastaa  kau- 
pungin omaisuutta,  jollei  sentähden,  että  kaikki  oli  luovu- 
tettava valloittajille? 

—  Tiedät  varsin  hyvin,  että  se  käsky  annettiin  siksi 
että  sotamies  vieläkin  urhoollisemmin  puolustaisi. 

—  Eipä!  Vaan  sentähden,  että  välit  olisivat  hyvät 
venäläisten  kanssa  ja  että  me  kaikki  joutuisimme  sati- 
meen. .Sentähden  kulkikin  kirje  toisensa  perästä  Ruotsin 
ja  Venäjän  pääkortteerien  välillä,  ja  sentähden  ei  pää- 
armeija joutunut  avuksemme.  Ikäänkuin  emme  olisi  tie- 
täneet kaikkea. 

—  Ettekö  myös  tietäneet,  että  me  itsekin  voimme 
jotakin,  jos  pysymme  miehinä?  huusi  Löfving  vihan  vim- 
massa. Aseta  kenraali  joka  komppaniaan  ja  katso  mitä 
hän  saa  aikaan  ilman  sotamiehiä.  Miehet  viljelevät  maata 
rauhan  aikana  ja  puolustavat  sitä  sodassa.  Jos  kansa 
itse  tahtoo  säilyä  ja  uskoo  Jumalan  apuun,  niin  se  säilyy, 
mutta  kun  se  unohtaa  itsensä,  on  kaikki  hukassa.  Kuinka 
kehtaat  nyt  katsoa  ruotsalaista  sotamiestä  silmiin? 

—  Tiedätte   itse,   isä,  ettei  ruotsalaisilla   ollut   hätää- 

kään.  Heidän  omaisensa  asuvat  meren  toisella  puolella, 
eikä  ruotsalaisia  rykmenttejä  ole  koskaan  myyty  eikä  lah- 
jottu, mutta  meidän  suhteemme  on  tehty  niin  ja  aiottiin 
taas  tehdä.  Mutta  eipä  meidän  ollut  pakko  antaa  myydä 
itseämme  niinkuin  härkiä. 

—  Hyvä  härkä  olisi  puskenut  henkensä  puolesta, 
mutta  jänikset  pötkivät  pakoon.  Tuossa  makaa  veljesi. 
Hän  kaatui  kuin  mies.  Ei  tarvitse  minun  hävetä  piirtää 
sukunimeäni  hänen  haudalleen. 

Viimeinenkin  elonväri  katosi  Martin  kasvoista,  ja  hän 
vastasi  koleasti:  minun  puolestani  teidän  ti  tarvitse  enää 
hävetä. 

—  Mitä  siis  aiot  tehdä? 

—  Lähden,    enkä    ikinä    palaa. 

—  Ei  se  auta,  sanoi  Ixifving  ankarasti,  vaan  tyynem- 
mällä  äänellä.  Parempi  on  jäädä  ja  vast'cdes  taistella 
kahden  edestä. 

Martti  loi  katseensa  alas.  —  Ken  meistä  palaa  armei- 
jaan, se  ammutaan. 

—  Ei  toki  jos  minä  takaan  teidän  puolestanne,  ja 
sinun  puolestasi  voin  luvata,  vai  kuinka? 

—  Voitte,  niin  totta  kuin  Jumala  elää.  Mutta  ettf 
myöskään  saa  minua  kirota. 

—  Mikä  tässä  auttaa  muu  kuin  anteeksi  antaminen. 
Mutta,  jatkoi  kapteeni  osoittaen  majuria,  tässä  on  sinulla 
vielä  lasku  suorittamatta. 

Martti  silmäili  majuria  rukoilevasti,  mutta  tämä  vas- 
tasi vakavasti:  —  Sinä  puhut  paljasta  pahaa  päälliköistä, 
eikä  todistuksena  ole  kuin  tyhjät  sanat.  Sinä  olet  kaiketi 
nähnyt  paljon  huonoa  ja  petollista  upseeristossamme, 
semminkin  minussa,  sillä  toisin  tätä  ei  voi  selittää,  kun 
sinä    kerran  olet   kasvatettu   minun   talossani. 

—  Ei,  ei!  teitä  ei  kukaan  ajatellut,  huusi  Martti  va- 
kuuttaen, ikäänkuin  viskaten  päältään  raskaan  taakan, 
mutta  Sprengtport  keskeytti  hänet:  —  Minä  kaiketi  olen 
antanut  aihetta  ensimäisiin  huhuihin  armeijassa. 

—  Ette  ikinä!     Ei  yksiliiän   mies  ole  ajatellut  pahaa 


teistä  eikä  alemmasta  päällystöstä.  Ensimäiset  epäilyk- 
set sai  itse  Buddenbrock  aikaan  Lappeenrannassa,  sitten 
kuulivat  jotkut  meidän  komppaniamme  miehet  ruotsalais- 
ten upseerien  riitelevän  muutamista  pitäjistä  Karjalassa. 
Sanoivat,  että  parooni  Leijonhufvud  jo  aikoja  sitten  oli 
luvannut  ystävilleen  taloja  ja  metsiä  sieltä.  Sitten  tuli 
ensimäinen  kuriiri  Marttilaan,  se  sama,  joka  perjantaina 
toi  Buddenbrockin  viestit  Wrangelille,  ja  hän  uskoi  meille, 
ettei  pääkortteerissa  kaikki  ollut  niinkuin  olisi  pitänyt. 
Itse  kuulin  hänen  sanovan,  että  Myllykylässä  kaikki  tie- 
sivät vaaran  lähestyvän,  mutta  korkeat  herrat  eivät  olleet 
tietävinään.  Sitten  tuli  lauvantaina  toinen  kuriiri,  ja  hän 
sanoi,  että  herrat  vain  tahtoivat  viivytellä.  Sen  sijaan 
että  olisi  pitänyt  käskeä  lähtöön,  heittivät  he  arpaa  siitä 
kuka  enemmän  voittaa,  ja  silloin  me  ajattelimme,  ettei 
\Vrangelin  auttanut  muu  kuin  tehdä  mitä  käskettiin, 
vaikkapa  vastoin  tahtoansakin. 

—  Te  aasit,  huokasi  Löfving.  Semmoiseenko  ros- 
kaan   te   perustitte   liittonne? 

—  Ei  niinkään  roskaan!  Kun  naiset  Marttilassa  sai- 
vat Wrangelin  sydämen  heltymään,  tiesimme  me,  että 
liäneen  saatoimme  luottaa,  ja  kun  sitte  Lappeenrannan 
torilla  kuulimme  puheenne,  päätimme  taistella  viimei- 
seen mieheen.  Moni  halusi  Herran  ehtoollista  voidaksensa 
kuolla  rauhassa,  mutta  sitä  ennen  tuli  taas  sanansaattaja 
pääkortteerista.  Hän  oli  yksi  niistä,  jotka  olivat  kuljet- 
taneet kauppakirjoja  Buddenbrockin  ja  hänen  veljensä 
välillä,  ja  hän  tunnusti  itse  julkisesti  syntinsä.  Huhu 
siitä  lensi  miehestä  mieheen,  ja  me  vannoimme  pelasta- 
vamme  mitä  pelastettavissa  oli. 

Raskas  huokaus  nousi  Sprengtportin  rinnasta.  Mitä 
tuli  hänen  tähän  sanoa?  Niinkuin  Uria  muinoin  lähetet- 
tiin kuolemaan,  niin  oli  Buddenbrock  nyt  kavaltanut 
Wrangelin.  Miksi  siis  syyttää  noita  eksyneitä  ja  epätoivoi- 
sia nuorukaisia?  Eikö  tämän  kurjuuden  alottaja  itse  ollut 
ensin  saatettava  edesvastuuseen?  Millä  tavalla  Budden- 
brock koskaan  voisi  puhdistaa  itsensä  ja  puolustaa  mitei 


hän  nyt  oli  tehnyt.  Ajatus  tästä  hirveästä  kavalluksesta 
kiihdytti  kuumetta  majurin  suorissa,  ja  kun  rouva  Sprenet- 
port  samassa  astui  huoneeseen,  näki  hän,  ettei  hänen  mie- 
hessään  enää  ollut  äskeistä  toivoa  herättävää  tyyneyttä. 
Hän  huomasi  niinikään,  että  Martille  oli  suotu  armoa, 
mutta  itse  hän  ei  voinut  poistaa  mielestään  sitä  ylenkat- 
setta, jota  hän  tunsi  kaikkia  kavaltajia  kohtaan.  Martti 
ymmärsi,  ettei  majurinrouvan  luja  luonne  sallisi  hänen 
antaa  anteeksi,  ja  tämän  tietoisuuden  painostamana  lähti 
hän  ääneti  huoneesta. 


Se  arvelu,  että  Marttilassa  ehkä  saataisiin  tavata 
omaisia  ja  kuulla  jotakin  Lappeenrannan  tapauksista,  oli 
houkutellut  sinne  joukon  talonpoikia,  ja  olipa  siellä  muuta- 
mia taistelusta  paenneitakin.  Vihdoin  saapui  taas  uusi 
kuormasto  kuljettaen  sairaita.  Kun  kansanjoukko  näki 
nämä  haavoitetut  ja  kuolevat  ja  kuuli  huhun  kavalluk- 
sesta, muuttui  sen  syvä  tuska  katkeruuden  vimmaksi. 
Pakolaiset,  jotka  tahtoivat  peitellä  omaa  häpeällistä  menet- 
telyään,  kaasivat  öljyä  tuleen  syyttämällä  yksinomaan 
Buddenbrockia  ja  hänen  väkeänsä.  Siinä  nyt  talonpojat, 
suomalaiset  sotamiehet  ja  rakuunat  yhdessä  purkivat 
vihansa  armeijaa  ja  semminkin  Buddenbrockia  ja  hänen 
herrojansa  vastaan.  Puhuttiin  kirjeenvaihdosta  pääkort- 
teerin  ja  Viipurin  välillä.  Syytöksiä  sinkoili  kaikilta 
tahoilta  ja  kaikkia  vastaan.  Myllykylästä  olisi  kyllä  jou- 
duttu Lappeenrantaan,  jos  vain  todella  olisi  tahdottu. 
Mutta  hevosia  ei  pantu  hakemaan  laitumelta,  vaikka 
ne  olivat  hajallaan  suurilla  aloilla;  valmistettiin  matka- 
eväitä, vaikka  sotamies  kyllä  olisi  ollut  tyytyväinen  leivän- 
palaseen ja  tupakkaan.  Lopputuloksena  oli,  että  kava- 
luutta oli  harjoitettu,  ja  Buddenbrock  oli  kaikkeen  syyl- 
linen. 

Mutta  talonpoikien  toivo  tavata  omaisiansa  täällä  oli 
pettänyt;    ci    yhdenkään    onnistunut    löytää    etsimäänsä. 

Ainoa  surkea  varmuus  oli,  ettei  yksikään  heistä  ollut  kes- 
tänyt taistelussa.  Mihinkähän  erämaan  kolkkaan  he  nyt 
kätkenevät  itsensä  ja  häpeänsä? 

Jo  rupesi  päivä  kalhstumaan  ikäpuolelle,  ja  kukin 
oli  lähtemäisillään  kotiinpäin.  Mutta  ei,  ei  vielä.  Tuolla 
kaukana  tiellä  näkyi  outoja  ratsastajia.    Keitä  he  lienevät? 

Kenraali  Buddenbrock!  Tunnen  hänet,  ilmoitti  eräs 
vanhanpuoleinen  talonpoika.  Hän  oli  tuonnoin  kyydin- 
nyt samaa  herraa  ja  silloin  saanut  tietää,  kuka  hän  oli. 

Tämä  odottamaton  kohtaus  sai  kaikki  vahtukset 
vaikenemaan,  eikä  kenenkään  tehnyt  mieli  lähteä  pois. 
Tahdottiin  omin  silmin  nähdä  tuo  valapattoinen  kaval- 
taja, joka  lähestyi  niin  uljaana  nyt,  kun  hänen  apuansa 
ei  enää  tarvittu.  Miksi  hän  nyt  tuli?  Ehkäpä  tavata k- 
sensa  täällä  venäläisiä  ystäviänsä!  Vai  tuliko  hän  usko- 
teilaksensa  ihmisille,  että  hän  oli  syy  töni  Mutta  sepä 
ei  onnistu.  Nyt  tiede .tiin,  mitä  miehiä  pääkortteerin  her- 
rat olivat.  Mitä  turmiota  tämä  pääJlikkö  olikaan  tuotta- 
nut maallel     Hänelle  ei  koskaan  anneta  anteeksi. 

Näiden  pakinain  kestäessä  lähestyi  Buddenbrock  muu- 
tamien ruotsalaisten  upseerien  kanssa,  mutta  heitä  vas- 
taan ei  käynyt  kukaan.  Eversti  Lagerhjelm  oli  kohta 
saatuansa  tiedon  menetetystä  taistelusta  rientänyt  pa- 
roonia  vastaan  viedäksensä  hänelle  tuon  musertavan  tie- 
don. Hän  tapasi  pääarmeijan  Kurvilassa,  mutta  ei  tien- 
nyt enempää  kuin  mitä  jotkut  hengissä  pelastuneet  kau- 
punkilaiset tiesivät  kertoa.  Buddenbrock  tahtoi  kuiten- 
kin tarkempia  tietoja,  mutta  kenen  puoleen  kääntyä,  kun 
Lagerhjelm  ei  ollut  seurueessa.  Kenraali  oli  itse  lähettä- 
nyt hänet  etelään. 

Herrat  olisivat  kernaasti  puhutelleet  talonpoikia,  mutta 
nehän  ymmäisivät  ainoastaan  suomea.  Täytyi  malttaa 
mielensä,  kunnes  alhaisemmat  ja  palvelijat  saapuisivat. 
Kun  nyt  Buddenbrock  ratsasti  synkän  talonpoikaisryhmän 
ohi,  kuului  sieltä  uhkaavaa  mutinaa,  jota  ei  voinut  väärin 
käsittää  muukalainenkaan,  ja  sitten  suhisi  kivi  Budden- 
brockin  korvan  ohi.    Hän  ei  ollut  sitä  huomaavinaan,  vaan 


'74 

jatkoi  matkaansa.  Vihdoin  äkkäsivät  upseerit  Löfvingin, 
joka  seisoi  kumarruksissa  rikkinäisten  rattaiden  vieressä 
naulaten  kokoon  jotakin  ruumisarkun  kaltaista.  Häntä 
huudettiin  tulemaan,  mutta  tuo  muuten  niin  valpas  mies 
ei  nähnyt  eikä  kuullut,  ennenkuin  Buddenbrockin  palve- 
lija laukkasi  hänen  luoksensa  ja  käski  kapteenia  rientä- 
mään paikalle.  Kun  Löfving  vihdoin  saapui,  huusi  ken- 
raali äkäisesti:      Suu   puhtaaksi! 

—  Teidän   ylhäisyytenne,   kaikki   on   menetetty. 

—  Entä  Wrangel? 

—  Tiedetään  ainoastaan,  että  hän  pahoin  haavoitet- 
tuna joutui  vankeuteen. 

—  Ja  muut  upseerit? 

—  Sanotaan,  että  everstit  Bildstein,  Willebrand,  Gri- 
penhjelm,  Brandenburg  ja  muut  korkeat  herrat  ovat  sota- 
vankeina, mutta  totuutta  ei  tiedä  kukaan  taata.  Emme 
löytäneet  heitä  taistelukentältä,  mutta  se  ei  merkitse 
mitään,  sillä  tuhansien  hautaamattomien  joukossa  on 
useita  korkeita  herroja. 

Piirteet  jäykistyneinä  tuijotti  Buddenbrock  avaruu- 
teen, mutta  hetkisen  perästä  kysyi  hän  taas: 

—  Entä   täällä?      Eikö  täällä  ole  upseereja? 

—  On  muutamia,   vastasi   Löfving  hitaasti. 

—  Tahdon   tavata   heitä!      Missä  oleskelevat? 

—  Täällä,  teidän  ylhäisyytenne,  vastasi  Löfving  tart- 
tuen kenraalin  hevosen  suitsiin  ja  kääntäen  sen  läheistä 
suurta  telttaa  kohden.  Sen  tunsi  Buddenbrock  edelli- 
sestä käynnistään  Marttilassa;  siellä  oli  Wrangel  itse  asu- 
nut, ja  siellä  olivat  he  tyhjentäneet  maljan  vastaisille 
voitoilleen.  Kun  saavuttiin  teltan  luo,  päästi  Lötving 
suitset  ja  viittasi  ääneti  sisään.  Siellä  makasivat  eversti- 
luutnantti Du  Rietz  sekä  majurit  Grönhagen  ja  Fieandt 
hakovojoteilla  verisinä  ja  kuolemankalpeina.  Ensinmaini- 
tut  olivat  kuolleet  edellisenä  iltana,  Fieandt  vasta  tämän 
päivän  aamuna.  Heidät  nähdessään  kalpeni  Buddenbrock, 
hänen  ylpeä  ryhtinsä  veltostui,  ja  tahtomattansa  taipui 
hänen  päänsä  ikäänkuin  tervehdykseksi.    Hän  astui  hevo- 


sen  selästä  ja  lähti  teltan  sisään,  seurassaan  niin  monta 
muuta  kuin  tila  salli. 

—  Tästä  nähdään  kuinka  kovalle  otti,  sanoi  Löfving 
viitaten  Du  Rietziin,  jonka  oikea  käsivarsi  oli  poikki. 
Mutta  sittenkin  taisteli  hän,  miekka  vasemmassa  kädessä. 

—  Eikö  täällä  ole  ketään  hengissä?  kysyi  Budden- 
brock  vihdoin. 

—  Majuri  Sprengtport  on  hengissä,  mutta  haavoi- 
tettu, vastasi  Löfving.  Tänään  on  hän  kuitenkin  hetkiseksi 
noussut  vuoteeltaan. 

—  Tahdon  tavata  häntä.     Seuraa  minua. 

Kenraali  jätti  hevosensa  ratsumiehelle  ja  viittasi  seu- 
rueelle, että  hän  tahtoi  lähteä  yksin  Löfvingin  kanssa 
Sprengtportin  mökkiin.  Hän  ei  päässyt  pitkälle,  ennen- 
kuin talonpojat  taas  seisoivat  hänen  tiellään,  mutta  huoli- 
matta heidän  nurjuudestaan  ja  suvaitsematta  luoda  hei- 
hin silmäystäkään  kulki  hän  upeana  ja  tyynenä  heidän 
ohitsensa,  pakoittaen  toisen  toisensa  jälkeen  astumaan 
tien  syrjään.  Mutta  tuskin  oli  hän  läväissyt  heidän  ryh- 
mänsä, kun  taas  kaksi  kiveä  suhisi  hänen  päänsä  ohitse. 
Lieneekö  ollut  harhaheitto  vai  tahallisestiko  ne  eivät  hä- 
neen osanneet?  Kenraali  ei  edes  kääntänyt  päätään, 
ikäänkuin  se  tervehdys  ei  olisi  tarkoittanut  häntä.  Löf- 
ving sitä  vastoin  katseli  taapäin  ja  uhkasi  nyrkillään 
joukkoa,  joka  nähtävästi  ei  aikonut  lakata.  Näin  varoi- 
tettuina seisahtuivat  kuitenkin  talonpojat.  Löfvingiin 
he  saattoivat  luottaa. 


Majurinrouva  Sprengtport  oli  jättänyt  miehensä  läh- 
teäksensä noutamaan  pientä  Yrjö  Maunua  torpasta,  mutta 
oli  luvannut  pian  palata.  Löfving  ja  Martti  olivat  niin- 
ikään lähteneet.  Ensin  tuli  heidän  haudata  kuolleet  vihit- 
tyyn maahan  ja  sitten  samoilla  ympäri  kootaksensa,  jos 
mahdollista,  Wrangelin  armeijan  sirpaleita,  semminkin 
onnettomia  suomalaisia. 

Majuri  istui  yksinään  avarassa  tuvassa  Jalat  riipuk- 
sissa vuoteen  reunaUa  ja  kädet  ristissä  polvien  välissä. 
Mihin  ryhtyä,  kun  hän  ei  jaksanut  tehdä  työtä  eikä  mat- 
kustaa pois.  Kunpa  hän  edes  tietäisi,  mitä  ulkona  maail- 
massa tapahtui.  Onnistuisiko  koota  uudestaan  hajoitcttu 
armeija?  Ja  missä  tilassa  olivat  nuo  onnettomat?  Mitä 
pääkortreerissa  ajateltiin?  Kuinka  Budderbrock  kaikesta 
tästä  suoriutuu?  Missä  Lascy  oli?  Mitä  kaikkea  pitäisi- 
kään nyt  tehdä,  mutta  hänen  täytyi  istua  suljettuna  kuten 
vanki!  Majurin  sisuksia  kuohutti,  ja  hän  tunsi  kuinka 
näiden  asiain  miettiminen  kulutti  hänen  hitaasti  palaavia 
voimiansa.     Ei  toki;  täytyy  .ajatella  muuta. 

Hän  nousi  ja  käveli  horjuvin  askelin  ovenpielessä  ole- 
van ikkunan  luo.  Siihen  hän  istuutui  katselemaan  ulos. 
Hänen  edessään  kohosi  metsä  pimeänä  ja  synkkänä.  Ei 
näkynyt  sotamiehiä  eikä  telttaa,  sillä  leiri  oli  asumuksen 
vastakkaisella  puolella.  Tässä  metsän  partaalla*  oli  kaikki 
hiljaista  ja  autiota  kuin  haudassa.  Sprengtportin  katseet 
ajelehtivat  pilvien  muassa  puiden  latvojen  yli  ja  sieltä 
alas  kanervikkoon  ja  polkuun,  joka  kivisenä  ja  kaitana 
luikerteli  puiden  välitse  kaukaisuuteen.  —  Kaukanako 
hänen  vainionsa  nyt  lienee?  Ja  milloin  joutunee  hän  ta- 
kaisin Marttilaan?  Siinähän  toki  oli  valonpilkahdus  maju- 
rille. Vielä  vähän  kärsivällisyyttä,  niin  hän  saa  taas  tavata 
omaisiansa.  Se  ajatus  palautti  kotirauhan  onnen  ja  nuo- 
ruuden muistot,  mutta  vaihtelevina  ja  haihtuvina  kuin 
unennäkö.  Mihinkä  kaikki  nuo  ajat  olivat  vaipuneet! 
Mihin  oli  elämä  kadonnut.  Nyt  oli  hän  jättämäisillään 
sijaa  muille.  Täyttääkö  sen  joskus  yksikään  hänen  pojis- 
taan? Eivät  ainakaan  nuo  kaksi  vanhempaa.  He  olivat 
ylioppilaita  ja  harrastivat  yksinomaan  rauhan  toimia.  He 
olivat  joutuneet  elämän  taisteluun  niin  varhain,  he  olivat 
lapsuudessa  kärsinett  liiaksi.  Toisin  oli  Jaakon  laita.  Hän 
oli  syntynyt  rauhanteon  jälkeen  ja  tuli  muuten  isoisäänsä. 
Sama  hehku  sydämessä,  sama  halu  suuriin  tekoihin.  Poika, 
Jumalan  kiitos,  ei  ollut  mukana  Lappeenrannan  surkeana 
päivänä,  sillä  Brandenburg  oli  lähettänyt  hänet  jo  aikoja 

ennen  pitämään  huolta  niistä  vartiorovioista,  joita  syty- 
tettiin harjuille.  Sen  perästä  Sprengtport  ei  ollut  nähnyt 
häntä,  mutta  päättäen  Jaakon  tervehdyksistä  ja  kump- 
panien kiitoksista  oli  hän  kunnollisesti  suorittanut  tehtä- 
vänsä. Ehkä  hänestä  vielä  tulee  kelpo  mies.  Hänen  tuli- 
nen sydämensä,  hänen  uljas  rohkeutensa  muistutti  nuorta 
kotkaa,  joka  valtavasti  pyrkii  korkeuteen.  Ja  Yrjö  Mau- 
nulla oU  sama  säteilevä  katse,  niin  pieni  kuin  hän  olikin. 
Kuka  johtaa  näitä  nuoria,  kasvattaa  heistä  miehiä?  Majuri 
itse  ei  jaksanut  enää  kauaa,  sen  hän  tunsi.  Hänen  oma 
nimensä  ei  tule  koskaan  mainittavaksi  suurmiesten  parissa. 
Ja  unohtukoon  hän,  kunpa  vain  pojista  tulisi  parempia. 
Hänen  rakas  isänsä  oli  taistellut  uskonvapauden  ja  Luthe- 
rin ilmoittamien  totuuksien  puolesta,  miksi  siis  eivät 
hänen  pojanpoikansa  voisi  suorittaa  suuria  tehtäviä.  Kunpa 
edes  voisivat  löytää  vapauttavan  sanan  tälle  onnetto- 
malle, rikkiraadellulle  maalle.  Jospa  aikojen  myrskyt 
nostaisivat  heidän  siipiänsä  ja  osoittaisivat,  mitä  tulee  tehdä 
kansan  hyväksi.  Synkkä  oli  aika,  mutta  oli  toki  vielä  yksi 
rehellinenkin  mies  olemassa,  niinkauan  kuin  hänen  ainoa 
veljensä  Heikki  Sprengtport  oli  elossa.  Hän  oli  nuorempi 
ja  reippaampi  johtamaan  Jaakkoa  ja  Yrjö  Maunua,  hän, 
tuo  rehellinen  suomalainen,  joka  kahdennestatoista  ikä- 
vuodestaan oJi  seisonut  lippujen  alla,  joka  oli  pannut  hen- 
kensä alttiiksi  Narvassa,  Pälkäneellä  ja  lukuisissa  muissa 
taist<  luissa;  hän,  joka  ennen  Napuen  taistelua  lauloi  vir- 
ren väellensä,  vaikka  hengitys  muuttui  jäätyneeksi  sumuksi. 
Lieneekö  hän  vielä  Ruotsissa?  Hänen  sydämensä  ainakin 
oh  täällä,  sillä  Suomea  hän  ei  unohtanut.  Kuinka  tuli- 
sesti hän  olikaan  puhunut  valtiopäivillä  suomalaisten 
talonpoikien  puolesta  ja  esittänyt  heidän  rukouksiansa 
rauhan  säilyttämisestä  Venäjän  kanssa,  ja  mikä  mestari- 
teos olikaan  hänen  lausuntonsa  Suomen  luonnottomasta 
kauppa-asemasta,  josta  oli  hyötyä  kaikille,  paitsi  itse 
suomalaisille.  Vakavasti  oli  hän  varoittanut  Hattuja 
panemasta  Buddenbrockia  ylipäälliköksi.  Ja  siitä  maju- 
rin ajatukset  siirtyivät  sitten  luonnollisesti  nykyiseen  kur- 
juuteen,  armeijaan,   Wrangeliin   ja    Lappeenrantaan. 

14.   72  —  12 


Epävarmuus  ja  ikävä  olivat  masentaneet  Sprengt- 
portin  voimia,  ja  hän  päätti  hetkeksi  taas  heittäytyä  vuo- 
teelle, kun  samassa  ovi  avautui  ja  Löfving  astui  sisään. 

—  Parooni  Buddenbrock,  herra  majuri,  sanoi  hän  ja 
vetäytyi  pois  ovelta,  an  taaksensa  tilaa  ilmoitetulle. 

Sprengtport  vavahti:  —  olen  sairas!  En  tahdo  nähdä 
häntä!  huusi  hän  kuohuksissaan;  mutta  Buddenbrock  oli 
jo  huoneessa. 

Kenraali  käski  viittauksin  Löfvingin  poistumaan,  lä- 
liestyi  sitten  ja  ojensi  kättä  Sprengtportille,  mutta  tämä 
ei  liikahtanutkaan.  Suorana  ja  jäykkänä  kuin  kivettynyt 
istui  majuri  tuijottaen  Buddenbrockiin.  Äkkiä  elpyi  hän 
kuitenkin.  Silmät  syöksivät  tulta,  käsivarret  kohosivat, 
ja  hän  hypähti  seisomaan  Buddenbrockin  eteen.  Oikealla 
kädellään  kävi  hän  kiinni  Buddenbrockin  kurkkuun  ja 
vasemmalla  tarttui  hänen  rintapieliinsä.  Se  tapahtui 
niin  rajusti  kuin  ohsi  henki  ollut  kysymyksessä. 

—  Kavaltaja!  huusi  majuri  ravistaen  miestä.  Ka- 
valtaja! 

Tämä  odottamaton  vasiaanotiu  sai  Buddenbrockin 
ensi  hetkessä  hämilleen,  mutta  täysissä  voimissa  olevan 
oli  helppo  irtaantua,  ja  hän  työnsi  Sprengtportin  pari  as- 
kelta luotaan.  Tämä  horjui  ja  oli  vähällä  pyörtyä,  mutta 
kooten  viimeiset  voimansa  pysyi  hän  pystyssä  ja  lähti 
varmoin  askelin  ovea  kohden,  lähteäksensä  huoneesta. 
Buddenbrock  riensi  perässä,  ja  tarttuen  hänen  olkaansa 
huusi    kiivaasti   ja   mielenkuohussa: 

—  Kuule  minua,  Sprengtport!  Sinun  täytyy  kuulla 
minua.  Ja  melkein  puoliväkisin  talutti  hän  murtuneen 
kumppaninsa  takaisin.  Huone  pyöri  majurin  silmissä, 
horjuen  pääsi  hän  vuoteen  luo  ja  heittäytyi  siihen  kokonaan 
voimattomana. 

Vasta  nyt  Buddenbrock  huomasi,  kuinka  muuttunut 
Sprengtport  oli.  Semmoisia  kärsimyksen  merkkejä  ei  oltu 
hänessä  ennen  nähty.  Kenraali  hämmästyi;  meneekö 
tämäkin  hautaan!     Hän  asettui  vuoteen    viereen  ja  sanoi 

tyynesti  ilman  moitteen  vivahdustakaan:  —  Ymmärrän, 
sinä  uskot  samaa  kuin  muut,  mutta  minä  olen  syytön. 

—  Syytön!?  toisti  Sprengtport,  ilon  värähdys  äänessä. 
Oi,  todista  se! 

—  Ja  sitä  vaadit  sinä,  jota  oma  väkesi  on  kavaltanut. 

—  Heidät  olit  sinä  jo  sitä  annen  kavaltanut. 

Buddenbrock  katseli  majuria  terävästi,  asettaen  kä- 
tensä puuskaan:  —  Kuinka  rohjetaan  esittää  mokomia 
syytöksiä  ?  Ja  mistä  n  a  ovat  kotoisin?  kysyi  hän  uhkaa- 
vasti. Minä  olen  ylipäällikkö,  mutta  Wrangel  ei  tottele 
ja  menettelee  ihan  käskyjä  vastaan.  Minua  sitten  syyte- 
tään seurauksista.  Täytyy  olla  mielipuoli  tahi  yksinker- 
tainen kuin  Myssy,  jos  ei  näe,  missä  syy  on  tahi  ainakin, 
ettei  se  ole  minussa. 

Buddenbrock  vaikeni  ikäänkuin  varmana  voitostaan; 
Sprengtport  ei  vastannut  sanaakaan.  Huulet  tiiviisti  sul- 
jettuina tuijotti  hän  liikahtamatta  eteensä.  —  Vastaa 
minulle,  Sprengtport,  pyysi  kenraali.     Etkö  usko  minua? 

—  En,  vastasi  majuri  lyhyesti  ja  kylmästi. 

Hetken  äänettömyys.  Sprengtportin  voimat  olivat 
nähtävästi  lopussa,  hän  olisi  tarvinnut  lepoa.  Mutta  Bud- 
denbrockilla  oH  liian  paljon  sydämellään  voidaksensa  kan- 
taa sitä  yksin,  ja  sentähden  alkoi  hän  uudestaan: 

—  Sinä  kohtelet  minua  aivan  kuin  valehtelijaa,  petturia. 
Toinen  pysyi  äänettömänä. 

—  Sellaistako,  Sprengtport,  ystävyytesi  onkin?  Kun 
roistot  ja  sellaiset,  jotka  eivät  ole  koskaan  minua  nähneet, 
luidevat  minun  kavaltaneen  heitä,  siitä  en  vielä  välitä, 
mutta  kun  sinä,  joka  olet  tuntenut  minut  yli  kolmenkym- 
menen vuoden,  olet  seurannut  minua  taisteluissa  ja  vaa- 
roissa löytämättä  mitään  tahraa  luonteestani,  et  edes  sinä 
epäile  sanoa  minua  kavaltajaksi  ja  kohdella  minua  ikään- 
kuin en  olisi  muuta  tehnyt  kuin  pettänyt,  se  —  — 

Majuri  käänsi  kasvonsa  Buddenbrockin  puoleen:  — 
Niin  pitkälle  en  mene,  sanoi  hän,  mutta  mitä  muuta  sinä 
oletkaan  tehnyt  siitä  ajasta,  jolloin  ryhdyit  ylipäällikkyy- 
teen? 


Kenraali  yritti  estää  enempiä  syytöksiä,  mutta  Sprengt- 
port  jatkoi  kuumeentapaiselia  kiivaudella.  —  Ellet  sinä, 
samoinkuin  muutkin  Hatut,  olisi  sallinut  kunnianhimon 
riistää  itseltäsi  kaikkea  järkeä,  niin  et  olisi  ollenkaan  ruven- 
nut sotamarskiksi.  Mutta  vaikka  olisitkin  Tukliolmassa 
uskonut  siihen  kykeneväsi,  olisi  sinun  täällä  ainakin,  koko 
kurjuus  silmiesi  edessä,  pitänyt  huomata  todellisuus. 
Ja  kuitenkin!  Sinä  tulit  tänne  kuninkaan  käskystä  anta- 
maan tietoja  asemasta  Suomessa,  mutta  sen  sijaan  että 
ohsit  sanonut  hänen  majesteetilleen  suoran  totuuden, 
peittelit  sen  ainoastaan  palkitaksesi  Gyllenborgia  ja  hänen 
juhtiaan,  jotka  auttoivat  sinua  siihen,  missä  nyt  olet. 

—  Se  ei  ole  totta!  huusi  Buddenbrock  posket  tuli- 
punaisina. Raporteistani  vastaan  aikanaan  itse,  ja  asemani 
Ruotsin  armeijassa  olen  ansainnut  taistelemalla  nuoruu- 
destani saakka  kuningas  Kaarlon  johdolla.  Siksi  kunnia- 
kas oli  nimeni,  että  kun  syyskuun  24  p:nä  I72g  minut  kir- 
joitettiin ritarihuoneeseen  ruotsalaiseksi  aatehsmieheksi, 
onnittelivat  Tukholman  vapaasukuiset  säätyänsä,  kun 
vaakunani  asetettiin  heidän  joukkoonsa. 

Sprengtport  ei  vastannut,  ja  kun  Buddenbrock  huo- 
masi, ettei  hän  aikonut  myöntää  eikä  kieltää,  rupesi  hän 
uudestaan  moittimaan  Wrangelin  anteeksiantamatonta  jul- 
keutta,  kun  hän  vastoin  kaikkia  käskyjä  riensi  Lappeen- 
rantaan.   Hänen  olisi  pitänyt  totella  ja  odottaa. 

—  Odottaa!  huusi  Sprengtport  ylenkatseellisesti.  Luu- 
letko, että  Lascy  olisi  odottanut?  Mutta  mitä  sinä  itse 
odotit?  Jos  aikomuksesi  oli  jättää  kaupunki  tuhottavaksi, 
olisi  sinun  pitänyt  sanoa  se  suoraan.  Silloin  olisimme 
suoriutuneet  ilman  sinua. 

—  Jätä  ne  semmoiset  sanomatta,  Sprengtport!  Mi- 
nunko syyni  se  oli,  että  Wrangel 

—  Älä  puhu  Wrangelista!  huusi  majuri,  puoleksi 
nousten  vuoteelta.  Hänen  kunniansa  ei  kuole  koskaan! 
Mutta  miksi  et  itse  tullut?  Minkätähden  jätit  meidät  pu- 
laan? Minkätähden  lähetit  meidät  kuolemaan  kuten 
David  Urian? 

Tuskanhiki  nousi  Buddenbrockin  otsalle,  mutta  hän 
rohkaisihe  ja  vakuutti,  ettei  uskonut  vaaraa  niin  likeiseksi 
Elokuun  23  p:nä  kl.  6  aamulla  oli  hän  kyllä  saanut  kir- 
jeen VVrangelilta,  joka  vaati  lähtökäskyä,  koska  Branden- 
burg oli  pyytänyt  apua  Lappeenrantaan.  Wrangel  itse  oli 
valmis  lähtöön.  Sen  kirjeen  ohessa  seurasi  toinen  Bran- 
denburgilta, jossa  täm.ä  apua  pyytäen,  kertoi,  että  hänen 
tiedustelijansa  olivat  Kananojalla  ja  Taskulassa  huoman- 
neet vihollisten  jotikkojen  kulkevan  Lappeenrantaan  päin. 
Buddenbrock  kuitenkaan  ei  ollut  siltä  taholta  kuullut  ole- 
van mitään  sanottavaa  vaaraa,  eikä  siis  uskonut  tarvitse- 
vansa varoa  hyökkäystä.  Hän  oli  kuitenkin  vastannut, 
että  Brandenburgin  tuli  tarkemmin  tutkia  metsiä,  ja  jos 
huhuissa  oli  perää,  pitäisi  Wrangelin,  heti  lähetettyään 
tiedon  pääkortteeriin,  itse  viipymättä  lähteä  liikkeelle  ja 
suurella  varovaisuudella  liikkua  eteenpäin  tarkasti  tiedus- 
tellen. Jos  Wrangel  huomasi  Lascyn  siksi  vahvaksi,  ettei 
käynyt  hyökätä  hänen  kimppuunsa,  pitäisi  hänen  valita 
itselleen  sopiva  paikka  ja  siellä  odottaa  Buddenbrockia 
pääarmeijoineen. 

Majurin  oli  vaikea  hillitä  kärtyisyyttään.  Tuo  pitkä- 
veteinen laverteleminen  väsytti  häntä  silminnähtävästi, 
mutta  kenraali  tahtoi  puhua  munsa  puhtaaksi  ja  jatkoi 
huoletonna:  Hänen  vastauksensa  Wrangelille  ei  ollut  vielä 
lähetetty,  kun  uusi  lähetti  kl.  11  e.  p.  p.  toi  Lagerhjelmilta 
tiedon,  että  Wrangel  oli  lähtenyt.  Sen  johdosta  oli  Bud- 
denbrock kirjeensä  reunaan  lisännyt,  että  Wrangelin  piti 
odottaa  pääarmeijaa,  joka  nyt  oli  rientävä  avuksi.  Erit- 
täin hyvänä  pysäyspaikkana  oli  hän  maininnut  Toikalan, 
jonka  valloittamista  vaikeutti  korkea  harju  ja  järvi  oi- 
kealla sekä  suo  vasemmalla  puolella.  Semmoisia  käskyjä 
oli  Wrangel  saanut,  m.utta  kuinka  oli  hän  menetellyt? 
Äärettömän  kevytmiehsesti  oli  hän  sotalaeista  ja  käs- 
kyistä huolimatta  heittäytynyt  vaaroihin,  joita  hän  ei 
voinut  torjua,  ja  hän  saa  kyllä  vielä  kaikesta  vastata. 

—  Wrangel  on  syytön,  keskeytti  Sprengtport.  Hän 
lähti  Jumalan  nimessä  ja  olisi  loistavasti  voittanut,  jollei 

Wa8aborg  vastoin  käskyä  olisi  edennyt  liiaksi  ja  murtanut 
rivin  sekä  estänyt  meitä  käyttämästä  omia  tykkejämme. 
Kun  me  luovuimme  hyvästä  asemastamme,  jäi  kaikki 
oman  onnensa  nojaan,  ja  suomalaisten  joukkojen  pako 
sai  turmiomme  täydelliseksi.   Mutta  syy  ei  ollut  Wrangelin. 

—  Wrangelilla,  huusi  Buddenbrock  raivostuneena,  oli 
vielä  viime  hetkessäkin  kaksi  mahdollisuutta.  Joko  olisi 
hän  vienyt  kaiken  varusväen  kaupungista  ja  peräytynyt, 
tahi  olisi  hän  heittäytynyt  linnaan  ja  puolustautunut,  kun- 
nes olisin  joutunut  apuun. 

—  Kummassakin  tapauksessa  olisi  hän  uhrannut  kau- 
pungin.     Sitäkö  tahdoitkin? 

Buddenbrock  epäröi:  Pitikö  hänen  vaatia  tämä  paa- 
tunut kaksintaisteluun  ja  tappaa  hänet  tähän  paikkaan? 
Vai  olisiko  parempi  kohdella  näitä  sanoja  ylenkatseella  ja 
lähteä.  Mutta  ei!  Tänä  hetkenä  tarvitsi  tuo  yksinäinen 
mies  jonkun,  jonka  edessä  hän  voi  puhdistaa  itsensä. 
Hän  kaipasi  inhimillistä  sydäntä,  sillä  hän  käsitti  kuinka 
yksinään  hän  seisoi.  Sprengtport  oli  aina  ollut  uskollinen 
kumppani,  ja  hän  on  katseleva  tätäkin  asiaa  toisilla  silmillä, 
kunhan  vain  saa  kaikki  tietää.  Sprengtportin  katkeraan 
ivaan  Buddenbrock  sentähden  vastasi  kylmän  tyynesti: 
—  Pysykäämme  tosiasiassa.  Kuulin  Lagerhjelmiltä,  ettei 
Wrangel  ottanut  mukaan  muonaa  kuin  pariksi  päiväksi 
ja  että  hän  jätti  koko  kuormaston  jälkeensä.  Miehistö 
lienee  heittänyt    takitkin   yltään. 

—  Olimme  heittäneet  sydämemme,  henkemme'  huusi 
Sprengtport  kiihtyneenä. 

Mutta  Buddenbrock  jatkoi  järkähtämättömänä:  —  Ol- 
koonpa, että  Wrangel  salli  semmoista;  minulle  se  ei  olisi 
käynyt.  Syys  on  tulossa;  rankkasade  olisi  voinut  kastaa 
miehet  läpimärjiksi,  mikä  kahdeksan  penikulman  taipa- 
leella olisi  voinut  tuhota  koko  joukon.  Wrangel  jätti  ty- 
kistön jälkeensä,  minä  toin  tykit  mukanani.  Sitäpaitsi 
oli  väki  tietämättäni  ottanut  teltat  mukaansa,  ja  oikein  se 
olikin,  sillä  sotamiehen  on  parempi  nukkua  kuin  samota 
metSiftSä    seipäitä    kokoomassa.       Mutta    vaikka    olisinkin 

lähtenyt  yhtä  kevytmielisesti  kuin  Wrangel,  en  olisi  sit- 
tenkään joutunut  aikoinaan  paikalle,  sillä  Wrangelin  kul- 
jettavana oli  ainoastaan  5:n  penikulman  paikoilla,  mutta 
minun  8:n.  Wrangel  oli  valmis  kolmessa  tunnissa,  sillä 
hänellä  oli  kaikki  koossa,  mutta  me  saimme  hevosemme 
vasta  seuraavana  aamuna.  Valmistauduttaessa  keitätin 
lihaa  sotamiehille,  joten  sekin  viivytys  käytettiin  edulli- 
sesti. 

Tuo  pitkä  puhe  oli  majurista  sietämätöntä,  mutta  kun 
ei  ollut  poistumisen  mahdollisuutta,  koetti  hän  silmät 
ummessa,  vuoteellaan  loikoen  osoittaa  ainoastaan  välin- 
pitämättömyyttä ja  kylmyyttä.  Voimat  pettivät  vihdoin, 
hän  ei  enää  hillinnyt  itseänsä,  vaan  teki  kiivaan  liikkeen 
käsivarrellaan  ikäänkuin  heittääkseen  luotansa  kaikki  seli- 
tykset. Sitten  kohosi  hän  istualleen  ja  puhkesi  kuumeen- 
tapaisen  kiihkeästi  puhumaan: 

—  No  jääköön  se  sinun  lihankeittosi  Herran  nimeen! 
Näit  kai  liiaksi  nälkää  Ukrainassa,  niinkuin  me  kaikki. 
En  olisi  sittenkään  menetellyt  sinun  tavallasi.  Mutta  sano 
minulle  lyhyesti  ja  suoraan,  oletko  saanut  kirjeitä  venä- 
läisestä leiristä  ja   vastannut   niihin? 

—  Olen,  sen  myönnän,  mutta  senkin  kykenen  selit- 
tämään. 

—  Tietysti!  huudahti  Sprengtport  kalveten  ja  värähtä- 
vin äänin.  Sinä  osaat  selittää  jos  mitä.  Mutta  sittenkin 
tulee  päivä,  jolloin  tuomio  kohtaa  sinua.  Taivas  ja  maa 
todistavat,  että  sinä  uhrasit  Wrangelin  ja  meidät  kaikki. 
Mene!     En  tahdo  enempää  kuulla. 

—  En,  en  menekään!  Ne  kirjeet,  joita  sain,  olivat 
veljeltäni  ja  yksityisiä.  Koko  maailma  saa  ne  lukea.  Tuossa 
on.  Buddenbrock  veti  esiin  kolme  kirjettä  ja  antoi  ne 
majurille.   —  Näethän  että   ne  ovat  Gothardilta. 

Sprengtport  otti  yhden  ja  vilkasi  kuoreen,  jota  kau- 
nisti upea  Buddenbrock-suvun  vaakuna.  —  No,  entä  sitten 
sanoi   hän    tarjoten   kirjeen    takaisin. 

—  Tiedät  kai,  että  Gothard  on  hoitanut  perhekarta- 
noitamme  Liivissä,  ja  että  minä  olen  saanut  niiden  tuloista 
osan.     Vai  etkö  tiedä? 

—  Tiedän  kyllä. 

—  Lankomme  Rudolfin  ainoa  poika  hukkui  Volgaan, 
ja  hän  itse  palasi  Mainziin.  Vähää  sitä  ennen  oli  sisareni 
kuollut  Moskovassa,  ja  hänen  perintöasiansa  oli  vielä 
selvittämättä,  sillä  Gothard  oli  minusta  kaukana,  kun  olin 
Etelä-Venäjällä.  Sittemminkään  ei  ollut  tilaisuutta  siihen. 
Lankoni  kuoli  lapsetonna,  ennenkuin  sai  nauttia  oikeuttansa, 
mutta  hänen  papereissaan  oli  kirje  meille,  hänen  langoil- 
leen, jossa  hän  lausuu  toivomuksenaan,  että  hänelle  tuleva 
perintö  siirrettäisiin  eräälle  hänen  kasvatuspojalleen.  Got- 
hard, joka  on  lapseton,  suostui,  mutta  minulla  on  poika 
ja  hänestä  on  suku  versova.  Hänen  oikeutensa  oli  välttä- 
mättömästi  ratkaistava  ennen  sotaa,  semminkin  kun  en 
ikinä  suostu  Rudolfin  pyyntöön.  Minun  täytyi  tavata 
Gothardia,  ja  samasta  syystä  olimme  viimeiseen  saakka 
kir  j  een  vaihdossa . 

Tämän  selityksen  jälkeen  alkoi  Sprengtport  p.anaa 
esimiehensä  vähän  muuttuneessa  valossa.  Miksi  ei  tuo 
olisi  totta.  Majuri  tavallansa  rauhoittui,  vaikkei  ollut- 
kaan tyytyväinen,  ja  nyt  alkoi  tyynempi  neuvottelu. 
Sprengtportin  täytyi  luvata  apuansa  ja  neuvoansa  Bud- 
denbrockille.  Nyt  täytyi  tarmokkaasti  koettaa  koota  ha- 
jaantuneet sotajoukot,  sillä  Buddenbrock  tahtoi  saada 
kaikki  järjestetyksi  ennenkuin  jätti  paikkansa  Levven- 
hauptiUe,  jota   niinä   päivinä  odotettiin   Suomeen. 

Sitten  kun  kenraali  oli  tullut  vakuutetuksi  siitä,  että 
Sprengtport  jaksaisi  astua  palvelukseen,  lupasi  hän  var- 
masti, että  Sprengtport  asetetaan  Karjalan  rakuunain 
päälliköksi,  kun  entinen,  Brandenburg,  oli  joutunut  sota- 
vangiksi, ja  vaikka  majuri  vielä  oli  sangen  heikko,  tahtoi 
Buddenbrock  saada  hänet  jo  seuraavana  päivänä  mu- 
kaansa, kun  hän  kaikkine  valuneen  lähti  paluumatkalle 
Haminaan. 

Näiden  keskustelujen  aikana  oli  jo  tullut  yö,  ja  tupa 
olisi  ollut  pimeä,  ellei  kirkas  kuutamo  olisi  sitä  pienten 
ruutujen  kautta  himmeästi  valaissut.  Kiistan  tuimuudessa 
ei   kumpikaan   ollut   tätä   huomannut;   heille  oli   kylliksi, 


että  näkivät  toisensa.  Mutta  kun  tyynnyttiin,  tuntui 
kaikki  helpommalta,  ja  nyt  huomattiin,  että  päivä  oli 
mennyt  ja  että  oli  parasta  erota. 

Buddenbrock  tarjosi  kättä  Sprengtportille  jäähyväi- 
siksi, mutta  tämä  ei  joutunut  vielä  siihen  tarttumaan,  kun 
kaukaa  kuului  epäselvää  hälinää.  Buddenbrock  astui  ik- 
kunan luo.  Hänen  edessään  oli  koko  leiri  yölevossa.  Sieltä 
täältä  säteili  heikosti  tähti,  ja  teltat  kuutamossa  hohtivat 
niin  kauas  kuin  silmä  kantoi.  Mutta  äkkiä  kajasti  lei- 
muava valo  metsän  puolelta,  jota  ei  näkynyt  tänne,  ja 
kohta  sen  jälkeen  ilmaantui  joukko  talonpoikia  kirveineen 
ja  palavine  soihtuineen.  Mikä  nyt?  Väestön  uhkaava 
käytös  hänen  tullessaan  leiriin  ja  häntä  kohti  heitetyt 
kivet  johtuivat  Buddenbrockin  mieleen.  Ehkä  hakivat 
häntä.  Pitikö  hänen  semmoisella  tiedonannolla  huoles- 
tuttaa Sprengtportia?  Mutta  muuta  keinoa  ei  enää  ollut, 
sillä  raakoja  ääniä  kuului  selvästi  huoneeseen  ja  Sprengt- 
portkin  kuuli  makuupaikalleen  selvästi  huudon:  —  Tänne- 
päin! Näin  hänen  käyvän  tänne  sisään.  Poltetaan  koko 
hökkeli! 

Kenraali,  joka  ei  ymmärtänyt  suomea,  kysyi  kääntyen 
Sprengtportin   puoleen:      Tarkoittaako   tuo   minua? 

Ikäänkuin  vastaukseksi  kuului  muutamia  kirveeniskuja 
ikkunaan,  joista  pienet  lasiruudut  sälähtivät  sirpaleiksi. 
Samassa  temmattiin  ovi  auki,  ja  väki  tunki  meluten  sisään. 
Talonpojat  luulivat  tapaavansa  Buddenbrockin,  mutta 
näkivät  hämärässä  vain  Sprengtportin,  joka  vastapäätä 
ovea  nousi  vuoteelta.  Se  seisautti  etumaiset,  mutta  toisia 
tunki  heidän  takaansa  eteenpäin  saadaksensa  myös  kat- 
sella huoneeseen,  josta  eivät  kuitenkaan  hämärän  tähden 
eroittaneet  esineitä.  Vihdoin  kuitenkin  huomattiin  Bud- 
denbrock, kun  hän  kumarasta  asemastaan  ikkunan  vie- 
ressä ojentui  suoraksi.     Hän  oli  siis  täällä. 

Talonpoikaisjoukko  astui  sisään  silmäillen  etsimä- 
tänsä.  Kenraali  katseli  heitä  tiukasti  ja  levollisesti,  ja 
niin  seisottiin  vastakkain  puolen  minuuttia  ääneti.  Sprengt- 
port  jo  läheni  väkeä. 

—  Mitä  tahdotte?  kysyi  hän  seisoen  keskellä  lattiaa, 
selkä  käännettynä  Buddenbrockiin,  ikäänkuin  puhuak- 
sensa  hänen  puolestansa. 

—  Vaadimme  tuolta  maksua  Lappeenrannasta,  vas- 
tasi yksi  miehistä  uhaten  ja  astuen  likemmäksi  kumppa- 
nien seuraamana.  Me  tiedämme,  että  hän  se  \Vrangelin 
kavalsi. 

Buddenbrock  ymmärsi  vain  sanan  VVrangel,  mutta 
arvasi  muut.  Hän  olisi  vastannut  kansan  uhkaan,  mutta 
eihän  se  ymmärtänyt  hänen  puhettaan. 

Yhä  vielä  majuri  seisoi  suojelusmuurina.  Voimat 
eivät  oikein  kestäneet,  mutta  sitä  ci  kenkään  saanut  huo- 
mata. Hän  pani  koko  tarmonsa  ääneensä  ja  sanoi  uha- 
ten: —  Jos  te  tässä  tahdotte  käydä  oikeutta  istumaan, 
niin  aletaanpa  pojistanne.  Kuinka  ne  vaaran  hetkellä 
rocnettelivät? 

—  Mitä  muutakaan  ne  voivat  tehdä,  vastasi  iäkäs 
talonpoika  hiljaisemmin.      Tiesivät  olevansa   petettyjä. 

—  Ja  minä,  huusi  majuri,  tiesin  sen  valheeksi,  sen- 
tähden  taistelin.  Jos  miehemme  olisivat  puolustauneet 
niinkuin  ennen,  olisi  Lappeenranta  vielä  ehjänä.  Mutta 
miksi  te  heidän  pakoansa  sanotte,  ja  mitä  luulette  sen 
maksavan  heille,  jos  eivät  päälliköt  pyydä  kuningasta 
heitä  armahtamaan? 

Sekava  hälinä  oli  vastauksena;  sitten  kuului  ääni: 
Jos  kavaltajat  olisivat  olleet  köyhiä  talonpoikia,  olisi  toi- 
nen ääni  kellossa,  mutta  korpit  ja  herrat  eivät  syö  toisiansa. 

—  Korpit  ja  herrat!  karjasi  Sprengtport  silmät  sala- 
moivina. Vai  niin!  Katsokaa!  Onko  tämä  kavallusta? 
Ja  majuri  tempasi  tuimasti  auki  paitansa  rinnan  kohdalta, 
antoi  sen  painua  lanteille,  repi  pois  veriset  kääreet  ja  vis- 
kasi ne  pois.  -  Katsokaa  tätä!  käski  hän  viitaten  haavoi- 
tettuun ruumiiseensa  ja  läpiammuttuun  käsivarteensa, 
josta  ruptsi  vuotamaan  vcita.  Katsokaa!  niin  me  herrat 
taistelimme.  Likemmäksi,  jotta  voitte  nähdä.  Ken  tah- 
too, laskekoon  arpeni  ja  haavani.  Olenko  pettänyt  kunin- 
gasta ja  valtakuntaa?     Menkää  tappotantereelle  ja  katso- 

kaa  miten  siellä  ruotsalaiset  makaavat  ja  kuinka  upsee- 
rit taistelivat,  ja  puhukaa  sitten  siitä,  mitä  herrat  ovat 
tehneet. 

Tuo  odottamaton  verinen  näky  ja  Sprengtportin  uh- 
kaava esiintyminen  vaikutti  kuin  jäähdyttävä  vesi.  Bud- 
denbrock  haihtui  mielestä,  Sprengtportin  sankarihaamu 
seisoi  edessä,  ja  kunnioittaen  ja  ihaillen  kokoontuivat  kat- 
sojat hänen  ympärilleen.  Hänen  lukemattomat  arpensa, 
hänen  avoin  haavansa,  kalpeat  kasvot  ja  kuumeenheh- 
kuvat  silmät,  mutta  enimmin  ehkä  tuo  jalo  sieluntarmo 
niin  heikossa  ruumiissa  vaikutti  sen,  että  äsken  niin  tui- 
mat miehet  unohtivat  kaiken  muun  paitsi  edessään  seiso- 
van, verta  vuotavan  sankarin.  Vanha  hopeahapsinen 
ukko  oli  astunuL  esille  tutkiaksensa  sormellaan  noita  kau- 
heita muistomerkkejä,  mutta  pitkälle  hän  ei  päässyt, 
ennenkuin  kyyneleet  nousivat  silmiin  ja  hän  kääntyi  pois 
huoahtaen:     Hyvä  Jumala,  kuinka  olette  kärsinyt! 

—  Olen  kyllä,  mutta  nyt  minulla  onkin  vapaakirja, 
joka  tepsii.  Vieläkö  kukaan  teistä  pitää  minua  kavalta- 
jana? 

—  Ei  tietysti,  mutta  emme  me  teitä  tarkoittaneetkaan. 
Hänestä  tuossa  me  puhuimme,  vakuuttivat  useat. 

Majuri  katseli  syytettyä  ja  kääntyi  taas  väen  puoleen. 
—  Parooni  Buddenbrock,  sanoi  hän,  on  ruotsalainen  mies 
eikä  ymmärrä  mitä  me  puhumme,  mutta  te  olette  järkeviä 
ja  ymmärrätte,  että  jos  minä  pidän  kavaltajan  puolta, 
niin  en  ole  itse  sen  parempi.  Sanon  teille  kuitenkin,  ettei 
yksikään  meistä  ole  oikeutettu  tuomitsemaan  tätä  herraa 
sentähden,  että  hän  saapui  liian  myöhään  Lappeenran- 
taan, sillä  ei  kahdeksaa  penikulmaa  niinkään  juosta,  vie- 
läpä tykit  muassa.  Jos  paroonissa  on  syytä,  niin  vastat- 
koon oikeuden  edessä,  mutta  teitä  neuvon  olemaan  lan- 
gettamatta tuomiota  ennen  aikojaan;  koettakaa  ennem- 
min sovittaa  mitä  maan  nuoriso  on  rikkonut. 

Talonpojat  olivat  äänettöminä  kuunnelleet,  mutta 
monilla  kasvoilla  näkyi  vielä  epäluuloa,  ja  katseet  kään- 
tyivät yhä  Buddenbrockiin.  Hän  astui  nyt  ihan  likelle 
ja  kysyi  tuimasti:  —  Mitä  tämä  merkitsee? 

Sprjngtport  lausui  ruotsiksi  muutamia  rauhoittavia 
sanoja   ja   jatkoi   kääntyneenä   talonpoikiin: 

—  Kenraali  kysyy,  mitä  tämä  merkitsee,  mutta  minä 
en  tahtoisi  puhua  teidän  älyttömyydestänne.  Entä  jo» 
hän  vie  teidät  oikeuteen?  Olisihan  minun  silloin  pakko  to- 
distaa, että  te  aseellisina  tunkeuduitte  asuntoomme  uha- 
ten tappaa  kuninkaallisen  ylipäällikön  ja  polttaa  koko 
talon.  Lähtekää  siis  siivosti  matkaanne  ja  vakuuttakaa 
kaikille  karkureille,  että  saavat  armon,  jo»  katuvat.  No, 
jatkoi  majuri  katsellen  likimmäistä,  tuoppa  nyt  tänne 
nuo  veriset   kääreet  ja  auta   paita  ylleni! 

Talonpoika  totteli,  ja  sillä  aikaa  kun  hän  hiljaa  ja 
varovaisesti  laittoi  kaikki  entiselleen,  lähti  joukko  ääneti 
huoneesta.  Majuri  ei  vielä  ollut  kunnossa,  kun  tunsi  lat- 
tian horjuvan  aliansa.  MieLnliikutus  ja  ponnistus  olivat 
uudestaan  murtaneet  hänen  voimansa.  Buddenbrock  huo- 
masi sen  ja  tarjosi  hänelle  käsivartensa,  mutta  majuri  ei 
jaksanutkaan.  Hänet  täytyi  kantaa  vuoteelle.  Huone 
pyöri  hänen  silmissään,  ajatukset  seisahtuivat,  mutta  kiih- 
tynyt kuume  synnytti  tuimia,  levottomia  haaveiluja.  Bud- 
denbrock huomasi,  että  sairas  houraili.  Tässä  neuvotto- 
muudessa astui  Löfving  sisään  raittiina  ilmana  ja  huu- 
dahti: —  On  saatu  tietoja  rykmenteistämme.  Niitä  on 
nähty  Savonlinnassa  ja  Valkealassa. 

Tämä  antoi  uuden  käänteen  puhelulle.  Löfving  käs- 
kettiin heti  lähtemään  Savonlinnaan,  ja  talonpoika,  joka 
vielä  seisoi  ovella,  tarjoutui  lähtemään  mukaan  ja  vakuutti, 
että  useat  kumppanitkin  seuraavat,  jos  tarve  vaatii.  Toi- 
meen ryhdyttiin  heti,  ja  seuraavana  aamuna  aurmgon 
noustessa  lähti  ylipäällikkö  seurueineen  pääkortteeriin. 

Leiri  jäi  autioksi.  Sairaat  ja  kuolevat  saivat  tyytyä 
kohtaloonsa,  ja  väestö  ryösti  vihdoin  jälkeen  jätetyt  varas- 
tot, kun  ne  kuitenkin  olisivat  jääneet  taivaan  lintujen  saa- 
liiksi. Monet  tuhannet  ruumiit  jätti  Buddenbrock  hau- 
taamatta, ja  siinä  ne  makasivat,  mihin  olivat  kaatuneet, 
kunnes  vihdoin  laupiaat  kädet  parin  viikon  päästä  teki- 
vät niille  viimeisen  surullisen  palveluksen. 

V  Luku. 
VANGIT. 

Kun  Lascy  palautti  joukkonsa  Lappeenrannasta,  vie- 
tiin myös  vangit  mukana.  Siinä  oli  kirjava  joukko  miehiä, 
naisia,  lapsia,  toistt  sairaita,  toiset  kuolevia,  kaikki  surun 
murtamia.  Kasakkojen  vartioimina  kuljetettiin  näitä  on- 
nettomia Viipurista  Sisä-Venäjäile,  aluksi  kenraali  Krana- 
shukin  komennossa.  Tämä  oli  reipas,  seitsenkymmenvuo- 
tias,  kookas  ukko,  lantioon  sattuneesta  luodista  onnah- 
tava.  Hänen  lyhyt  vaalea  tukkansa,  tuuheat,  iästä  huoli- 
matta vielä  ruskeat  viikset  ja  upea  ryhti  antoivat  aihetta 
luulla  häntä  pariakymmentä  vuotta  nuoremmaksi.  Hä- 
nestä, joka  oli  tottunut  käskijävaltaan,  olivat  suomalaiset 
ainoastaan  uppiniskaisia  luonteita,  joita  piti  kurittaa, 
kunnes  vihdoin  oppisivat  tinkimättä  alistumaan  Venäjän 
tahtoon.  Ei  siis  yhtään  kursailtu,  ja  kauhulla  valitti  sodan 
jälkeen  moni  vapautettu  sitä  kovuutta,  millä  kenraali 
kohteli  komentoonsa  annettuja.  Yleinen  kurjuus  pakoitti 
vihdoin  jättämään  joukon  naisia  ja  lapsia  venäläiseen  Suo- 
meen. Niitä,  joiden  sallittiin  jäädä  Valkjärvelle,  olivat 
myös  Maria  Sprengtport  ja  Leena.  Paikkakunta  oli  köyhä, 
jokainen  mökki  oli  sullottu  täyteen  sotamiehiä,  joiden 
parissa  asujamet  saivat  tulla  aikaan  miten  osasivat.  Van- 
kien tulo  ei  suinkaan  huojentanut  asukasten  mieliä,  mutta 
ei  sentään  valitettu.  Olivathan  nuo  muukalaiset  kyllin 
onnettomia,  ja  tulivathan  ne  rakkaasta  kotimaasta,  ruotsa- 
laisesta Suomesta. 

Wrangelille  oli  suurena  lohdutuksena,  kun  sai  jäädä 
Valkjärvelle,  sillä  olihan  se  vielä  Suomenmaata  ja  oltiin- 
han maanmiesten  parissa.  Yhteiset  surut  synnyttivät 
keskinäistä  luottamusta  tulokkaiden  ja  vastaanottajien 
välille,  ja  aikaa  voittaen  sydämet  aukenivat.  Kolmekym- 
mentä vuotta  sitten  olivat  kylän  asukkaat  kokeneet  samaa 
ja    käyneet   läpi    samat    kärsimykset,    ja    vihdoin    lapset- 

kin  huomasivat,  etteivät  nuo  kaukaa  tulleet  olleet  muuka- 
laisia, vaan  rakkaita  sukulaisia,  jotka  Jumalan  tahdosta 
olivat  joutuneet  samoihin  koettelemuksiin  kuin  kotoväki- 
kin.  Yksi  kuitenkin  yhä  pysyi  itseensä  sulkeutuneena,  niin 
että  hänet  vihdoin  jätettiin  yksinäisyyteensä.  Maria 
Sprengtport  ei  sanoin  eikä  kyynelin  purkanut  suruaan. 
Hän  oli  enemmän  kuvan  kuin  ihmisen  kaltainen.  Toiset 
pitivät  häntä  kovana  ja  kylmänä,  toiset  luulivat  huomaa- 
vansa hänen  piirteissään  kätkettyä  surua,  kun  joku  illan 
rauhassa  tarttui  pirtin  kanteleeseen  ja  soitti  virren,  tahi 
kun  lapset  kädet  ristissä  lukivat  rukouksiansa.  Maria 
ei  huomannut,  että  hänelle  tahdottiin  olla  myötätuntoisia, 
ja  hänen  kylmäkiskoisuutensa  vaikutti  vihdoin  sen,  että 
itsekukin  vetäytyi  pois  hänestä,  kun  hän  ei  näyttänyt 
tarvitsevan  ketään  ihmistä. 

Jo  oli  syyskuu  loppupuolellaan,  ja  syksy  alkoi  päästä 
oikeuksiinsa.  Silloin  täytyi  näiden  ihmisjoukkojen  pysyä 
huoneissa,  mitenkuten  sovittautuen.  Ankara  talvi  oli 
tulossa,  mutta  pikemmin  kuin  aavistettiinkaan  rupesivat 
rivit  harventumaan.  Nuo  kauan  hautaamattomat  ruu- 
miit Lappeenrannassa  saastuttivat  ilman  ja  synnyttivät 
tauteja,  ei  yksistään  lähiseuduissa,  vaan  kaukana  ylt*- 
ympärillä.  Kuten  raivoisa  murhanenkeli,  lensi  rutto  pai- 
kasta paikkaan,  niin  että  kokonaiset  pitäjät  olivat  saastu- 
tetut. Ei  kauaa  kestänyt,  ennenkuin  Valkjärvenkin  väestö 
alkoi  sairastaa  kuumetta,  joka  vaati  yhä  useampia  uhreja. 
Avuttomina  ja  toivottomina  horjuivat  ne,  jotka  vielä  kyke- 
nivät liikkumaan  vuoteenomaisten  ja  hourailevien  keskellä. 
Pirtit,  riihet  ja  ladot  olivat  muuttuneet  sairashuoneiksi, 
joissa  ihmisiä  makasi  vierekkäin  lattialle  levitetyillä  oljilla 
tahi  niiden  puutteessa  paljaalla  lattialla.  Kuolema  toi- 
mitti ahkerasti  niittoansa,  kurjuus  lisääntyi  joka  päivä, 
mutta  missä  muut  sortuivat,  siellä  kesti  majurin  tytär. 
Maria  Sprengtportiin  ei  pystynyt  rutto  enempää  kuin 
valitus  ja  kyyneleetkään,  ja  vihdoin  olivat  hän,  Leena  ja 
eräs  vanha  krenatööri  tuvassa  ainoat,  jotka  vielä  kestivät. 

Valkjärvelle   saapumisesta   saakka   ei   ollut   Mariassa, 

mikäli  ihmisen  silmä  voi  nähdä,  ollut  tunnetta  eikä  tarmoa, 
mutta  kun  kaikki  muut  sortuivat,  virkosi  hän  ja  kulki 
uskollisena  vartiana  pirtistä  pirttiin,  vuoteelta  vuoteelle, 
yhtä  laupiaana  venäläisille  sotureille  kuin  omillekin.  Löf- 
vingin vaimon  mielestä  olivat  kuitenkin  vieraat  soturit 
yhä  vielä  Ruotsin  ja  semminkin  Suomen  vihollisia.  Niistä 
pitäköön  vanha  Iivana-äijä  huolta.  Leenasta  oli  Marian 
hyvyys  liiallinen,  hän  sitä  suorastaan  moitti.  Maria  ei 
siihen  vastannut  mitään,  ja  vihdoin  Leenakin  itsekseen 
ihmetteli  tuota  nuorta  tyttöä,  joka  ilman  nähtävää  kärsi- 
mystä tyynenä  ja  jäykkänä  väsymättä  suoritti  vapaa- 
ehtoista tehtäväänsä,  lievittäen  vihollisten  ja  ystävien 
kohtaloa.  Vanha  Iivana  auttoi  minkä  voi.  Moni  kuoli, 
toiset  paranivat  heidän  hoivassaan,  toiset  taas  elivät  riu- 
tuen ja  ilman  toivoa.  Entiseen  tapaansa  kulki  Maria 
eräänä  sunnuntai-aamuna  sairasten  sotilasten,  houraile- 
vien naisten  ja  itkevien  lasten  kesken,  kun  kolmivaljakon 
vetämät  vaunut  ajoivat  pihaan.  Nuori  venäläinen  upseeri 
astui  niistä  kiireesti  alas  ja  huusi  kiivaasti  Iivanaa,  joka 
lakki    kädessä   tuli   häntä    vastaan. 

—  Missä  ruhtinas  Mirovitsh  on? 

—  Luulen  hänen  olevan  tuolla,  vastasi  sotamies  vii- 
taten pirttiin,  johon  Maria  oli  seisahtunut  kuuntelemaan 
keskelle  lattiaa.  Puoli-avoimen  oven  kautta  hän  näki, 
että  tulokas  oli  Attila.  Tämä  riensi  sisään,  ja  nyt  he  sei- 
soivat vastatusten,  mutta  Attila  ei  näkynyt  enää  tunte- 
van iVIariaa. 

—  Oletteko  te  neiti  Sprengtport?  huudahti  hän  het- 
kisen päästä  hämmästyneenä.  Olivatko  nämä  kalpeat, 
riutuneet  kasvot,  tämä  lasimainen  katse  todellakin  tuon 
äsken  niin  eloisan  tytön.  Epäröiden,  tuliko  hänen  pois- 
tua vai  jäädä,  Maria  ei  liikahtanut.  Silloin  kysyi  Attila 
kunnioittavasti,  melkein  sydämellisesti:  —  Tunnetteko 
minua? 

—  Tunnen,  vastasi  Maria  jäykästi  ja  kylmästi. 

—  Te  elätte  tässä  kuolon  valtakunnassa  menehty- 
mättä, yksinomaan  tehdäksenne  hyvää! 


—  Sitä  en  tiedä. 

—  Mutta  minä  tiedän.  Puhutaan  paljon  eräästä  nuo- 
resta neidistä,  jonka  laupeus  on  suurempikin  kuin  kärsi- 
mykset täällä.  Puhutaan  myös  kovuudesta  vankeja  ja 
omia  sotamiehiämme  kohtaan.  Pikarissa  tiedetään  kaikki, 
ja  nyt  olen  täällä  oloja  tarkastamassa. 

—  Attila,  kuului  heikko  ääni  pirtin  takaseinällä. 
Tule  tänne! 

Attila  kääntyi  ja  huomasi  mustakiharaisen  pään  pis- 
tävän esiin  olkien  ja  levitetyn  sotamiesvaipan  alta. 

—  Juhana!  Sinäkö  täällä?  huudahti  Attila,  rientäen 
sairaan  luokse  ja  sulkien  hänet  syliinsä.  Jumalan  kiitos, 
että  löysin  sinut! 

—  Kiitos  että  muistit  minua  ja  tulit  tänne  kurjuu- 
teemme, sanoi  ruhtinas  Mirovitsh,  avaten  ruskeat,  uinai- 
levat silmänsä. 

—  Kiitos,  itse,  että  lähetit  meille  tiedon  täällä  olos- 
tasi, vastasi  Attila.  Hän  tarttui  sairaan  kuumeenpoltta- 
vaan  käteen,  istahti  hänen  viereensä  ja  jatkoi:  —  Luulimme 
sinua  kuolleeksi,  mutta  eilen  tiesi  Dmitri  kertoa,  että  sinä 
makasit  sairaana  täällä,  ja  nyt  olen  tullut  tänne  hank- 
kiakseni teille  paremmat  olot.  Ja  neiti  Sprengtportin  tulee 
seurata  meitä.  Viipurissa  voidaan  teille  toimittaa  siedet- 
tävämmät  olot  kuin  täällä. 

—  Entä  sairaat?  muistutti  Maria.  Katsokaa  noita' 
Viipurissa  ei  minua  kukaan  kaipaa. 

—  Kaikki,  jotka  ovat  kruunun  palveluksessa,  viedään 
jo  tänään  pois  täältä,  ja  piakkoin  vangitkin.  Apua  on 
tulossa  erityisesti  tätä  seutua  varten,  ja  silloin  te  käytte 
täällä  tarpeettomaksi.  Mutta  Viipurissa  ei  unohdeta 
mikä  apu  teistä  täällä  on  ollut. 

Kun  Maria  ci  vastannut,  jatkoi  Attila:  —  Viipurin 
linnanpäällikkö  on  käskenyt  minun  saattaa  teidät  pois, 
ja  minä  toivon,  ettette  kieltäydy.  Patooni  Buddcnbrock 
tarkoittaa  teidän  parastanne. 

Maria  sanoi  Leenaan  katsoen-  —  Niin  ollen  ci  minun 
tarvinne  lähteä  yksin.    Sitä  rukoilen  teiltä. 

—  Pyytäkää   mitä   tahdotte! 

—  Kapteeninrouva  Lötving,  joka  istuu  tuossa,  on 
ollut  turvanani  ja  lohdutuksenani  tämän  vanhan  sotamie- 
hen ohessa.  Sallikaa  heidän  lähteä  minun  kanssani  täältä. 
He  kaipaavat  lepoa, 

Vänän  ajan  päästä  Maria  jo  istui  Leenan  ja  Attilan 
kanssa  suurissa  vaunuissa,  joita  parooni  Buddenbrockin 
tuliset  hevoset  kuljettivat.  Seuraavana  päivänä  saisi  Iiva- 
nakin lähteä,  ja  kaksi  kasakkaa  jätettiin  hänen  avukseen. 
Kolmas  lähetettiin  edeltäkäsin  ilmoittamaan  vieraiden 
tulosta. 


Torkel  Knuutinpojan  vuonna  1290  perustamana  oli 
Viipurin  linna  siitä  saakka  ollut  Suomen  uskollisena  var- 
tiana  ja  vaihtelevissa  kohtaloissa  estänyt  Venäjän  valloitus- 
yrityksiä,  kunnes  se  1710  taisteli  viimeisen  taistelunsa 
joutuen  tsaari  Pietarin  haltuun.  Rauhanteossa  1721  siir- 
rettiin Ruotsin  raja  taaksepäin  Käkisalmen  läänin  etelä- 
osan länsipuolitse  pitkin  Suomen  lahtea.  Viipurin  kau- 
punki jäi  entiselleen,  ja  linnakin  säilytettiin.  Nyt  siellä 
oli  päällikkönä  Gothard  Buddenbrock,  ja  hänen  käskys- 
tään oli  linnasta  järjestetty  Mariaa  ja  hänen  seuranaistansa, 
kapteeninrouva  Löfvingiä  varten  kolme  huonetta.  Paroo- 
nin  toimesta  oli  tähän  pieneen  kotiin  hankittu  koko  joukko 
senaikuista  mukavuutta  ja  somuutta.  Nähtävästi  oli  talon 
isäntä  tahtonut  mikäli  mahdollista  lievittää  vankeuden 
katkeruutta.  Parooni  Buddenbrock  oli  noin  60-vuotias, 
pitkäkasvuinen,  ryhti  sotilaallinen,  piirteet  kauniit  ja 
säännölliset.  Kiivas  ja  ankara  oli  hän  virassaan,  mutta 
yksityisenä  ihmisenä  saattoi  hän  olla  ystävällinen  ja  hyvä 
alhaisimmillekin.  Hänen  alkuansa  heUä  ja  haaveileva  luon- 
teensa oli  kovettunut  elämän  taistelussa,  mutta  pohjalla 
oli  sitä  sen  verran,  että  se,  kun  sattui  jotakin  hänen  sydän- 
tänsä liikuttavaa,  puhkesi  kylmän  pinnan  alta  ja  teki 
hänet  miellyttäväksi.     Jo  useita  vuosia  oli  hän  ollut  les- 

kenä  ja  lapsetonkin.  Taloutta  hoiti  hänen  kälynsä,  van- 
himman veljen  vaimo,  ylpeä  ja  ennen  kaunis  kreivintytär 
Riiasta,  jonka  suku  oli  alkuisin  Hollannista.  Tämä  rouva 
hallitsi  joskus  linnassa  itsevaltaisemmin  kuin  itse  linnan- 
päällikkö,  jonka  usein  täytyi  kotirauhan  tähden  taipua 
Dorotean  lujan  tahdon  alle. 

Kun  Maria  ja  rouva  Löfving  saapuivat  linnaan,  otti 
heitä  vastaan  venäläisessä  kansallispuvussa  oleva  vanhan- 
puoleinen  nainen.  Murteellisella  suomenkielellä  pyysi  hän 
vieraita  sisään  pieneen  saliin  ja  saattoi  sitten  kummankin 
omaan  huoneeseensa.  Kamareita  eroitti  sali,  mutta  naiset 
saivat  mielensä  mukaan  pitää  ovet  auki  tahi  suljettuina. 
Jos  vertasi  näitä  huoneita  toisiinsa,  huomasi  selvästi,  että 
oli  pidetty  huolta  ainoastaan  Mariasta.  Hänen  huonees- 
saan heikensivät  raskaat  silkkiuutimet  valoa,  huonekalut 
olivat  sirot,  sohva  pehmeillä  itämaalaisilla  patjoilla  pääl- 
lystetty, ja  suuri  peili  loisti  kullatuissa  puitteissaan.  Lee- 
nan huoneesta  ei  oltu  paljoa  vaivaa  nähty.  Niukat  huone- 
kalut näyttivät  kiireessä  kokoonhaalituilta  ja  asetetuilta 
ilman  makua  ja  järjestelyä,  mikä  teki  huoneen  kolkoksi 
ja  epämiellyttäväksi.  Hyväntahtoisuuden  osoitteeksi  vie- 
tiin tulokkaat  linnan  saunaan,  jossa  heille  oli  varattu 
uudet,  heidän  ilokseen  omasta  maasta  tuodut  vaatteet, 
samanlaiset  loistavilla  väreillä  kirjaillut  paidat,  saman- 
laiset valkoiset  villaröijyt  ja  mustat  punareunuksiset 
hameet,  joita  Viipurin  puolen  naiset  käyttivät.  Ei  ollut 
unohdettu  edes  taitavasti  kirjailtuja  esiliinoja  eikä  val- 
koista  huntua   Leenaa   varten. 

Palattuansa  omiin  huoneisiinsa  tapasivat  he  salissa 
runsaasti  varustetun  niokapöydän,  ja  siinäkin  olivat  hei- 
dän paikkansa  edeltäkäsin  määrätyt.  Marian  lautasei 
edessä  seisoi  hopeinen  pikari,  Sprengtportin  vaakuna  piir-i 
rettynä  syrjään  kiinnitettyyn  kilpeen;  Leenaa  varten  oi 
vain  tinainen  pikari.  Mutta  huolimatta  tästä  silmään" 
pistävästä  erilaisuudesta,  ei  rouva  Löfving  saanut  tarpecks 
ihmetellyksi  sitä  hyväntahtoisuutta,  joka  kaikkialla  tuli 
heidän  osakseen.      Attila  oli   kyllä  sanonut,   että   heidän 

tulisi  hyvä  olla,  mutta  kapteeninrouva  ei  ollut  sitä  uskonut. 
Hän  oli  odottanut  vankeutta,  kuolemaa,  ehkäpä  elinkau- 
tista orjuutta. 

Maria  ei  tästä  kaikesta  huomannut  mitään.  Hän  oli 
kykenemätön  ajattelemaan.  Kun  häntä  ei  kukaan  tar- 
vinnut, oli  hän  turtunut  ruumiin  ja  hengen  puolesta.  Mat- 
kalla Viipuriin  oli  hän  joskus  nukahtanut,  mutta  nyt  yön 
tullessa  ja  ihmisten  mentyä  levolle  hän  vain  itki.  Kaikki  niin 
kauan  pidätetyt  kyyneleet  syöksyivät  nyt  esille,  kalpeisiin 
kasvoihin  nousi  äkkiä  kuumeen  puna,  ja  seuraavana  aamuna 
seisoi  Leena  tuskan  vallassa  hourailevan  tytön  vuoteen 
edessä,  aavistaen,  että  hän  oli  piankin  hautaan  kätkettävä. 
Päivällä  ilmoittautui  Buddenbrock  ja  lupasi,  surkutellen 
Marian  sairastumista,  lähettää  oman  lääkärinsä,  mutta 
vaati  rouva  Löfvingiä  kunniasanallaan  lupaamaan,  ettei 
hän  eikä  hänen  turvattinsa  ryhtyisi  vähimpäänkään  pako- 
yritykseen,  Leena  puolestansa  pyysi  Buddenbrockin  suoje- 
lusta, ja  tämä  vakuutti  tahtovansa  antaa  heille  mahdolli- 
simman suuren  vapauden.  Ennen  lähtöänsä  pyysi  Bud- 
denbrock Leenaa  ilmoittamaan  hänelle  kaikki  tarpeensa, 
koska  ei  ollut  tarkoitus  antaa  heidän  kärsiä  puutetta. 

Marian  sairaus  kävi  ankaraksi  ja  arveluttavaksi,  mutta 
muutamia  viikkoja  uskollisesti  tyttöä  vaalittuaan  huo- 
masi Leena  sanomattomaksi  ilokseen,  että  terveys  vähi- 
tellen palasi.  Ratkaisevina  päivinä  oli  kenraali  yhä  käy- 
nyt kuulustamassa  hänen  tilaansa,  ja  Attilakin  oli  tar- 
jonnut palvelustaan. 

Mikähän  nyt  lienee  Herran  aikomus,  ajatteli  kaptee- 
ninrouva ihmetellen  tuota  suurta  hyvyyttä  turvattomia 
vankeja  kohtaan.     Mutta  ei  mitään  vastausta. 

Vaikka  Maria  jo  oli  toipumaisillaan,  kuulusteli  pa- 
rooni  joka  päivä  hänen  tilaansa,  ja  kun  vihdoin  ilmoitet- 
tiin, että  hän  liikkui  huoneissaan,  pyysi  parooni  lupaa 
käydä  häntä  tervehtimässä.  Se  kysymys  sai  Marian  var- 
sin pahoilleen.  Voimiensa  lisääntyessä  rupesi  hän  mietti- 
mään miksi  häntä,  vankia,  niin  ylenpalttisella  hyvyydellä 
kohdeltiin.     Miksi  oli  hänen  olonsa  verrattomasti  parempi 

kuin  muiden  suomalaisten?  Miksi  juuri  Maria  Sprengtport 
oli  poikkeuksena?  Hän  puhui  siitä  Leenalle,  joka  niinikään 
piti  asiata  outona.  Se  saattoi  merkitä  hyvää,  mutta  n  yös 
pahaakin.  Epätietoisuuden  ja  levottomuuden  tuskassa  hän 
vihdoin  päätti  tutkia  syytä  tähän  heidän  erikoiseen  koh- 
teluunsa. Mikä  mies  tuo  Buddenbrock  oli?  Kuinka  hän 
Mariata  kohdellee?  Olihan  hän  ruotsalaisen  päällikön  veli 
ja  ehkä  samoinkuin  tämäkin,  hylkiö.  Semmoista  hän 
ei  tahtonut  nähdä  silmiensä  edessä,  mutta  hän  oli  tämän 
vallassa  avuttomana,  neuvotonna. 

—  Paroonin  palvehja  odottaa  vastausta,  sanoi  kap- 
teeninrouva  levotonna.     Neiti  kai  ottaa  vastaan? 

—  En,  en!  Meidän  luoksemme  älköön  hän  tulko 
koskaan.     En  tahdo  nähdä  häntä. 

Rouva  Löfving  hämmästyi.  Se  vastaus  käynee  heille 
kalliiksi.  Marian  piti  ajatella  linnan  herran  valtaa  ja  sitä 
hyvyyttä,,  jolla  heitä  oli  kohdeltu.  Ellei  neiti  itse  antaisi 
aihetta  ikäviin  rettelöihin,  ei  heille  mitään  pahaa  tapah- 
tuisi. Parooni  oli  varmaan  kunnon  mies,  ja  sitä  paitsi  he 
voisivat  häneltä  kuulla  jotakin  ruotsalaisesta  Suomesta.  Se 
vihdoin  vaikutti,  ja  Maria  antoi  vastauksen,  että  parooni 
oli  tervetullut.  Palvehja  oli  tuskin  lähtenyt,  kun  Maria 
jo  katui  ja  koetti  huutaa  häntä  takaisin,  mutta  mies  oli 
jo  herransa  luona. 

Aavistamatta  tätä  vastenmielisyyttä  tuli  Buddenbrock 
sisään  ja  astui  Mariaa  kohti  lyhyesti  tervehdittyänsä  Lee- 
naa. Valkoinen  Arkangelogorodin  univormu  sopi  hyvin 
hänen  kauniille  kasvoilleen  ja  lisäsi  suurten,  sinisten  sil- 
mien loistoa.  Sinä  hetkenä  näytti  hän  kolmikymmen- 
vuotiaalta. Teeskentelemättömän  sydämellisesti  tarjosi 
hän  kättään  sanoen-  —  Ette  tunne  minua,  neiti  Sprengt- 
port, mutta  minä  tunnen  teidät.  Tiedän,  että  olette  Vilho 
Sprengtportin,  ikimuistettavan  kumppanini  tytär. 

Maria  oli  varustanut  vastaukseksi  kovia  ja  katkeria 
sanoja,  mutta  tuo  odottamaton  tervehdys  sai  hänet  my- 
käksi,   ja    odottamatta    vastausta    jatkoi    Buddenbrock 

—  Ette    ymmärrä    minua.      Huomaan,    ettette    tiedä 

missä  kiitollisuuden  velassa  olen  isällenne.  Hän  pelasti 
minut,  kun  taistelimme  Puolassa.  Hän  teki  muutakin. 
En  ole  sen  koommin  tavannut  häntä  enkä  ole  voinut 
kiittää,  saatikka  palkita  häntä,  mutta  teen  sen  nyt  teidän 
kauttanne. 

Maria  ei  vastannut  nytkään,  mutta  hän  loi  ylös  rau- 
kean katseensa  ja  unohti  lujan  päätöksensä  saada  tuo 
inhoittava  mies  ovesta  ulos.  Rouva  Löfving,  joka  oli 
pysynyt  syrjässä,  kiitti  Jumalaa,  että  tuo  peljätty  koh- 
taus oli   mennyt  niin  onnellisesti. 

—  Elääkö   isäni?    kysyi   Maria   vapisevin   äänin. 

—  Elää.  Tänä  aamuna  sain  siitä  tiedon  kenraali 
Kindermannin  kirjeessä. 

Marian  ruumiillinen  heikkous  teki  hänelle  mahdotto- 
maksi pidättää  kyyneleitään.  Buddenbrock  ei  häirinnyt 
häntä,  hän  istui  liikahtamatta  silmät  luotuina  alas,  mutta 
kun   Maria   oli   toipunut,   jatkoi   hän: 

—  Olen  suuressa  kiitollisuuden  velassa  teillekin,  neiti 
Sprengtport.  Se  hyvyys,  jolla  te  hoiditte  meikäläisiä  sai- 
raita ja  kuolevia  Valkjärvellä,  on  aina  oleva  poikkeuk- 
sena, ehkäpä  ilman  vertaa,  kun  ajattelee,  että  olitte  yhtä 
laupias  vihollisille  kuin  omille  maanmiehillenne. 

Haihtuva  puna  leimahti  Marian  kalpeille  kasvoille,  ja 
kyyneleet  olivat  taas  puhkeamaisillaan  esiin,  mutta  hän 
pidätti  ne  ja  vastasi  tyynesti:  —  Elämäni  surut  ovat  muut- 
taneet minut.  Ne  ovat  minulta  paljon  riistäneet,  mutta 
paljon  antaneetkin.  Olin  tulemaisillani  raivottareksi, 
mutta  Kaikkivaltias  armahti  minua  ja  opetti  minua  ym- 
märtämään sekä  vihollisen  että  ystävän  kärsimyksiä.  En 
tahdo  niitä    ajatella,   jatkoi  hän  väristen  ja  kääntyi  pois. 

Parooni  huomasi,  ettei  hän  tällä  kertaa  jaksanut 
enempää.  Hän  nousi  lähteäksensä,  eikä  Maria  pyytänyt 
häntä  viipymään,  mutta  antoi  hänelle  luvan  tulla  toiste- 
kin. Ja  Buddenbrock  tulikin  yhä  useammin,  mikäli  Marian 
voimat  lisääntyivät.  Marian  seura  näytti  häntä  huvitta- 
van pitkinä  syysiltoina,  ja  Maria  kuunteli  mielellään  van- 
haa ja  uutta,  mitä  tämä  kokenut  mies  tiesi  kertoa.    Sem- 

minkin  olivat  hänelle  mieluisia  nuo  tarumaiset  seikkailut 
Kaarlo  XII:n  sotaretkillä  Venäjällä,  missä  kenraali  oli 
ollut  mukana.  Siten  tutustui  hän  moneen  ihmeelliseen 
urotyöhön,  mutta  myöskin  noihin  mielettömiin  yrityksiin, 
jotka  vihdoin  veivät  Ruotsin  perikadon  partaalle.  Onne- 
ton sota,  mutta  semminkin  Itämeren  maakuntien  luovut- 
taminen Venäjälle  oli  saanut  Buddenbrockin  vannomaan 
uskollisuuden  valan  tsaari  Pietarille,  koska  hän  ei  tah- 
tonut jättää  isiltä  perittyjä  maatilojaan  Liivissä.  Hänen 
veljensä,  Kaarlo  Maunu,  toivoi  sitävastoin  paljon  Ruot- 
sista ja  tulevaisuudestaan  siellä.  Siten  olivat  veljet  eronneet. 

Maria  puolestaan  kertoi  kotoisista  oloistaan,  isästään, 
äidistään  ja  äitipuolestaan,  isän  monista  huolista  ja  veljien 
menestyksestä,  mutta  Martista  ei  sanaakaan.  Vihdoin 
tulivat  puheeksi  myös  Lappeenrannan  onnettomat  päivät, 
ja  Maria  kertoi,  kuinka  Attila  ja  ruhtinas  Mirovvitsh  olivat 
hänet  pelastaneet.  Sen  patooni  näkyi  tietävän.  Attila 
olikin  hänen  sihteerinsä  ja  kunnon  poika,  sanoi  hän.  Marian 
kysymykseen,  oliko  Buddenbrock  kauan  tuntenut  hänet, 
vastasi  tämä,  että  heidän  tuttavuutensa  oli  kaukaisilta 
ajoilta,  mutta  että  he  enimmäkseen  olivat  eläneet  eril- 
lään. BuddenbrockiUa  oli  kerran  ollut  tilaisuus  avustaa 
Attilaa,  ja  siitä  saakka  oli  hän  saanut  olla  varma  Attilan 
mieltymyksestä.  Ruhtinas  Mirovvitsh  oli  tunnettu  hyväksi 
ja  kelpo  mieheksi,  vaikka  jotensakin  itsepintaiseksi.  Attila 
ja  hän  olivat  olleet  ystäviä  monet  vuodet. 

Ruotsin  ja  kotimaan  kohtalo  oli  kuitenkin  ennen 
kaikkea  Marian  mielessä,  mutta  sitä  tarkoittaviin  kysy- 
myksiin ei  Buddenbrock  antanut  mitään  vastauksia.  Ei 
hän  tiennyt  mitään  lohduttavaa  rouva  Löfvinginkään 
murheille,  eikä  voitu  pyytääkään,  että  venäläisellä  päälli- 
köllä vihollismaassa  olisi  tietoja  kaikesta.  Mitä  Budden- 
brock sodasta  ajatteli,  se  oli  ja  jäi  arvoitukseksi,  sillä  sem- 
moisiin kysymyksiin  hän  aina  vastasi  yleisillä  puheenpar- 
silla. Mutta  ainakin  saattoi  parooni  kertoa  millä  tavoin 
hän  oli  saanut  tietoa  kurjuudesta  Valkjärvellä.  Itse  oli 
Maria  luullut,  ettei  sikäläisiä  kukaan  muu  ajatellut  kuin 

Jumala.  No  niin;  parooni  todellakaan  ei  tietänyt  asiasta 
mitään,  ennenkuin  Attila  oli  häneUe  siitä  kertonut.  Krasna- 
tshuck  oli  hänelle  ilmoittanut,  että  joukko  naisia  ja  lapsia 
oli  toistaiseksi  sijoitettu  venäläiseen  Suomeen,  ja  tutkit- 
tuansa tarkemmin  asiaa  oli  hän  vihdoin  päässyt  Marian 
jäljille.  Vasta  silloin  oli  Buddenbrock  saanut  tietää,  että 
Vilho  Sprengtportin  tytär  oli  vangittu  Lappeenrannassa. 
Hän  piti  velvollisuutenaan  huojentaa  Marian  oloa,  ja  rai- 
voava rutto  saattoi  Buddenbrockin  veren  kuohumaan, 
kun  sen  kautta  oli  menetetty  yhtä  monta  ihmishenkeä 
kuin  itse  taistelussa.  Ja  minkätähden?  huudahti  hän. 
Tietysti  sentähden,  että  voittoja  luullaan  saavutettavan 
kerskauksilla,  uhkauksilla  ja  suurella  äänellä.  Mutta  huolen- 
pitoa ja  järkeä,  missä  sitä  tavataan?  Totta  tosiaan  ei  mis- 
sään, jos  en  ota  lukuun  Wrangelia.  Mitä  hänestä  kerro- 
taan, osoittaa  kuntoa.  Veljeni  toimia  arvostelemaan  olen 
jäävi. 

Maria  katseli  tuota  kiivasta  miestä  hämmästyneenä 
ja  paheksuen. 

—  No  niin,  pieni  ystäväni,  jatkoi  parooni.  Tunnen 
varsin  tarkoin  kaikki  ne  uljaat  urotyöt,  joita  Ruotsin 
ritaristo  ja  aateli  suoritti  viime  valtiopäivillä.  Mutta 
toistaiseksi  eivät  ne  ole  muuta  kuin  tuulenpieksämistä. 
Tunnen  myös  Ruotsin  vihan  Venäjää  vastaan.  Se  on 
vanha,  mutta  huippuunsa  se  ei  ole  vielä  kohonnut,  sillä 
tähän  saakka  ovat  he  halveksineet,  mutta  tulevat  vast'- 
edes  pelkäämään  Venäjää. 

Tuska  ja  harmi  ajoivat  veren  Marian  kasvoihin,  mutta 
hän  oli  vaiti.  Kaikesta  tästä  tuli  kiittää  Hattuja,  sillä 
heillä  oli  suuria  sanoja,  ja  he  olivat  saaneet  Ruotsin  pulaan. 
Mutta  uhriksi  jää   Suomi  eikä  Tukholma. 

Buddenbrock  huomasi  Marian  alakuloisuuden  ja  katui 
sanojansa.  —  Älkää  uskoko,  sanoi  hän,  että  tuomitsen 
kaikkia  samoin.  Rajan  tällä  puolella  tiedetään  varsin 
hyvin,  että  järkevät  ruotsalaiset  ja  suomalaiset  kammok- 
suivat sotaa,  mutta  — ,  parooni  kohautti  hartioitaan  ja 
nousi,    Hän  oli  vastoin  tahtoaan  joutunut  alalle,  josta  oli 


paras  peräytyä.  —  Jos  olen  pahoittanut  teitä,  pyydän  an- 
teeksi, sanoi  hän.  Ei  pitäisi  koskaan  puhua  politiikkaa 
muutoin  kuin  miekka  kädessä. 

—  Oi,  huudahti  Maria,  tahtoisin  kuulla  paljoa  enem- 
män Ruotsista,   vaikka  toisilla  sanoilla. 

—  Pysykäämme  puolueettomalla  alalla.  Elämä  ja 
historia  ovat  rikkaita  lähteitä.  Saatte  nähdä.  Minulla  on 
runsas  kirjasto  hyviä  teoksia.  Saatte  valita  mitä  tahdotte. 
Ehkä  rakastatte  musiikkia,  eiköhän  niin?  Isänne  harrasti 
sitä  ainakin  nuorena.  Tuotan  tänne  sisareni  sitran.  Hän 
on  nyt  kuollut,  mutta  häntä  en  unohda  koskaan.  —  Luon- 
nollisesti ja  sydämellisesti  tarjosi  hän  kättä  Marialle  ja 
lähti  huoneesta. 


Lokakuu  oli  tuonut  mukanaan  ankaran  pakkasen, 
jota  seurasi  runsas  lumisade.  Tänä  vuonna  näytti  olevan 
tulossa  varhainen  talvi.  Maria  oli  sen  verran  toipunut,  että 
raitis  ilma  varmaankin  tekisi  hänelle  hyvää,  ja  Budden- 
brock  ehdotti,  että  naiset  lähtisivät  ajelemaan.  Hevosia 
oli  milloin  hyvänsä  saatavissa.  Maria  suostui  kiitollisena  tar- 
joukseen, ja  toisena  päivänä  astuivat  Maria  ja  rouva  Löfving 
portaita  alas  lähteäksensä  matkaan.  He  eivät  olleet  vielä 
joutuneet  rekien  luo,  kun  Attila  ja  jotkut  nuoret  upseerit 
ratsastivat  pihaan.  Nähdessään  Marian  tervehti  Attila 
iloisesti  ja  heittäytyi  alas  hevosen  selästä  auttaaksensa 
naiset  rekeen,  mutta  myöhästyi.    He  olivat  jo  istuutuneet. 

—  Olette  sairastanut,  neiti  Sprengtport,  lausui  hän 
myötätuntoisesti,  kun  palvelija  kääri  nahkasia  heidän  ym- 
pärilleen. 

Maria.  Olen  sairastanut,  ja  vasta  nyt,  kun  voimani 
palaavat,  on  johtunut  mieleeni,  etten  ole  sanonut  teille 
sanaakaan  kiitokseksi  kaikesta  siitä  hyvästä,  mitä  olette 
minulle  tehnyt.  Mutta  nyt  tahdon  sen  tehdä.  Kiitos!  — 
Hän  ojensi  hänelle  kätensä. 


Attila.    Saanko  käydä  teitä  tervehtimässä  palattuanne? 

Samassa  sävähtivät  hevoset  liikkeelle  ja  reki  katosi, 
mutta  Attila   kuuli   vastauksen:   Tulkaa' 

Lyhyt  syyspäivä  oli  lopussa,  ja  salissa  olivat  kyntti- 
lät sytytetyt.  Rouva  Löfving  istui  mielipaikallaan  uunin 
ääressä,  jossa  iltavalkea  leimusi,  ja  hänen  rukkinsa  surisi 
vanhaa  virttänsä,  pellavan  hienona  lankana  täyttäessä 
rullaa.  Mariakin  aikoi  ryhtyä  samaan  työhön,  kun  ilmoi- 
tettiin Attilan  tulo.  Siis  vielä  kerran  piti  heidän  tavata 
toisensa.  Hänen  tätä  ajatellessaan  virisi  hänen  kasvoil- 
leen heikko  vivahdus  sitä  säteilevää  hohdetta,  joka  ennen 
teki  hänen  piirteensä  niin  henkeviksi  ja  puoleensavetäviksi. 
Kuinka  paljon  olikaan  tämä  outo  mies  tehnyt  hänen  par- 
haakseen, vaikka  hän  oli  häntä  niin  ankarasti  ja  ehkä  väärin 
tuominnut,  sillä  niinhän  hän  oli  sanonut,  ettei  hän  itse 
ollut  määrännyt  nykyistä  asemaansa.  Mutta  tuossa  hän 
jo  oli. 

Maria  osoitti  vieraalle  ja  Leenalle  sijat  korkeanojai- 
siin  kultanahkaisiin  tuoleihin  pöydän  ääressä,  mutta  Lee- 
nasta oli  mieluisempaa  jäädä  uunin  viereen,  missä  hän 
parhaiten  viihtyi.  Attila  sitävastoin  mielellään  noudatti 
tarjousta.  Kun  sitten  oli  istuttu,  saivat  he  tietää,  että  kun 
venäläiset  Lappeenrannan  taistelun  jälkeen  eivät  tavan- 
neet eversti  Brucea  kuolleiden  eikä  elävien  joukossa,  pää- 
tettiin lähettää  tiedustelijoita  ruotsalaiseen  pääkorttee- 
riin,  tiedettiinkö  ehkä  siellä  mitään.  Attila  oli  pyytänyt 
saada  olla  muassa  tulkkina,  ja  siihen  myönnyttiin.  Hami- 
nassa oli  hänen  sitten  onnistunut  tavata  Marian  isä. 

—  Ettekö  nähnyt  äitiäni? 

Ei,  häntä  hän  ei  ollut  nähnyt,  mutta  everstiluutnantti 
oli  käskenyt  viedä  terveisiä  ja  sanoa,  että  sekä  äiti  että 
pieni  veli  voivat  hyvin.  Muutoin  ei  Attila  tietänyt  mitään 
Haminasta,  sillä  venäläinen  lähetystö  pääsi  kaupunkiin 
ainoastaan  sidotuin  silmin.  Sillä  tavoin  kuljetettiin  heitä 
pitkin  katuja  suureen  saliin,  jossa  silmäverhot  poistettiin. 
He  tapasivat  siellä  kreivi  Lewenhauptin,  patooni  Budden- 
brockin,  eversti  Bousquet'in  ja  everstiluutnantti  Sprengt- 
portin. 


—  Isäni  on  majuri,  keskeytti  Maria. 

—  Ei  nyt  enää.  Ainakin  mainittiin  häntä  eversti- 
luutnantiksi ja  Karjalan  rakuunain  päälliköksi.  Sillä  nimellä 
minä  häntä  puhuttelin,  kun  hän  neuvottelun  jälkeen  tuli 
luoksemme  kysymään,  tiesimmekö  ehkä  mitään  poisvie- 
dyistä  naisista.  Olin  onnellinen,  kun  sain  hänelle  kertoa 
yhtä  ja  toista  lohduttavaa,  mutta  teistä  puhuessaan  unohti 
hän  kaikki  muut,  pyysi  tervehtimään  ja  sanomaan,  että 
kodissa   oli   kaikki   hyvin. 

Maria  loi  Attilaan  onnellisuutta  säteilevän  katseen. 
Olihan  hänen  sydämeltään  vierinyt  raskas  taakka. 

Myöskin  kapteeni  Löfvingistä  oli  Attilalla  tietoja. 
Kun  lähetystö  kuljetettiin  takaisin,  puhutteli  heitä  joku 
murteellisella  venäjänkielellä.  Attila  tunsi  kohta  Löfvin- 
gin äänen  ja  kertoi  hänelle  samaa  kuin  everstiluutnantil- 
lekin. Löfving  puolestansa  pyysi  viemään  terveisiä  vaimol- 
leen ja  sen  tiedon,  että  hän  ja  Martti  voivat  hyvin,  mutta 
että  Tapani  ja  Husula  olivat  kaatuneet.  Tapani  oli  viime 
hetkenään   ajatellut  vain  äitiänsä. 

Tämän  kuullessaan  risti  Leena  hiljaisesti  kätensä  ja 
kiitti  Jumalaa.  Poika  oli  taistellut  sankarina  ja  kaatunut 
kunnialla.  Mutta  Löfving  ja  Martti  elivät.  He  kyllä  hoi- 
tavat Ruotsin  etuja.  Suomessa  ei  kukaan  pistä  miekkaa 
tuppeen  niin  kauan  kuin  miekkaa  tarvitaan,  ja  Jumalan 
avulla  loppuu  kaikki  hyvin. 

Attila  kertoi  edelleen,  että  Buddenbrock  oli  jättänyt 
ylipäällikkyyden  kreivi  Levvenhauptille,  ja  että  ruotsalai- 
nen armeija  samoinkuin  venäläinenkin  oli  hajallaan  talvi- 
kortteereissa. Ennen  ensi  kevättä  ei  sotatantereella  toi- 
mita mitään,  ja  sitä  ennen  saattaa  tapahtua  paljon.  Venäjä 
yhä  halusi  rauhaa. 

Kun  nyt  naiset  olivat  saaneet  tietää  sen  mitä  enim- 
min halusivat,  kysyi  Attila  mitä  he  pitivät  nykyisestä  olos- 
taan. Molemmat  olivat  tietysti  kiitollisia,  mutta  kaipasivat 
kotiinsa,  ja  sen  Attila  kyllä  ymmärsi,  sillä  yhteen  aikaan 
oli  häntäkin  vaivannut  koti-ikävä  sairaloisuuteen  saakka. 

Maria.     Missä  silloin  oleskelitte? 

Attila.  Eräässä  puolalaisessa  linnassa.  Muistatte 
ehkä  kertoneeni,  että  erään  kenraali  Reichenbergin  ainoa 
poika  upposi  Wolgaan.  Seisoin  rannalla,  kun  poika  vie- 
rähti veteen,  ja  heittäydyin  jokeen  pelastaakseni  hänet. 
Kaksi  kertaa  sain  kiinni  hänen  kauluksestaan,  mutta  toi- 
sella kertaa  veti  hän  minut  syvyyteen.  Silloin  irtaannuin 
hänestä  ja  kelluin  vähän  senj aikeen  saman  proomun  vie- 
ressä, josta  poika  oli  pudonnut.  Siitä  minut  nostettiin 
ylös,  mutta  sillä  aikaa  oli  Reichenberg  saapunut  kylästä 
ja  saanut  tietää  poikansa  hukkumisen.  Toisena  päivänä 
löydettiin  ruumis,  ja  maahanpanijaisten  jälkeen  tahtoi 
kenraali  palkita  minua  siten,  että  otti  minut  ottopojakseen. 
Silloin  annettiin  minulle  nimeksi  Attila. 

Maria.     Miksi   ette   saanut   pitää   omaa   nimeänne? 

Attila.  Reichenberg  ei  sitä  kai  tuntenut  tahi  ei  pitä- 
nyt siitä.  Sen  vain  tiedän,  että  kasvatusisäni  neuvotteli 
siitä  ystäviensä  kanssa.  Hän  sanoi,  että  koska  en  ollut 
venäläinen  enkä  saksalainen,  ja  koska  polveuduin  Hunni- 
kansan  jälkeläisistä,  niin  Attila  oli  sopivin  nimekseni,  ja 
siitä   asti  minä   käyn  Attila   Reichenbergin   nimellä. 

Maria.     Te   puhutte   vielä   hyvin   suomea. 

Attila.     Rakastettua    ei   hevin   unohdeta. 

Attila  nousi  sanoaksensa  jäähyväiset,  mutta  pyysi 
saada  palata,  ja  siitä  päivästä  nähtiin  hänen  usein  suun- 
taavan askeleensa  pientä  linnansalia  kohden.  Hän  oli  pal- 
jon matkustanut  ja  tiesi  kertoa  vieraista  maista  ja  kan- 
soista. Paljon  sellaista,  jota  hän  oli  nähnyt,  oli  hän  myös 
maalaillut  ja  näitä  kuvia  näytti  hän  Marialle.  Mikäh 
Marian  voimat  lisääntyivät,  karttui  myös  hänen  harras- 
tuksensa, eikä  Attila  väsynyt  kertomasta  kaikkea,  mitä 
hän  tahtoi  tietää.  Eräänä  päivänä  toi  hän  muassaan  suu- 
ren laukun,  jonka  kirjavia  lehtiä  hän  levitti  pöydälle. 
Siinä  oh  suurenmoisia  näköaloja  vieraista  maista,  rauhaisia 
maalaiskuvia,  muotokuvia  ja  muuta  sekaisin.  Tästä  kokoel- 
masta valitsi  hän  muutamia  värillisiä  kuvia  ja  asetti  ne 
Marian  eteen,  häntä  ilahuttaakseen.  Maria  katseh  niitä. 
Hän  näki  järven  korkeine,  jyrkkine  rantoineen,   tumman 

kuusimetsän  ja  kallioisia  saaria,  joita  vastaan  aallot  mur- 
tuivat vaahdoksi.  Toinen  näköala  kuvasi  auringonnou- 
sussa rusottavia  lehteviä  vuoristometsiä.  Toisissa  taas 
nähtiin  erämaan  hiljaisuus  kaisloja  kasvavan  lahden  ympä- 
rillä, viheriäniittyinen  laakso,  hitaasti  virtaava  joki  kellu- 
vine  lummelehtineen.  Sitten  taas  taulu,  jossa  lehtcvän 
kasvullisuuden  ympäröimänä  vuoren  juuressa  seisoi  pirtti 
tuuhean  männyn  varjostamana.  Aallot  rannalla  olivat 
laskeutuneet  levolle,  ja  hajonneesta  pilvestä  välähti  kuun 
kirkas  säde  syvyyteen. 

Attila.  Tässä  näette  Suomen  semmoisena  kuin  sen 
muistan  lapsuudestani.    Tuo  pirtti  oli  kotini. 

Maria.     Olette   kuvannut   sen    rakkaudella. 

Attila.     Mutta   saavuttamatta    mitä    tahdoin. 

Maria.     Kuinka  niin?     Mitä  mielestänne  puuttuu? 

Attila.  Kaipaan  metsän  juhlallista  huminaa,  kun  tuu- 
lonen suhisee  puiden  latvoissa,  puhumattakaan  sen  suloi- 
sesta lemusta.  Tässä  näette  valveilla  olevan  luonnon 
unennäköjä,  kun  se  elää  suviyön  valoisassa,  hurmaavassa 
hämärässä.  Mutta  ette  kuule  aaltojen  loisketta,  kun  ne 
hyväilevät  rantoja,  ettekä  lintujen  viserrj'stä,  kun  ne 
aamulla  aurinko  herättää  tahi  kun  ne  illalla  sanovAt  meille 
hyvää  yötänsä. 

Maria.     Ja  semmoista  muistatte  vielä? 

Attila.  Se  oli  lapsuuteni  ainoa  ilo.  Semmoista  ei 
unhota.  Tässä,  näettekö,  näiden  pensaiden  alta  löysin 
kiiltomatoja  kesäöinä  ja  tältä  paadelta  sulatti  aurinko 
ensimäiseksi  lumen  keväällä.  Kun  silloin  puolanvarret 
tulivat  näkyviin,  luulimme  me  lapset  suven  tulleen.  Tuolta 
rinteeltä  noukimme  myöhemmin  mustikoita  ja  vadelmia. 

Maria  katseli  tauluja  kauan  ja  miettivästi.  Taas  tar- 
josi hänelle  Attila  lehden.  Siinä  oli  pieni  kirkko  tuuheiden 
puiden  ympäröimänä  ja  sen  vieressä  hautausmaa,  jonka 
matalan  kiviaidan  yli  näkyi  ruohoisia  kumpuja  ja  puuris- 
tejä. 

Attila.     Tunnetteko  tätä  paikkaa? 

Maria,     Sehän  on  —  oi  Jumala!  —  Lappeenranta. 


Attila  ojensi  hänelle  taas  lehden:  —  Entä  tämä  talo? 

Mana.  Onhan  se  Löfvingin  talo  Lappeenrannassa. 
Ihan  näköinen  ja  lisäksi  tuo  suuri  pihlaja  ja  metsäruusu- 
pensas  ikkunan  alla.  Olette  sen  maalannut  täydessä 
kukassa,  vaikka  kukat  jo  aikoja  sitten  olivat  varisseet, 
kun  olitte  siellä. 

Attila.  Minulle  tarjosi  elämä  sinä  päivänä  ruusuja, 
ja  niin  kuvasin  ne  okaineen  päivineen.  Tämän  ikkunan 
edessä   näin   teidät  ensi   kerran.      Muistatteko  sitä? 

Mana.     Varsin  hyvin  muistan. 

Maria  tarkasti  tauluja  äänettömänä,  ja  vähitellen  il- 
maantui hänen  kasvoihinsa  taas  tuo  jäykkä  piirre,  jonka 
surut  olivat  niihin  kaivaneet.  Sairaus  oli  poistanut  nämä 
viivat,  mutta  muistojen  elpyessä  esiintyivät  ne  uudestaan. 
Äsken  niin  eloisa  puhelu  taukosi,  eikä  kummallakaan  tun- 
tunut olevan  halua  sen  jatkamiseen.  Vihdoin  lausui  Attila: 
—  Olisin  iloinen,  jos  tahtoisitte  pitää  nämä  vähäpätöiset 
kuvat  muistona  eräästä,  joka  mielellään  tahtoi  ilahuttaa 
teitä   ja   pitää   teitä   ystävänä   —   eikä   vihollisena. 

Maria  ei  vastannut. 

—  Tiedän  varsin  hyvin,  jatkoi  Attila,  että  kyhäyk- 
seni  ovat  arvottomat,  mutta  tulin  ajatelleeksi,  että  joskus 
tahtoisitte   nähdä  niitä  paikkoja,  joita  ne  kuvaavat. 

Maria.  Ehkä  on  näillä  lehtisillä  yhtä  suuri  arvo 
teille  kuin  minullekin.  Olisihan  suurta  kiittämättömyyttä, 
jos   riistäisin   teiltä  sen,  mitä   pidätte   rakkaana. 

Attila.  Älkää  moista  puhukol  Kuvat  ovat  teidän, 
jos  tahdotte  ne  ottaa,  ja  se  ilahuttaisi  minua  enemmän 
kuin  uskottekaan. 

Maria.     Jakakaamme.    Te  pidätte  toisen,  minä  toisen. 

Attila  punastui  ilosta.  —  Olkoon  tahtonne  mukaan. 
Kummanko  suvaitsette  ottaa? 

Maria  siirsi  kuvat  hänelle.  —  Valitkaa  itse.  —  Attila 
tarttui  lähimäiseen.  —  Minulle  on  mieluisempi  Löfvingin 
talo. 

—  Ja  minulle  on  Lappeenranta  suuremmanarvoinen. 
Kiitos!  —  Hän  katsahti  kiitollisena  ylös.  Ystävyyden  au- 
rinko oli  sulattanut  jäykät  piirteet. 


Rouva  Löfving,  joka  ääneti  istui  rukkinsa  kimpussa, 
loi  ihmetteleviä  katseita  pöydän  ääressä  oleviin  nuoriin. 
Maria  huomasi  sen  ja  nousi. 

—  Tahdotteko  nähdä?  kysyi  hän,  näyttäen  kuvia  Lee- 
nalle. Kapteeninrouva  otti  ne,  mutta  kalpeni.  Kirkko 
oli  poissa,  kodit  tuhkana  ja  maa  hurmeinen.  Liikutettuna 
jätti  hän  taulut  takaisin,  pyyhki  kyyneleet  silmistään  ja 
sanoi  nöyrästi:  —  Herra  tarkoittaa  kai  jotakin  näillä 
suruilla,  vaikka  emme  sitä  käsitä,  sillä  yksistään  ihmisten 
tekoa  tämä  ei  ole.  —  Ja  niin  sanoen  istuutui  hän  taas 
työnsä   ääreen. 

Maria  katseli  tauluja  uudelleen  ja  sanoi  vihdoin:  — 
Te  maalaatte  niin   kauniisti.      Missä  olette  oppinut? 

—  Ensi  alkeet  sain  Reichenbergiltä.  Hän  piirusti 
hyvin.  Sotakoulussa  piirustimme  niinikään,  mutta  sitten 
sain  yksityisopetusta. 

Attila  veti  esiin  pienen  kirjan,  joka  oli  nidottu  rus- 
keaan nahkaan  ja  etukannelle  painettu  kultaisia  kirjaimia 
ja  koristeita.  —  Tässä  on  vielä  muisto,  joka  ehkä  huvit- 
taa  teitä. 

—  Maria  otti  kirjan  ja  luki:  »Rukouskirja.»  Hän 
avasi  kannen  ja  käänteli  suurilla  kirjaimilla  painettuja 
karkeita  lehtiä.  Tummasta,  kuluneesta  paperista  huomasi 
hän,  että  kirja  oli  vanha. 

—  Onko  tämä  omanne?  kysyi  Maria. 

—  On,  se  on  ainoa,  mitä  minulla  on  Suomesta  ja  siltä 
kansalta,  johon  ennen  kuuluin. 

Maria  pyysi  häntä  kertomaan  ainakin  jotakin  lapsuu- 
destaan.   Hänen  elämänsä  kohtalot  tuntuivat  niin  oudoilta. 
Attila  kokoili  kuviansa  ja  kertoi  sen  ohessa: 

—  Siksi,  kunnes  kenraali  Reichenberg  otti  minut,  olin 
elänyt  suomalaisten  naisten  ja  miesten  parissa  VVolgan 
rannoilla.  Olimme  sotavankeja  vieraassa  maassa  ja  meitä 
vartioitiin,  mutta  kasakat  olivat  lempeitä  meille  lapsille  ja 
semminkin  minulle,  jonka  he  näkivät  kasvavan  kuusivuoti- 
aasta kahdentoista  vanhaksi.  Kaikkia  meitä  pidettiin  työssä, 
mutta  se  ei  minua   rasittanut,   ja   halukkaasti   kuuntelin 


vanhempien  vankien  kertomuksia  sodasta  ja  heidän  kohta- 
lostaan ennen  vankeuteen  joutumista.  Illoin  lauloimme 
virsiä,  runoja  ja  muita  kotimaan  lauluja  ja  puhuimme  Ju- 
malasta ja  kotimaasta.  Suomea  he  rakastivat  yli  kaiken 
maan  päällä.  Se,  joka  ei  ole  ollut  muassa,  se  ei  voi  käsit- 
tää kuinka  lohduttavaa  näiden  murheellisten  oli  huojen- 
taa sydäntänsä  lauluilla.  Moni  oli  valmistanut  itselleen 
kanteleen,  ja  vanhat  sanoivat,  että  kun  he  kuulivat  kie- 
lien äänen,  tuntui  se  tervehdykseltä  Karjalasta,  maasta, 
jota  he  eivät  ikinä  voineet  unohtaa.  Sinne  takaisin  ja 
siellä  hauta,  se  oli  heidän  kiihkein  toivonsa.  Tuo  kaikki 
oli  minullekin  rakasta,  mutta  sen  täytyi  jäädä,  kun  Reichen- 
berg  vei  minut  muassaan. 

—  Käsitän  teidän  surunne!  huudahti  Maria  myötä- 
tuntoisesti. 

Attila.  Ajattelen  usein  viimeistä  päivääni  Wolgan 
luona,  ja  sitä,  mitä  sitten  seurasi.  Eroaminen  ystävistäni 
tuntui  minusta  katkeralta,  mutta  se  kääntyi  kuitenkin 
onneksi,  sillä  vähän  sen  jälkeen  oli  aikomus  lähettää  mei- 
dät mikä  mihinkin  kruununtiloille  ja  pidättää  meidät  siellä 
ainiaaksi. 

Maria.     Orjina? 

Attila.  Niin,  semmoisiksi  useimmat  jäivät.  Minut- 
kin oli  jo  ostettu,  mutta  Reichenberg  vapautti  minut. 
Hyvästijätön  tuska  lähtiessäni  koski  syvästi  vanhuksiin. 
Kahdeksankymmenvuotias  ukko  laski  siunaten  kätensä 
pääni  päälle  ja  antoi  minulle  tämän  kirjan,  vaikka  se  oli 
hänen  ainoa  lohdutuksensa.  Hän  oli  saanut  sen  kornetti 
Hornilta,  ja  siitä  hän  oli  opettanut  minua  lukemaan. 
Katsokaa;  nämä  kirjaimet  ovat  leikatut  puuhun  ja  sitten 
painetut  paperille.  Ajatelkaa  mitä  taitavuutta  tarvittiin, 
että  joka  sana  saataisiin  selväksi. 

Maria  oli  kyllä  kuullut  isänsä  puhuvan  näistä  kir- 
joista. Isä  oli  itse  kääntänyt  useita  rukouksia  suomeksi, 
mutta  kannet  kai  eivät  olleet  siltä  ajalta?  Ei,  ne  oli  Attila 
teettänyt  Nyrnbergissä.  Tuo  pieni  kirja  oli,  jos  mahdol- 
lista,   säilytettävä    hänen    kuolemaansa    saakka.       Se    oli 

lohduttanut  niin  monta,  ennenkuin  se  joutui  hänelle,  ja 
ehkä  lohduttaa  vastakin. 

Marian  kysyttyä,  onko  hän  aina  lukenut  näitä  ru- 
kouksia, vastasi  Attila,  että  hänellä  oli  nuoruudessaan 
aikoja,  jolloin  hän  halveksi  kaikkea  rukoilemista.  Hän 
oli  joutunut  ihmisten  pariin,  joiden  mielestä  kaikkinainen 
uskonto  oli  pappiskavaluutta,  mutta  vallan  ja  rikkauden 
saavuttaminen  kaikki  kaikessa.  Kunnia  ja  omatunto 
siinä  ei  saanut  tulla  kysymykseenkään.  Samaan  aikaan 
saapui  Maiuziin  ruhtinas  Dmitri  Mironovitsh.  Hänen 
vielä  lapsena  ollessaan  oli  koko  hänen  perheensä  karkoi- 
tettu  Siperiaan.  Dmitri  ja  hänen  veljensä  oli  pantu  oppi- 
laiksi ruotsalaisten  upseerien  siellä  avaamaan  saksankieli- 
seen kouluun,  ja  siellä  olivat  he  tutustuneet  pyhään  raa- 
mattuun. Siellä  kylvetty  siemen  oli  kauniisti  orastanut 
ja  kasvanut  veljien  sydämissä.  Yhä  vielä  oli  Dmitri  har- 
taasti uskonnollinen  ja  vaikutti  Attilaan  tavalla,  joka 
palautti  häneenkin  lapsuuden  uskon,  josta  hän  ei  tahtonut 
Jumalan  avulla  enää  luopua.  Silloin  oli  Attila  sidututta- 
nut  pienen  rukouskirjansa,  joka  nyt  oli  hänelle  rakkaampi 
kuin  koskaan. 

Maria.  Tämäkö  mielenmuutos  saattoi  teidät  takai- 
sin tänne? 

Attila.  Elämäni  vaiheet  ja  Jumalan  johto  sen  vaikut- 
tivat. Patooni  Buddenbrock  ei  tietänyt  Reichenbergin 
kuolemasta  ja  tuli  häntä  tapaamaan,  sillä  he  olivat  lan- 
koja. Hän  tarjoutui  hankkimaan  minulle  paikan  Venäjän 
armeijassa,  mutta  se  ei  miellyttänyt  minua.  En  voinut 
myöskään  jäädä  silloiseen  kotiini.  Maailma  on  kyllä  avara, 
mutta  minulle  ei  näkynyt  siellä  olevan  sijaa,  ja  niin  kävi, 
että  nyt  olen  täällä. 

Suru  silmissä  loi  Attila  katseen  Mariaan,  joka  kal- 
peana istui  häntä  kuunnellen,  ja  silloin  heidän  katseensa 
sattuivat   yhteen. 

Maria  luuli  ymmärtävänsä  mitä  hän  ajatteli  ja  muisti 
niitä  kovia  sanoja,  joilla  hän  ob'  Attilaa  loukannut.  Sana 
»anteeksi!»    liiteli    jo    hänen    huulillansa,    mutta    ujouden 

tunne  pidätti  häntä.  Vihdoin  kysyi  hän  vienosti:  —  Joku 
meidän  laulu istammehan  palautti  teidät  tänne;  eikö  niin? 

Attila.  Niin  oli.  Se  ilta  tuntuu  minusta  vielä  unel- 
malta. Aurinko  sammui  vähitellen  ja  kuu  teki  nousua,  kun 
minä  seisoin  palatsin  ikkunassa  katsellen  ulos.  Te  ette 
tiedä,  mitä  on  olla  maailmaan  viskattuna.  Minä  sitä  olen 
kokenut,  mutta  en  koskaan  niin  katkerasti  kuin  sinä  il- 
tana. Oi,  sinä  isäini  maa,  sinun  kauneutesi  syttyi  sielus- 
sani!     Kuinka   sinä   veditkään   sydäntäni  puoleesi! 

Marian  silmät  säteilivät  yhä  suuremmalla  hohteella. 
Se  sointu  ja  katse,  joka  noihin  sanoihin  liittyi,  oli  hänelle 
ihan  uutta.  Hän  ei  ollut  sellaista  ennen  nähnyt  eikä  kuul- 
lut,   mutta   hän   ymmärsi   sen   hyvin. 

—  Laulakaa  se  laulu   minulle,  sanoi  hän. 

Attila  tarttui  sitraan,  näppäili  muutamia  sointuja  ja 
lauloi: 

Yksin  istun  ja  lauleskelen, 
Aikan'  on  niin  ikävä, 
Vesi  seisoo  ja  linnut  laulaa 
Eikä  tuulikaan  vedätä. 
Oisi  pursi  ja  punapurjeet 
Millä  lentäisin  merten  taa. 
Sieltä  tuottaisin  kullalleni 
Pivon  kultaa  ja  hopeaa. 

Kun  laulun  viimeiset  säveleet  olivat  vaienneet,  laski 
hän  sitran  pöydälle  ja  sanoi:  —  Se  on  yksi  lapsuuteni 
lauluista,  joita  lauloimme  Wolgan  rannalla. 

—  Laulakaa  vielä  jotakin  muuta,  pyysi  Maria  posket 
punaisina.      Surunsa  oli  hän  unohtanut. 

Attila  lauloi  unelmoiva  katse  luotuna  kuuntelijaan,  ja 
laulajastakin  surujen  muisto  haihtui. 

Leena  istui  sillä  aikaa  uskollisena  rukkinsa  vier^^ssä 
tarkastaen  nuoria.  Kuinka  tämä  yhdessä-olo  päättynee? 
Jos  Martti  oHsi  täällä,  tokkohan  Maria  hänelle  niin  hymyi- 
lisi kuin  tälle  viholliselle.  Attilan  vaikutus  Mariaan  oli 
silminnähtävä,  mutta  olihan  neito  toisen  morsian.    Martti 

oli  syynalainen,  mutta  ei  toki  muita  huonompi,  eikä  häntä 
saanut  kuulematta  tuomita.  Onhan  kauhea  onnettomuus 
ja  häpeä,  jos  Maria  nyt  unohtaa  koko  entisyytensä  ja 
kiinnittää  sydämensä  viholliseen. 

Attilan  lähdettyä  yritti  Maria  itse  soittaa,  johon  hän 
lapsuudestansa  saakka  oli  tottunut,  mutta  siitä  vain  ei 
tullut  mitään;  hän  nousi  ja  lähti  huoneeseensa.  Kaptee- 
ninrouva  päätti  mennä  tapaamaan  häntä. 

Siellä  istui  Maria  Attilan  rukouskirja  kädessään, 
mutta  Leenan  tullessa  nousi  hän  ylös.  Kapteeninrouva 
luuli  huomaavansa,  että  Maria  oli  alakuloinen,  mutta  pää- 
töksestään luopumatta  astui  hän  esiin  ja  puhui  vakavasti: 
—  Älkää  paheksuko,  neiti,  mutta  tahtoisin  mielelläni 
sanoa  sanasen. 

Maria  katseli  häntä  kysyvästi,  ja  Leena  jatkoi:  —  Ei 
sovi  kunniallisen  neitsyen  katsella  niin  iloisesti  vieraa- 
seen mieheen,  saatikka  kun  hän  on  vihollinen.  Se  ei  sovi 
milloinkaan,  mutta  semminkään  ei  sille,  joka  on  toisen 
morsian. 

—  En  ole  kenenkään  morsian  enkä  siksi  tule  kos- 
kaan. 

—  Älkäämme   tuomitko   Marttia   häntä    kuulematta. 

—  Tuomitsen  näkemäni  mukaan.  Jos  Löfving  tei- 
dän ylkänänne  olisi  juossut  pakoon,  jättäen  kaikki  sattu> 
man  nojaan,  olisitteko  sittenkin  hänen? 

Kapteeninrouva  ei  vastannut,  eikä  Mariakaan  puhu- 
nut sen  enempää,  vaan  purskahti  itkuun. 


Semmoisissa  oloissa  eteni  syksy.  Oltiin  jo  marras- 
kuun puolivälissä.  Varhainen  talvi  oli  lauhtunut,  kylmiä 
sadekuuroja  valui  alas,  myrsky  vonkui  rajuja  laulujansa, 
ja  meren  aallot  murtuivat  tummina  ja  kuohuen  linnan 
muuria  vastaan.  Maria  oli  täydellisesti  toipunut,  ja  tuo 
verrattain  tyyni  elämä  oli  saanut  vaaleita  ruusuja  puhkea- 
maan hänen  poskilleen.     Päivät  tuntuivat  kyllä  pitkiltä, 


ja  vapaudenhalu  vaivasi  yhä  enemmän,  mutta  ei  autta- 
nut muu  kuin  kärsivällisyys.  Attilan  ja  paroonin  käyn- 
nit lyhensivät  monta  ikävää  tuntia,  mutta  nyt  ei  ollut 
kumpaakaan  näkynyt  moneen  päivään.  Vanha  palvehja- 
tar  kertoi  heidän  lähteneen  Pietariin. 

Marian  ja  Leenan  täytyi  nyt  tyytyä  keskinäiseen  seu- 
rusteluun, mutta  entinen  tuttavallisuus  oli  kadonnut  ja 
kylmyys  astunut  sijaan.  Leenasta  oli  Maria  kova  ja  kylmä. 
Martm  oli  hän  hyljännyt  ilman  ainoatakaan  kyyneltä. 
Hän  ainakaan  ei  ollut  rakastanut  Marttia  niinkuin  tämä 
häntä.  Säteilevin  silmin  hän  kuunteli  vierasta  upseeria. 
Todellisesta  uskollisuudesta  hän  ei  näkynyt  tietävän  mi- 
tään.    Martti  raukka! 

Mariata  puolestaan  tuntui  kapteeninrouvan  läsnäolo 
painostavan.  Tämän  lujan  naisen  äänettömyyskin  tuntui 
moitteelta.  Mitä  se  Leenaa  koski,  mitä  Maria  ajatteh. 
Martin  sormuksen  oli  hän  viskannut  pois  silloin  kun  Martti 
lähti  pakoon.  Heidän  välinsä  oli  lopussa.  Mutta  jos  hän 
nyt  piti  Attilaa  ystävänä,  niin  siinä  ei  ollut  mitään  pahaa. 
Attila  oli  uskaltanut  henkensä  hänen  tähtensä;  hän  oli 
etsinyt  Marian  jäljet  ja  pelastanut  hänet  Valkjärven  kur- 
juudesta. Ja  sittenkin  Leena  vaati  kohtelemaan  häntä  vihol- 
lisena. Mutta  siitä  ei  tule  mitään.  Tosin  oli  Maria  kotona 
ollessaan  ajatellut  samoin,  mutta  eihän  hän  silloin  ymmär- 
tänyt mitä  Attila  oli.  Kerran  päästyänsä  takaisin  Suo- 
meen tunnustaa  hän  avonaisesti  koko  maailman  edessä, 
ettei  hän  koskaan  ole  voinut  ajatellakaan  jalompaa  miestä 
kuin  Attila  Reichenberg. 

Maria  oli  kehrännyt  koko  päivän  ja  alkoi  nyt  lukea 
Attilan  rukouskirjaa. 

—  Lukekaa  minullekin,  pyysi  Leena,  ja  Maria  luki. 
Kun  hän  lopetti,  kiitti  kapteeninrouva  ja  sanoi: 

—  Se  oli  hyvä  hetki.  Toivon  monta  sellaista.  Olen 
nähnyt,  että  olette  ollut  minulle  nyreissänne  niiden  sano- 
jen tähden,  joilla  varoitin  teitä,  mutta  minä  puhuin  oman- 
tuntoni mukaan  ja  niinkuin  olisin  uskonut  isännekin 
puhuvan. 


Maria  ei  vastannut,  ja  Leena  jatkoi:  —  Olkaamme 
ystäviä  tässä  vieraassa  maassa.  Ellemme  pidä  toisistamme, 
min  ei  meillä,  ei  ainakaan  minulla,  ole  ketään  ystävää. 
Olisin  kovin  iloinen,  jos  tahtoisitte  minulle  avomielisesti 
sanoa  mitä  ajattelette.  Näen,  että  teillä  on  jotakin  sydä- 
mellänne. 

Maria  ojensi  sydämellisesti  kätensä  Leenalle:  —  Kii- 
tän, että  olette  minulle  hyvä.  On  niin  kuin  sanotte.  Me 
olemme  toisillemme  kaikki.  Tiedän  olleeni  epäystävälli- 
nen, mutta  suokaa  minulle  anteeksi.  En  ole  enää  sama 
tyttö  kuin  ennen,  enkä  siksi  tule.  Mutta  luullun  avo- 
miehsyyteni  puute  tulee  siitä,  ettei  minulla  ole  mitään 
sanottavaa.  Annan  elämän  mennä  menoansa  mitään  tunte- 
matta tai  ajattelematta. 

Rouva  Lölving  katseli  häntä  hieman  aikaa.  Tyttö 
parka,  ajatteli  hän,  mutta  oli  vaiti.  Puhelu  keskeytyi,  ja 
varjot  huoneessa  kävivät  synkemmiksi,  sillä  pesästä  oli 
valkea  sammunut  ja  kotitekoista  talikynttilää  ei  oltu 
edes  niistetty.  Naiset  eivät  kuitenkaan  huomanneet  huo- 
neen hämäryyttä,  ennenkuin  ovi  aukeni  ja  sisään  astui 
vieras  nainen.  Maria  meni  kynttilä  kädessä  tullutta  vas- 
taan, ja  molemmat  tunsivat  nyt  Tasman.  Kun  rouva 
Löiving  näki  tuon  kammottavan  tietäjättären,  jähmettyi 
veri  hänen  suonissaan,  sillä  ainahan  tuo  onneton  nainen 
tiesi  uutta  surua.  Kaiho  ja  alakuloisuus  valtasi  Mariankin, 
mutta  tämän  tunteensa  voittaen  tervehti  hän  ystävälli- 
sesti,  kun  Tasma  ojensi  hänelle  kätensä. 

—  Sain  kuulla,  että  olitte  täällä  vankina  ja  pyysin 
lupaa  käydä  teitä  tervehtimässä,  sanoi  Tasma  kääntyen 
Leenan  puoleen   tarjotaksensa  hänellekin   kättä. 

Maria.     Mistä  tulette? 

Tasma.  Asun  täällä  linnassa.  Olen  paroonin  väkeä, 
mutta  olin  sairas,  kun  teidät  tuotiin  tänne.  Muutoin  ohsin 
tullut  ennen. 

Mana.     Palveletteko  täällä? 

Tasma.  Parooni  osti  minut  nuorena,  ja  sitten  kun 
hän  joutui  virkaan  täällä,  olen  ollut  orjana  linnassa.    Hän 

aikoi  ensin  jättää  minut  suurille  tiluksilleen  Liivissä,  mutta 
kun  rukoilin  häntä,  salli  hän  minun  lähteä  Suomeen  kokin 
seurassa.     Hän  on  hyvä  ihminen. 

Tasma  oli  istuutunut  pesän  eteen  ja  lämmitteli  kuihtu- 
neita käsiään  ahjosta  leviävässä  lämmössä.  Hänen  edes- 
sään seisoi  Maria  käsi  muurin  pankolla  ja  pää  nojautuneena 
käsivarteen.  Kapteeninrouvaa  vaivasi  neidin  tietäjättä- 
relle  osoittama  myötätuntoisuus.  Hän  nousi  ja  lähti  huo- 
neesta. Säälien  katseli  Tasma  edessään  seisovaa  tyttöä 
ja  kysyi  vihdoin* 

—  Kaipaatteko    häntä? 
Maria.     Ketä? 

Tasma.  Olen  nähnyt  hänen  suuntaavan  askeleitaan 
tänne   ja   tiedän,   että    hän   palaa. 

Maria.  Jos  tarkoitatte  herraanne,  niin  on  hän  ollut 
minulle  hyvä,   mutta   en  kaipaa  häntä. 

Tasma.  Tiedän,  että  herrani  on  ollut  teille  hyvä, 
mutta  häntä  en  tarkoita,  vaan  tuota  toista.  Eikö  hän 
ole  teille   sanonut,   että   hän   on   minun   poikani? 

Maria.     Kuka?     Luutnantti  Reichenber?? 

Tasma.  Niin,  pienen  poikani  nimi  oli  Paavo,  ja  siksi 
häntä  vielä  sanon  rukouksissani. 

Maria.  Paavo?  Hän  on  puhunut  lapsuudestaan,  mutta 
teitä  hän  ei  ole  maininnut.    Miksi  on  hän   tämän   salannut? 

Tasma.  Hän  ei  salaa  mitään,  mutta  se,  mikä  piilee 
syvimmällä,  se  viimeksi  nousee. 

Maria.    Oletteko  tekin  ollut  vankina  Wolgan  tienoilla? 

Tasma.  Olen,  rakas  lapseni.  Jospa  tietäisitte  mitä 
olen^kärsinyt! 

Maria.    Ettekö  tahtoisi  kertoa^niistä  ajoista? 

Tasma.     Tahdotteko  siis  kuulla  minua. 

Maria.    Oi,  sangen  mielelläni! 

Tasma  työnsi  pois  tuolin,  jossa  oli  istunut,  ja  kyy- 
kistyi lattialle  kädet  ristittyinä  helmaan.  Maria  seisoi  vielä, 
mutta  laskeutui  istumaan  vihdoin  hänkin,  nojaten  päänsä 
muuria  vastaan,  Tasman  surumielisellä  äänellä  kertoessa: 

—  Mieheni  oli  rakentanut  meille  oman  mökin  Käkisal- 


»M 

men  luona,  mutta  kun  sota  alkoi,  otettiin  Antero  sota- 
mieheksi.  Löfving  ja  hän  olivat  ystäviä  ja  joutuivat  sa- 
maan komppaniaan,  kestäen  sitten  yhdessä  vaihtelevia 
kohtaloita.  Löfving  sai  pian  kätkeä  rakkaan  vaimonsa 
maan  multaan.  Katkera  oli  hänen  surunsa,  ja  kun  me  mo- 
lemmat itkimme  vainajan  ruumiin  ääressä,  pyysi  hän  mi- 
nua ottamaan  luokseni  hänen  silloin  yksivuotiaan  poikansa, 
ja  minä  otinkin  hänet,  vaikka  minulla  jo  ennestään  oli 
kaksi  vierasta  turvatonta  lasta.  Mutta  sitten  lähti  Löfving 
muille  seuduille,  enkä  minä  moneen  vuoteen  tiennyt  hä- 
nestä muuta  kuin  mitä  Anterolta  kuulin,  kun  hän  joskus 
kävi  kotona.  Isonvihan  verineen  ja  kauhuineen  tunnette, 
mutta  sekin,  niinkuin  kaikki  muu,  päättyi.  Nääntyneenä 
makasi  Suomi  verissään.  Kuoleman  rauha  vallitsi  kaik- 
kialla. Itse  vihollinenkin  tunnusti  kurjuutemme  ja  rupesi 
säälimään.  Kaikki  olivat  alistuneet  kohtaloonsa,  kaikki 
paitsi  kivekkäät.  He  uhmasivat  ja  tekivät  maan  valloitta- 
jille kaikkea  mahdollista  vahinkoa.  Voittajat  vimmastui- 
vat uudestaan,  ja  kun  kivekkäät  jo  olivat  poistuneet,  kos- 
tettiin syyttömille  vaimoille  ja  lapsille  miesten  teot.  Siten 
tulivat  sissit  maan  kovimmaksi  kiroukseksi,  ja  —  tuskal- 
lista sanoa  —  pahimpina  heistä  mainittiin  Löfvingiä  ja 
Anteroa. 

Oli  jouluaatto,  ja  Antero  oli  monista  ajoista  tullut 
muutamiksi  päiviksi  kotiin.  Löfving  ja  hän  olivat  päättä- 
neet lähteä  kolmantena  joulupäivänä  ryöstämään  suurta 
kuormastoa,  jota  kasakat  kuljettivat  sisämaahan.  Siihen 
aikaan  ei  kukaan  rohjennut  asua  maantienvarrella  eikä  ky- 
lissä, ja  sentähden  olimme  mekin  laittaneet  suojan  erä- 
maahan. Pieni  ja  köyhä  se  oli,  mutta  lapset  ja  minä  saimme 
Anteron  heltymään,  niin  että  hän  päätti  purkaa  kauppansa 
Löfvingin  kanssa  ja  jäädä  kotiin.  Joulupäivänä  tuli  Löf- 
ving meille  katsomaan  poikaansa,  jota  hän  ei  ollut  nähnyt 
viiteen  vuoteen.  Poika  pelkäsi  isäänsä,  ja  hän  oli  siitä 
kovin  pahoillaan.  Löfving,  joka  muutoin  ei  välittänyt  elä- 
vistä eikä  kuolleista,  itki  ja  koetti  lepyttää  poikaa,  joka 
kuitenkin    pakeni    häntä.    Löfvingin  meillä  ollessa  pyysi 

Antero  hartaasti  häntä  jättämään  viholliset  rauhaan,  sillä 
naiset  ja  lapset  saavat  kuitenkin  hengillään  maksaa,  mitä 
sissit  hyötynevätkin.  Mutta  hän  puhui  turhaan,  ja  ystä- 
vät erosivat  kiivaassa  riidassa.  Kohta  sen  jälkeen  astui 
sisään  muutamia  venäläisiä  sotureita,  ja  lepyttääkseni 
heitä  juoksin  heitä  vastaan  ja  heittäydyin  ensimäisen 
eteen  polvilleni,  Anteron  tarjotessa  aseettomana  leipää. 
Heltyneinä  kokoontuivat  miehet  leimuavan  pesän  eteen 
ja  jakoivat  lapsille  rensseleistään  mitä  riposi. 

Niin  kului  hetki  ikäänkuin  ystävien  kesken,  mutta 
vieraat  koettivat  kaikin  mokomin  tiedustella  kuulumisia 
Löfvingistä  ja  lupasivat  enemmän  kuin  mitä  siihen  aikaan 
kellään  Suomessa  oli,  jos  auttaisimme  heitä  elävänä  tai 
kuolleena  saamaan  Löfvingin  haltuunsa.  Vihdoin  he  kui- 
tenkin huomasivat  houkutuksensa  turhiksi,  ja  päällikkö 
pyysi  miestäni  viereensä  tupakoimaan.  Minä  taas  panin 
nauriita  paistumaan  tuhkaan  ja  pyysin  vieraita  syömään. 
Lapset  tunkeutuivat  heidän  ympärillensä,  ryssä  oli  juuri 
leppeästi  puhunut  omaisistansa  Donin  varrella  ja  otti  pie- 
nimmän tytön  syliinsä.  Silloin  astui  Löfving  sisään,  kat- 
seli  hetkisen    ympärilleen    ja    ampui    miestäni    sydämeen. 

Maria.  Kuinka  se  oli  mahdollista?  Olivathan  he  ys- 
täviä! 

Tasma.     Niin  Anterokin  uskoi. 

Maria.     Mitä  teitte  silloin? 

Tasma.  Minä?  Minä  en  tehnyt  mitään,  sillä  kirkuen 
löi  Attila  käsivartensa  kaulani  ympäri.  Yksi  venäläisistä 
veti  miekkansa,  mutta  enempää  hän  ei  ehtinyt,  sillä  sa- 
massa silmänräpäyksessä  hän  kaatui  pää  murskana.  Kaksi 
kasakkaa,  jotka  riensivät  apuun,  kaatuivat  niinikään, 
mutta   Löfving   syöksyi   kuin   susi   ulos   poikansa   kanssa. 

Maria.     Entä  te  ja  lapset? 

Tasma.  Hyvä  on  kasakka  ystävänä,  mutta  viha 
tekee  hänestä  perkeleen.  Löfving  pääsi  pakoon,  koska 
hän  vielä  on  hengissä,  mutta  minut  suljettiin  tainnoksissa 
lasten  kanssa  palavaan  mökkiin. 

Tasma  vaikeni.     Yli  20  vuotta  oli  vierinyt  siitä  päi- 

västä,  mutta  vieläkin  tukahuttivat  nämät  muistot  hänen 
äänensä,  eikä  Manakaan  rohjennut  enempää  kysyä.  Vih- 
doin  jatkoi    murheellinen    nainen: 

—  Jumala  ei  sallinut  minun  kuolla,  sentähden  vir- 
kosin  ennenkuin  savu  tukehutti  minut  ja  sieppasin  ainoan 
lapsen,  jonka  sain  käsiini.  Se  oli  Attila,  ja  hänet  viskasin 
ulos  akkunasta.  Eräs  kasakka  aikoi  syöstä  minut  takaisin 
tuleen,  mutta  toinen  veti  minut  ulos.  Yö  oli  kylmä,  ja 
mökkiin  paloivat  sinne  jääneet  lapseni,  mutta  silloin  en 
sitä  paljoa  tajunnut.  Minut  ja  poika  kuljetettiin  yhä  kauem- 
maksi  monien   satojen   muiden    kanssa   Venäjän   metsiin. 

Kaikkien  kärsimysten  perästä  tuntui  lepo  siellä  suloi- 
selta. Vanhat  tuuheat  tammet,  saarnet,  niinipuut,  kuuset 
ja  männyt  tarjosivat  tuoksuavaa  siimestä.  Tämän  vihe- 
riöivän seudun  läpi  virtasi  VVolgan  mahtava  vesi,  ja  sen 
rannalle  jäimme.  Meidän  miehet  osasivat  rakentaa  laivoja 
Venäjän  jokia  varten.  Naiset  ja  lapset  saivat  avustaa 
miehiä.  Meidänkaltaisille  kurjille  olennoille  olisi  elämä 
tässä  ihanassa  seudussa  ollut  lievitystä,  ellei  koti-ikävä 
olisi  vaivannut  ja  saanut  useimmat  miehet  yrittämään  pa- 
koa. Valitettavasti  se  ei  onnistunut,  ja  nyt  vasta  meille  ko- 
vat päivät  koittivat.  Meidät  määrättiin  vietäviksi  kruunun 
tiloille,  miehet  neljä  yhdessä  kahlehdittuina  rautakankeen. 
Mutta  sitä  ennen  .  .  .  Tasma  vaikeni  kauhun  valtaamana. 

—  No,  mitä?  kysyi  Maria  kiihtyneenä. 

—  Voi,  voi  rakas  neiti!  Vangit  olivat  polttoraudalla 
merkittävät. 

—  Kauheata! 

Tasman  ääni  kävi  vaikeroivaksi.  —  Tulipunaisella 
kämmenenmuotoisella  raudalla,  jonka  pohjassa  oli  Venä- 
jän kotka,  painettiin  merkki  poskeen.  Kauhea  oli  nyt 
varmuus,  ettei  yksikään  meistä  pääse  siitä  vapaaksi  eikä 
palaa  kotimaahan.  Naisten  ja  lasten  vuoro  oli  kohta  tuleva 
ja  tulikin.  Mutta  kämmen  oli  liian  leveä  pienille  poskille, 
ja  merkki  painettiin  sentähden  heidän  hartioihinsa.  Voi- 
votus  nousi  ylimmiUeen.  Attila  raukka  tiesi,  että  meidän 
vuoromme  yhä  läheni,  ja  itki.    Kun  meihin  tartuttiin,  mus- 

teni  aurinko  silmissäni,  mutta  ihmeellinen  voima  kannatti 
minua.  Juuri  sillä  hetkellä  saapui  muutamia  loistavasti 
puettuja  ratsastajia  He  suuntasivat  kulkunsa  meihin  päin, 
minä  tempauduin  irti,  syöksyin  heitä  kohden  ja  heittäydyin 
hevosten  jalkojen  eteen.  Sidotuilla  käsivarsillani  viittasin 
noiden  onnettomien  puoleen  tulirovion  ääressä  ja  pyysin 
heitä  pelastamaan  lapseni.  Ratsastajat  pysähtyivät,  neu- 
vottelivat ja  lähtivät  väkijoukkoa  kohden.  Lyhyen  sanan- 
vaihdon jälkeen  antoi  yksi  herroista  rahakukkaronsa  sille, 
joka  täällä  komensi.  Tämä  vei  Attilan  vieraan  luokse, 
joka  oli  ostanut  hänet.  Sillä  aikaa  oli  poika  merkitty, 
mutta  nyt  hän  ei  ollut  enää  kruunun  oma.  Ja  sama  herra 
osti  minutkin.     Arvatkaa,  kuka  hän  oli? 

Maria  tuijotti  kalpeana  ja  liikutettuna  Tasmaan,  voi- 
matta lausua  sanaakaan,  mutta  hänen  kyyneleensä  virta- 
sivat viljavasti. 

—  Te  tunnette  hänet.  Isäntäni  on  parooni  Budden- 
brock. 

Maria  ei  voinut  vastata,  hän  vain  nyyhki  ääneen. 

—  Älkää  itkekö  enää,  sanoi  Tasma  hiljaisesti.  Hän 
vei  meidät  muassaan,  ja  niin  tulimme  Moskovaan.  Siellä 
oli  siedettävämmät  olot,  sillä  parooni  oli  hyvä  herra. 

Mutta  Mariaa  ei  mikään  voinut  lohduttaa.  —  Oi,  Ju- 
mala, kuinka  olette  kärsinyt.  Voi,  vankiraukkoja!  Ja  Atti- 
lakin. Kuinka  voittekaan  enää  pysyä  hengissä  niin  suu- 
ressa   surussa! 

Tasma  risti  kätensä.  —  Jos  suru  voisi  tappaa,  niin 
olisin  aikoja  sitten  kuollut.  Mutta  sairastuin  kuitenkin, 
niin  ettei  kukaan  luullut  minun  toipuvan,  ja  siitä  ajasta 
olen  ikäänkuin  muuttunut.  Ihmiset  pelkäävät  minua 
ilman  syytä,  sillä  se  voima,  joka  minulle  on  annettu,  on 
Jumalalta  saatu,  ja  hänen  asioitaan  olen  koettanut  ajaa. 

Tuon  Maria  käsitti.  Kovien  koettelemusten  kautta  oli 
Jumala  ottanut  tämän  naisen  yhdeksi  valitviksensa.  Ikään- 
kuin salaisen  voiman  lumoamana  tuijotti  hän  yhä  tietä- 
jättäreen. 

Maria.  Milloin  palasitte  Suomeen? 

Tasma.  Täällä  olen  ollut  monta  vuotta.  Ensi  kerran 
tulin  tänne  paroonin  kanssa,  sillä  kun  hän  minut  osti, 
olin  hänen. 

Maria.    Oi,  Tasma,  oletteko  orja? 

Tasma.  Olen  tämän  maallisen  elämäni  aikana.  Mutta 
aikani  ei  ole  enää  pitkä.  Tuskin  käsittänette,  kuinka  loh- 
duttava se  tieto  on.  Olette  vielä  nuori,  mutta  minulle 
on  kuolema  ikäänkuin  valo  ylösnousemisen  aamusta.  Ajat- 
telen häntä,  joka  kantoi  ristiä  kaikkien  meidän  puolestam- 
me. Ette  usko,  kuinka  minä  iloitsen  siitä  ajatuksesta,  että 
saan  laskeutua  levolle  ainiaaksi.  Tämä  kuihtunut  ruumis 
on  kerran  uudistuva  ja  kirkastuva  luojani  edessä,  ja  Jee- 
sus on  kaikkien  edellämenneitten  rakkaitteni  edessä  sanova, 
että  olen  hänen  niinkuin  hekin. 

Tasma  vaikeni,  mutta  nähdessään  Marian  kyyneleet 
sanoi  hän  lohduttaen:  —  Patooni  on  ollut  hyvä  isäntä,  eikä 
hän  enää  vaadi  minulta  mitään  työtä.  Saan  mennä  ja 
tulla  tahtoni  mukaan  kenenkään  kysymättä,  eikä  minulta 
mitään  puutu.  Buddenbrockin  perhe  on  rikas,  mutta  krei- 
vinna  on  kova.  Parooni  saattaa  pikastua  ja  rangaista, 
mutta  hän  on  myös  anteeksiantava,  antehas  ja  hyvä. 
Mutta  kreivinnan  sydän  on  kivestä.  Hänestä  orja  ei  ole 
linnankoiran  arvoinen. 

—  Entä  Attila?    Onko  hänkin  orja. 

—  Ei,  hän  sai  vapauden  ja  vietiin  vieraisiin  maihin. 
Nyt  kevättalvesta  palasi  hän  vihdoin,  mutta  silloin  en 
enää  tuntenut  häntä. 

—  Voi  Jumala,  mitä  suruja!  vaikeroi  Maria.  Häntä 
pyörrytti,  ja  kun  hän  kätki  kasvonsa  käsiinsä,  astui  Leena 
sisään.  Kapteeninrouva  ei  voinut  enää  hillitä  vastenmieli- 
syyttään tuon  pitkän  puhekin  vuoksi.  Tasma  huomasi  sen 
ja  nousi  ylös. 

—  Enpä  ollut  muistaakaan  lähteä,  sanoi  hän  tar- 
joten kättä  Marialle.  Sitten  kääntyi  hän  Leenan  puoleen 
sanoaksensa  hänellekin  jäähyväiset,  mutta  sisällisen  kat- 
keruuden vallassa  tiuskasi  kapteeninrouva:  —  Olisi  ollut 
parempi,  että  ette  olisi  mui<5tanut  tulla  tänne,  niin  olisivat 
neidin  kyyneleet  säästyneet. 

Maria.  Rouva  Löfvingillä  ei  ole  oikeutta  karkoittaa 
sitä,  jonka  minä  mielelläni  näen  luonani. 

Leena.  Jos  kerran  nuo  venäläiset  kauhut  sitovat 
sydämenne  vihollisiimme,  niin  olkoon  onneksi.  En  ka- 
dehdi ketään. 

Vastenmielisyys  paisui  Marian  sydämessä,  ja  hän  oli 
vastaamaisillaan  kovilla  sanoilla,  mutta  Tasma  riensi  es- 
tämään tätä  pikastumista. 

—  Älkää  minua  vihatko,  pyysi  hän  surullisena,  ei, 
vaikkapa  pitäisitte  minua  vihollisenakin.  Suomi  on  kärsi- 
nyt kauheasti,  mutta  kärsinyt  on  Venäjäkin.  Kaksi- 
kymmentä miespolvea  ja  enemmänkin  kuluu  ilman  apua, 
mutta  sitten  tuo  uusi  aika  lohdutusta  ja  vapautusta.  Silloin 
ojentavat  kansat  kättä  toisilleen  ja  käyvät  veljinä  yhdessä. 

Leena  kääntyi  ylenkatseellisesti  pois.  Mitä  välitti  hän 
hullusta  naisesta.  Mutta  Tasma  jatkoi  näkemänsä  tule- 
vaisuuden hurmaamana: 

—  Verestä  ja  kyynelistä  on  Venäjä  nouseva  kuin 
aurinko  ja  levittävä  uutta  hengen  valoa.  Sen  kärsivästä 
kansasta  syntyy  profeettoja,  jotka  saarnaavat  evankeliu- 
mia ja  raivaavat  tietä  maailman  vapahtajalle,  sillä  hä- 
nen äänensä  tulee  kerran  kaikumaan  synnyttääksensä 
uudestaan  ihmisten  sydämet  ja  valitakseen  köyhät  ope- 
tuslapsikseen. 

Tietäjätär  vaikeni.  Näky,  joka  häämöitti  hänen  sie- 
lussaan, tuntui  vähitellen  haihtuvan,  mutta  nykyisyyskään 
ei  vielä  ollut  palannut  hänen  tajuntaansa.  Sanaa  sano- 
matta hän  lähti. 

Kummallisen  ennustuksen  hurmaamina  pysyivät  Maria 
ja  Leena  mykkinä,  mutta  kapteeninrouvan  hahi  saada  tietää 
enemmän  Tasman  käynnistä  sai  hänet  vihdoin  kysymään 
oliko  tuolla  noita-akalla  ollut  mitään  asiaa? 

Maria  kertoi  lyhyesti  mitä  oli  kuullut,  mainitsematta 
kuitenkaan  Löfvingiä  ja  Attilaa.  Leena  ei  aavistanutkaan 
kuka  Tasma  oli,  mutta  päättäen  siitä,  mitä  oli  puhuttu 
kivekkäiden  julmuudesta,  arveli  hän,  että  hänen  mies- 
tänsä oli  kuvattu  pahaksi  konnaksi.      Sitä  toki  ei  Maria 

saanut  uskoa,  sillä  ei  syy  ollut  Löfvingin  eikä  hänen  mies- 
tensä, vaan  tuon  noitaraukan  kaikkine  viisasteluineen. 
Leena  puolestansa  kuvasi  Löfvingin  järkähtämätöntä  us- 
kollisuutta sille  lipulle,  jolle  hän  oli  vannonut  valansa,  ja 
hänen  rakkauttansa  Ruotsin  vapauteen.  Semmoisia  suur- 
töitä pitäisi  majuri  Sprengtportinkin  tyttären  ymmärtää. 
Jos  Ruotsin  kuningas  olisi  puolustanut  maata  niinkuin 
Löfving  ja  hänen  miehensä,  niin  olisi  maailma  saanut 
nähdä  toista.  Mutta  oltiin  liiaksi  velttoja,  ja  sentähden 
tuomitaan  Löfvingiä  suuremmassa  määrässä  vä:irin  luin 
ketään  toista  ihmistä. 

Kapteeninrouvan  kiihoittunut  mielentila  sm  :>i;)rinn 
mykäksi.  Hän  ei  luullut  ansainneensa  näitä  moitteita  eikä 
huolinut  niihin  vastata.  Ja  olihan  jo  päivä  lopussa.  Oli 
aika  mennä  levolle. 

Seuraavana  aamuna  ryhtyi  kumpikin  tavallisuuden 
mukaan  rukkiinsa.  Ei  haluttanut  riidellä,  mutta  ei  kum- 
mallakaan ollut  ystävällistä  sanaa  sanottavana.  Painos- 
tavalta tämä  kuitenkin  tuntui.  Jospa  Herra  tässä  tuskassa 
lähettäisi  jotakin  lohduttavaa. 

Odottamaton  apu  saapuikin,  knin  heidän  palvelijatta- 
rensa Eudotja  astui  sisään  kahden  valkoiseen  puetun  or- 
jattaren kanssa,  jotka  kantoivat  vasua,  ja  Eudotjan  käs- 
kystä asettivat  sen  Marian  eteen,  tuoden  terveisiä  krei- 
vinna  Buddenbrockilta,  paroonin  kälyltä.  Eudotja  käänsi 
venäläisen  puheen  suomeksi.  Sitten  nostivat  orjattaret 
vasua  peittävän  liinan,  ilmoittaen  kreivinnan  lahjoittavan 
siinä  olevan  puvun  Marialle,  että  hän  siihen  puettuna  saa- 
puisi kreivinnan  huoneustoon.  Vasussa  oli  useita  silkki-  ja 
samettihameita,  hienoimpia  liinavaatteita,  helmiä  ja  kul- 
taisia koristeita.  Orjattaret  tarjoutuivat  kampaamaan  nei- 
din hiukset  ylhäisten  tavan  mukaan. 

Eudotja  selitti  heidän  puheensa,  ja  tytöt  nostivat  va- 
susta kaiken  tuon  komeuden,  mutta  kun  se  oli  tyhjennetty, 
käski  Maria  heidän  panna  kaikki  takaisin  vasuun  ja  esittää 
hänen  puolestansa  kiitokset  ja  anteeksipyynnön.  Hän  ei 
voinut  ottaa  kreivinnan  lahjaa  vastaan. 


Ällistyneinä  katselivat  orjattaret  Mariaa  ja  toisiansa. 
Mitä  tuli  heidän  vastata  valtiattarellensa?  Moista  sanaa 
he  eivät  rohjenneet  hänelle  viedä.  Olihan  tavaton  armo, 
että  kreivinna  suvaitsi  tahtoa  nähdä  vangittua  neitiä. 
Kukapa  ei  häntä  kadehtisi. 

—  Mitä?!  huudahti  Eudotja.  Aiotteko  kieltää.  Älkää 
rohjetko  lähettää  takaisin  kreivinnan  lahjaa. 

Sittenkin  Maria  pysyi  päätöksessään,  mutta  ei  Eu- 
dotjakaan  hellittänyt.  Juhlallisena  asettui  hän  Marian 
eteen  varoittaen:  —  Älkää  hyljätkö  onneanne,  sydänkäpy- 
seni. Ette  tiedä  Jumalan  aikomuksia.  Ehkä  tulette  tässä 
puvussa  yhtä  onnelliseksi  kuin  kaunis  Natalia  Narishkin, 

Kysyväisenä  katseli  Maria  Eudotjaa,  ja  tämä  jatkoi:  — 
Natalia  Narishkin  oli  yhtä  kaunis  ja  yhtä  köyhä  kuin  te, 
mutta  Alexei  Mihailovitsh,  Venäjän  suuri  tsaari,  otti  hänet 
puolisokseen,  vaikka  sitä  kyllä  bojaarit  vastustivat.  Siitä 
näette,  kuinka  onnellisesti  saattaa  käydä  sen,  joka  on  hyvä 
ja  sydämestään  nöyrä. 

Mutta  sittenkään  ei  Mariassa  näkynyt  mitään  myön- 
tymisen merkkiä.  Päinvastoin  luuli  Eudotja  huomaavansa 
yhä  kiihtyvää  uhmaa,  joka  nosti  punan  vieraan  tytön 
poskille.  Kuinka  tuo  tyttö-hupsu  saattoi  siten  pilata  on- 
nensa?      Eudotja    päätti    ryhtyä    viimeiseen    yritykseen. 

—  Te  olette  köyhä  ja  turvaton  vanki,  ja  kuitenkin 
ovat  kaikki  täällä  teille  hyviä.  Kun  korkea  herrasväki  sai 
tietää,  että  olitte  ollut  armelias  köyhille,  on  teille  osoitettu 
paljasta  hyvää.  Teidät  on  tuotu  tähän  upeaan  linnaan,  te 
olette  saanut  hienoimpia  ruokia,  te  olette  saanut  pitää  ystä- 
vänne luonanne,  ja  sittekin  olette  tyytymätön.  Ja  kun 
armollinen  kreivinna  tahtoo  kunnioittaa  teitä  tällä  lahjalla, 
niin  hylkäätte  sen.  Se  on  rumaa,  kiittämätöntä.  Jos  oli- 
sitte pukeutunut  näihin  vaatteisiin,  olisi  teidät  saatettu 
itse  kreivinnan  luo.  Olisitte  saanut  suudella  hänen  kättänsä 
ja  pyytää  mitä  ikinä  haluatte. 

Mutta  neiti  vastasi:  —  Sanokaa  kreivinnalle,  että  kii- 
tän häntä  hänen  armostaan,  mutta  etten  voi  ottaa  sitä 
vastaan.     Jos   kreivinna   tahtoo   nähdä  minua,  käyn  mie- 

lelläni  hänen  luonansa  vapaaksi  päästyäni,  mutta  silloin 
tässä  puvussani. 

Eudotja  pudisti  onnettomana  päätänsä  ja  tahtoi  todis- 
taa tuolle  itsepäiselle  olennolle,  ettei  semmoinen  sopinut, 
mutta  Maria  ei  kuunnellut  häntä. 

—  Sanokaa  hänelle,  jatkoi  Maria,  että  olen  köyhä 
tyttö  köyhästä  maasta.    Äidilläni  ei  ollut  koskaan  parem- 

Sia  vaatteita,  ja  hän  oli  kuitenkin  paljoa  parempi  minua, 
»soittaakseni  kuitenkin,  että  pidän  arvossa  sitä  hyvyyttä, 
joka  on  tullut  osakseni,  tahdon  ottaa  muistoksi  tältä  ajalta 
ja  viedä  kotiin  Suomeen  tämän  hienon  pitsihunnun. 

Eudotja  käski  kiivaasti  orjattarien  viedä  vasu  pois, 
ja  nähdessään  hänen  nyrpeytensä  Maria  pyysi:  —  Älkää 
olko  pahoillanne.  Nähkää,  suru  kotimaassani  on  nyt  siksi 
katkera,  etteivät  sen  tyttäret  saata  koreilla  niinkuin  yksin 
onnelliset  voivat. 

Eudotja  ei  vastannut,  mutta  näkyi  kyllä  ymmärtävän. 
Hän  kulki  ovea  kohti,  mutta  kääntyi  taas,  pysähtyi  epä- 
röiden ja  meni  vielä  kerran  Marian  luo. 

—  Te  ette  ymmärrä  mitä  teette,  Maria  Wasiljewna! 
Mutta  vaikka  hylkäätte  onnenne,  rukoilen  Jumalaa  teidän 
puolestanne.  Olette  ollut  armehas  venäläisten  naisten  po- 
jille ja  hoitanut  minunkin  Iivanaani,  niin  että  hän  jäi  hen- 
kiin. Sentähden  tahdon  palkita  teitä  sillä,  mitä  minulla  on. 
Ottakaa  tämä,  pyysi  hän  vetäen  povestaan  pienen  vaha- 
kynttilän. Se  on  kirkossa  siunattu  pyhänä  pääsiäisyönä. 
Jos  toivotte  jotakin,  niin  virittäkää  tämä  kynttilä  ja  ru- 
koilkaa, ja  Jumala  antaa  sen  teille,  mutta  teidän  täytyy 
rukoilla  niin  kauan,  ettei  kynttilästä  jää  hituakaan,  sillä 
muutoin  siunaus  haihtuu.  Mutta  jos  uskollisesti  kestätte, 
niin  saatte  mitä  anotte. 

Maria  otti  kynttilän  ja  aikoi  kiittää,  mutta  Eudotja 
jatkoi:  Ottakaa  tämä  ristikin  ja  kantakaa  sitä  povellanne. 
Tehkää  niin,  Maria  Wasiljewna,  niin  saatte  nähdä,  että 
tulette  onnelliseksi. 

Hellyys  Eudotjan  äänessä  ja  hänen  suuri  kiitollisuu- 
tensa sai  kyyneleet  nousemaan  Marian  silmiin,  mutta  tah- 

tomatta  kuulla  sanaakaan  kiitokseksi  riensi  vanhus  huo- 
neesta. 

Maria  seisoi  äänetönnä  huntu  käsivarrellaan  ja  nuo 
oudot  lahjat  kädessään.  Tuo  kaikki  oli  ollut  niin  ihmeel- 
listä, ja  hänestä  tuntui  kuin  hän  olisi  herännyt  unennäöstä. 
Hämmästyneelle  Leenalle  hän  näytti  mitä  oli  saanut. 
Leena  tarkasteli  kaikkea  ihmetellen  ja  kunnioituksella, 
semminkin  tuota  ihmeellistä  kynttilää.  Semmoinenhan  oli 
jo  ihan  kuulumatonta,  ja  vallan  ylevähän  tuo  venäläinen 
nainen  oli  oUut.     Kapteeninrouva  oli  syvästi  liikutettu. 

—  Katsokaa  kuinka  kaunis  tämä  on,  huudahti  Maria, 
levittäen  huntua  nähtäväksi. 

—  Onhan  se  kaunis,  myönsi  Leena.  Mutta  — ,  kaptee- 
ninrouva laski  hellästi  kätensä  Marian  olalle;  häneltä  ei 
riittänyt  sanoja  tarpeeksi  kiittääksensä  Mariaa,  joka  oli 
hyljännyt  lahjat.  Ei  hän  sitä  olisi  kestänyt,  jos  Maria 
olisi  ruvennut  komeilemaan  vihollisten  koruilla,  kunnes 
hänet  vihdoin  olisi  tallattuna  viskattu  pois. 

Nyt  he  vihdoin  ymmärsivät  toisiansa  ja  olivat  ystä- 
viä kuten  ennenkin. 


Syksyn  likasäät  olivat  muuttuneet  talveksi.  Pakka- 
nen oli  ankara  ja  eilis-illasta  saakka  pyryytti  lunta  suurina 
hiutaleina,  niin  että  huoneen  muutoinkin  niukka  valo  vie- 
läkin himmentyi.  Maria  seisoi  ikkunan  edessä  katsellen 
ulos.  Hänen  edessään  lepäsi  Suomenlahti  jäätyneenä  ja 
rajattomana,  yhtenä  ainoana  lumikenttänä.  Sen  äsken 
rauhattomat  aallot  olivat  nyt  pitkiksi  ajoiksi  laskeutuneet 
levolle  ja  kätkeytyivät  yhä  syvemmälle  talven  kylmän 
vaipan  peittoon.  Miltähän  maailma  näyttää,  kun  ne  taas 
vapaina  vyöryvät  ja  maa  viheriöitsee?  Lumiraskaat  pil- 
vet ja  katkeamaton  äänettömyys  synnyttivät  vaihtelevia 
ajatuksia,  synkkiä  ja  surullisia  niinkuin  kolkko  luontokin. 
Tasman  ihmeellinen  kohtaloonsa  alistuminen  palasi  yhä 
Marian  mieleen.  Päässeekö  hän  koskaan  semmoiseksi? 
Ehkä  ei  koskaan.    Elämä  oli  kuitenkin  kaunis,  ja  hän  tah- 

toi  elää  ollakseen  onnellinen  ja  luodaksensa  onnea  muille. 
Mikä  tämä  onni  olisi,  sitä  hän  ei  itsekään  tiennyt.  Ja  missä 
se  asui  tässä  kauheassa  maailmassa,  joka  on  kurjuutta 
täynnä?  Kotimaan  suru,  Tasma,  Venäjän  orjat,  kaikki  ne 
tuhannet  surun  ja  kurjuuden  muodot,  joista  hän  oli  kuullut, 
kiitivät  hänen  silmiensä  editse,  eikä  hän  voinut  auttaa  ai- 
noatakaan. Itse  oli  hän  vankina  ja  suljettuna  erilleen  kai- 
kesta. Oi,  vapautta!  Pois  täältä  elämään  ja  toimeen. 
Sittenhän  voi  tyytyväisenä  kuolla. 

Leena  näki  kyllä  kuinka  hän  päivä  päivältä  yhä  enem- 
män kärsi  täällä-olostaan.  Kapteeninrouvalle  oli  elämä 
melkein  entistä  helpompaa.  Hänen  ei  tarvinnut  enää  huo- 
lehtia pikku  Tapanistaan.  Jumala  oli  hänet  korjannut 
kaikista  vaaroista  ja  kauheuksista.  Mutta  toiset  lapset! 
Turku  oli  tosin  kaukana  sodan  jaloista,  siellä  oli  ihmisillä 
leipää,  ja  ehkä  heistä  armeliaat  ihmiset  pitävät  huolta;  sitä- 
paitsi eivät  nyt  kyyneleet  auttaneet,  täytyi  luottaa  kaikki- 
valtiaaseen. Leena  tunsi  tosi  iloa  ajatellessaan,  että  Maria 
oli  hyljännut  nuo  vieraat  puvut.  Hänen  sydämensä  oli  siis 
yhä  suomalainen.  Mutta  olisiko  se  samallainen  myöskin  ko- 
tona? Martin  nimeä  ei  mainittu  koskaan.  Oliko  hän  koko- 
naan menettänyt  Marian  rakkauden?  Oliko  sovinto  mah- 
doton? Ei  hän  yksin  syyllinen  ollut.  Hän  kyllä  katuu 
vikaansa  ja  korjaa  sen  jollakin  uljaalla  teolla.  Todellinen 
rakkaus  antaa  anteeksi. 

Että  nuoret  vielä  saattaisivat  sopia,  se  odotus  täytti 
Leenan  sydämen  ilolla.  Siiloin  ei  tarvinnut  enää  peljätä 
tuon  komean  herran  silmäyksiä  täällä  linnassa.  Mutta 
oliko  todellakin  syytä  täiiän  pelkoon?  Tosin  Maria 
Attilan  ollessa  hänen  luonaan  näytti  aivan  toiselta,  eloi- 
salta ja  lämpimältä,  mutta  kaipasihan  nuori  nuoruutta 
semminkin  heidän  nykyisessä  yksinäisyydessään.  Olkoon! 
Mutta  Tasman  käynnin  jälkeen  oli  Mana  kokonaan  muut- 
tunut. Ei  kelvannut  rukki,  ja  ikkunassa  hän  seisoi  niin 
haaveilevana  kuin  olisi  odottanut  vapauttavaa  enkeliä 
taivaan  pilvistä.  Eiköhän  vain  itse  linnan  herralla  ollut 
jotain  osaa  tähän  levottomuuteen. 

Monenmoiset  epäluulot  olivat  valaneet  myrkkyä  Lee- 
nan mieleen.     Hänen  täytyi  kerran  puhua  julki. 

Leena.  Minulla  on  muutamia  sanoja  sydämeUäni, 
jotka  minun  nyt  täytyy  lausua.  En  ole  aina  ollut  semmoi- 
nen kuin  tahtoisin  olla.  Sanani  saattavat  joskus  olla  epä- 
mieluisia, vaikka  tarkoittavatkin  hyvää,  sillä  nuorille  on 
tapani  puhua  avonaisesti,  kiittäen  tai  moittien. 

Maria.     En  ymmärrä  teitä. 

Leena.  Ensiksi  kiitän  teitä  vieläkin,  ettette  ottanut 
noita  tarjottuja  tavaroita  vastaan. 

Maria  puristi  lämpimästi  Leenan  kättä  ja  vastasi  enti- 
sellä ystävällisellä  äänellään:  —  Ette  olisi  itsekään  ottanut 
niitä  vastaan. 

Leena.  En,  sitä  en  olisi  tehnyt,  mutta  se  ilahuttaa 
minua  isänne  ja  hänen ,  sanat  takertuivat  hänen  kie- 
leensä. Ajattelen  häntä,  joka  on  jäänyt  kotiin.  Martti  ei 
ikinä  suo  itselleen  anteeksi  — ,  mutta  — 

Maria  vetäytyi  kalmankalpeana  etemmä. 

—  Minun  puolestani  tehköön  mitä  tahtoo.  Sormuk- 
sensa hän  saattaa  löytää  verisestä  hiekasta,  mutta  Maria 
Sprengtportia  hän  ei  löydä  ikinä. 

—  Ei  hän  ollut  muita  huonompi. 

—  Se  olkoon  teidän  lohdutuksenanne.  Minä  luulin 
häntä  siksi,  miltä  hän  näytti.  Sitä  minä  suren,  että  hänen 
kuntonsa  oli  valhetta, 

Leenasta  olivat  nämä  sanat  kirveleviä  iskuja,  mutta 
hän  vastasi  levollisena:  —  En  puolusta  häntä,  mutta  roh- 
kenen vakuuttaa,  ettei  sellaista  ikinä  enää  tapahdu. 

—  Se  jo  riittääkin,  mikä  on  tapahtunut.  —  Maria 
kääntyi  katkerana  pois.    Hän  ei  tahtonut  kuulla  enempää. 

—  Älkäämme  tuomitko  häntä  kuulematta.  Sitä  on 
moni  saanut  katua,  vaikka  liian  myöhään. 

—  Voi,  Leena!  Minusta  on  kaikki  koko  elämässä 
liian  myöhäistä. 

—  Älköön  teille  tulko  onnettomuutta  siitä,  että  joskus 
saatte  mitä  pyydätte. 

—  Ei  minulla  ole  mitään  pyydettävää. 

Maria  kääntyi  taas  ikkunan  eteen  katsellen  ulos, 
mutta  nuo  sanat  oli  tuska  pusertanut  hänestä.  Hänen 
kasvoissaan  kuvastui  taas  tuo  surun  kylmä  piirre,  joka  oli 
niissä  näkynyt  täällä-olon  ensi  aikoina.  Myöhemmin  siitä 
ei  ollut  tuntunut  jälkeäkään;  päinvastoin  olivat  neidin 
kasvot  ilmaisseet  sisällistä  iloa.  Marttiko  nyt  kaikki  syn- 
kisti? Kapteeninrouva  katui  äskeistä  puhettaan,  mutta 
Marian  ajatukset  olivat  toisilla,  kaukaisilla  poluilla.  Sil- 
mät katselivat  uneksivina  avaruuteen  ikäänkuin  taVoit- 
taaksensa  tuntematonta,  jota  hän  etsi.  Äkkiä  juolahti 
hänen  ajatuksiinsa  Eudotjan  pieni  kynttilä.  Entäpä  jos 
hän  sytyttäisi  ja  rukoilisi  Jumalalta  —  mitä?  Hän  ei  roh- 
jennut ajatella  tätä  ajatusta  loppuun;  sitä,  mitä  hän  tahtoi, 
sitä  hän  ei  tahtonutkaan.  Kaikkeen  sekaantui  pelkoa  ja 
surua. 

Lunta  tuli  yhä  taajoina  hiutaleina  ja  teki  ilman  mel- 
kein läpikuultamattomaksi,  mutta  vähitellen  muodostui 
kaukaisuudessa  tummempi  kohta,  josta  hän  vihdoin  erotti 
kahden  hevosen  vetämän  kuomurecn.  Ne  pyrkivät  linnaa 
kohden  ja  seisahtuivat  vihdoin  linnan  pihaan.  Attila!  oh 
hänen  ensimäinen  ajatuksensa.  Oliko  Buddenbrock  pa- 
lannut? Kiihkeä  ilon  sykähdys  värisytti  hänen  mieltänsä 
mutta  se  muuttui  pian  epävarmuudeksi  ja  levottomuudeksi. 
Mitä  nämä  muukalaiset  hänelle  merkitsivät  tahi  hän  heille? 

Vähän  ajan  päästä  saivat  vangit  Eudotjalta  tietää, 
että  linnan  herra  oli  palannut  sihteerinsä  kanssa,  ja  Maria 
toivoi,  että  Attila  vielä  samana  iltana  kävisi  häntä  terveh- 
timässä, mutta  odotus  oli  turha.  Vasta  seuraavana  päi- 
vänä oli  hänellä  siihen  aikaa,  ja  silloin  oli  itse  parooni 
mukana. 

—  Tulemme  Pietarista,  lausui  Buddenbrock  terveh- 
dittyään. Siellä  on  tapahtunut  ei  ainoastaan  Venäjälle, 
vaan  koko  Euroopalle  ja  semminkin  Ruotsille  tärkeitä 
tapauksia. 

Maria.     Mitä  on  tapahtunut? 

Buddenbrock.  Suuriruhtinatar  Elisabet  Petrowna  on 
astunut  Venäjän  valtaistuimelle. 

Maria.  Haluaako  hänen  Majesteettinsa  sotaa  vai 
rauhaa? 

Buddenhrock.  Saatuanne  tietää  kaikki,  kaunis  lapseni, 
saatte  itse  päättää.  Aluksi  mainitsen,  että  tieto  teidän 
hyväntahtoisuudestanne  meidän  sairaita  sotilaitamme  koh- 
taan ja  teidän  heille  antamastanne  avusta  on  joutunut 
itse  hoviin.  Sen  johdosta  olen  nyt  täällä  tuodakseni  teille 
Hänen  Majesteettinsa  kiitoksen  ja  ilmoittaakseni  teille, 
että  saatte  pyytää  jonkun  armonosoituksen.  Mikäli  se  kos- 
kee teitä  itseänne,  on  se  ehdottomasti  täytettävä. 

Maria.      Pyydän  saada  palata  Ruotsin  Suomeen. 

Buddenhrock.     Siinäkö  kaikki? 

Maria.  Kapteeninrouva  Löfving  kuuluu  samaan  pyyn- 
töön. 

—  Minä  toimitan  anomuksenne  perille,  vastasi  parooni, 
vetäen  luoksensa  tuolin,  johon  istuutui.  Minulle  on  mie- 
luista voida  vakuuttaa  teille  Hänen  Majesteettinsa  suostu- 
mus. Teen  sen  varmimmalla  vakaumuksella,  koska  tiedän, 
että  keisarinna  Elisabet  syväUä  säälillä  on  ottanut  vas- 
taan tiedon  monien  raskaasta  kohtalosta  sekä  Venäjällä  että 
Suomessa,  ja  että  hän  on  päättänyt  tehdä  voitavansa  luo- 
daksensa   alamaisilleen   onnellisemman   tulevaisuuden. 

Maria  katseli  epäillen  ritarillista  vierastansa.  Kau- 
niisti hän  kyllä  puhui,  mutta  ehkä  vain  hovin  tapaan  sem- 
moista, jolla  ei  ollut  mitään  merkitystä,  ja  ollenkaan  pun- 
nitsematta sanojaan  vastasi  hän  kylmästi  pää  kenossa  puo- 
littain ylpeillen:  —  Minua  ilahuttaa,  että  keisarinna  on  tul- 
lut huomaamaan  ne  kärsimykset,  joiden  alaiseksi  hänen 
armeijansa    on    joutunut    hyökätessään    Ruotsia    vastaan. 

—  Te  puhutte  kuin  lapsi,  vieläpä  kuin  ymmärtämätön 
lapsi,  vastasi  parooni  synkistyen  synkistymistään. 

—  Niin  te  luulette,  huudahti  Maria,  kun  ette  tunne 
minua.  Mutta  suokaa  minun  kantaa  Venäjän  kruunua 
yhtenä  ainoana  päivänä,  niin  saatte  nähdä,  olenko  lapselli- 
nen ja  ymmärtämätön. 

—  Mitä  siis  tekisitte  tuona  merkillisenä  päivänä?  ky- 
syi Buddenhrock  hymyillen. 

—  Sanoisin  kaikille  Venäjän  Suomessa  asuville:  Rakas 
suomalainen  kansani,  minua  surettaa,  kun  olette  riistetyt 
eriUenne  veljistänne  Ruotsin  Suomessa,  sentähden  tahdon 
olla  jalomielinen  ja  lahjoittaa  teidät  takaisin  kotimaal- 
lenne, luvaten,  etten  enää  koskaan  vahingoita  teitä. 

Buddenhrock.  Tämä  ajatus  ei  oikeuta  teitä  kruunua 
saamaan,  mutta  keisarinna  Elisabet,  jolla  se  on  Jumalan 
armosta,  valmistelee  kotimaallenne  lahjaa,  joka  on  hänen 
valtansa  arvoinen. 

Maria.     Mitä  tarkoitatte? 

Buddenbrock.  Keisarinna  käsittää  Venäjän  aseiden 
menestyksen  Jumalan  suojeluksen  osoitteeksi,  sillä  Jumala 
ei  koskaan  edistä  väärää  asiaa,  ja  Ruotsi  on  vääryydellä 
ryhtynyt  tähän  kauheaan  sotaan.  Hänen  Majesteettinsa 
tietääkin  varsin  hyvin,  että  useat  valtiopäivämiehet  sem- 
minkin Suomessa  vastustivat  sotaa,  ja  keisarinna  on  sen- 
täliden  pysäyttänyt  voitolliset  sotajoukkonsa,  suodaksensa 
Ruotsille  miettimis-aikaa.  Venäjän  Valtakunta  on  siksi 
suuri,  ettei  se  kaipaa  laajennettuja  rajoja;  Hänen  Majes- 
teettinsa vaatii  Ruotsilta  ainoastaan  ystävyyttä.  Mutta 
koska  Suomen  kansa  ensikädessä  ja  kovimmin  on  kärsi- 
nyt sotien  rasituksista,  tahtoo  Hänen  Majesteettinsa  eri- 
tyisesti kääntyä  sen  puoleen,  antaaksensa  itse  kansan  rat- 
kaista, onko  sen  maa  vastakin  oleva  Venäjän  ja  Ruotsin 
riitojen  temmellyskenttänä,  vai  tahtooko  se  keisarinnan 
avulla  muodostaa  siitä  vapaan  ja  riippumattoman  valta- 
kunnan. 

Maria.    Venäjän  avulla?    £n  usko  teitä. 

Buddenbrock.  Jokainen  sana  on  kuitenkin  t^'8i.  Jos 
suomalaiset  tahtovat  pysyä  rauhallisina  ja  erota  Ruotsista, 
saavat  he  itse  vapaasti  määrätä  itselleen  soveliaimman 
hallitusmuodon.  He  voivat  sen  tehdä  täysin  turvallisina, 
sillä  keisarinna  lupaa  heille  suojeluksensa  ja  apunsa. 

Maria  tuijotti  sanattomana  parooniin.  Hän  ei  tietänyt 
mitä  sanoa,  vielä  vähemmän  mitä  ajatella,  ja  Buddenbrock 
jatkoi:  —  Teidän  säätynne  kutsutaan  kokoon.  Ratkaisu 
riippuu    sitten    Suomen  säätyjen  vastauksesta  Hänen  Ma~ 

jesteettinsa  esitykseen.  Te  ymmärrätte  minua  paremmin 
kuultuanne  tämän  asiakirjan. 

Hän  veti  esille  paperin  taskustaan  ja  ojensi  sen  Atti- 
lalle käskien  häntä  lukemaan  sen  heille. 

Attila  oli  asettunut  huoneen  ovipuoleen  ja  näytti 
Mariasta  kalpeammalta  kuin  koskaan  ennen,  astuessaan 
likemmäksi  ja  pysähtyessään  vähän  loitommalle  molem- 
mista nojatuolissa  istuvista.  Attila  alkoi  lukemisen  vähän 
epävarmalla  äänellä  ja  huomattavasti  liikutettuna,  mutta 
mitä  edemmäksi  hän  pääsi,  sitä  suuremmalla  voimalla  ja 
elävämmin  hän  jatkoi. 

—  Keisarinna  tekee  manifestissaan  jokaiselle,  semmin- 
kin Suomen  suuriruhtinaskunnan  säädyille  ja  asukkaille 
tiettäväksi,  että  kun  tuo  Ruotsin  puolelta  kauan  mie- 
titty ja  valmistettu  jumalaton  sota  nyt  on  alotettu,  on  Ju- 
mala siunannut  Venäjän  aseet  voitolla.  Keisarinna,  joka 
aina  on  halunnut  elää  rauhassa  kaikkien  naapuriensa,  ja 
semminkin  Ruotsin  valtakunnan  ja  sen  asukasten  kanssa, 
on  sydämellisellä  huolella  nähnyt  sodan  tuottaman  häviön 
ja  viattoman  veren  vuodatuksen  ja  kaikilla  keinoilla  koet- 
tanut estää  sen  syttymistä  ja  edistää  rauhan  palauttamista. 
Hän  on  ehkäissyt  vihollisten  joukkojensa  marssin  odottaen 
rauhanehdotuksia  Ruotsin  puolelta,  vaikka  turhaan,  ja 
hän  on  kohdellut  Ruotsin  alamaisia  kaikella  lempeydellä 
taivuttaaksensa  Ruotsin  kruunua  samanlaiseen  menette- 
lyyn. Sitä  suuremmalla  syyllä  on  hän  tämän  tehnyt,  kun 
hän  tietää,  ettei  tämä  väärä  sota  suinkaan  ole  alotettu  kaik- 
kien säätyjen  suostumuksella.  Semminkin  ovat  suomalai- 
set, kuten  luonnollista  onkin,  vastustaneet  sotaa  ja  toivo- 
vat sen  pikaista  lopettamista,  koska  heidän  etukädessä 
täytyy  kärsiä  suurta  vauriota.  Heidän  kärsimyksiänsä 
keisarinna  säälii  sitä  enemmän,  kun  hänen  sotajoukkonsa 
eivät  ole  samonneet  Suomeen  valloituksen  aikomuksessa. 
Jos  siis  suomalaiset  pysyvät  rauhallisina  eivätkä  ryhdy 
mihinkään  vihollisuuksiin  eivätkä  millään  tavoin  auta 
ruotsalaista  armeijaa,  vaan  osoittavat,  että  he  todellakin 
tahtovat   elää    naapuriystävyydessä    Venäjän    kanssa,    va- 

kuuttaa  keisarinna,  ettei  heille  mitään  vahinkoa  tehdä,  vaan 
että  he  saavat  pitää  ja  nauttia  omaisuutensa  ilman  mitään 
sortoa  keisarinnan  suojeluksen  alla.  Lisäksi  tahtoo  keisa- 
rinna mielellään  myöntyä  ja  kaikin  tavoin  olla  avullisena 
siihen,  että  Suomen  suuriruhtinaskunta,  jos  se  tahtoo  va- 
pautua Ruotsin  vallasta,  voidakseen  vastedes  välttää  sem- 
moista turmiollista  sotaa,  joka  nyt  raivoo  muutamien  hen- 
kilöiden omanvoitonpyynnön  tähden,  saattaa  itsenäisenä 
kenestäkään  riippumattomana  maana  asettaa  semmoisen 
hallitusmuodon,  joka  sen  omaksi  eduksi  ja  ikuiseksi  vah- 
vistukseksi sopii.  Siinä  tapauksessa  lupaa  keisarinna  sen 
suojelukseksi  niin  suuren  sotajoukon  kuin  tarvis  vaatii. 
Sillä  tavoin  saattaa  Suomi,  kun  sillä  on  oma  valtiolaitos  ja 
hallitusmuoto,  tulla  väliaidaksi  Venäjän  ja  Ruotsin  rajalle, 
mikä  on  Ruotsillekin  eduksi,  koska  se  siten  pääsee  kaikesta 
vaarasta  Venäjän  puolelta,  jos  se  vast'edes  tahtoo  olla 
Venäjän  kanssa  ystävällisissä  väleissä. 

—  No,  mitä  arvelette  siitä?  kysyi  Buddenbrock,  kun 
Attila  oli  lopettanut. 

Pilkallinen  hymy  väreiU  Marian  huulilla  ja  tuntui  hä- 
nen äänessään  kun  hän  vastasi:  —  Onko  se  ajatus  synty- 
nyt keisarinnassa  ruotsalaisen  ja  venäläisen  parooni  Bud- 
denbrockin  välittelyjen  johdosta? 

—  Ettekö  siis  ymmärrä,  huudahti  Buddenbrock  ärty- 
neenä ja  punastuen,  että  Venäjän  keisarinnan  sydän  ha- 
luaa luoda  kansanne  onnen,  että  hän  on  myötätuntoinen 
teidän  suruillenne  ja  tahtoo  säästää  teitä  vastaisesta  kur- 
juudesta. Venäjän  mahtavan  valtikan  alla,  mutta  ainoas- 
taan sen  alla,  odottavat  Suomea  rauhallisemmat  ajat.  Tässä 
näette  —  hän  viittasi  Attilaan  —  ensimäisen  lähettilään 
tämän  sopimuksen  toteuttamiseksi.  Suojelijanne  on  nyt 
kapteeni,  ja  huomenna  hän  lähtee  Suomeen  neuvotellak- 
seen  tästä  ehdotuksesta  sikäläisten  johtavien  miesten 
kanssa.  Hän  voi  samassa  olla  saattajananne  sinne,  jos  su- 
vaitsette. 

Maria  oli  kuunnellut  Buddenbrockia  ikäänkuin  unek- 
sien, ja  hänen  lopetettuaan  tuijotti  hän  puhujaan  myk- 

känä.  Mutta  äkkiä  leimahti  salama  hänen  silmissään,  hän 
hypähti  ylös  ja  kasvot  huimausta  säteillen  huudahti  rie- 
muiten: —  Uskon  teitä!  Ette  voi  pettää  minua!  Oi,  kunpa 
hänen  majesteettinsa  olisi  täällä,  että  saisin  heittäytyä  hä- 
nen jalkainsa  juureen  ja  vakuuttaa  hänelle,  että  tämä 
lupaus  antaa  hänelle  Venäjän  rajalle  vartian,  joka  ei  kos- 
kaan petä,  ja  hänen  kruunulleen  ystävän,  johon  hän  voi 
kaikessa  luottaa.  Sallikaa  meidän  rientää  täältä  julistamaan 
tätä  tietoa  kaikissa  kirkoissamme,  kaikissa  kodeissamme, 
niin  että  Suomi  saa  sen  siunattuna  joululahjana! 

Molempien  miesten  katse  oli  kiintynyt  häneen,  kvm 
hän  onnen  hurmaamana  seisoi  siinä;  mutta  kuin  uhkaava 
pilvi  astui  äkkiä  Leena  esiin,  posket  tuhkanharmaina  ja 
huulet  mielenkiihkosta  väristen. 

—  Niinkö  te  pysytte  uskollisena  Ruotsin  kuninkaalle? 
kysyi  hän  terävästi  ja  huolimatta  vieraista  herroista,  joille 
hän  muutoin  aina  oli  osoittanut  kunnioitusta.  Tiedättekö 
mihin  saman  kruunun  ja  saman  lipun  alle  kuuluminen  vel- 
voittaa? Ja  tiedättekö  mitä  se  tekee,  joka  rikkoo  uskolli- 
suudenvalansa? En  tahdo  sanoa,  mitä  te  ansaitsette  ja  mitä 
saatte,  jos  sen  teette,  mutta  minä  varoitan  teitän,  neiti. 
Peruuttakaa  petolliset  sananne. 

Maria.  Teette  väärin,  kun  soimaatte  minua  ja  sanotte 
minua  petoUiseksi.  Älkää  luulko,  että  aion  peitellä  te- 
koamme tahi  salaa  sitä  esittää.  En  toki!  Julkisesti  ja  rie- 
muiten on  kansa  kutsuttava  kokoon,  ja  avonaisesti  miet- 
tikööt miehemme  maan  tarpeita. 

Leena.  Mitkä  miehet?!  Luuletteko  yhdenkään  suo- 
malaisen miehen  antautuvan  moiseen  tekoon.  Meillä  ei 
yksikään  rehellinen  mies  kuule  tätä  kehoitusta  eikä  siitä  kiitä. 

Maria.  Niin  te  luulette,  Leena,  koska  Löfving  on 
semmoinen.  Hän  ei  muuta  ymmärrä  kuin  taistella  ja  kuolla 
Ruotsin  puolesta,  samantekevä  kaadutaanko  miekkaan  vai 
tallaavatko  Hattujen  ylpeät  miehet  meidät  kuoliaaksi.  Mutta 
minä  sanon  teille:  isonvihan  ajoista  kytee  toinenkin  mieli 
Suomessa,  ja  viimeksi  olen  kuullut  siitä  puhuttavan  niiden 
kesken,  jotka  vietiin  Lappeenrannasta. 

Leena.  Heidän  sanansa  jääkööt  heidän  itsensä  va- 
ralle.   Tähän  ne  eivät  kuulu. 

Maria.  Mutta  ne  kuuluvat  tähän,  sillä  he  sanoivat, 
että  Ruotsi  jo  on  liian  heikko  puolustaaksensa  Suomea. 
Ehkä  olette  sellaista  itsekin  kuullut. 

Leena.  Monasti,  ja  ennenkin  kuin  te.  Mutta  minä 
uskon,  että  vain  Jumala  voi  päästää  meidät  valastamme, 
emmekä  me  itse. 

Maria.  Eikö  siis  Jumalan  ääni  puhu  keisarinna  Eli- 
sabetin kautta?  Muistakaa  kuinka  Jumala  käski  Mooseksen 
viedä  Israelin  lapset  Egyptistä,  kun  aika  oli  tullut,  että 
heille  oli  annettava  oma  isänmaa.  Jumalan  käsi  johti  heitä, 
ja  samoin  on  Kaikkivaltias  johtava  meitä,  kunpa  meillä 
vain  on  miehuutta  ja  me  näytämme,  että  tunnemme  oman 
tiemme. 

Leena.  Israelin  lapset  olivat  orjia  Egyptissä,  eikä 
heiltä  otettu  mitään  valaa,  mutta  Suomen  kansa  on  vapaa, 
vaikkakin  lapsipuolen  asemassa.  Uuden  hallitsijamme 
meille  antama  arvo  riippuu  siitä,  millä  tavoin  sanomme 
jäähyväiset  entiselle. 

Maria.  Olkoon!  Lähden  itse  Tukholmaan.  Teidän 
majesteettinne,  minä  sanon,  iloitkaa  köyhän  Suomen 
kanssa,  sillä  kohta  nousee  aurinko  surevien  erämaittemme 
ylitse.  Olemme  monet  vuosisadat  suojelleet  valtakuntaanne, 
mutta  nyt  on  vartia-aikamme  päättynyt  ja  niinikään  tais- 
telujen päivä,  sillä  Suomi  on  nyt  elävä  omia  tarkoituksiaan 
varten  ja  sen  pojat  ovat  vapaina  seisovat  oman  ruhtinaansa 
kanssa.  Me  käännymme  nyt  pois  Sveanmaasta  Venäjän 
puoleen,  joka  tarkoittaa  parastamme.  Jäähyväisiksi  ojen- 
namme uskollisen  käden.  Ystyvyytemme  on  oleva  luja 
niinkuin  uskollisuutemmekin  oli.  Kiitos,  oi  Svea,  siitä, 
mitä  meille  olet  antanut,  vapaan  yhteiskuntakin  ja  Jumalan 
sanan!  Niiden  puolesta  olemme  taistelleet  ja  niiden  puo- 
lesta kaatuneetkin.  Nyt  ne  meitä  seuraavat  uuteen  aikaan 
oikeutettuna  perintönämme.  Sinä,  oi  kuningas,  riemuitse, 
kun  näet  onnen  kasvavan  kansassa.  Se  ei  halua  miekan 
kunniaa  eikä  loistoa.    Niiden  tähden  se  on  liiaksi  kärsinyt. 


Ei,  Suomi  sitoo  voitonseppeleensä  rauhallisten  kotien  laa- 
kereista. 

Leena.    Voi  sinua  onnetonta  lasta! 

Maria.  Tätä  onnea  ei  Ruotsi  eikä  sen  kuningas  meiltä 
kiellä  palkinnoksi  siitä,  mitä  olemme  heidän  puolestaan 
tehneet, 

Leena.    Parempaa  emme  saa,  mutta  kyllä  — 

Buddenbrock  nousi  kyllästyneenä.  —  Jättäkäämme 
nuo  sikseen,  sanoi  hän.  Neiti  Sprengtport  ymmärtää  kei- 
sarinnaa, ja  minä  jätän  tuon  suuren  tehtävän  hänen  kä- 
siinsä, kun  manifesti  julaistaan  Suomen  kansalle. 

Parooni  kääntyi  Marian  puoleen:  —  Huomenna  tähän 
aikaan  on.  kaikki  valmiina  lähtöänne  varten.  Ennen  iltaa 
palaan  tänne  sanoakseni  teille  jäähyväiset. 

Keveästi  kumarrettuaan  lähti  Buddenbrock  huoneesta, 
mutta  Maria  oli  yhä  kuin  haltioissaan.  Kaikki  oli  tapahtu- 
nut niin  äkkiä,  niin  odottamatta  ja  pyöri  nyt  hänen  pääs- 
sään kuin  sekava  unennäkö.  Hän  ei  liikahtanutkaan,  ja 
puoleksi  suljettujen  silmien  katse  harhaili  avaruudessa. 

Leena  oli  vetäytynyt  pois  kuohuksissaan  kaikesta, 
mitä  oli  kuullut.  Attila  katseli  milloin  Mariaa  milloin 
hienoa  lankavyyhtiä,  joka  oli  ollut  Marian  käsivarrella, 
mutta  joka  nyt  unohdettuna  riippui  tuolin  selkänojalla. 

—  Oletteko  nähnyt  keisarinnaa?  tunnetteko  hänet? 
kysyi  Maria  vihdoin  ikäänkuin  herättyään. 

Attila.  Olen  nähnyt  Hänen  Majesteettinsa  ja  puhunut- 
kin hänen  kanssansa. 

Maria.    Todellakin! 

Attila.  Keisarinna  käski  minut  luoksensa.  Hän  tah- 
toi tarkasti  tietää  tapahtumat  Walkjärvellä  ja  Lappeen- 
rannassa, kun  pelastin  teidät.  Kerroin  hänelle  kaikki  ja 
vakuutin  sen  ohessa,  että  vaikka  ei  kukaan  muu  Suo- 
messa ymmärtäisi  keisarillista  manifestia,  niin  ainakin  te 
sen  ymmärrätte. 

Maria.  Miksi  ette  kohta  sanonut,  että  kaikki  koto- 
laisemme  riemuitsevat  ja  siunaavat  hänen  majesteettiansa. 

Attila.    Suokoon  Jumala  sen  todeksi. 

Maria.  Kukapa  epäilisi,  kun  on  valittava,  tahdom- 
meko rauhan  omassa,  itsenäisessä  maassamme,  vai  lakkaa- 
mattoman sodan  kirouksen  ja  lopullisen  perikadon. 

Attila.  Niinpä  teistä.  Mutta  mitä  nuo  muut  sanovat, 
kun  täytyy  toimia.  Suomen  täytyy  olla  yksimielinen  toi- 
miakseen pontevasti  ja  osoittaakseen,  että  se  osaa  itse  ottaa 
ohjakset  käteensä. 

Maria.  Suuri  pohjoismaiden  sota  opetti  meille  paljon. 
Olen  kuullut  miestemme  puhuvan,  mitä  he  vankeina  Sipe- 
riassa ajattelivat  maansa  kohtalosta.  Ja  kun  he  sitten  ko- 
tiin palattuansa  näkivät  kaikki  raunioina,  sanoi  moni,  että 
Ruotsin  aika  oli  mennyt.  Kun  pakolaiset  vihdoin  palasi- 
vat Ruotsista,  ei  heillä  ollut  enää  muita  tuomisia  kuin  se, 
etteivät  enää  ymmärtäneet  kansansa  kieltä.  Olen  kuullut 
kuinka  katkerasti  soturimme  valittivat  isänmaan  koh- 
taloa, ajatellessaan  että  nouseva  nuoriso  ei  enää  ymmärrä 
toinen  toisensa  kieltä. 

Attila.  Tähän  kokemukseen  täytyy  meidän  perustaa 
tulevaisuutemme.  Vedotkaa  isonvihan  muistoihin,  kun 
käännytte  kansan  puoleen.  Opettakaa  sitä  toimimaan 
miehen  lailla.  Se  kuulee  ja  seuraa  teitä,  kun  te  keväällä 
levitätte  keisarillista  manifestia.  Oi  Maria,  jos  tietäisitte 
mitä  tämä  ajatus  on  minulle,  joka  olen  alottanut  elämäni 
vankeudessa  ja  kaksitoistavuotiaana  saanut  orjanpoltto- 
merkin   hartioihini! 

Maria.    Oi  niin! 

Attila.  Mutta  Jumalan  kiitos,  nämä  surui  u\.n  laa- 
jentaneet sydämeni  niin,  että  siihen  nyt  mahtuvat  kaikki 
kärsivät  olennot  ja  että  se  nyt  tykyttää  ihmiskunnalle 
eikä  vain  omalle  onnellensa  ja  voitollensa.  Se  ajatus,  ettei 
vastaisten  sukupolvien  tarvitse  enää  kärsiä  niinkuin  mei- 
dän, antaa  hengelleni  siivet  ja  valmistaa  minua  kohtaamaan 
mitä  vaaroja  tahansa,  jos  vain  sillä  voin  luoda  valoisampia 
päiviä  jälkeläisillemme. 

Maria.    Kiitos! 

Attila.  Mutta  teidän  puolestanne  olen  levoton.  Minua 
pelottaa  teidän  turvallisuutenne,  kun  ryhdytte  tehtäväänne. 

Maria.  Itse  tahdotte  kaatua,  jos  niin  on  tapahtuak- 
seen, mutta  minulle  ette  soisi  samaa  onnea. 

Attila.  Kansallamme  ei  ole  varaa  menettää  sellaista 
kuin  te.  Tiedän,  että  autatte  minua  ja  voitte  saada  enem- 
män aikaan. 

Maria.  Missä  ei  päästä  ajoneuvoilla,  siellä  ratsastan, 
missä  ei  voi  ratsastaa,  siellä  kävelen.  Kaikki,  jotka  tah- 
tovat minua  auttaa,  tekevät  samoin,  sillä  jokaiseen  mökkiin 
on  saatettava  tieto  siitä,  mikä  on  tulossa.  Pakkanen  ei 
pysty  jäseniini,  lumi  ei  sulje  tietäni,  sillä  minä  kuljen  Ju- 
malan kanssa  ja  Herran  enkeli  varjelee  minua. 

Attila.  Ja  kylvönne  ei  kuole,  vaikka  kaatuisittekin 
ennen  aikojanne.  Jos  sorrutte,  astuu  toinen  sijallenne,  ja  jos 
hänkin  hukkuu,  nousee  hänen  verestänsä  tuhansia,  kun- 
nes työ  on  suoritettu,  sillä  se  ajatus,  johon  Jumala  on  kät- 
kenyt tulevaisuuden,  ei  voi  kuolla,  vaikka  sen  profeetat 
kaatuvatkin  marttyyreina. 

Maria.  Oi  onnea,  kun  saa  elää  iankaikkisen  edestä, 
sen  edestä,  joka  ei  voi  kuolla. 

Attila  ei  vastannut,  katseli  vain  Mariaa,  joka  nyt  sei- 
soi hänen  edessään  niin  ylevämielisenä  ja  puhtaana,  jom- 
moisena  hän  ei  ollut  vielä  nähnyt  ainoatakaan  naista.  Ja 
Leena  sopukastaan  katseli  näitä  nuoria,  joita  hän  ei  ymmär- 
tänyt,   mutta   joita   hänen   täytyi   sinä  hetkenä   rakastaa. 

Innostuneena  ojensi  Attila  käsivartensa  Mariaa  kohti 
ja  lausui  Leenalle:  —  Tuossa  on  se,  jonka  tulee  ensi- 
mäisenä  kantaa  Suomen  kruunua.  Sanokaa  se  kotolaisil- 
lenne.  Sanokaa  heille  myös,  että  Katarina  Jagellonikan 
kruunu  odottaa  perijäänsä.  Vanhukset  Wolgan  rannoilla 
tiesivät  mihin  se  on  kätketty  Turun  linnassa.  Mutta  he 
luulivat,  ettei  sen  aika  koskaan  tule.  Nyt  se  häämöittää 
hänelle,  joka  seisoo  tuossa. 

Hän  lähti  huoneesta,  mutta  Leena  oli  kuin  muuttu- 
nut. Attila  oli  taas  Ruotsin  vihollinen  ja  kiusaaja,  joka 
tahtoi  vietellä  heitä  luopumukseen. 

Maria  huomasi   ankaran  naisen  vastenmielisyyden  ja 

kietoi  käsivartensa  hänen  kaulaansa:  —  Älkää  vihatko 
häntä,  pyysi  hän  liikuttavan  hellästi. 

Leena.  Hänen  valtansa  ei  ulotu  edemmäksi  kuin  Ju- 
mala sallii,  mutta  kuinka  sinulle  käy,  onneton  lapsiparka? 

Maria.  Ota  henkeni,  jos  sen  ansaitsen,  mutta  anna 
minun  nyt  olla  onnellinen.  Minusta  tuntuu  kuin  kaareu- 
tuisi pääni  ylitse  avoin  taivas. 

Leena.  Ole  varuillasi.  Pian  saattaa  olla  liian  myö- 
häistä. 

Maria.  Pyydän  yhden  vuoden,  ehkäpä  vain  kuukau- 
sia. Sitten  saatte  musertaa  minut  tai  tehdä  mitä  tahdotte, 
mutta  ei  nyt.    Ette  tiedä,  kuinka  onnellinen  olen. 


Buddenbrock  palasi  illemmalla  ja  ilmoitti,  että  orjat- 
taret odottavat  sivuhuoneessa,  jossa  Leena  saisi  valita 
mitä  matkavaatteita  he  tarvitsivat  kotimatkaa  varten. 
Kapteeninrouva  läheni  ovea,  ja  Maria  aikoi  seurata,  mutta 
Buddenbrock  pyysi  häntä  jäämään.  —  Rouva  Löfviiir 
toimittaa  sen  yksinkin,  sanoi  hän. 

Maria  kokosi  ajatuksiansa.  Nyt  hän  kai  viimeista 
kertaa  seisoi  tämän  hyväntekijänsä  edessä.  Mistä  löytää 
sanoja  oikein  kiittääksensä  häntä.  Huomaamatta  hänen 
hajamielisyyttään  astui  Buddenbrock  edestakaisin  lattialla. 
Sitten  hän  äkkiä  pysähtyi  Marian  eteen,  joka  puoleksi  pöy- 
tään nojautuneena  seurasi  häntä  silmillään. 

—  Minulla  olisi  teille  kysymys  tehtävänä,  sanoi  hän. 
Puhukaamme  avomielisesti.  Mitkä  kohtalot  odottanevat- 
kin  isänmaatanne,  niin  ajat  ainakin  nyt  ovat  levottomat. 
Suomi  on  köyhä,  ja  vastainen  käänne  tulee  raskaasti  pai- 
namaan sen  perheitä.  Sanotte,  että  isänne  on  ennen  aiko- 
jaan murtunut  ja  ehkä  piankin  jättää  teidät.  Silloin  olette 
turvaton.  Minä  taas  olen  jäänyt  yksinäiseksi  elämässä, 
enkä  voi  semmoisena  viihtyä.  Uljaalla  Buddenbrockin 
nimellä  on  yksi  ainoa  kannattaja,  ja  isiemme  maatilat  jou- 
tuvat vieraille,  jos  sukumme  kuolee.    Mutta  se  ajatus  su- 

rettaa  minua  katkerasti.  —  Te  ymmärrätte  minua.  Tah- 
dotteko ruveta  vaimokseni?  Rakastan  teitä  vilpittömästi 
ja  tahdon  tehdä  voitavani  saattaakseni  teidät  onnelliseksi. 
Marian  huulille  pyrki  sanoja,  mutta  hän  ei  kyennyt 
niitä  lausumaan.  Hänen  kurkkunsa  oli  kuin  kuristuk- 
sissa.   Hän  vaikeni  kuin  kuollut. 

—  En  tarvitse  monta  sanaa,  sanoi  parooni.  Jaa  tahi 
ei. 

—  Ei!  huudahti  Maria  ja  purskahti  itkuun.  Teidän 
ylhäisyytenne  etsiköön  naista,  joka  sopii  teille  paremmin 
kuin  minä. 

—  Siinä  ei  ole  kylliksi  aihetta  kieltoonne. 

—  En  mene  koskaan  naimisiin,  nyyhkytti  hän,  mutta 
parooni  Buddenbrockin  on  helppo  löytää  sellainen,  joka 
häntä  rakastaa.  Harvalla  miehellä  on  niin  paljon  annetta- 
vaa kuin  teillä.  Hän  kohotti  kyyneltyneet  silmänsä 'paroo- 
nin  puoleen  ja  lisäsi  hiljaa:  luulin  teitä  onnelliseksi. 

—  Loistollakin  on  surunsa,  hymyili  Buddenbrock. 
Minun  isänmaani  on  pirstoina,  ainoa  poikani  lepää  maan 
mullassa,  kaikki  nuoruuden-ystäväni  ovat  poissa.  Attila 
on  ainoa,  johon  katseeni  voi  ilolla  kääntyä,  koska  hän  on 
ainoa,  joka  luulee  minun  ansainneen  rakkautta  sen  hyvän 
tähden,  jota  olen  tarkoittanut.  —  Olette  nuori,  te  ette  ehkä 
ymmärräkään   sellaista,    mutta    elämä   sen   teille   opettaa. 

Maria  silmäili  yhä  äänetönnä  surullista  miestä,  ja  hän 
jatkoi:  —  Te  olette  yksi  niitä  harvinaisia  naisia,  jotka 
ymmärtävät,  että  on  olemassa  jotain  timantteja  ja  kul- 
taakin korkeampaa.  Teillä  on  sydän  lihasta  ja  verestä. 
Säilyttäkää  mitä  teillä  on.  Täältä  pääsette  turvattuna. 
Attila  seuraa  teitä  täältä  ja  vastaa  siitä,  ettei  teille 
mitään  pahaa  tapahdu.  Jos  sitten  tahdotte  auttaa  häntä 
hänelle  annetussa  toimessa,  niin  menettelette  oikein  ja 
järkevästikin.    Hyvästi. 


II  OSA 
MURROSAIKANA 


I  Luku. 

SIEMEN  TUULEEN. 

Kun  Venäjä  ja  Ruotsi  suuren  pohjoismaisen  sodan 
jälkeen  sovittelivat  rauhaa,  vaati  ensinmainittu  itselleen 
osan  Suomea  Kymijoesta  pohjoiseen  päin  Lappeenrantaa 
myöten,  niin  että  osa  Saimaata  olisi  joutunut  Venäjälle. 
Myöhemmin  vedettiin  raja  kuitenkin  Vehkalahden  kirkon 
itäpuolitse  peninkulman  verran  pitkin  rannikkoa  Vila- 
jokeen,  josta  se  kolme  peninkulmaa  Viipurista  kääntyi  luo- 
teeseen ja  pohjoiseen  Kirvun  ja  Kaukolan  pitäjiin.  Tätä 
valtionrajaa  varten  oli  Vilajoesta  hakattu  metsän  läpi  leveä 
katu  ja  lähtökohta  merkitty  kivipyykillä,  jonka  keskus- 
taan oli  pystytetty  puinen  paalu.  Puoli  peninkulmaa  siitä 
itäänpäin  sijaitsi  Vilajoen  kylä  samannimisen  virran  ran- 
nalla. Sinne  oli  rakennettu  uusia  mökkejä  venäläiselle 
rajavartiastolle,  ja  niiden  yli  kohosi  ruununmakasiineja, 
joiden  tavaroita  sinne  sijoitetut  sotamiehet  vartioitsivat. 
Enemmistö  kylän  varsinaista  väestöä  oli  kuitenkin  suoma- 
laisia, ja  aluksi  he  kauhistuen  näkivät  kylässään  noita  enti- 
siä vihoUisia.  Isonvihan  hirveät  julmuudet  olivat  siksi  sy- 
västi juurtuneet  väestön  muistiin,  että  vielä  1809  olivat 
Aleksanteri  I:n  laupiaat  sanat  tarpeen  mielten  rauhoitta- 
miseksi. Mutta  kaikesta  huolimatta  ei  Vilajoen  väestöstä 
elämä  1741  tuntunut  sen  rasittavammalta  kuin  monissa 
paikoin  ruotsalaisessakaan  Suomessa.  Lahjoitusmaiden 
talonpoikain  valitukset  muissa  pitäjissä  tunkivat  kyllä  tän- 
nekin, ja  olihan  täälläkin  odotettavissa  sama  kohtalo,  mutta 
toistaiseksi  oli  elämä  hiljaista.  Majoituksestakin  sovittiin 
■    u.  n  -  u;  ^ 

kutakuinkin.  Olihan  nyt  rauha  molemmin  puolin  rajaa, 
ja  suomalaiset  lapset  saivat  helposti  ystäviä  venäläisistä 
sotamiehistä,  jotka  omista  kodeistansa  kaukana,  mielel- 
lään ja  suopeasti  nostivat  pienokaisia  satulaan,  leikkasivat 
heille  paperihevosia,  nukkeja  ja  ajopelejä  ja  jakehvat  heille 
limpuistaan,  joihin  ei  koskaan  ollut  sekoitettu  pettua. 
Asukkaat  näkivät  vieraiden  sotamiesten  joka  päivä  nöy- 
rästi ja  hartaasti  seisovan  pirtin  seinällä  riippuvan  pyhi- 
myskuvan  edessä  ristinmerkkejä  tehden  ja  rukoillen,  ja 
ymmärrettiinhän  silloin,  että  hekin  olivat  kristityitä  ja 
palvelivat  samaa  Jumalaa  kuin  Suomen  kansakin,  vaikka 
muodot  olivat  erilaisia.  Sotamiesten  kärsimykset  kovien 
päällikköjen  kourissa  koskivat  syvästi  suomalaisiin.  Myö- 
tätuntoisuus  synnytti  hyväntahtoisuutta,  ja  yhteinen  oli 
kaikilla  se  kokemus,  että  maailmassa  pienet  ovat  alttiita 
suurten  mielivallalle  ja  sorrolle. 


Päivä  sen  jälkeen,  kun  parooni  Buddenbrock  oli  sano- 
nut jäähyväiset  Maria  Sprengtportille,  ajoi  kaksi  rekeä 
Vilajoen  kylään.  Niiden  jälessä  ratsasti  neljä  kasakkaa,  ja 
kaikki  pysähtyivät  ensimäisen  mökin  edustalle.  Tiheä 
lumisade  oli  ryöpyttänyt  tiet  umpeen  ja  hidastuttanut  hei- 
dän kulkuansa,  niin  että  heidän  vastoin  matkasuunnitel- 
maa oli  pakko  etsiä  yösijaa.  Attila,  joka  istui  pienessä, 
avonaisessa  reessä,  hypähti  ylös  ja  koputti  ovelle,  mutta 
vastausta  ei  tullut.  Ei  näkynyt  valoakaan,  kaikki  oli  hil- 
jaista ja  pimeätä,  koko  kylä  näkyi  olevan  unessa.  Uudet 
koputukset  ja  vakuutukset,  että  oltiin  ystäviä,  jotka  pyy- 
sivät yömajaa  aamuun  saakka,  eivät  tuottaneet  mitään 
seurauksia.     Ei  kukaan  ollut  kuulevinaan. 

Sillä  aikaa  oli  Mariakin  noussut  reestä  ja  katseli  ihme- 
tellen ja  iloisena  ympärilleen.  Hänen  oli  ollut  hyvä  olla 
mustassa  samettiturkissaan  ja  pehmeässä  nahkareunuksi- 
sessa  päähineessään.  Taivas  kaareili  tahdikkaana  hänen 
yllään,  ja  metsän  takana  kuumotti  nouseva  täysikuu,  öinen 

valo  näytti  leviävän^kimmeltävänä  seudun^yli  ja  sulattavan 
yhteen  mökkien  katoilta  riippuvat  kinokset  ympäröivän 
erämaan  kanssa.  Koko  kylä  oli  sillä  hetkellä  kuin  ryhmä 
lumenpeittämiä  kumpuja. 

Attila  luuli  kuvilevansa  ääntä  mökistä  ja  päätti  odot- 
taa, ettei  säikäyttäisi  asujamia.  Samassa  astui  kaksi  ka- 
sakkaa hevosen  selästä;  he  lähestyivät  Attilaa,  viittasivat 
erämaahan  päin  ja  kuiskasivat  muutamia  sanoja,  jotka 
tuskin  olivat  sanotut,  kun  muuan  mies  kiiti  suksillaan  pai- 
kalle, sieppasi  Marian  kainaloonsa  ja  katosi  yhtä  nopeasti 
kuin  oli  tullutkin.  Kimakka  hätähuuto  ilmaisi  mihin  suun- 
taan hänet  oli  viety,  mutta  pimeys  ja  korkeat  kinokset 
estivät  pikaista  takaa-ajoa.  Sekä  hevoset  että  miehet  va- 
josivat syvään  lumeen. 

—  Minä  se  olen,  Maria,  kuiskasi  pois  kiitävä  mies. 
Olen  Martti.  Etkö  tunne  minua?  Älä  pelkää,  jatkoi  hän 
lempeästi.  Kreivi  Levvenhaupt  on  Säkkijärvellä  Ruotsin 
armeijan  kanssa.  Hän  aikoo  valloittaa  Pietarin  voittaak- 
sensa  takaisin  venäläisen  Suomen.  Meitä  on  täällä  viisi- 
kymmentä miestä  vakoilemassa  ja  me  aiomme  ryöstää 
venäläisten  muona-aitat. 

He  olivat  päässeet  metsään,  ja  samassa  valaisi  heitä 
kirkas  kuuvalo.  Martti  asetti  Marian  lumenpeittämän 
puun  juurelle,  mutta  yksi  ainoa  silmäys  riitti  ilmoittamaan 
hänelle,  että  se  Maria,  jonka  hän  oli  jättänyt  Lappeen- 
rantaan, oli  toinen  kuin  se,  joka  nyt  seisoi  tässä. 

—  Suo  minulle  anteeksi!  pyysi  hän  sydämellisesti  tar- 
joten kättä.     Tahdon  muuttaa  taas  kaikki  hyväksi. 

—  Minulle    et   ole    missään    velassa.      Annan    sinulle 
l      lupauksesi  takaisin. 

—  En  ollut  toisia  huonompi,  sanoi  Martti  liikutet- 
tuna. Kuningas  ja  maa  on  suonut  meille  anteeksi,  etkö 
silloin  sinäkin? 

Maria.  Jos  Ruotsin  valtakunta  on  sovitettu,  niin  vä- 
hätpä siitä,  mitä  minä  ajattelen. 

Martti.    Teeskentelet!     Et  ajattele  mitä  sanot. 

Maria.  Itse  teeskentelit,  kun  kehotit  minua  syöksy- 
mään vaaraan  ja  vannoit  tekeväsi  kaikki  minun  puoles- 
tani. 

Martti.    Et  tiedä! 

Maria.  Tiedän  kyllä.  Sinä  päivänä  oli  Ruotsin  mie- 
hillä yksi  ainoa  tehtävä. 

Martti.  Älä  lausu  vielä  viimeistä  sanaasi!  Odota! 
Tahdon  alkaa  uudestaan. 

Maria.    Pohjatonta  ei  voi  täyttää. 

Martti.    Mutta  jos  onnistun?    Tuletko  taas  omakseni? 

Maria.  Kun  kuljimme  käsi  kädessä  kuolemaa  kohti, 
olin  sinun.  Taistelun  vaarassa  yhdistettyinä  ei  olisi  kuole- 
makaan meitä  eroittanut.  Niin  uskoin.  Suru  oli  keveä 
ja  kuolema  suloinen,  sillä  se  ei  ollut  ikuinen.  Jumala  oli 
meidät  herättävä  isänmaan  mullasta,  jossa  olisimme  saa- 
neet levätä  elämän  taistelujen  jälkeen.  Olin  vahva  uskos- 
sani, enkä  puoleksikaan  ymmärtänyt  mitä  sinä  tarkoitit, 
kun  vähää  ennen  taistelua  rupesit  salaperäisesti  puhumaan 
paosta  ja  pyysit  minua  ajattelemaan  pelastustani.  Huo- 
nosti ymmärsin  sinua  vielä  silloinkin,  kun  kaupunki  jo  oli 
hukassa.  Enkä  ymmärtänyt  silloinkaan,  kun  meidät  vie- 
tiin vangittuina  leiriin,  että  rakkaus  saattaa  sammua,  että 
uskollisuus  pettää  ja  että  omat  miehet  kavaltavat  isän- 
maata. Nyt  sen  kyUä  tiedän,  ja  kaikki,  jotka  ovat  sen 
kuulleet,  tietävät  sen  niinikään. 

Martti.  Vannon  sinulle,  Maria,  ettei  rakkauteni  ole 
sammunut,  uskollisuuteni  pettänyt.  Jos  en  olisi  rakastanut 
sinua  yli  kaiken,  en  olisi  niin  rajattomasti  peljännyt  me- 
nettää sinua. 

Maria.  Pelkosi  oli  veruketta,  sillä  jos  olisin  kaatunut 
taistelussa,  mikä  olisi  estänyt  sinuakin  kaatumasta.  Mutta 
olit  pelkuri,  et  rohjennut  seurata.  Sinä  haudoit  vain  omaa 
onneasi,  sen  piti  säilyä,  raukesipa  vaikka  kaikki  muu. 
Kävit  omaa  tietäsi,  nyt  käyn  minä  omaani. 

Martti  seisoi  liikahtamatta  kuin  kuvapatsas,  väri  pois- 
tui hänen  ahavoituneista  kasvoistaan.  Hän  loi  pitkän, 
epätoivoisen  katseen  Mariaan,  mutta  sydän  sykähti  taas 

kiihkeästi  ja  kolkolta  tuntui  ääni,  kun  Kän  vastasi:  —  Olet 
sittenkin  Maria.  Et  olisi  se,  mikä  olet,  jos  menettelisit  toi- 
sin.    Minä  voitan  sinut  takaisin  tahi  kuolen! 

Hän  syöksyi  pois. 

Hiljaisena  ja  elotonna  jäi  Maria  seisomaan  paikalleen. 
Se  suoritus,  joka  oli  tuleva  ennemmin  tai  myöhemmin,  oli 
nyt  tapahtunut  ja  tuntui  hänestä  vapautukselta,  mutta  sen 
äkkinäisyys  huumasi  kaikki  hänen  ajatuksensa.  Taju- 
tonna  silmäili  hän  ympärilleen.  Täällä  on  valoisaa,  vii- 
leätä ja  vapaata.  Ja  hänen  sielussaan  oli  erään  kuva, 
joka  veti  häntä  puoleensa.    Hän  oli  rehellinen  ja  uljas  mies. 

Kaukaa  kuului  muutamia  laukauksia,  ja  rajuja  huu- 
toja kajahti  ilmassa.  Se  herätti  hänet  tajuntaan.  Pois 
täytyi  hänen  täältä  lähteä.  Mutta  mihin.  Martti  oli  hiih- 
tänyt aukean  kentän  yli.  Sinnepäin  täytyi  Marian  palata. 
Raskas  talvipuku  teki  lumessa  kahlaamisen  vaivaloiseksi, 
mutta  ponnistettuansa  muutamia  syliä  eteenpäin  joutui 
hän  tallatulle  polulle.  Kylästä  näkyi  ainoastaan  kaukaa 
häämöittävä  valo,  mutta  laukaukset  ja  huudot  kuuluivat 
vastaiselta  puolelta.  Hän  seisahtui  kuuntelemaan,  mutta 
nyt  ei  enää  mitään  kuulunut.  Mitä  tiesi  tuo  melu?  Pu- 
huiko Martti  ruotsalaisesta  armeijasta?  Sanoiko  hän,  että 
se  oli  täällä  Vilajoella?  Olivatko  Attila  ja  hänen  miehensä 
joutuneet  vihollisen  ansaan?  Ei  vastannut  kukaan  näi- 
hin kysymyksiin,  mutta  se  vain  oli  varmaa,  ettei  Attila 
levähdä,  ennenkuin  löytää  sen,  joka  oli  uskottu  hänen 
huostaansa. 

Levottomuus  riennätti  Mariaa,  mutta  autio  tie 
näytti  loppumattomalta  ja  hiljaisuus  erämaassa  tuntui 
kammottavalta.  Ja  nyt  laukaukset  taas  kuuluivat  taajem- 
min ja  voimakkaammin.  Lukuisia  ääniä  sekaantui  toi- 
siinsa, ja  taivaanrannalla  välähtelivät  kiväärien  salamat. 
Maria  pysähtyi,  sillä  täällä  muuttui  polku  avonaiseksi  tan- 
tereeksi, jossa  lumi  oli  tallattu  kovaksi  kuin  lattia.  Kau- 
kaisuus ja  kuusipuuryhmä  estivät  häntä  näkemästä  mitä 
tuoUa  ulompana  toimitettiin,  mutta  huudot  ja  yhä  kii- 
vaampi ampuminen  saivat  hänet  vakuutetuksi  siitä,  että 

täällä  ruotsalaiset  ja  venäläiset  ottelivat.  Oliko  Attila 
joukossa?  Ja  missä  oli  Leena?  Mihin  hän  itse  joutuu? 
Tässä  voi  Jumala  yksin  auttaa,  itse  hän  ei  tiennyt  mitään 
neuvoa.  Tietämättä  missä  oli,  mihin  tuli,  astui  hän  eteen- 
päin, pysähtyi  epäröivänä  ja  jatkoi  taas  matkaansa. 

Martti  oli  puhunut  totta  kertoessaan  Lewenhauptin 
olevan  marssimassa  Pietariin  armeijansa  kanssa  ja  että 
hänen  etujoukkonsa  oli  lähetetty  edeltäpäin  ryöstämään 
venäläisten  muonamakasiineja.  Löfving  johti  retkeä,  ja 
kaikki  oli  menestynyt  hyvin,  kunnes  eräs  vartioiva  sota- 
mies ja  Attila  kasakkoineen  olivat  häirinneet  heitä.  Nuo 
harvalukuiset  vastustajat  olivat  kuitenkin  pian  kaatuneet, 
mutta  ampuminen  ei  ollut  jäänyt  huomaamatta.  Tänne 
sijoitettu  venäläinen  komppania  heräsi  ja  syöksyi  ulos  mö- 
keistä vielä  tietämättä,  mitä  oli  tekeillä.  Uhkaava  vaara 
sai  heidät  kokoon,  ja  huutamalla:  »ruotsalaiset  ovat  täällä!» 
herättivät  he  talonpojatkin.  Kaikki  aseisiin  kykenevät 
pakotettiin  seuraamaan  sotamiehiä.  Viljamakasiini  oli 
jo  tyhjennetty,  kruunun  kaurat  kuljetetut  pois,  ja  paraikaa 
käytiin  heinälatojen  kimppuun.  Heinäkuorma  oli  jo  val- 
mis pois  vietäväksi  ja  toista  kuormaa  teki  kiireissä  joukko 
sotamiehiä,  joita  toiset  kivääri  kädessä  suojelivat.  Vim- 
mastuneet talonpojat  syöksyivät  kilvan  sotamiesten  kanssa 
ottamaan  taloa  haltuunsa,  mutta  heidät  karkoitettiin. 
Löfving  johti  kahakkaa  ja  oli  läsnä  kaikkialla.  Pimeys  esti 
häntä  käyttämästä  aseitaan  yhtä  vikkelästi  kuin  tavalli- 
sesti, mutta  missä  vain  vastustaja  tuli  likelle,  oli  hän  kuole- 
man oma.  Nyt  tunkeutui  hän  talonpoikaisjoukkoon,  ja 
kaadettuansa  likeisimpiä  voimakkaalla  nyrkiniskulla,  huusi 
hän  uhaten: 

—  Niinkö  pidätte  uskollisuusvalanne  Ruotsille?  Hä- 
vetkää nostaa  aseita  omaa  esivaltaanne  vastaan.  Katso- 
kaa, kirkasi  hän  viitaten  metsään,  siellä  seisoo  itse  kunin- 
gas kruunu  päässään  ottamassa  takaisin  sitä,  mitä  häneltä 
on  ryöstetty.  Ettekö  tiedä,  että  Vilajoki  on  hänen,  ja  hänen 
on  Viipurikin? 

Talonpojat  olivat  kokoontuneet  Löfvingin  ympärille 
surmataksensa  hänet,  mutta  tuo  odottamaton  tiedonanto, 
kapteenin  varma  ääni  ja  valtava  tarmo  saattoivat  heidät 
epäröimään.  Harmaahapsinen  talonpoika  pyysi  selitystä, 
eikä  Löfving  viivytellyt  sen  antamista. 

—  Aseet  alas!  huusi  hän.  Kun  ette  häpeä  astua  meitä 
vastaan,  jotka  tulemme  vapauttamaan  teitä  Venäjän  orjuu- 
desta. Luuletko,  etten  tunne  sinua,  Ojamo,  ja  sinua,  Kaski? 
Oletteko  unohtaneet,  että  me  kolme  oUessamme  nuoria 
samana  päivänä  vannoimme  uskollisuutta  samalle  lipulle? 
Mutta   minä,   näemmä,   olen   ainoa   uskollinen. 

—  Onpa  sekin  uskollisuutta,  huusi  kaksikymmenvuo- 
tias talonpoika.  Rosvoina  tulitte  tänne  ja  riistitte  meiltä 
kaikki.    Millä  ruokimme  elukat,  kun  tyhjensitte  latomme? 

—  Kyllä  me  ruotsin-nälän  tunnemme,  huusi  toinen;  ja 
nyt  kohottivat  useat  aseensa  surmataksensa  Löfvingin, 
mutta  tämä  torjui  vikkelästi  iskut,  ja  pian  kokoontui  hä- 
nen ympärilleen  joukosta  puolustajiakin,  sillä,  arvelivat  he, 
koska  Ruotsin  kuningas  nyt  on  täällä  ottaaksensa  takaisin 
venäläisen  Suomen,  pitää  häntä  auttaa.  Tiesihän  koko 
maailma,  että  Vilajoki  tosiaan  oli  hänen  samoin  kuin  Vii- 
purikin ja  koko  Karjala.  Ja  vaikka  ei  oUut  hupaista  Ruot- 
sin puolella,  niin  ei  ollut '  hupaista  venäläisenäkään.  Suo 
siellä,  vetelä  täällä,  mutta  siellähän  on  oltava,  mihin  kuu- 
lutaan. 

Muutamat  olivat  kuitenkin  toista  mieltä.  Ruotsalainen 
kurjuus  ja  ruotsalainen  sotamiehenotto  olivat  nyt  mennyttä. 
Nythän  toki  oli  talossa  leipää,  eikä  noita  peljättyjä  vou- 
teja näkynyt  Vilajoella.  Niinä  20  vuotena,  kun  kylä  oli 
kuulunut  Venäjälle,  oli  talonpojan  pelto  saanut  kasvaa 
rauhassa,  itse  oli  hän  ollut  veroista  vapaa,  eikä  ainoatakaan 
miestä  oltu  otettu  sotamieheksi.  Ruotsille  palaaminen 
olisi  ollut  samaa  kuin  heittäytyä  vaimoineen  lapsineen 
ratsuväen  tallattavaksi,  sillä  Venäjä  ei  hyvällä  luovu,  ja 
Ruotsi  on  liian  heikko  varjellaksensa  sitä,  mitä  Venäjä 
tahtoo  ottaa  takaisin.  Sitäpaitsi  oli  koko  kylä  vannonut 
uskollisuutta  Venäjän  kruunulle,  ja  siinä  aikoivat  miehet 
pysyä. 

Mutta  Löfving  ei  hellittänyt.  Hän  kertoi,  että  kreivi 
Levvenhaupt  oli  marssimassa  Pietariin,  muassaan  7,000 
jalkamiestä,  50  ratsua  ja  10  kanuunaa.  Ennen  huomis- 
iltaa on  hän  Vilajoella,  ei  vihollisena,  vaan  venäläisten  par- 
haana ystävänä,  sillä  se  vääryys,  jota  Ruotsille  tehtiin, 
kun  Karjala  siltä  riistettiin,  ei  ollut  Venäjän,  vaan  ulko- 
maan herrojen  syy,  jotka  valehtelivat  keisarille  ja  sekaan- 
tuivat hänen  asioihinsa,  tehden  semmoista,  jota  venäläiset 
eivät  tahtoneet.  Tässä  saatte  itse  nähdä!  huusi  hän,  vetäen 
povitaskustaan  esille  pinkan  julistuksia  ja  jaellen  niitä 
väestölle.  —  Lukekaa  itse.  Siinä  seisoo  selvästi  miten 
asianlaita  on.  Kreivi  Levvenhaupt  tulee  itse  tänne  tuota 
vyyhtiä  selvittämään,  ja  sentähden  on  jokaisen  rehellisen 
miehen  velvollisuus  olla  kinastelematta  ja  auttaa  asiaa 
sujumaan. 

Talonpojat  sieppasivat  lehtiä  käsiinsä,  mutta  eivät 
pimeässä  voineet  lukea  sanaakaan  eivätkä  tietäneet  mitä 
uskoa.  Seuraukset  semmoisesta  ratkaisevasta  tapauksesta 
jokainen  ymmärsi,  mutta  kun  toiset  pitivät  parhaana  kohta 
luopua  Venäjästä,  arvelivat  toiset  varmemmaksi  pysyä 
lujasti  viimeksi  vannotussa  valassa.  Koko  ryhmä  oli  vaiti, 
epäröivänä  ja  miettivänä. 

—  No?  kysyi  Löfving  kärtyisästi. 

—  Sanasta  miestä,  sarvesta  härkää,  vastasi  vanhan- 
puoleinen  talonpoika  ratkaisevasti.  Minkä  mä  VenäjäUe 
vannoin,  siinä  pysyn. 

—  Ruotsin  alamainen  oli  isäni  ja  Ruotsin  alamaisena 
olen  syntynyt,  arveli  toinen,  ja  näiden  mielipiteiden  mukaan 
jakaantui  joukko  kahteen  ryhmään,  liittyäksensä  toinen 
Venäjän,  toinen  Ruotsin  lippuun  ja  sotiaksensa  sotamies- 
ten keralla  toinen  toistansa  vastaan.  Molemminpuolinen 
voimain  lisäys  kiihoitti  vieläkin  taistelua,  ja  kaatuneiden 
luku  lisääntyi  joka  hetki.  Kuu  oli  noussut  yhä  korkeam- 
malle ja  valaisi  viholliset  toisillensa.  Pieni  talo  jäi  nyt 
syrjäseikaksi.  Kansallisviha,  ikivanhat  kärsimykset,  mutta 
ennenkaikkea  viime  kuluneet  kolmekymmentä  vuotta  kaik- 
kine kurjuuksineen  ja  verineen  lisäsivät  raivoa.    Kosto  oli 

tunnussana  molemmin  puolin.    Kukapa  ei  tahtoisi  kaatua, 
kun  vain  sai  vihollisensa  kaadetuksi. 

Mitä  likeramäksi  Maria  pääsi,  sitä  epäröivämmäksi 
hän  kävi.  Tuolla  etäällä  näkyi  nyt  yksinäinen  huone  ja 
yksityisiä  miehiä,  kun  tuli  heidän  omista  tahi  muiden  ki- 
vääreistä välähti.  Katolla  seisoi  useita  miehiä  pyssyt  kä- 
dessä. Milloin  he  ponnahtivat  ylös,  milloin  heittäytyivät 
pitkäkseen,  ja  joskus  putosi  joku  heistä  päistikkaa  maahan. 
Mutta  tuon  kaiken  hävitti  hänen  silmistään  näky,  joka 
pakotti  hänet  äkkiä  pysähtymään.  Maassa  hänen  jalkainsa 
edessä  makasi  mies  joko  haavoitettuna  tahi  kuolleena,  sillä 
lumi  hänen  ympärillään  oli  veren  punaamaa.  Maria  ei 
nähnyt  häntä  kuin  puoleksi  ja  sivulta,  kun  hän  pysyi  lii- 
kahtamatta kädet  pitkin  kylkiä.  Tuntui  niin  kolkolta  pu- 
hutella tässä  jylhyydessä  miestä,  joka  ehkä  ei  enää  voinut 
vastata,  mutta  olihan  sydämetöntä  lähteä  katsomatta 
ehkö  hän  ja  oliko  hän  avun  tarpeessa.  Puvusta  tiesi  hän 
hänet  venäläiseksi  soturiksi,  mutta  kasvot  teki  tuntematto- 
miksi miekanhaava  otsassa  ja  hyytynyt  veri,  joka  peitti 
silmät  ja  posket.  Maria  kosketti  keveästi  hänen  kättänsä. 
Se  oli  kylmä,  mutta  ainoastaan  talven  pakkasesta,  sillä 
hän  taivutti  sormiansa  tajuten,  että  joku  oli  hänen  lähei- 
syydessään. 

—  Voinko  teitä  auttaa?  kysyi  Maria. 

Mies  ei  vastannut,  mutta  kohotti  kätensä  ja  yritti 
istualleen.  Tästä  liikkeestä  veri  uudestaan  pääsi  juokse- 
maan, ja  hän  vaipui  taas  alas.  Vaatteistaan  revityillä  rie- 
vuilla alkoi  Maria  sitoa  hänen  päätänsä  ja  sai  vihdoin  veren- 
juoksun taukoamaan.  Sitten  lämmitti  hän  lunta  käsissään 
hengittäen  siihen,  että  voisi  sillä  huuhtoa  pois  hurmeen 
hänen  kasvoistaan.  Silloin  tunsi  hän  Attilan,  joka  koetti 
uudestaan  nousta.  Hänkin  tunsi  Marian,  ja  se  ilo  antoi 
hänelle  uutta  virkeyttä.  Hän  istahti,  mutta  hänen  sil- 
miänsä huikasi,  ettei  hän  voinut  nähdä. 

—  Maatkaa  vielä  hetkinen,  pyysi  Maria  ja  riisui  turk- 
kinsa levittääksensä  sen  hänen  alleen. 

—  Ei,  ei,  viittasi  hän,  mutta  vaipui  samassa  maahan. 

Maria  seisoi  neuvotonna.  Pyörtyneekö  Attila?  Hän 
kääri  turkin  kokoon,  asetti  sen  Attilan  pään  alle  ja  rupesi 
silmäilemään  apua.  Samassa  näkyi  pari  suomalaista  sota- 
miestä, jotka  kiirein  askelin  riensivät  häntä  kohti.  Hän 
asettui  heidän  tiellensä,  osoitti  Attilaa  ja  pyysi  heitä  py- 
sähtymään. 

Tuo  outo  kohtaus,  nainen  kaatuneen  soturin  vieressä, 
sai  heidät  pyytämättäkin  seisahtumaan. 

—  Jos  olette  ihmisiä,  sanoi  Maria,  niin  viekää  tämä 
herra  johonkin  mökkiin,  muutoin  kuolee  hän  viluun. 

—  Vieläkö  hän  elää? 

—  Elää,  mutta  täällä  hän  kuolee. 

Miehet  katselivat  kysyväisinä  toisiansa.  Olihan  heillä 
muuta  tehtävää  kuin  vihollisen  pelastaminen.  Tappa- 
maanhan he  olivat  tänne  tulleet.  Mutta  tässä  oli  tarjona 
vanki,  vieläpä  upseeri.  Siitä  saa  kunniaa.  Siis  — .  Sota- 
miehet ottivat  Attilan  käsiinsä,  kantaaksensa  häntä  mök- 
kiin, mutta  se  oli  kaukana.  Semmoiseen  kiertomatkaan  ei 
ollut  aikaa.  He  lähtivät  siis  suoraan  taistelukenttää  kohti 
avonaiseen  hevosvajaan.  Se  oli  sopiva  paikka,  ja  Attila 
asetettiin  hajoitetuille  oljille,  kädet  ja  jalat  sidottuina. 
Sotamiehet  tekivät  lähtöä,  mutta  Maria  huomasi  heidän 
epäluuloiset  katseensa  ja  ymmärsi,  että  he  epäilivät  häntä, 
vaikka  hän,  suomea  puhuvana,  oli  heikäläisiä.  Hän  päätti 
siis  näyttäytyä  varsin  levolliselta  ja  sanoi  varmalla  äänellä: 

—  Ellen  käsitä  väärin,  pelkäätte  te  aseetonta,  haa- 
voitettua vankia,  sillä  minua  ette  pelänne.  Olen  majuri 
Sprengtportin  tytär  ja  jouduin  vangiksi  Lappeenrannassa, 
mutta  keisarillisesta  armosta  olen  päästetty  vapaaksi,  ja 
olen  nyt  kotimatkalla.  Tämä  herra  oli  annettu  minulle 
suojaksi  Haminaan  saakka. 

Sotamiehet  olivat  ymmällään,  mutta  toinen  hymyili 
pilkallisesti.  Tuliko  heidän  uskoa  tuota  kaunista  naista, 
joka  yksinään  kulki  venäläisen  upseerin  kanssa?  He  oli- 
vat kyllä  nähneet  majurin  tyttären,  ja  olihan  tämä  sen 
näköinen,  mutta  oli  hänessä  sittenkin  jotakin  outoa,  eikä 
näinä  aikoina  saanut  luottaa  kehenkään. 

Maria  ei  kuitenkaan  hämmentynyt.  Hän  kertoi  ly- 
hyesti, että  rouva  Löfving  oli  muassa.  He  olivat  yhdessä 
tulleet  Viipurista,  mutta  nyt  joutuneet  erilleen  toisistaan, 
kun  suomalaiset  soturit,  vastoin  oikeutta,  olivat  hyökän- 
neet vapaaksi  päästettyjen  naisten  suojelusväkeä  vastaan. 

Sotamiehet  olivat  toista  mieltä.  Heillä  ei  ollut  teke- 
mistä suojelusväen,  vaan  venäläisten  muonatavaroiden 
kanssa,  joita  Ruotsin  armeija  tarvitsi.  Tuo  suuri  makasiini 
oli  juuri  heitä  varten,  ja  vahdille  olivat  he  suorittaneet  pi- 
kaisen laskun,  mutta  sitten  oli  koko  kylä  joutunut  jaloil- 
leen, ja  siitä  oli  noussut  niin  kiivas  melu.  Asiaa  näin  seli- 
tettyään  riensivät  he  pois. 

Maria  hengitti  helpommin  ja  katseli  ympärilleen.  Hän 
huomasi  suuren  kasan  hevosloimia  sekä  heiniä  ja  olkia. 
Niistä  hän  valmisti  Attilalle  vuoteen,  irroitti  nuorat,  joilla 
hän  oli  sidottu,  ja  peitti  hänet  loimilla.  Lämpö  ja  lepo 
näkyivät  tekevän  hyvää,  ja  potilas  tuntui  nukahtavan. 
Lepo  hänelle  nyt  olikin  paras  lääke.  Maria  istui  ovensuuhun 
olkikasalle  kuuntelemaan.  Tappelumelua  jatkui  vielä, 
mutta  heikompana  ja  tuontuostakin  tauoten.  Mitä  tästä 
syntynee?  Oikeassa  oli  Tasma,  kun  kehoitti  Mariaa  ole- 
maan lähtemättä.  Viipykää  vielä  edes  yksi  päivä,  oli  tietä- 
jätär  sanonut,  mutta  Leena  ei  suostunut.  Olihan  Tasma 
rukoillut,  että  hänetkin  otettaisiin  mukaan,  mutta  Leena 
pelkäsi  tuota  noitaa,  ja  sillä  kertaa  täytyi  Marian  taipua 
Leenan  tahdon  mukaan.  Mutta  jos  Tasma  olisi  ollut  mukana, 
olisi  kai  käynyt  toisin.  Niin  kiertelivät  ajatvikset  Marian 
päässä,  kunnes  hän  vihdoin  uupuneena  kallisti  päänsä  sei- 
nää vastaan  siten  odottaaksensa  päivän  tuloa.  Nukkua 
hän  ei  rohjennut,  mutta  hyvää  teki  sittenkin  istua  levossa 
suljetuin  silmin. 

Jo  oli  puoliyö  ja  taistelu  lopussa.  Kummallakin  puo- 
lella oli  mieshukka  tuntuva,  mutta  venäläisten  pieni  joukko 
oli  vihdoin  sortunut  ylivoiman  alle,  ja  voitto  jäi  ruotsalai- 
sille, jotka  nyt  saivat  levähtää. 

Maria  nousi.  Hän  huomasi  Attilan  olevan  hereillä  ja 
meni  häntä  vaalimaan. 

—  Vieläkö  olet  täällä?  kysyi  hän  hiljaa  ja  ojensi  hä- 
nelle kätensä. 

— ■  Missä  muutoin,  vastasi  Maria  lempeästi.  —  Tie- 
däthän sen. 

—  Niin,  tiedän  että  rakastat  minua  ja  tiedän  myös, 
että  rakastan  sinua  rakkaudella,  joka  on  iankaikkinen. 
Mutta  nyt   meidät  erotetaan   ehkä   koko  elinajaksemme. 

—  Jos  ruotsalainen  armeija  on  Säkkijärvellä,  niin- 
kuin väitetään,  niin  on  isäni  muassa,  ja  hänen  kauttansa 
saan  hankituksi  sinulle  suojaa  ja  hoitoa.  Hän  ei  meitä 
erota. 

Attila  katsoi  häneen  suruUisesti,  ja  surullinen  oli  hänen 
äänensäkin,  kun  hän  sanoi:  —  Ennenkuin  joudut  Säkki- 
järvelle  ja  tuhansista  löydät  isäsi,  saattaa  paljon  tapahtua, 
mutta  koeta  päästä  jonkun  kelpo  ruotsalaisen  upseerin 
puheille  ja  pyydä  häntä  tänne,  että  saisin  uskoa  sinut 
hänen  huostaansa. 

Hän  istahti.  Uni  oli  tehnyt  hyvää.  Pyörrytys  oli 
lakannut  ja  elinvoima  palasi.  Hän  tunsi  itsensä  virkisty- 
neeksi. Ensi  hädässä  kiedottu  olkikääre  oli  irtaantunut, 
ja  Maria  koetti  korjata  sitä  vaatteistaan  revityillä  uusilla 
kaistaleilla.  Työn  tehtyä  suuteli  Attila  hänen  kättänsä  ja 
painoi  poskensa  sitä  vastaan:  —  Sinä  olet  kuin  hyvät  enke- 
lit, sanoi  hän.    Ne  eivät  koskaan  väsy. 

Samassa  kulki  joukko  hämäläisiä  ohitse,  niiden  jou- 
kossa Marttikin.  Kun  hän  näki  Attilap  pitävän  Marian 
kättä,  ärjäsi  hän  sotamiehille:  —  Tuo  nniiien  tuolla  ei 
ymmärrä  lopettaa  eikä  hävetä! 

—  Siltä  näyttää,  hohotti  raaka  aani,  ja  .\ianti  jatKoi; 

—  Jos  Suomen  naiset  niin  helposti  tulevat  venäläisten 
herrojen  ystäviksi,  tiedämme  kyllä  minkä  arvoinen  heidän 
ylpeytensä  on. 

Maria  asettui  suorana  Martin  eteen  ja  katseli  häntä 
äänettömällä  ylevyydellä.  Martti  puolestaan  silmäili  häntä 
uhmaten  ja  huudahti  vihdoin: 

—  Saat  kyllä  katsella  minua,  jos  tahdot,  mutta 
etpä  kauemmin  seisoa  tuossa  muiden  pilkkana  ja  omaksi 

Kapeaksesi!  —  Hän  syöksyi  esiin  tarttuaksensa  Marian 
käsivarteen,  mutta  tämä  väistyi,  ja  Attila,  joka  oli  vaiva- 
loisesti  noussut  ylös,  työnsi  hänet  pois.  Martti  kääntyi 
nyt  rynnätäksensä  hänen  kimppuunsa,  mutta  Maria  aset- 
tui hänen  eteensä. 

Maria.  Luuletko  tulevasi  paremmaksi  sillä,  että  hä- 
päiset muita,  tahi  kunniani  tahrautuvan  sillä,  että  solvaat 
minua.  Pää  pystyssä  kohtaan  omat  kansalaiseni  tuolla 
kotona,  yhtä  hyvänä  kuin  sieltä  lähdinkin. 

Martti.    Ja  tuo  tuolla  on  kai  vieläkin  parempi? 

Maria.  Niin,  hän  puolusti  minua,  kun  sinä  pakenit. 
Hän  oli  suojanani  vaaroissa,   joita  sinä   et  enää   nähnyt. 

Martti.  Sanoja  sinulla  riittää,  mutta  vilppiä  vielä 
enemmän. 

Attila.  Hävetkää!  Jos  viha  saattaa  teitä  raivoon  mi- 
nua vastaan,  niin  älkää  toki  unohtako  mitä  olette  velkaa 
hänelle,  joka  syyttömästi  on  kärsinyt  sodan  vaiheita,  mutta 
joka  sittenkin,  ensin  miekka  kädessä  ja  sitten  vankeuden 
vaivoissa  samalla  rohkeudella  ja  samalla  lujalla  mielellä 
on  vastustanut  kaikkea,  mitä  häpeäksi  sanotaan. 

Martti  vastasi  katkeran  vihan  katseella  turhaan  koet- 
taen näyttäytyä  kylmältä:  —  On  selvää,  että  puolustatte 
häntä,  mutta  sitäkin  selvemmin  todistan  minä,  ettei  teillä 
ole  niin  paljoa  valtaa  kuin  luulette  olevan. 

Hän  syöksyi  esiin,  heittäytyi  raivokkaana  Attilan 
kimppuun  ja  tarttui  hänen  kurkkuunsa.  Tämä  koetti  tor- 
jua, mutta  vaipui  maahan.  Sotamiehet  seisoivat  ällisty- 
neinä ja  saamattomina.  Mutta  Maria  riensi  heittäytymään 
riitelevien  väliin.  Hän  oli  jo  nostanut  käsivartensa,  kun 
Löfving  salamana  ryntäsi  sisään  ja  viskasi  Martin  syrjään. 

—  Olisipa  edes  tuo  jäänyt  sinulta  tekemättä,  huusi 
hän.  Oletko  mieletön,  Martti,  kun  ryntäät  turvatonta 
vankia  vastaan.  Kuulithan,  että  hän  seurasi  neitiä  suoje- 
lusvartiana. 

—  Ikäänkuin  en  minä  olisi  voinut  häntä  suojella,  kar- 
jasi Martti  kääntyen  vimmastuneena  Marian  puoleen:  — 
vai   enkö    ehkä    innokkaasti    pyytänyt    sinua    karttamaan 

sotaa?  Enkö  pyytänyt,  että  jättäisit  minut  vapaana  ja 
huolettomana  kumppanieni  seuraan?  Mutta  et  kuullut  mi- 
nua. Miksi  tunkeuduit  meidän  riveihimme  ja  minun  rin- 
nalleni? Miksi  vedit  sydämeni  puoleesi,  kun  minun  olisi 
pitänyt  unohtaa  kaikki  muu  paitsi  kuningastani  ja  maatani: 
Maria  katseli  vakavasti  Marttia. 

—  Oletko  sinä  .Martti? 

—  Ellen  ole  mikään  parempi,  niin  olet  sinä  ainakin 
itse  perkele!  Sinä  riistit  meiltä  voiton  ja  teeskentelet  nyt 
kavaltajana  viattomuutta  vihollisen  rinnalla. 

—  Ei  hän  tiedä  mitä  hän  puhuu,  katkaisi  Löfving. 
Tule  pois,  poika. 

Kapteeni  tarttui  Martin  käsivarteen  ja  vei  hänet  ulos 
sanoen:  Älä  ajattele  häntä.  Joku  toinen  vielä  vastedes 
rakastaa  sinua  enemmän. 

Martti  horjui  ulos  silmät  suljettuina  ja  kumeasti  ko- 
risten : —  Tyhjyyttä  toinen  voi  antaa,  ja  pelkkää  tyhjyyttä 
voin  minä  antaa  toiselle.  Maria  täytti  koko  sieluni,  ja 
hänen  kanssaan  on  kaikki  lopussa.  Hän  heittäytyi  lumeUe 
ja  vaikeroi  hiljaa  kuin  kuoleva. 

Löfving  jätti  hänet  ja  pafasi  vajaan.  Siellä  makasi 
Attila  uudestaan  verta  vuotavana.  Martin  käsi  oh  repinyt 
kääreet.  Kapteeni  ymmärsi  kuinka  oh  käynyt  ja  syn- 
kistyi. 

—  Semmoista  vääryyttä  ei  meillä  ennen  ole  tapahtu- 
nut, vakuutti  hän.  Te  tiedätte  itse,  mikä  siihen  on  syynä. 
Antakaa  hänelle  anteeksi. 

Attila  nousi  puoleksi  ja  vastasi:  —  Harvoin  seisoo 
toinen  niin  toisen  tiellä  kuin  minä  hänen  tiellään.  Mutta 
suorituksen  hetki  oli  huonosti  valittu.  Näette  itse,  mi- 
hin minä  nyt  kykenen,  mutta  jos  Jumala  suo  minulle  elon 
päiviä,  niin  kohtaan  hänet  koska  ja  missä  hän  tahtoo. 
Hansikkaani  on  jo  ennen  heitetty. 

Haava  vuoti  taas,  ja  Attila  painoi  kädellä  otsaansa 
pidättääksensä  verta,  mutta  voimat  olivat  lopussa.  Löf- 
ving pyysi  häntä  pysymään  hiljaa  ja  kääri  itse  olkitukon 
hänen  päänsä  ympäri.     Kyllä  hänest.T  vielä  tehdään  mies. 

Kapteeni  veti  esille  taskupullon:  —  Juokaa,  se  on  järke- 
vintä mitä  mies  voi  tehdä  teidän  tilassanne.  Ja  Attila  joi. 
Sitten  repäsi  Löfving  kaistaleen  hevosloimesta,  kääri  sen 
Attilan  pään  ympäri  vilun  vuoksi  ja  käski  miestensä  kan- 
taa hänet  likimpään  mökkiin.  Siellä  naiset  häntä  .  kyllä 
hoitavat.     Sinne  Mariakin  menköön. 

Kaikki  kolme  lähtivät  matkaan  hyvillään  siitä,  että 
vihdoinkin  pääsevät  ihmisten  pariin.  Mutta  taloon  tultuaan 
huomasivat  he  sen  tyhjäksi.    Väki  oli  paennut. 

Rakennus  oli  etehisellä  jaettu  kahteen  osaan.  Oikean- 
puolinen tupa  oli  talon  omaa  väkeä  varten,  mutta  nyt  siellä 
ei  ollut  ketään.  Vasemmanpuolista  salia  ja  sen  takana  ole- 
vaa kamaria  käyttivät  majoitetut  ja  kaikki  matkustavaiset, 
jotka  kruunun  asioissa  kävivät  Vilajoella  ja  olivat  maja- 
paikan tarpeessa.  Nyt  olivat  nämäkin  huoneet  tyhjinä  ja 
kylmillä.  Tuvan  sisimmässä  sopukassa  istui  levotonna 
Leena,  mutta  kun  Maria  astui  sisään,  nousi  hän  ilosta  huu- 
dahtaen. Hän  oli  jo  surrut  majurin  tytärtä  kuolleeksi. 
Attilankin  näkeminen  ilahutti  häntä,  mutta  hän  ei  saanut 
jäädä  heidän  pariinsa.  Löfving  itse  vei  hänet  kamariin, 
sulki  oven  ja  asetti  kaksi  sotamiestä  vartioimaan.  Niille 
antoi  hän  käskyn,  etteivät  saa  päästää  sisään  ketään  muuta 
kuin  Marian  ja  Leenan,  joiden  piti  vaalia  sairasta.  Kap- 
teeni itse  sulki  huoneen  ulkoluukut  ja  varoitti  pysymään 
hiljaa.  Hänen  täytyi  lähteä  tiedustusretkeUe,  mutta  seu- 
raavana päivänä  hän  lupasi  saapua  kuulustamaan  kuinka 
heidän  käy. 

Kohta  leimusi  tuli  uuninpesässä,  ja  pata  riippui  hah- 
loissa sen  päällä,  sillä  nyt  piti  valmistaa  ruokaa  ja  sitten 
laskeutua  levolle,  Päresoihdut  kädessä  tutkivat  naiset 
talon  ruokavaroja,  mutta  siellä  oli  muita  käynyt  edellä, 
eikä  mitään  syötävää  löytynyt.  Talosta  oli  kiireisesti 
paettu,  vaatemytty  oli  pudotettu  etehiseen,  ja  kaikki  ovet 
olivat  selkosen  selällään.  Nuo  kaksi,  jotka  nyt  puuhasivat 
talossa,  ymmärsivät  hyvin  paenneiden  tuskat  ja  heidän  kär- 
simyksensä talven  pakkasessa.  Vieläköhän  onnettomat 
kodittomat  saanevat  nähdä  omiansa?    Vihdoin  löysi  Leena 

seinäkaapista  vähän  maitoa  ja  puuroa.  Siinä  kylliksi,  ja 
se  oli  pian  lämmitetty. 

Kapteeninrouvan  valmistaessa  illallista  lähti  Maria 
katsomaan  potilasta.  Astuessaan  etehisen  läpi  näki  hän 
kuun  valossa  Martin  tähystelemässä  pihaan,  mutta  Ma- 
rian huomattuansa  vetäytyi  hän  syrjään.  Seisoiko  hän 
siinä  verivihollistansa  väijymässä?  Kauhun  valtaamana 
aikoi  Maria  ensin  huutaa  vahtia  ja  kertoa  mitä  oli  nähnyt, 
mutta  vähän  mietittyänsä  päätti  hän  olla  väijyvää  huo- 
maamatta. Varovaisesti  astui  hän  saliin,  puhui  muutamia 
sanoja  vahdille  ja  aukaisi  hiljaa  oven.  Puut  pesässä  olivat 
jo  puoleksi  hiiltyneet,  mutta  niiden  himmeässä  valossa 
näki  hän  Attilan  nukkuvan.  Yhtä  hiljaa  kuin  oli  tullut, 
aikoi  Maria  poistuakin,  mutta  sairas  oli  herännyt  ja  pyysi 
häntä  astumaan  sisään.  Maria  viritti  päreen,  pisti  sen 
seinään  ja  kysyi  kuinka  hän  jaksoi.  —  Paljoa  paremmin. 
Lämpö  ja  lepo  olivat  vaikuttaneet  vahvistavasti. 

Maria  poisti  verisen  kääreen,  leikkasi  pois  osan  tukkaa 
ja  pesi  kasvot  ja  haavan,  jonka  jälkeen  hän  asetti  uudet 
kääreet.  Leena  kantoi  sisään  maitoa  ja  puuroa,  mutta 
toistaiseksi  tyytyi  Attila  pelkkään  maitoon,  jota  juotuansa 
hän  taas  laskeutui  lepäämään.  Maria  huomasi,  että  hän 
todellakin  oli  paranemaan  päin,  ja  kun  Leena  oli  lähtenyt, 
kertoi  hän  mitä  oli  nähnyt  ja  mikä  vaara  uhkasi  Attilan 
henkeä.  Maria  ei  voinut  hetkeksikään  tyyntyä  niin  kauan 
kuin  he  olivat  ruotsalaisella  alueella.  Hän  tunsi  Martin  ja 
tiesi,  että  jos  tämä  kerran  oli  saanut  päähänsä  surmata 
vihollisensa,  niin  hän  sen  kyllä  tekeekin,  joskaan  ei  kohta, 
niin  ainakin  sopivalla  hetkellä.  Sentähden  olisi  Maria 
paljoa  rauhallisempi,  jos  Attila  pääsisi  takaisin  Viipuriin, 
ennenkuin  oli  liian  myöhäistä. 

—  Henkeni  on  Jumalan  eikä  Martin  kädessä,  vas- 
tasi Attila,  mutta  samassa  johtuivat  tapahtumat  hänen 
mieleensä.  Ruotsalaiset  olivat  tunkeneet  rajan  yli,  Viipu- 
riin oli  pari  kasakkaa  lähtenyt  tietoa  viemään,  mutta  itse 
oli  hän  vielä  täällä,  manifesti  povessaan.  Levvenhaupt  tapaa 
hänet  vangittuna  ennemmin  tahi  myöhemmin,  ja  silloin 

on  kaikki  hukassa.  Oli  siis  tärkeätä  päästä  pois  ja  vapaaksi. 
Se  ajatus  elähytti  häntä.  Hänen  täytyi  paeta,  maksoi 
mitä  maksoi. 

Maria  oli  samaa  mieltä  ja  lupasi  tehdä  minkä  voi. 
Hänen  tähtensä  oli  Attila  täällä  sairaana  ja  vankina.  Hä- 
nen asiansa  oli  siis  vapauttaa  hänet. 

suloin  katsoi  Attila  tuskallisesti  Mariaan:  —  Oletko 
ajatellut  mitä  se  maksaa  sinulle?     Ymmärrätkö  sen? 

Maria.  Kyllä,  mutta  tahdon  tehdä  minkä  voin  sinun 
tähtesi. 

Attila.  Jos  pääsenkin  pakenemaan,  niin  he  tietävät, 
että  joku  on  auttanut  minua.  Sinua  epäillään  kohta,  ja 
sinä  olet  hukassa. 

Maria.  Silloin  jätän  sinun  tehtäväksesi,  mitä  en  ole 
itse  saanut  suorittaa. 

Attila.  Ei,  Maria,  se  uhri  on  liian  suuri.  En  voi  sillä 
tavoin  jättää  sinua  alttiiksi.  Mutta  lähtekäämme  yhdessä. 
Rohkenetko? 

Maria.    Olen  valmis  kaikkeen   sinun    kanssasi! 

Attila.  Mutta  jos  meidät  saavutetaan,  niin  on  hen- 
kesi ja  kunniasi  menetetty. 

Maria.  Sinun  kanssasi  tahdon  kantaa  elämän  taak- 
kaa ja  käydä  kuoleman  tietä,  kestää  kaikki  mitä  niiden 
välillä  saattaa  tapahtua,  sillä  minä  rakastan  sinua.  Ellet 
minua  ymmärrä,  niin  et  ansaitse  rakkauttani. 

Attila.  Ymmärrän,  että  ansaitset  rajatonta  rakkautta 
ja  että  olet  minun  yhtä  varmasti  kuin  minä  olen  sinun  elä- 
mässä ja  kuolemassa. 

Hän  tarttui  Marian  käteen,  piti  sitä  omassaan  ja 
suuteli  sitä.  Silloin  kumartui  Maria  punastuen  ja  painoi 
suudelman  hänen  huulilleen. 

—  Martin  kosto,  sanoi  hän,  etsii  minua  niinkuin  sinua- 
kin, mutta  sama  olkoon  kohtalomme,  ja  yhdessä  men- 
käämme sitä  vastaan. 

Maria  lähestyi  ikkunaa,  tarkasti  noita  pieniä  ruutuja, 
palasi  vuoteen  luo  ja  sanoi  matalalla  äänellä:  — •  Koetan 
ulkoapäin  avata  luukut  ja  saada  ne  raolleen.    Sitten  täytyy 

sinun  murtaa  ikkuna  ja  olla  valmiina.  Jos  näet  pihalla 
palavan  päreen  tahi  kuulet  naputusta  seinään,  niin  silloin 
on  aika. 

Attila  otti  Marian  puukon  ja  kätki  sen  sänkyyn.  Maria 
lähti  huoneesta.  Etehisessä  pysähtyi  hän  epäröivänä.  On- 
nistuneeko tämä  uhkayritys?  Eikö  liene  parempi  polttaa 
manifesti  ja  ilmoittaa  kapteenille  ja  Leenalle  Martin  hank- 
keet? Ei,  he  pitäisivät  häntä  lapsellisena  ja  liioittelevana 
ja  aavistaisivat  hänen  rakkautensa,  jota  he  kirosivat.  En- 
nemmin tahi  myöhemmin  makaisi  Attila  kuolleena  joko 
ammuttuna  tahi  miekalla  lävistettynä,  ja  hänen  kanssaan 
kukistuisi  heidän  yhteinen  suuri  tehtävänsä.  Tiissä  ci  ole 
kuin  yksi  pelastus. 

Hänen  siinä  mietiskellen  seisoessaan  tuli  Leena  nanta 
hakemaan.  Hän  aikoi  itse  vielä  katsahtaa  sairasta,  ja 
sitten  oli  aika  käydä  levolle.  Kun  Leena  palasi  tupaan, 
makasi  Maria  jo  rahilla  ovensuussa.  Kapteeninrouva  piti 
sitä  huonona  sijana  ja  ehdotti,  että  he  tekisivät  itselleen 
tilan  seinään  kiinnitettyyn  suureen  sänkyyn,  mutta  Maria 
vastasi  vältellen,  että  hän  mieluummin  makasi  yksin. 
Se  jäi  silleen,  ja  pian  oli  Leena  syvässä  unessa.  Hetki  oli 
siis  tullut.  Marian  piti  nousta,  mutta  painostava  taakka 
pidätti  häntä.  Hän  tunsi  itsensä  kokonaan  voimattomaksi. 
Mutta  sen  täytyy  tapahtua.  Väkivaltaisesti  ponnistaen 
nousi  hän  ja  silmäili  ympärilleen  pimeydessä,  öinen  rau- 
hallisuus vallitsi  kaikkialla,  mutta  äänettömässä  hiljai- 
suudessa kuuli  hän  oman  sydämensä  tykytykset,  levotto- 
mina, rajuina,  ikäänkuin  olisivat  tahtoneet  häntä  tuke- 
huttaa.  Hän  ei  jaksanut  hengittää.  Entisyys  vaati  häntä 
äkkiä  tilinteolle  isän  edessä,  isän,  joka  oli  hänelle  yli 
kaiken  rakas.  Mitä  hän  sanoo?  Tämä  ajatus  sai  hänet  ra- 
justi värisemään,  ja  jääkylmät  kädet  etsivät  jotakin  tukea. 
Mutta  näiden  tunteiden  ohessa  tuli  muita  vielä  valtavam- 
pia, ja  ne  pakoittivat  eteenpäin.  Hänen  täytyi  ratkaista, 
ja  valitsemisen  varaa  ei  tässä  ollut.  Puoleksi  jähmetty- 
neenä mielenliikutuksesta  seisoi  hän  vielä  hetkisen  kuunte- 
lemassa rahin  vieressä,  mutta  sitten  hän  hiljaa  hiipi  ulos. 

Kylässä  oli  kaikki  hiljaista,  ei  ketään  elävää  olentoa 
näkynyt.  Lyhyen  kävelyn  jälkeen  joutui  hän  sille  pai- 
kalle, johon  he  tullessaan  olivat  pysähtyneet  ja  jossa  Martti 
oli  häneen  käynyt  käsiksi.  Hänen  edessään  seisoi  metsä 
synkkänä  ja  Viipuriin  vievän  tien  leikkaamana,  mutta 
sielläkään  ei  näkynyt  mitään  vaaraa.  Hän  tahtoi  kuiten- 
kin tiedustella  kauempaakin,  ja  niin  hän  kulki  eteenpäin. 
Silloin  kuului  ryskyvää  ääntä  ja  muutaman  sylen  päässä 
häämöitti  jotakin  mustaa,  joka  liikkui  edestakaisin.  Hä- 
nen sydämensä  lakkasi  sykkimästä.  Mitä  se  on?  Hän 
seisoi  liikahtamatta,  tirkisteli,  mutta  ei  rohjennut  edetä, 
kunnes  tuo  outo  vihdoin  rupesi  saamaan  jotakin  muotoa. 
Vaikkei  hän  kaikkea  erottanutkaan,  havaitsi  hän  kuiten- 
kin, että  siinä  oli  se  reki,  jossa  hän  oli  tänne  tullut.  He- 
vonen oli  vielä  valjaissa.  Säikähtynyt  eläin  oli  paennut 
kylästä  päästäksensä  kotiin,  mutta  ohjat  olivat  takertu- 
neet viidakkoon,  josta  se  nyt  turhaan  ponnisteli  vapaaksi. 

Siinäpä  oli  käsi  tarjona  myrskyssä  uppoavalle.  Mikä 
ihmeellinen  pelastus!  Nyt  menestyy  kyllä  kaikki  sujuvasti. 
Maria  veti  reen  esiin,  vapautti  hevosen,  sitoi  sen  puuhun 
ja  riensi  takaisin.  Hän  ei  kohdannut  mitään  estettä,  ja 
pian  hän  seisoi  hengästyneenä  Attilan  ikkunan  alla  hiljaa 
koputtaen.  Attila  astui  ulos,  ja  niinkuin  ajetut  hirvet 
kiitivät  pakolaiset  pois.  Sanaa  lausumatta  istahtivat  he 
rekeen  ja  antoivat  hevosen  laukata  Viipuria  kohti.  Vih- 
doinkin he  saattoivat  vapaasti  hengittää,  ja  Maria  purs- 
kahti itkuun.  Hevonen  ymmärsi,  että  täytyi  tehdä  paras- 
tansa, ja  se  lensi  kuin  siivillä.  Puut  tien  varrella  näyttivät 
ikäänkuin  rientävän  heidän  ohitsensa,  ja  taivaan  rannalla 
valoi  kuu  lumoavaa  hopeahohdettaan  heidän  tiellensä. 
Päivän  sarastaessa  olisivat  he  onnellisia  ja  vapaita. 

—  Seis!  huusivat  äkkiarvaamatta  muutamat  Turun 
rakuunat,  jotka  vaativat  tunnussanaa.  Attila  läimähytti 
hevosta  ja  hänen  onnistui  päästä  ohi,  mutta  ratsumiehet 
ajoivat  takaa  huutaen:    Pysähtykää,  muutoin  ammumme. 

Vastaamatta  kohotti  Attila  piiskansa  ja  ruoski  rai- 
vokkaasti  hevosta,   joka  jo  ponnisti   viimeisiä   voimiaan. 

Kaikki  riippui  hiuskarvasta.      Silloin  pamahti  laukaus   ja 
sattui  hevosen  päähän.     He  olivat  hukassa. 


Päivän  valjetessa  Vilajoella  istui  Maria  vankina  ja 
yksinään  tyhjässä  pirtissä.  Kädet  yhteensidottuina  oli  hän 
polvistunut  lattialle  ja  nukkunut  kyynärpäänsä  varaan 
penkille  pää  siihen  nojautuneena.  Hänen  kaunis  tukkansa 
valui  alas  hartioille  ja  hän  näkyi  itkeneen  paljon,  sillä  sil- 
mät punoittivat  ja  olivat  turvoksissa;  äsken  niin  kukoista- 
vat posket  olivat  kalpeat,  ja  koko  nuorekkaissa  kasvoissa 
kuvastui  tuska  semmoinen  kuin  ei  koskaan  ennen.  Hänen 
unensa  ei  ollut  kuitenkaan  siksi  sikeä,  ettei  hän  olisi  herän- 
nyt, kun  Leena  kristillisestä  laupeudesta  tuli  häntä  katso- 
maan. 

Kapteeninrouva  silmäili  ääneti  onnetonta  ja  istahti 
odottamaan,  kunnes  lapsiparka  heräisi.  Kertomus  Marian 
paosta  Attilan  kanssa  ja  heidän  palaamisestaan  vankeina 
oli  niin  koskenut  Leenaan,  että  hän  oli  mennyt  tainnok- 
siin. Siis  niin  pitkälle  oli  menty!  Voi  tuota  majuri  raukkaa, 
ja  entäpä  majurinrouvaa!  Koskihan  tyttären  häväistys 
heihinkin,  vaikka  he  olivatkin  syyttömiä,  ja  Maria  itse  oli 
kokonaan  hukassa.  Kuumia  kyyneleitä  valui  Leenan  pos- 
kille, kun  hän  ymmärsi,  että  Marian  elämä  oli  ainiaaksi  tur- 
meltu. Mitä  olikaan  tähän  verrattuna  Martin  suru  morsia- 
mensa menettämisestä.  Vihollisen  soturin  vapauttaminen 
ja  lisäksi  pakeneminen  hänen  kanssaan  —  tämmöisinä  ai- 
koina —  sehän  oli  avointa  kavallusta,  ja  tiettyä  oli,  mitä 
siitä  seurasi. 

Maria  liikahti.  Hänen  näytti  olevan  vaikeata  herätä, 
mutta  ruumis  oli  väsynyt  epämukavassa  asennossa  ja  hä- 
nen oli  pakko  oikaista  itsensä  suoraksi.  Aukaistuaan  sil- 
mänsä näki  hän  Leenan,  katseli  häntä  unen  horroksissa 
eikä  lausunut  sanaakaan. 

—  Lapsi  raukka!  sanoi  rouva  Löfving  vihdoin. 

—  Tiedättekö  missä  hän  on?  kysyi  Maria  rauhatonna. 
Luuletteko,  että  he  ovat  tappaneet  hänet? 

—  Vielä  ei  tiedetä  kuinka  käy.  Sotavangit  saavat 
jäädä  henkiin,  ja  kohtelu  riippuu  heidän  käytöksestään, 
mutta  nyt  on  toista.    Kuka  olisi  tätä  voinut  ajatella? 

Maria  oli  vaiti,  ja  Leena  alkoi  taas:  —  Varoitinhan 
minä  teitä  vakavasti  Viipurissa,  mutta  te  ette  kuullut 
minua.  Mitä  nyt  majuri  sanoo?  —  Maria  purskahti  taas 
itkuun. 

—  Olen  puhunut  Löfvingille  ja  pyytänyt  häntä  esit- 
tämään asianne  mahdollisimman  lievänä.  Vielä  on  hän 
siksi  vimmastunut,  että  on  yhdentekevää  mitä  puhuu, 
mutta  jahka  ensi  kiihtymys  asettuu,  silloin  hän  kyllä  taas 
muuttuu  leppeämmäksi;  niin  hänen  tavallisesti  käy.  Nyt 
on  hänellä  sitäpaitsi  täysi  työ  saada  asiansa  järjestykseen, 
kun  armeija  saapuu  tänne  päivällisaikaan.  Taistelu  yöllä 
vei  paljon  aikaa,  väki  on  uupunut,  mutta  miehet  uhkaa- 
vat vielä  tänään  lähteä  suoraa  päätä  Pietariin  vaatimaan 
takaisin  Karjalaa.  Sääli  tulee  noita  tämän  kylän  talon- 
poikaraukkoja,  ne  eivät  tiedä  mitä  tehdä.  Toinen  pitää 
Venäjän  kruunua  laillisena  isäntänä,  toinen  sanoo  siksi 
ruotsalaista,  vaikka  se  ei  olekaan  voinut  puolustaa  valta- 
kuntaa. Mutta  tulkoon  mikä  loppu  tahansa,  niin  aina  jää- 
vät köyhät  vasaran  ja  alasimen  väliin.  Se  kruunu,  joka 
tänään  joutuu  tappiolle,  vaatii  huomenna  omansa  takaisin. 

Maria  näytti  kuollakseen  väsyneeltä  eikä  tuntunut 
oikein  tajuavan,  mistä  puhe  oli. 

—  Kreivi  Levvenhauptia,  jatkoi  Leena,  sanotaan  mai- 
nioksi sodanjohtajaksi.  Miehet  sanovat,  ettei  hänen  ver- 
taistaan ilmaannu  sataan  vuoteenkaan. 

Maria  rupesi  kuuntelemaan.  —  Saanko  siis  odottaa 
isääni  tänne  tänään?  kysyi  hän. 

—  Voi  ei,  huokasi  Leena.  Majuri  ei  tule  ollenkaan 
tänne.  Hänet  on  lähetetty  Käkisalmeen  ratsuväki-osaston 
kanssa.    Kyllä  heille  sielläkin   työtä   riittää. 

Se  tieto  vaikutti  musertavasti  Mariaan.  Isän  saapu- 
minen oli  ollut  hänen  ainoa  toivonsa.  Hän  kokonaan  lu- 
histui. 

—  Ymmärrän  kyllä,  että  tämä  on  raskasta  teille, 
sanoi  Leena  leppeästi. 

—  Luulin  varmasti  hänen  tulevan,  nyyhkytti  Maria. 

Leena  ei  tiennyt  mitä  vastata,  ja  Maiia  jatkoi:  —  Tie- 
dän kyllä,  että  he  ampuvat  minut.  Pyytäkää  isääni  anta- 
maan minulle  anteeksi,  en  voinut  muuta  tehdä.  Minulla 
olisi  niin  paljon  puhuttavaa  omaisilleni  —  jota  eivät  aavis- 
takaan. 

—  Tahdotteko  sanoa  sen  minulle?  Minä  kätken  mie- 
leeni joka  sanan. 

—  Ei,  Leena  kulta.  Me  emme  ymmärrä  toisiamme. 
Te  käsitätte  kaikki  toisin  kuin  minä.  Mutta  viekää  Mar- 
tille viimeinen  tervehdykseni.  Ehkä  tein  hänelle  eilen 
illalla  vääryyttä.  Koska  kuningas  ja  valtakunta  on  anta- 
nut hänelle  anteeksi,  olisi  minunkin  pitänyt.  Tähän  saakka 
on  se  minusta  näyttänyt  mahdottomalta,  nyt  sen  teen 
mielelläni.  Sanokaa  hänelle,  että  rakastan  toista  enem- 
män kuin  mitään  maan  päällä,  mutta  häntä  kiitän  siitä, 
mitä  hän  minulle  on  antanut.  Ymmärrän  häntä  nyt  pa- 
remmin kuin  erotessamme,  ja  toivon  vilpittömästi,  että 
hän  joskus  löytäisi  ystävän,  jota  hän  tarvitsee  ja  jolta  hän 
voi  saada  myötätuntoa  ilossa  ja  surussa. 

Leena  itki,  hän  ei  löytänyt  sanoja.  Mariakin  vaikeni 
ja  vaipui  puoleksi  tajuttomaan  horrokseen,  johon  hän  sitä 
ennen  oli  nukkunut.  Vähän  ajan  päästä  kuului  ohikulke- 
vien miesten  meluavia  ääniä. 

—  Mitä  se  on?  kysyi  hän  äkkiä. 

Leena  kurkisti  ulos  ovesta  ja  vastasi:  —  He  tulevat 
taistelupaikalta.  Ne  ovat  panneet  kaikki  putipuhtaiksi. 
Kuolleet  tarvitsevat  vain  haudan,  mutta  haavoitetut  kai- 
paavat hoitoa.  Niille  Löfving  tekee  mitä  hän  voi,  mutta 
teitä  voi  yksin  Jumala  auttaa. 

Mykkänä  ja  surullisena  nyykäytti  Maria  myöntäen 
päätänsä,  ja  kyyneleet  valuivat  taas  hänen  poskilleen. 
Leena  olisi  mielellään  lohduttanut,  mutta  ei  löytänyt  sa- 
noja, ja  kysyi  osaaottavasti:  —  Jos  haluatte  keventää  sy- 

däntänne  hengelliselle  miehelle,  niin  tuon  tänne  rykmen- 
tin pastorin,   kun  hän  saapuu   kylään. 

Maria  katsahti  ylös  ja  pyyhki  kyyneleet  silmistään: 
—  Kyllä,   silloin   kun  minut  viedään  kuolemaan. 

Tämä  ajatus  vaikutti  hänessä  polttavaa  tuskaa,  hän 
istahti  penkille.  Hänen  äsken  herpautunut  ruumiinsa  kai- 
pasi ilmaa  ja  valoa. 

Leena  huomasi  hänen  tuskansa,  ja  peljäten  että  tuo 
onneton  menee  tainnoksiin,  tarjosi  hän  hänelle  vettä. 
Maria  torjui  kupin  luotaan. 

— •  En  voi  hengittää  täällä  sisällä.  Pyytäkää  heitä 
viemään  minua  ulos.  Maallista  kevättä  en  näe  enää  kos- 
kaan, mutta  talvikin  on  kaunis,  kun  se  on  valoisa  niin- 
kuin tänään. 

—  Te  toivotte  siis,  neiti,  saavanne  elää  yli  tämän 
päivän. 

—  Sitä  en  tiedä.  Huomispäivä  saattaa  olla  vieläkin 
kauniimpi.  Kerran  vielä  tahdon  kuitenkin  seisoa  tuolla 
ulkona  ilman  kahleita  ja  antaa  auringon  loistaa  pääni 
päälle. 

—  Tahdotteko,  että  puhun  siitä  miehelleni? 

—  Tehkää  se,  Leena  hyvä.  Sieluni  haluaa  päästä 
pois  tästä  pienestä  huoneesta.  Minun  tekee  kovin  mieleni 
päästä  ulos.  Pyytäkää  puolestani.  Minun  on  niin  ras- 
kasta olla. 

Leena  riensi  ulos  ja  löysi  Löfvingin  sotamiesten  ja 
talonpoikien  parista.  Leena  odotti,  kunnes  väki  oli  hajaan- 
tunut, ja  esitti  sitten  pyyntönsä,  mutta  sai  karkean  vas- 
tauksen: —  Ei! 

Leena  yritti  vieläkin,  mutta  Maria  ei  ansainnut  mi- 
tään laupeutta.  Hän  olisi  huonona  esimerkkinä  kaikille, 
jos  häntä  hemmoteltaisiin.  Eikä  kukaan  tiedä  mihin  Martti 
ryhtyisi,  jos  saisi  nähdä  hänet.  Eihän  häntä  voitu  sulkea 
sisään  toisen  rikoksen  tähden,  ja  kapteenilla  oli  jo  ollut 
kylliksi  ikävyyksiä  heidän  tähtensä. 

Leena  huokasi  hiljaa  ja  aikoi  vetäytyä  pois,  mutta 
ajatellessaan    Marian    tuskaa,    yritti   hän   vieläkin.       Hän 

pyysi  miestänsä  muistamaan,  että  tyttö  oli  nuori  ja  rak- 
kauden eksyttämä.  Eihän  tiedä  kuinka  hänen  rakasta- 
jansa oli  häntä  kiusannut.  Sitäpaitsi  ei  Löfvingin  pitänyt 
unohtaa  sitä  hyvyyttä,  jota  he  kaikki,  semminkin  Martti, 
olivat  nauttineet  majurin  kodissa.  Vaikka  Maria  olisi 
menetellyt  satakertaisesti  pahemmin,  niin  oli  hän  kuiten- 
kin majurin  ainoa  tytär  ja  hänen  kaivatun  puolisonsa 
lapsi. 

Kun  Löfving  vielä  pysyi  taipumattomana,  pyysi  Leena, 
että  hän  itse  ilmoittaisi  Marialle,  ettei  hänen  pyyntöönsä 
käy  suostuminen,  sillä,  sanoi  Leena,  minä  en  rupea  ku- 
moamaan hänen  viimeistä  maallista  toivettaan.  Sitäpaitsi 
sanotaan  vielä  kieltoasi  kostoksi  siitä,  mitä  Martti  on 
kärsinyt  hänen  tähtensä,  enkä  minä  soisi,  että  me  kum- 
pikaan näyttäisimme  kansan  silmissä  halpamielisiltä.  Kas 
tuossa,  sanoi  hän,  tempaisten  oven  auki,  tuolla  hän  istuu. 

Löfving  oli  aikeissa  lähteä,  mutta  nähdessään  oven 
aukaistuna  astui  hän  vastenmielisesti  sisään.  Siinä  nyt  oli 
tuo  ennen  niin  itsetietoinen,  nyt  kokonaan  murtunut  nuori 
nainen,  ja  se  pehmetti  Löfvingin  karkeata  mieltä.  Sem- 
moisena hän  ei  ollut  koskaan  nähnyt  Mariaa,  tämmöisenä 
hän  olikin  miellyttävämpi  kuin  ennen. 

—  Mitä  haluatte?  kysyi  kapteeni,  ikäänkuin  hän  ei 
olisi  tuntenut  Mariaa. 

Maria  aikoi  vastata,  mutta  kyyneleet  tukahuttivat 
hänen  äänensä.  Löfvingin  läsnäolo  riisti  häneltä  kaiken 
voiman. 

Kapteeni  huomasi  sen  ja  astui  muutamia  askeleita 
lähemmäksi.  Sillävälin  Maria  toipui  ja  vastasi:  —  Tiedän, 
että  minun  tulee  kuolla,  ja  että  lain  mukaan  sen  ansait- 
sen. Mutta  sitä  ennen  tahtoisin  vielä  seisoa  kahleitta  ja 
vapaana  tuolla  ulkona.  Tahtoisin  mielelläni  nähdä  aurin- 
gon, ennenkuin  sanon  elämälle  jäähyväiset. 

—  Katsokaa  siis  tuonne!  vastasi  Löfving  viitaten 
avonaiseen  oveen.  Siellä  paistaa  aurinko,  eikä  kukaan 
estä  teitä  näkemästä. 

Maria  kohotti  rukoilevana  kyyneleiset  silmänsä:  — 
Älkää  olko  kova,  Löfving.  Suokaa,  että  käteni  pääste- 
tään siteistä.  Olenhan  voimaton  ja  aseellisten  miesten  ym- 
päröimä, mutta  lupaan  teille  sittenkin,  etten  käy  itseeni 
käsiksi  enkä  pyri  pakoon. 

Kapteeni  kääntyi  mykkänä  pois.  Hän  ei  tahtonut 
kuulla  eikä  nähdä  enempää,  mutta  Maria  polvistui  hänen 
eteensä  ja  rukoili  tuskallisesti: 

—  Isäni  tähden.  Hän  teiltä  kerran  kysyy  viimeisiä 
hetkiäni,  ja  teidän  on  silloin  iloista  ajatella,  ettette  kiel- 
tänyt viimeistä  pyyntöäni. 

Sen  hetken  muistuttaminen,  jolloin  Löfvingin  tuli 
laskea  tämä  suruntaakka  vanhan  majurinsa  hartioille,  vai- 
kutti ratkaisevasti. 

— ■  Irroita  hänen  kätensä  ja  vie  hänet  ulos!  huusi  hän 
vartioivalle  sotamiehelle.  Mutta  muista,  sinun  edesvas- 
tuullasi pitää  hänen  puolen  tunnin  päästä  olla  täällä  jäl- 
leen. Jos  hän  yrittää  pakoon,  niin  ammu  hänet.  Sen  sanot- 
tuaan hän  lähti. 

Kun  Maria  tuli  ulos,  silmäili  hän  ympärilleen,  mutta 
samassa  hän  nojautui  olallaan  seinään  ja  nyyhki  hiljaa. 
Tämä  liikutus  meni  kuitenkin  pian  ohi.  Päivä  oli  raitis  ja 
kaunis,  koko  kylä  oli  auringon  valaisema,  ja  huurteiset 
puut  kimaltelivat  mihinkä  vain  katsoi.  Tämä  valoisa  näkö- 
ala loi  häneen  uutta  voimaa.  Hän  kuivasi  kyyneleensä  ja 
katseli  taas  ympärilleen.  —  Missähän  hän  on?  Tuleeko 
meidän  ainiaaksi  erota? 

Tukahuttava  tuska  puristi  uudestaan  hänen  sydän- 
tänsä. Tuolla  sisällä  oli  hän  kuvitellut,  että  kun  vain  Löf- 
ving päästää  hänet  ulos  kävelemään,  saa  hän  kyllä  pian  ja 
helposti  tietää  mihin  Attila  on  viety.  Nyt  hän  kuitenkin 
turhaan  tähysteli:  ei  vähintäkään  jälkeä  hänestä,  joka  oli 
hänelle  kaikki.  Kysyä  hän  ei  rohjennut,  olisi  vain  ilkuttu. 
Sentähden  nähköön  yksin  Jumala  mitä  hän  kärsii. 

Vähän  matkan  päässä  siitä,  missä  Maria  seisoi,  oli 
pieni  lato.  Se  oli  sammaltunut  ja  ajan  kuluttama,  mutta 
paremman  puutteessa  oli  sinnekin  heiniä  korjattu.    Toisen 

päädyn  vieressä  kasvoi  tuuhea  mänty,  jonka  oksat  vielä 
eilen  olivat  lumen  painamat,  mutta  nyt  kimalteli  niissä 
härmä.  Kuinka  kaunis  oli  pieninkin  kide  sen  neulasissa,  ja 
entä  kuinka  kaunis  aurinko  oli!  Se  loisti  vielä  kaikesta 
huolimatta  niinkuin  toivo,  joka  ei  sammu.  Mutta  Marialta 
oli  kaikki  hukassa.  Pian  haihtuu  Maria  Sprengtportin 
muisto,  ikäänkuin  häntä  ei  olisi  ollutkaan.  Ei  häntä  ku- 
kaan muu  kaipaa  kuin  isä,  joUe  hän  tuotti  niin  suuren, 
suuren  surun,  ja  ehkäpä  äitipuolikin,  joka  joskus  kerto- 
nee hänen  kohtalostaan  pienelle  Yrjö  Maunulle.  Jaakko 
itkee  hänen  kuolemaansa,  mutta  niin  nuorella  iällä  sellai- 
set ajatukset  pian  haihtuvat.  Toisten  veljien  parissa  oli 
hän  vähän  ollut.  Mutta  Attila?  Hän  ei  unohda  ikinä  sitä, 
jota  rakasti.  Ehkä  he  kumpikin  pian  astuvat  elämän  rajan 
yli.  Missä  hän  on?  Mihin  he  ovat  hänet  vieneet?  Ja  taas 
hän   silmäili  ympärilleen. 

Hänen  edessään  oli  aukea  kenttä,  jolla  niin  monet 
olivat  kaatuneet.  Nyt  se  oli  tyhjä,  paitsi  että  siinä  kulki 
sotamiehiä  edestakaisin.  Huhu  Marian  öisestä  paosta  oli 
joutunut  heidänkin  korviinsa,  ja  missä  hän  vain  näkyi, 
pysähtyivät  miehet  häntä  katselemaan,  milloin  surkutellen 
milloin  ilkkuen.  Mitä  hän  siitä  huoli;  hänen  viimeinen  päi- 
vänsähän  oli  nyt  kulumassa.  Hän  tiesi  ansainneensa  kuo- 
leman ja  pian  menevänsä  pois,  mutta  vielä  vaati  elämä  kai- 
puineen,  tuskineen  ja  toiveineen  oikeutensa. 

Huolimatta  ympäristönsä  tarkastavista  katseista  lä- 
hestyi hän  latoa  ja  pysähtyi  sen  nurkkaan.  Vankat  tika- 
puut nojasivat  sen  ränsistynyttä  kattoa  vastaan.  Koko 
tuo  hökkeli  näytti  niin  rapistuneelta  ja  surkealta  kuin  olisi 
se  saanut  kyliänsä  elämän  levottomuudesta.  Mutta  sen 
harjalta  näkyi  koko  kylä.  Ehkä  voisi  Maria  sieltä  huomata 
jonkun  jäljen  siitä,  jota  hän  etsi. 

Pikaisesti  tutkittuansa  lahonneita  pienoja  astui  Ma- 
ria vitkalleen  niitä  myöten  katolle  ja  sitten  harjan  yli  toi- 
selle puolelle.  Vartioiva  sotamies  seurasi  häntä  ihmettele- 
vin katsein  ja  pyssynhana  vireessä.  Hänen  vankinsa  oli 
ehkä  rohjennut  enemmän  kuin  oli  luvallista. 

Yhä  useampia  kokoontui  kentälle  katselemaan  katolla 
seisovaa  vangittua  neitiä.  Enimmät  pysyivät  loitommalla, 
näkyihän  se  sinnekin.  Mutta  mitä  hän  siellä  aikoi?  Miksi 
hän  seisoi  liikahtamatta,  katse  taivaaseen  kohotettuna, 
ikäänkuin  olisi  hän  siellä  huomannut  jotakin,  jota  muut 
eivät  nähneet.  Valoisana  ja  selkeänä  kaareili  avaruus  hä- 
nen yllään,  auringon  säteet  taittuivat  korkeassa  ilmassa 
muodostaen  utukuvia  äärettömään  näköalaan  siniselle,  pu- 
nertavalle ja  keltaiselle  taustalle.  Tämä  kauneus  hurmasi 
Mariaa,  ja  mieli  täynnä  pyhyyden  ja  kuolemattomuuden 
tunteita  rukoili  hän:  Jumala,  turvani!  Tulen  luoksesi  kaik- 
kien hylkäämänä  ja  avutonna.  Ota  minut,  älä  hylkää 
minua.  Suojele  nyt  ja  kuolemassakin.  Suojele  häntäkin. 
Auta  meitä  iankaikkiseen  elämään. 

Hän  hengitti  helpommin.  Siitä  kalliosta  häntä  ei  kar- 
koita  kukaan.  Kaikkivaltias  oli  sanassaan  itse  luvannut 
varjella  kaikkia,  jotka  pakenevat  hänen  luoksensa.  Mikä 
autuus,  kun  saa  kallistaa  päänsä  häneen,  joka  voitti  maail- 
man ja  jolla  on  taivaan  ja  kuoleman  avaimet.  Köyhänä 
Maria  lähti  hänen  luoksensa.  Hänen  korkein  onnensa  oli 
muuttunut  hänen  korkeimmaksi  surukseen  ja  tuottanut 
hänelle  kuoleman.  Mutta  Jumala,  joka  lähetti  rakkauden 
maailmaan,  näki  hänen  sydämeensä  ja  tiesi,  että  jos  hän 
oli  syyllinen,  oli  hän  vain  sentähden,  että  oli  rajattomasti 
rakastanut.  Sen  rakkauden  kautta  oli  hän  kasvanut  suu- 
reksi ja  tuntenut  itsensä  kutsutuksi  julistamaan  hänen 
tahtoansa.  Herran  ääni  oli  kuulunut  hänen  sielussaan  ja 
kehoittanut  häntä  palvelemaan  kansaansa.  Jumalan  käs- 
kyä oli  hän  tahtonut  julistaa,  tuottakoon  se  iloa  tahi  surua, 
korkeutta  tahi  alhaisuutta,  häpeätä  tai  kunniaa,  elämää 
tai  kuolemaa.  Kaikkea  oli  hän  valmis  kestämään,  kunpa 
vain  hänen  sallittaisiin  olla  se  valittu,  joka  alottaa  uuden 
ajan.  Mutta  nyt  hänet  temmattiin  tehtävästään  pois,  ja 
Attilankin  täytyy  kuolla.  Kun  he  kumpikin  olivat  poissa, 
kuka  silloin  raivaa  tien  uudelle,  vielä  syntymättömälle 
Suomelle,  ja  kuka  rakastaa  tätä  raivaamistyötä  niinkuin 
he? 

Se  ajatus,  että  hän  ensi  keväänä  makaa  maan  mullassa, 
tuntui  musertavalta,  sillä  silloinhan  keisarinna  aikoo  juh- 
lallisesti esittää  ehdotuksensa.  Miksi  sitä  viivytetäänkin 
kevääseen  asti?  Onhan  elämä  niin  lyhyt  sillekin,  joka 
kantaa  kruunua  päässään.  Nyt  olisi  manifestin  pitänyt 
olla  täällä.  Nyt  olisi  hänen,  Maria  Sprengtportin,  pitänyt 
saada  levittää  sen  lehtiä  ja  selittää  sen  sanoja  kansalle. 

Äsken  niin  kirkkaana  taivaaseen  kohotettu  katse  aleni 
kenttään,  ja  kaikkialta  kohtasi  se  kysyväisiä,  tuijottavia 
talonpoikia,  sotamiehiä,  naisia  ja  lapsia.  Kaikki  seisoivat 
odottamassa;  —   miksei  hän   puhuisi   heille? 

—  Tulkaa  tänne!  huusi  hän  nostaen  oikean  kätensä. 
Tulkaa  kuulemaan  sanojani  ennenkuin  minut  viedään  kuo- 
lemaan! Kun  Lappeenranta  valloitettiin,  jouduin  vangiksi, 
ja  minut  vietiin  Viipuriin.  Jumala  lähetti  minut  sinne  ko- 
keakseni  sellaista,  mitä  ei  kukaan  aavista.  Ruotsin  vi- 
holliset olivat  minulle  niin  suopeita  kuin  olisimme  olleet 
ystäviä,  ja  Venäjän  keisarinna  päästi  minut  vapaaksi. 
Keisarinna  Elisabet  suo  meille  hyvää  ja  tarjoo  meille  ystä- 
vyyttänsä. Hän  kantaa  pohjoismaiden  mahtavinta  kruu- 
nua ja  tahtoo  käyttää  valtansa  auttaaksensa  Suomea,  sillä 
hänen  sydämensä  kärsii,  kun  hän  ajattelee,  mitä  me  olemme 
kärsineet.  Se  päivä  on  tulossa,  jolloin  hän  ehdottaa,  että 
me  ruotsalaisen  Suomen  asukkaat  eroamme  Ruotsista  ja 
otamme  Venäjän  suojassa  omat  kohtalomme  omiin  kä- 
siimme. 

Väki  oli  vaieten  kokoontunut  kuulemaan,  mitä  hä- 
nellä oli  sanottavana.  Marian  sanat  synnyttivät  ihmettelyä 
ja  hämmästystä,  mutta  kukaan  ei  keskeyttänyt  häntä, 
ennenkuin  hän  puhui  Ruotsista  eroamisesta.  Silloin  kuis- 
kasi muuan  sotamies  kumppanilleen:  —  Lieneekö  hänessä 
perkele? 

—  Mitä  hän  puhuu?  kysyivät  toiset,  ja  sitten  kävivät 
nuo  sanat  suusta  suuhun. 

—  Älkää  sanoko,  huusi  Maria,  ettemme  voi  emmekä 
tahdo.  Valehtelisimme  siten  esi-isiemme  haudan  edessä  ja 
niiden    edessä,    jotka    meidän   jälkeemme   perivät    tämän 


269 

maan.  Olkaamme  yksimielisiä,  sillä  ensi  keväänä  kutsu- 
taan Suomen  säädyt  kokoon  neuvottelemaan  siitä,  mikä 
meille  on  parasta.  Saamme  sen  tehdä  rauhassa  keisarinnan 
hyvyyden  suojassa,  hän  kun  ei  tahdo  enää  nähdä  vertamme 
ja  kyyneleitämme,  vaan  sanojensa  takaukseksi  antaa  meille 
Viipurin  takaisin. 

Väki  katseli  häntä  epäröiden.  Oliko  niin  paljon  jalo- 
mielisyyttä kruunun  kantajassa?  Saattaisiko  se,  joka  itse 
oli  mahtava,  sääliä  tätä  turvatonta  surujen  maata?  Mitä 
uskoa? 

—  Tietääkö  kuningas  tästä  mitään?  kysyi  eräs  sota- 
mies. —  Mitä  arvelet? 

—  Kuningas?  toisti  Maria.  Oletteko  miehiä?  Vai 
ettekö  tahdo  minua  ymmärtää?  Kuninkaan  kanssa  en  ole 
neuvotellut,  mutta  hän  tietää  mitä  olemme  kärsineet,  ja 
jos  hänellä  on  sydän,  niin  täytyy  hänen  iloita,  että  kansa, 
joka  hänen  sotiensa  kautta  on  joutunut  perikadon  partaalle, 
toisen  valtakunnan  toimesta  saa  semmoisen  avun,  että  se 
vielä  voi  elää.  Käsitättekö  mitä  se  merkitsee,  että  Suomi 
Venäjän  suojassa  saa  säilyttää  mitä  sillä  on.  Kansan  vero 
käytetään  silloin  itse  kansan  hyväksi,  ei  enää  viedä  ainoa- 
takaan pojistamme  rajan  ulkopuolelle  sotaan  vieraisiin 
maihin,  eivätkä  vieraat  miehet  estä  suomalaisten  valtio- 
päivämiesten  toimia  oman  maan  vaurastumiseksi.  Veri  ei 
enää  punaa  kenttiämme.  Sodan  pauhun  sijaan  soivat  rau- 
han äänet,  ja  maasta,  jota  kyyneleemme  ovat  kostuttaneet, 
nousee  rikkaita  satoja.  Vapaana,  tarmokkaana  ja  onnelli- 
sena on  Suomi  kukoistava  oman  kirkkonsa  ja  omien  lakiensa 
suojassa,  jos  vain  olemme  yksimielisiä  ja  osoitamme,  että 
hyvin  voimme  suoriutua  ilman  holhoojaa,  ja  että  palvelus- 
aikamme  Ruotsin  kuninkaalle  on  lopussa. 

Taas  seisoi  väki  epäröivänä.  Ei  sentähden,  että  olisi 
pidetty  näitä  loistavia  tulevaisuuden  kuvia  mahdollisina. 
Eihän  tyhjä  pala,  eivätkä  moiset  tuulentuvat  tule  kysy- 
mykseen. Ei,  mutta  oliko  tuo  nainen  hullu  vai  perkeleen 
lähettämä?  Vai  oliko  se  epätoivoinen  yritys  makeilla  sa- 
noilla pelastaa  henkensä? 


—  Kunpa  vain  tuo  ei  olisi  yksi  niitä,  jotka  aikovat 
myydä  maamme,  lausui  vanha  talonpoika,  joka  samoin- 
kuin muutkin  oli  kuullut,  että  venäläiset  rahat  olivat  tu- 
honneet Lappeenrannan. 

Ukon  sanat  iskivät  sytyttävänä  kipinänä  sotamiesten 
mieliin.  Ukko  oli  oikeassa.  Majurintytär  oli  Viipurissa 
muuttunut  toiseksi  kuin  mitä  hän  ennen  oli  ollut.  Tai 
ehkä  hän  jo  Lappeenrannassa  ajoi  herrojen  asioita.  Venä- 
läinen linnanpäällikkö  oli  ehkä  palkannut  hänet  viettele- 
mään armeijaa.  Ja  kuka  tuo  komea  herra  oli,  jonka  kanssa 
hän  aikoi  paeta?  Hänelle  ehkä  annetaan  koko  Suomi  lah- 
joitusmaaksi, jos  hänen  onnistuu  houkutella  kansa  luopu- 
maan laillisesta  kuninkaastaan. 

—  Astukaa  alas,  neiti  Sprengtport!  huusi  Löfving, 
joka  kaukaa  huomasi  hänet.  Alas  toki,  en  vastaa  enää 
hengestänne. 

—  Ei  ole  tarviskaan,  vastasi  Maria,  sillä  nyt  on  sa- 
nottu se,  mikä  oli  sanottava,  se  mikä  ei  enää  voi  kuolla. 
Elävinä  siemeninä  liitelevät  sanani  ilmassa  etsien  sydämiä, 
joissa  voivat  itää.  Joka  kerta,  kun  niitä  tahdotaan  tukehut- 
taa,  tunkeutuvat  ne  valittaen  ihmisten  mieliin.  Kun  yrite- 
tään niitä  tappaa,  kätkeytyvät  ne  maahan  ja  juurtuvat 
siellä,  orastaen  kenenkään  aavistamatta  ja  pakottaen  ihmi- 
siä rakastamaan  niitä  samalla  rakkaudella  kuin  minäkin. 
Suomalaiset,  rakastakaamme  ja  hoitakaamme  omaamme! 
Suomi  on  meidän. 

—  Alas  kavaltaja!  huusi  Löfving  kaukaa. 

—  Hirteen  hänet!  vaativat  sotamiehet.  Hän  aikoo 
myydä  ja  kavaltaa  meidät.  Hänet  on  hirtettävä! — Ja  sa- 
massa juoksi  kaksi  miestä  tikapuille.  Vahti  tahtoi  estää 
heitä,  sillä  lahonnut  katto  saattoi  luhistua,  mutta  uhaten: 
tahdotko  pelastaa  hänet?  työnsivät  he  hänet  pois.  Marian 
luo  päästyänsä  tarttui  toinen  hänen  käsivarteensa,  mutta 
Maria  tempautui  irti  sanoen: 

—  Tiedän  tieni  ja  seuraan  vapaaehtoisesti,  mutta  an- 
takaa minun  käydä  yksin. 

Miehet  eivät  kuitenkaan  siitä  huolineet  ja  torjuivat 

väkivaltaisesti  hänen  yrityksensä  päästä  vapaaksi.  Silloin 
ilmaantui  Marttikin  katolle.  Mistä  hän  tuli,  sitä  ei  tietä- 
nyt kukaan  muu  kuin  Maria,  joka  oli  nähnyt  hänen  kii- 
peävän pitkin  lahon  päädyn  vieressä  kasvavaa  mäntyä. 

— ■  Pois!  huusi  hän.  Antakaa,  hänen  olla.  Antaa  hä- 
nen mennä. 

—  Vai  niin,  tiuskasi  eräs  sotamies,  tekö  autoitte  häntä 
pakenemaan!    Kavaltaja. 

Martti  veti  miekkansa  ja  iski  solvaajaa,  niin  että  tämä 
kellahti  maahan.  Toinen  näki  kumppaninsa  haavoitettuna 
ja  syöksyi  Marttia  vastaan,  mutta  tämä  pisti  ja  löi  hurjasti. 

—  Mielettömät!  huusi  Löfving,  rientäkää  kohta  alas, 
ihan  paikalla!  Muutoin  ammun  teidät  kaikki!  —  Ja  varo- 
tukseksi laukaisi  kapteeni  pyssynsä.  Luoti  lensi  ilmaan, 
mutta  palava  etupanos  putosi  murtuneen  olkikaton  kautta 
heiniin j' a  sytytti  ne.  Tuulenpuuska  lisäsi  tulta,  joka  leimusi 
katolla.  Silmänräpäyksessä  oli  kaikki  umpiliekissä.  Sota- 
mies riensi  tukehuttavan  savun  sisästä  tikapuille,  jotka  ha- 
josivat ja  syöksyi  alas.  Martti  koetti  tavoittaa  Mariaa, 
mutta  liekit  eroittivat  heidät.  Savu,  tuska  ja  kuolema  pi- 
mittivät Marian  silmiä,  hänen  vaatteensa  syttyivät.  Mart- 
tikin oli  tulen  vallassa,  mutta  hän  sieppasi  Marian  kaina- 
loonsa paetaksensa,  jos  mahdollista.  Tukehtumaisillaan 
kuiskasi  hän:  —   Sittenkin  lähdemme  yhdessä! 

Ympärillä  seisovat  odottivat  tuskissaan  heidän  ilmes- 
tymistään. Mutta  kun  tuuli  hetkeksi  ajoi  savun  syrjään, 
nähtiin  heidät  vielä  katolla. 

—  He  palavat!  he  hukkuvat!  huudettiin,  mutta  ku- 
kaan ei  ryhtynyt  heitä  pelastamaan.  Löfving  yksin  riensi 
paikalle.  Hänkin  yritti  tikapuille,  mutta  kun  ne  olivat 
särkyneet,  koetti  hän  kiivetä  pitkin  mäntyä,  jonka  latva 
jo  oli  tulessa. 

—  Älkää  menkö  sinne,  kapteeni,  huudettiin  hänelle. 
Menette  kuolemaan.  —  Mutta  Löfving  ei  siitä  välittänyt. 
Mänty  paloi  jo  rätisten,  savu  tupruili  Löfvingin  pään  yli,  ja 
kuumuus  oli  sietämätön,  mutta  mitään  tuntematta  kiipesi 
Löfving  ylöspäin. 

—  Tulkaa  pois,  kapteeni.  Jo  on  liian  myöhäistä. 
Kuolema  siellä  perii,  huudettiin  taas. 

—  Mies  on  hullu!  supisivat  sotamiehet.  Käykäämme 
häntä  pelastamaan! 

Miehet  riensivät  vetämään  kapteeniansa  pois.  Sa- 
massa romahti  katto  alas  ja  Löfving  putosi  kaikkien  kau- 
huksi pyörtyneenä  maahan.  Sieltä  kannettiin  hänet  Leenan 
luo,  joka  ei  ollut  hennonnut  seurata  Mariaa  eikä  aavistanut 
mitä  oli  tapahtunut. 

Ne  kaksi,  jotka  hukkuivat  liekkeihin,  eivät  enää  kärsi- 
neet, mutta  heidän  rovionsa  ympärillä  seisoivat  elossa  ole- 
vat valittaen.  Kukaan  ei  enää  muistanut  mitä  he  olivat 
rikkoneet,  itsekukin  ajatteli  omaa  syyllisyyttään  ja  siu- 
nasi heitä,  jotka  nyt  astuivat  sen  tuomioistuimen  eteen, 
jossa  inhimiUinen  oikeus  lakkaa.  Kalman  hiljaisuus  val- 
litsi, ja  kauhusta  kalpeana  poistui  väki  paikalta.  Silloin 
kajahti  torventoitotus  ilman  halki  ja  sai  poislähtevät  py- 
sähtymään, ja  samassa  näkyi  kaksi  ratsastavaa  sanan- 
saattajaa. He  toivat  käskyn  kreivi  Levvenhauptilta,  että 
Löfvingin  piti  väkineen  viipymättä  palata  Ruotsin  armei- 
jaan Säkkijärvelle. 


II  Luku. 

UUSI  PÄÄLLIKKÖ. 

Kun  kreivi  Levvenhaupt  Tukholmassa  määrättiin 
vastaisen  sodan  ylipäälliköksi,  tahtoi  hän  viipymättä 
lähteä  Suomeen,  mutta  kun  hänen  valtiopäivillä  istuvat 
ystävänsä  halusivat  pidättää  häntä,  kunnes  kaikki  asiat 
olivat  ratkaistut  ja  sodanjulistus  allekirjoitettu,  päätti 
hän  jäädä.  Vasta  Elokuun  23  p:nä,  samana  päivänä,  ']o\- 
loin  Wrangel  ponnisteli  epätasaisessa  taistelussa,  purjehti 
Levvenhaupt  Tuklxolmasta.     Kaartin  ja  muiden  rykment- 

tien  piti  myös  lähteä,  mutta  upseerit  tekivät  tenää,  ja 
monet  pyysivät  virkaeroa,  niin  että  lähtö  tapahtui  vasta 
27  päivänä.  Levvenhaupt  väkineen  astui  maihin  Haminassa, 
ja  millä  toiveilla  Ruotsissa  odotetiin  hänen  sotaisia  uro- 
töitänsä, pääsi  ilmoille  muun  muassa  seuraavissa  säkeissä: 

Taashan  taivaan  aurinkoinen 
Säteitänsä  lähettää, 
Ja  se  Svean  vielä  pukee 
Purppuransa  loistohon. 

Sulle  kunnia  valmistelee 
maineen,  jok'  ei  unohdu, 
Urotöitäs  mainioita 
Jälkimaailma  ylistää. 


Kun  ruotsalaiset  sotajoukot  saapuivat  Haminaan,  oli 
kurjuus  Suomessa  yhä  lisääntynyt.  Kaikkialla  oli  tuntuva 
puute  ruokavaroista,  hevosista  ja  rehuista,  ja  ihmiset  olivat 
Lappeenrannan  onnettomuuden  tähden  epätoivossa.  Tieto 
tästä  tappiosta  oli  saattanut  mielet  niin  kovaan  kuohuun, 
että  kerrottiiin  ihmisiä  äkkiä  kuolleen  surusanoman  kuul- 
lessaan, ja  itsekukin  luuli,  että  isonvihan  kauhut  ovat 
taas  uudistumassa.  Siinä  syy,  miksi  asukkaat  niin 
vastenmielisesti  näkivät  yhä  uusia  sotajoukkoja  tule- 
van, niin  että  täkäläiset  ruotsalaisetkin  ottivat  vastaan 
tulokkaita  haukkumasanoilla  ja  katkerasti  soimaten  ku- 
ningasta ja  säätyjä.  Moni  suorastaan  sanoi  mieluummin 
tahtovansa  olla  Venäjän  kuin  Ruotsin  alamaisena.  Kun 
saapui  tieto  uusien  sotajoukkojen  tulosta,  pakenivat 
talonpojat  hevosineen  metsiin,  pelastaaksensa  erämaihin 
sen  vähän,  mikä  heillä  vielä  oli  tallella,  ja  oltiinpa  itse 
maaherroissakin  huomaavinaan  kylmäkiskoisuutta.  Suo- 
malaiset sotamiehet  napisivat  ääneen,  kun  heitä  hellittä- 
mättä    rasitettiin    linnoitustöissä    Haminan    ulkopuolella, 

14.   T:i  —  18 

sillä  eihän  ihmisvoima  saanut  näitä  valleja  kestäviksi. 
Se  löysä  hieta,  jota  niihin  lakkaamatta  kasattiin,  vieri 
taas  alas,  ja  tämä  toivoton  työ  sai  vihdoin  sotamiehet 
täydelliseen    raivoon. 

Syyssateet  valuivat  alas  virtoina,  ja  ilma  kävi  päivä 
päivältä  viileämmäksi,  mutta  asumusten  hankkimista 
ei  oltu  ajateltukaan.  Armeijan  täytyi  sentähden  turvau- 
tua maakuoppiin,  joiden  kosteudessa  vaatteet  homehtui- 
vat niitä  käyttäessäkin.  Ruokatavarain  puute  ja  hävittävä 
ruttotauti  kävivät  päivä  päivältä  uhkaavammiksi,  miehiä 
kuoli  tuhansittain,  ja  vaikka  kaivettiin  i,ooo  kyynärää 
pitkiä,  6  kyynärää  leveitä  ja  4  kyynärää  syviä  hautoja, 
eivät  nekään  riittäneet.  Haudat  olivat  sittenkin  liian  täynnä, 
ja  henkiin  jääneet  näkivät  niistä  milloin  käden,  milloin 
jalan  pistäyvän  ilmoille. 

Kaikki  tämä  teki  elämän  Hattujen  iloisille  veikoiUe 
aivan  toiseksi  kuin  he  sitä  olivat  kuvitelleet,  ja  pian 
rupesivat  vilkasverisimmätkin  huomaamaan  aseman  kol- 
koksi. Talvi  teki  tuloa  jo  marraskuussa.  Armeijan  muonat 
olivat  jääneet  Turkuun,  Helsinkiin  ja  Porvooseen,  mutta  niitä 
ei  voitu  enää  kuljettaa  meritse,  eikä  maata  myöten  kuljet- 
tamista varten  ollut  hevosia.  Levvenhaupt  ei  luullut  voi- 
vansa ruveta  hyökkäykseen,  ja  kun  ei  käynyt  edes  pitä- 
minen joukkoja  koossa,  päätti  hän  sijoittaa  ne  talvima- 
joihin,  niinkuin  venäläiset  olivat  tehneet.  Likeisimmät  ryk- 
mentit saivat  palata  ruotuihinsa,  ja  toisia  hajoitettiin  pitkin 
Uuttamaata,  Hämettä  ja  Turun  lääniä  aina  sen  mukaan, 
kuinka   muonavaroja  oli  saatavissa. 

Mutta  se  lepo  ei  tullut  pitkäaikaiseksi.  Hajoitetusta 
armeijasta  kutsuttiin  äkkiä  kokoon  7,000  miestä,  ja  marras- 
kuun 19  p:nä  marssi  Levvenhaupt  Venäjän  rajaa  kohti. 
Ruotsalaisen  armeijan  kunnian  sanottiin  vaativan,  että 
sen  ennen  talvimajoihin  menoansa  ensin  piti  käydä  vihol- 
lista vastaan  ja  siten  näyttää  valheeksi  niiden  ulkomaa- 
laisten kirjeenvaihtajien  kuvaukset,  jotka  useinkin  Venä- 
jän palkkaamina  väittivät  Ruotsia  kykenemättömäksi 
suoriutumaan  tästä  sodasta. 

Niiden  joukossa,  joihin  raivoava  rutto  oli  tarttunut, 
olivat  myös  Hubert  ja  Segebaden.  Siitä  syystä  ei  kumpi- 
kaan päässyt  Levvenhauptin  muassa  hänen  ensimäiselle 
sotaretkelieen.  Se  oli  surun  aiheena  sairaille  että  heidän 
ystävilleen.  Nyt  olivat  nuoret  sankarit  kuitenkin  jo 
toipumaan  päin.  Segebaden  jo  liikkui  ulkonakin,  ja  Hu- 
bert oli  aikeissa  yiittää  samaa  hänkin,  mutta  kun  ehkä 
oli  parasta  olla  hätäilemättä  kylmänä  vuodenaikana, 
kokoontuivat  kaupunkiin  jääneet  ystävät  hänen  asun- 
toonsa viihdyttämään  hänen  maltittomuuttansa  ja  mah- 
dollisuuden mukaan  haihduttamaan  painostavaa  ikävyyttä. 

Nyt  kuten  ainakin  kohdistui  useimpien  keskustelu 
suurpoliittisiin  kysymyksiin.  Ylipäällikkö  oli  niitten  kes- 
kustana, eikä  Segebaden  väsynyt  ylistämään  tämän  ihail- 
tavan miehen  ansioita: 

—  Missä  tavataan  mies,  jota  selvän  käsityksen,  jalon 
ajatustavan,  hyvyyden,  rehellisyyden,  itsensäkieltämisen, 
urheuden  ja  isänmaanrakkauden  puolesta  kävisi  vertaa- 
minen Levvenhauptiinf  Ajatelkaapa  vain  sitäkin,  että  hän, 
vaikka  itse  on  aatelismies,  1734  vuoden  valtiopäivillä  pu- 
hui aatelin  ylellisistä  vaatimuksista  ja  koetti  supistaa 
niitä  yleisen  hyvän  eduksi.  Minä  en  olisi  mahdollinen  sem- 
moiseen suureen  ja  ylevään  itsenikieltämykseen. 

Toverit  yhtyivät  Segebadenin  .kanssa  ihailemaan  ja- 
loa ylipäällikköä,  ja  itsekukin  riensi  kertomaan  jotakin 
niistä  ansioista,  joista  tätä  suurta  miestä  tähän  aikaan 
kaikkialla  ylistettiin.  Niinpä  tiesi  yksi,  että  Lewenhaupt 
joillakin  edellisillä  valtiopäivillä  oli  esiintynyt  vapaan  val- 
tiolaitoksen  ja  yksinvallan  rajoittamisen  hartaana  puolus- 
tajana. Toinen  muisti,  että  säädyt  1734  vuoden  valtiopäi- 
vien jälkeen  tahtoivat  saada  hänet  ylennetyksi  kenraali- 
luutnantiksi, mutta  että  hän  oli  kieltäytynyt,  koska  ei 
tahtonut  sivuuttaa  vanhempia  kumppaneita.  Vieläkin 
yksi  kertoi,  että  hänelle  samaan  aikaan  oli  tarjottu  15,000 
hopeataalaria  pöytärahoiksi,  mutta  että  hän  itse  ne  vähensi 
i2,ooo:een.  Nuorten  ihailu  oli  niin  yksimielinen  ja  vilpitön, 
ettei  yksikään  ääni  kuulunut  tätä  yleistä  kiitosta  vastus- 

tavan;  nyt  ja  kuten  ainakin  myönnettiin,  että  Lewenhaupt 
selvemmin  kuin  yksikään  muu  Ruotsin  suurmiehistä  oli 
luotu  johtamaan  sotaa  Venäjää  vastaan. 

Siten  oli  päästy  päivän  polttavimman  kysymyksen 
alalle,  ja  Segebaden  johti  keskustelua  nytkin  asiantuntijana, 
joka  ihmeellisesti  oli  tutustunut  ei  ainoastaan  yleiseen 
asemaan,  vaan  vieläpä  kaikkiin  yksityiskohtiin,  joista 
muilla  ei  ollut  aavistustakaan.  Hän  esitti  suurella  varmuu- 
della syyt  Levvenhauptin  äkkipikaiseen  lähtöön  Venäjän 
rajalle  ja  antoi  sen  suuntaisia  viittauksia,  että  arvoitus  oli 
helposti  niiden  ratkaistavissa,  jotka  tunsivat  asianhaarat 
perinpohjin.  Hän  oli  paremmin  kuin  koskaan  selvillä  siitä, 
että  tekeillä  oleva  sotaretki  paremmin  kuin  mitkään  entiset 
urotyöt  valaisisi  ja  todistaisi  ylipäälhkön  erinomaista 
neroa. 

Sellaisilla  puolihämärillä  viittauksilla  sai  kaikkitie- 
tävä nuorukainen  yleisen  uteliaisuuden  herätetyksi.  Ne, 
jotka  olivat  seisoneet  loitommalla,  lähestyivät,  ne  jotka 
olivat  pelanneet,  heittivät  kortit  ja  noppaset  sikseen,  voi- 
daksensa   häiritsemättä   kuunnella   puhetta. 

Segebadenin  sydän  paisui  ilosta  ja  ylpeydestä,  ei  niin 
paljon  siitä,  että  hän  tiesi  enemmän  kuin  muut,  vaan  sen- 
tähden,  että  hän  nyt  sai  esittää  ihanteensa,  kreivi  Levvcn- 
hauptin  koko  loistossaan  ja  suuruudessaan. 

—  Tiedättehän,  alkoi  hän  taas,  että  aina  tsaari  Pie- 
tarin kuolemasta  saakka  ja  sitäkin  ennen  ovat  valtaistui- 
men perimis-asiat  olleet  aina  niin  ja  näin.  Ensiksi  kävi 
suuriruhtinas  Aleksein  pahasti,  niin  ettei  hänestä  ollut 
kysymystäkään,  jotapaitsi  hän  kuolikin.  Tsaarin  jälke- 
läiseksi tuli  hänen  puolisonsa  Katarina  I,  mutta  hänkin 
kuoli  hallittuansa  pari  vuotta,  ja  hänen  jälkeensä  nousi 
valtaistuimelle  hänen  poikansa  poika  Pietari  Aleksejevitsh, 
mutta  sitten  kuoli  hänkin.  Sitten  seurasi  järjestyksessä 
tsaarin  veljenpojat  sukulaisineen,  ja  monien  kohtaloiden 
jälkeen  julistettiin  Venäjän  keisariksi  pieni  Iivana,  joka 
vielä  makasi  kehdossa. 


277 

No  niin,  mutta  mitä  se  tähän  kuuluu?  Tuohan  kyllä 
tiedettiin. 

—  Älkää  hätäilkö!  pyysi  Segebaden  rauhoittaen.  Te 
tiedätte  että  Iivana  tuli  keisariksi  ja  että  hänen  äitinsä 
Anna  johtaa  hallitusta  hänen  puolestaan.  Tiedätte  myös- 
kin, että  asiasta  syntyi  rettelöitä,  mutta  minä  yksin  tiedän, 
että  kaikkialla  vallitsee  tyytymättömyys.  Kaikki  järkevät 
ihmiset  Pietarissa  ovat  sitä  mieltä,  etteivät  he  tahdo  olla 
saksalaisen  Anton  Ulrik  Braunschweigiläisen  puolison  ei- 
vätkä hänen  pienen  poikansa  hallittavina,  semminkin  kun 
tämä  on  vain  tsaari  Pietarin  veljentyttären  tyttärenpoika. 

Segebaden  vaikeni  ja  katseli  kysyväisenä  ympäril- 
lensä. Kaikki  myönsivät,  että  tyytymättömyys  oli  käsi- 
tettävissä, mutta  koska  tsaari  Pietarin  poika  ja  pojan- 
poika olivat  haudassa  eikä  likempää  perillistä  ollut,  niin 
täytyi  kai  käydä  niinkuin  käynyt  on. 

—  Eipä!  huudahti  Segebaden  virkeästi.  Juuri  sen- 
tähden,  ettei  sillä  tavoin  saa  käydä,  on  Lewenhaupt  nyt 
matkalla  Pietariin. 

—  Sentähden?!  Minkätähden?!  Kuinka?!  — ■  kuului 
joka  taholta. 

Segebaden  kasvoi  yhä  mahtavammaksi  jatkaessaan:  — 
Tsaari  Pietarin  puoliso  peri  miehensä  kruunun,  ja  saattaa- 
han hänen  tyttärensä  Elisabet  samoin  periä  sen  äitinsä 
jälkeen. 

—  Tottakai!     Tietysti! 

—  No  niin,  siten  ajattelevatkin  järkevät  Pietarissa, 
mutta  valta  ei  ole  niiden  käsissä.  Sentähden  tahtoo  Lewen- 
haupt  ajaa  heidän  asiaansa  ja  auttaa  suuriruhtinatarta 
hänen  isänsä  valtaistuimelle. 

—  Vai  niin!  Vai  sentähden.  —  Nythän  oli  saatu 
langan  päästä  kiini,  eikä  yrityksestä  ollut  sanottavana 
muuta  kuin  hyvää,  sillä  voisihan  -  se  tuottaa  onnea  sille, 
joka  siihen  oli  ryhtynyt. 

Hubert  vain  ei  riemuinnut.  —  Eiköhän  olisi  ollut  pa- 
.  rempi,   arveli  hän,   että  pietarilaiset  olisivat  saaneet    itse 

suorittaa  asiansa,  kuin  että  armeiia  pantiin  alttiiksi  talvi- 
retken   aavistamattomille  seurauksille. 

Mutta  Segebadenista  olivat  juuri  nuo  monet  mahdolli- 
suudet loistokohtana  ylipäällikön  suunnitelmassa. 

—  Luuletteko  te,  kysyi  hän  reippaana  ja  iloisena,  että 
mies  semmoinen  kuin  Levvenhaupt  tekee  mitään  hullua 
tahi  astuu  semmoisen  askeleen  turhanpäiten?  Se,  mitä  hän 
jo  on  saavuttanut,  on  siksi  suurta,  ettei  häntä  koskaan 
voida  kylliksi  palkita. 

—  Mutta,  rohkeni  Hubert  inttää,  kuka  takaa,  että  hän 
sillä  tekee  palveluksen   Ruotsille? 

—  Sen  takaan  minä,  sillä  tiedän,  mitä  hän  jo  on  saa- 
nut aikaan.  Tuskin  siitä  vielä  saa  kuiskatakaan,  mutta 
minä  sanon  sen  kuitenkin  teille:  Suuriruhtinatar  Flisabet  on 
otettu  vangiksi,  ja  nyt  ehdottaa  Lewenhaupt,  että  Elisa- 
bet hänen  avullaan  ottaa  Venäjän  valtakunnan  haltuunsa. 

—  Sepä!    Vai  niin! 

—  Mutta  korvaukseksi  vaatii  hän,  että  Venäjä  luo- 
vuttaa Ruotsille  kaikki,  mitä  tsaari  Pietari  on  meiltä  riis- 
tänyt. 

Nyt  nuoret  eivät  enää  voineet  hillitä  tunteitaan.  Hur- 
mauksen  vallassa  puhkesi  heidän  onnellisista  sydämistään 
raikas  eläköön  ylipäällikölle  ja  hänen  suunnattomalle 
urotyöllensä. 

Hubert  oli  samoinkuin  muutkin  iloisen  hämmästyksen 
vallassa,  mutta  vähitellen  syntyi  hänessä  taas  arveluita, 
ja  hieman  epävarmana  esitti  hän  aran  kysymyksen:  lie- 
neekö varmaa,  että  suuriruhtinatar  suostuu  siihen. 

Segebadenista  oli  suorastaan  naurettavaa,  että  sitä 
epäiltiinkään.  Kukahan  ikinä  lienee  ollut  kahden  vaiheilla, 
kun  on  ollut  valittavana  vankeus  vieraassa  maassa  tai 
isäin  valtaistuin? 

Hubert  myönsi  kyUä  tämän  oikeaksi,  mutta  kuka 
takaa,  etteivät  mahtavat  Pietarissa  riennä  vapauttamaan 
ruhtinatarta  ansaitaksensa  itse  palkinnon?  Sitäpaitsi  on- 
han pieni  Iivana  — 

Pitemmälle  hän  ei  joutunut,  sillä  oven  aukaisi  iäkäs 
sotavanhus,  joka  verkalleen  ja  juhlallisesti  astui  huoneeseen 
ja  ilmoitti  alakuloisena,  että  Ruotsista  oli  saapunut  tieto, 
joka  kertoi  kuningatar  Ulrika  Eleonoran  kuolleen.  Sitä- 
paitsi oli  Venäjän  puolelta  kuultu,  että  kreivi  Levvenhaupt 
oli  saapunut  Säkkij arvelle,  mutta  että  hän  kohta  oli  peräy- 
tynyt palatakseen  kotiin.  Sekä  hän  itse  että  osa  armei- 
jaa oli  jo  tänä  iltana  tuleva  Haminaan. 

Nämä  odottamattomat  uutiset  syrjäyttivät  kaikki  muut 
puhelut,  ja  mielissä  vaihtelivat  suru  ja  ilo.  Mutta  olihan 
kuningatar  vanha,  hänellä  ei  ollut  lapsia,  ja  vaikka  kysy- 
mys valtaistuimen  perimisestä  oli  Ruotsissa  polttava,  oli 
se  täällä  oleville  vielä  kaukaisuudessa  häämöittävä.  Toista 
oli  Levvenhauptin.  Hänen  suurtyönsä  oli  suoritettu,  ja 
uusi  aika  oli  hänen  kauttansa  koittava.  Nythän  täytyi 
olla  mukana,  ja  kaikki  syöksyivät  ulos.  Hubertkin,  vaikka 
hän  vielä  oli  heikko  sairautensa  jälkeen,  riensi  toverien 
perässä. 

Oli  viikko  ennen  joulua.  Talvi  oli  paraillaan,  ja  Ha- 
minan vartiaväki  kulki  tavattoman  reippaan  näköisenä 
hengittämässä  raitista  ilmaa.  Painostava  elämä  Suomessa 
oli  niin  räikeänä  vastakohtana  sille  iloiselle  ajalle,  jolloin 
ritarihuoneessa,  kahviloissa  ja  Tukholman  hauskoissa  seu- 
rapiireissä äänestettiin  sotaa,  että  monikaan  ei  luullut 
enää  voivansa  sitä  kestää.  Mutta  nyt  olivat  surut  poistu- 
neet, sillä  matkustavilta  talonpojilta  oli  kuultu,  että 
Lewenhaupt  oli  kotimatkalla,  muassaan  niin  runsas  saalis, 
ettei  mistään  saatu  tarpeeksi  hevosia  sen  kuljettamiseen. 
Lukemattomia  vankeja  oli  saatu,  ja  niiden  joukossa  komea 
nainen.  Talonpojat  olivat  itse  nähneet,  että  hän  itki  ja 
koetti  peittää  kasvojaan.  Ihmeitä  saadaan  kuulla  ennen 
iltaa,  ja  nyt  piti  näytettämän  loistavin  vastaanotoin, 
että  ymmärrettiin  pitää  päällikön  onnistunutta  sotaretkeä 
oikeassa  arvossa  ja  että  haluttiin  seurata  häntä  vastai- 
sissa loistavissa   voitoissa. 

Segebaden  suuntasi  ystäviensä  etupäässä  kulkunsa 
kaupungin  portille.     Sinne  oli  jo  kokoontunut  väkeä,  ja 


28.0 

ihmiset  silmäilivät  toinen  toisiaan  toivorikkain  katsein, 
yhä  useampien  rientäessä  paikalle  kirjavana  joukkona. 
Heidän  edessään  aukeni  kinosten  välillä  Viipuriin  vievä 
tie,  ja  kummallakin  puolella  seisoi  havumetsä  tuoreena 
aamun  valossa.  Puiden  viheriä  erottui  somasti  valkoisesta 
lumesta,  ja  suurina  punaisina  terttuina  pihlajissa  riippuvat 
marjat,  jotka  kimalsivat  kelmeässä  auringonvalossa,  lisä- 
sivät luonnon  kauneutta.  Tämän  nähdessään  syntyi  nuo- 
rissa sankareissa  ajatus  käyttää  näitä  luonnon  tarjoomia 
koreuksia  juhlalliseksi  tervehdykseksi  voitonsaajalle. 

Segebadenin  kehoituksesta  kokoontui  tuo  iloinen  joukko 
tien  varrella  olevaan  linnansarveen.  Neuvoteltiin,  ja  pian 
oli  päätöskin  tehty.  Tien  yli  kohosi  äkkiä  komea  kuusista 
ja  männyistä  rakennettu  kunniaportti.  Yhteen  taivutetut 
puun  latvat  muodostivat  mahtavan  kaaren,  jonka  sivusta 
ja  huipusta  riippuvat  pihlajanmarjat  lisäsivät  laitoksen 
juhlallisuutta.    Ylimpänä  liehui  sinikeltainen  lippu. 

Tämä  komea  tervehdyslaitos  antoi  uutta  vauhtia 
voittohuhuille,  ja  pian  tiesi  jokainen  jotakin  Lewenhauptin 
menestyksestä.  Moni  kaupungin  asukas  oli  itse  puhutellut 
matkustavia  talonpoikia,  toiset  olivat  kuulleet  heidän 
uutisiansa  niiltä,  jotka  olivat  heitä  puhutelleet,  ja  vieläkin 
toiset  olivat  jo  aavistaneet  tahi  ennakolta  kertoneet  kai- 
kesta aivan  niinkuin  nyt  oli  käynyt,  ja  kaikki  pitivät 
tuota  suurta  voittoa  aivan  luonnollisena  asiana.  Levven- 
hauptin  neron  takia  ei  voinut  toisin  käydäkään,  semminkin 
kun  Sprengtport  ja  Löfving  olivat  muassa.  Knmpikin 
oli  jo  yksistään  urotöiden  ja  voiton  takeena. 

Talonpojat,  jotka  olivat  tuoneet  nuo  suuret  uutiset, 
olivat  tulleet  Haminaan  saadaksensa  maksua  armeijalle 
suoritetuista  kyydeistä  ja  hevosista,  joita  heiltä  oli  otettu. 
Heiltä  nyt  nuoret  upseerit  koettivat  tiedustella  kaikkea 
mahdollisimman  tarkasti,  mutta  valitettavasti  täytyi  kes- 
kustella tulkin  avulla,  sillä  ei  yksikään  heistä  ymmär- 
tänyt suomea.  Tulkin  kertomuksen  mukaan  eivät  talon- 
pojat itse  olleet  nähneet  paljoakaan  sotaa,  mutta  sitä 
enemmän  he  olivat  kuulleet  muilta,  ja  suurimmaksi  osaksi 

sopi  kaikki  yhteen  niiden  tuumien  ja  toiveiden  kanssa, 
joita  Levvenh au ptilla  oli  ollut  matkaan  lähtiessään.  Enimmin 
puhuttiin  salaperäisin  sanoin  siitä,  mikä  koski  suuriruhti- 
natar Elisabetia.  Tiedettiin  varmasti,  että  hän  tähän 
aikaan  aikoi  lähteä  Venäjän  Karjalaan  metsästämään,  ja 
silloin  täytyi  pitää  varansa.  Kuiskattiin  myös,  että  Sprengt- 
port  ratsumiehineen  oli  saanut  tehtäväkseen  asettua  väi- 
jyksiin  ja  ryöstää  tuon  korkean  naisen,  mutta  oliko  se  on- 
nistunut? Tietysti,  sillä  olivathan  talonpojat  itse  nähneet 
vangitun  naisen,  joka  peitti  kasvonsa  ja  kääntyi  pois. 
Minkävuoksi  hän  olisi  niin  tehnyt,  ellei  hän  olisi  ollut  hä- 
peissään ja  surrut  menetettyä  kruunuansa.  Mitä  enemmän 
Segebaden  mietti  tämän  sankariteon  seurauksia,  sitä 
rajummin  sykki  hänen  sydämensä. 

—  Mikä  käänne  tästä  tuleekaan  koko  sodalle!  huu- 
dahti hän.  Suuriruhtinattaren  vankeus  on  meille  rajat- 
toman menestyksen  takeena!  Nyt  on  meidän  vuoro  laatia 
lakia  Venäjälle,  jopa  koko  Euroopalle. 

—  En  voi  ajatella  semmoista  onnea,  vastasi  Hubert 
miettiväisenä.  Elisabet-ruhtinatarko  täällä?  Vangittuna 
noin  vain.     En  hevillä  sitä  pidä  mahdollisena. 

—  Miksi  et?  kysyi  Segebaden  tulisesti  innostuneena. 
Oltiin  metsästämässä,  seurue  hajaantui,  ruhtinatar  pyrkii 
eteenpäin,  jää  yksin  —  ajatelkaa  erämaahan  —  ja  silloin 
syöksyvät  meikäläiset  väijyksistä.  Sprengtport  tuntee 
seudut,  ja  Levvenhauptin  nero  johtaa  heitä.  Minä  pidän 
asiaa  varsin  luonnollisena. 

Ympärillä  seisovat  kääntyivät  Segebadenin  puoleen. 
Hänen  rohkea  otaksumansa  herätti  yleistä  hämmästystä 
ja  ihailua.    Vihdoin  rohkeni  kuitenkin  Hubert  inttää: 

—  Mielestäni  olisi  ollut  parempi,  jos  he  olisivat  saa- 
neet  Iivanan   äidin,   Annan,    käsiinsä. 

—  Ei  ikinä!  huudahti  Segebaden.  Hänestä  ei  huoli 
kukaan  Venäjällä.  Annan  puoliso  oli  muukalainen,  ja  hänen 
ystävänsä  ovat  muukalaisia,  jotka  ovat  syrjäyttäneet 
oman  maan  miehiä.  Kansa  sitävastoin  rakastaa  Elisabetia, 
ja  jos  autamme  häntä  valtaistuimelle,  antaa  hän  meille 
kaikki  mitä  vaadimme. 

—  Ei  hän  ainakaan  anna  kaikkea  mitä  sinä  vaadit, 
nauroi    Hubert,    luoden    pilkallisen   katseen  Segebadeniin. 

—  Silloin  otamme  väkisin!  Joko  peruuttaa  ruhtinatar 
kaikki,  mitä  tsaari  Pietari  on  anastanut,  tahi  menettää 
hän  Venäjän  kruunun.    Sen  verran  toki  ymmärrät. 

—  Olkoon  onneksi,  toivon  että  pyydät  minua  met- 
«lästämään  Salmiin,  hymyili  Hubert  ivallisesti. 

—  En  unohda  ketään,  joka  ansaitsee  ystävyyttäni 
ja  on  Levvenhauptin  miehiä,  mutta  sinua  kiellän  tappa- 
masta kärpästäkään  maillani. 

—  Mutta  Reif  on  Salmin  herra,  ja  hän  on  pyytänyt 
minua  metsästykselle. 

—  Te  ette  kumpikaan  tule  sinne!  karjasi  Segebaden. 

—  Kah!  kah!  huusi  tiellä  seisova  kansa.  —  Kah!kah! 
kaikui  yhä  loitommalta.  Ja  totta  tosiaan,  tuo  kiihkeästi 
odotettu  sankari  oli  tulossa. 

Segebaden  juoksi  pikaisesti  takaisin  kunniaportin 
kautta  ylös  läheiselle  vallinsarvelle,  ja  toverit  seurasivat 
häntä,  sillä  sieltä  sopi  nähdä  kauemmaksi  tielle  päin.  Siellä 
näkyi  ensin  muutamia  ratsumiehiä,  sitten  airuc,  sitten 
seurueen  herrat  ja  heidän  edessänsä  Lewenhaupt,  pää  pai- 
nuneena syvälle  turkinkaulukseen,  arvattavasti  pakkasen 
tähden.  Näiden  jälissä  kulki  jalkaväen  osasto,  mutta  var- 
sinainen armeija  näkyi  myöhästyneen,  sillä  nyt  tuli  heinä- 
kuorma, josta  pisti  ulos  huiveihin  kääritty  naisen  pää. 
Kuorman  takana  häämöitti  jotakin,  josta  ei  voitu  saada 
selkoa. 

—  Näetkö  tuota  naista?  huudahti  Segebaden  tarkas- 
taen heinäkuormaa.  —  Mitkä  silmät!  Se  on  hän!  —  Elä- 
köön voittaja!     Elököön  Levvenhaupt! 

—  Eläköön  voittaja!  kaikui  miehestä  mieheen. 
Kaikki    nuoret   Hatut   olivat   samoinkuin    Segebaden 

nähneet  tuon  heinistä  esiinpistävän  pään.  Kuka  tämä 
nainen  oli?  Oliko  se  hän?  Lieneekö  mahdollista?!  Oi 
Jumala! 

Levvenhaupt  ratsasti  juhlallisesti  kunniaportin  kautta, 
mutta^  sitten  hän  kääntyi  tieltä  ja  pysähtyi  vallinsarven 

alle,  josta  nuo  voiton  hurmaamat  nuorukaiset  katselivat 
häntä.  Ylhäiset  ja  alhaiset  riensivät  tervehtimään  suurta 
miestä,  mutta  hänen  ylhäisyytensä  viittasi  torjuvasti  heille 
kaikille.    Nähtiin,  että  hän  tahtoi  olla  yksin. 

Heinäkuorma  yhä  läheni,  ja  nainen,  joka  oli  ollut 
siihen  peitettynä,  nousi  katselemaan  ympärillensä.  Hän 
näkyi  tuntevan  seudun. 

—  No  ilmeinen  ihme!  huusi  rehevä  porvarinvaimo 
harmaalle  äidillensä.  —  Tuohan  on  Löfvingin  Leena. 
Kuinka  saattoivat  herrat  sanoa  häntä  Venäjän  keisarin- 
naksi!    Ehk'eivät  olekaan  saaneet  häntä  käsiinsä. 

—  Ei  sitä  niinkään  hevin  oteta,  vastasi  muija.  Hel- 
pommin löytää  pienokainen  rikan  maasta  kuin  suuret 
sieppaavat  tähden  taivaasta. 

Nuoret  upseerit  seisoivat  hämmästyksen  herpaan- 
nuttamina.  He  tunsivat  itsensä  kokonaan  pettyneiksi. 
Mikä  kurjuus,   kun  yhdellä  iskulla  menettää  kaikki. 

—  Tuoko  se  on  sinun  keisarinnasi?  kysyi  Hubert 
ivaten. 

—  Suu  kiinni!  ärjäsi  Seeebaden  ja  kääntyi  pois.  Sa- 
nanvaihto lakkasi  siihen,  sillä  nyt  näkyi  pitkä  jono  työ- 
rekiä,  joita  vetivät  härät,  sarvissa  liehuvat  töyhdöt.  Jokai- 
sessa reessä  oli  komeita,  lujasti  raudoitettuja  ja  suurilla 
lukoilla  varustettuja  arkkuja.  Tämän  loistavan  osaston 
perässä  kulki  ratsastava  vartioväki,  ja  ensimäisellä  arkulla 
istui  komeapukuinen  ajaja. 

—  Pois  tieltä!  huusi  hän  töHistelevälle  väelle,  joka 
tungeksi  eteenpäin.  Tehkää  tilaa!  Tämä  on  parempaa  kuin 
veriset  liput.  Tässä  on  hopeata  ja  kultaa,  hyviä  päiviä 
ja   suuria   palkinnolta   niille,    jotka   sellaisia   ansaitsevat. " 

—  Mitä  tuo  on?  kysyi  väki  hämmästyneenä  ja  ihme- 
tellen. —  Mitä    tuo  on? 

—  Hopeata  ja  kultaa,  sanon  minä.  Koko  Venäjän 
aarreaitta!  Tehkää  tilaa!  Näin  sanottuaan  läimähytti 
hän  pitkällä  piiskallaan  hitaita  härkiä  ja  ajoi  juhlallisesti 
kaupunkiin  kunniaportin  kautta. 

Lewenhauptin  ystävät,  jotka  jo  olivat  vähällä  nolostua, 
hengittivät  taas  vapaasti  ja  juoksivat  esille  juhlallisesti 
tervehtimään  voittajaa.  Mikä  voima  olikaan  näissä  aar- 
teissa! Hänen  ylhäisyytensä  itsekin  tunsi  samaa,  ja  nyt 
hän  teki  lopun  siitä  pitkästä  vaitiolosta,  jolla  hän  oli  ympä- 
rillä seisovia  ihmetyttänyt. 

—  Hyvää  päivää,  herrat,  sanoi  hän  ja  ratsasti  esille 
syrjäisestä  paikastaan.  Minä  näen,  että  te  tahdotte  kun- 
nioittaa palaamistani,  ja  minä  kiitän  teitä.  Voittomme 
ei  tullut  suureksi,  mutta  se  tuli  kallisarvoiseksi.  Ratkai- 
sevasta taistelustakaan  ei  tällä  kertaa  tullut  mitään,  mutta 
se  on  tuleva,  herrani,  se  tulee.  Te  näette  nuo  jykevät  ar- 
kut  tiellä. 

—  Näemme!  huusi  eräs  nuori  intoilija.  Teidän  ar- 
monne on  palannut  Venäjän  aarteet  muassaan. 

—  Luulitteko  siis,  että  lähdin  lapsenleikkiin?  kysyi 
sodanjohtaja  ylpeästi.  Arkut  ovat  asetettavat  pääkort- 
teeriin  ja  varmaan  talteen.  Niiden  kanssa  ei  saa  kevyt- 
mielisesti menetellä. 

—  Kuulkaa,  kuulkaa!  huusivat  nuoret.  Suunnattomia 
rikkauksia  niissä  lienee. 

—  Tiesinhän  sen!  vakuutti  eräs  nuorukainen.  Hän 
on  meidän  miehemme!    Entä  suuriruhtinatar? 

—  Teidän  ylhäisyytenne,  kysäsi  Segebaden,  missä 
hän  on? 

Levvenhaupt  yskäsi.  —  Hän  tulee  toisella  kertaa  — 
yhtaikaa  sen  suuren  voiton  kanssa.  —  Hän  käänsi  hevo- 
sensa, ratsasti  tielle  ja  poikkesi  kaupunkiin  päin.  —  Hyvästi, 
herrani,  tapaamme  toisemme  vasta,  sanoi  hän  lyhyesti 
ja  jyrkästi,  rientäen  pois. 

Segebaden  riensi  jäljessä,  juoksi  minkä  voi  ja  onnistui 
vihdoin  saavuttamaan  hänen  ylhäisyytensä.  Lewenhaupt 
huomasi  hänet  ja  kiristi  ohjaksia.  —  Tahdotko  mitään? 
kysyi  hän. 

—  Tahdon,  huohotti  Segebaden.  Mihin  jätitte  suuri- 
ruhtinatar  Elisabetin? 

—  Hän  istuu  Venäjän  valtaistuimella.  Myöhästyin. 
Hän  ei  ansainnut  ystävyyttämme.  Levvenhaupt  tantoi 
rientää  pois,  mutta  Segebaden  rukoili: 

—  Tätini  tähden!  Setä,  annan  henkeni  teidän  edes- 
tänne!     Mutta   mitä   sisältävät   nuo   kallisarvoiset   arkut? 

—  Arkut?  Vai  niin!  Ne  kätkevät  suurimman  salai- 
suuteni. 

—  Mutta  minkä?     Setä,  vannon  etten  ilmaise  sitä. 
Ylipäällikkö    hengähti    syvään:    —    Olkoon,    poikani, 

olet  todellakin  minulle  uskoUinen,  ja  minä  tarvitsen  jonkun, 
jolle  voin  keventää  sydäntäni.  Nuo  kallisarvoiset  arkut 
eivät  sisällä  mitään. 

Segebaden  kalpeni.  —  Miksi  pilkkaatte  uskollisinta 
palvelijaanne,  joka  tahtoisi  kuolla  edestänne. 

—  En  pilkkaa.  Tuumani  eivät  onnistuneet.  Suuriruhti- 
natar ei  näyttänyt  silmiänsä.  Omalla  uhallaan  antoi  hän 
juhstaa  itsensä  keisarinnaksi.  Mitään  muuta  emme  saa- 
neet kuin  vähän  viljaa  ja  heiniä  venäläisistä  makasiineista, 
mutta  mitä  olemme  menettäneet  kuolleissa  ja  sairaissa, 
se  on  korvaamatonta.  Hevosemme  kaatuivat  nälästä 
ja  uupumuksesta,  tykit  jäivät  tienvarsille,  ja  saadaksemme 
ne  mukaamme  täytyi  meidän  valjastaa  talonpoikia  vai- 
moineen ja  lapsineen  niitä  kuljettamaan.  Onneksi  emme 
tavanneet  vihollisia,  mutta  kun  retkemme  ei  vastannut 
sitä  mitä  toivottiin,  olen  tällä  tavalla  tahtonut  korvata 
sen  loiston,  mikä  sotaonnestamme  puuttuu. 

—  Mutta,  sopersi  Segebaden.  Jos  arkut  ovat  tyhjät 
—  niin  — 

—  Tyhjät  tahi  ei,  se  on  syrjäasia.  Arvoni  on  säily- 
tettävä armeijassa  ja  koko  kansassa.  Jollei  ihmisillä  ole 
muuta  ajateltavana  kuin  tuo  jokapäiväinen  nälkä  ja  ravitun 
vihollisen  tulo,  niin  he  nääntyvät,  mutta  jos  he  uskovat, 
että  olen  anastanut  miljoonia,  on  heillä  yhä  toivoa,  että 
kulta  muuttuu  leiväksi  ja  he  haluavat  taistella  minun 
kaltaiseni  urhoollisen  miehen  johtamina. 

—  Mutta,  intti  Segebaden,  jos  he  vihdoin  saavat 
tietää  totuuden,  kuinka  silloin  käy? 

Levvenhaupt  teki  huolettoman  kädenliikkeen:  —  Älä 
pelkää.  Olen  antanut  käskyt  Louis'lleni.  Häneen  voin 
luottaa,  hän  pitää  kaikesta  huolen.  Hän  itse  ajaa  arkut 
pääkortteeriin,  siellä  niitä  säilytetään  ja  vartioidaan,  niin 
ettei  kukaan  aavista  pahaa,  mutta  jokainen  ohikulkija 
näkee  ne,  ja  se  on  tarpeellistakin,  kunnes  saan  sotatuu- 
mani  oikeaan  vauhtiin.  Ja  nyt,  poikani,  rauhoitu,  mutta 
pidä  hampaittesi  takana  mitä  tiedät.  Hyvästi!  Tämän 
sanottuansa  Levvenhaupt  kannusti  hevostansa  ja  jatkoi 
matkaansa,  mutta  Segebaden  ei  seurannut  enää. 

—  Mitä  uutta?!  kysyivät  vastaan  rientävät  toverit. 
Mitä  sait  tietää?    Mitä  hän  sanoi? 

Siihen   ei   tullut   mitään  vastausta. 

—  Mikä  sinun  on,  Segebaden?  ihmettelivät  toverit. 
Luulisipa  että  sinun  on  täytynyt  niellä  kaikki  nuo  pihlaja- 
marjat  kunniaportista.     Ha,  ha,  ha! 

—  Niin  onkin,  vastasi  Segebaden  katsomatta  heihin. 
Hyi,  hitto,  hyi! 


UI  Luku. 
MANIFESTL 


Vaikka  1741 — 1742  vuosien  välinen  talvi  oli  ollut 
tavattoman  ankara,  mursi  sen  vallan  kuitenkin  vihdoin 
kevät.  Varhain  maaliskuussa  alkoivat  räystäät  tippua, 
aurinko  lämmitti  ja  päivät  kävivät  valoisemmiksi.  Parem- 
pi aika  oli  tulossa.  Eräänä  semmoisena  päivänä  sattuivat 
Sprengtport  ja  Löfving  yhteen  autioksi  jätetyssä  torpassa 
Haminan  ulkopuolella.  Marian  ja  Martin  kuoleman  ensi- 
mäinen  musertava  vaikutus  oli  jo  hälvennyt  näistäkin 
kahdesta  sydämestä,  joihin  se  likimmin  koski.  Sekä  ma- 
juri että  Löfving  olivat  kuulleet  surusanoman  Leenalta, 
mutta  vaikka  hänen  kertomuksensa  oli  ollut  samanlainen, 
oli  hänen  sanansa  otettu  erilailla  vastaan. 

Kun  Löfving  surkean  loppukohtauksen  jälkeen  he- 
räsi tainnoksista,  näki  hän  olevansa  sotilaiden  ympäröi- 
mänä, jotka  levottomina  odottivat  miten  hänen  kävisi. 
Lewenhauptin  lähettiläs  oli  kiireissään  saadakseen  peräyty- 
miskäskyn  perille  viedyksi,  ja  kapteenin  silmäin  tuskin 
auettua  hän  jo  ryhtyi  puhumaan.  Täytyi  rientää,  sanot- 
tiin, sillä  koko  Pietari  oli  riemuiten  tervehtinyt  Elisabetia 
keisarinnaksi,  ja  nyt  oli  Lascy  hänen  käskystään  valmis 
marssimaan  armeijan  kanssa  Haminaa  vastaan. 

Puoleksi  huumaantuneena  ja  tästä  uutisesta  hämil- 
lään ei  Löfving  saanut  ajatuksiansa  selviksi  eikä  käsit- 
tänyt asemaa.  Hänet  siis  jätettiin  vaimonsa  huostaan, 
ja  toiset  saivat  järjestää  paluumatkaa.  Silloin  sai  Leena 
kertoa  tapahtuman,  mutta  tuskin  oli  kapteeni  sen  kuullut, 
kun  hän  nousi  rajusti  huutaen:  sinä  valehtelet!  Mutta 
kun  Leena  vapisevin  äänin  vakuutti:  en  valehtele,  en, 
niin  selvisi  asia  äkkiä,  ja  Löfving  vaipui  alas  ikäänkuin 
kuolleena.  Semmoisessa  tilassa  jäi  hän  pitkänään  makaa- 
maan, eikä  vaimo  tietänyt  puhuiko  hän  hänelle  vai  itsek- 
seen, kun  hän  vihdoin  sanoi:  Minä  häntä  varoitin,  mutta 
hän  ei  kuunnellut.  Hän  oli  vielä  niin  nuori.  Hän  oli  lu- 
mottu. Kunpa  se  vain  ei  olisi  tapahtunut  pelastaessa 
kavaltajaa.    Oi,  Jumala  olkoon  hänelle  armollinen! 

Vihdoin  Löfving  nousi  horjuen  ja  pyyhki  kyyneleen 
silmistään.  Martti  ei  sittemmin  häipynyt  hänen  ajatuk- 
sistaan, häntä  kaipasi  hän  yhä  enemmän  mikäli  aika  kului, 
mutta  suru  ei  kuitenkaan  lamannut  hänen  sotilasvelvol- 
lisuuksiensa  täyttämistä.  Niistä,  jotka  eivät  läheisemmin 
tunteneet  Löfvingiä,  näytti  kuin  ei  kova  isku  olisi  häntä 
paljoakaan  koskenut.     Hän  oli  vain  entistä  tuimempi. 

Toisin  oli  majurin  laita.  Lewenhauptin  lähtiessä 
sotaretkelleen,  oli  majuri  lähetetty  Käkisalmeen  sikäläi- 
siä venäläisiä  karkoittamaan.  Tieto  hänen  tulostaan  oli 
saanut  talonpojat  liikkeelle.  Täällä  oli  tyytymättömyys 
Venäjän  valtaan  suurempi  kuin  Vilajoella,  ja  jos  vain 
majuri  olisi  käskenyt,  olisivat  talonpojat  olleet  valmiit 
liittymään   häneen.     Suuria   tuloksia   hän  ei  saavuttanut, 

muutamia  heinäkuormia  vain  ja  kolme  vangiksi  otettua  ka- 
sakkaa. 

Sprengtport  saapui  Haminaan  jouluaattona,  ja  kohta 
kun  hän  oh  jättänyt  iinnanpääUikön  taion,  jossa  hän  oU 
raporttinsa  antanut,  seurasi  Leena  hitaasti  ja  vähän  matkan 
päässä  onnetonta  miestä  hänen  asuntoonsa,  pieneen  uliak- 
kokamariin  kaupungin  syrjässä.  Majurin  päästyä  kama- 
riinsa rupesi  Leena  surun  raskauttamin  askelm  kiipeä- 
mään portaita  myöten,  mutta  se  ei  tahtonut  onnistua. 
Tukehuttava  tuska  pakotti  hänet  pysähtymään,  mutta 
vähitellen  alkoi  hän  sitten  taas  kulkunsa.  Ovea  avatessaan 
näki  Leena,  että  majuri  oli  yksin,  mutta  jaksamatta  puhua 
istahti  hän  oven  suuhun.  Sprengtport  aikoi  yllättyneenä 
nousta  häntä  tervehtimään,  mutta  nähdessään  tuon  kal^ 
pean  naisen  murtuneen  haahmon,  hän  pysähtyi  säikäh- 
tyneenä.     Hänellekö  tuo  on  tuomassa  surusanomaa? 

Leena  nousi,  ja  unohtaen  kaikki,  millä  hän  oli  aikonut 
vähitellen  valmistaa  majuria,  kertoi  hän  suoraan  kuinka 
Marian  oli  käynyt  ja  koetti  sitten  lieventää  ja  seUttää 
hänen  syyllisyyttänsä.  Mutta  sitä  hänen  ei  ohsi  pitänyt 
tehdä.  Jokamen  sana  onnettoman  tytön  puolustukseksi 
koski  isään  yhtä  syvästi  kuin  hänen  kamala  loppunsakin. 
Miksi  tuota  kaunistelua?  Mariaa  ei  tarvinnut  puolustaa, 
hän  ei  ollut  tehnyt  sitä,  mistä  häntä  syytettiin.  Majuri 
tunsi  tyttärensä  ja  tiesi  että  hän  oli  syytön.  Toiset,  jotka 
olivat  rikkoneet,  tahtoivat  nyt  sysätä  syyn  häneen,  joka 
ei  enää  voinut  puhua  puolestansa.  Mutta  kuinka  oh  mene- 
telty hänen  nuoren  kokemattoman  tyttärensä  kanssa? 
Voi,  jospa  hän  itse  olisi  tässä  puhumassa  isällensä  kaikki. 
Mutta,  Jumalan  kiitos,  puhtaana  ja  viattomana  kohtaa 
hänen  sielunsa  kerran  isänsä,  joka  ei  koskaan  lakkaa  häntä 
rakastamasta  ja  joka  ei  suo  itselleen  mitään  lepoa,  ennen- 
kuin on  puhdistanut  tahran  hänen  nimestään. 

Leena  ei  väittänyt  vastaan,  hän  vain  vetäytyi  horjuvin 
askelin  syrjään,  kun  majuri  huoahtaen:  lapseni,  rakaa 
lapseni!  kääntyi  hänestä  pois  saadaksensa  jäädä  yksin. 
UlkoullakoUe  tultuansa  kuuli  Leena,  että  hän  sulki  oven 

salpaan,  ja  hetkisen  senjälkeer  näki  hän  avaimenreijän 
kautta  majurin  polvistuneen  lattialle.  Ilta  hämärtyi  yhä 
enemmän,  ja  vihdoin  sulki  pimeys  kaikki  öiseen  huntuunsa. 
Kun  majurinrouva  seuraavana  aamuna  koputti  ovelle, 
aukaisi  majuri  salvan,  mutta  pysyi  yhä  useita  päiviä 
huoneessaan.  Ilmoitettiin  että  hän  oli  sairastunut,  ja  niin 
olikin.  Niin  ylhäiset  kuin  alhaiset  tahtoivat  lohduttaa 
kovasti  koeteltua  miestä.  Mutta  ei  kestänyt  kauaa,  ennen- 
kuin uudet  tapaukset  tempasivat  hänet  mukaansa. 


Kun  Levvenhaupt  Säkkijärvellä  luopui  tuumastaan 
valloittaa  Pietari,  lähetti  hän  sanansaattajan  Lascyn 
luo  pyytämään  aselepoa.  Keisarinnan  suostumuksella  se 
myönnettiinkin  epämääräiseksi  ajaksi,  mutta  nyt  tuli 
suomalaisille  tieto,  että  venäläiset  3  päivän  perästä  aiko- 
vat ryhtyä  sotatoimiin.  Vakoojat  tiesivät  kertoa,  että 
60,000  miestä,  lisäksi  kasakoita  ja  husaareja,  oli  lähdössä 
Viipurista  marssimaan  kahdessa  kolonnassa  Haminaa  vas- 
taan. Toisen  osaston  tuli  kulkea  Lappeenrannan  kautta 
Keltin  yli,  saartaaksensa  sitä  miehistöä,  jonka  Levvenhaupt 
sieltä  päin  oli  kutsunut  kaupunkiin.  Toinen  osasto  aikoi 
käydä  jäitse  pitkin  Suomenlahtea.  Kumpikin  kolonna 
saattoi  jonkun  päivän  perästä  olla  paikalla,  sillä  venä- 
läiset tunsivat  tarkoin  tiet,  ja  vahva  jää  kannatti  kyllä 
sekä  miehet  että  tykit. 

Uutinen  synnytti  yleistä  kauhua.  Kaupunkilaiset 
kokosivat  kiireessä  mitä  heillä  oli  arvokkainta  ja  rupesi- 
vat pakenemaan,  semminkin  kun  Levvenhaupt  itse  ke- 
hoitti  heitä  siihen  äkkiä  uhkaavan  vaaran  tähden.  Sota- 
neuvosto  kokoontui  Maaliskuun  i  päivänä,  mutta  läsnä- 
olijoista äänestivät  ainoastaan  kenraali  Bousquet  ja  eversti 
Wrede  taistelua.  Kaikki  muut  pitivät  vastustusta  mah- 
dottomana ja  äänestivät  peräytymistä,  kunnes  joudut- 
taisiin kokoamaan  maalle  hajoitetut  rykmentit.  Kenraali 
Lagercrantz     ehdotti     lisäksi,     että     Hamina     ja     kaikki 

kylät  peninkulman  matkalla  sieltä  aina  Anjalan  siltaan 
saakka,  johon  aiotiin  peräytyä,  poltettaisiin,  että  järeät 
tykit  räjähytettäisiin,  sekä  että  kaikki  kaleerit  ja  kuorma- 
laivat  upotettaisiin.  Siihen  ehdotukseen  yhtyi  Buddenbrock'- 
kin.  Syyksi  tähän  esitettiin,  että  kaupungissa  oli  vain 
3,000  miestä,  vaikka  laajan  linnan  puolustukseksi  6,000 
miestä  olisi  ollut  tarpeen.  Vallihaudat  olivat  täynnä  lunta, 
ja  linnanväki  oli  tyytymätön  ja  kärsi  puutetta.  Haminan 
puolustaminen  oli  siis  mahdotonta. 

Noita  peljättyjä  venäläisiä  ei  kuitenkaan  näkynyt, 
ja  pian  kuultiin,  että  Savonlinnan  linnanpäällikkö  oli  pa- 
kottanut heidän  pohjoisen  osastonsa  peräytymään.  Sa- 
maan aikaan  oli  jatkuva  suojailma  siksi  heikontanut  jäät, 
ettei  siltäkään  puolen  ollut  odotettavissa  vihollista.  Kokoon- 
kutsuttu  miehistö  lähetettiin  siis  taas  ruoduillensa  ja  sai 
jälleen  kevään  pahimman  kelirikon  aikana  tallustaa  15—20 
peninkulmaa  jäillä  ja  lumisohjussa.  Tänään  oli  majuri 
päästänyt  kotiin  kokoontuneet  ratsumiehensä  ja  palasi 
nyt  takaisin  melkoista  keveämmällä  mielellä.  Miehistö 
oli  tietysti  kokenut  kovaa  Käkisalmen  retkellä,  mutta  ne, 
jotka  olivat  kestäneet  talven  kurjuutta,  olivat  reippaalla 
mielellä.      Löfvingin  tapaaminen  ilahutti  häntä  lisäksi. 

Nämä  kaksi  eivät  olleet  tavanneet  toisiansa  "sen  jäl- 
keen, kun  tuo  odottamaton  tieto  sotatointen  jatkamisesta 
oli  saapunut,  ja  siitä  oli  jo  kulunut  viikkoja.  Sanottiin 
että  kapteeni  oli  Porvoossa  tarkastamassa  kruunun  varas- 
toja ja  kuljettamassa  niitä  Haminaan.  Mutta  tapansa 
mukaan  ilmaantui  hän  tänään  sinne,  missä  häntä  vähim- 
min odotettiin.  Reippaan  tervehdyksen  jälkeen  olivat 
molemmat  asettuneet  aukaistun  eväspussinsa  viereen  pöy- 
dän ääreen,  mutta  nyt  makasi  majuri  piippua  polttaen 
sängyssä,  ja  Löfving  puhdisteli  uunin  ääressä  pitkää  mus- 
kettiansa.  Aliupseerit,  jotka  olivat  seuranneet  Sprengt- 
portia,  olivat  paluumatkalla  kaupunkiin,  ja  palvelija  oli 
päästetty  lepäämään  huomiseksi  torpan  saunaan.  Her- 
roilla oli  siis  täysi  vapaus  illan  viimeisinä  tunteina.  Täällä 
ei  häiritse  heitä  kukaan. 

Heidän  yksityis-asiansa  olivat  pian  suoritetut,  ja  kes- 
kustelu oli  nyt  kohdistunut  keisarinnan  manifestiin,  joka 
jo  usealla  taholla  oli  levinnyt  väestön  keskuuteen.  Ruot- 
salaisen hallituksen  puolelta  oli  julaistu  vastakirjelmä, 
jossa  suomalaisia  kehoitettiin  uskollisuuteen  lailliselle  esi- 
vallalleen. Viimeinen  suuri  uutinen  oli  kuitenkin  se,  että 
parooni  Lagercrantz  oli  lähetetty  Pietariin  anomaan  ase- 
levon jatkamista,  mutta  uhkarohkeana  oli  hän  sitäpaitsi 
omin  päin  koettanut  saada  aikaan  häpeällisen  rauhan, 
josta  kuitenkaan  ei  tullut  mitään.  Sen  lisäksi  oli  synkkä 
tulevaisuus  ruotsalaisessa  armeijassa  synnyttänyt  niin 
yleistä  tyytymättömyyttä,  että  joukko  upseereja  oli  pyy- 
tänyt virkalomaa  palataksensa  kotiin.  Huhuiltiin  näet 
uusista  valtiopäivistä,  ja  siihen  tahtoivat  sotaan  kylläs- 
tyneet vedota.  Tällaisia  seikkoja  tahdottiin  kyllä  pitää 
salassa,  mutta  tuota  pikaa  liikkuivat  kaikki  nämä  huhut 
ilmassa,  ja  viime  päivinä  olivat  ne  varttuneet  täysiksi 
tosiksi.  Sen  lisäksi  tiesi  Löfving  kertoa,  että  Lagercrantz 
oli  Lewenhauptin  käskystä  pantu  arestiin  Porvoossa. 
Kapteeni  oli  itse  ollut  saapuvilla,  kun  Lagercrantz  rannalla 
pakotettiin  luovuttamaan  miekkansa,  koska  hän  oli,  niin 
sanottiin,  pelannut  väärillä  korteilla  ja  pettänyt  ylipääl- 
likköä. 

Nämä  tämmöiset  tapaukset  saivat  majiarin  veren 
niin  tuimasti  kuohuksiin,  ettei  hän  enää  pysynyt  vuoteel- 
laan. Jalat  riippuen  sängyn  laidalta  viskasi  hän  piippunsa 
lattialle  ja  huusi  kiivastuneena;  —  Kyllä  nuo  vetelykset 
nyt  parkuvat  rauhaa.  Ensin  he  tekevät  voitavansa  sytyt- 
tääkseen  sodan,  rohkenematta  sitten  kuitenkaan  taistella, — 
se  on  häpeä,  joka  painaa  minut  maahan. 

Löfving.  Se  häpeä  ei  satu  teihin  eikä  minuun.  Me 
emme  kumpikaan  ole  antaneet  semmoisia  käskyjä. 

Sprengtport.  En  ymmärrä  Levvenhauptia.  Ennen 
taisteli  hän  urhoollisesti  niinkuin  muutkin. 

Löfving.      Siihen    aikaan    tempasi  virta  hänet  muka- 
naan siihen  suuntaan.    Nyt  se  vie  häntä  toiseen  suuntaan. 
.Kuolleet  kalat  kulkevat  aina  virtaa  myöten,  ja  ylipäällikkö 
on  kuoUuc  kala. 

Sprengtport  oli  vaiti.  Hänestä  oli  vastenmielistä 
synkistää  varjoja  muutenkin  jo  niin  himmentyneen  Lewen- 
hauptin  ympärillä.  Vihdoin  sanoi  hän  epävarmasti:  — 
Ehkäpä  hän  on  heikkojen  ystävien  käsissä. 

Löfving.  Te  arvelette  siis,  että  häntä  ovat  ystävät 
neuvoneet,  semminkin   ystävä    Buddenbrock?     Kavaltaja! 

Sprengtport.  En  ymmärrä  miksi  aina  tuomitset 
Buddenbrockia  ankarammin  kuin  muita.  Hän  toki  pitää 
päällikkönsä  puolta  eikä  koeta  niinkuin  Lagercrantz  vie- 
rottaa kaikkia  hänestä. 

Löfving.  Mutta  hän  koettaa  itse  ja  muiden  kautta 
eksyttää  Levvenhauptia,  Sitä  tietä  vie  hän  varmimmin 
meidät  kaikki  perikatoon. 

Sprengtport.  Jätä  semmoiset  puheet!  Sellaista  ei  saa 
koskaan  lausua  ilman  todistuksia. 

Löfving.     Ikäänkuin  niitä  ei  olisi  riittämään  saakka. 

Sprengtport.  Siinä  tapauksessa  esitän  minä  vasta- 
todistuksia.  Buddenbrock  ja  minä  olemme  vanhoja  tove- 
reita. Koko  parhaan  aikamme  seurasimme  Kaarlo  kunin- 
gasta. Pelkuri  hän  ei  ole,  paitsi  — .  Mutta  se  ei  kuulu  tähän. 

Löfving.  Te  arvelette,  että  paroonissa  on  aina  mie- 
huutta, paitsi  silloin,  kun  hän  tarvitsee  miehuuttaan.  Hän 
tietää,  että  niin  kauan  kuin  Lewenhaupt  pitää  häntä  neu- 
vonantajanaan, on  hän  varsinainen  päällikkö  joutumatta 
mihinkään  edesvastuuseen.  On  luonnollista,  että  Budden- 
brock tekee  kaikki  pysyäksensä  tässä  asemassa,  mutta 
kuinka  Levvenhaupt  on  joutunut  hänen  talutusnuoraansa, 
sitä  en  ymmärrä. 

Sprengtport.  Myrskyisessä  meressä  vaanii  neuvoton 
pelastavaa  lankkua,  ja  nyt  on  Levvenhaupt  semmoisen  tar- 
peessa. 

Löfving.  Mutta  kuinka  on  hän  siksi  valinnut  Budden- 
brockin  ? 

sprengtport.  Kun  ylimielisyys  tahtoo  sitoa  ystävyy- 
den, täytyy  myöntyväisyyden  kiristää  solmua.  Budden- 
brock osaa  taipua,  sentähden  sujuvat  asiat  hänen  kanssaan, 
mutta  ei  ikinä  Lagercrantzin  kanssa,  joka  muutoin  ei  ole 

rakentanut    ystävyyttä    kenenkään    muun    kuin   oman   it- 
sensä kanssa. 

Löfving.     Sen  uskon.     Hän  luikertelee  käsistä  kuin 
ankeriainen. 

Sprengtport.  Buddenbrockin  suurin  vika  on  se,  että 
hän  on  totellut  silloin,  kun  hänen  olisi  pitänyt  käskeä,  ja 
käskenyt  silloin,  kun  hänen  olisi  pitänyt  totella.  Sentähden 
äänesti  hän  valtiopäivillä  sotaa,  vaikka  Ukrainan  päivien 
muiston  olisi  pitänyt  saada  hänet  rauhan  puolelle.  Sen 
tähden  pyrki  hän  päälliköksi  Suom.een,  vaikka  ei  luottanut 
itseensä.  Sentähden  vitkasteli  hän,  kun  Vrangel  pyysi 
häntä  rientämään,  ja  sentähden  horjuu  hän  nyt  toisesta 
päätöksestä  toiseen  ja  antaa  joka  taholta  moitteelle  sijaa. 

Löfving.    Paitsi  veljensä  taholta. 

Sprengtport  vaikeni  taas  vaipuen  mietteisiinsä. 

— ■  Olkoon  miten  on,  sanoi  hän.  Jos  Gotthard  Bud- 
denbrock  todellakin  on  oUut  täällä  juonittelemassa,  niin  on 
se  käynyt  naiskäden  kautta. 

Löfving  katsoa  tuijotti  häneen  kysyväisenä.  Hän  ei 
käsittänyt  majuria. 

Sprengtport.  Kuinka  moni  mies  onkaan,  samoinkuin 
Buddenbrock,  raukka  vaimonsa  edessä.  Ei  ole  mikään 
salaisuus,  että  paroonitar  Buddenbrock  ohjaa  miestänsä 
kovin  kourin.  Hän  määrää  päämaalin,  johon  hänen  tulee 
pyrkiä,  hän  lietsoo  hänen  kunnianhimoansa  ja  itseensä- 
luottamusta,   ja  hän  pitää  huolta  suvun  tulevaisuudesta. 

Löfving.     Mitä  tuo  tähän  kuuluu? 

Sprengtport.  Rouva  Lisbet  elää  yksinomaan  vihasta 
Venäjää  vastaan,  ja  hänen  miehensä  täytyy  nyt  yrittää 
toteuttaa  sitä  kostoa,  jota  hän  on  uneksinut  kaksikymmentä 
vuotta.  Jollei  vanhalla  toverillani  olisi  tuota  kotiristiänsä, 
istuisi  hän  nyt  kotona  haavojansa  hoitamassa.  Minä  puo- 
lestani säälin  häntä. 

Löfving.  Sääliä  tuommoista!  Minun  mielestäni  pi- 
täisi sen,  jonka  omaatuntoa  Lappeenrannan  kohtalo  pai- 
naa, panna  taivas  ja  maa  liikkeelle  parantaaksensa  sen 
vähän,   minkä  hän   kykenee.      Mutta  mitä   tämä   Budden- 

brock  tekee?  Ensiksi  hyväksyy  hän  kaikki  hulluudet, 
joita  Lagercrantz  tyrkyttää  Levvenhauptin  päähän,  ja  kun 
ne  ovat  tehdyt,  moittii  hän  niitä,  puhumattakaan  hänen 
omista  kurjista  neuvoistansa,  jotka  ovat  myrkyttäneet 
koko  armeijan.  Seisotaan  ikäänkuin  ruutitynnyrin  päällä, 
joka  milloin  tahansa  saattaa  räjähtää. 

Sprengtport.  Lagercrantz  olisi  valmis  myymään  sie- 
lunsa, jos  hän  voisi  sillä  kukistaa  Levvenhauptin,  mutta 
on  väärin  syyttää  Buddenbrockia  kaikesta! 

Löfving.  Väärin!  Jos  Buddenbrock  olisi  tahtonut 
pelastaa  Suomen,  olisi  hän  yhtynyt  BousquetMien.  Siinä 
mies!  Vaikka  hän  onkin  78-vuotias,  kuuluu  hän  olleen 
ainoa,  joka  puhui  kuin  kunnon  soturi.  Kun  vihdoin  kukaan 
ei  tahtonut  kuulla  häntä,  ponnahti  hän  ylös  ja  huusi,  että 
jos  ruotsalaiset  upseerit  tahtovat  kerjätä  armoa  Lascylta, 
niin  ampukoot  ensin  vanhan  toverinsa,  sillä  muutoin  lähtee 
hän  kuriirin  jälkeen  ja  panee  koko  Venäjän  armeijan  edessä 
vastalauseen  semmoista  häpeätä  vastaan. 

Majuri  huoahti  pää  alas  painuneena.  Hän  oli  tähän 
aikaan  vielä  raihnas  ja  palveluksesta  vapaa,  eikä  sen- 
tähden  tietänyt  paJjoa  neuvotteluista,  mutta  se  ajatus, 
että  viholliset  nyt  nauravat  Ruotsin  armeijaa,  koski  häneen 
syvästi. 

Löfving  käsitti  Sprengtportin  vaitiolon  väärin  ja 
lisäsi  sentähden  katkeroituneena:  —  Jollei  Buddenbrock 
olisi  se,  mikä  hän  on,  seisoisimme  nyt  voittajina  Viipurissa, 
jopa  Pietarissa. 

Sprengtport.     Sitä  en  tiedä. 

Löfving.  Me  olisimme  voineet  Säkkijärvcltä  tunkea 
sinne.    Rukoilin  saada  kulkea  etupäässä. 

sprengtport.    Sinä,  joka  olit  tainnoksissa?! 

Löfving.  Kun  tulimme  Säkkijärvelle,  en  ollut  mur- 
tunut mies.  Tunsin  joka  kiven  Viipurin  tiellä,  tunsin  lap- 
suudesta saakka  linnan  ulkoa  ja  sisästä.  Tiesin,  että 
linnaväkeä  oli  vain  50  miestä,  sillä  venäläinen  armeija 
oli,  kuten  meidänkin,  talvimajoilla.  Vallihaudat  olivat 
täynnä   lunta,   ja   linnanpäällikkö   istui    kamarissaan   niin 

synkkänä,  että  yksin  sihteeri  rohkeni  käydä  sisään.  Var- 
mana itsestäni  ja  asiastani  menin  Levvenhauptin  luo  ja 
pyysin:  Teidän  ylhäisyytenne,  antakaa  minulle  2000  miestä, 
niin  minä  valloitan  Viipurin.  Huomispäivän  yöUä  liehuu 
Ruotsin  lippu  siellä. 

Sprengtport.     No,  sitten? 

Löfving.  Hänen  ylhäisyytensä  luuli  minua  hulluksi, 
mutta  minä  sanoin:  —  Lähdemme  Viipuriin  yön  hiljai- 
suudessa, kiipeemme  varjoina  muurien  ylitse,  ja  meistä 
saadaan  vielä  kuulla  kummia. 

Sprengtport.     Entä  Lewenhaupt? 

Löfving.  Hän  lausui  hymyillen:  Rohkea  yritys  eikä 
niinkään  hullu.  — ■  Teidän  ylhäisyytenne,  pyysin  minä  taas, 
tulkaa  sitten  avuksemme,  niin  saatte  nähdä,  että  sillä 
aikaa  kun  Lascy  istuu  pesän  edessä  lämmittelemässä  Mos- 
kovassa,  menee  Ruotsin  armeija  suorastaan  Pietariin. 

Sprengtport.  Se  ehdotus  oli  kyllä  sinun  kaltaisesi, 
mutta  ymmärsikö  Levvenhaupt  sinua? 

Löfving.  Olisittepa  nähnyt  kuinka  hän  säteili.  Aurin- 
kona! —  Kapteeni  viuhtoi  innostuneena  kättään  ilmassa. 
Kuin  aurinko!  Ylipäällikkö  oli  siksi  rehellinen,  että  hän 
myönsi  minun  olevan  oikeassa,  mutta  kun  hän  kääntyi 
Buddenbrockin  puoleen,  oli  kaikki  lopussa.  — ■  Petollinen 
parooni  katsoi  minuun  ylenkatseellisesti  ja  ihmetteli,  kun 
Levvenhaupt  hetkeäkään  oli  voinut  kuunnella  sellaista  hen- 
kilöä, jolla  ei  ollut  pienintäkään  oikeutta  antaa  hänelle 
neuvoja.  Mutta  minä  rukoilin  vieläkin:  —  Teidän  ylhäisyy- 
tenne, tehkää  minulle  mitä  tahdotte,  kun  olemme  voittaneet. 
Ottakaa  pääni!  Annan  teille  sittenkin  Viipurin,  mutta 
antakaa  minulle  tänään  2000  miestä!  Levvenhaupt  peh- 
meni taas,  mutta  sanoi  ensin  hiljaa  Buddenbrockille,  että 
minusta  yhteen  aikaan  puhuttiin  Tukholmassakin.  Parooni 
vain  kohotti  olkapäitään  ja  vastasi:  — ■  Mistäpä  ei  pää- 
kaupungissa puhuta;  jos  siinä  on  kylliksi,  niin  rohkene 
sitten  yrittää,  mutta  ole  varma  siitä,  että  pian  puhutaan 
enemmän  sinun  hupsuudestasi  kuin  sinun  voitostasi. 
Jos  hän  menestyy,  himmennyt  itse,  mutta  jos  hän  sortuu, 

lankeevat  seuraukset  sinun  niskoillesi.  Ne  sanat  ratkaisivat 
kaikki.  Levvenhaupt  seisoi  siinä  kuin  lammas  ja  vastasi 
hämillään:  —  Vai  niin,  niin  luulet  Buddenbrock,  olet  oike- 
assa. En  olisi  jalosukuinen,  jos  etsisin  epävarmaa  onnea 
roistoväen  kautta.  Sitten  kääntyi  hän  minun  puoleeni  ja 
sanoi:  Lähtekää  virkaanne  ja  hoitakaaa  komppanianne. 
Sprengtport.  Sen  olisi  voinut  sanoa  edeltäkäsin.  Ei 
tikapuilla  tähtiin  kiivetä. 

Löfving.  No  ei!  Mutta  siten  viskattiin  varma  voitto 
käsistämme.  Jos  ylhäiset  silloin  olisivat  sallineet  minun 
toimia,  seisoisimme  nyt  kaikki  tsaarin  pääkaupungissa. 
Koko  Suomenlahden  ympäristö  olisi  meidän,  ja  Ruotsin 
lippu  olisi  etevin  pohjoismaissa. 

sprengtport.  Niin  ei  käy  enää  koskaan,  sen  minä 
uskon. 

Löfving.  Ei  ainakaan  tällä  tavoin.  Venäjä  pääsee 
taas  voitolle,  eikä  ole  sanottu,  että  he  enää  jättävät  Suo- 
mea   takaisin. 

Kiihtyneessä  mielentilassaan  oli  kapteeni  joutunut 
keskelle  lattiaa  ja  seisoi  siinä  hajasäärin  ja  suuriäänisenä, 
kun  ovi  aukeni  ja  nuori  mies  astui  sisään.  Jo  ensi  silmäyk- 
sellä huomasi,  että  hän  oli  kaukainen  muukalainen.  Asetta 
hänellä  ei  ollut,  mutta  olalla  kantoi  hän  matkalaukkua  ja 
kainalossa  sitraa  säkissä.  Harmaata  ihokasta  peitti  osaksi 
lyhyt  nahkavuorinen  viitta,  ja  päässä  oli  leveälierinen 
hattu,  jonka  alta  valui  vaalea  tukka. 

Vieras  nosti  hattuansa  ja  kumarsi  syvään. 

—  Pyydän,  että  joku  olisi  hyvä  ja  neuvoisi  minulle, 
missä  saisi  tavata  majuri  Sprengtportia.  Olen  täällä 
vieras,  mutta  minulle  on  sanottu,  että  hän  on  kylässä. 

—  Minä  se  olen,  vastasi  Sprengtport  nousten.  Mitä 
tahdotte? 

Vieras  ei  vastannut.  Hän  kalpeni  ja  jäi  liikkumatta 
paikalleen. 

—  Kuka  olette?  kysyi  majuri  astuen  pari  askelta 
eteenpäin. 

Elonväri  nousi  takaisin  äskentulleen  poskille,  hän 
ojentui  suoraksi  ja  vastasi  varmalla  äänellä:  —  Olen  laulaja. 

— ■  Laulaja!  huudahti  Sprengtport  äänellä  semmoi- 
sella kuin  olisi  vielä  ollut  joku  kipinä  iloakin  hänen  sydä- 
mensä pohjalla.     Olette  siis  poikkeus  meidän  aikanamme. 

— ■  Saatan  olla,  mutta  kauniit  sävelet  ovat  siitä 
ajasta  saakka  kuin  muistan  syvästi  koskeneet  sydämeeni. 

Sprengtportin  kasvot  seestyivät  yhä  enemmän:  — 
Semmoinen  olin  minäkin  nuoruudessani,  hymyili  hän  surun- 
voittoisesti.  Perin  sen  taipumuksen  äidiltäni.  Hän  polveu- 
tui Hollannista  ja  oli  kasvanut  säveleiden  ympäröimänä. 

— •  Se  on  onni,  virkahti  tuntematon. 

— •  Äidilläni  oli  suloinen  ääni,  jatkoi  Sprengtport 
eloisana,  ja  hän  kokosi  usein  lapsensa  laulamaan. 

— ■  Minulla  on  teille  tervehdys  eräältä,  joka  oli  teille 
ylen  rakas.  Pyhä  lupaus  pakotti  minua  tuomaan  sen  itse, 
muutoin  ei  olisi  sieluni  saanut  rauhaa. 

— ■  Kuka  lienee  se,  joka  lähettää  minulle  tervehdyksen. 

—  Eräs,  joka  pyytää  teitä  ajattelemaan  sitä  aikaa, 
jolloin  teidät  sai  kyyneliin  laulu  kreivi  Egmontin  kuole- 
masta, ja  jolloin  te  hehkuvin  sydämin  lauloitte  Wil- 
helm Oranialaisesta,  kuinka  hän  älyllä  ja  miehuudella 
vapautti  isänmaansa  Espanjan  ikeestä.  Kenties  teitä  vie- 
läkin elähyttävät  nämä  vanhat    alankomaalaiset  muistot? 

—  Siitä  on  aikoja,  sanoi  majuri  miettiväisenä.  Onko 
vielä  elossa  joku  sellainen,  joka  tunsi  minut  silloin.  Äitini 
ja  ainoa  veljeni  ovat  kuolleet.  Sisareni  ja  vanha  vaalijani 
olivat  sitä  ennen  menneet,  ja  sitten  en  tiedä  ketään? 

— ■  Se,  joka  lähetti  minut  tänne,  sanoi,  että  olitte 
saanut  ristimänimenne  Wilhelm  Oranialaisesta.  Nimenne 
on  Wilhelm? 

—  Niin  on,  mutta  kuka  sen  on  sanonut?  Miksi  ette 
ilmoita  nimeänne  ettekä  mainitse  sitä,  joka  lähetti  minulle 
tervehdyksen? 

—  Sen  sanon  kernaasti,  mutta  laulajana  täytyy  minun 
saada  sanoa  se  laulussa. 

Muukalainen  otti  esille  sitransa  ja  istahti,  katse  kiinni- 
tettynä Sprengtportiin:  —  Näen,  että  olette  paljon  kär- 
sinyt; niin  minäkin,  sentähden  ymmärrämme  toinen  tois- 
tamme. Sen  sanottuaan  alkoi  hän  hiljaa  soittaa,  mutta 
vähitellen  vahvistuivat  sävelet  ja  muodostuivat  suloisiksi 
soinnuiksi. 

—  Kuinka  kaunista,  virkahti  Sprengtport  hänkin  istah- 
taen, on  taas  kerran  saada  kuulla  noita  armaita  säveliä. 

—  Eikö  totta,  myönsi  muukalainen.  Kuinka  ne  viih- 
dyttävät ja  sovittavat.  Tietäkää,  oli  aika,  jolloin  kaikki 
syntini,  kaikki  suruni,  koko  elämäntaisteluni  toiveineen  ja 
tappioineen  olivat  kokoontuneet  yhdeksi  ainoaksi  kauhe- 
aksi taakaksi,  joka  painoi  minua  maahan.  Mikä  on  silloin 
ihminen?  Kaikki,  mikä  elämässä  on  valoisaa,  kaikki,  mikä 
meitä  kuitenkin  pitää  pystyssä,  tuntuu  ikäänkuin  pois- 
puhalletulta,  ja  toivoton  pimeys  valtaa  sielun.  Kenen  luo 
silloin  mennä?  Siihen  aikaan  en  tiennyt  ketään.  Olihan 
vain  yksi  ainoa  taivaassa  ja  maassa,  mutta  hän  oli  minua 
niin  ruhjonut,  ettei  apua  oUut  näkyvissä.  En  voinut  toivoa 
enkä  rukoilla.  Siiloin  liitelivät  laulun  hiljaiset  sävelet 
huoneessa,  ja  minä  kuulin  lapsikuoron  laulavan: 

Kas  siemenkin  virkoopi,  vaikka 
Sen  maaks  oli  muuttanut  multa. 
Kun  joutuupi  hedelmän  aika, 
Se  tähkänä  kiiltää  kuin  kulta. 

Jos  joku  olisi  minulle  puhunut,  niin  olisin  hänet  kar- 
koittanut,  mutta  nuo  lempeät  soinnut  tulivat  luokseni 
kuin  enkeliäänet.  Ne  liitelivät  sieluni  ympärillä,  mieleni 
keventyi,  minä  voin  itkeä  ja  vihdoin  rukoilla.  Yö  oli 
pimeä,  mutta  kun  aurinko  nousi,  oli  epätoivo  haihtunut 
sielustani. 

—  Jumalan  sana,  eikä  laulu,  teitä  lohdutti,  huomautti 
Löfving. 

—  Eikö  totta,  jatkoi  vieras  huoUmatta  kapteenista, 
eikö  totta,  herra  majuri,  että  samoinkuin  myrskyisen  päi- 

vän  muuttuminen  tähtikirkkaaksi  yöksi  asettaa  meren 
aallot,  samoin  voivat  säveleiden  vaihtelut  viihdyttää  rau- 
hattomuuden rinnassamme.  Sentähden  täytyy  sydämen 
purkautua  laulussa.  Sentähden  täytyy  minun  nyt  laulaa 
teille. 

Laulajan  viehkeä  kosketus  sitraan,  jolla  hän  oli  säes- 
tänyt sanojaan,  muuttui  nyt  voimakkaiksi  soinnuiksi, 
ja  vieras  rupesi  taas  laulamaan,  mutta  tällä  kertaa  vanhaa 
alankomaalaista  kansanrunoa  Wilhelm  Oranialaisesta,  joka 
urhoollisesti  taistellen  Espanjan  kuningas  Filippiä  vastaan 
vapautti  maansa   kauheasta  sorrosta. 

Hän  ei  kuitenkaan  päässyt  loppuun,  ennenkuin  Löf- 
ving  asettui  hänen  eteensä  ja  epäluuloisena  kysyi: 

—  Kuka   te   olette?     Luulen   nähneeni   teidät   ennen. 

—  MahdoUista  kyllä. 

—  Tähän  aikaan,  jatkoi  kapteeni,  ei  saa  uskoa  muuta 
laulua  kuin  rummun  ääntä  ja  esivallan  käskyjä.  Jos  olisin 
majurin  sijassa,  niin  tekisin  matkan  lyhyeksi  sellaiselle, 
josta  ei  tiedä  kuinka  paljon  petosta  hän  salaa  mielessään. 

Vieras  laski  sitran  pois  ja  nousi. 

—  Minä  en  mitään  salaa,  pyydän  päinvastoin  luoda 
valoa  pimeyteen.  Olen  lähettiläs  tuonelan  tuvista  julis- 
tamassa elämää.  —  Näin  sanoen  veti  hän  esille  keisaril- 
lisen manifestin  ja  tarjosi  sitä  Sprengtportille,  mutta  tämä 
pysyi  liikkumatta,  katseli  vain  terävästi  ja  kysyväisesti 
tuntematonta. 

—  Teidän  armonne  tuntee  sen  jo,  sanoi  hän,  mutta 
velvollisuuteni  on  itse  jättää  tämä  asiakirja  teille  tyttä- 
renne Marian  viimeisen  tervehdyksen  kanssa. 

—  Marian!  toisti  Sprengtport  kalveten. 
Enempää  hän  ei  voinut  sanoa,  ja  Attila  jatkoi: 

—  Hän  kuoli  tämän  pyhän  asian  puolesta,  mutta 
jätti  minun  toteutettavakseni  sen,  minkä  hän  oli  alottanut. 
Ehkä  olette  näihin  aikoihin  kuullut  puhuttavan  Attilasta. 
Minä  se  olen.  Teidän  tyttärellenne  olin  enemmän  kuin 
ystävä.  Minä  rakastin  häntä,  ja  hän  rakasti  minua.  Kei- 
sarillisesta armosta  — 

Sprengtportin  huulet  liikkuivat  vastaukseen,  mutta 
sanat  takertuivat  hänen  kurkkuunsa  ja  jäivät  käsit- 
tämättömiksi. Attila  huomasi  tämän  sisällisen  taistelun 
ja  vaikeni  odottaen,  mutta  kun  Sprengtport  ei  saanut 
sanaakaan  kuuluviin,  rupesi  hän  uudestaan: 

—  Tyttärenne  vapautettiin  keisarillisesta  armosta  van- 
keudestaan, ja  ennenkuin  lähdimme  Viipurista,  suotiin 
hänen  aavistaa,  että  uusi  aika  nousisi  maalle,  jos  kansa 
itse  keisarinnan  suojeluksessa  tahtoisi  ottaa  asiansa  omiin 
käsiinsä.  Maria  se  ensimäisenä  julisti  tätä  teidän 
miehillenne.  Siitä  häntä  herjattiin  ja  senvuoksi  elävänä 
poltettiin,  sillä  häntä  ei  ymmärretty.  Sama  kohtalo  on 
ehkä  tuleva  minunkin  osakseni,  mutta  en  voi  muuta. 

—  Onneton!    huusi    majuri    vapisevin    äänin. 

—  Älkää  minua  surkutelko.  Olen  onnellinen.  Kun 
kerran  totuus  on  syntynyt  sielussa,  elämme  ainoastaan 
siinä.  Kaikki  muu  kulkee  ohitsemme  niinkuin  liitelevät 
pilvet  ilman  elämää  ja  muotoa.  Semmoinen  olen  nyt. 
Mariaa  ei  ole  enää  keskuudessamme,  mutta  hänen  rakkau- 
tensa tähän  maahan  ja  hänen  toiveensa  tämän  manifestin 
vaikutuksesta  elävät  minussa  ja  vahvistavat  uskoani  sii- 
hen tulevaisuuteen,  joka  siihen  liittyy,  niin  että  mikäli 
elän,  sen  elän  tätä  tiedonantoa  varten,  ja  mikäli  kuolen, 
sen  kuolen  sen  puolesta,  sillä  Jumalan  tahto  puhuu  siinä. 

Sprengtport  oli  noussut,  mutta  nämä  sanat  kuulles- 
saan vaipui  hän  alas  ja  sanoi:  —  Siis  oli  se  viekotellut 
Mariankin. 

—  Oi,  pyysi  Attila,  älkää  puhuko  niin.  Mikä  muu 
olisi  häntä  viekotellut  kuin  korkein  elämässä! 

—  On  parasta,  että  majuri  jättää  tämän  linnun  minulle, 
keskeytti  Löfving.  —  Ei  sovi,  että  mokomia  poikia  kier- 
telee leirissä. 

Attila  vastasi  kylmästi:  —  Minua  ei  ole  tarvis  jättää 
kellekään.  Tänne  tultuani  jättäydyn  majuri  Sprengtportin 
käsiin. 

Kääntyen  hänen  puoleensa  jatkoi  Attila:  —  Kun  tei- 
dän tyttärenne  minun  suojassani  jätti  Viipurin,  oli  hänen 
sydämensä  minun. 


30I 

Majuri  tunsi  rakkautta,  vastenmielisyyttä  ja  surua, 
kun  hän  ääneti  ja  kalpeana  suuntasi  katseensa  edessään 
seisojaan.  Olihan  Leena  jo  aikoja  sitten  kertonut  tästä, 
mutta  hän  ei  ollut  tahtonut  eikä  voinut  sitä  uskoa. 

—  Toivoni  oli,  että  joskus  saisin  rakkaana  poikananne 
tulla  suljetuksi  syliinne.  Sitä  onnea  minulle  ei  suoda 
koskaan,  mutta  kuulkaa  edes  ne  sanat,  joita  perille  tuo- 
maan tyttärenne  lähetti  minut  tänne. 

—  Jumalan  nimessä.    Mitä  tarkoitatte? 

Attila  astui  askelta  likemmäksi:  —  Marian  korkein 
toivo  oli  saada  itse  näyttää  teille  tämä  manifesti,  mutta 
hän  pyysi  minua  tekemään  sen  hänen  puolestaan,  jollei 
hän  enää  saisi  nähdä  teitä.  Hän  vannottaa  teitä  minun 
kauttani  ja  sen  rakkauden  nimessä,  jolla  aina  olette  häntä 
kohdellut,  toteuttamaan  ne  jalot  aikomukset,  joita  tässä 
esitetään  Suomen  kansalle. 

—  Kiusaaja!   keskeytti  Sprengtport.      En  usko  teitä. 

—  Siinä  tapauksessa  ette  tuntenut  tytärtänne,  sanoi 
Attila  surullisesti.  Jääköön  hän  siis  mainitsematta.  Kuun- 
nelkaa sen  sijaan  minua  henkilönä,  jolla  on  julistettavana 
teille  testamentti. 

—  Nyt  tiedän,  kuka  olette,  keskeytti  Löfving.  Meiltä 
molemmilta  on  yhtä  ja  toista  jäänyt  suorittamatta. 

—  Eipä    niinkään   vähän,    kuului   synkkä    vastaus. 

—  Jatkakaa,  pyysi  Sprengtport  liikutettuna.  Mitä 
teillä  on  minulle? 

—  Ensiksi,  muistakaa  kenestä  polveudutte.  Muista- 
kaa, että  sama  suku,  joka  antoi  Witt-veljille  heidän  san- 
karimielensä,  jätti  teillekin  urhoutensa  perinnöksi.  Tämä 
perintö  velvoittaa  nyt  niinkuin  ennenkin  suuriin  tehtä- 
viin ja  jaloihin  urotöihin. 

Majuri    oli    tointunut  ja    vastasi     vakavan    tyynesti: 

—  Se  aika,  jolloin  Wittit  taistelivat  Hollannissa,  on 
jo  vaipunut  vuosisatojen  hautaan,  ja  yhtä  vähän  kuin 
heidän  aikansa  on  minun,  voin  minä  muuttua  heiksi.    Se, 

.  mikä  lepää  maan  mullassa,  ei  kuulu  tähän. 

—  Oi,  älkää  sanoko  niin.  Mitä  teidän  edeltäjänne 
ovat  voineet,  sitä  täytyy  teidän  ei  ainoastaan  tahtoa,  vaan 
voidakin.  Mitä  olisi  Hollanti  ilman  näitä  Wittejä  ja  ilman 
Wilhelm  Oranialaista ?  Teurastuslammas  Espanjan  kyn- 
sissä! Kuinka  sytytettiinkään  rovioita,  kuinka  valuikaan 
veri  kaikkialla  Filipin  käskystä,  kuinka  sorrettiinkaan  kan- 
san uskonnollista  mieltä,  kuinka  kuoletettiinkaan  kaikki 
ne  tunteet,  joilla  sen  vapaa  henki  etsi  Jumalaa  hädässään 
ja  rukoili  luojalta  apua. 

»Sprengtport  teki  torjuvan  liikkeen  kädellään: 

—  Asiaan,  jos  tahdotte,  että  siedän  tätä. 

Attila.  Hyvä!  katsokaa  tätä  samaa  Hollantia,  mil- 
lainen se  nyt  on  kolme  ihmispolvea  taistelu jensa  perästä. 
Vapaana  ja  onnellisena  kansana  omassa  maassaan  saat- 
taa se  tehdä  muitakin  onnellisiksi.  Ja  missä  muinoin  vallitsi 
ainoastaan  kurjuus  ja  telottaja  vallan  kauhu,  siellä  kuuluu 
nyt  rauhan  vienot  äänet  ja  lauletaan  voittokuluja  päät- 
tyneestä taistelusta. 

Sprengtport.    Mitä  tuo  tähän  kuuluu? 

Attila.  Se  on  kehoitus  menneisyydestä;  teidän  sankari- 
sukunne  tahtoo  kutsua  teitä  töihin  semmoisiin,  jotka  ky- 
syvät suurmiestä.  Suomi  kärsii  nyt  samaa  kuin  Hollanti 
muinen. 

—  Se  on  valhe!  huusi  majuri  kiivaasti,  joka  osoitti, 
että  hän  nyt  vasta  ymmärsi  mitä  Attila  tarkoitti.  —  Se 
ei  ole  totta!  Täällä  ei  ole  rovioita,  eikä  kuningas  Fredrik 
ole  mikään  Filip. 

—  Eikä  Lewenhaupt  mikään  Alba.  Mutta  sittenkään 
ei  Suomen  kohtalo  ole  sen  parempi.  Rikkaan  Hollannin 
henki  sidottiin  väkivalloin  ja  se  pakotettiin  tottelemaan 
luostarikuria  ja  telottajia,  mutta  paavin  käskyjen  alle 
taipunut  jäi  rauhaan  ja  eli  hyviä  päiviä.  Nyt  taas  jää  mie- 
hen omaksi  se,  minkä  hän  ansaitsee,  ja  viljelty  pelto  kor- 
vaa omistajansa  vaivat.  Täällä  on  toista.  Missä  tapaatte 
niin  huutavaa  kurjuutta  kuin  täällä;  välttämättöminkin 
puuttuu.  Karu  maaperä  ei  anna  mitään  leipää,  jokainen 
jyvä  on  väkivoimin  anastettava,  ja  sen  tekeekin  suoma- 

lainen,  joka  ei  hellitä.  Mutta  kun  laiho  on  päässyt  heili- 
möimään,  saapuu  halla  veronkannolle  ja  nielee  vuoden 
sadon.  Pelastaaksensa  henkensä  täytyy  väestön  tyytyä 
pettuun,  kun  jauhoja  ei  riitä.  Mutta  sittenkin  kynnetään 
lakkaamatta  uudestaan  ja  kylvetään  kestävyydellä,  jolla 
ei  ole  vertaa.  Mutta  sekään  ei  jää  viljelijälle.  Idästä  ja 
lännestä  tulee  vieraita,  jotka  himoavat  maata  saaliikseen. 
Missä  kaikki  vaativat  eikä  kukaan  anna  perään,  siellä 
syntyy  taistelu  semmoinen  kuin  täällä,  ja  kuin  ajettu  riista, 
jota  ei  kukaan  sääli,  vuodattaa  Suomi  verensä  turvatta 
ja  armotta. 

—  Siinä  kyllä  olette  oikeassa,  huokasi  Sprengtport. 
—  Mutta  ette  te  enkä  minä  voi  asettua  kohtaloa  vastaan. 

Attila.  Te  voitte.  Oi,  ottakaa  minut  avuksenne!  Hän 
levitti  manifestin:  —  Kehoittakoon  tämä  teitä  tarttumaan 
pyörään!  Älkää  lyökö  laimin  hetkeä,  joka  lentää.  Tehkää 
kuin  Witt,  kuin  Oranialainen,  ja  kuinka  suureksi  tahansa 
vaivanne  käyneekin,  niin  suuremmaksi  koituu  teille  vapau- 
tetun kansan  siunaus.  Ja  kun  sitten  elämän  rajapyykistä 
silmäilette  takaisin  päin,  kuinka  lohduttavaksi  käykään 
virheitänne  katuessanne  tämä  jalon  miehen  suurtyö! 

Sprengtport.  On  totta,  että  jokainen,  joka  on  astunut 
elämään  vihdoin  kuollaksensa,  joutuu  kiusaukseen,  se  on 
koeteltavaksi.  Toinen  lankee  heti,  toinen  myöhemmin, 
mutta  ei  ole  sitä,  jolla  ei  olisi  mitään  kaduttavaa.  Itse  olen 
liiankin  pian  langennut,  milloin  intohimon  tähden,  milloin 
muusta  syystä,  mutta  tällä  kertaa  ette  sittenkään  onnistu. 
Tyttäreni  nimi  ei  merkitse  tässä  mitään. 

Attila.  Ja  kuitenkin  tuli  manifesti  siksi  maailmaksi, 
jonka  puolesta  hänen  sydämensä  sykki. 

Majuri  hymyili  surullisesti:  —  Lapsen  mieli  rakentaa 
helposti  sattuman  pohjalle,  mutta  sitä  ei  tee  mies,  joka  on 
elämää  kokenut. 

—  Sattuma,  toisti  Attila.  Mitä  sitten  sattuma  on? 
Tilaisuus,  jonka  Jumala  suo  meille  täyttääksemme  hänen 
aikomuksiansa.      Mikä   nostaa   suuren   miehen   arki-ihmis- 

ien  yli,  ellei  juuri  se,  että  osaa  valita  oikean  hetken  toi- 
minnalleen? 

—  Mutta  monet  sortuvat  yrityksessä  ja  vetävät  lan- 
getessaan  suuren  tehtävän  muassaan. 

—  Usein  käy  niinkin,  mutta  ei  tuomita  ketään  meistä 
siitä,  mitä  emme  ole  voineet.  Meidän  Herramme  tuomitsee 
meitä  tahtomme  mukaan.  Jos  vaivumme  ja  sorrumme,  ei 
sittenkään  oikeus  kuole  meidän  kanssamme. 

—  Ei  tiedä,  mutisi  majuri  hiljaa. 

—  Ei,  lisäsi  Attila,  se  tehtävä,  joka  sulkee  itseensä 
elämän,  se  kyllä  aikanaan  löytää  oikean  miehensä.  Ol- 
koonpa, etten  minä  ollut  se  ja  että  minun  jälkeeni  tulee 
toinen,  olenhan  kuitenkin  ollut  avustamassa. 

Majurin  synkkä  katse  oli  muuttunut  miltei  avonai- 
seksi ja  hyväntahtoiseksi,  ja  hän  vastasi  leppeästi:  —  Olette 
puhunut  paljon  sellaista,  jota  en  ruotsalaisena  upseerina 
voi  hyväksyä,  mutta  se  ei  estä  minua  VVittin  jälkeläisenä 
myöntämästä,  että  olette  oikeassa.  Suomessa  tuo  kuiten- 
kaan ei  menesty.  Rikas,  tiheästi  asuttu  Hollanti  saattoi 
kuohuttaa  aaltoja,  jotka  vihdoin  syöksivät  espanjalaisen 
hirmuvallan  haaksirikkoon.  Mutta  täällä?  —  Harvalu- 
kuinen kansa,  joka  ei  pyydä  muuta  kuin  saada  elää  rau- 
hassa. 

—  Juuri  tätä  rauhaa  manifesti  meille  tarjoo. 

—  Kuinka  pitkäksi  ajaksi  arvelette?  Ja  entä  ennen- 
kuin sen  saavutamme!  Olen  vanha  soturi,  ja  tiedän,  että 
rauha  viihtyy  paraiten  tykin  takana,  ja  että  tykki  kaipaa 
miestänsä.  Se,  jolla  ei  ole  voimaa  lyödä  ketä  tahansa,  se 
älköön  esiintykö  omalla  lipullaan  Europan  eteen.  Se  ei 
saa  lapsellisesti  luottaa  mihinkään  muuhun  valtaan  kuin 
siihen,  jonka  voima  hänelle  antaa. 

Verevä  puna  nousi  Attilan  poskille  ja  hän  kohotti 
uudestaan  manifestia:  —  Tässä,  sanoi  hän,  antaa  Venäjän 
voima  meille  oman  vallan.  Se  antaa  meille  lepoa  ja  va- 
pautta, antaa  meille  tulevaisuutta.  Lukekaa  itse  sen  lu- 
paukset! 

—  Mutta  jos  tuo  suuri  valtakunta  katuu?  Mitä 
heikko  Suomi  silloin  tekee? 

—  Mitä  jalous  lupaa,  sitä  ei  voima  kadu.  Muutoin 
tiedätte  yhtä  hyvin  kuin  minäkin,  että  se,  joka  elää 
vapaana,  kasvaa  voimakkaaksi. 

—  Niin  te  luulette.  Minä  puolestani  tiedän,  että  hei- 
kossa täytyy  olla  paljon  tarmoa,  kun  sen  pitää  kuolettaa 
rakkautensa  ja  tallata  sitä,  voidakseen  edes  sillä  keinoin 
säilyttää  sitä,  jota  sen  voimattomuus  ei  voi  suojella.  Mitä 
Löfving  arvelee? 

Kapteeni  loi  katseen  puhujiin,  ja  hänen  sanoissaan 
tuntui  olevan  täyttä  totta,  kun  hän  lausui:  —  Minä  ar- 
velen, että  se,  joka  kiusaa  meitä  luopumaan  kuninkaas- 
tamme, olisi  hirtettävä.  Teillä  ei  ole  mitään  tekemistä 
maamme  kanssa,  te  tiedätte  vähän  siitä,  mitä  me  tarvit- 
semme. Hoidamme  asioitamme  itse  omin  neuvoin.  Mutta 
jos  tahdotte  palkkaa  tänne  tulostanne,  niin  etsitte  turhaan 
Venäjän  kultaa.  Ruotsin  tappara  on  likempänä. 

Attila  ei  vastannut,  ja  yleinen  vaitiolo  syntyi.  Vihdoin 
sanoi  Löfving:  —  Tunsin  isänne,  hänkin  kulki  aikoinaan 
Venäjän  asioissa. 

Attilan  silmät  leimahtivat,  kun  hän  vastasi:  —  Isäni 
pysyi  ihmisenä,  kun  te  muutuitte  pedoiksi. 

Löfving.  Mieluummin  peto  kuin  kavaltaja.  Jos  luu- 
lette minun  muuttuneen  siitä  ajasta  huonommaksi,  niin 
petytte.  Ruotsin  puolesta  olen  elänyt  ja  Ruotsin  puolesta 
tahdon  kuoUa.  Venäläinen  Suomi  on  kotimaani,  ja  kevään 
tultua  otan  minä  ruotsalaisen  armeijan  kanssa  sen  takaisin. 

Attila.     Siihen  ette  kykene. 

Löfving.  Ette  ainakaan  te  meitä  estä  ettekä  vältä 
ansaittua   palkkaanne. 

Löfving  oli  uhkaavana  asettunut  Attilan  eteen,  mutta 
tämä  katsoi  terävästi  kapteeniin  ja  vastasi  uhmaten:  — 
Ajattelette  kai  poikaanne  ja  syytätte  minua  hänen  kuole- 
mastaan, mutta  minä  puolestani  ajattelen  isääni  ja  asetan 
teidät  syytteeseen  en  ainoastaan  siitä  laukauksesta,  jolla 
te  riistitte  häneltä  hengen,  vaan  siitä  kohtalostakin,  jonka 

valmistitte  minulle,  äidilleni  ja  lukemattomille  muille, 
jotka  eivät  saaneet  kuolla. 

Löfving.  Nehän  vietiin  rajan  toiselle  puolelle  ja  saivat 
kai  siellä  nauttia  sitä  onnea,  jota  te  meille  kaikille  tarjootte. 

Attila,  Sen  kirouksen  tunnette  yhtä  hyvin  kuin  jokai- 
nen lapsi  Suomessa. 

Löfving.     Te  siis  muutatte  mieLpidettä. 

Attila.      En  muuta  mitään. 

Löfving.  Tottakai  muutatte,  kun  ensin  yrititte  viedä 
koko  Suomen  rajan  yli  ja  samassa  hetkessä  surkuttelette 
itseänne  ja  kaikkia  muita,  jotka  vietiin  pois  Ruotsista. 
Katsokaa,  niin  on  käynyt  ja  niin  käy  iankaikkisesti  kai- 
kille luopioille. 

Attila.  Luopioille!  Siksi  en  tuUut  koskaan,  mutta 
orjaksi  kyllä  teidän  ansiostanne.  Hän  tempasi  auki  ihok- 
kaansa  ja  paljasti  rintansa. 

—  Tässä!  Näette!  Tämän  sain  siellä,  kun  ensin  olitte 
tehnyt  minut  isättömäksi.  KummaUa  meistä  on  oikeus 
tuomita?  Ja  kenellä  on  enemmän  sovitettavana?  Anta- 
kaa takaisin,  mitä  minulta  riistitte.  Antakaa  minulle 
isäni,  kotini,  sisaruspiirini,  kotimaani!  Poistakaa  poltettu 
kotka  hartioistani,  tehkää  minut  vapaaksi,  niinkuin  vapaana 
synnyin  Suomessa. 

Löfving  tuijotti  vaieten  tuota  kalpeata  olentoa,  joka 
seisoi  siinä  niin  kuohuksissaan,  ja  Attila  jatkoi:  —  Vaikka 
koko  ikänne  olisitte  polvillanne  edessäni  ja  itkisitte  verisiä 
kyyneleitä,  ei  se  sittenkään  voisi  poistaa  sitä  tuskaa,  jota 
sieluni  on  kärsinyt  yksinomaan  teidän  tähtenne. 

—  Ehkä  ei,  sanoi  Löfving  myöntyväisesti.  Ehkä  ei, 
mutta  en  voinut  muuta.  Kapteeni  kääntyi  pois.  Hän 
näytti  tahtovan  salata  liikutustansa. 

—  Jollette,  sanoi  Attila  lauhkeammin,  jollette  silloin 
voinut  muuta,  niin  voitte  nyt.  Käsittäkää  minua  vihdoin, 
kun  pyydän  teitä  muistamaan,  että  meidän  jälkeemme  tulee 
uusia  miehiä,  jotka  perustavat  uusia  perheitä  tässä  maassa. 
Niiden  tulevaisuudesta  minä  puhun.  Olemme  nyt  kerran 
mitä  olemme.     Meitä  ja  meidän  kohtaloamme  ei  kukaan 

enää  muuta,  mutta  tulevaisuuden  voimme  muuttaa,  ja  se 
odottaa  meiltä  ratkaisua. 

—  Älkää  vaatiko  meiltä  mahdottomia,  vastasi  Löf- 
ving  hiljaisesti,  melkein  nöyrästi.  Olemme  vannoneet 
uskollisuutta  Ruotsille,  kuningas  Fredrik  on  herramme 
ja  kuninkaamme,  kotimaamme  kuuluu  hänelle,  eikä  mi- 
kään oikeuta  meitä  muuttamaan  sitä. 

Attila  seisoi  siinä,  levottomuutta,  epäilystä  ja  tuskaa 
kasvojenpiirteissä.  Tämä  taistelu  oli  ehkä  toivoton,  mutta 
hän  ei  voinut  vieläkään  hellittää.  Hän  alkoi  uudestaan  ja 
lausui  intohimoisesti;  —  Ette  kai  tunne  Oranialaista,  ette 
kai  ole  koskaan  kuullut  puhuttavan  Wittistä?  Mutta 
Engelbrektistä  olette  kuullut.  Mainitkaa  edes  yksi  mies 
koko  Ruotsin  valtakunnassa,  joka  ei  siunaa  häntä  ja  hänen 
tekoansa.  Hän  pelasti  maansa  Tanskan  vallasta.  Tehkää 
niinkuin  hän,  vapauttakaa  Suomi! 

Soturiveri  kuohahti  taas  Löfvingissä:  —  Olen  tehnyt 
mitä  minä  voin  ja  niin  teen  vieläkin  täUä  hyväUä  miekal- 
lani. Kun  ammuin  isänne,  tein  sen  pelastaakseni  talon- 
poikaisvapautemme  ja  isäimme  uskon,  eivätkä  mitkään  ru- 
koukset saa  minua  niitä  nytkään  uhraamaan.  Vähän  on 
elämä  teille  opettanut,  jos  uskotte,  että  mies,  joka  on  uh- 
rannut koko  elämänsä  sen  puolesta,  mitä  hän  pitää  pyhänä, 
heittäisi  haudan  partaalla  kaiken  tämän  pois  ja  möisi  sie- 
lunsa   sille,    joka    vie    hänet    iankaikkiseen    kadotukseen. 

—  Ette  ymmärrä  minua,  sanoi  Attila  pää  kumarassa. 

—  Minä  teitä  ymmärrän,  puuttui  Sprengtport  puhee- 
seen, mutta  te  olette  haaveilija  ettekä  ymmärrä  meitä. 
Olette  nyt  vankimme  ja  lain  mukaan  kuoleman  mies. 
Mutta  minun  kauttani  ette  kaadu.  Mitä  kapteeni  Löfving 
sanoo? 

Löfving  katsoi  syrjään  vastatessaan:  —  Olen  jo  kerran 
ottanut  hänen  henkensä  katkerammin  kuin  tappamalla. 
Kaatakoon  hänet  ken  tahtoo.    Minä  en  voi. 

Sprengtport  lähestyi  Attilaa.  —  Näette  nyt,  mikä 
teitä  odottaa  Suomessa.     Olkoon  se  teille  kylliksi. 

AtUla.  Katkeran  opetuksen  annatte  minulle  muis- 
toksi. 

Sprengtport.  Mutta  se  on  terveellinen.  Tahdotteko 
luvata  minulle  mitä  pyydän? 

Attila.  Mitä  on  minulla  annettavaa,  jota  te  ette  voi 
ottaa?    Olen  vanki  vallassanne,  ja  te  olette  Marian  isä. 

Sprengtport.  No  siis,  poikani,  lupaa  minulle,  ettet 
enää  koskaan  Ruotsin  rajojen  sisällä  nosta  kysymystä 
manifestista.  Sillä  ei  Suomi  mitään  voita,  mutta  kaikki 
saattaa  joutua  alttiiksi,  jos  kansa  heittää  kaiken,  mitä 
meillä  on,  tavoittaaksensa  sitä,  mitä  se  ei  voi  koskaan 
saavuttaa. 

Attila.    Voi  maata,  voi  kansaa! 

Sprengtport.       Lupaatte    siis    luopua    yrityksestänne? 

Attila.  £i  ole  tarvis  luopua  siitä,  joka  itsestään  rau- 
keaa. Kenen  luo  nyt  enää  menisin,  kun  ne  miehet,  joihin 
luotin,  kieltäytyvät  ajattelemasta  asiata? 

Sprengtport   kääntyi   Löfvingin  puoleen. 

—  Koska  olemme  saaneet  hänen  lupauksensa,  niin 
annamme  mekin  omamme  ja  lupaamme  saattaa  tämän 
aseettoman  miehen  ehjänä  vahtien  ohi. 

Löfving  pysyi  vielä  synkkänä,  mutta  vastasi  ratkai- 
sevasti: —  Minun  käteni  sai  hänet  isättömäksi,  tahdon 
nyt  tehdä  hänen  hyväksensä  mitä  voin  ja  pelastaa  hänet 
vaarasta  tahi  kaatua  Anteron  pojan  kanssa. 

Mutta  Attila  korotti  torjuen  kätensä  ja  vastasi  kyl- 
mästi: —  Olen  kiitollinen  hyväntahtoisuudestanne,  mutta 
en  tarvitse  sitä.  Jos  teidän  kenttävahtinne  ampuvat 
aseetonta  miestä,  niin  tehkööt  sen.  Sanon  heille  silloin  kuo- 
linhetkelläni,  kuka  olen.  Mutta  jos  he  tahtovat  sotaoikeu- 
den edessä  tietää  asiani,  niin  saavat  he  tuta,  että  sittenkin 
on  ollut  yksi  mies,  joka  tavoitteli  kotimaansa  vapautta. 

Kirkas  tuli  syttyi  Sprengtportin  silmiin,  ja  hän  ojensi 
äkkiä  kätensä:  —  Me  kaksi  olisimme  hyvin  voineet  ym- 
märtää toisiamme. 

Attila  seisoi  hetkisen  epäröivänä.  Nyt  hän  ei  enää 
halunnut  tarttua  tuohon  äsken  hänelle  niin  rakkaaseen 
käteen.  Sprengtport  huomasi  sen  ja  sanoi:  —  Älkäämme 
niin  erotko  toisistamme.    Se,  mikä  on  oikeata  teille,  se  on 

väärää  minulle,  mutta  keskinäinen  kunnioitus  vahvistuu 
usein  paremmin,  kun  pidämme  kiinni  mielipiteistämme, 
kuin  jos  käännymme  toiseen,  joka  on  ristiriidassa  parhaan 
ymmärryksemme  kanssa.  Uskotteko  minua? 

Majurin  äänessä  oli  jotakin  vienoa,  joka  vaikutti 
sovittavasti,  ja  kaikesta  huolimatta  tunsi  Attila  seisovansa 
Marian  isän  edessä. 

—  Te  ette  siis  kiellä  minulta  kunnioitustanne?  kysyi 
hän  kalpeana. 

—  Olisin  kernaasti  sanonut  teitä  pojakseni! 
Sprengtport    aukaisi   sylinsä,    ja    nyyhkien   heittäytyi 

Attila  hänen  syleilyynsä. 

—  Minä  uskon  että  Maria  rakasti  sinua,  sanoi  majuri 
hiljaa.  Minä  uskon  sen.  Kyyneleet  tukehuttivat  hänen 
äänensä.    Hän  ei  voinut  sanoa  enempää. 

—  Häntä  piti  Maria  rakkaana,  vakuutti  Löfving. 
Häntä  eikä  ketään  muuta.  Näinhän  itse,  ettei  hän  huolinut 
ollenkaan    Martista. 

Attila  kääntyi  Löfvingin  puoleen:  —  Antakaa  minulle 
anteeksi  suru,  jonka  tein  teille  ja  pojallenne.  Se  tapahtui 
vastoin  tahtoani.     En  ole  koskaan  toivonut  teille  pahaa. 

—  Ette  voinut  sille  mitään,  sen  tiedän,  vastasi  Löf- 
ving liikutettuna.  Minäkään  en  voinut  mitään  sille,  mitä 
teille  tein.    Omatuntoni  ei  voinut  muuta.    Anteeksi! 

Attila  tarttui  tarjottuun  käteen,  joka  etsi  sovintoa:  — 
Hyvä  vihollinen  on  paljoa  vaarallisempi  kuin  huono  ystävä, 
vastasi  hän  vienosti.  Edellinen  valloittaa  vähitellen  sydä- 
memme, jälkimäinen  työntää  sen  vihdoin  pois. 

—  Älkää  vielä  jättäkö  meitä,  pyysi  Sprengtport.  Ju- 
mala tietää  kuinka  ja  koska  uudelleen  tapaamme  toisemme. 

—  Ehkä  emme  koskaan.  Maria  liitelee  sieluni  edessä,  ja 
minä  kuulen  Suomen  valitukset.  Tulin  tänne  toimiakseni 
teidän  kanssanne,  mutta  te  ette  tahdo,  sentähden  täytyy 
minun  lähteä. 

Sprengtport  pusersi  häntä  vielä  kerran  rintaansa  vas- 
taan ja  kätteli  lempeästi.  Sitten  saattoi  Löfving  hänet 
ulos  pimeään  yöhön. 

Kun  Löfving  seuraavana  aamuna  kulki  Haminan  torin 
poikki,  tulivat  Buddenbrock,  Ring  ja  Segebaden  häntä 
vastaan.     Kaikki  kolme  näyttivät  yrmeiltä  ja  uhkaavilta. 

—  Eikö  teillä  ole  mitään  raporttia  annettavana? 
kysyi  patooni  vastaamatta  kapteenin  tervehdykseen. 

—  Kaikki  on  rauhallista,  teidän  armonne.  Sittenkun 
Tatistsheff  vei  viimeiset  joukkonsa  Ykspäästä,  ei  ole  mitään 
kuulunut. 

—  Entä  te  itse,  Löfving?  Missä  olette  kuljeksinut 
viime  yönä?  Ja  kenen  kanssa? 

Pienintäkään  hämmästystä  osoittamatta  katseli  Löfving 
päällikköä  tyynesti  ja  levollisesti:  —  Minun  askeleeni 
ovat  helposti  luettavissa,  ja  seuranikin.  Kello  kolmeen 
aamulla  olin  Tammelan  torpassa  ja  sitten  tein  kävelyretken 
ulkoseutuun.    Minun  tietääkseni  ei  ole  mitään  tapahtunut. 

—  Konna!  huusi  Buddenbrock.  Tahdotte  luikertaa 
käsistä.  Ette  rohkene  tunnustaa  kenen  kanssa  kuljitte! 
Olkaa  varuillanne.  Täällä  ei  kukaan  saa  rangaistuksetta 
kavaltaa. 

—  Se,  joka  rohkenee  syyttää  minua  semmoisesta,  on 
itse  kavaltaja.     Minuun  se  ei  satu. 

Buddenbrock  loi  kysyväisen  katseen  nuoriin  seuralai- 
siinsa. Silloin  astui  Segebaden  askeleen  eteenpäin  ja  sanoi: 
—  Löfving  ei  saata  kieltää,  että  hän  viime  yönä  seurasi 
erästä  kummallista  miestä  kauas  Viipuriin  päin  vievälle 
tielle  vartiomme  ohitse.  Kuljitte  ensin  jalkaisin,  mutta 
sitten  otitte  hevosen  ja  annoitte  toisen  muukalaiselle. 
Ratsain   palasitte. 

—  Ja,  jatkoi  Ring,  tänä  aamuna  löydettiin  metsän- 
laidasta  vaaleakiharainen  peruukki,  aivan  samanlainen 
kuin  se,  jota  kumppaninne  käytti.  Kenen  se  on  ollut? 
Ja  kuinka  osaatte  selittää  sen,  että  ensimäinen  kenttä- 
vahti  näki  teidän  seuraavan  nuorta  sitransoittajaa,  mutta 
toinen  vannoo  teidän  seuranneen  sairasta  kulkukauppi- 
asta. 

—  Vai  niin!  huudahti  Löfving  ihmetellen.  Sitäkö 
tarkoiutte?       En   voinut    käsittää,    että   herrat    panevat 

minut  syytteeseen  henkilön  tähden,  jolla  oli  herra  paroonin 
omakätisesti  allekirjoittama  matkapassi. 

—  Matkapassi!?  kysyi  Buddenbrock.  Minulta?  Mitä 
se  tietää? 

—  En  tiedä  lieneekö  se  salaisuus,  mutta  ainakin 
minusta  tuntui  kuin  olisi  soittaja  tahtonut  salata,  että  hän 
oli  ollut  teidän  ylhäisyytenne  puheilla.  Vasta  sitten,  kun 
olin  uhannut  panna  hänet  syytteeseen  ja  vankeuteen, 
sain  tietää  asian  oikean  tilan  ja  päätin  saattaa  hänet  pois 
meidän  alueeltamme.  Luulin  tehneeni  hyvän  työn,  kun 
en  ollut  tietävinäni  mitään  koko  asiasta. 

Buddenbrock  näytti  kuin  pilvistä  pudonneelta.  —  Onko 
tuo  Löfving  menettänyt  järkensä?  Kuinka  hän  uskaltaa 
sekoittaa  minun  nimeni  tähän  asiaan? 

Osoittamatta  vähintäkään  hämmästystä  vastasi  kap- 
teeni tyynesti:  —  Muukalaisen  tapasin  kello  seitsemän 
aikaan  eilen  illalla  kaupungin  ulkopuolella,  ja  koska  hän 
tuntui  epäluulonalaiselta,  kysyin  häneltä  päivän  tunnus- 
sanaa. »Jumalan  kanssa»,  vastasi  mies  selvästi,  mutta 
sittenkin  pyysin  nähdä  hänen  passinsa.  Hän  veti  sen 
esiin,  ja  minä  näin  omilla  silmilläni,  että  sen  oli  antanut 
Tukholman  neuvosto.  Muukalainen  sanoi  olevansa  Ros- 
tockista kotoisin,  mutta  sieltä  oli  hänet  kutsunut  herra 
Gyllenborg,  joka  tahtoi  lähettää  hänet  Suomeen  hauskuut- 
tamaan Haminan  sotaväkeä  soitollaan. 

—  Mitä  hiton  juttuja  nuo  ovat?  huudahti  Budden- 
brock yhä  enemmän  ihmeissään. 

—  Uskon  varmasti,  että  mies  puhui  totta,  vakuutti 
Löfving. 

—  Mutta  sitä  minä  en  usko,  keskeytti  Segebaden. 
Ellette  te  itse  valehtele,    niin  valehteli  ainakin  tuo  toinen. 

Löfving  katseli  vastustajaansa  suoraan  silmiin:  —  Jos 
hän  oli  petturi,  olisi  hänet  kai  jo  aikoja  sitten  otettu  kiinni. 
Ei  ole  niinkään  helppo  kulkea  luvattomissa  asioissa  Turusta 
tänne  saakka. 

—  Kuka  sanoi,  että  hän  on  ollutkaan  Turussa?  kysyi 
Ring. 

—  Ainakin  on  hän  ollut  Porvoossa,  mikäli  minä  ym- 
märrän. Epäilin  minäkin  alussa  aivankuin  tekin,  mutta 
sitten  kun  hän  oli  kuvannut  minulle  kaupungin  ja  kirkon 
aivan  semmoisiksi  kuin  ne  olivat,  täytyi  minun  uskoa. 
Yksi  asia  vain  epäilyttää. 

—  Mikä  niin?  kysyi  Buddenbrock  huomaavaisuudella, 
joramoista  hän  ei  ollut  tähän  saakka  osoittanut. 

—  Hän  väitti,   että  eversti   Lagercrantz  oli  vangittu. 

—  Vangittu!  toistivat  Ring  ja  Segebaden  hämmästy- 
neinä katsellen  Buddenbrockia.     Tämä  kalpeni. 

—  En  tiedä,  jatkoi  Löfving  viattomasti,  mutta  niin 
muukalainen  kertoi.  Se  tapahtui  rannalla,  jossa  eräs  up- 
seeri muutamien  rakuunain  johtajana  veti  käskykirjeen 
esiin  ja  vaati  everstin  miekkaa.  Ensin  eversti  Lagercrantz 
ei  tahtonut  sitä  antaa,  mutta  antoi  sitten  kuitenkin.  Hänet 
vietiin  laivaan,  joka  oli  lähtövalmiina,  ja  siinä  täytyi 
everstin  vankina  kulkea  Tukholmaan.  Ties  Jumala,  puhuiko 
muukalainen  totta,  mutta  niin  hän  vain  kertoi. 

Buddenbrock  seisoi  siinä  hämillään  ja  ääneti.  Tämä 
salaisuus  ei  voinut  olla  tunnettu  muuten  kuin  että  joku 
juuri  äsken  oli  tuonut  sen  Porvoosta.  Itse  hän  ei  ollut 
vielä  saanut  raporttia. 

—  Tahdon  tavata  tuon  miehen,  sanoi  hän  kiivaasti. 
Laittakaa  hänet  tänne! 

—  Voi,  kun  en  tietänyt  ennen!  huudahti  Löfving. 
Nyt  on  liian  myöhäistä.  Tuo  kummallinen  mies  uskoi 
minulle,  että  hänet  oli  lähetetty  herra  paroonin  veljen  luo 
Viipuriin,  ja  hän  katosi  käsistäni  niin  äkkiä  ja  selittämät- 
tömästi kuin  olisi  ollut  itse  paholainen. 

—  Valehtelet!  huusi  Buddenbrock.  Jotakin  sinulla 
on  ollut  tekeillä,  ja  nyt  pelkäät  joutuvasi  kiinni. 

Kapteeni  loi  tyynen  ja  vakavan  Jcatseen  esimieheensä. 

—  Ketä  pelkäisin?  En  pelkää  koskaan,  sillä  minulla 
on  laupias  Jumala  ja  oikeutta  tekevä  kuningas.  Vihollis- 
tanikaan  en  pelkää,  sillä  hänen  iskuunsa  vastaan  iskulla. 
Jos  kaikilla  olisi  ollut  minun  rohkeuteni,  kun  olimme 
Säkkijärvellä  ja   minä    pyysin   2,000  miestä,    olisi  teidän 

ylhäisyydellänne   24  tunnissa   ollut  Viipurin   avaimet   kä- 
dessään. 

Buddenbrockin  kasvoilla  kuvastui  suuttumusta:  Sinä 
kai  halusit  komppaniasi  kanssa  toistaa  sen,  mitä  teit  Lap- 
peenrannassa, kun  sitä  ei  millään  keinoin  saatu  pysymään 
paikallaan. 

—  En  ikinä,  teidän  ylhäisyytenne.  Tällä  kertaa  olisi 
se  suorittanut  asiansa  niin  hyvin,  että  vielä  teidän  ylhäi- 
syytenne lastenlapset  olisivat  saaneet  aiheen  kunnioitta- 
vasti sanoa:  »Olivat  sentään  suomalaiset  rykmentit  miehiä, 
joihin  saattoi  luottaa.» 

Segebaden.     Semmoista  on  nyt  helppo  sanoa. 

Ring.      Kuka  takaa,   ettette  olisi   kaikki  hukkuneet? 

Löfving.  Sitä  ei  olisi  tapahtunut.  Semmoisessa  pyry- 
ilmassa  olisi  kaikki  sujunut  kuin  rasvattu. 

Segebaden.  Ainakaan  ei  mikään  estä  teitä  nyt  kers- 
kaamasta. 

Löfving  kohotti  ylpeästi  päätänsä.  —  En  ole  koskaan 
kantanut  kunniaani  suussani,  mutta  sen  uskallan  väittää, 
että  epäilkööt  mieheni  ketä  tahansa,  minua  ne  eivät  epäile, 
enkä  olisikaan  jättänyt  heitä  pulaan.  Sentähden  olimme 
voitosta  varmat. 

—  Epäileekö  väki  täällä  jotakuta?  kysyi  parooni  tut- 
kien. 

—  Kyllä,  niitä,  joihin  se  ei  luota. 

—  Ei  luota.     Siis  kuitenkin  johonkuhun? 

—  Se  ajattelee  samaa  kuin  se  ajatteli  silloin,  kun  mene- 
timme Lappeenrannan  ja  Wrangelin.  Susi  ei  itke  koiran 
kuolemaa. 

Tumma  puna  nousi  Buddenbrockin  poskille,  mutta 
hänen  ryhtinsä  pysyi  arvokkaana  ja  ääni  tyynenä,  kun 
hän  vastasi:  —  Kapteeni  Löfving  ei  tee  ensi  kertaa  näitä 
viittauksia,  mutta  tämä  on  oleva  viimeinen.  Te  saatte 
antaa  pois  miekkanne  siksi,  kunnes  olette  antanut  tyydyt- 
tävät selitykset  kaikkeen  siihen,  mitä  täällä  olette  puhunut. 

—  Miekkanne!  pyysi  Segebaden. 

Heti  seisoi  Löfving  miekka  kädessään  valmiina  anta- 
maan sen  pois,  mutta  sitä  ennen  täytyi  hänen  purkaa 
sydäntänsä,  ja  kylmän  tyynenä  lausui  hän  lujasti  ja 
katkerasti:  —  Voi  teitä  päälliköitä  ja  kuninkaan  miehiä! 
Te  hajoitatte,  missä  teidän  pitäisi  koota,  tapatte  sen, 
minkä  pitäisi  säilyttää,  ja  tallaatte  sen,  minkä  pitäisi  elää. 
Mutta  yhtä  varmasti  kuin  te  nyt  kavallatte  tätä  maata, 
on  se  päivä  koittava,  jolloin  teidät  kavalletaan,  sillä  Jumala 
on  oleva  kostajamme. 


IV  Luku. 

LEVOTTOMIA  PÄIVIÄ. 

Haminan  kaupunki  mainitaan  perustetuksi  vuonna 
1632,  jolloin  sen  nimi  oli  Vehkalahti  samannimisen  pitäjän 
mukaan.  Syrjäisenä  kylänä  pysyi  se  kauan  huomaamat- 
tomana ja  erillänsä  suurista  valtiollisista  tapauksista,  mutta 
kun  Viipuri  oli  menetetty,  täytyi  Ruotsin  etsiä  uutta  puo- 
lustuslinnaa  Etelä-Suomessa,  ja  silloin  kääntyivät  sil- 
mät Haminan  puoleen.  Ensimäinen  linnoitus  rakennet- 
tiin 1722,  mutta  vähäpätöinen  se  oli,  ja  sentähden  kun 
ruvettiin  valmistuksiin  1741  vuoden  sotaa  varten,  laajen- 
nettiin sitä,  ja  tämän  kertomuksen  aikana  oli  kaupunki 
kaikilta  tahoilta  ympäröity  linnoitetuilla  valleilla,  jotka 
sitä  enemmän  rasittivat  mieliä  mikäli  ne  valmistuivat. 
Semminkin  synnyttivät  levottomuutta  valleihin  sijoite- 
tut ruutikellarit,  kun  huhuttiin,  että  ne  olivat  huonosti 
varustetut  ja  kaupunkilaisille  hengenvaaralliset.  Luonto- 
kaan ei  tarjonnut  mitään  virkistävää  mielelle,  sillä  Hamina 
ei  ollut  mitenkään  sen  puolesta  suotuisa.  Sitä  ympäröivät 
linnoitukset  olivat  kyllä  laajat,  mutta  itse  kaupunki  oli 
pieni  ja  useimmat  talot  olivat  vain  matalia  puuhökkeleitä. 
Niiden  keskeltä  kohosi  kuitenkin  suuri,  komea  rakennus, 
jota  sanottiin  kuninkaalliseksi  varastohuoneeksi,  sekin 
puusta,  mutta  kopeillen  suurella,  kullatulla  F:llä,  jonka 
päällä  oli  kuninkaallinen  kruunu.  Tämä  upea  koristus  oli 
asetettu  korkealle  harjalle  ja  loisti  päivänpaisteessa  puolen 
penikulman  päähän  kaupungin  ulkopuolelle.     Monen  mie- 

Iestä  oli  tuo  kultainen  merkki  kunniaksi  kaupungille  ja 
sen  vastaisen  suuruuden  enteenä,  mutta  toiset  pitivät 
sitäkin  vaarana,  koska  viholliset  jo  kaukaa  saivat  siitä 
selvän  maalin  palaville  pikivannikoilleen  ja  pommeilleen. 

Tähän  aikaan  lisäsi  huolia  myös  kivuUoisuus.  Lai- 
vasto, joka  ankkuroi  Haapasalon  ja  Kursalon  luona, 
lähetti  joka  päivä  sairaita  ja  kuolevia  maihin,  eikä  tila 
ollut  parempi  armeijankaan  väestössä.  Huono  ruoka, 
huono  vesi  ja  epäterveelliset  asunnot  olivat  synnyttäneet 
kuumetta  ja  punatautia,  jotka  vaativat  lukemattomia  uhreja. 
Ahtaus  ja  hoidon  puute  levittivät  ruttoa,  niin  ettei  vihdoin 
ollut   ainoatakaan  taloa,  jota   kuolema  olisi  säästänyt. 

Kevät  kului  kuitenkin  ilman  erityisiä  tapauksia, 
sillä  uudistettu  aselepo  jatkui  määräämättömäksi  ajaksi. 
Pohjoisessa,  Marttilan  tienoilla,  tapahtui  joskus  kaha- 
koita, mutta  vaikka  olivatkin  verisiä,  eivät  ne  tuottaneet 
tärkeämpiä  seurauksia.  Ruotsalainen  pääkortteeri  oli  yhä 
vielä  Myllykylässä,  kolme  virstaa  Haminasta  pohjoiseen. 
Armeija,  johon  kevätpuolella  oli  tuotu  lisäväkeä,  oli  nyt 
luvultaan  15,000  miestä  ja  majaili  osaksi  Haminassa,  osaksi 
pitkin  Kymijokea,  salvatakseen  Keltin  ja  Anjalan  luona 
venäläisten  tien.  Laivastossa  oli  15  linjalaivaa  ja  5  fregat- 
tia paitsi  3,700:n  miesvoimaista  kaleerilaivastoa.  Idässä 
vartioitsi  kaupunkia  600  jalka-  ja  72  tykkimiestä,  joiden 
24  kenttätykkiä  olivat  asetetut  vuorisolaan  Mäntylahdella 
5  virstaa  kaupungista. 

Siten  varustettuna  taistelua  varten  oli  koko  seutu 
jännityksessä  ja  levottomuudessa.  Kukaan  ei  tiennyt 
milloin  aselepo  päättyy,  mutta  kaikki  tiesivät,  että  se  voi 
tapahtua  minä  hetkenä  tahansa.  Ja  mitä  sitten  tulee? 
Alituinen  epätietoisuus  rupesi  vihdoin  painostamaan  roh- 
keimpienkin  mieltä,  ja  moni  piti  jo  lopullista  ratkaisua 
parempana  kuin  tätä  iän  kaiken  uhkaavaa  vaaraa. 

Sillä  kannalla  olivat  asiat,  kun  muuan  Lewenhauptin 
ajutantti  äkkiä  sairastui  ja  kuoli.  Hänen  edeltäjänsä  oli 
sama  kuume  jo  sitä  ennen  temmannut  pois,  ja  kun  useat 

muut  upseerit  tunsivat  saman  raivoavan  ruton  heitäkin 
uhkaavan,  pääsi  kauhu  ja  levottomuus  yleiseksi.  Ei  ollut 
ylhäinen  enemmän  turvassa  kuin  alhainenkaan.  Täällä 
saattoi  ken  hyvänsä  jo  huomispäivänä  maata  paareilla. 

Huolimatta  tarttumasta  ja  yleisestä  alakuloisuudesta 
tahtoi  Lewenhaupt  kunnioittaa  ajutantti-vainajansa  muistoa 
ja  saada  hänen  viimeisen  matkansa  niin  juhlalliseksi  kuin 
mahdollista.  Ruumis  siunattiin  muutama  päivä  ennen 
juhannusta  kirkossa,  ja  siellä  ympäröivät  arkkua  ylhäi- 
simmät esikunnan  upseerit.  Itse  Lewenhaupt  näytti  kovin 
liikutetulta,  kun  sotapappi  pitkässä  puheessa  ylisti  vaina- 
jan ansioita  ja  tulkitsi  jälkeen  jääneiden  kumppanien 
kaipuuta,  ja  hartain  sydämin  yhtyivät  kaikki  virteen,  jolla 
toimitus  lopetettiin. 

Pieni  kirkko  oli  ahdinkoon  saakka  täynnä,  ei  ainoas- 
taan likeisiä  ystäviä,  vaan  uteliaitakin,  jotka  tavalla  tai 
toisella  olivat  hankkineet  itselleen  pääsyn.  Mutta  vaikka 
monikaan  ei  voinut  nähdä  muuta  kuin  korkeiden  herrojen 
hattuja,  pysyttiin  kuitenkin  hartaina  loppuun  saakka.  Jo  oli 
aljettu  viimeinen  virsi,  kun  ovenpuolella  syntyi  häiriötä. 
Mitä  se  on?  Mitä  merkitsi  tuo  kumea  sorina  ja  liike,  joka 
aallon  tavoin  vyöri  yhä  ylemmäksi?  Joka  mies  käänsi  ehdot- 
tomasti päänsä  nähdäksensä,  eikä  aikaakaan,  niin  huomattiin 
venäläinen  sanansaattaja  kirkon  ovella  ja  kapteeni  Mörnen 
nähtiin  tunkeutuvan  joukon  läpi  tuoden  kirjettä,  jonka 
hän  antoi  Lewenhauptille.  Tämä  repi  kiihkeästi  kuoren 
auki  ja  punastui.  Sillävälin  loppui  virsi,  ja  kun  viimeiset 
sävelet  olivat  haihtuneet,  lausui  kreivi  matalalla  äänellä 
likimäisille,  jotka  kovassa  jännityksessä  olivat  odotta- 
neet hänen  sanojansa:  —  Aselepo  on  päättynyt.  Kolmen 
päivän  perästä  aikoo  Lascy  olla  meitä  vastassa. 

Nyt  syrjäytti  tämä  kysymys  kaikki  muut  ajatukset, 
ja  tuota  pikaa  oli  kirkko  tyhjänä.  Uutinen  levisi  miehestä 
mieheen,  ja  koko  Hamina  joutui  kauhun  valtaan.  Väki- 
joukko hajaantui  kuin  akanat  tuuleen,  ja  sotapäälliköt 
kokoontuivat    Hnnanpääilikön,     eversti     Villebrandin    luo 

neuvottelemaan.  Neuvottelu  oli  lyhyt,  mutta  kiivas,  silla 
eversti  Bousquet  asettui  mitä  jyrkimmästi  useimpien  ehdot- 
tamaa peräytymistä  vastaan.  Hän  huomautti  mitä  seu- 
rauksia olisi  siitä,  että  Hamina  ilman  muuta  lahjoitettaisiin 
pois,  vaikka  se  aivan  äskettäin  oli  maksanut  23  tynnyriä 
kultaa.  Olkoonpa  vain,  että  Ranska  eikä  Ruotsi  maksoi 
nuo  rahat,  tappio  on  yhtäkaikki  sama.  Hamina  oli  koko 
muun  Suomen  avain.  Sitäpaitsi  oli  tänne  koottu  suurin  osa 
maan  viljaa,  ampumavaroja  ja  muuta  muonaa.  Tahdot- 
tiinko nyt  heittää  viholliselle  tämä  kaikki? 

Tämä  kaikki  voidaan  pelastaa,  arvelivat  toiset,  mutta 
se  käy  mahdottomaksi,  jos  päistikkaa  peräydytään. 

Ja  jos  varastot  saataisiinkin  kuljetetuiksi  pois,  millä 
korvataan  linna,  joka  tarkoittaa  koko  Etelä-Suomen  suo- 
jelemista ja  armeijan  tukea.  Eikö  peräytymisen  seurauk- 
sena olisi  sama  epätoivo  kuin  Lappeenrannan  hävityksessä. 
Ja  kuka  takaa,  että  päällikkyys  moisen  siveellisen  häviön 
jälkeen  vielä  jaksaa  pitää  johdon  käsissään?  Omasta  puo- 
lestaan pelkäsi  Bousquet  pahinta  ja  kehoitti  virkeän  in- 
nokkaasti taisteluun. 

Tämän  johdosta  syntyi  uusi  neuvottelu.  Edut  ja  vai- 
keudet otettiin  vielä  kerran  harkittaviksi,  mutta  mitä 
likemrain  asemata  tarkasteltiin,  sitä  selvemmältä  tuntui 
jokaisesta,  että  oli  pakko  peräytyä.  Hamina  ei  ollut  pal- 
joakaan parempi  kuin  hiirenpesä.  Sen  katuja  voitiin  joka 
haaralta  ampua,  eikä  vihoUisen  ollut  vaikeata  päästä  parin- 
sadan askeleen  päähän  kaupungista,  sillä  ollessaan  korkean 
rannan  suojassa,  ei  hyökkääjän  tarvinnut  peljätä,  että 
hänet  ennen  aikoja  huomataan,  vielä  vähemmin  että 
häneen  ammutaan.  Sitäpaitsi  oli  koko  puolustuslaitos 
nurinpäin.  Ei  ollut  ulkovarustuksia  ympäröivien  kunnai- 
den pyyhkimistä  varten.  Ja  millainen  oli  itse  linnoitus? 
Ikäänkuin  tehty  tarjoamaan  valloittajalle  voittoa.  Nosto- 
siltain  sijassa  oli  kiinteitä  siltoja  ja  kelvottomia  puu- 
portteja ilman  yhdistysvalleja.  Ja  vallit!  Ne  saattoi 
sadekuuro  huuhtoa  pois.  Juoksuhaudat  olivat  kyllä  riit- 
tävän   syviä,    mutta    paaluaitauksia  puuttui,   puhumatta- 

kaan  muusta,  mikä  estäisi  ryntäävää  vihollista.  Sitäpaitsi 
oli  linnoitussuunnitelma  niin  laaja,  että  sen  puolustukseen 
tarvittiin  10,000  miestä.  Mutta  ruotsalaisessa  armeijassa 
ei  ollut  kuin  14,000  miestä.  Lascy  sitävastoin  oli  tulossa 
22,000  miehen  kanssa.  Täällä  ei  voitu  saada  aikaan 
mitään. 

Eversti  Bousquet  ikäänkuin  lävisti  terävillä  silmillään 
juon  loistavan  joukon,  joka  niin  avomielisesti  hylkäsi 
jokaisen   puolustamishankkeen. 

—  Hamina,  ärjäsi  hän,  on  siis  hiirenpesä,  kurja  hök- 
keli,   kokonaan    arvoton   ja    mahdoton    puolustaa! 

—  Siihen  asiaan  ei  maksa  vaivaa  tuhlata  sanojakaan» 
huudettiin   monelta   taholta. 

Mutta  Bousquet  ei  hellittänyt:  —  No  olkoon!  Ve- 
remme on  siis  liian  kallista  vuotamaan  Haminan  puolesta. 
Mutta  miksi  olemme  siis  viipyneet  täällä  ikäänkuin  tämä 
linna  olisi  paras  turvamme.  Vastoin  parempaa  tietoamme 
olemme  houkutelleet  tänne  talonpoikia  Venäjän  puolelta 
saadaksemme  siedettävää  ruokaa  ja  voidaksemme  puo- 
lustaa asemaa.  Olemme  kestäneet  kelvotonta  juoma- 
vettä, joka  on  vienyt  hengiltä  sadottain  nälkäisiä  miehi- 
ämme, olemme  rasittaneet  suomalaisia  rykmenttejä  val- 
lien korjaamisella  ja  jo  entiseltään  syvien  vallihautojen 
syventämisellä.  Olemme  luulotelleet  kuninkaalle  ja  kan- 
salle, että  he  juuri  tällä  paikalla  saavat  nähdä  uskollisten 
ruotsalaistensa  taistelevan  viimeiseen  veripisaraan,  ennen- 
kuin luopuvat  siitä.  Olemme  entisillä  erehdyksillä  synnyt- 
täneet alakuloisuutta  ja  avonaista  nurjamielisyyttä  niissä, 
joiden  pitäisi  meihin  luottaa,  ja  joita  ilman  emme  mi- 
tään voi.  Minkätähden?  Totta  tosiaan  vain  siksi,  että 
he  voisiva.  syystä  leimata  meidät  julkisiksi  kavaltajiksi. 

Syntyi  ääretön  hälinä.  Bousquet'n  viimeiset  sanat 
olivat  nostaneet  vimmattua  suuttumusta,  joka  purkautui 
uhkauksiin  ja  solvaaviin  sanoihin,  mutta  vanha  eversti 
ei  peruuttanut  mitään.  Ranskalaisena  ja  kaarlolaisena  hän 
tiesi,   mitä  sellainen   armeija,  joka  taistelee  henkensä  puo- 


320 

lesta,  voi  saada  aikaan,  ja  Hamina  oli  kyllä  hyvä,  jos  sitä 
puolustivat  miehet  eivätkä  jänikset.  Muutoin  ei  ollut  tarvis 
päästää  vihollista  kaupungin  luo.  Olihan  lähellä  Mänty- 
lahden  sola,  jota  voitiin  puolustaa  maailman  loppuun 
saakka. 

Tämä  viimeinen  lausunto  sai  mielet  vähän  rauhoittu- 
maan. Neuvoteltiin  uudestaan  ja  ryhdyttiin  vihdoin  ää- 
nestykseen, mutta  tulos  oli  sama.  SolaJla  ei  ollut  varsi- 
naista merkitystä  kaupunkiin  nähden.  Peräytyminen  oli 
välttämätön,  mieluimmin  Summaan,  josta  sitten  käännyt- 
täisiin joko  Marttilaan  tahi  Haminaan.  Sieltä  voitiin  pitää 
auki  tie  Kymijoelle,  joka  oli  oikea  puolustuslinja.  Tätä 
ehdotusta  puolustivat  kaikki  muut  paitsi  Buddenbrock 
ja  eversti  Freidenfelt,  jotka  yhtyivät  Bousquet'hen. 

Armeijalle  annetaan  käsky  peräytyä,  ja  vähälukuisen 
miehistön  kanssa  jätetään  ainoastaan  Bousquet  paikalle 
suoriutumaan,  miten  parhaiten  voi.  Raivostuneena  kuin 
ärsytetty  leijona  tempasi  78-vuotias  eversti  peruukin  pääs- 
tään, iski  sen  pöytään  ja  kysyi,  eikö  jo  Säkkijärven  ja  Lap- 
peenrannan häpeä  riittänyt.  Sitten  huomautti  hän  taas 
mitä  seurauksia  peräytymisestä  olisi  ja  syytti  kaikkia,  jotka 
Hatun  nimen  omistivat.  Erityisesti  puhui  hän  Lewen- 
hauptia  kohtaavasta  edesvastuusta,  ja  kuinka  hän  kerran 
vielä  saa  katua  sitä  erehdystä,  jonka  nyt  teki,  sillä  puo- 
lustaa sitä  ei  voitu  koskaan. 

Levottomana  ja  tuiki  pahalla  mielellä  lähti  Lewen- 
haupt  pois.  Säkkijärven  muisto  oli  haava,  joka  ei  tahtonut 
parantua,  ja  nyt  oli  Bousquet  iskenyt  sitä  syvemmäksi. 
Voi  tuota  onnetonta  talviretkeä,  josta  häntä  alituisesti 
soimattiin!  Buddenbrock  huomasi  ystävänsä  synkän  ala- 
kuloisuuden ja  seurasi  häntä  lieventääksensä  hänen  ahdis- 
tustansa lohduttavilla  sanoilla.  —  Miksi  yhä  tuskitella 
tuosta  vähäpätöisestä  Säkkijärven  asiasta?  Sitä  ei  enää 
kukaan  ajattele.  Sinua  ei  moitita  sotaliikkeistäsi,  vaan 
kuninkaanvaalista,  kun  pidät  Birkenfrldin  etkä  Kaarlo 
Ulrikin  puolta. 

—  Tiedän  sen,  vastasi  Lewenhaupt  suuttuneena.  Mutta 
minkätähden  sitten  huudetaan  tuota  holsteinilaista  nulik- 
kaa? Tahdotaan  silminnähtävästi  loukata  vanhaa  ystävää. 
Tahdotaan  pettää  Ranska  ja  vaihtaa  tämä  vanha  liitto- 
lainen Venäjän  ystävyyteen.  Venäjä  ja  Ruotsi  ystävyksiä! 
Sepä  jotakin.     Mikä  halpa  mielettömyys! 

—  Mutta,  intti  Buddenbrock  varovaisesti,  sillä  voim- 
me saada  rauhan  ja  keisarinnan  ystävyyden.  Armeija 
saisi  palata  kotiin,  ja  tämä  kurja  rajamaa  pääsisi  jatkuvan 
hävityksen  kynsistä. 

Vihan  salama  leimahti  Levvenhauptin  silmistä,  kun 
hän  pysähtyen  puoleksi  uhkaavalla   äänellä   kysyi: 

—  Oletko  sinäkin  niitä?  Luuletko,  etten  tiedä  mikä 
käärme  noissa  rauhan  laupeissa  sanoissa  piilee?  Minun 
valtaani  kadehditaan,  minut  tahdotaan  kukistaa,  että 
päästäisiin  itse  peräsimeen.  Siinä  se  rauha,  jonkatähden 
meidän  miehemme  nyt  matelevat  verivihollisemme  edessä. 
Mutta  vielä  minä  pysyn  ohjaksissa,  eikä  kukaan  minulle 
määrää  lakia,  sillä  itse  minä  olen  heidän  lakinsa. 

Buddenbrock  laski  kätensä  ystävän  olalle:  —  Sinun 
täytyy  punnita  sanojasi,  Levvenhaupt.  Tuollaiset  lausun- 
not saattavat  käydä  raskaiksi,  jos  meidän  suupaltit  sattu- 
vat  niitä   kuulemaan. 

—  Ikäänkuin  ei  kaikki  kävisi  raskaaksi,  kun  vain  ei 
tanssita  junkkarien  pillin  mukaan.  Mutta  minä  sanon 
sinulle,  tällä  kertaa  Ruotsi  valitsee  kuninkaansa  siitä  huo- 
limatta, mitä  nuo  pöyhistyneet  onnenonkijat  käskevät. 
Vielä  on  Fredrik  kuningas  elossa,  ja  hänen  jälkeläisensä 
valitaan  julkisilla  valtiopäivillä.  Kansa  äänestää  Birken- 
feldin  herttuaa,  sillä  hän  voi  luoda  Ruotsin  onnen.  Kaikki 
muut  ajattelevat  vain  omaa  etuansa. 

—  Toivokaamme,  että  niin  käy,  vastasi  Buddenbrock 
hyvillänsä,  kun  sai  aihetta  päästä  polttavasta  pääkysy- 
myksestä. Toivokaamme  että  herttuasta  kehittyy  sinun 
onnesi  ja  Ruotsin.  Muistathan  millaista  loistoa  kaikki 
ennustivat  sinulle,  kun  Tukholmassa  astuit  laivaan  purjeh- 
tiaksesi   Suomeen? 

Levvenhaupt  seestyi  ja  katsoi  luottavasti  asekumppa- 
niansa.  —  Kun  nousen  loistoon,  niin  sinäkin,  Buddenbrock, 
nouset  kunniaan.  Tahdon  palkita  ystäviäni  kuninkaalli- 
sesti, mutta  viholliseni  tallaan  maahan,  kunnes  he  kiemu- 
roivat kuin  madot  ja  menehtyvät. 

Buddenbrock  nyökäytti  kiitollisena  päätään,  ja  Lewen- 
haupt  jatkoi:  —  Minä  tiedän  semmoisen  päivän  tulevan, 
sillä  eräs  tietäjätär  on  minulle  ennustanut  enemmän  kun- 
niaa kuin  voin  kestää. 

—  Koska?     Missä? 

—  Ranskassa.  Hän  sanoi,  että  voin  odottaa  hallit- 
sijanvaltikkaa,  ellen  kompastu  2:een  ja  3:een.  Vnron 
näitä  numeroita,  sillä  ne  näkyivät  paareini  alla. 

—  No  niin,  ruumispaareja  he  voivat  ennustaa  meille 
kaikille,  mutta  valtikkaa!  Oletko  koskaan  ajatellut  itse- 
äsi hallitsijan  valtikka  kädessä? 

Levvenhaupt  punastui  äkisti,  ja  hänen  silmänsä  lei- 
mahtivat: —  Miksi  en!  Mutta  valtikkaan  kuuluu  kruunukin. 
Hän  viittasi  itään:  —  Ehkäpä  se  riippuu  tuolla. 


Tieto  armeijalle  annetusta  peräytymiskäskystä  levisi 
kuin  kulovalkea  kaupunkiin,  ja  samaan  aikaan  kiiti  kuriiri 
pääkortteeriin  ilmoittamaan,  että  aselepo  oli  päättynyt. 
Odottamaton  uutinen  sotaväen  lähdöstä  nosti  I '  sa 

hämmästystä   ja   kauhua.      Ennen   niin   taistelu  et 

Hatut  olivat  nyt  siksi  sävyisiä,  että  pahoittelivat,  kun  ei 
oltu  rauhallisilla  keinoilla  sovitettu  selkkauksia.  Pääkort- 
teerin  ei  tarvinnut  heti  tehdä  lähtöä;  oli  siis  riittävästi 
aikaa  päästää  tunteet  purkautumaan,  ja  sitä  kyllä  käytet- 
tiinkin joka  taholla.  Eräästä  teltasta  Myllykylän  kanerva- 
kankaalla  kuului  jo  meluavia  ääniä. 

—  Koko  tämä  kurjuus  on  yksinomaan  Levvenhauptin 
ja  hänen  ranskalaisten  ystäviensä  syy!  huusi  kornetti 
Hubert,  joka  samanikäisten  kumppanien  parissa  tahtoi 
purkaa  sydäntänsä. 

—  Keittenkä  muitten,  myönsi  Reif.  Ranskalaiset 
kujeilijat  ovat  saaneet  meikäläiset  mielipuoliksi. 

—  Valehtelet,  tiuskasi  Segebaden,  iskien  nyrkkinsä 
pöytään.  Jos  kaikki  olisivat  Lewenhauptin  lailla  äänestä- 
neet Birkenfeldin  herttuaa,  olisivat  asiat  selvillä,  ja  valta- 
kunta voisi  yksimielisesti  hieroa  rauhaa. 

—  Mainio  rauha!  ivasi  Reif.  Jänisten  ja  kavaltajien 
ostama  ranskalaisella  kullalla. 

Segebaden  astui  uhkaavana  hänen  eteensä. 

—  Toista  se!     Jos  uskallat. 

—  Uskallan!  Kaikki,  jotka  eivät  ole  hulluja,  tahtovat 
rauhaa,  jäsen  voisimme  saada,  jos  tekisimme  Peter  Ulrikin 
kuninkaaksemme.  Hän  on  keisarinnan  sisarenpoika,  ja 
hänestä  olisi  valtakunnalle  suurta  hyötyä,  mutta  Lewen- 
haupt  tahtoo  tasavaltaa,  päästäksensä  itse  hallitsemaan, 
ja  sentähden  hän  jättää  maan  ja  valtakunnan  hunningolle. 

Raivokkaana  kohotti  Segebaden  käsivartensa  iske- 
äkseen  nyrkillä  vastustajaansa;  Reif  niinikään  tarttui 
pikaisesti  miekkaan,  mutta  ennenkuin  hän  sai  sen  tupesta, 
olivat  hänen  ystävänsä  rientäneet  estämään  häntä.  Sege- 
baden tahtoi  tunkea  vastustajansa  syrjään,  mutta  Reifin 
ystävät  eivät  väistyneet,  ja  kun  samassa  Segebadenin 
hengenheimolaiset  asettuivat  hänen  ympärilleen,  ei  ollut 
muuta  neuvoa  kuin  jatkaa  suunpieksämistä. 

—  Ruotsi,  huusi  Segebaden,  saa  kiittää  Jumalaa, 
kun  sillä  on  Lewenhauptin  kaltainen  mies,  joka  vielä  val- 
voo, että  sen  kuninkaan  valitsevat  valtiosäädyt  eivätkä 
muutamat  jänissydämiset  sotapäälliköt. 

Reif,  Hubert  ja  muut  samanmieliset  tahtoivat  käydä 
Segebadeniin  käsiksi,  mutta  Levvenhauptin  puoluelaiset 
tunkivat  heidät  pois.  Siinä  huusi  Reif  häntä  ympäröivästä 
ryhmästä:  —  Odotahan,  Segebaden,  sen  saat  vielä  maksaa. 
Björnberg,  Stjerneld  ja  monet  muut  ovat  vannoneet,  ettei- 
vät taistele  Venäjää  vastaan,  jos  Peter  Ulrik  tulee  kunin- 
kaaksemme, ja  siksi  hän  tulee.  Tehköön  Lewenhaupt 
mitä  voi. 

Ne  sanat  saivat  aikaan  uuden,  vielä  hurjemman  myl- 
läkän,  ja  pian  syöksyivät  nuoret,  hurjistuneet  soturit 
taivasalle.  Sieltä  kuului  muiden  kovaäänistä  puhetta. 
Joukko  vanhempia  upseereja  joi  aivan  heidän  läheUään 
keisarinna  Elisabetin  sisarenpojan,  Peter  Ulrikin  maljan 
ja  kohottivat  sitten  lasinsa  juodaksensa  Venäjän  menes- 
tykseksi. Silloin  lähestyi  heitä  Levvenhaupt  kulkien  käsi- 
kynkässä  Buddenbrockin  kanssa,  tosin  jotenkin  kaukana, 
mutta  kuitenkin  siksi  lähellä,  että  he  saivat  sanoista  selkoa 
ja  ymmärsivät  mistä  oli  puhe.  Ei  ollut  ensi  kertaa  alapääl- 
likkökunta  täten  uhmaamassa  hänen  tahtoansa,  mutta  kun 
hän  ei  kyennyt  ryhtymään  mihinkään  toimenpiteisiin  näitä 
uppiniskaisia  vastaan,  poikkesi  hän  syrjään  ja  katosi  ystä- 
vänsä kanssa,  ikäänkuin  eivät  olisi  mitään  kuulleet. 


Tämä  levoton  päivä  oli  nyt  lopussa,  ja  uupuneena 
heittäytyi  Levvenhaupt  vuoteelle  nauttiaksensa  muuta- 
man tunnin  lepoa.  Neuvottelut  olivat  suoritetut,  kirjeet 
kirjoitetut  ja  kuriirit  lähetetyt.  Palvelevat  herratkin  olivat 
poistuneet.  Hän  halusi  lepoa,  voidaksensa  unhottaa  vaivat 
ja  huolet.  Ahdistetun  ylipäällikön  sisu  oli  kuitenkin  siksi 
kuohuksissa,  ettei  uni  saapunut,  ja  taas  tunki  kiivaita 
sanoja  hänen  korviinsa,  niin  ettei  unta  ollut  ajateltavissa- 
kaan. Liikahtamatta  paikaltaan  koetti  hän  saada  selvän 
näistä  äänistä  ja  huomasikin,  että  etehisessä  vartioiva 
sotamies  oli  joutunut  sanakiistaan  jonkun  kanssa.  Lewen- 
haupt  kuunteli  vieläkin,  mutta  kun  kiistaa  jatkui,  tarttui 
hän  pieneen  soittokelloon,  jolla  kutsui  vahdin  sisään. 
Tämä  aukaisi  oven,  mutta  samassa  tunki  Segebaden  sisään 
ja  heittäytyi  polvilleen  Lcvvenhauptin  eteen,  joka  vielä 
oli  vuoteessa. 

—  Suokaa  minun  lausua  muutamia  sanoja!  pyysi 
nuorukainen  huohottaen.  Älkää  käskekö  minua  pois.  Sana- 
ni ovat  vain  teitä  varten. 

Lewenhaupt  nousi,  käski  sotamiehen  ulos  ja  tarjosi 
kättä  Segebadenille,  nostaaksensa  hänet  polvistuneesta 
asemastaan. 

—  Mikä  hätänä?  kysyi  kreivi  levottomana.  Mitä  tahdot? 

—  Voi  setä,  jos  tietäisitte!  Kaikki  ovat  teitä  vastaan. 
Ylhäiset  päälliköt  aikovat  tehdä  salaliiton  keisarinnan 
sisarenpojan  eduksi.  Olen  kuullut  heidän  vannovan,  ettei- 
vät aio  taistella  Venäjää  vastaan,  koska  Kaarlo  Pietari 
Ulrik  saa  Ruotsin  kruunun  eikä  kukaan  muu.  Useat  up- 
seerit valmistavat  jo  matkamyttyjänsä  palataksensa  Tuk- 
holmaan ja  ajaaksensa  siellä  tahtonsa  perille. 

—  Lähtekööt,  vastasi  Lewenhaupt  kalpeana,  mutta 
ylpeänä.  He  eivät  ole  ainoat  maailmassa.  Minä  saan  tah- 
toni perille  ilman  heitäkin. 

—  Teidän  pitää  tietää  kaikki!  Ne  komeat  arkut, 
joita  juhlallisesti  ajettiin  tänne  —  Säkkijärven  voitto- 
saalis  — 

Lewenhaupt  säpsähti:  —  No,  mitä  niistä? 

—  Niistä  puhutaan  kaikkialla.  Sotamiehet  väittävät, 
että  te  olette  salassa  tyhjentänyt  ne  ja  pistänyt  kullan 
omaan  taskuunne.  Luullaan,  että  olette  saanut  nämä 
aarteet  palkkioksi  kavalluksesta.  Päälliköt  huutavat  rau- 
haa, mutta  sotamiehet  vaativat  taistelua.  Haminan  heit- 
täminen ilman  pienintäkään  puolustusyritystä  on  nosta- 
nut ääretöntä  katkeruutta.  Suomalaiset  ja  ruotsalaiset 
sotamiehet  ovat  yksissä  tuumissa,  ja  minä  kuulin  heidän 
sanovan,  ettei  tämä  peräytyminen  ole  muuta  kuin  sen 
jatkoa,  mitä  Buddenbrock  teki  Lappeenrannassa.  Armeija 
uskoo  lisäksi,  että  Lagercrantz  ja  Löfving  ovat  vangitut 
sentähden,  että  tahtoivat  taistella  ja  koettivat  estää 
Suomen  jättämistä  vihollisille. 

Segebaden  vaikeni  ja  huomasi  vasta  siUoin  minkä 
vaikutuksen  hänen  sanansa  olivat  tehneet.  Lewenhaupt 
oli  kavahtanut  pystyyn,  hänen  värinsä  oli  muuttunut 
tuhkanharmaaksi,  ja  hän  seisoi  siinä  liikahtamatta  tui- 
jottaen uskolliseen  sanansaattajaansa.  Hänen  sydämensä 
näytti  lakanneen    sykkimästä.     Painostava   vaitiolo  alkoi, 

jolloin  Levvenhaupt  tajuttomana  iski  katseenM  Segeb«- 
deniin. 

—  Suomen  jättämistä  viholliselle?!  huudahti  hän  vih- 
doin.    Nuo  ilkiöt! 

—  Niin,  armas  setä.  Väestö  uskoo,  että  te  ja  muut 
päälliköt  aiotte  myydä  Suomen.  Moni  arvelee,  että  se 
jo  on  tapahtunut  ja  että  vastustaminen  on  turhaa. 

Levvenhaupt  seisoi  ääneti  huulet  yhteen  puserrettuina, 
ja  Segebaden  jatkoi:  —  Jos  kuulisitte  mitä  ilkeitä  renku- 
tuksia teistä  lauletaan.  Sanotaan,  että  kävitte  Säkki- 
järvellä ainoastaan  juodaksenne  veljenmaljaa  Lascyn  kanssa 
ja  saadaksenne  hänen  kultansa. 

—  Kahleisiin  nuo  konnat!  kirkasi  Levvenhaupt  ja 
polki  lattiaa  niin  että  huone  tärisi.  Jok'ikinen,  joka  niin 
puhuu,  on  vangittava. 

—  Ei  ole  meillä  tilaa  niille  kaikille.    Ette  tiedä. 
Kreivi  oli  hetkisen  vaiti,  sitten  naurahti  hän  äkkiä 

teeskennellen  iloisuutta,  ikäänkuin  olisi  kuullut  hyvän 
pilan:  —  Ho,  ho,  ho!  He  luulevat  voivansa  pelottaa  minua! 
Kirkukoot,  poikani!  Äänekäs  parkuminen  rauhoittaa  mie- 
let, ja  kun  sitten  esiinnyn,  niin  he  tottelevat. 

Segebaden  tunsi  suojelijansa  ja  tiesi,  ettei  ollut  helppoa 
saada  häntä  ajattelemaan  toisin,  mutta  hän  tahtoi  kui- 
tenkin vielä  yrittää  ja  jatkoi  siis: 

—  Moni  uskoo,  että  olette  syytön  ja  että  voidaan 
suoriutua,  jos  rohkeasti  puolustatte  Mäntylahtea.  Kansa 
saisi  suurta  lohdutusta,  jos  ottaisitte  tämän  huomioon. 
Asettukaamme  vastarintaan! 

Levvenhaupt  hengitti  helpommin.  Hän  näkyi  päässeen 
oikealle  uralle:  —  Vai  niin!  Minuun  ei  luoteta  turhaan. 
Olen  aina  ollut  sotamiehen  ystävä  ja  otan  asian  harkitak- 
seni.  Ehkä  ei  oHsi  hullumpaa.  Voi,  kunpa  vain  tietäisin, 
mitä  tulevaisuus  kantaa  helmassaan. 

Segebadenin  kasvot  ilostuivat,  ja  varmana  hyvästä 
menestyksestä  huudahti  hän  innostuneena:  —  Tiedän 
yhden,  joka  voi  teille  ilmaista  kaikki!  Se  tietäjätär,  joka 
ennusti  Lappeenrannan  hävityksen,  on  täällä.    Hän  tuntee 

koko  maailman  salaisuudet.  Kysykäämme  häneltä.  Hän 
puhuu  yksinomaan  suomea,  mutta  olen  jo  siksi  paljon 
oppinut  tätä  kieltä,  että  voin  olla  tulkkina. 

Kreivi  vaipui  ajatuksiinsa.  Kaunis  tietäjätär  Lyonissa 
oli  jo  ennustanut  hänelle  katoamatonta  kunniaa.  Mutta 
täällä  Suomessa  ei  siitä  näkynyt  jälkeäkään.  Ehkä  voisi 
tämä  suomalainen  noita  sanoa  hänelle,  missä  ja  kuinka 
menestystä  oli  saatavissa,  ja  ennen  kaikkea  kuinka  hän 
saisi  vastustajansa  kukistetuiksi. 

—  Tuo  tänne  se  nainen.    Mutta  kenenkään  tietämättä. 
Segebaden  riensi  ulos  ja  palasi  heti,  mutta  ei  yhden, 

vaan  kahden  tietäjättären  parissa.  Ring  oli  muuttanut 
vahtimiestä  ja  odotti  nyt  samoinkuin  hänen  toverinsakin 
jännittyneenä  salaisen  kohtauksen  tuloksia. 

Lewenhaupt  oli  valmistanut  pienen  kehoittavan  ter- 
vehdyksen rohkaistaksensa  tuota  halpasäätyistä  naista 
ja  saadaksensa  hänet  haltioihinsa,  mutta  nähdessään  nämä 
molemmat  yhtaikaa,  astui  hän  hämmästyneenä  taapäin 
ja  kääntyi  sitten  kysyvänä  Segebadeniin. 

—  En  tiedä  kumpi  heistä  on  oikea,  sopersi  tämä  neu- 
votonna. 

Korkeana  ja  tarmokkaana,  mustapukuisena  ja  vaka- 
vana astui  toinen  naisista  pari  askelta  sisemmäksi  huo- 
neeseen, ja  hänen  kalpeat  kasvonsa  kävivät  vielä  kalpe- 
ammiksi.  Levvenhaupt  katseli  häntä  ääneti,  nainen  näytti 
hänestä  uhkaavalta  kuin  onnettomuutta  ennustava,  vält- 
tämätön kohtalo,  mutta  sittenkin  tuntui  hänestä  tuo  toinen 
nainen,  joka  valkoisessa  puvussaan  palavine  silmineen 
katseli  häntä,  vieläkin  kolkommalta.  Hän  käsitti  nyt, 
että  tuo  se  olikin  Tasma,  tietäjätär.  Hänen  yliluonnollinen 
tyyneytensä  vaikutti  sietämättömältä.  Mutta  vastenmieli- 
nen oli  tuo  toinenkin.  Sehän  oli  Löfvingin  vaimo.  Mitä- 
varten  hän  oli  saapunut  tänne?  Ehkä  muiden  kanssa 
syyttääksensä  häntä.  Mitä  oli  tuolle  kutsumattomalle 
vieraalle  tehtävä? 

Leena  ei  vain  epäröinyt.  Hän  astui  esille,  tarjosi 
polvistuen  anomuskirjan  Lewenhauptille  ja  sanoi:  —  Ar- 


328 

mahtakaa,  teidän  ylhäisyytenne,  onnetonta.  Olen  kapteeni 
Löfvingin  vaimo  ja  rukoilen  mieheni  puolesta,  joka  syyt- 
tömänä on  pantu  vankeuteen. 

Tuskainen  ääni  kuului  etuhuoneeseenkin  ja  lisäsi  siellä 
seisovan  Ringin  uteliaisuutta.  Hän  raotti  ovea  ja  näki 
vilahdukselta  kreivin  sillä  hetkellä,  jolloin  tämä  jätti  ano- 
muskirjan  Segebadenille.  Leena  oli  noussut,  ja  hänen  kii- 
vaat sanansa,  jotka  kaiketi  koskivat  Lewenhauptin  vas- 
tausta hänen  armonanomukseensa,  kuuluivat  ulos  asti. 

—  Oi,  teidän  ylhäisyytenne,  kuka  on  niinkuin  Löfving 
kaikkialla  seisonut  vahvana  tornina,  johtavana  majakkana 
pimeydessä?  Kuka  on  niinkuin  hän  viittonut  tietä  epä- 
röiville? Hän  ei  ole  koskaan  peljännyt  eikä  pettänyt. 
Olen  seurannut  häntä  kotona  ja  ulkomailla  niinkuin  ei 
yksikään  toinen,  ja  vannon,  että  hän  on  ollut  vahvana  lin- 
nana, jonka  koko  maailma  näki  kaukaa  ja  josta  viholli- 
semme sanoivat:  auta  meitä.  Jumala,  tuosta.  Hän  on  Ruot- 
sin tuki,  kotimaan  maine  ja  kunnia.  Semmoisiako  miehiä 
teidän  ylhäisyytenne  aikoo  tuomita  kuolemaan?  » 

Nyt  sulki  Segebaden  oven.  Levvenhaupt  oli  antanut 
Segebadenille  viittauksen,  mutta  sittenkin  tunki  vielä 
yksityisiä  sanoja  ulos.  Ring  kuuli  selvästi:  »kavallus»  — 
»sotaoikeus»  —  »lievittäviä  kohtia»  —  »vapaus  ja  armo». 
Enempää  ei  mitään. 

Kun  Leena  heti  senjälkeen  lähti  huoneesta,  tarkasteli 
Ring  häntä  löytääksensä  vastausta  selittämättömään  ar- 
voitukseen. Mutta  se  ei  onnistunut,  sillä  yhtä  lujana  ja 
läpitunkemattomana  kuin  Leena  oli  tullut,  lähti  hän  pois. 

Tasma  oli  kuitenkin  jäänyt,  ja  Levvenhauptin  ovi 
pysyi  suljettuna,  mutta  ei  kestänyt  kauaa,  ennenkuin  Sege- 
baden tuskallisena  syöksyi  ulos.  Ring  tarttui  kiireesti 
hänen  käsivarteensa  ja  kysyi:  —  Tietäjätärkö  siinä  lähti? 

Segebaden  viittasi  kädellään  torjuvasti:  —  Ei,  ei! 

Ring  seisoi  hämmästyneenä:  —  Hän  oli  kai  sittenkin 
tietäjätär?      Vastaa  toki. 

Kylmänväreet  puistattivat  Segebadenia:  —  Hän  oli 
sitäkin  pahempi,  sopersi  hän.    Hän  oli  itse  kolkko  totuus. 

Lewenhaupt  lupasi  armahtaa  hänen  miestänsä,  ja  kiitok- 
seksi siitä  luetteH  nainen  kaikki  vaarat  ja  vihamiehet,  jotka 
ympäröivät  kreiviä.  Hän  tunsi  ne  kaikki  ja  tietää  kaikki. 
Olen  itse  sanonut  tuon  kaiken,  mutta  varovaisemmin  ja 
lievemmin.    Oi,  et  voi  aavistaa! 

—  Tuon  minä  tiedän  ennalta,  mutta  tietäjätär.  Mitä 
hän  sanoi? 

—  Älä  kysy.  Tuo  vanha  noita  tuolla  sisällä  ennustaa 
semmoisia  kauheuksia,  etten  rohjennut  ilmoittaa  niitä 
Lewenhauptille.  En  kertonut  muuta  kuin  että  hänen  täytyi 
välttää  numeroa  23,  ja  että  hän  vahvisti  sanansa  sillä  — 
sillä  — 

—  Millä? 

—  Hän  sanoi,  että  onnettomuuden  ollessa  lähimpänä 
oli  kreivi  juova  oman  maljansa  silmästä  silmään  katsoen 
itseänsä.  Tämä  ennustus  koski  häneen  niin  syvästi,  että 
minä  käänsin  kaikki  muut  varoitukset  onneksi  ja  kunni- 
aksi. 

—  Konna  sinä!  huusi  Ring  uhaten.    Annan  sinut  ilmil 

—  Tee  se,  vastasi  Segebaden,  pyyhkien  tuskanhien 
otsaltaan.  Tee  se,  ja  ota  edesvastuullesi,  jos  Ruotsin  en- 
simäinen  mies  menettää  järkensä. 

Ring  jähmettyi  kauhusta.  Hänen  kätensä  riippuivat 
hervottomina    ja    hän    jäi    liikkumattomana    seisomaan. 

Segebaden  purskahti  itkuun  ja  jatkoi:  —  Kunpa  vain 
en  olisi  niin  varma  siitä,  että  tuo  vanha  yökkö  puhui  totta, 
mutta  sitä  hän  teki.  En  pääse  hänen  sanoistaan.  Lewen- 
haupt  tulee  vangituksi,  häväistyksi,  surmattavaksi! 

—  Surmattavaksi?   toisti   Ring  kauhistuneena. 

—  Niin,  mestattavaksi.  Ehkä  tappavat  meidätkin, 
sillä  useat  hänen  miehistänsä  saavat  kyllä  kärsiä  hänen 
kanssansa. 

Nyt  sai  Ring  tarmonsa  takaisin  ja  lausui  poiitevasti: 

—  Miksi  et  puhu  suutasi  puhtaaksi.  Tahdon  tietää 
kaikki.    Tahdon  itse  tavata  tuon  ihmeellisen  naisen.    Tule! 

Segebaden  piti  ehdotusta  hyvänä,  ja  nuoret  miehet 
koettivat  sitten  kaikin  mokomin  saada  naisen  käsiinsä, 
kysyäksensä  häneltä  kohtaloansa.  Mutta  hän  oli  pois- 
tunut kreivin  luota  ja  koko  tienoilta. 


Kolme  päivää  oli  kulunut  aselevon  päättymisestä, 
mutta  Lascya  ei  vielä  näkynyt,  ja  pidettiin  varmana,  että 
hän  tuskin  liikkuu  rajamailla.  Kuohuvat  tunteet  rupesivat 
viihtymään,  ja  moni  näki  jo  kaikki  toivokkaammassa  va- 
lossa. Ehkäpä  Lascy  oli  katunut.  Ehkä  tämä  vitkaile- 
minen  ennustaa  uutta,  onnellista  asiain  käännettä,  ehkä 
kunniakkaitakin  päiviä.  Jos  asem.^  vain  seestyy,  v.ilvov.u 
Hatut  kyllä  etujansa. 

Juhannuspäivä  sarasti  auringonpaisteisena  ja  inusena. 
Luonto  oli  täydessä  kauneudessaan  kukkineen  ja  viheri- 
öitsevine  metsineen.  Ilmassa  oli  ylt'yleensä  kukkaistuok- 
sua  ja  suven  ihanuutta  ylistävien  lintujen  viserrystä. 

Jo  aamupuoleen  nähtiin  Levvenhauptin  seurueensa 
kanssa  valmistavan  lähtöä  Mäntylahdelle.  Uusia  tuumia 
ja  toiveita  oli  taas  syntynyt  hänen  päässään.  Sotamiesten 
taisteluinto  ja  toimintahalu  teki  olon  pääkortteerissa  krei- 
ville raskaaksi,  ja  hän  päätti  sentähden  äkkiä  tarkastaa 
sotajoukkojansa.  Hänen  ensimäinen  aikomuksensa  oli  rat- 
sastaa Summan  leiriin,  mutta  sitten  kuitenkin  päätettiin 
lähteä  Mäntylahteen.  Tämän  paikan  oli  luonto  valmis- 
tanut vahvaksi  tueksi,  ja  sitä  otaksuttiin  voitavan  puo- 
lustaa monenkertaista  vihollista  vastaan.  Itse  paikka  oli 
alhainen  kenttä,  jota  etelässä  ja  pohjoisessa  rajoittivat 
kummut  ja  idässä  vuolas,  liejurantainen  joki.  Joen  yli 
johti  paaluaidalla  suojeltu  silta,  joka  tarpeen  tullessa  voi- 
tiin avata  niille,  joilla  oli  oikeus  kulkea  sen  kautta.  Joesta 
itään  oli  vahva  metsämurros,  ja  tässä  estekohdassa,  jonka 
yli  jo  ijiuutenkin  oli  varsin  vaikea  päästä,  vihollinen  suo- 
rastaan jäi  kunnailla  olevan  tykistön  syötiksi.  Pohjoiset 
kunnaat  olivat  vihollisen  puolella  äkkijyrkät,  mutta  ale- 

nivat  vähitellen  kankaaksi  Haminaan  päin,  joten  tykkien 
kuljetus  korkeammalla  oleviin  linnoituksiin  tuntuvasti 
helpoittui.  Tämä  luonnon  valmistama  asema  hallitsi  koko 
seutua  kauas  ympäristöön  ja  suojeli  puolustajia,  kunnes 
päästiin  käsikahakkaan.  Solasta  etelään  oli  Suomenlahti, 
ja  pohjoisessa  suojeli  luonto  varustustansa  soilla  ja  nevoilla, 
joihin  nyt  oli  tokeilla  nostettu  vettä  ja  siten  saatu  ne  sekä 
ihmisille  että  eläimille  ylipääsemättömiksi.  Tämä  puolus- 
tuspaikka  oli  uskottu  eversti  Fröbergille  2,500  miehen 
kanssa,   ja   tänne  suuntasi   nyt  Lewenhaupt   matkansa. 

Varsinaisena  aiheena  kreivin  matkasuunnitelman  muut- 
tamiseen oli  kirje  everstiluutnantiksi  korotetulta  Sprengt- 
portilta,  päivätty  21  kesäkuuta,  jossa  tämä  ilmoittaa,  että 
ne  tokeet,  jotka  nostivat  vedet  nevoihin  ja  olivat  tehneet 
ne  pääsemättömiksi,  oli  edellisenä  yönä  puhkaistu,  joten 
tulvavesi  nyt  virtasi  mereen.  Ei  ollut  aavistustakaan 
kuka  tämän  ilkityön  oli  tehnyt,  mutta  koska  vaara  oli 
ylimmillään,  pyysi  Sprengtport  pikaista  käskyä  ryhtyäk- 
seen korjaustöihin.  Semmoista  ei  kuitenkaan  koskaan  kuu- 
lunut, mutta  pari  päivää  sen  jälkeen  päätti  Levvenhaupt 
kerrankin  itse  huvin  vuoksi  tarkastaa  "tuota  tärkeätä 
solaa,  jonka  puolustusrakenteita  hän  ei  ollut  koskaan 
nähnyt. 

Komeannäköinen  tuo  pitkä  solakka  mies  oli  hevo- 
sensa selässä,  niin  monen  loistavan  herran  seuraamana. 
Buddenbrock  ratsasti  hänen  rinnallaan,  ja  pölyn  vuoksi 
kulkivat  nämä  kaksi  toisten  edellä,  mutta  kun  jouduttiin 
matkan  loppuun,  käskettiin  seurueen  rientää  edelle. 

Ratsastettuansa  vähän  aikaa  hiljaista  hölkkäjuoksua 
pysähtyi  Levvenhaupt  ja  samoin  Buddenbrock  tarkasta- 
maan seutua.  Matkaa  Haminasta  solaan  oli  vain  5  virstaa. 
Tie  kulki  pitkin  kaitaa  maakaistaletta,  jonka  etelärantaa 
Suomenlahden  aallot  huuhtoivat,  mutta  pohjoispuolella 
oli  sisäjärvi  ja  aavat,  hyllyvät  nevat. 

Levvenhaupt  viittasi  mereen  päin,  jossa  makasi  kaleereja 
ankkurissa,  ja  sanoi:  —  Noissako  nyt  on  väestö  sukupuut- 
toon kuolemaisillaan,  kuten  eilinen  raportti  tiesi? 
14.  72  —  22 

Nyt  katseli  Buddenbrock  merelle  päin,  kierteli  viik- 
siänsä  ja  vastasi  surullisella  äänellä:  —  Arvattavasti  noissa. 
Olihan  niillä  eilen  kymmenen  ruumista.  Rauha  on  nähtä- 
västi ainoa  pelastuksemme. 

—  Siihen  sinä  aina  palaat,  vastasi  Levvenhaupt  kär- 
tyisesti,  hillitsi  tulisen  ratsunsa  ja  näytti  tyytymättömältä. 

—  Olenko  minä  ainoa?  Tiedät  itse,  että  jokainen 
ajatteleva  ihminen  toivoo  tästä  onnettomasta  sodasta  pi- 
kaista loppua.  Useimmat  upseerisi  estävät  vaikka  väkisin 
taistelun  Venäjää  vastaan. 

—  Mutta  sittenkin,  tiuskasi  Lewenhaupt  pikastuen, 
olit  sinä  äänestyksessä  Bousquet'n  puolella,  kun  hän 
vaati  meitä  puolustamaan  Haminaa. 

Buddenbrock  katseli  tyynesti  asetoveriansa  silmiin.  — 
Tiedät  varsin  hyvin,  että  jos  olisin  muiden  kanssa  äänestä- 
nyt peräytymistä,  olisi  minua  tavallisuuden  mukaan  sanottu 
kavaltajaksi.  Nyt  ei  kukaan  voi  syyttää  minua  pelkuruu- 
desta, mutta  yhtymiseni  Bousquet'hen  oli  joka  tapauk- 
sessa merkitystä  vailla,  kun  muut  vaativat  peräytymistä. 

Levvenhaupt  nyökkäsi  myöntävästi  päätään,  ja  Budden- 
brock jatkoi:  —  Pääasia  on,  että  saamme  aikaa  ja  että 
vältämme  kaikkea,  mikä  saa  viholliset  vimmastumaan, 
sillä  vielä  on  venäläinen  päällystö  sangen  mukaantuvainen. 

—  Mukaantuvainenko?  toisti  Levvenhaupt  selvästi  hä- 
millään. 

—  No  niin,  sano  Lascyn  menettelyä  miksi  tahansa, 
mutta  ajatteleppa  vain  kuinka  kohteliaasti  hän  Säkkijär- 
vellä myönsi  meille  pitkäaikaisen  aselevon,  vaikka  hän 
suuremmitta  vaikeuksitta  olisi  voinut  ruhjoa  meidät. 
Ja  nyt.  Ensin  lähettää  hän  meille  tiedon  aselevon  lakkaa- 
misesta, ja  sitten  jättää  hän  meidät  kuitenkin  rauhaan. 
Sellaista  menettelyä  minä  sanon  jalomieliseksi. 

Levvenhaupt  mietti  ääneti  hetken  aikaa,  sitten  vastasi 
hän  hitaasti  ja  ikäänkuin  epäröiden:  —  Otaksukaamme, 
että  voimme  saada  Lascyn  suostumaan  aselevon  pitentä- 
miseen.  Eikö  meidän  silloin  pitäisi  vahvistaa  sotavarus- 
tuksiamme? 

—  Ei,  vastasi  Buddenbrock  hätäisesti,  ei  varustautu- 
mista, vaan  rauhan  saamista  varten.  Siten  pelastamme 
isänmaamme  ja  pelastumme  itse. 

Levvenhaupt  katseli  toveria  silmiin,  kysyen  melkeinpä 
epäluottamuksella:  —  Rauhan!  Nyt  jo!  Mitä  olemme  siis 
voittaneet?  Ja  mistä  otamme  sen  kunnian,  jonka  mene- 
tämme,   jos    palaamme    kotiin    vihollista    karkoittamatta? 

—  Jos  tässä  otamme  voitot  ja  kunniat  lukuun,  niin 
älkäämme  unohtako,  mitä  siitä  tulee,  jos  viholliset 
lähtevät  ajamaan  meitä  takaa,  kun  meidän  pitäisi  karkoit- 
taa  heidät? 

Lewenhaupt  yhä  synkistyi:  —  Siinä  tapauksessa  olisi 
Suomi  iäksi  menetetty  ja  Birkenfeldillekin  saisimme  sanoa 
jäähyväiset,  ja  se  taas  merkitsee  sitä,  että  Ruotsista  tulisi 
Venäjän    käskyläinen. 

Buddenbrock  painoi  nöyränä  päänsä  alas.  —  Mikä  aut- 
taa, jos  ei  vähemmällä  päästä.  Muutoin  lausuit  itse  riidel- 
lessäsi  Myssyjä  vastaan,  ettei  Ruotsille  merkitse  paljoa,  onko 
sillä  yksi  erämaa  enemmän  tai  vähemmän.  Suomi  kernaasti 
menköön.  Ja  minä  olen  samaa  mieltä.  Vahinkoa  siitä  ei 
synny,  sillä  luopumalla  tästä  rajamaasta  saa  Ruotsi  rauhan, 
jota  muuten  ei  tule  isoon  aikaan,  niin  kauan  kuin  suoma- 
lainen erämaa  riippuu  kaulassamme  ja  imee  voimaamme. 
Mutta  jos  Venäjä  nielee  tämän  palan,  niin  se  vaikenee  ja 
lahjoittaa  meille  kaupanpäälliseksi  Birkenfeldin. 

[  —  Täytyneekö    minun   vielä    joskus    myöntää     sinun 

olevan  oikeassa? 

j  —  Ole  siitä  varma.    Usko  minua,  Lewenhaupt,  Ruot- 

!    sille  on  onneksi,  jos  se  menettää  Suomen,  sillä  siten  ja  aino- 

j     astaan  siten  saamme  rauhan  ja  lepoa. 

{  Taas  kävi  Lewenhaupt  miettiväksi,  ja  uudestaan  kysyi 

;    hän  epäröiden:  —  Mutta  entäs  voitto?     Kunnia?     Miten 

t     saamme  sen? 

—  Eikö  riitä,  kun  saamme  rauhan  ja  Birkenfeldin? 

—  Entä  kunnia?  Sehän  meitä  tänne  houkutteli,  ja 
!  se  yksin  siellä  kotona  turvaa  meitä.  Mistä  saamme  kun- 
1    nian? 

—  Etujen  saavuttaminen  on  jo  kunniaa,  ja  enemmän 
saamme,  kun  rauha  on  turvattu. 

—  Olkoon,  mutta  koska  ja  miten  saamme  sen  turva- 
tuksi? Buddenbrock  kiristi  ohjaksia  vasemmalla  kädellään 
ja  nojasi  oikealla  kupeeseensa.  Hän  katsoi  vakavasti  ja 
itsetietoisesti  Levvenhauptiin  ja  kysyi  tyynesti:  —  Oletko 
unohtanut,    kuka    välitti    Lascylta    pitkän    aselepomme? 

—  En,  Buddenbrock,  sitä  en  unohda  koskaan.  Minä 
tiedän,  että  sinä  sait  sen  aikaan,  mutta  rauhaa  ei  ole  yhtä 
helppo  saada.  Rehellistä  rauhaa,  ymmärräihän.  Kunnia- 
kasta rauhaa. 

Levvenhaupt  oli  puhunut  ilman  ylpc)iiu,  melkein 
pehmeästi,  ja  Buddenbrock  tarjosi  hänelle  kätensä:  —  Ole 
levollinen.  Sinun  kunniasi  ei  ole  suuremmassa  vaarassa  kuin 
minunkaan,  ja  ruotsalaisia  olemme  molemmat.  Veljeni 
on  venäläinen  ja  olisi  mielellänsä  tahtonut,  että  minustakin 
olisi  tullut  bojaari,  mutta  matkamme  kulkee  nyt  autta- 
mattomasti erilleen.  Se  ei  kuitenkaan  estä  meitä  joskus 
ajattelemasta  samaan  suuntaan.  Me  kammoksumme  sotaa 
kaikesta  sydämestämme  ja  pidämme  rauhaa  kalliimpana. 
Sen  opimme  molemmat  Ukrainassa. 

Levvenhauptin  silmät  salamoivat.  Hän  katsoi  terä- 
västi toveriinsa  ja  huudahti  ylenkatseellisesti:  —  Sinä  olet 
kaksoisihminen,  Buddenbrock.  Sinä  räpyttelet  sinne  tänne 
niinkuin   yökkö. 

—  Levvenhaupt!  huusi  Buddenbrock  myöskin  kiih- 
tyneenä: Ajattele,  kenelle  puhut!  Enkö  minä  ole  jalosukui- 
nen niinkuin  sinäkin  ja  sotilaana  kunnioituksen  arvoinen? 
Mitä  tarkoitat  tuolla  kaksoisihmisellä? 

—  Mitäkö  tarkoitan?  Niin,  tarkoitan,  ettei  kukaan 
enemmän  kuin  sinä  valtiopäivillä  kiihoittanut  sotaan,  vaikka 
sinä  Gotthardin  kanssa  halusit  rauhaa.  £t  koskaan  tunnus- 
tanut totuutta.    Kiellä  se,  jos  voit. 

Nämä  sanat  saivat  Buddenbrockin  ihan  muuttumaan. 
Hänen  uljas  sankariryhtinsä  veltostui,  silmistä  katosi 
loiste,  ja  puoleksi  neuvotonna,  puoleksi  surunvoittoisena 
lausui  hän  vienosti:  —  Veli,  jos  tietäisit,  anna  minun  sanoa  — . 

Mutta  Lewenhaupt  ei  tahtonut  kuulla.  —  Ei,  älä  kes- 
keytä minua!  Sinun  täytyy  kerran  kuulla  totuus.  Sinä 
tahdoit  rauhaa,  mutta  äänestit  sotaa  ja  astuit  minun  sijal- 
leni Suomessa.  Silloin  pyytää  Wrangel  sinua  rientämään 
hänen  avukseen,  mutta  sinä  jäät  liikahtamatta  leiriisi 
Myllykylässä,  ja  kun  sinut  vihdoin  saadaan  jalkeille,  kuljet 
sinä  armeijan  kanssa  kuin  kilpikonna,  vaikka  kaikki  jo 
on  pantu  arvalle.  Ja  vihdoin,  puhumattakaan  muusta, 
äänestät  Bousquet'n  kanssa  ja  vaadit  taistelemaan  Hami- 
nassa, mutta  kun  minä  yksin  olen  sinua  kuulemassa,  huudat 
taas  rauhaa.  Ellei  tämä  ole  väärää  peliä,  niin  en  ymmärrä 
sitä.  Miten  sinä  kerran  aiot  puolustautua  valtakunnan 
neuvoston  edessä? 

Buddenbrockin  kasvojenpiirteet  veltostuivat  yhä  enem- 
män, ja  hänessä  riehui  nähtävästi  sisällinen  taistelu.  Hän 
näkyi  jännittävän  kaiken  tarmonsa  pysyäksensä  lujana, 
kunnes  vihdoin  puistattava  huokaus  helpotti  tukahtuneen 
hengenkulun. 

—  Sinä,  Lewenhaupt,  olet  onnellinen.  Sinun  tar\ntsee 
vain  ajatella  valtioneuvostoa  ja  vastata  järkevien  ja  tyyn- 
ten miesten  edessä. 

—  On  sitä  siinäkin.  Heidän  peruukkinsa  kummitte- 
levat edessäni  yöt  ja  päivät,  ja  jos  nukun,  kummittelevat 
he  unessani. 

—  Mutta    kun   olet   heistä    suoriutunut,    olet    vapaa. 

—  Entä  sinä?     Mitä  tarkoitat? 

—  Minä  tarkoitan,  että  silloin  vasta  on  tosi  edessäni? 

—  Ajattelet  kai  Gotthardia?    Tuota  linnanpäällikköä? 
Buddenbrock  ei  vastannut. 

—  Et  kai  siis  tarkoita  Gotthardia?  Hän  on  kyllä 
veljesi,  mutta  myös  Ruotsin  vihollinen. 

—  Kaukana  siitä!  vastasi  Buddenbrock.  Hän  ei  ole 
kenenkään  vihollinen.  Tätä  nykyä  säälii  hän  Suomea  ikään- 
kuin olisi  se  keruubien  asunto  ja  koettaa  estää  kaikkea, 
mikä  rasittaa  kansaa.  Hän  on  innokkaampi  rauhamme 
puolustaja  kuin  yksikään  muu,  ja  hän  on  saanut  minut  ym- 
märtämäänj^mitä  Ruotsi  voittaa,  kun  se  menettää  Suomen. 

—  Ilkiö!  kuului  Lewenhauptin  kurkusta.  Vaikka  olet 
ruotsalainen  upseeri,  olet  levoton  siitä,  kuinka  sinä  sodan 
päätyttyä  voit  vastata  Viipurin  linnanpäällikön  edessä. 
Eikö    niin? 

Buddenbrock  sai  takaisin  entisen  ryhtinsä.  —  Ei  niin! 
vastasi  hän  hämillään  hymyillen.  En  laisinkaan  pelkää 
veljeäni,  kuten  luulet,  ja  syyttömäksi  minut  muuten  val- 
tioneuvosto julistaakin. 

Buddenbrock  kääntyi  taapäin  ja  silitteli  kädellään 
uljaan  ratsunsa  selkää:  —  Katsoppa  tätä  lointa,  sanoi  hän 
katkerasti  hymyillen.  Tämä  kultakirjainen  silkkivaate 
pitkine  hepsuineen  on  Lisbettini  huivi.  Hän  kääri  sen  ym- 
pärilleni kotoa  lähteissäni  ja  sanoi,  että  nämä  kultaiset 
kukat,  jotka  hän  itse  on  neulonut,  muistuttakoot  minulle 
hänen  silmiänsä,  kun  minä  Suomen  erämaissa  en  enää  voi 
nähdä  häntä  itseään.  Ja  sen  ne  todella  tekevätkin. 
Ne  eivät  koskaan  satu  silmiini  muistuttamatta  hänen  kat- 
settaan, jonka  hän  loi  minuun  valtiosalissa,  saadaksensa 
minut  vastoin  tahtoani  äänestämään  sotaa.  Hän  se  tahtoi, 
minä  en  tahtonut.  Niin,  niin,  Levvenhaupt,  katsele  vain 
minua.  Semmoista  et  ymmärrä.  Mutta  eipä  ole  leikinasia 
vastata  hänen  edessään,  jollei  hän  myönnä,  että  olemme 
saavuttaneet    kunniaa    ja    kostaneet   Ruotsin  viholliselle. 

—  Eikö  sinua  hävetä  sanoa  tuota  minulle? 

—  Ikäänkuin  et  sitä  olisi  ennen  tietänyt. 

Parooni  oli  esittänyt  asiansa  matalalla  äänellä. 
Nyt  hän  hengitti  helpommin  ja  nosti  hattuansa  pyyhkiäk- 
sensä  hien  otsaltaan.  Kuinka  tuskallista  olikaan  vanhan 
kaarlolaisen  ollut  tehdä  tällainen  tunnustus!  Jokainen 
sana  oli  ollut  vähällä  tukahuttaa  hänet,  mutta  se  oli  nyt 
sanottu. 

Hämmästyksen,  säälin  ja  ylenkatseen  valtaamana 
katseli  Levvenhaupt  ystäväänsä,  kun  tämä  puolustuk- 
seen kykenemättömänä  kuin  antautunut  kaupunki  tui- 
jotti vaimonsa  välkkyvää  saalia.  Hienotunteisuudesta 
kreivi  kuitenkin  vaikeni.  Hän  istui  hevosensa  selässä 
ääneti,  katse  maahan  luotuna,  eikä  tiennyt  mitä  sanoa. 

Ylpeä  päällikkö  käsitti  kai  miltä  toverista  tuntui.  Mitä 
kasakka  ei  voinut,  sen  on  siis  Lisbet  voinut,  ajatteli  hän 
itsekseen.     Oi  teitä  naisia! 

Buddenbrockilla  ei  ollut  sen  enempää  sanottavaa,  ja 
katkaistaksensa  äänettömyyden  kysyi  Lewenhaupt  vih- 
doin:  Vaimosiko   siis   pakotti   sinut   tänne   lähtemään? 

—  Niin  teki,  Levvenhaupt.  Usein  me  tosin  peittelem- 
me   totuutta    pelastaaksemme    kunnian. 

—  Mutta  se  on  väärin,  Buddenbrock,  aivan  väärin! 

—  Luonnollisesti,  mutta  minä  en  ole  ainoa,  joka  sel- 
laista tekee.     Itsekin  salaat  totuutta. 

Tulinen  puna  nousi  Lewenhauptin  kasvoille:  —  Koska 
olen   minä   semmoista   tehnyt? 

—  Koska?  toisti  Buddenbrock  hymyillen.  Jääkööt 
nyt  sivuseikat  sikseen;  mainitsen  vain  suurimmat:  sinun 
raporttisi  Tukholmaan.  Armeija  elää  täällä  toinen  jalka 
haudassa,  sinun  valtasi  horjuu  ja  sydämesi  on  täynnä 
levottomuutta,  mutta  sittenkin  kirjoitat  valtioneuvostolle 
kaikissa  kirjeissäsi,  että  tulevaisuus  sädehtii  toivokkaana 
kuin  kevätaurinko. 

—  Lakkaa,  tämä  ei  kuulu  tähän! 

Mutta  Buddenbrock  hymyili  säveästi:  —  Ehkä  ei, 
mutta  katsohan,  nyt  olet  sinä  vuorostasi  kiikissä. 

Lewenhauptin  kasvojen  lihakset  värähtelivät  har- 
mista ja  tuskasta.  Hän  olisi  tahtonut  ruhjoa  kaikki  tyyni 
murskaksi,  mutta  Buddenbrock  taputti  häntä  ystävällisesti 
olalle:  —  Teethän  sen  kunnian  tähden.  Tämän  ylpeän, 
loistavan  jumalattaren  tähden  on  moni,  niinkuin  sinäkin, 
astunut  harhaan.  Sinä  rakastat  kunniaa  ja  tahdot  kuolla 
sen  puolesta.  Minä  rakastan  ennenkaikkea  rauhaa.  Tais- 
teluista sain  tarpeekseni  Ukrainassa,  mutta  asianhaarat 
ovat  pakottaneet  minun  äänestämään  sotaa.  Sen  tein  aino- 
astaan rauhan  vuoksi. 

Herrat  katselivat  ääneti  toisiansa,  sillä  Buddenbrockilla 
ei  ollut  sen  enempää  sanottavana,  ja  Levvenhauptin  olivat 
hänen  sanansa  saaneet  mykäksi.  Kreivin  päätä  pyörrytti, 
ja  kirkas  päivä  kävi  pimeäksi,  mutta  hän  ei  tiennyt  hänkö 

se  horjui,  vai  horjuiko  koko  maailma.  Säälien  katseli  hän 
kumppaniaan,  joka  oli  ollut  pakotettu  semmoiseen  tun- 
nustukseen: —  Sellainen  et  ollut  ennen. 

—  Et  sinäkään  ole  entiselläsi.  Emme  ole  kumpikaan 
sitä  mitä  olimme  eilen,  puhumattakaan  mitä  olimme  ennen. 

—  Tosin  emme.  Mutta  minä  tahdon  löytää  entisen 
itseni  ja  voittaa  kunniakkaasti  tahi  kuolla. 

Hän  kannusti  hevostansa,  Buddenbrock  seurasi,  eikä 
aikaakaan,  niin  ilmoittivat  jylisevät  tykinlaukaukset,  että 
nuo  ylhäiset  herrat  olivat  saapuneet  Mäntylahden  solaan. 


V  Luku. 
RATKAISEVA  ASKEL. 

Juhannusaatto  oli  säteilevän  iloisena  noussut  Mänty- 
lahden ja  sen  linnoituksen  yli.  Luonto  hymyili  juhlivana  ja 
meren  tuulahdukset  toivat  mukanaan  raitista  viileyttä, 
jossa  tuntui  kaadetun  metsän  tuoksua.  Jokainen  hengen- 
veto laajenti  keuhkoja  ja  mieli  virkistyi  raittiissa  ja  hymyi- 
levässä ilmassa. 

Solaan  kokoontuneiden  soturien  elämä  kului  näen- 
näisesti rauhallisesti.  Vasta  tarkemmin  katsoen  huomasi 
heissä   jonkinmoista  mielten  jännitystä. 

Erään  kunnaan  rinteellä  istui  Kolmhalko,  Hohti  ja 
muutamia  nuorempia  sotamiehiä.  He  olivat  yöllä  olleet 
mukana  kuljettamassa  kukkuloille  äsken  saapuneita  tyk- 
kejä ja  nauttivat  nyt  levon  suloisuutta.  Heidän  uurtuneet, 
ahavoituneet  kasvonsa  ilmaisivat  väsymystä  ja  alakuloi- 
suutta. Eihän  kuultu  muuta  kuin  surkeutta.  Yleistä  kur- 
juutta lisäsivät  yhä  uudet,  aavistamattomat,  toinen  tois- 
tansa pahemmat  tapaukset.  Ei  ollut  helppo  säilyttää  roh- 
keuttansa, kun  ei  mikään  toive  näkynyt  toteutuvan.  Jo 
keväällä  olivat  nuo  kummalliset  huhut  ylhäisten  vangitse- 

misesta  synnyttäneet  levottomuutta,  semminkin  se,  että 
eversti  Lagercrantz  oli  vartioituna  viety  Tukholmaan. 
Sen  johdosta  arveltiin  jos  jotakin,  mutta  kun  ei  sen  koom- 
min mitään  kuulunut,  vaikeni  asia  vähitellen.  Uutinen 
Löfvingin  vangitsemisesta  vaikutti  sitävastoin  valtavasti. 
Kaikki  suomalaiset  rykmentit,  mutta  semminkin  hämä- 
läiset ja  karjalaiset,  pitivät  sitä  uusien  onnettomuuksien 
enteenä.  Mitä!  Tämmöisenä  aikana  pannaan  kahleisiin 
mies  semmoinen  kuin  Löfving!  Mitä  nuo  korkeat  herrat 
ajattelivatkaan?  Näin  käsittämättömät  vangitsemiset 
lisäsivät  painostavaa  mielentilaa  armeijassa  ja  synnyttivät 
uudestaan  epäluuloa  päälliköitä  kohtaan.  Jos  vastakin 
käy  samoin,  niin  ei  rehellinen  mies  voi  tietää  milloin  hänet 
pistetään  rautoihin.  Mutta  ehkäpä  juuri  rehelliset  tahdo- 
taankin    poistaa. 

Äsken  annettu  käsky,  että  Mäntylahden  solaa  oli  puo- 
lustettava, oli  kuitenkin  johonkin  määrin  rauhoittanut 
mieliä,  ja  ajan  vieriessä  heräsi  toivo,  että  nyt  siitä  kai 
jotakin  kelvollista  syntyy.  Nyt  oli  kaikki  kunnossa,  eikä 
enää  tarvittu  muuta  kuin  että  täällä  olevat  joukot  pysyivät 
varuillaan.  Silloin  saapui  äkkiä  tuo  kamala  tieto,  että 
tokeet  olivat  puhkaistut,  ja  että  nostovesi  valui  mereen. 
Kuka  tuo  kavaltaja  oli,  sitä  ei  kukaan  tietänyt,  mutta  ei 
voinut  myöskään  kukaan  tukahuttaa  niitä  epäluuloja  ja 
arveluita,  jotka  siitä  virisivät  eloon.  Ilkiöt,  jotka  ottavat 
semmoista  tehdäksensä,  eivät  ole  tavallisia  ihmisiä  eivätkä 
sitä  ilmaiseksi  tee.  Mutta  kuka  heille  maksaa?  Ehkäpä  juuri 
nuo  suuret  aarteet,  jotka  Säkkijärvellä  miekaniskutta  val- 
loitettiin, olivatkin  aiotut  tällaisiin  salaisiin  hankkeisiin. 
Miksi  ei  niistä,  kuten  herrat  lupasivat,  sotamiehet  mitään 
hyötyneet?  Tokeiden  murtamisesta  oli  kuitenkin  jo  kulu- 
nut kaksi  päivää,  eikä  vielä  mitään  kuulunut,  mutta  vakoo- 
jat olivat  tietäneet,  että  Venäjän  koko  armeija  oli  lähtenyt 
Viipurista,  ja  että  10,000  miestä  kulki  Mäntylahtea  kohden. 
Vähän  aikaa  tämän  uutisen  jälkeen  levisi  tieto,  että  Lewen- 
haupt  itse  oli  tulossa  tänne  kaiketikin  saadaksensa  selvän 
tuosta  hirveästä  ilkityöstä.    Tämä  toivo  viritti  uutta  roh- 

keutta  mieliin,  sillä  nythän  päästään  asian  perille.  Jos  vain 
kreivi  itse  on  rehellinen  mies,  saa  hän  kyllä  totuuden  ilmi, 
ja  hänen  käskystään  saadaan  tokeet  taas  korjatuiksi  hyvissä 
ajoin.  Ja  edeltäpäin  sovittiin  siitä,  että  jos  korkea  herra 
aikoo  pitää  katselmusta,  osoittaa  joka  mies  olevansa  luo- 
tettava. 

Se  sotamies,  joka  oli  tuonut  KolmhaloUc  ja  hänen  seu- 
ralaisilleen tiedon  Lewenhauptin  tulosta,  kertoi  mj^ös,  että 
tuolla  laaksossa  tehtiin  suurenmoisia  valmistuksia.  Eversti 
Fröberg,  joka  oli  koko  ajan  ollut  huonolla  tuulella,  säteili 
nyt  kuin  aurinko,  eikä  kukaan  voinut  tietää,  vaikka  van- 
himmat sotamiehet  saisivat  kulauksen  siitä  suuresta  viini- 
astiasta,  joka  kokin  valvonnan  alaisena  oli  tuotu  ilmoille. 
No  niin,  kerrankin  kuultiin  jotakin  huvittavaa.  Tulkoot 
nyt  Keith  ja  Lascy,  kyUä  heitä  osataan  kestittää. 

Nuori  sotamies  lausui  reippaasti:  —  Jos  vihollisia  on 
10,000  ja  meitä  2,000,  niin  tulee  jokaisen  osalle  viisi. 

Kolmhalko  veti  vakavana  savun  piipustaan,  otti  sen 
suustaan  ja  vastasi  isällisesti:  —  Älä  laske  sillä  tavoin,  vaan 
näin:  krenatöörejä,  kaartilaisia,  kasakoita,  kalmukkeja  ja 
tuhansia  muita,  mutta  ei  ainoatakaan  miestä,  jolle  tämä 
sota  on  jonkin  arvoinen.  Vieraina  tulevat  he  tänne  vieraa- 
seen maahan  ja  taistelevat,  koska  heidän  täytyy,  mutta  jos 
sitten  he  itse  tahi  Turkki  tahi  me  itse  saamme  pitää  nämä 
vuoret  hallussamme,  niin  ei  se  venäläiseen  sotamieheen 
koske,  kun  hän  vain  itse  pääsee  kotiin.  Toisin  on  laita 
meidän.  Tämän  kautta  käy  tie  koko  maan  halki  Turkuun. 
Sentähden  on  joka  kivi  täällä  ikäänkuin  osa  itsestämme,  ja 
jokaista  maakaistaletta  on  puolustettava  niin  kauan  kuin 
sydän  sykkii.     Eikö  niin? 

—  Niin  se  on,  myönsivät  muut,  ja  Kolmhalko  jatkoi: 

—  Sentähden  me  pidämme  taistelua  niin  yksinker- 
taisena asiana.  Me  joko  voitamme  tahi  kaadumme  pai- 
kalle.    Kummassakin  tapauksessa  on  maa  meidän. 

—  Totta  kaiketi,  lisäsi  Hohti,  jos  emme  me  saa  pitää 
maata,  niin  pitää  maa  meidät,  ja  me  saamme  siinä  rauhassa 
levätä. 

Vanhuksen  sanat  elähyttivät  mieliä,  ja  kaikki  rupe- 
sivat arvioimaan,  milloin  päästäisiin  toimeen.  Ehkä  jo 
huomenna    juodaan  veljenmaljat  odotettujen  kanssa. 

—  Mitä  pikemmin  sen  parempi.  Ja  laseja  kilistetään 
niin  että  kuuluu! 

Nuori  sotamies  heilutti  hattuansa:  —  Punaista  se  viini 
on  oleva! 

Innostus  tuli  yleiseksi.  —  Ei  yksikään  meistä  peräydy, 
ennenkuin  sydänveri  on  vuotanut  loppuun.  —  Ei,  ei  yksi- 
kään! —  Nyt  taistelemme  miehinä.  —  Emme  antaudu  kos- 
kaan. —  Ei  koskaan!  kuului  kaikkialta,  ja  jokainen  tunsi 
vannoneensa  kalliin  valan. 


Tällä  aikaa  seisoivat  päälliköt  solassa  odottamassa 
kreivi  Lewenhauptia.  Vihollisen  lähestyminen  oli  tietty 
asia,  ja  pikasana  oli  puoli  tuntia  sitten  lähetetty  pääkort- 
teeriin  viemään  tätä  tietoa,  mutta  kysymys  toeaidan  repi- 
misestä pysyi  vieläkin  käsittämättömänä  salaisuutena  ja 
aiheutti  yhä  uusia  neuvotteluja.  Tuo  ihmeellinen  arvoitus 
oli  jo  monta  kertaa  ollut  puheena  ja  tarkastettu  joka  tahol- 
ta. Tahdottiinpa  ensin  tehdä  Sprengtport  vastuunalai- 
seksi, koska  tärkeimpien  paikkojen  vartioimien  oli  täällä 
olevan  ratsuväen  velvollisuus.  Syy  oli  siis  hänen.  Siihen 
vastasi  Sprengtport,  että  jos  omia  puolustuslaitoksia  omalla 
maalla  on  vartioitava  omia  puolustajiansa  vastaan,  täytyisi 
yhtä  hyvin  valleille  asettaa  ratsumiehiä.  Hän  puolestaan 
oli  luullut  sen  riittävän,  kun  oli  tiedusteluilla  pitänyt  vihol- 
lista silmällä,  mutta  jos  valtakunnan  puolustajiakin 
ohsi  vartioitava,  niin  hän  myönsi  tehneensä  virheen,  kun 
ei  sitä  tiennyt. 

Tämän  selityksen  johdosta  syntyi  uusia  riitoja,  joissa 
itse  kukin  koetti  näyttää  toteen  syyttömyytensä  ja  tietä- 
mättömyytensä tästä  käsittämättömästä  ilkityöstä.  Toi- 
nen  ei    tahtonut  toistaan  epäillä,  ja  siten  ensimäinen  jän- 

nitys  laimeni,  mutta  kun  sittenkään  kukaan  ei  voinut 
saada  asiaa  mielestään,  ryhdyttiin  taas  yksityiskohtiin. 
Täytyihän  vielä  tänään  antaa  joku  selitys. 

Levvenhaupt  saapui  ja  otettiin  vastaan  yleisellä  rie- 
mastuksella.  Nyt  saadaan  kaikki  kuntoon.  Kreivi  huo- 
masi tuon  vilpittömän  ihastuksen,  ja  nämä  iloiset  terveh- 
dykset tietäjättären  valoisien  ennustusten  lisänä  —  sillä 
semmoisiksi  ne  Segebaden  oli  tulkinnut  —  kohottivat  hänen 
toiveitansa  yhä  korkeammalle. 

Ensimäiset  kunnianosoitukset  olivat  suoritetut,  ja  sä- 
teilevin silmin  katseli  korkea  vieras  kaikille  tahoille.  Hänen 
sydämensä  riemuitsi,  ja  houkutteleva  voitontoive  näkyi 
hänessä  muuttuvan  varmuudeksi.  Tässä  siis  oli  hänen 
nimensä  saatava  kuolemattomaksi.  No  niin,  tällä  linnoi- 
tuksella oli  suuri  merkitys,  ja  hän  aikoi  näyttää  Lascylle, 
että  hän  osasi  sitä  käyttää. 

Buddenbrock,  joka  oli  saapunut  kreivin  rinnalla,  oli 
nyt  vetäytynyt  syrjään,  ja  muutkin  pysyivät  kunnioit- 
tavasti hänestä  loitommalla.  Yksin  Sprengtport  lähestyi 
ylipäällikköä  iloisella  luottamuksella. 

—  Asemamme  täällä  on  oivallinen,  sanoi  Levvenhaupt. 

—  On  tosin,  teidän  ylhäisyytenne.  Tahtoisin  sanoa 
sitä  mahdottomaksi  valloittaa,  ellei  julkinen  kavaltaminen 
saa  kaikkea  mahdolliseksi. 

Siten  jouduttiin  kysymykseen  veden  alle  upotetuista 
nevoista,  ja  Sprengtport  kehoitti  Levvenhauptia  omin  sil- 
min tutkimaan  asian  tilaa.  Siihen  suostui  kreivi,  ja  tuota 
pikaa  hän  ratsasti  herrojensa  kanssa  tuon  tärkeän  joen  luo. 
TääUä  yhä  virtasi  vesi  ja  todisti  Sprengtportin  sanat  tosiksi, 
mutta  kun  tämä  pyysi  käskyä  korjata  tokeet,  tiuskasi 
kreivi  hänelle:  —  Ette  te,  Sprengtport,  ole  se,  jolla  täällä 
on  käskynvalta,  vaan  minä. 

Buddenbrock,  joka  huomasi  minkä  katkeran  vaiku- 
tuksen nämä  sanat  tekivät  moneen  läsnäolijaan,  yritti 
saada  Levvenhauptia  vakuutetuksi  siitä,  että  johonkin 
täytyi  ryhtyä,  mutta  se  tapa,  jolla  hän  esitti  mielipiteensä. 

tuntui  kreivistä  loukkaavalta,  ja  hän  luuli  arvonsa  vaati- 
van häntä  pysymään  sanoissaan.  Sprengtport  ei  saanut 
käskyä. 

Äsken  niin  eloisa  mieliala  alkoi  masentua.  Kreivi 
huomasi  seurueensa  synkistyneet  katseet,  ja  vastoin  tah- 
toansa kääntyivät  hänen  ajatuksensa  onnettomaan  Säkld- 
järven  retkeen.  Tuo  häpeällinen  tapaus  esiintyi  varoitta- 
vana aaveena,  ja  sen  ohessa  muisti  hän  Lappeenrannan 
verisen  kohtalon.  Sanottiinlian  Wrangelin  onnettomuuden 
aiheutuneen  pää-asiassa  siitä,  että  miehistö  epäili  päälli- 
köitä, ja  kuka  takasi,  ettei  hän  itse  nyt  ollut  samassa  pu- 
lassa. Ruotsalaiseen  sotaväkeen  saattoi  kyllä  luottaa,  oUhan 
hänellä  koko  Ruotsin  sydän,  mutta  entä  nuo  kirotut  suo- 
malaiset! Kuinka  heidän  laitansa  lienee?  Ja  sinä  hetkenä 
Levvenhaupt  muisti  liiankin  selvästi,  että  suomalaiset 
edustajat  valtiopäivillä  olivat  rukoilleet  rauhan  säilyttä- 
mistä, mutta  että  hän  oli  pilkannut  heidän  anomuksiansa. 
SiUoin  hän  arveli,  että  menköön  vain  Suomi,  mutta  nyt  oli 
toista.  Hänen  nimensä  kunnia  vaati,  että  nämä  erämaat 
hänen  toimestaan  saisivat  entiset  rajansa.  Sitä  varten  hän 
välttämättömästi  tarvitsi  suomalaisia  sotamiehiä  ja  heidät 
taivuttaakseen  tahtoi  hän  sanoa  heille,  kuka  hän  oli. 
Suomea  hän  ei  osannut,  mutta  Sprengtportin  piti  seisoa 
hänen  rinnallaan  ja  kääntää  joka  sana.  Sitten  pitää  maju- 
rin itsensä  puhua,  koska  suomalaiset  rykmentit  häntä 
suuresti  ihailivat;  käyttäköön  hän  nyt  vaikutustansa  val- 
takunnan hyödyksi.  Näin  päätettyänsä  lähestyi  kreivi 
Sprengtportia  ja  ilmoitti  hänelle  muutamilla  kehoittavilla 
sanoiUa  aikomuksensa. 

Mutta  nyt  oli  Fröbergin  vuoro  tullut,  ja  hän  pyysi 
kaikkia  läsnäolevia  upseereja  aterialle,  toivoen  etteivät 
arvoisat  vieraat  sitä  ylenkatsoisi.  Hänen  saksalainen  kok- 
kinsa  oli  kyllä  tehnyt  parastaan,  mutta  ajat  olivat  kehnot, 
ja  kun  ei  ollut  mitään  saatavissa,  ei  ollut  mitään  tarjotta- 
vanakaan. 

Vieraat  noudattivat  kutsua  vilpittömällä  mielihyvällä, 
kiittelivät  vieraanvaraisuudesta  ja  vakuuttivat,  että  aamu- 

ilma  tuntuvan  ruokahalun  lisänä  kyllä  höystää  yksinker- 
taisimmatkin  laitokset.  Mutta  suuresti  he  ällistyivät,  kun 
tapasivat  rosoisen  kallioseinän  vieressä  runsaasti  ruualla 
ja  viineillä  katetun  pöydän.  Kymmenen  miestä  oli  samoil- 
lut vesiä  ja  maita  etsimässä  ruokatavaroita,  ja  kun  kalaa 
ja  lintuja  y.  m.  rahalliselle  oli  runsaasti  tarjona,  ei  kokilla 
ollutkaan  suurta  vastusta  monenkaltaisten  maukkaiden 
ruokien  valmistuksessa.  Viinin  oli  eversti  tuottanut  muas- 
saan Tukholmasta.  Hän  ei  lähtenyt  koskaan  pääkaupun- 
gista olematta  hyvin  varustettuna,  ja  kun  hän  nyt  toe- 
aidan  repimisen  johdosta  saattoi  edellyttää  ylipäällikön 
tuloa  Mäntylahdelle,  oli  toimeliaan  isännän  ensimäisenä 
huolena  ollut  valmistaa  mitä  suinkin  voi. 

—  Tämäpä  vasta  oivallista  lohta!  huudahti  Budden- 
brock  riemastuneena,  maistettuansa  sirosti  vadille  ase- 
tettua kalaa. 

Fröberg  lähestyi  häntä  kumartaen  viinipullo  kädessä: 
—  Ehkä  teidän  ylhäisyytenne  sallii  sen  päästä  uimasilleen. 
Eikö  niin?    Ha,  ha,  ha! 

Kohteliaasti  hymyillen  täytti  hän  ahkerasti  pikareita, 
ja  jokaisen  tyhjennetyn  maljan  jälkeen  haihtuivat  huolet 
yhä  kauemmaksi.  Nuorten  upseerien  piirissä  tosin  suuresti 
ihmeteltiin  ja  moitittiin  sitä  välinpitämättömyyttä,  jolla 
johtavat  henkilöt  käsittelivät  tuota  silminnähtävää  kaval- 
tamista tokeiden  rikkomisessa,  mutta  kun  Lascy  vielä  oli 
kaukana  ja  päivää  vielä  kesti,  niin  eihän  kukaan  tietänyt 
mihin  toimiin  päälliköt  vielä  ennen  illan  tuloa  saattoivat 
ryhtyä.  Kuka  rohkenisikaan  Levvenhauptia  epäillä!  Nau- 
tittiin siis  huoletonta   iloa. 

Mutta  päivän  sankariin  ei  mikään  näkynyt  koskevan. 
Hänelle  osoitettu  kunnioitus  ja  hyväntahtoisuus,  isännän 
suurenmoinen  vieraanvaraisuus,  hänen  tuliset  viininsä  ja 
vihdoin  heleänsininen  taivas  auringonpaisteineen  ja  metsän- 
tuoksuineen  sekä  raitis  ilma  saivat  kaikkien  mielet  hil- 
peiksi,  kaikkien  paitsi  itse  Levvenhauptin.  Hän  tosin  ei 
kieltäytynyt  nauttimasta  mitä  tarjottiin,  mutta  ei 
näyttänyt  sitä  erikoisesti  huomaavankaau.      Hän  näytti 

välinpitämättömältä,  ja  ikäänkuin  uneksivana  käänsi  hän 
katseensa  pois  tästä  yleisestä  ilosta,  etsien  kaukaisuudesta 
sitä,  mitä  hänen  henkensä  ikävöi,  mutta  mitä  ei  täällä 
ollut.  —  Kunnia!  Oliko  tuo  korkea,  hurmaava  jumalatar 
täällä?  Kaiketi,  niinhän  tietä jätär  äsken  oli  sanonut  Sege- 
badenille  tarkan  käännöksen  mukaan. 

Kaikki  muut  vieraat  sitävastoin  keksivät  yhä  uusia 
aiheita  riemastukseen,  eikä  säästetty  kiitosta  eikä  kauniita 
sanoja.  Buddenbrock  tyhjensi  innostuneena  pikarinsa  ja 
lausui:  —  Välkkyvän  säiläni  kautta  vakuutan,  etten  ole 
tuntenut  itseäni  näin  hilpeäksi  ja  rohkaistuksi  sitten  kun 
voitimme  Narvan  luona.  Senjälkeen  saimme  oppia  jyrsi- 
mään luita,  ja  Ukrainassa  sai  kylmyys  niin  pysyväisen  sijan 
sydämessäni,  ettei  se  senjälkeen  enää  ole  sykkinyt  entisel- 
lään. Mutta  nyt!  Nyt  kohoaa  rintani  niinkuin  kuningas 
Kaarlon  järkähtämätön  tahto.  Nyt  tunnen  itsessäni  voi- 
maa astua  koko  maailmaa  vastaan. 

Buddenbrockin  hurmaus  aiheutti  riemullisen  maljan 
isännälle  ja  hänen  erinomaisille  laitoksilleen.  Fröberg  vas- 
tasi puheeseen  monilla  kumarruksilla  ja  kertoi  sitten,  että 
hän  itse  mielellään  otti  osaa  kyökkitehtäviin,  joihin  hä- 
nellä jo  nuoruudesta  saakka  oli  ollut  taipumusta  ja  joista 
häntä  jo  silloin  oli  kiitetty.  Semminkin  kastikkeissa  hän 
oli  aina  onnistunut,  mutta  jänistäkin  ja  lintuja  hän  osasi 
eri  tavalla  saada  maukkaiksi. 

—  Nähkää,  hyvät  herrat,  puhui  hän  vikkelästi,  tär- 
keintä siinä  on,  että  saadaan  oikea  lämpö,  ja  se  tarpeen 
mukaan  sovelletuksi. 

Imarreltu  isäntä  pyysi  nyt  kaikkia  niitä  vieraitansa, 
jotka  sitä  halusivat,  katselemaan  hänen  hätävaraista  kyök- 
kiänsä vuoren  rotkossa  ja  sinne  kekseliäästi  laitettua  hel- 
laa, jossa  viime  yönä  oli  käytetty  kolmattakymmentä  kat- 
tilaa. Kyökkiin  tultua  puki  Fröberg  vikkelästi  yllensä 
esivaatteen,  sieppasi  käteensä  kynityn  pyyn  ja  näytti 
kuinka  näppärästi  hän  osasi  täyttää  ja  sitoa  tuon  maukkaan 
linnun.  Sitten  käänsi  hän  katselijain  huomion  siihen,  millä 
tavalla  tällaiset  paistit  parhaiten  asetetaan  pataan,   niin 

että  nesteet  sisältä  ja  ulkoa  saattavat  sopusointuisesti 
yhdistyä.  Mutta  kun  kukaan  ei  näkynyt  oikein  käsittävän 
tällaisen  taidon  tärkeyttä,  palattiin  taas  pöytään,  jolloin 
Fröberg  laveasti  ylisti  kokkinsa  monenlaatuista  taitoa. 

.  Ateria  päättyi  vihdoin,  ja  isäntä  ehdotti  että  ajan- 
kuluksi ruvettaisiin  korttipeliin  tahi  ehkä  noppasille.  Hän 
näytti  ranskalaisia  korttejansa  ja  tarjosi  kumanaen  nuo 
neljä  loistavaa  kuningasta  Leuenhauptille. 

—  Neljä  kruunattua  päätä  tarjoutuu  palvelukseenne, 
sanoi  hän  mielittelevästi  hymyiUen.  Teidän  ylhäisyytenne 
on  meidän  parissamme  kuningas  yli  kaikkien  kuninkaiden. 

—  Ja  minä  täytän  kuninkaan  velvollisuudet,  vastasi 
tämä  arvokkaasti  torjuen  kortit  luotaan.  Herrani,  kun  tosi 
on  käsissä,  on  leikki  lopussa.  Nyt  on  aika  ryhtyä  toimeen. 

Näin  sanottuaan  loi  kreivi  katseensa  Sprengtportiin, 
ja  tämän  riennettyä  esille  lausui  Leuenhaupt  ylpeän 
vakavasti:  —  Nyt  on  minun  päiväni  tullut,  mutta 
minun  kaltaiseni  mies  ei  halua  joutua  VVrangelin  kohtalon 
alaiseksi.    Sanokaa  siis,  mihin  miehistönne  kelpaa? 

Sprengtport  seestyi.  Olihan  tämä  nyt  toimen  alkua,  ja 
tyynellä  varmuudella  hän  siis  vastasi:  —  Teidän  ylhäisyy- 
tenne on  niinkuin  minäkin  elänyt  ja  taistellut  kuningas 
Kaarlo-vainajan  silmien  alla,  ja  siten  olette  myös  tullut 
tuntemaan  hänen  suomalaisia  joukkojansa. 

—  Älkää  kerskatko  siitä,  mikä  on  ollut.  Tahdon  tie- 
tää,   kuinka   nyt   on. 

—  Olkoon!  En  puolusta  meikäläisten  menettelyä 
Lappeenrannassa,  mutta  sen  voin  vannoa,  etteivät  he  ikinä 
olisi  paenneet,  jollei  tuo  onneton  huhu  kavalluksesta  olisi 
levinnyt  vanhojen  ja  nuorien  keskuuteen  ja  tuDut  usko- 
tuksi. Teidän  armonne  saavuttua  Suomeen  elpyi  parem- 
pien aikojen  toivo.  Nyt  ovat  tosin  onnistumaton  retki  Säk- 
kijärvelle  ja  tääUä  murretut  tokeet  herättäneet  paheksu- 
mista ja  epäilystä,  mutta  kaikki  uskovat,  että  kreivi  Levven- 
haupt  kyllä  tahtoo  ja  voi  saada  asemamme  korjatuksi. 
Tässä  toivossa  takaan  kunniallani  suomalaisten  poiki- 
cmme  puolesta. 

—  Hyvä,  vastasi  kreivi  hyvillään.  —  Ei  Wrangelkaan 
ollut  syytön,  mutta  minä  olen  toista. 

Sprengtport  synkistyi  ja  vastasi  yrmeästi:  —  Jos  ken- 
raali Wrangel  onkin  syypää,  on  hänen  erehdyksensä  hel- 
posti selitettävissä.  Ainakin  on  varma,  että  me  taistelussa 
olleet  kunnioitimme  häntä  kuin  isää. 

Lewenhaupt  kuohahti:  —  Täällä  siis  rohjetaan  puo- 
lustaa rikosta.  Sekö  on  kunnioitusta  —  tottelevaisuutta 
päälliköille! 

—  Teidän  ylhäisyytenne  tehköön  niinkuin  Wrangel; 
viekää  meidät  taisteluun,  niin  jokainen  tottelee  teitä  ker- 
naasti. 

Lewenhaupt  tuijotti  tiukasti  tuohon  nyt  hänelle  niin 
vastenmieliseen  mieheen  ja  kysyi  uhkaavasti:  —  Tekö  täällä 
käskette  vai  minä? 

Sprengtport  vaikeni,  mutta  tällä  hetkellä  hän  sattui 
olemaan  Lewenhauptille  tarpeellinen.  Tämä  siis  vain  käänsi 
hänelle  selkänsä  käskien  lyhyesti  rummuttaa  väen  kokoon. 
Luoden  silmäyksen  taaksensa  lisäsi  hän  sitten:  —  Pysykää 
valmiina  rinnallani. 

Levvenhaupt  tahtoi  puhua  sotureille.  Puhujalavakseen 
valitsi  hän  vuoresta  ulkonevan  penkereen.  Sen  vieressä 
viheriöitsi  korkea,  ikivanha  honka.  Kaunis  se  oli  tuuh^ine 
oksineen,  joissa  riippui  viljavasti  käpyjä,  myöskin  men- 
neenvuotisia, ja  joita  vieno  tuulenhenki  puun  latvassa  hei- 
lutteli levittäen  pihkaista  tuoksua  avaruuteen.  Tuntui 
siltä  kuin  olisi  tuo  vanha  honka  imettänyt  parhaat  nesteensä 
näille  lapsillensa  valmistaaksensa  heistä  uusia  sukupolvia. 
Alhaalla  maassa  oli  kyllä  sammal  viheriöinyt  korkeilla 
kalliolohkareiUa,  mutta  solassa  riehuvat  säälimättömät 
kädet  olivat  täälläkin  riistäneet  rusottavalta  maaperältä 
luonnon  kaunistavan  verhon.  Honkakin  oli  jo  tuomittu 
kuolemaan,  mutta  sotamiehet  olivat  pyytäneet  armoa 
tälle  vanhalle  muistomerkille,  jonka  juurella  tarina  kertoi 
Mikael  Agricolan  kerran  istuneen  erään  munkin  kanssa 
ja  silloin  täällä  rukoilleen  Jumalaa  suojelemaan  luterilaista 

oppia  Suomessa.  Vuorenpenkereeltä  tämän  hongan  alla 
saattoi  kokoontunut  sotaväki  nähdä  puhujan,  ja  tästä  tah- 
toi Le\venhaupt  puhua. 

Nyt  kaikui  kutsuvia  pärrytyksiä  pitkin  koko  solaa, 
ja  hetken  perästä  seisoi  sinne  sijoitettu  miehistö  kokoon- 
tuneena harjun  rinteelle.  Lewenhauptin  sydän  sykki  taval- 
lista kovemmin,  ja  kun  hän  hypähti  puhujalavalleen,  lei- 
musivat hänen  silmänsä  tavatonta  loistoa.  Korskealla  liik- 
keellä kohotti  hän  käsivartensa  ja  lausui: 

—  Soturit!  Armollinen  kuninkaamme  on  määrännyt 
minut  johtamaan  valtakunnan  armeijaa  niin  kauan  kuin 
sotaa  kestää.  Eikä  tätä  sotaa  leikkinä  käydä  eikä  se  häpe- 
ällä pääty.  Ruotsin  kunnia  vaatii,  että  joka  mies  syöksee 
esiin  leimuavana  salamana  ja  musertaen  kaikki,  mikä  ei 
väisty.  Ehkä  vihollisemme  nyt  uskoo  Lappeenrannan 
raunioissa  löytäneensä  Tukholman  avaimet,  mutta  me  osoi- 
tamme hänelle,  että  hän  on  erehtynyt  ja  että  se  päivä  on 
käsissä,  jolloin  Ruotsin  valta  raivaa  itselleen  tien  Pietariin. 
Maailma  saa  vielä  nähdä  Ruotsin  kunnian  koko  säteile- 
vässä loistossaan.  Verrattomia  voittoja,  kunnian  riemua 
te  saavutatte  minun  johdollani,  ja  jokainen  teistä  saa 
siitä  osansa,  sillä  sen  vallan  on  minulle  Ruotsi  myöntä- 
nyt. Missä  minä  johdan,  siellä  ei  tarvitse  kenenkään 
epäillä,  kun  vain  uskollisesti  seuraa  jäljissäni  ja  ehdotto- 
masti  noudattaa   käskyjäni. 

Samassa  kuului  hiljainen  rasahdus.  Käpy  oli  pudon- 
nut puusta  ja  sattunut  maahan,  mutta  vinhassa  vauhdis- 
saan oli  se  koskenut  Levvenhauptin  otsaan  ja  poskeen, 
joihin  se  jätti  punertavan  jäljen. 

Vaistomaisesti  pyyhkäsi  Levvenhaupt  kasvojaan  kädel- 
lään, mutta  moisesta  vähäpätöisyydestä  huolimatta  loi  hän 
hurmautuneen  katseen  ympäristöön  ja  astui  alas,  mie- 
lessään ainoastaan  se  korkea  päämäärä,  jota  hän  tavoitteli. 
Alhaalla  kentällä  kerääntyivät  upseerit  lasit  kädessä  hänen 
ympärillensä  valmiina  juomaan  hänen  menestyksekseen. 
Fröbergin  viittauksesta  riensi  palvelija  tarjoamaan  hänen 
ylhäisyydelleen    varatun    pikarin,  jonka  Lewenhaupt  otti 

vastaan.  Se  oli  vanhanaikaista  siroa  tekoa,  vaikka  vain 
tinainen.  Etusivuun  oli  kiireessä  kiinnitetty  hänen  ylhäi- 
syytensä rintakuva  ja  sen  päälle  kreivillinen  kruunu. 

Segebaden  tarttui  Ringin  käteen.  —  Näetkö,  kuiskasi 
hän  levottomana.    Älköön  vain  kreivi  juoko  siitä. 

—  Voi,  voi,  huokasi  Ring,  tämä  ei  ikinä  pääty  hyvin. 

—  Kunpa  vain  joutuisin  varoittamaan  häntä.  —  Ja 
sen  sanottuaan  Segebaden  riensi  niin  varovasti  kuin  suin- 
kin herransa  luo. 

Eversti  Fröberg  kohotti  lasinsa:  —  Pohjoismaiden 
tähden  malja!    Sankarien  sankarin  malja! 

Riemuiten  juotiin  malja,  ja  Lewenhaupt  nosti  voiton- 
varmana pikarin  huulillensa. 

—  Jumalan  tähden!  pyysi  Segebaden  tuskan  tuka- 
huttamalla  äänellä.  Mutta  kreivi  ei  huomannut  häntä.  Hän 
oli  jo  juonut. 

— Älkää  oman  itsenne  kansssa  juoko!  kuiskasi  nuo- 
rukainen kauhistuneena  ja  kuuluvammin.  Tänään  on  23  p. 
kesäkuuta. 

—  Tänään!  toisti  kreivi  ikäänkuin  unesta  heränneenä. 
Segebaden  viittasi  pikariin:  —  Tuossa  näette  itsenne. 
Vasta  nyt  kreivi  huomasi  oman  hymyilevän  kuvansa 

ja  kalpeni.    Siitä  pikarista  ei  hänen  olisi  pitänyt  juoda. 

Äkkinäinen  vilunvärähdys  puistatti  kreiviä,  hän  tuli 
pahoinvoivaksi,  ja  kylmä  hiki  kihosi  hänen  otsalleen. 
Äsken  niin  voimakas  sydän  lakkasi  hetkeksi  sykkimästä. 
Hän  oli  juonut  omaksi  turmiokseen.  Hän  oli  juonut  oman 
itsensä    kanssa. 

Sammunut  oli  loisto  Lewenhauptin  silmissä,  eikä  äs- 
keisestä innostuksesta  näkynyt  mitään.  Aseistaan  luopu- 
neen sotamiehen  kaltaisena  kääntyi  hän  ympäristönsä  puo- 
leen ja  sanoi  alakuloisena:  —  Ei  tässä  muu  auta  kuin  odot- 
taminen. 

Vastenmielisyyden  piirre  synkisti  Sprengtportin  kas- 
voja, kun  hän  vakavasti  vastasi:  — Teidän  ylhäisyytenne, 
nyt  täytyy  meidän  käydä  asiaan  käsiksi  ja  toimia.  Ainoa 
ajatuksemme  olkoon   sota.  • 

—  Ei,  huusi  Fröberg,  ei,  ei  mitään  sotaa!  Täällä  ei 
voi  kukaan  taistella. 

—  Herra  eversti,  keskeytti  Sprengtport,  tänään  on 
teillä  ollut  päivänne,  ja  nyt  tulee  minun.  Vaadin  käskyä 
ja  vaadin  miehiä  nevojen  uudestaan  tokemiscen.  Lascy 
saattaa  olla  täällä  minä  hetkenä  tahansa,  ja  silloin  on  kor- 
jaaminen myöhäistä. 

Levvenhaupt  hymyili  alakuloisena:  —  Kelpo  Sprengt- 
portimme  hätiköi  kuten  ainakin.  Päivänä  tämmöisenä 
älköön  olko  mitään  hoppua. 

Hilliten  harminsa  kääntyi  Sprengtport  Buddenbrockin 
puoleen  toivoen,  että  ainakin  tämä  ymmärtäisi  häntä, 
mutta  parooni  vastasi  vältellen,  ettei  hän  varmasti  tiedä 
voidaanko  vauriota  korjata  uudella  parsimisella. 

—  Olkoon  sitten!  huusi  Sprengtport,  tahdon  näyttää 
että  sitä  ilmankin  rohkenemme. 

Ympärillä  seisovat  huomasivat  majurin  uhkaavan 
vakavuuden  ja  tiesivät,  että  hän  miehen  lailla  pysyy  sa- 
nassaan. 

Fröberg  pahoillansa  esitti  yhä  uusia  epäilyksiä.  Nevat 
olivat  kuivaneet,  ne  siis  eivät  estä  vihollista.  Etumur- 
rokset,  joita  oh  kiitetty,  ohvat  liian  laajat.  Hänen,  Frö- 
bergin,  oli  mahdotonta  puolustaa  niitä  vähäpätöisellä 
miesvoimallaan,  jonka  vuoksi  hän  vaati  ainakin  i,ooo 
miestä  avukseen. 

—  Vai  i,ooo  miestä!  huudahti  Levvenhaupt  hämmästy- 
neenä. Minun  seitsemästätuhannestani  tuhat  miestä?  Las- 
cylla  on  10,000.  En  luovu  ainoastakaan  miehestä,  puhu- 
mattakaan tuhannesta. 

Sprengtportin  sanat  kajahtivat  varmoina  ja  kovina, 
kun  hän  esitti  mielipiteenään,  että  Levvenhaupt  kernaasti 
pitäköön  miehensä.  Lisäväkeä  täällä  ei  laisinkaan  kaivattu, 
sillä  vieläkin  oli  nevojen  poikki  mahdotonta  päästä.  Män- 
tylahden  solaa  ei  voida  valloittaa,  eikä  täällä  oleva  mie- 
histö luovu  siitä  niin  kauan  kuin  heissä  sydän  sykkii. 

Tuo  uudestaan  puhjennut  riita  lisäsi  vielä  Levvenhaup- 
tin   mielipakaa.     Hänen  parempi   tunteensa   myönsi,   että 

Sprengtport  oli  oikeassa,  mutta  Fröbergin  vastustus  tun- 
tui varoitukselta  —  paikka  oli  itse  turmion  paikka.  Mihin 
ryhtyä?  Epäröivin  silmin  katseli  kreivi  Buddenbrockia, 
joka  ehkä  voisi  neuvoa. 

Parooni  vastasi  ratkaisevasti,  että  hän  piti  Fröbergin 
vaatimusta  oikeutettuna.  Olisi  kaiketi  lyhytnäköistä  ylen- 
katsoa täällä  esitettyjä  epäilyksiä.  Omasta  puolestaan  piti 
Buddenbrock  kyllä  solan  puolustamista  suotavana,  mutta 
toiselta  puolen  ei  ollut  mitään  takeita  siitä,  ettei  sitä  voitu 
kiertää,  ja  silloin  oli  kaikki  pantuna  alttiiksi,  vaikka  Frö- 
berg saisikin  lisäväkeä.  Jos  täällä  olevat  joutuvat  saar- 
rokseen, on  heillä  tarjona  joko  vankeus  tahi  varma  kuole- 
ma, ja  niin  ollen  täytyy  solan  puolustamista  pitää  kevyt- 
mielisyytenä. 

—  Teidän  ylhäisyytenne  on  aivan  oikeassa,  myönsi 
Fröberg  kiihkeästi.     Se  olisi  järjetöntä. 

—  Teidän  vaatimuksenne  on  järjetön,  huudahti  Sprengt- 
port liikutuksesta  värähtävällä  äänellä.  Se  ei  sovi  kunnon 
miehille. 

Lewenhaupt  oli  nyt  vähitellen  tajunnut  asemansa 
ylipäällikkönä  ja  katseli  ylevän  ryhdikkäänä  Sprengtportia: 
—  Puhutte  rohkeasti.     En  tiedä  millä  oikeudella. 

—  Sillä  oikeudella,  joka  meillä  kaikilL;  on  puolustaa 
lastemme  kätkyeltä  ja  isiemme  hautoja.  Minä  rukoilen 
teidän  ylhäisyyttänne,  ottakaa  menneistä  tapauksista 
oppiaksenne  mitä  on  tulossa. 

Levvenhauptin  katse  harhaili  kysyväisenä  Budden- 
brockiin,  hänestä  Segebadeniin  ja  jälleen  edelliseen,  mutta 
kun  ei  kumpikaan  heistä  mitään  virkkanut,  ja  kun  Frö- 
berg yhä  kiivaammin  esitti  jäämisen  vaaroja,  ryhtyi  Lewen- 
haupt  ratkaisevasti  puheeseen:  —  Päiväni  teidän  keskuu- 
dessanne ei  ole  alkanut  edullisesti.  Nyt  täytyy  pahalla 
pelastua  pahemmasta.    Sota  ei  meille  sovellu. 

—  Teidän  armonne,  intti  Sprengtport  lämpimästi, 
tämä  sola  on  Suomen  avain.  Tiedän,  ettette  tarkoita  sitä 
mitä  sanoitte. 

—  Minä  tarkoitan,  että  meidän  täytyy  luopua  solasta. 
Turmiopäivänä  ei  saa  taistella. 

Kalpeana  ja  liikahtamatta  silmäili  Sprengtport  Lewen- 
hauptia.  Samassa  palvelija  ilmoitti,  että  punssimalja  oli 
valmiina,  mutta  nyt  ei  Levvenhauptilla  ollut  aikaa  semmoi- 
siin. Kun  Fröberg  kehotti  hänen  ylhäisyyttänsä  astumaan 
alas  laaksoon,  asettui  Sprengtport  kreivin  eteen  synkkänä 
kuin  syyttävä  kohtalo,  ja  hänen  äänensä  tuntui  uhkaavalta, 
kun  hän  kysyi:  —  Voineeko  teidän  ylhäisyytenne  tulevai- 
suudessa kestää  sitä  edesvastuuta,  joka  kohtaa  teitä  ja 
meitä,  jos  nyt  luovumme  tästä  verrattomasta  asemasta 
yrittämättäkään  sitä  puolustaa? 

Vihan  salama  leimahti  Lewenhauptin  silmistä,  kun  hän 
kopealla  äänellä  vastasi:  —  Se  asia  ei  koske  teitä.  Kuningas 
ja  neuvosto  tiesivät  kenen  käsiin  uskoivat  valtakunnan 
edut.  Olen  soturi,  joka  osaa  voittaa,  mutta  olen  myös  kyllin 
valistunut  tietääkseni,  että  se,  joka  asettuu  kohtalon  tahtoa 
vastaan  ja  häiritsee  sen  kulkua  kohtalon  turmiopäivinä, 
musertaa  itsensä  ja  kaikki,  jotka  häntä  seuraavat.  Mutta 
kun  pahalle  onnelle  suo  aikansa  ja  sitten  astuu  esiin,  kun 
sen  vuoro  on  mennyt,  silloin  tulee  onni  suloisesti  hymyile- 
vänä, ja  sitä  minä  tavoittelen. 

Samassa  hän  tarttui  Buddenbrockia  olkaan  ja  kuiskasi: 
Tule!  Meidän  täytyy  rientää  pois.  Levottomana  käski  hän 
tuoda  hevosensa,  lausui  muutamin  sekavin  sanoin  jäähyväi- 
sensä  ja  riensi  kelmeänä  ja  vakavana  sotajoukkonsa  luo 
Summaan. 

Sitä  alakuloisuutta,  joka  solassa  vallitsi  Lewenhaup- 
tin  lähdettyä,  lisäsivät  vielä  Fröbergin  valmistukset  pe- 
räytymiseen.  Jo  samana  iltana  eversti  liikkui  kyökissään 
valvoaksensa  itse  tavaroittensa  kuormaamista.  Siellä 
patojen  ja  laatikkojen  keskellä  huomasi  hän  äkkiä  rääsyi- 
sen,  kelmeän  pojan  kuiskivan  väen  kanssa,  ja  samassa 
tuokiossa  toi  kokki  tuon  tuntemattoman  lapsen  herransa 
luo.  Tämän  kysyttyä  hänen  asiaansa,  kertoi  poika  saaneensa 
tuotavakseen  sen  ilmoituksen,  että  venäläinen  armeija  pa- 
raikaa kulki  nevojen  poikki  saartaaksensa  everstin  väkineen. 

Nyt  tuli  kiire  kaikkialla,  ja  yrittämättäkään  tutkia 
oliko  pojan  jutussa  perää  valmistettiin  kaikki  matkaa  var- 
ten. Peräytymisaikomus  tosin  vielä  salattiin  mikäli  mah- 
dollista, mutta  pojan  uutisesta  nousi  yleinen  häly,  jota 
vielä  lisäsivät  nuo  kummalliset  käskyt,  jotka  eivät 
mitenkään  ennustaneet  puolustusta.  Auringon  noustessa 
saapui  laivastosta  kirje,  jossa  sen  päällikkö  ilmoitti,  ettei 
hän  väenpuutteen  tähden  voinut  enää  viipyä  Kuorsalossa. 
Kirje  julaistiin,  ja  tuo  surullinen  uutinen  päättyi  käskyyn 
vitkailematta   lähteä   matkaan. 

Miehistö  tämän  käskyn  kuullessaan  osoitti  suuttu- 
musta ja  nurisi  vallan  julkisesti.  Masennusta  lisäsi  vielä  po- 
jan kertomus,  että  kellot  Anjalan  kirkossa  olivat  edellisestä 
illasta  saakka  soineet,  vaikka  ei  kukaan  niihin  koskenut. 
Välistä  ne  vaikenivat,  mutta  alkoivat  uudestaan  ikäänkuin 
kutsuisivat  jumalanpalvelukseen  tai  maahanpanijaisiin. 
Mutta  eihän  kukaan  keskellä  yötä  saarnannut  eikä  silloin 
kuolleita  haudattu.  Olihan  tuo  kummallinen  juttu,  mutta 
sotaväellä  ei  oUut  enää  aikaa  kuunnella  moisia.  Nythän 
oli    pötkittävä    tiehensä   tykkeineen  ja  kuormastoineen. 

Kun  keväällä  oli  kokoonnuttu  Mäntylahteen,  oli  Ju- 
malalta rukoiltu  apua  ja  voiton  onnea.  Toisin  oli  käynyt, 
ja  syytä  siihen  ei  osattu  arvostella.  Kavaltamiselta  se  vain 
näytti,  mutta  sotamiehen  ei  auttanut  muuta  kuin  totella, 
ja  epäluulon,  alakuloisuuden  ja  pettyneiden  toiveiden  tun- 
teilla sanoivat  sotamiehet  jäähyväisensä  solalle. 


Ruotsin  armeija  oli  peräytynyt  Summaan,  mutta 
Haminaan  oli  vielä  jäänyt  pieni  osasto  kenraali  Bousquet'n 
johtoon.  Ihanan  Ranskan  poikana  oli  hän  saanut  soti- 
laallisen kasvatuksensa  Ludvig  XIV:n  voittoisten  lip- 
pujen alla.  Saatuansa  sotavankina  kokea  vaihtelevaisuutta, 
saapui  hän  vihdoin  Puolan  kautta  ruotsalaiseen  armeijaan 
siihen  aikaan,  kun  Kaarlo-kuningas  vielä  uneksi  Venäjän 
kukistamista,  ja  hänelle  hän  tuolla  itämaalla  vannoi  us- 

kollisuusvalan,  jonka  miehuullisesti  pitikin.  Tuo  Ruotsin 
palveluksessa  harmaantunut  linnanpäällikkö  kuuli  katke- 
ralla mielellä  sanoman  Fröbergin  peräytymisestä,  semmin- 
kin kun  tämän  kertomus,  että  hän  oli  ollut  vähällä  joutua 
saarrokseen,  huomattiin  turhanaikaiseksi  hälyytykseksi, 
ellei  joksikin  vielä  pahemmaksi. 

Nyt  istui  Bousquet  vastaanotto-huoneessaan  odotta- 
massa majuri  Freidenfeltiä,  joka  oli  palannut  matkaltaan 
Summaan,  ja  jonka  oli  siitä  annettava  raportti.  Päivä  oli 
aamusta  helteinen  ja  painostava,  raskaita  pilviä  oli  kasaan- 
tunut taivaanrannalle,  ja  vinhat  tuulenpuuskat  ennustivat 
myrskyä  tai  sadetta.  Levottomana  liehui  linnan  lippu 
Bousquet'n  asunnon  katolla,  ja  valleilla  pitivät  Suomen 
pojat  vahtia.  Kuinka  heidän  käy,  kuinka  käy  Haminan 
ja  hänen  itsensäkin?  Miten  Suomi  ja  Ruotsi  pääsevät 
tästä  kamalasta  leikistä?  Surkea  oli  alku  ollut.  Freidcn- 
felt  astui  sisään,  ja  Bousquet  iski  katseensa  häneen. 

—  No,  kuinka  kävi?  kys)^  hän  tuimasti. 

—  Niinkuin  saattoi  arvata.  Levvenhaupt  itse  näyttää 
täydellisesti  neuvottomalta,  ja  kaikki  muut  kieltäytyivät 
puolustamasta  Haminaa,  kaikki  paitsi  Buddenbrock, 
joka  vaati  taistelemaan. 

Majuri  otti  esille  sinetöidyn  käskykirjeen,  mutta  luo- 
matta siihen  silmäystäkään  viskasi  Bousquet  sen  pöy- 
dälle ja  kysyi  kiihkeästi:  —  Entä  te,  Freidenfelt?  Ettekö 
kannattanut  häntä? 

—  Tietysti  minkä  voin,  mutta  olivathan  he  jo  kuul- 
leet teidän  ylhäisyytenne  esittämät  syyt.  Sanani  kumot- 
tiin kaikilta  tahoilta  todistuksilla,  jotka  merkitsivät  enem- 
män kuin  Suomen  menettäminen  ja  Ruotsin  häviö. 

Bousquet  ei  vastannut,  hän  vain  alakuloisena  naputti 
sormillaan  pöytää  ja  viittasi  vihdoin  Freidenfeltiä  istu- 
maan. Tämä  asettui  avaraan  nojatuoliin  pöydän  toiseen 
päähän.  Tuokion  kuluttua  kysyi  Bousquet:  —  Kuinkas 
Fröberg  peräytyessään  suoriutui  solasta?  Onhan  todistettu, 
etteivät  venäläiset  mitenkään  voineet  kulkea  nevojen 
poikki,  puhumattakaan  siitä,  että  todella  olisivat  kulkeneet. 

—  Siif ;  kysymyksestä  ei  kukaan  välittänyt.  Lau- 
suin mahdolliseksi,  että  tuo  sanansaattaja,  joka  varotti 
Fröbergiä  saarroksiin  joutumasta,  oli  jossakin  yhteydessä 
hävitettyjen  tokeiden  kanssa,  mutta  yleinen  mielipide  oli 
se,  ettei  pitäisi  nostaa  epäluuloja,  jotka  ehkä  sattuisivat 
syyttömiin.  Ja  olihan  Fröbergillä  sitäpaitsi  turvanaan 
Levvenhauptin  käsky  valmistaa  hiljaisuudessa  peräyty- 
mistä, koska  solassa  ei  ollut  mahdollista  taistella. 

Bousquet  vaipui  taas  äänettömyyteen  ja  luhistui 
ikäänkuin  raskaan  painon  alla.  Kutrinen  peruukki  pai- 
sui yhä  hänen  päänsä  ympärillä,  aivan  kuin  ajatukset 
sen  alla  olisivat  oUeet  liian  katkeria  ja  tuimia  pysyäksensä 
aivojen  sisässä,  jossa  ne  kiihkoisesti  ajoivat  toisiansa.  Sinä 
hetkenä  näytti  vanha  soturi  siksi  murtuneelta,  että  Frei- 
denfelt  säälien  ja  myötätunnolla  ajatteli  sitä  tehtävää, 
sitä  häpeää  ja  sitä  surua,  johon  johtavat  miehet  Summassa 
olivat  tuominneet  kunnollisen  toverinsa. 

Sanaakaan  lausumatta  istui  Bousquet  hetkisen  tässä 
asennossa,  mutta  sitten  hän  äkkiä  iski  nyrkkinsä  pöytään  ja 
hypähti   ylös. 

—  Se  ei  voi  olla  mahdollista!  huudahti  hän  nuorukai- 
sen tulisuudella.  Lähden  sinne  itse.  Te  ette  ole  sam  nut 
heille  kaikkea. 

Freidenfeltkin  nousi:  —  He  saivat  kuulla  teidän  omat 
sananne.  Sanoin  heille,  että  ratkaisu  koski  tietä  Turkuun, 
asukkaita,  omaisuutta  ja  kruunun  varastoja.  He  tietävät 
yhtä  hyvin  kuin  mekin,  että  Haminaa  voidaan  puolustaa 
io,ooo:lla  miehellä,  ja  Lewenhauptilla  on  ii,ooo.  He 
tietävät,  että  me  täällä  teemme  minkä  voimme  ja  että  he 
saattavat  tulla  meidän  avuksemme,  milloin  vain  tahtovat. 
Sanoin  heille,  että  kun  vain  voimme  kestää  pari  viikkoa, 
on  Lascyn  pakko  muonan  puutteessa  vetäytyä  takaisin, 
mutta  he  pysyivät  käsityksessään,  että  Hamina  on  mitä- 
tön pikku  seikka,  jonka  tähden  ei  saa  panna  armeijaa 
alttiiksi. 

Suuttumuksen  murina  keskeytti  Freidenfeltin  puheen, 
mutta  kun  ei  sanoja  seurannut,  jatkoi  hän  taas:    —    Siitä 

he  olivat  yksimielisiä,  ettei  linna  voinut  kestää  vakavaa 
ryntäystä.  Sitäpaitsi  luulivat  he,  että  saatoimme  joutua 
kierrokseen,  ja  siinä  tapauksessa  olisivat  kruunun  varas- 
tot Porvoossa  ja  Helsingissä  menetetyt.  Vielä  lisäsi  joku 
heistä,  että  laitumet  Haminan  ja  Kymijoen  väliUä  olivat 
niin  loppuun  syötetyt,  että  hevosemme  kuolevat  nälkään. 

—  Ettekö  voinut  sanoa  heille,  että  he  valehtelevat? 

—  Valheistaan  vastatkoot  itse,  mutta  minä  ilmoitin 
heille  teidän  rukouksenne,  että  Ruotsin  armeija  Jumalan 
tähden  saapuisi  miekka  kädessä  kaupunkia  puolustamaan, 
ja  että  se  ennemmin  kaatuisi  kuin  pettäisi,  mutta  sitä  ei 
yksikään  läsnäolijoista  ottanut  kuuleviin  korviinsa;  eikä 
sekään  auta,  vaikka  itse  sinne  lähtisitte,  sillä  Kaarlo-ku- 
ningas on  kuollut  ja  Ruotsin  sankarihenki  on  hänen 
kanssaan  kuopattu. 

Bousquet  vaipui  taas  tuoliinsa.  Freidenfelt  oli  oike- 
assa. Saattoihan  jo  ennakolta  tietää,  miten  kävisi,  mutta 
sittenkin  — .  Vanha  linnanpäällikkö  ei  voinut  käsittää,  että 
hänen  linnansa,  hänen  miehensä  ja  hänen  kunniansa  hei- 
tetään häviöön  tavalla,  jota  ei  voida  enää  korjata.  Pidät- 
täen rinnastaan  puhkeavaa  huokausta  tarttui  hän  sinetillä 
suljettuun  käskykirjeeseen,  repäsi  kuoren  auki  ja  luki. 
Freidenfelt  seurasi  häntä  silmillään  ja  näki  auringon  paah- 
taman värin  linnanpäällikön  poskissa  muuttuvan  tuhkan- 
harmaaksi.  Pikaisesti  silmäiltyänsä  paperia  katsahti  Bous- 
quet ylös  ja  lausui  vimmastuneena: 

—  Levvenhaupt  syyttää  tästä  kirotusta  toimesta  minun 
miehistöäni.  Hänelle  on  muka  sanottu,  että  linnanväki 
on  uppiniskaista  ja  tottelematonta. 

—  Miehet,  keskeytti  Freidenfelt,  ovat  kyllä  suutuk- 
sissaan,  kun  ovat  ensi  vaarassa  jättäneet  heidät  alttiiksi. 
Mutta  se  on  vain  veruketta. 

Bousquet'n  silmät  salamoivat.  —  Nuo  kurjat!  Väkeni 
ei  pelkää  vaaraa,  mutta  se  pelkää,  ettei  kukaan  Summassa 
välitä  heidän  kohtalostaan  eikä  Haminasta.  Lewenhaupt 
väittää  syyksi  suomalaisten  tyytymättömyyden  ja  totte- 
lemattomuuden; ei  sano  voivansa  sallia,  että  moisella  väellä 

mennään  ylivoimaista  vihollista  vastaan.  Sepä  kepponen! 
Hävetä  hänen  pitäisi.  Jos  hän  olisi  täällä,  näyttäisin 
hänelle  minkätähden  väki  nurisee. 

—  Hän  ei  teitä  ymmärtäisi,  sanoi  Freidenfelt  surul- 
lisen ylenkatseellisesti. 

Bousquet  ei  vastannut.  Lujasti  suljetut  huulet  ja 
leimuavat  silmät  ilmaisivat  rajatonta  harmia,  mutta  sanat 
hän  tukahutti  ja  jatkoi  käskykirjeen  lukemista. 

—  Lähteä  linnasta,  mutisi  hän.  Räjähyttää  tykit  ja 
polttaa  kaupunki.  —  Kuuletteko,  Freidenfelt?!  He  eivät 
edes  suo  meille  aikaa  pelastaaksemme  varastot.  Jospa 
auttaisivat  meitä  edes  niin  kauan,  että  saisimme  aseet  ja 
viljat  korjatuiksi. 

—  Niin  on  käynyt  pitkin  matkaa,  hymyili  Freidenfelt 
katkerasti.  Jos  herrat  Summassa  olisivat  toisia  kuin  ovat, 
he  eivät  viruisi  rauhassa  jonkun  tunnin  matkan  päässä, 
kun  Lascy  käy  päällemme. 

Bousquet  pisti  käskykirjeen  povitaskuunsa,  heittäytyi 
istualleen  ja  peitti  kasvonsa  käsiinsä.  Pari  minuuttia  sen- 
jälkeen  hän  nousi,  asettui  kädet  puuskassa  Freidenfeltin 
eteen  ja  iski  häneen  läpitunkevan  katseen:  —  Mitä  arve- 
lette? kysyi  hän  tuimasti.    Ruvetaanko  nyt  työhön? 

Freidenfelt  kohautti  olkapäitään:  —  Muuta  neuvoa  en 
tiedä.  Puolessa  tunnissa  ovat  venäläiset  täällä,  emmekä 
saa  apua. 

—  Olkoon  siis.  Hälyyttäkää.  Käskekää  asukkaita 
pelastumaan.  Ilmoittakaa  että  teemme  kaupungista  tuh-' 
kalajan. 


Kun  kirkonkellot  Anjalassa  soivat  itsestään  juhannus- 
yönä, lauloivat  ne  omaa  hautavirttänsä  ja  valitusta  Ha- 
minan tuhosta.  Neljä  päivää  sen  jälkeen  tuo  vanha  temp- 
peli paloi  ja  Hamina  sytytettiin.  Vinha  tuuli  ajoi  liekit 
talosta  taloon,  eikä  aikaakaan,  niin  ei  näkynyt  muuta  kuin 
tulta  ja  savua.  Epätoivo  sydämessä  peräytyi  Bousquet 
miehineen  Summaan  ja  pelastui  töin  tuskin,   sillä  venäläiset 

astuivat  jo  itäisen  portin  kautta  sisään,  kun  suomalaiset 
läntisen  portin  kautta  tekivät  lähtöä.  Majuri  Ehrensparre 
oli  muutamain  miesten  kanssa  jätetty  valleille  salaamaan 
peräytymistä  ja  räjähyttämään  tykit  rikki. 

Kello  kävi  yhdeksättä  illalla,  aurinko  laskeutui  pilviin, 
mutta  palavasta  kaupungista  nousevat  liekit  saivat  taivaan 
punertavaksi,  ja  hehkuvan  valon  alla  vyöryi  avaruudessa 
tukehuttava  kuumuus  tuhansissa  vivahduksissa.  Kauhun, 
raivon  ja  surun  valtaamana  syöksyi  kansa  kaupungista 
rajusti  paeten  ja  sen  muassa  ne  eläimet,  joita  oli  maltettu 
pelastaa.  Mutta  niistä  oli  kuitenkin  enin  osa  unohdettu, 
taikka  ei  ollut  aikaa  niiden  irroittamiseen.  Tuskallinen 
tosin  oli  näiden  kytkettyjen,  kuolemaan  tuomittujen  eläin- 
ten tila,  mutta  sitäkin  kauheammassa  asemassa  olivat 
jäljelle  jätetyt  neljäsataa  sairasta,  he  kun  olivat  kahleh- 
ditut vuoteeseen  ja  kykenemättömät* pakenemaan. 

Tässä  hädässä  suoritettiin  tosin  monta  sankaritekoa, 
mutta  rajaton  oli  sittenkin  kurjuus  siellä,  missä  kiire  ja 
oma  hengenvaara  tekivät  ihmiset  tajuttomiksi.  Voivotusta, 
tuskaa  ja  kauhua  kuului  pitkin  katuja  ja  vielä  kaupungin 
ulkopuolellakin.  Äidit,  lapset  kainalossa  tahi  ympärillä 
riippuen,  kokivat  viimeisine  voimineen  pelastaa  näänty- 
vää isää  tahi  äitiä.  Heikot  ukot  ja  vanhat  tutisevat  eukot 
vetivät  läähättäen  turvattomia  lapsia  tai  sairaita.  Nuo- 
ret ja  reippaat  kantoivat  selässään  tahi  sylissään  jotakin 
onnetonta,  muita  kannettiin  säkeissä  tahi  matoissa,  että 
heidätkin  saataisiin  matkaan,  mutta  useimmat  sairaat  jäi- 
vät kuitenkin  joko  ajan  tai  voimien  puutteessa  liekkeihin 
menehtymään.  Noista  onnettomista  pelastui  «kuitenkin  jo- 
kunen, kun  tuuli  kääntyi  ja  ajoi  tulen  takaisin,  joten  noin 
neljäsosa  kaupunkia  säästyi.  Ne,  jotka  onnellisesti  olivat 
poistuneet,  sitä  tuskin  tajusivat.  Kauhusta  jähmetyksis- 
sään  loi  moni  pakolainen  vielä  metsän  rannasta  tahi  maan- 
tieltä katseen  kotimökkiin  kuullaksensa  vain  tulen  ja  vihu- 
rin huminaa,  jonka  yli  tuon  tuostakin  kajahti  Ehrenspar- 
ren  räjähyttämien  tykkien  pauke.  Mutia  sitäkin  malita- 
vammia  jyrisivät  ilmaan  lentävät  ruutikellarit,  joista  uusia 

tulimeriä  purkautui  viimeistä  päivää  muistuttavalla  rys- 
keellä. Vihdoin  kuitenkirx  kaikki  hiljeni,  ja  Venäjän  kotka 
liiteli  Haminan  raunioiden  yllä,  sieltä  iäksi  päiväksi  kar- 
koittaen  Ruotsin  upean  lipun. 


Ruotsalainen  armeija  jatkoi  askel  askeleelta  peräy- 
tymistään  ja  oli  vihdoin  jättämäisillään  Kymijoen  taak- 
sensa. Osa  ratsuväkeä  oli  saanut  käskyn  kulkea  etupäässä, 
ja  läheni  Ahvenkoskea.  Yhä  selvemmin  kuului  vellovan 
veden  kohina,  ja  jopa  näkyi  siltakin,  jonka  yli  soturien 
piti  ratsastaa.  Kauniiden,  metsäisten  harjujen  ympäröi- 
minä lepäsivät  Kyminlaakson  hymyilevät  rannat,  joita 
koivut  ja  lepät  varjostivat.  Edempänä  pohjoisessa  pauhasi 
koski  jyrkkien  kallioseinien  välissä  ja  pirskotti  vaahtonsa 
helmiä  tuuheisiin  kunnaisiin.  Mutta  täällä  alempana  aal- 
lot valuivat  ylevällä  tyyneydellä.  Ne  olivat  voimakkaasti 
raivanneet  itsellensä  tien  ja  etenivät  hiljaisen  vakavina 
siinä  turvallisessa  tiedossa,  etteivät  mitkään  esteet  enää 
voi  sulkea  niiden  syvää  uomaa. 

Väriskää,  te  vihannat  harjut,  kääntäkää  pois  katseen- 
ne, te  humisevat  hongat,  verhotkaa  päänne,  te  kukoistavat 
pensaat  ja  ruohot,  epätoivo  saapuu.  Mutta  se  ei  ehkä  häi- 
ritse rauhaanne,  sillä  se  on  syvä  ja  äänetön  kuin  kuolema. 
Ei  kukaan  muu  kuin  Kaikkivaltias  näe,  kuinka  soturin 
sydän  vuotaa  verta,  kun  hän  luopuu  isänmaastaan  ja  ajat- 
telee kansan  kurjuutta. 

Pitkin  joen  rantoja  ja  sillankin  luona  vallitsi  tavalli- 
sina aikoina  erämaan  hiljaisuus,  mutta  niin  ei  ollut  tänä 
päivänä.  Joukko  ympäristön  rahvasta  oli  kokoontunut 
tänne.  Mitä  se  tahtoi?  Äänetön,  uhkaava  levottomuus 
kuvastui  sekä  miehissä  että  naisissa,  kun  he  seisoivat  siinä 
kirveet  ja  seipäät  käsissä,  mutta  askelta  astumatta,  sanaa 
sanomatta.  Ryhmän  edessä  joen  itäisellä  rannalla  näkyi 
Leena  jäykkänä  ja  suorana  tähystäen  metsää  kohden,  josta 
odotettiin  sotajoukon  tuloa.     Tiedettiin,   että   armeija  oli 

peräytymässä.  Nyt  kuten  ennenkin  oli  Suomi  uhrattava 
Ruotsin  eduille.  Hämmästyksellä  ja  tuimalla  vimmalla 
kuultiin  näitä  huhuja,  mutta  maan  asukkailla  ei  ollut  muuta 
neuvoa  kuin  pitää  hyvänään  mitä  Venäjä  tahtoi  ottaa 
tai  antaa. 

Niiden  joukossa,  jotka  edellisinä  päivinä  olivat  neuvo- 
telleet siitä,  mitä  nyt  pitäisi  tehdä,  oli  Leenakin  ollut. 
Mutta  kun  enemmistö  neuvotonna  ja  alakuloisena  pohti 
toista  ehdotusta  toisensa  jälkeen,  astui  Leena  esiin  ja  kehotti 
kaikkia  kunnon  ihmisiä  seuraamaan  häntä  Ahvenkoskelle, 
sillä  Levvenhaupt  väkineen  aikoi  siellä  käydä  joen  yb'. 
Siitä  toki  ei  tule  mitään,  jos  kaikki  ajattelevat  niinkuin 
Leena.  Mikä  estää  repimästä  siltaa  ja  pakottamasta  ar- 
meijaa kääntymään  vihollista  vastaan! 

Ehdotus  oli  hyvä,  ja  nyt  oltiin  paikalla,  mutta  siltaan 
ei  vielä  koskettu.  Ensin  täytyi  nähdä  oliko  puheissa  perää, 
ja  odotettiin  siis.    Tänäänhän  heidän  pitäisi  tulla. 

Uupumatta  seisoi  Leena  tähystämässä  ja  kuuntele- 
massa kuten  sotapäällikkö  ainakin.  Näin  oli  jo  seisottu 
kauan,  eikä  ketään  näkynyt.  Mutta  vihdoin  kuului  sel- 
västi tuhansien  miesten  omituista  ryhdikästä  astuntaa. 
Kuunneltiin  pinnistyneessä  levottomuudessa.  Ei  kukaan 
tuossa  odottavassa  joukossa  hiiskahtanut.  Silloin  huudahti 
Leena  ja  useat  hänen  kanssaan:  —  He  tulevat!  Tuolla!  ja 
samassa  hän  heilutti  punakeltaista  huiviansa  merkiksi, 
että  nyt  oli  hetki  tullut. 

Äänetönnä  mutta  tarmokkaasti  lähti  väkijoukko  sil- 
taa kohden  ryhtyäksensä  työhön.  Kun  ensimäiset  soturi- 
rivit  häämöittivät  metsästä,  astui  Leena  äkkiä  pontevasti 
heitä  vastaan  huutaen:  —  Kääntykää,  te  miehet.  Tästä 
eivät  mitkään  kavaltajat  pääse  kulkemaan.     Kääntykää! 

Tuo  kehotus  tuli  sotureille  aivan  odottamatta  ja  teki 
vaikutuksensa  ainoastaan  etumaisiin  riveihin,  joihin 
sanat  kuuluivat.  Ennenkuin  täysin  tajuttiin  tarkoitusta, 
tunkivat  taammaiset  rivit  esiin,  joten  ei  oUut  aikaa  miettiä. 
Täytyihän  tästä  la  väistä.     Esteet  pois! 

Silloin  kääntyi  Leena  omiensa  puoleen  huutaen:  Pur- 
kakaa silta!  Tätä  käskyä  ei  olisi  tarvittukaan.  Jo  tekivät 
kirveet  tehtävänsä,  ja  kun  nyt  käskykin  oli  saatu,  kävivät 
kaikki  yhtenä  miehenä  sillan  kimppuun.  Ei  puhuttu  sanaa- 
kaan, mutta  kaikki  tekivät  parastansa.  Leena  kyllä  puhuu 
heidän  puolestansa.  Ja  kääntyen  ratsuväen  puoleen  hän 
huusikin  taas: 

—  Ettekö  häpeä  jättää  kotimaatanne  turvattomaksi! 
Häpeä  teille,  jotka  taistelematta  saavutte  Kymin  rannoille. 
Näettekö!  Tuossa  haudassa  sammaltuneen  paaden  alla 
lepää  muinoin  kaatuneita  sankareita!  Monen  naisen  kyy- 
neleet ovat  kostuttaneet  tätä  maata,  kun  he  kalpeina  ovat 
nähneet  onnensa  iäksi  tuhottuna,  mutta  sen  ajan  suruista 
oli  kuitenkin  lohdutustakin.  Voitetut  olivat  kaatuneet 
kunnialla.  Säteillen  kimaltaa  heidän  muistonsa  Kymin 
kallioiden  välissä,  ja  kotimaan  tyttäret  laulavat  heidän 
sankaritöitänsä  uuden  aikakauden  miehille!  Mutta  mitä 
teille  jää?    Tahdotteko  tulla  kirotuiksi? 

Hän  oli  puhunut  hurmauksen  vallassa,  mutta  turhaan. 
Pysähtymättä  lähestyi  soturijoukko  yhä  enemmän  rantaa. 
Silloin  Leena  poistui  heidän  tieltään  ja  riensi  sillalle.  Siellä 
hän  kääntyi  hautakummun  puoleen  ja  huusi  väristen:  — 
Te  nukkuneet  sankarit!  Kaikki  uhrauksenne  ovat  rauen- 
neet tyhjiksi!  Katsokaa  kuinka  ne,  jotka  ovat  teiltä  perin- 
nön saaneet,  kavaltavat  tätä  maata!  Nouskaa  haudoistanne 
tuhoamaan  heitä! 

Mutta  kuolleet  eivät  vastanneet,  ja  Leena  kääntyi 
jatkamaan  puhettaan  joelle:  —  Pysähdy,  sinä  Kymijoki! 
Kätke  aaltosi  syvyyteen,  kun  et  voi  kätkeä  kotien  surua 
ja  Suomen  miesten  häpeää! 

Äänettöminä  ja  synkkinä  olivat  soturijoukot  ilmaan- 
tuneet metsästä,  äänettöminä  ja  synkkinä  ratsastivat  ne 
kentällä,  mutta  likelle  rantaa  seisahtuivat  ensimäiset 
rivit  ja  senjälkeen  muutkin.  Kaikki  olivat  nyt  kuulleet 
ja  ymmärtäneet  Leenan  sanat. 

—  Eteenpäin!  komensi  Sprengtport,  joka  istui  hevo- 
sen selässä  sotajoukon  etupäässä:  —  Eteenpäin! 

Komentoon  vastasi  kaiku  vuorten  rinteistä,  mutta 
ainoakaan  mies  ei  liikahtanut.  Uhmaavina  ja  jylhän  luji- 
na seisoivat  miehet  rivissä  sanaakaan  lausumatta,  mutta 
puserretut  huulet  ja  synkät  katseet  ilmaisivat  selvästi 
heidän   ajatuksensa:   —  Me  emme   kulje   edemmäksi. 

Jännittynyttä  odotusta;  kuului  ainoastaan  kirveiden 
kalke  sillalta.  Käsipuut  olivat  jo  kaadetut  tahi  horjuivat, 
nyt  oli  tullut  kannen  vuoro.  Sprengtport,  joka  miehineen 
oli  edennyt  katseet  luotuina  raivoisaan  naiseen,  huomasi 
vasta  liian  myöhään,  mitä  oli  tekeillä.  Kun  asema  hänelle 
selveni,  laukkasi  hän  rannalle  ja  sitten  sillalle. 

—  Pois  tieltä!  huusi  hän  tuimasti.     Pois  täältä! 

—  Ei  lähdetä,  kuului  vastaus.  Ei  päästetä  kavaltajia 
sillan  yli.      Ennen  kuolemme. 

Leena  heittäytyi  hänen  hevosensa  eteen  polvilleen  ja 
rukoili  kohotetut  kädet  ristissä:  —  Jesuksen  nimessä,  puo- 
lustakaa   maata! 

—  Pois    sillalta!    kirkasi    Sprengtport    hurjistuneena. 

Samassa  kuului  kumea  ryske,  osa  sillan  kantta  heitet- 
tiin jokeen.  Leena  ponnahti  ylös  ja  sieppasi  tuimassa 
epätoivossa  kirveen  ollaksensa  hänkin  mukana.  Sprengt- 
port tempasi  sen  hänen  kädestään  ja  viskasi  sen  jokeen. 
Sitten  tarttui  hän  pistooliinsa  ja  laukaisi  ilmaan. 

—  Lapset!  huudahti  hän,  miksi  teette  tämän  meille?! 
Eikö  meidän  muutoinkin  ole  kyllin  raskasta.  Kuulkaa 
minua. 

Työ  keskeytyi,  tahdottiin  kuulla  mitä  sanottiin,  ja 
Sprengtport  jatkoi:  —  Armeija  on  saanut  käskyn  peräytyä, 
ja  meidän  täytyy  totella  käskyä,  mutta  jos  voisimme  itkeä 
verta,  niin  tekisimme  sen  teidän  kanssanne!  Pois  alta, 
muutoin  runtelemme  teidät  hevostemme  jalkoihin.  Äl- 
kää joutuko  epätoivoon!  Jumala  elää,  ja  vielä  kerran  val- 
kenee päivä,  joka  vie  teidän  jälkeläisenne  takaisin  niihin 
seutuihin,  jotka  nyt  heitämme  taistelematta.  Kun  yö  on 
synkimmillään,  virittää  Herra  aurinkonsa  uutta  päivää 
varten.  Perästäpäin  Ruotsi  viisastuu.  Minä  käsken  teitä 
kuninkaan  nimessä,  väistykää! 

Mutta  rahvas  ei  väistynyt,  ja  Sprengtport  kääntyi 
sotajoukon  puoleen:  —  Eteenpäin  pojat!  Älkää  uudis- 
tako Lappeenrantaa! 

Lappeenranta,  se  koski  rakuunain  sisimpään.  Se  oli 
kamala  sana,  mutta  sittenkään  ei  kukaan  liikahtanut. 
Sotamiehet  ja  maanmiehet  silmäilivät  epäröivinä  toisiansa. 
Miten  onkaan? 

Silloin  kuului  taas  Leenan  ääni:  —  Väistykää,  ne 
eivät  voi  muuta.  —  Hänen  äänensä  värisi,  mutta  kansa 
totteli  häntä.  Väki  vetäytyi  syrjään  ja  katseli  kyynelsil- 
min ratsuväen  kulkua,  mutta  kun  kaikki  oli  ohitse,  kokosi 
Löfvingin  vaimo  heidät  vielä  kerran  ja  sanoi:  —  Kun  ih- 
miset vaikenevat,  pitää  kivien  puhua. 

Hänen  kehotuksestaan  pystytettiin  suurista  kivistä 
kumpu  ikuiseksi  muistoksi  siitä,  että  tällä  rannalla  olivat 
Ruotsin  johtavat  miehet  jo  toisen  kerran  yhdessä  vuodessa 
kavaltaen  heittäneet  Suomen  Venäjälle. 


Siten  alotettu  peräytyminen  jatkui  pysähtymättä. 
Porvoossa  saatiin  tietää,  että  valtiopäivät  olivat  kutsutut 
kokoon,  ja  sen  johdosta  pitivät  useimmat  ylhäiset  upfee- 
rit  oikeutenaan  poistua  armeijasta  ottaaksensa  Tukhol- 
massa osaa  väittelyjen  meluun.  Johto  oli  sentähden  vih- 
doin jätettävä  majureille  ja  kapteeneille.  Niiden  kesken, 
jotka  jäivät  paikalleen,  vallitsi  eripuraisuus,  josta  seka- 
sorto vielä  lisääntyi.  Suomalaisten  katkeruus  kasvoi  päivä 
päivältä,  sotamiehet  karkasivat  joukottain,  ja  kulkupuheet, 
että  Suomi  oli  jätetty  tuhottavaksi,  nostivat  kaikkialla 
vihaa  ja  kauhua.  Armeijan  lähestyessä  pakeni  väestö 
ikäänkuin  vihollisen  edestä,  ja  venäläiset  etenivät  ruot- 
salaisten kintereillä.  Levvenhaupt  toivoi  kuitenkin  vielä 
pääsevänsä  Turkuun,  mutta  Elokuun  ii  p:nä  ilmoitettiin 
hänelle  Helsingin  edustalla,  että  venäläiset  olivat  senkin 
tien  miehittäneet.    Hän  oli  siis  saarroksissa. 

14.  73  —  34 

Näin  ollen  kehotti  Lascy  lähetystön  kautta  suoma- 
laisia sotureita  luopumaan  Ruotsin  lipusta  ja  vannomaan 
uskollisuutta  keisarinnalle,  joka  tarjosi  heille  turvaa  ja 
armoa.  Tästä  kehotuksesta  ei  ollut  kuitenkaan  mitään 
seurauksia. 

Levvenhaupt  oli  asettunut  Helsinkiin  ja  aikoi  siellä 
vahvistaa  asemaansa  sekä  koettaa  onneansa  taistelussa. 
Itse  tahtoi  hän  määrätä  taistelupaikan,  joko  Domarbyn 
kentällä  tahi  Helsingin  malmilla.  Kummankin  läheisyydessä 
liikkui  Venäjän  sotajoukkoja  joutuen  kahakoihin  jonkun 
pienemmän  ruotsalaisen  osaston  kanssa  tahi  umpimähkään 
lähettäen  luotejansa  niitä  vastaan,  jotka  olivat  tahi  joiden 
luultiin  olevan  läheisyydessä. 

Tässä  luotituiskussa  nähtiin  usein  komea  ratsastaja 
yksin  autiolla  kentällä.  Hän  oli  puettu  valkoiseen  viittaan 
ja  suuntasi  aina  hevosensa  sinne,  missä  vaara  tuntui  suu- 
rimmalta, ikäänkuin  osoittaaksensa  noille  lentäville  kuo- 
lemanlähettiläille  maalin  ja  kutsuaksensa  niitä  luoksensa. 
Tämä  yksinäinen  mies  oli  kreivi  Levvenhaupt, 

Kerran  semmoisen  päivän  jälkeen  hän  palasi  illalla 
auringon  laskiessa  Helsinkiin,  josta  häntä  vastaan  täyttä 
laukkaa  kiiti  Segebaden.  Ikivanhojen  koivujen  suojassa 
hyljätyn  mökin  vieressä  oli  nuori  ajutantti  tarkoin  seuran- 
nut herraansa,  rohkenematta  ratsastaa  hänen  luoksensa 
tahi  häiritä  häntä,  mutta  kun  kreivi  nyt  hyvää  vauhtia 
ajoi  kotiin  päin,  ei  Segebaden  enää  epäröinyt.  Hänen  hevo- 
sensa oli  satuloitu,  ja  tuossa  hetkessä  kiiti  hän  ulos  ken- 
tälle Levvenhauptin  luo,  tervehtien  häntä.  Mutta  olematta 
ajutanttia  huomaavinaankaan  jatkoi  Lewenhaupt  mat- 
kaansa torppaan.  Täällä  hän  pysähtyi  ja  silmäili  ympä- 
rillensä ikäänkuin  varmana  siitä,  että  hän  mökissä  ja  sen 
ulkopuolella  tapaa  muita.  Ei  kuitenkaan  näkynyt  ketään 
muuta  kuin  Segebaden,  jolle  Lcvvenhaupt  tiuskasi:  — 
Oletko  unohtanut  käskyni,  vai  etkö  aio  totella? 

Segebaden  loi  rukoilevan  katseen  kreiviin  ja  näytti 
tahtovan  selittää  jotakin,  mutta  Lewenhaupt  keskeytti 
hänet:  —  Sinä  tiedät,  että  inhoan  vartioita  ja  vakoojia. 

—  En  kuulu  kumpiinkaan,  soperti  Segebaden.  Olen 
palveleva  ystävä,  joka  ei  pyydä  parempaa  kuin  saada 
nöyränä   aseenkantajana  seurata  teitä  kuolemaan. 

Lewenhaupt  painoi  vaieten  päänsä  alas,  ja  Segebaden 
jatkoi:  —  Kreivi  Lewenhauptin  ystäviä  ei  ole  enää  niin 
monta,  että  ne  poistavat  ilman  hänen  ympäriltänsä.  Jos 
he  kaikki  tunkeutuisivatkin  ympärillenne,  olisi  siinä  sitten- 
kin riittävästi  tilaa. 

—  Ja,  lisäsi  kreivi  vienommin,  jos  karkoittaisin  ne 
kaikki,  niin  jäisi  tähän  sittenkin  yksi  ainoa  tyhjä  sija,  se, 
jossa  sinä  seisot.  Tiedän  varsin  hyvin,  että  niistä  epälukui- 
sista, jotka  ovat  minulle  vannoneet  ystävyyttä  ja  uskolli- 
suutta, sinä  olet  ainoa  valassasi  pysynyt.  Mutta  miksi  juuri 
sinä  oljenkorren  tavoin  uit  ympärilläni,  kun  kaikki  muut 
pakenevat,  sitä  en  tiedä. 

Hän  astui  maahan,  heitti  ohjakset  satulaan  ja  jätti 
hevosen  omiin  hoteisiinsa. 

Kreivin  sanat  olivat  siksi  koskeneet  Segebadeniin,  että 
hän  unohtaen  kaiken  ympärillänsä  sykkivin  sydämin  puh- 
kesi puhumaan: 

—  Nuo  muut  ovat  kaikki  unohtaneet  teidän  suuruu- 
tenne yletäksensä  itse.  Mutta  minä  näen  teidät,  kreivi 
Lewenhaupt,  vielä  samana  kuin  Tukholman  saleissa. 
Nerossa  voititte  vanhat  ja  nuoret,  ja  teidän  pyrintönne 
olivat  verrattomia.  Valtiomarskina  ja  jo  kauan  sitä  ennen 
olitte,  niinkuin  ainoastaan  harva,  oikea  ruotsalainen  mie- 
huudessa ja  kunniassa,  ettekä  niinkuin  moni  muu  kädestä 
käteen  kulkeva  kalu  niiden  ylennettäväksi  ja  palkittavaksi, 
joilla  enimmin  oli  valtaa. 

Kalpeana  ja  liikahtamatta  oli  kreivi  kuunnellut  nuo- 
rukaisen sanoja,  mutta  se  lämmin  myötätuntoisuus,  jolla 
ne  lausuttiin,  ei  näyttänyt  ollenkaan  koskeneen  häneen, 
sillä  noita  jo  ennestään  synkkiä  kasvoja  pimensi  yhä  sy- 
vempi raskasmielisyys,  ja  kauniit  huulet  värähtelivät,  kun 
hän  vitkalleen  vastasi: 

—  Se,  jonka  nyt  näet  edessäsi,  on  ihan  toinen  kuin 
se,  jonka  silloin  näit.      Sinun  entinen  Levvenhauptisi  oli 

aurinko,  joka  levitti  loistoa  Ruotsin  valtakunnan  yli. 
Häneen  kääntyi  jokainen  silmä,  häneen  luotti  jokainen  tar- 
mo, häntä  tahtoi  jokainen  sydän  seurata.  Itse  tunsi  hän 
voimansa  paremmin  kuin  kukaan  muu,  ja  siihen  luottaen 
hän  ryhtyi  jättiiäistoimeen,  jonkamoista  maailma  ei  ollut 
koskaan  nähnyt  ja  jota  jälkimaailma  tuskin  enää  suorit- 
taisi. Siinä  toivossa  astuin  Ruotsissa  laivaan  ja  saavuin 
kaikkien  ystävieni  kanssa  Suomenniemelle. 

—  Ne  pettivät  teidät!  Nuo  vilpilliset!  Jos  olisivat 
muut  rakastaneet  teitä  niinkuin  minä  ja  kestäneet  miehinä, 
olisi  tämä  häväistyksen  aika  nyt  kunnian  aika. 

—  Ehkä.  Mutta  ne  ovat  kaikki  pettäneet  ja  jättäneet 
minut  yksin,  ypö  yksin.  Se  aurinko,  jota  rakastat,  ei  paista 
enää,  se  laskee  sammuen  ja  muuttuu  tyhjäksi. 

—  .\lkää  puhuko  niin,  jalo  herra.  Ehkei  ole  kaikki 
sitä,  miltä  näyttää. 

Mutta  Lewenhaupt  pudisti  vain  päätään:  —  Sinun  san- 
karisi on  utukuva,  joka  kammottaa  ja  ajaa  kaikki  luotansa, 
sillä  kun  hänen  menestyksensä  teki  haaksirikon,  katosi 
se  taikakalu,  jonka  korkeata  arvoa  ei  kukaan  muu  aavista 
kuin  se,  joka  sen  on  kokenut.  Nyt  näkevät  entiset  ystävät 
ainoastaan  vaaroja,  ja  jokainen,  joka  seuraa  minua,  luulee 
8yöksy\-änsä  samaan  kuiluun,  jonka  partaalla  minä  seison. 

Kreivi  irroitti  äkkiä  viittansa  ja  viskasi  sen  maahan 
ikäänkuin  se  olisi  ahdistanut  hänen  hengitystään.  Sege- 
baden  tahtoi  sen  nostaa,  mutta  Levvenhaupt  viittasi  kiel- 
täen. 

—  Antaa  sen  olla.  Se  on  kuten  moni  muu  palvellut 
loppuun  ja  saa  nyt  todistaa,  kuinka  kaikki  minua  hylkii, 
kun  eivät  edes  vihollisen  luodit  tahdo  tervehtiä  sitä  miestä, 
jonka  kädenpuristuksesta  maailma  riiteli. 

—  Jalo  setäni,   miksi  etsitte  kuolemaa? 

—  Olisi  mieluista  haudata  levottomuutensa  ja  päästä 
viemästä  tuskiaan  kotiin  Ruotsiin. 

—  Näyttäkää,  että  maailma  tuomitsee  teitä  väärin! 
Kootkaa  meidät,  jotka  vielä  olemme  täällä,  ja  viekää  mei- 
dät taisteluun.  Me  voitamme!  Miehuutemme  ei  ole  hävin- 

nyt  eikä  tarmomme,  nyt  kun  kunnia,  vapaus  ja  elämä 
ovat  pelastettavat  tai  ainiaaksi  menetettävät.  Vannon, 
että  jokainen  sydän  kääntyy  teihin,  jos  vain  pidätte  minkä 
kerran  lupasitte. 

Levvenhaupt  teki  vaieten  torjuvan  liikkeen,  ja  Sege- 
baden  jatkoi  taas:  —  Miksi  nyt  enää  epäröitte?  Nostakaa 
lippu!     Johtakaa,  järjestäkää!     Näyttäkää  kuka  olette! 

—  En  voi! 

—  Oi,  miksi  annatte  epätoivolle  sijaa,  miksi  epäilette 
itseänne  ja  kaikkia  ympärillänne.  Te  kykenette  varmasti 
ja  teidän  täytyy  uskaltaa  sitä,  mihin  kykenette  ja  mihin 
velvollisuus  teitä  vaatii. 

—  On  liian  myöhäistä.    Minua  ei  ole  enää. 

Näin  sanoen  veti  kreivi  taskustaan  kaksi  kirjettä, 
näytti  ne  pikaisesti  ja  jatkoi  käsi  toisen  kirjeen  päällä: 

—  Tämä  on  Lascylta.  Hän  ilmoittaa,  että  Savonlin- 
na on  antautunut,  ja  tarjoo  meille  aseenheittoa  samoilla  eh- 
doilla, joista  on  ollut  puhetta,  mutta  minä  — 

—  Oi,  olkoon  ainoana  ehtonamme  taistelu.  Älkääm- 
me antautuko!     Sehän  häpäisee  lippuamme. 

—  Samaa  mieltä  ovat  Didron  ja  Bousquet.  Muut 
tahtovat  aselepoa  ei  taistelua,  vaan  neuvotteluja  varten. 

—  Sen  tiedän.  Ne  sanovat,  että  armeija  on  liian  heik- 
ko ja  että  meidän  keskinäinen  eripuraisuutemme  on  sii- 
hen määrin  turmellut  sen  hengen,  että  taistelu  voiton 
toivossa  nyt  on  suoraa  hulluutta.  Mutta  älkää  tätä  uskoko! 
Rukoilen  teitä.  Ajatelkaa,  mikä  häpeä  meitä  kotona  odot- 
taa, jos  kaiken  loppuna  on  antautuminen. 

Levvenhaupt  ei  vastannut,  mutta  veti  hiljakseen  kuo- 
restaan toisen  kirjeen,  levitti  sen  ja  viittasi  allekirjoitukseen 
ja  sinettiin:  —  Tässä  näet  kuninkaan  käskyn,  joka  kutsuu 
Buddenbrockin  ja  minut  Tukholmaan.  Minulla  ei  täällä 
ole  enää  mitään  valtaa. 

Kalpeana  ja  kauhistuneena  tuijotti  nuori  ajutantti 
vuorotellen  Levvenhauptiin  ja  kuinkaalliseen  käskykir- 
jeeseen,  mutta  vielä  hän  ei  kyennyt    käsittämään,   mitä 

oli  kuullut.  Lewenhaupt  silmäili  surumielisesti,  melkeinpä 
hellästi  tuota  ainoata,  joka  todella  oli  pysynyt  hänelle 
uskollisena,  ja  sanoi  vihdoin: 

—  Kun  olen  poissa,  saatat  ajatella  tätä  hetkeä  ja 
muistaa  mitä  nyt  sanon:  —  Segebaden  on  ensimäinen, 
joka  on  saanut  tämän  tiedon.  £i  ainoallakaan  toisella 
Suomessa  ole  aavistustakaan  siitä. 

Segebaden  yritti  vastata,   mutta  kyyneleet  tukahut- 
tivat  hänen  äänensä,  ja  Levvenhaupt  jatkoi:  —  Olkoon  se 
todistuksena    ystävyydestäni    ja    kiitokseni    myötätuntoi 
suudestasi  ja  uskollisuudestasi. 

—  Oi,  nyyhkytti  Segebaden,  jospa  minulla  olisi  tuhat 
elämää.  Kaikki  ne  antaisin  teille,  elääksenne  onnessa  ja 
kunniassa. 

Jähmettyneenä  tarjosi  Levvenhaupt  hänelle  kätensä:  — 
Elämä  on  vain  yhden  kerran  elettävä,  ja  kun  seisoo,  niin- 
kuin minä,  loppunsa  alussa,  silloin  luo  vielä  kerran  silmänsä 
menneisyyteen.  Niin  teen  minäkin  ja  näen  kirjavan  jonon 
unelmia  ja  todellisuutta,  joiden  langat  ovat  sekaantuneet  toi- 
siinsa ja  kietoneet  minut  pauloihin.  Jos  teko  voitaisiin  tehdä 
tapahtumattomaksi  ja  asettaa  uudelleen  alusta  alkaen  oike- 
alle tolallensa,  tekisin  varmaankin  monessa  kohden  toisin 
kuin  nyt.    Todistakoon  nämä  sanat,  että  ymmärrän  sinua. 

Kreivi  ojensi  taas  hänelle  kätensä:  —  Jos  jäät  eloon, 
annan  sinulle  jäähyväissanan  matkallesi:  —  Älä  etsi  onnea 
äläkä  kunniaa;  etsi  Häntä,  joka  niitä  antaa.  Minä  ra- 
kensin ilman  mestaria  ja  muserruin. 

Päivä  oli  sammunöt,  ja  heinäkuun  yön  hämärässä 
palasi  Levvenhaupt  leiriin  ainoan  uskolliseksi  jääneen 
seurassa.  Aamulla  hän  ilmoitti  eroamisensa  ja  lähti  samana 
päivänä  Buddenbrockin  kanssa  Ruotsiin.  Ylipäällikkyys 
uskottiin  Bousquet'lle.  Ruvettiin  uusiin  välittelyiiiin 
Lascyn  kanssa,  ja  kuusi  päivää  sen  jälkeen,  elokuun  24:nienä, 
suostuttiin  antautumiseen.  Siten  oli  koko  Suomi  valloi- 
tettu, ja  Hattujen  korskeat  tuumat  musertuneet  muruiksi. 

VI  L  u  k  u. 
TILINSUORITUS. 

Tämän  surkeuden  ja  hämmingin  aikana  istui  Löfving 
vangittuna  Birger  jaarlin  vahvassa  linnassa.  Hänelle  oli 
annettu  yksi  niitä  huoneita,  joissa  onnettomat  tuomitut 
joutuivat  erilleen  kaikesta  yhteydestä  ulkomaailman  kanssa. 
Hän  tarvitsi  paljon  tarmoa  ja  paljon  uskallusta  pysyäk- 
sensä  lujana. 

Hänen  matalasta  ovestansa  oikealle  oli  olkivuode, 
joka  oli  kyhätty  pukeille  pannuista  laudoista,  ja  vasem- 
malla seinällä  seisoi  penkki,  siinä  koko  sisustus.  Tänne 
ei  saapunut  ainoatakaan  muuta  ihmistä  kuin  vartia,  jonka 
huostaan  vanki  oli  uskottu,  ja  paitsi  hänen  raskaita  aske- 
leitaan ei  kuulunut  tänne  muuta  ääntä  kuin  kaijakan  ja 
naakkojen  huudot  tahi  Vanajaveden  aaltojen  loiske,  kun 
myrsky  ajoi  niitä  kallioita  vastaan,  joille  linna  oli  raken- 
nettu. Huoneen  kolkkoutta  lisäsi  vielä  hämärä  valo, 
jota  niukasti  tunki  paksuun  muuriin  tehdyn  rautaristi- 
kolla  varustetun  aukon  läpi.  Auringon  noustessa  pilkisti 
kuitenkin  joku  säde  vastaiseen  seinään,  ja  yöllä  kulki 
tuikkiva  täliti  hitaasti  ohi.  Nämä  valonvilahdukset  eivät 
kestäneet  kauaa,  mutta  Löfving  sai  niistä  aina  hiljaista  loh- 
dutusta ja  virkistystä.  Niitä  hänen  sydämensä  kaipasi, 
kun  hän  päivällä  istuen  penkillään  koki  pitää  yllä  rohJ- 
keuttansa,  ja  niihin  katseli  hän  öisin  kovalta  vuoteeltaan 
rukoillessaan  apua. 

Vapauden  ja  toiminnan  halu  oli  hänessä  herättänyt 
monta  pakoyritystä,  mutta  tämä  linna  ei  hevin  päästänyt 
kynsistään  niitä,  joiden  piti  pysyä  sen  muurien  sisällä. 
Niin  rohkean  ja  yritteliään  miehen  kuin  Löfving  oli,  olisi 
ehkä  onnistunut  pujahtaa  pois,  mutta  mitä  arvoa  olisi 
vapaudella  hänelle  ollut  semmoisessa  tilassa.  Hänen  toi- 
mintansa armeijassa  oli  lopussa.  Suomeen  hän  ei  voinut 
jäädä,  eikä  hän  enää  jaksanut  maleksia  pakolaisenakaan 

maailmalla.  Ei,  parempi  on  odottaa  laillista  tutkimusta.  Tuo- 
marin edessä  hän  kyllä  suoriutuu,  ja  hänen  kaltaisensa 
miehet  olivat  tähän  aikaan  siksi  merkille  pantuja,  ettei 
häntä  unohdeta.  Näillä  toiveilla  koetti  hän  viihdyttää 
itseänsä,  mutta  päivä  vieri  toisensa  perästä  turhassa  odo- 
tuksessa, ja  suvi  läheni  loppuansa,  mutta  mitään  ei  vain 
kuulunut.  Vihdoin  pääsi  kuitenkin  tieto  armeijan  peräyty- 
misestä  ja  Haminan  hävityksestä  Löfvingin  korviin;  edel- 
lisen päivän  illalla  oli  hän  hsäksi  kuullut,  että  Savonlinna 
oli  antautunut  ja  että  tämä  uutinen  oli  siksi  koskenut 
Hämeenlinnan  sotamiehiin,  että  he  pitivät  kaikkea  mene- 
tettynä. Upseerien  sanottiin  olevan  epätoivossa  miehistön 
tähden,  joka  näytti  menettäneen  sekä  malttinsa  että  roh- 
keutensa. Löfving  toivoi,  että  näissä  oloissa  upseerit  va- 
pauttaisivat urhoollisen  kumppanin  vankeudesta  ja  antai- 
sivat hänelle  takaisin  miekkansa.  Hän,  Löfving,  kykenisi 
kyllä  saamaan  rohkeutta  miehiin  ja  palauttamaan  heidän 
luottamuksensa.  Nuoruudestaan  saakka  hän  oli  epätoivoi- 
simmissakin  oloissa  pysynyt  lujana  ja  kestänyt  tähän 
saakka.  Hän  kyllä  näyttää,  että  täälläkin  vielä  osataan 
taistella. 

Ajatellessaan  mitä  hän  itse  kykeni  tekemään  ja  mitä 
täällä  olisi  tehtävää,  innostui  Löfvingin  mieli  siinä  määrin, 
että  hän  heti  sai  valmiiksi  sotamiehille  pidettävän  puheen. 
Semmoiset  sanat  kuultuansa  koko  miehistö  kyllä  seuraisi 
häntä,  eikä  heidän  taistelunsa  jäisi  lapsenleikiksi.  Roh- 
keutensa ja  hyvän  tahtonsa  elähyttämänä  luuli  kapteeni 
vihdoin  itsensä  vallan  välttämättömäksi,  niin  että  hän  joka 
hetki  odotti  näkevänsä  keppinsä  oven  aukeavan  ja  jonkun 
astuvan  sisään  pyytämään  häntä  toimeen.  Niin  kuitenkaan 
ei  käynyt,  ja  kuta  useampia  tunteja  kului  turhassa  odotuk- 
sessa, sitä  enemmän  kiihtyi  kapteenin  känyisyys.  Mitä 
ajateltiinkaan,  kun  hänet  jätettiin  koppiinsa  eikä  pyydetty 
hänen  apuansa!  Ihmekö  se,  että  kaikki  meni  hullusti, 
eihän  ollut  enää  kenessäkään  järkeä. 

Jatkuva  jännitys  ja  sieluntaistelu  masensivat  vihdoin 
hänen  henkiset  voimansa,  ja  hän  rupesi  tuntemaan  kovaa 

nälkää.  Ollen  liian  levoton  pysyäksensä  paikallaan,  astui 
hän  lakkaamatta  edes  takaisin  mikäli  ahdas  tila  myönsi  ja 
tuon  tuostakin  yritti  hän  syvästä  akkunanreiästä  katsella 
tai  kuulla  jotakin  siitä  kaikesta,  mitä  tapahtui  maailmalla. 
Aika  kävi  sietämättömän  pitkäksi.  Miksi  vartia  nyt  viipyi 
kauemmin  kuin  koskaan?  Päivää  oli  jo  kulunut  paljon, 
mutta  einettä  ei  kuitenkaan  tuotu,  eikä  edellisenä  iltana- 
kaan hänelle  annettu  ruokaa.  Vähätpä  siitä,  ellei  hän  olisi 
toivonut  sen  ohessa  saavansa  jotakin  tietoa  oloista.  Kiih- 
tynyt mielentila  oli  tukahuttanut  kaikki  ruumiilliset  tar- 
peet, mutta  sen  m.ukaan  kuin  hänen  kauniit  tuulentupansa 
hajosivat,  astuivat  aineelliset  tarpeet  voimaansa,  ja  nyt 
täytyi  saada  ruokaa. 

Unettoman  yön,  nälän  ja  levottomuuden  uuvutta- 
mana heittäytyi  Löfving  vihdoin  vuoteelle.  Pakollisen 
toimettomuuden  tunne  riisti  häneltä  hänen  koko  elämän- 
halunsa ja  rohkeutensa.  Hän  ei  voinut  millään  estää  asioita 
menemästä  menoansa,  toinen  lohduton  ajatus  seurasi 
toista,  mutta  sittenkään  ei  epätoivo  soveltunut  Löfvingin 
luonteelle.  Entä  jos  heittäisi  sikseen  kaikki  huolet  ja  yrit- 
täisi nukkua.  Silmät  suljettuina  odotti  hän  unhoa  ja  l^poa, 
onnellisena,  kun  tunsi  edes  jonkinlaista  turtumusta.  Mutta 
äkkiä  tunki  hänen  korviinsa  riemuinen  soitto,  joka  esti 
ajattelemastakaan  unta.  Nuo  oudot  sävelet  olivat  alka- 
neet heikkoina  ja  kaukaa,  mutta  vähitellen  ne  kuuluivat 
lähempää,  ja  nyt  Löfving  huomasi  äkkiä,  että  sävelet 
olivatkin  tsaari  Pietarin  voittomarssi,  joka  kaikui  kaupun- 
gissa, ehkäpä  jo  linnan  pihallakin. 

Tämä  varmuus  teki  lopun  kapteenin  mielenmaltista. 
Nyt  hänen  täytyy  olla  muassa.  Jäntevänä  kuin  jousi 
ponnahti  hän  ylös,  tempasi  laudan  vuoteesta  ja  alkoi 
sillä  työntää  ovea  ja  lujasti  huutaa,  kunnes  ääni  kävi 
käheäksi  ja  lauta  pirstaantui,  mutta  sittenkään  hän  ei 
saanut  muuta  vastausta  kuin  onton  kaiun.  Oliko  hänet 
unohdettu?  Kaiketikin.  Tsaari  Pietarin  marssi  todisti, 
että  ruotsalaiset  täälläkin  olivat  heittäneet  linnan,  ja  nyt 
tietysti  kaikki  vanha  heitetään  tiehensä  ja  tila  annetaan 


37-2 

Yoittajalle.  Vanha  vanginvartiakin  oli  kai  jo  kadonnnt, 
eikä  kukaan  enää  huoli  kurjasta  vangista,  jonka  oloa  eivät 
aavistakaan.  Linnan  avainten  seassa  oli  kyllä  tämänkin 
kopin  avain,  mutta  ennenkuin  muukalaiset  joutuvat  tarkas- 
tamaan tätä  syrjäistä  sopukkaa,  saattaa  sen  asukas  helposti 
nääntyä  nälkään. 

Ei  muuta  neuvoa;  kapteeni  päätti  paeta,  maksoi  mitä 
maksoi.  Ehkä  tuon  ahtaan  reiän  kautta?  Jos  sen 
kautta  mahtuu,  sopii  rikkirevityistä  vaatteista  punoa  nuora 
ja  laskeutua  sen  avulla  alas.  Mutta  entä  tuo  luja  ristikko, 
venäläinen  vahti  ja  Vanajan  aallot?  Ei  ollut  paljoakaan 
toivoa.  Mutta  kapteenin  näitä  miettiessä  kuului  vihdoin 
yhä  läheneviä  askeleita,  avain  kirskui  lukossa,  ja  vartia 
astui  sisään.  Hänen  jäljissään  tuli  Tasma  hiljaa,  ikäänkuin 
karttaaksensa  häiritsemistä.  Epäröivänä  jäi  hän  ensin 
seisomaan  ovelle,  kyykistyi  sitten  ja  istahti  kynnykselle. 
Mutta  kapteeni  ei  tällä  hetkellä  välittänyt  muusta  kuin 
vartiasta.  Kun  hän  nyt  oli  varma  siitä,  ettei  häntä  toki 
elävänä  haudata,  palasi  uskallus  häneen,  ja  uhkaavana 
asettui  hän  käskijänryhtiin  sen  miehen  eteen,  jonka  val- 
lassa hän  oli. 

—  Niinkö  te  kohtelette  kuninkaallisen  majesteetin 
palvelijoita  ja  vankeja,  huusi  hän  liikutuksesta  väräjä- 
vällä äänellä.  En  aio  täällä  ikääni  istua,  ja  silloin  käy 
teille  tämä  aamu  kalliiksi. 

—  Täällä  saattaa  kyllä  paljonkin  käydä  meille  kal- 
liiksi, mutisi  vartia.  Tietysti  'huudatte  sentähden,  että 
teidän  on  nälkä,  mutta  koska  en  ennenkään  ole  kiusannut 
teitä  nälällä,  en  olisi  nytkään,  ellei  — 

Löfvingin  jäseniä  puistatti.  Kauan  pidätetyt  tunteet 
vaativat  monenkertaisella  voimalla  saataviansa  ja  tul- 
vasivat  esiin  valloilleen  päässeen  luonnonvoiman  lailla. 
Vartia  katseli  häntä  hämmästyneenä. 

—  Elkää  toki  vain  kuolko,  kapteeni!  sanoi  hän. 

—  Itse  kuolkaa!  ärjäsi  Löfving.  Minä  tahdon  tietää 
mitä  kuuluu!     Kuinka  käy? 


373 

—  Ei  käy  ollenkaan.  Kaikki  on  lopussa.  —  Hän 
istahti  penkille  ikäänkuin  eivät  hänen  jalkansa  enää  olisi 
kannattaneet   häntä . 

—  Lopussa?  toisti  Löfving.     Mikä  on  lopussa? 

—  Me  ja  koko  maa.  Katsokoon  nyt  Ruotsi,  miten 
tästä  selviää.  Meistä  sillä  ei  ole  apua.  —  Ukko  vaappui 
murtuneena  ja  kädet  ristissä  edestakaisin  eikä  voinut 
enempää  sanoa. 

Löfving  tuijotti  hengittämättä  kamalaan  sanansaat- 
tajaan ja  pyysi  vihdoin  melkein  nöyrästi:  —  Sanokaa  toki 
jotakin.     Enhän  tiedä  mitään. 

Vanhus  oikaisi  itsensä  suoraksi  kertoaksensa  mitä 
tiesi  ja  alkoi  hitaasti  ja  kolkosti:  —  Venäläiset  sotajoukot 
saapuivat  tänne  viime  yönä,  eikä  vastustusta  voitu  aja- 
tellakaan. Herrat  lähettivät  siis  viholliselle  tiedon,  että 
linna  antautuu  vapaaehtoisesti. 

Vartia  katsoi  kysyen  kapteeniin.  Hän  ikäänkuin 
odotti,  että  kapteeni  taas  kuohahtaisi,  mutta  tämä  sei- 
soi ääneti  ja  liikahtamatta.  Niinhän  pitikin  käydä  kuin 
käynyt  on,  sitä  hän  oli  jo  aikoja  sitten  itsekseen  aavistanut, 
mutta  tämä  viimeinen  ratkaisu  tuntui  sittenkin  salaman 
iskulta,  siksi  äkilliseltä  ja  ankaralta,  etteivät  mitkään 
sanat  voineet  sitä  lieventää. 

—  Ei  saa  syyttää  päälliköitä,  jatkoi  vanhus.  Mitä 
he  voivat  ilman  miehiä.  Niitä  oli  jäljellä  vain  kuusikym- 
mentä.    Muut  olivat  karanneet. 

Kapteeni  rupesi  vähitellen  tointumaan  ja  asettui  vuo- 
teen laidalle:  —  Korkeat  herrat  ovat  kai  nyt  hyvillään, 
kun  kaikki  on  käynyt  heidän  mielensä  mukaan,  nauroi 
hän  ivallisesti  ja  katkerasti. 

—  No  niin,  ei  ole  kaikki  puhdasta,  myönsi  vartia 
surullisesti   nyökäyttäen   päätänsä. 

Kumpikin  vaikeni  ja  jäi  tuijottamaan  jäykkänä  lat- 
tiaan ikäänkuin  olisivat  siinä  nähneet  jotakin  erittäin  huo- 
mattavaa. Hetkisen  perästä  kysyi  Löfving  näennäisesti 
tyynenä:  —  Meikäläiset  ovat  kai  kaikki  vankeina? 

—  Eivät,  eivät  ainakaan  vielä.  Sanotaan,  että  heille  on 
suotu  vapaa  lähtö,  kun  vain  vannovat  uskollisuuden  valan 
Venäjälle.  Sitäpaitsi  ovat  aseet  luovutettavat,  ja  sen  he 
tekivät  paikalla.  Tunnin  perästä  vaaditaan  meitä  valalle, 
mutta  ennenkuin  lähden  sinne,  tahdoin  vielä  palvella  teitä 
viimeisen  kerran,  miten  voin. 

—  Päästäkää  minut  ulos,  pyysi  Löfving  kuumeen- 
tapaisella  kiireellä.     Tänne  en  enää  jää. 

Vartia  mietti  hetkisen,  sitten  hän  nousi  hitaasti  ja 
juhlallisesti:  —  Se  ei  saata  olla  syntiä,  jos  vapautan  teidät. 
Ruotsia  en  saa  enää  palvella,  venäläisille  en  ole  vielä  mitään 
luvannut,  mutta  teitä,  joka  olette  kärsinyt  molempien  puo- 
lelta, teitä,  joka  olette  saanut  potkun  palkaksenne,  teitä 
tahdon  auttaa  matkaan.  Suotte  kai  anteeksi,  että  tänään 
unohdin  suuruksen  ja  eilen  illallisen.  Olen  ollut  siksi  höl- 
mistyneenä, etten  ole  joutanut  siunaamaankaan. 

—  Kenen  luulette  nyt  syömään  joutavan,  mutisi  Löf- 
ving. Paras  oli,  että  jätitte  ruoan,  se  olisi  vain  vienyt 
meiltä   aikaa. 

—  Ties  Jumala,  olisinko  ollenkaan  muistanut  teitä, 
ennenkuin  olisi  ollut  liian  myöhäistä,  ellei  tuo  tuossa  (hän 
viittasi  Tasmaan;  olisi  tullut  vastaani.  Hän  tiesi,  että 
teidät  oli  viety  tänne  ja  pyysi  tavata  teitä. 

Nyt  vasta  Löfving  katsahti  tuohon  naiseen,  joka  huo- 
maamattomana oli  kuullut  kaikki.  Vanha,  kalpea,  tunte- 
maton oli  tämä  nainen.  Puvusta  päättäen  oli  hän  tullut 
kaukaa.  Välinpitämättömänä  kääntyi  kapteeni  pois  vie- 
raasta. Leena  hän  ei  ollut,  eikä  Löfving  joutanut  muista 
huolimaan.  Parasta  on,  että  hän  lähtee.  —  Ja  kiitos  nyt 
teille,  sanoi  kapteeni  liikutettuna  tarjoten  kättä  vanhuk- 
selle ja  katsellen  ympärilleen  epävarmana  mihin  nyt  ru- 
veta. 

—  Tahtoisitte  kai  nyt  mieluimmin  paeta?  kysyi  Var- 
tia.    Helposti  se  ei  käy,  mutta  ehkä  sentään. 

Löfving  ei  vastannut.  Hän  seisoi  miettivänä,  ymmär- 
tämättä mitä  tehdä  saavutetulla  vapaudellaan  ja  voimatta 
liitä  iloita,   niinkuin  oli  ennakolta  luullut.      Epäröivänä 


375 

lausui  hän  vihdoin:  —  Joko  pakenen  tahi  jään,  semmoinen 
on  laita  nyt,  että  tulin  tänne  miehenä  ja  lähden  koirana. 
Toista  olisi  ollut,  jos  olisin  päässyt  linnaa  puolustamaan. 

—  Myöhäistä  on  lähteä  myllyyn,  kun  akanat  ovat 
syödyt,  huokasi  vartia.  Minun  täytyy  rientää  täältä. 
Kun  olette  puhutellut  tuota  naista,  on  teidän  parasta  tulla 
alas  meidän  luoksemme. 

Nainen?  Hänet  oli  kapteeni  kokonaan  unohtanut,  ja 
nyt  hän  olisi  mieluimmin  tahtonut  päästä  hänestä,  mutta 
vartia  huomautti,  ettei  pitäisi  jättää  kuulematta  sitä, 
joka  semmoisena  hädän  hetkenä  oli  tullut  häntä  vankeu- 
dessaan tapaamaan;  eihän  hän  voi  mikään  vihollinen  olla. 
Mutta  pitäkää  kiirettä!  Muistakaa,  että  olette  puettu 
univormuun!  —  Näin  sanoen  lähti  hän  huoneesta. 

Löfving  kääntyi  naisen  puoleen  ja  katseli  häntä  tut- 
kivasti  silmiin.     Tasma  nousi  ja  katseli  niinikään  häntä. 

—  Tunnetteko  minua?  kysyi  Tasma,  ja  hänen  surul- 
lisiin kasvoihinsa  ilmaantui  lempeä,  eloisa  valo.  —  Kyllä 
te  vielä  muistatte  minut,  Annikan,   Anteron  Annan! 

Katse  tuijottavana  astui  Löfving  askeleen  seinää  koh- 
den ja  jäi  siihen  nojautuneena  seisomaan  kädet  selän  ta- 
kana. Kun  Tasma  ei  enempää  puhunut,  kysyi  hän:  —  Mitä 
tahdotte? 

—  Kun  kuulin  teidän  suuren  surunne  ja  että  teidät 
oli  suljettu  linnaan,  halusin  nähdä  teitä  vielä  kerran. 

—  Onko  mieleenne,  että  löydätte  minut  täältä?  Ehkä 
luulette,  että  Jumala  on  minua  vielä  liian  vähän  koetellut? 

—  Paljon  on  muuttunut  siitä  ajasta,  jolloin  viimeksi 
tapasimme  toisemme.      En  ajattele  enää  niinkuin  ennen. 

Sisällisen  liikutuksen  ilme  nousi  Löfvingin  kasvoihin: 
—  Oletteko  lakannut  vihaamasta  minua? 

—  En  vihaa  enää  ketään.  Ainoa  toivoni  on  saada 
tilini  elämän  kanssa  suoritetuksi. 

Löfvingin  sydän  rupesi  heltymään:  —  Se  ei  käyne 
teille  vaikeaksi,  sanoi  hän  suruUisesti  hymyillen.  Teidän 
on  vain  annettava  anteeksi  niille,  jotka  ovat  teille  pahaa 
tehneet. 

Tasma  loi  ylös  kostean,  kimaltelevan  katseensa  ja  sil- 
mäili kapteenia  hiljaisella  myötätunnolla.  —  Tuntuu  niin 
oudolta  tavata  teitä  taas,  Löfving.  Kahteenkymmeneen 
vuoteen  emme  ole  nähneet  toisiamme,  mutta  nyt  on  kaikki 
niin  selvänä  edessäni  kuin  "emme  koskaan  olisi  eronneet. 

—  Uskokaa  tai  elkää,  Anni,  mutta  sen  jälkeen  kun 
jouduin  tänne  vankilaan,  olen  ikäänkuin  odottanut  teitä. 
Yksinäisyys  on  herättänyt  niin  monta  ajatusta,  ja.  mitä 
syvemmälle  elämä  vaipuu,  sitä  enemmän  vanhat  muistot 
astuvat  esille,  aivan  niinkuin  kuu  ja  tähdet,  kun  aurinko 
on  laskenut. 

—  Ehkä  tarvitset  lepoa  ja  sovitusta  niinkuin  minäkin. 

—  Niin,  lepoa  ja  sovitusta!  Anna  minulle  anteeksi, 
Anni!  Olen  tarvinnut  tämän  kolmekymmenvuotisen  tais- 
telun käsittääkseni,  että  olit  oikeassa. 

—  Kunpa  vain  et  olisi  sinä  ollut  oikeassa.  Elämä 
Volgan  rannoilla  opetti  minulle  paljon,  josta  en  tiennyt 
ennen.    Semmoisesta  tahdoit  meitä  pelastaa. 

—  Mutta  sinnepäin  sittenkin  mennään. 

—  Kyllä.  Sinnepäin  varmaankin,  mutta  sekin  tie 
saattaa  tulla  paremmaksi  kuin  mitä  ihmiset  uskovat,  kun 
vain  kansa  menettelee  niin,  että  Herra  tahtoo  sitä  varjella. 

Löfving  ei  vastannut.  Hänen  ajatuksensa  kääntyivät 
takaisin  menneisiin  aikoihin:  —  Silloin,  sanoi  hän,  en  ym- 
märtänyt sitä,  mitä  minun  olisi  pitänyt  ymmärtää.  Sit- 
temmin olen  koettanut  sovittaa  mitä  olen  voinut,  mutta 
siitäkään  ei  ole  tullut  mitään,  ja  nyt  se  on  liian  myöhäistä. 

—  Elämä  eletään  vain  yksi  kerta. 

—  Jos  sen  voisi  elää  toisen  kerran,  niin  paljon  tekisin 
toisella  tavalla. 

—  Niin  minäkin.  Mutta  nyt  on  kaikki  jo  takanamme. 
Olen  koettanut  paikata  ja  puhdistaa  minkä  olen  voinut. 
Senvuoksi  olen  tullutkin  tänne  puhumaan  teidän  kanssanne, 
niin  että  kaikki  tulee  selvitetyksi.  Manin  kuoleman  jäl- 
keen on  ainoana  halunani  ollut  tavata  teitä  vielä  kerran. 

Tuskan  piirre  kasvoissaan  lausui  Löfving:  —  Jospa 
tietäisitte,  kuinka  minä  häntä  kaipaan  äärettömästi! 

Tasma  istahti  hiljaa  penkille:  —  Jos  kuka  kaipuuta 
ymmärtää,  niin  kyllä  minä.  Sen  huomaatte  kyllä,  Löfving, 
jos  ajattelette  menneitä  aikoja. 

Löfving  punastui  äkkiä,  mutta  kalpeni  taas:  —  Jos 
olette  tullut  tänne  syyttämään  minua,  niin  syyttäkää! 
Mikä  on  tehty,  sitä  ei  tekemättömäksi  saa,  ja  jos  nyt  olisi 
samat  olot  kuin  silloin,  tekisin  samoin  vieläkin.  Mutta  jos 
käy  niinkuin  nyt  näyttää,  niin  olette  oikeassa.  Te  näitte 
silloin  edemmäksi  kuin  minä. 

—  Ellette  olisi  silloin  halveksinut  mieheni  sanoja, 
olisitte  jo  aikoja  sitten  tietänyt,  mihinkä  kohtalo  vie. 

—  Minulla  oli  vain  yksi  tie.  Olin  ruotsalainen  sotamies, 
ja  semmoisena  täytyi  minun  elää  ja  kuolla.  Mihin  Jumala 
on  asettanut,  siinä  täytyy  seisoa. 

—  Ikäänkuin  ei  Jumala  silloin  olisi  niinkuin  nytkin 
nöyryyttänyt  meitä  vieraiden  aseiden  alle.  Mutta  siihen 
aikaan  tahdoitte  yksin  hallita,  ja  sentähden  luulitte  sitä 
voivannekin. 

—  Jos  olisin  sen  tehnyt  oman  edun  vuoksi,  ei  mikään 
minua  epätoivosta  pelastaisi,  mutta  Jumala  on  todista- 
jani, että  mitä  teinkin,  sen  tein  valtakunnan  eduksi  parhaan 
ymmärrykseni  mukaan. 

Tasma  ei  vastannut,  hän  vain  istua  huojutteli  synkkä- 
nä ja  miettiväisenä,  ja  Löfving  jatkoi  taas:  —  Olisinhan, 
niinkuin  moni  muu,  voinut  heittää  kaikki  sikseen  ja  pelas- 
taa nahkani,  mutta  se  ajatus  tuntui  minusta  kamalam- 
malta kuin  kuolema,  sillä  aseista  luopuminen  oli  samaa 
kuin    olisi    omin   käsin   polttanut   lapsiinsa   orjanmerkin. 

Nytkään  ei  Tasma  vastannut.  Hän  vain  kuunteli. 
Mutta  Löfvingin  sydän  halasi  palavasti  anteeksiantoa,  ja 
kun  Tasma  ei  vielä  ymmärtänyt,  minkä  uhrin  Löfving 
teki  ampuessaan  parhaan  ystävänsä,  tahtoi  hän  sitä^vie- 
läkin    selittää. 

—  Mitä  tulee  vaimooni  ja  lapseeni,  niin  olisinhan  voi- 
nut saada  heidät  maasta  ulos  ja  itsekin  paeta.  Maailma 
oli  meille  avoinna  niinkuin  muillekin,  ja  tsaari^Pietari  olisi 
palkinnut  minua  kuin  mies,  jos  olisin  ruvennut  hänen  pai- 

velukseensa.  Mntta  joka  kerta,  kun  semmoinen  ajatus 
juolahti  mieleeni,  nousi  taas  toinen  ajatus,  joka  huusi; 
Juudas!  Aiotko  myydä  kotimaasi  ja  saattaa  äitisi  orjuu- 
teen? Ja  silloin  vastasin  itselleni:  Ruotsin  kuninkaan  puo- 
lesta olen  miekkani  paljastanut  ja  Suomen  puolesta  tah- 
don kuolla.  Mutta  kun  Antero  ei  tahtonut  enää  seurata 
minua,  ammuin  hänet. 

Tasma  katsahti  häneen:  —  Ette  te,  vaan  minä  tapoin 
hänet. 

Tuon  surullisen  naisen  katse  oli  niin  kummallinen  ja 
hänen  sanansa  sitäkin  kummallisemmat.  Eiköhän  suru 
tehnyt  häntä  mielettömäksi. 

—  Tekö?  kysyi  Löfving,  tutkivaisesti  katsellen  hänen 
kalpeita  kasvojansa.      Kuinka  saatatte  niin  sanoa? 

—  Antero  tahtoi  mennä  teidän  kanssanne,  eikä  hän 
olisi  koskaan  luopunut,  ellei  minua  olisi  ollut.  Mutta  minä 
puhuin  hänelle  sissien  toivottomasta  taistelusta,  minä  to- 
distin hänelle,  kuinka  te  ja  teidän  miehenne  turhaan  uhra- 
sitte naisia  ja  lapsia,  ja  kun  hänen  sydämensä  vihdoin  hel- 
tyi, vein  lapset  hänen  syliinsä  ja  asetin  heidän  kätensä 
hänen  kaulansa  ympäri  ja  kastoin  hänen  poskiansa  kyyne- 
leilläni,  kunnes  hän  vihdoin  ei  voinut   kestää  suruani. 

Tasma  vaikeni  hetkeksi,  mutta  lisäsi  pian:  —  Siihen 
aikaan  en  ymmärtänyt  mitä  tein.  Olisi  ollut  parempi  että 
itse  olisin  tarttunut  aseisiin  kuin  että  estin  muita. 

Löfving  tuijotti  hämmästyneenä  hiljaiseen,  riutunee- 
seen naiseen.  Ei  kukaan  ollut  enemmän  kuin  hän  kironnut 
sodan  kauhuja,  ei  ketään  olleet  veriset  aseet  syösseet  epä- 
toivoisempaan tilaan  kuin  häntä.  Nyt  kun  kaikki  tuo  oli 
mennyttä,  nyt  vanhoilla  päivillään,  haudan  partaalla  hän 
katui,  ettei  itse  ollut  lisännyt  kurjuutta. 

—  Onko  se,  mitä  sanotte,  todellakin  vakaumuksenne? 

—  On,  niin  totta  kuin  minua  JumaJa  auttakoon! 
Silloin  olisi  meidän  kaikkien  täytynyt  pitää  yhtä  ja  yhdessä 
kaikki  hukkua.  Olisi  ollut  parempi,  jos  nuoret  olisivat  saa- 
neet hautansa  oman  turpeemme  alle,  niin  ei  olisi  kukaan 
saanut  kokea  sitä  mitä  he  ja  minä. 

Tasma'  vaikeni  ja  kääri  auki  liinan,  jossa  oli  kokoon- 
taitettu  paperi. 

—  Tulen  kaukaa,  lausui  hän,  ja  tuon  teille  terveisiä 
Säkkijärven  hautausmaalta.  Siellä  lepää  yksi,  jonka  te 
tunsitte. 

—  Montakin,  mutta  yksi  niistä  seuraa  minua  yöt, 
päivät.    Hän  tahtoo  päästä  vihittyyn  maahan. 

—  Marttiko? 

—  Niin. 

—  Sanottiin,  että  hän  teki  semmoista,  jota  hänen  ei 
olisi  pitänyt  tehdä, 

—  Hän  teki  niin  hyvin  kuin  hän  ymmärsi.  Ehkä  itse 
pakotin  häntä  ankaruudellani. 

—  Sitä  en  usko,  mutta  semmoista  johtuu  mieleemme, 
kun  joku  meille  rakas  on  kuollut. 

—  Oi,  tiedän  kyllä  itse,  mutta  niin  minä  menettelin 
siitä  syystä,  että  hän  oli  minulle  niin  rakas.  Hän  oli  ainoa 
muisto  mitä  minulle  oli  säilynyt  hänestä,  jota  rakastin, 
ja  hänen  kuoltuaan  keskittyi  koko  rakkauteni  lapseen. 
Sentähden  annoin  hänet  pois  hädän  aikana,  sillä  hänen 
oli  parempi  olla  majurin  kuin  minun  ja  Leenan  luona,  me 
kun  olimme  mieron  tiellä.  Ja  sentähden,  että  rakastin  poikaa 
yli  kaiken,  koski  minuun  hänen  pakonsa  ja  hänen  suhteensa 
Mariaan  kipeämmin  kuin  kuolema.  Minua  saivat  solvata, 
häntä  eivät.     Ymmärrättekö? 

—  Ymmärrän. 

Kapteeni  astui  askeleen  eteenpäin  ja  istahti  vuoteelle! 
—  Nyt,  kun  hän  on  poissa,  johtuvat  mieleeni  kaikki  kovat 
sanani,  ja  minä  tahtoisin  kestää  mitä  tahansa,  jos  saisin 
vielä  sanoa  hänelle,  kuinka  paljon  hän  on  ollut  minulle 
ensi  päivästään  saakka. 

—  Tuon  kyllä  käsitän. 

—  Martti  oli  minulle,  mitä  on  hongalle  yksinäinen  käki, 
kun  se  täynnä  toiveita  laskee  alas  autiosta  avaruudesta 
rauhassa  katsellaksensa  maailmaa.  Hänestä  liitelivät 
parhaat  ajatukseni  tulevaisuutta  kohden,  ja  häneen  ne 
palasivat  takaisin. 

Löfvingin  ääni  rupesi  värisemään.  Uinaileva  suru  oli 
herännyt  hänen  sielussaan  ja  esti  häntä  puhumasta  enem- 
pää. Tasma  ei  häirinnyt  häntä  kysymyksillään,  mutta 
hetken  kuluttua  hän  sanoi:  —  Teidän  ei  tarvitse  luulla, 
että  hänen  tuhkansa  on  tuuleen  hajonnut.  Kun  minä  saa- 
vuin Martin  kuoleman  jälkeen  Vilajoelle,  oli  se  paikka,  missä 
nuoret  hukkuivat  tuleen,  vielä  koskemattomana.  Siitä 
korjasin  heidän  jäännöksensä  ja  vein  kaikki  kirkkomaahan. 
Ne  lepäävät  nyt  vihityssä  maassa.  Kummulle  on  pysty- 
tetty pieni  risti,  jonka  ympärillä  ruoho  jo  nousee,  ja  ristissä 
on  kukkaseppele.    Niistä  otin  nämä  teille. 

Hän  otti  paperista  muutamia  kuivuneita  kukankorsia, 
ja  Löfving  ottaen  ne  liikutettuna  käteensä  sanoi:  —  Olette 
kuin  Herran  enkeli,  Anni,  kuinka  jaksatte  laupeudella  pal- 
kita semmoista  kuin  minä? 

—  Mitä  olen  tehnyt,  sen  olen  tehnyt  oman  itseni  täh- 
den ja  hänen  tähtensä,  joka  lepää  maan  povessa.  Hänen 
tähtensä  olen  tännekin  tullut,  ja  nyt  tahdon  kiittää  ja 
siunata  teitä  kaiken  sen  edestä  mitä  olette  Martille  tehnyt, 
sillä  hän  oli  minun  poikani  eikä  teidän. 

—  Valehtelette!  kirkasi  Löfving  ponnahtaen  ylös,  sil- 
mät raivokkaasti  pyörien.  Mutta  Tasma  ei  menettänyt 
korkeata  tyyneyttään,  ja  hänen  vastauksensa  kuului  juh- 
lalliselta: —  Jospa  tietäisitte,  kuinka  maa  vetää  puoleensa 
ja  vaatii  omaansa!  Tunnen,  kuinka  kuolon  ruumis  päivä 
päivältä  lakastuu  minussa  ja  kuinka  ikuisen  elämän  ruu- 
mis kypsyy  ja  haluaa  vapautumista. 

Tasma  näytti  tuossa  istuessaan  niin  liikuttavalta, 
ettei  Löfving  voinut  hänestä  irroittaa  silmiänsä,  ja  Tas- 
ma lisäsi  juhlallisesti:  —  Kun  ihminen  on  joutunut  niin 
pitkälle,  käsittää  hän,  että  suorituksen  päivä  on  tullut, 
eikä  silloin  valehdella. 

—  Viettekö  minulta  Martin?  nyyhkytti  Löfving  vai- 
puen alas  ja  peittäen  kasvonsa  käsillään. 

—  Älkää  itkekö.  Lapsi,  jonka  sieppasitte  penkiltä, 
kun  Antero  kaatui,  oli  minim  lapseni.  Marttinne  jäi,  ja 
hän  elää  vielä. 

Tasma  nousi  ja  meni  ovelle,  aukaisi  sen,  ja  nyt  näkyi 
siinä  Attila.  Samassa  hetkessä  seisoi  hän  käsivarret  levi- 
tettyinä Löfvingin  edessä:  —  Isäni,  rakastakaa  minua! 
pyysi  hän  kalpeana,  mutta  säteilevin  silmin. 

Mutta  Löfving  pysyi  liikkumattomana  kuin  kuollut. 
Koko  menneisyys  tuntui  hänen  sielussaan  murskatulta. 
Tämä  uusi,  odottamaton  oli  tullut  kuin  myrsky,  joka 
herpasi  hänen  voimansa  ja  sokaisi  hänet  näkemästä  sitä, 
mikä   vielä  oli  olemassa. 

—  Tapani,  sanoi  Tasma  vienosti,  olkaa  hänelle  hyvä. 
Hän  on  kärsinyt  niin  paljon.  —  Mutta  Löfving  ei  jaksanut 
kestää  mitä  kuuli.  Kasvot  käsiin  kätkettyinä  huojui  hän 
edestakaisin  suuressa  tuskassa  ja  puhui  murtuneena  itsek- 
seen: —  Herra,  miksi  olet  luonut  kärsimykset  maail- 
maan? Sinun  taakkasi  käy  minulle  liian  raskaaksi.  Auta 
minua! 

Tasma  katseli  häntä  suruisena  ja  säälien,  mutta  nyt 
oli  kaikki  saatava  selville,  ja  hän  lausui:  —  Muistattehan 
menneitä,  Löfving.  Kun  sinä  kivääri  kädessäsi  viimeisen 
kerran  kävit  meillä,  istuivat  kasakat  pöydän  ääressä,  ja 
sen  kulmassa  istui  Antero  poikansa  kanssa.  Uunin  vieres- 
sä istuin  minä  sinun  Marttisi  kanssa,  joka  nukkui  pää 
sylissäni.  Itse  seisoit  oven  suussa  näkemättä  meitä.  Kun 
Antero  kaatui,  sieppasit  sinä  lapsen  häneltä,  mutta  sitä 
poikaa,  jonka  kanssa  pakenit,  et  tuntenut  paremmin  kuin 
omaasikaan.     Siten  sinä  petyit. 

Löfvingin  pää  oli  vaipunut  rintaa  vastaan  ja  kädet 
ristissä  istui  hän  mykkänä  ja  liikkumatta,  ikäänkuin  eivät 
Tasman  sanat  olisi  hänelle  kuuluneet.  Attilakin  seisoi  ääneti, 
ja  onnen  kajastus  hänen  piirteistään  rupesi  haihtumaan. 
Pettyneiden  toiveiden  kylmyys  pääsi  voitolle,  ja  käsivarsi 
Tasman  hartiain  ympärillä  sanoi  hän  vihdoin  surullisena: 
—  Itse  te  ette  saa  mitään  kiitosta,  sentähden  tahdon  ker- 
ran puhua  julki:  —  Mitä  olette  ollut  minulle  viidennestä 
ikävuodestani  saakka,  sitä  en  voi  kertoa  enkä  palkita, 
sen  voi  yksin  Jumala. 

Tasma  kallisti  harmaan  päänsä  hänen  rintaansa  vas- 
ten ja  kuiskasi  kyynelsilmin:  —  Minkä  tein,  sen  tein  siitä 
syystä,  etten  muuta  voinut,  sillä  sinä  juurruit  pian  sydä- 
meeni, mutta  nyt  minun  täytyy  antaa  sinut  pois. 

Hän  oli  nämä  sanat  lausuessaan  katsonut  Löfvingiä 
silmiin,  ikäänkuin  olisi  toivonut,  että  tämä  ainakin  nyt 
heltyisi.  Mutta  kapteeni  pysyi  yhä  jäykkänä.  Tämä  ää- 
netön kylmyys  mursi  Attilan  rohkeuden,  lämpö  hänen 
äsken  niin  hehkuvassa  sydämessään  haihtui,  ja  kylmänä 
lausui  hän:  Tullessani  tänne  luulin  löytäväni  isän,  mutta 
jos  olen  erehtynyt,  niin  lähden  taas.  Tehtäväkseni  jää  ai- 
noastaan päästää  teidät  vapauteen. 

Vihdoin  Löfving  nosti  silmänsä  lattiasta:  —  Älä  lähde 
vielä.  Hitaasti  herää  entisyys  talvihorroksista,  mutta  olet 
äitisi  näköinen,  ja  täytyyhän  minun  uskoa  mitä  Tasma 
kertoo. 

Attilan  surulliset  kasvot  seestyivät  taas.  Hän  hymyili 
vienosti  Löfvingille  ja  vastasi:  —  Lapsena  ollessani  Volgan 
rannoilla  kysyi  moni,  olinko  minä  Kirsti  Löfvingin  poika. 
Sanoivat    minussa    tuntevansa    Alcenius-suvun    piirteet. 

Löfving  kohosi  suoraksi,  mutta  kädet  olivat  vielä 
ristissä  ja  ääni  kuului  epävarmalta,  kun  hän  Attilaa  kat- 
sellen sanoi:  —  Kun  äitisi  makasi  kuolinvuoteellaan,  val- 
voin minä  eräänä  yönä  oljilla  hänen  sänkynsä  vieressä, 
mutta  edellisten  päiväin  raskaasta  työstä  olin  väsynyt 
että  nukahdin.  Puoliyön  aikaan  kuului  hiljainen  valitus, 
joka  herätti  minut,  ja  minä  kuulin  Kirstin  sanovan:  Tapani, 
nouse  ja  rukoile  Jumalaa  puolestani.  Minun  on  kovin  vai- 
kea  olla. 

Kyynel  vieri  kapteenin  poskelle,  ja  hän  lisäsi  tukah- 
tuvalla äänellä:  —  Nyt  sanon  samat  sanat  teille,  sillä  aal- 
lot käyvät  sieluni  yli. 

Ei  Attila  eikä  Tasma  vastanneet,  ja  Löfving  jatkoi 
heti:  —  Kun  avasin  silmäni,  istui  hän  vuoteessa  ja  hänen 
kauniit  hiuksensa  valuivat  hänen  hartioilleen.  Hänen  kat- 
seensa oli  kuin  enkelin,  ja  hän  osoitti  sinuun  sanoen:  Pidä 

huolta  lapseetani,  kun  olen  poissa, —  Jumalan  edessä  lupasin 
vaalia  sinua,  mutta  huonosti  se  on  tullut  tehdyksi.  "'Ja 
Löfving  itki. 

—  Jumala  sen  on  teidän  sijassanne  tehnyt,  kuiskasi 
Attila. 

—  Katsokaa,  Tapani,  huudahti'  Tasma,  näettekö! 
Eikö  hän  nyt  ole  äitinsä  elävä  kuva. 

Elämä  palasi  Löfvingin  sydämeen.  Hänen  ryhtinsä 
muuttui  suoremmaksi,  ja  äänessä  kajahti  ponteva  avomieli- 
syys, kun  hän  eloisasti  vilkaisten  Attilaan  sanoi:  —  Kun 
majurin  kanssa  tapasin  sinut  Haminassa,  en  saanut  sinusta 
silmiäni  irroitetuksi.  Vaikka  kernaimmin  olisin  tahtonut 
halaista  kallosi,  veti  sydämeni  minua  oudosti  puoleesi, 
kaiketikin  tuon  yhdennäköisyyden  tähden,  vaikka  en  sitä 
silloin  ymmärtänyt. 

Attila  katsoi  vakavasti  tutkien  Löfvingiin:  —  Tah- 
dotteko siis  tervehtiä  minua  poikananne? 

Löfvingin  sydän  sykki  rajusti  ja  hänen  silmänsä  sätei- 
livät: —  Koska  olet  entinen  pikku  Marttini,  niin  täytyyhän 
minun. 

Kapteeni  hypähti  ylös  levittäen  käsivartensa:  —  Ra- 
kas lapseni! 

Attila  kiersi  käsivartensa  isän  kaulan  ympäri:  —  Isäni! 
Teitä  olen  ikävöinyt,  vaikka  niin  vähän  aavistin  ensimäi- 
sessä  kohtauksessamme,  mutta  en  kuitenkaan  enää  voinut 
unhottaa  teitä. 

Löfving  katsoi  iloisesti  ja  hellästi  poikaansa,  mutta 
nyt  hän  näki  punaiset  liivit  viheriän  takin  alta  pahana  en- 
teenä, ja  käsi  pojan  olalla  sanoi  kapteeni  ystävällisesti 
mutta  ratkaisevasti:  —  Kuninkaani  lippu  on  sinikeltainen. 
Minä  kannan  Ruotsin  värejä,  ja  niin  pitää  poikanikin  tehdä. 

Attila  katseli  isää  suruisella  hymyllä.  Vangittu  siis 
ei  vielä  tietänyt,  kuinka  kaikki  oli  muuttunut.  Täytyyhän 
se  sanoa. 

—  Isä,  alkoi  hän  hitaasti,  sinikeltainen  lippu  on  iäksi 
paennut  Ruotsiin,  ja  Venäjän  kotka  liitelee  nyt  Suomen  yli. 
Ahvenanmaakin     on    venäläisten    sotajoukkojen  vallassa. 

Elokuun  24  p:nä  riisui  Lewenhauptin  armeija  aseensa,  ja 
Lascy  salli  miesten  valita,  tahtovatko  he  palata  Ruotsiin 
lippuineen,  aseineen  ja  kuormastoineen  vai  jäädä  Suomeen, 
luopua  kaikesta  ja  vannoa  uskollisuutta  keisarinna  Elisa- 
betille. 

Löfving  ei  vastannut.  Hänen  sydämensä  tuntui  olevan 
pakahtumaisillaan.  Kesti  kauan,  ennenkuin  hän  taas 
toipui  ja  kysyi  epävarmalla  äänellä:  —  Kumman  suoma- 
laiset miehemme  valitsivat? 

—  Ensimäisinä  kutsuttiin  esille  turkulaiset,  ja  kun 
kapteeni  Fock  kysyi  heiltä,  tahtoivatko  he  Ruotsiin,  vas- 
tasi yksi  sotamies:  —  Emme!  On  jo  tarpeeksi  juostu.  Tah- 
domme kotiin.  Muutkin  tahtoivat  kotiin,  ja  jo  samana 
päivänä  vannoi  koko  armeija  uskollisuutta  Venäjälle.^ 

Löfving  pyyhki  kyyneleen  silmästään  ja  lausui  ikään- 
kuin itselleen:  —  Elämä  kangastaa  elävälle  vaikkapa  hau- 
dan partaalla. 

—  Teillekin,  isä,  myönnetään  vara  valita. 

Attila  vetäytyi  syrjään  ja  katseli  Löfvingiä  ikäänkuin 
olisi  hänen  elämänsä  riippunut  tästä  vastauksesta.  Vanha, 
jäykkäluontoinen  sotilas  ei  kuitenkaan  miettinyt  kauaa. 
Tämä  hetki  oli  tehnyt  hänestä  murtuneen  miehen,  ja  hän 
vastasi  nöyrästi:  —  Mikä  olen  minä  taistelemaan  Herraa 
vastaan.     Hänen  kauttansa  on  tämä  tapahtunut.^ 

—  On  käynyt  niinkuin  sanoin  teille  sillein,  kuiskasi 
Tasma.  Jumala  tahtoi  jo  silloin  viedä  meidät  toiselle  puo- 
lelle. 

Tämän  kuullessaan  tunsi  Löfving,  että  hänen  sydä- 
mensä vielä  eli,  se  rupesi  sykkimään  kuin  nuoruudessa.  Hän 
kohotti  nyrkkinsä  ja  huusi  leimuavin  silmin:  —  Voi  teitä, 
kavaltajat!    Petoksella  on  maa  myyty! 

Mutta  Tasma  vastasi  varoittaen:  —  Jättäkäämme 
tuomio  Jumalalle.  Korkeampi  valta  löi  heidät  sokeudella, 
sillä  Ruotsin  tuli  nyt  menettää  se  ystävä,  jonka  se  hylkäsi 
hädässä.    Kaikki  pahat  kostetaan. 

Miehet  vaihtoivat  kysyviä  silmäyksiä,  ja  Tasma  seu- 
rasi heitä  hiljaa  silmillään.    Täällä  häntä  ei  enää  tarvittu. 

Hän  vetäytyi  hiljaa  pois  ja  lähti  huoneesta.  Seuraavana 
keväänä  kertoivat  Viipurista  kotoisin  olevat  ajomiehet, 
että  hänet  joulunaikaan  oli  löydetty  kuolleena  erään  kuu- 
sen alta  maantien  vierestä. 

—  Ja  nyt  tulette  kanssani,  pyysi  Attila,  sydämelli- 
sesti ojentaen  kättä  Löfvingille. 

—  Ei,  poikani,  sinua  en  voi  seurata.  Minun  iälläni 
ei  enää  vaihdeta  aseita,  mutta  palvele  sinä  sitä  lippua,  jolle 
olet  vannonut,  ja  tee  se  niinkuin  mies;  puhu  myös  kansasi 
puolesta  Venäjän  johtaville  miehille. 

—  Mihinkä   siis  itse  aiotte?     Jätättekö  Suomen? 
Löfving    pudisti    surullisesti    päätänsä:  —  Mihinkäpä 

minä  menisin?  Koti-ikävä  oli  jo  kerran  viemäisillään  minut 
hautaan.  Nyt  en  enää  kestä  moista  taistelua,  eikä  siihen 
ole  aihettakaan. 

—  Jumalan  kiitos.    Te  jäätte  tänne. 

—  Jään,  vastasi  Löfving  päättävästi.  Jos  minulta 
vaaditaan  uskollisuuden  vala,  niin  vannon,  mutta  univor- 
mustani en  luovu.  Suomalaisena  kapteenina  tahdon  kuolla. 

Attila  ymmärsi  isänsä.  Hän  olisi  itse  vastannut  sa- 
moin, ja  nyt  tuli  heidän  ainaiseksi  käydä  yhdessä. 

—  Isä,  pyysi  hän,  älkäämme  enää  koskaan  erotko. 
Kun  olemme  löytäneet  toisemme,  en  voi  enää  teitä  jättää. 

Mutta  Löfving  pudisti  kieltävästi  päätänsä:  —  Us- 
kotko että  nuoruudessani  tapoin  parhaimman  ystäväni 
ja  tein  ainoan  lapseni  isättömäksi  palvellakseni  maani 
voittajia? 

—  Minähän  palvelen,  ettekä  te,  joka  tarvitsette  lepoa. 

—  Lepoa,  toisti  kapteeni  esiinkuohahtavalla  katkeruu- 
della.   Kyllä,  niinkuin  järsitty  luu  heidän  hopeakulhossaan. 

Vastaus  sai  Attilan  värisemään.  Sanat  tuntuivat  ko- 
vilta ja  kylmiltä  kuin  miekanisku,  mutta  autiommalta 
kuin  erämaan  jylhyys  tuntui  hänestä  luopuminen  ainoasta 
jäljelle  jääneestä.  Sentähden  tahtoi  hän  vieläkin  uudistaa 
pyyntönsä:  Armoleipää  ette  tule  koskaan  syömään.  Olemme 
isä  ja  poika.    Paitsi  teitä  ei  minulla  ole  enää  ketään. 

—  Mitä  sinulla  ei  ole,  sen  voit  saada.  Ehkä  sinua 
odottaa  loistavin  tulevaisuus.  Se  ei  sovellu  minulle  eikä 
omaisilleni. 

—  Ette  siis  tahdo? 

—  Totta  on,  etten  tahdo.  Erotkaamme  ystävinä, 
ja  jos  kohtalo  vielä  tuo  meidät  yhteen,  tapahtukoon  se 
sovinnossa.  Se  on  parempi  kuin  jos  tulisi  päivä,  jolloin 
kadumme  ettemme  eronneet. 

Attila  seisoi  kalpeana  ja  mykkänä.  Hän  ei  voinut 
sanaakaan  sanoa. 

—  Jumala  sinua  suojelkoon  ja  varjelkoon!  sanoi  Löf- 
ving.  Anna  anteeksi,  jos  suretan  sinua,  mutta  toisin  en  voi. 

Sanattomana  tarttui  Attila  Löfvingin  käteen,  puristi 
sitä  ja  lähti.  Ovessa  hän  kääntyi  ja  sanoi:  —  Olin  vähällä 
unohtaa  majuri  Sprengtportin  tervehdyksen  teille.  Hän 
makaa  sairaana  Porvoossa.  Häneltä  sain  tietää,  että  olitte 
täällä  vankina,  ja  minä  lupasin  tuoda  teidät  hänen  luok- 
sensa. Välskäri  Göhle  sanoi  minulle,  ett«*i  hän  enää  kestä 
kauaa. 

Löfvingin  silmiin  nousi  kyyneleitä.  Hän  oli  päässyt 
vapauteen  itkeäksensä  isänmaatansa,  hän  oli  löytänyt 
poikansa  menettääksensä  hänet,  ja  nyt  tuli  kutsu  vanhan 
kumppanin  luo  sanomaan  jäähyväiset  hänelle  haudan 
partaalla. 

—  Täytyykö  minun  ensin  vannoa  uskollisuutta?  kysyi 
kapteeni  kalpeana. 

—  Kyllä  täytyy,  vala  vannotaan  tuolla  pihalla. 
Löfving  oikaisi  itsensä,  loi  jäähyväiskatseen  vankilan 

muureihin  ja  vastasi  jäykällä  tyyneydellä:  —  Lähtekäämme 
yhdessä.     Miehen  täytyy  jaksaa  kestää  kaikkea. 


Nyt  oli  kapteenin  ainoana  ajatuksena  päästä  terveh- 
timään rakasta  majuriansa.  Mutta  esteitä  syntyi  uudestaan. 
Kun  venäläiset  viranomaiset  saivat  tietää,  että  Löfving 
oli  vangittu  valtiorikollisena,  ei  tyydyttykään  hänen  vapaa- 

ehtoisesti  vannomaansa  valaan,  vaan  täytyi  hänen  uudes- 
taan alistua  vangitsemiseen,  kunnes  saatiin  kirjeillä  ja 
selityksillä  selville,  että  hänet  voitiin  vapauttaa.  Nyt  oli 
hän  vihdoin  oma  herransa,  ja  nyt  oli  toteutettavissa  hänen 
rakkain  toivonsa  käydä  majuria  tervehtimässä. 

Mutta  paljon  oli  tapahtunut  siitä,  kun  he  viimeksi 
tapasivat.  Jo  silloin  näytti  asema  Suomessa  toivottomalta, 
mutta  jokaisen  sydämen  pohjassa  kyti  sittenkin  kipinä, 
jota  viimeiseen  saakka  tahdottiin  säilyttää.  Ehkä  vielä 
joku  ihme  saa  kenraalit  järkiinsä  ja  antaa  heille  rohkeutta 
taisteluun.  Niin  ajateltiin  silloin  vielä.  Mutta  pian  sen  jäl- 
keen kutsuttiin  molemmat  ylipäälliköt  Tukholmaan  ja 
johtajaksi  määrättiin  Bousquet.  Häpeän  ja  surun  mur- 
tamana yritti  tuo  vanha,  koeteltu  soturi  koko  tarmol- 
laan estää  viimeistä  alentavaa  askelta.  Hän  kyllä  huo- 
mautti, että  hänen  korkean  ikänsä  vuoksi  toinen  määrät- 
täisiin tähän  edesvastuulliseen  tehtävään,  mutta  kun  siitä 
ei  ollut  apua  ja  kun  armeija  oli  kokonaan  hajaannuksen 
tilassa,  täytyi  epätoivoisen  päällikön  vihdoin  suostua  Las- 
cyn  ehdotukseen  ja  riisua  aseet.  Ruotsalaiset  saivat  palata 
kotiin,  suomalaiset  saivat  joko  seurata  heitä  tai  jäädä 
omaan  maahan.  He  valitsivat  jälkimäisen  ehdon  ja  mars- 
sivat venäläiseen  leiriin,  jättääksensä  sinne  lippunsa  ja 
aseensa    ja    vannoaksensa    uskollisuutta    keisarinnalle. 

Sinä  päivänä  heittäytyi  moni  soturi  itkien  maahan, 
kun  toiset  surusta  mykkinä  ja  jäykkinä  antoivat  asiain 
mennä  menoansa.  Seisoen  rinnatusten  katselivat  Hohti  ja 
Kolmhalko  kuinka  toinen  osasto  toisensa  perässä  kulki 
ohitse,  pysähtyi  ja  laski  alas  miekkansa  ja  kiväärinsä. 
Liput  olivat  jo  viedyt.  Kun  heidän  oma  rakas  lippunsa 
otettiin  heiltä,  oli  vieno  tuulenpuuska  levittänyt  kunniak- 
kaan kankaan  ja  kohottanut  sen  aaltoilemaan  ikäänkuin 
viimeisiksi  jäähyväisiksi.  Nyt  oli  näiden  sotavanhusten 
vuoro  tullut.  Vapisevin  käsin  ja  tiukasti  yhteen  puriste- 
tuin huulin  irroitti  Kolmhalko  miekan  vyöstään  ja  lähti 
jäykkänä  ja  kalpeana  määräpaikkaan,  josta  hän  tyhjin 
käsin    palasi   yhtä  jäykkänä  kuin  oli  mennytkin,    mutta 


toverit  huomasivat  kyyneleitä  vierivän  ukon  pos-ille. 
Husulankin  vuoro  tuli,  mutta  viime  hetkellä  jäi  hän  sei- 
somaan, silmät  iskivät  tulta  ja  hän  teki  kiilikeän,  väki- 
valtaisen liikkeen  ikäänkuin  olisi  tahtonut  murskata  uskol- 
liset ystävänsä,  mutta  nähdessään  kumppanien  arvok- 
kaan ryhdin  pidätti  hän  iskun  ja  lähti  hänkin  antautuak- 
sensa  uuden  vallan  alle.  Saapuvilla  oli  siellä  Sprengtportkin, 
ja  siellä  hänen  sydämensä  sai  kuolinhaavan,  josta  hän  ei 
enää   toipunut. 

Kaikkialla  synkkyyttä,  epätoivoa  ja  —  häpeää. 


VII  L  u  k  u. 

KAARLOLAISTEN  JÄÄHYVÄISET. 

Päiviä  ja  viikkoja  oli  taas  kulunut,  ja  syksy  eteni 
suurin  askelin.  Gammelbackan  kartanossa  tehtiin  hiljai- 
suudessa valmistuksia  talvea  varten,  ja  jokainen  palvelija 
teki  parastansa  miellyttääksensä  sairaana  kotiutunutta 
majuria  ja  voidaksensa  suoriutua  talon  emännän  edessä, 
kun  hän  palaa  Ruotsista.  Aamu  oli  ollut  päivänpaisteinen 
mutta  tuulinen;  puolenpäivän  jälkeen  ilma  tyyntyi,  ja  ilta 
näytti  rupeavan  kauniiksi.  Vanha  aurinkokello  heitti  jo 
pitkän  varjon  itään,  ja  metsästä  kuului  paimentytön  torvi, 
jolla  hän  kutsui  karjansa  kotiin.  Aamulla  oli  puitu,  i?.  väki 
riensi  nyt  saunaan,  joka  oli  lämmitetty  ja  lemusi  tuoreilta 
oljilta  ja  löylyltä.  Talossa  oli  kaikki  hiljaista,  ei  näkynyt 
elävää  olentoa,  ja  vanha,  pitkä  asuinrakennus  näytti  niin 
kolkolta  tuolla  kunnaalla,  kun  useimmat  ikkunaruudut 
olivat  naulatut  kiinni  ja  ovet  suljetut.  Yhdestä  huoneesta 
vilahti  kuitenkin  valkeahapsinen  mies,  joka  kurkisti  ulos 
pienistä  ikkunoista,  ja  kun  tarkemmin  katseltiin,  niin  näh- 
tiin lisäksi  osa  miehen  vartaloa  kuluneessa  soturipuvussa, 
semmoisessa,  jota  majuri  Sprengtport  käytti,  sillä  hän  se  oli. 

Päivä  oli  hänestä  tuntunut  loppumattoman  pitkältä 
tässä  yksinäisyydessä,  ja  lähestyvä  ilta  uhkasi  tulla  vieläkin 
pitemmäksi.  Hän  oli  palannut  sodasta  murtunein  voimin, 
oli  ollut  vuoteen  omana  ja  kärsinyt  paljon,  mutta  elämän- 
voimaa kesti  yhä,  hän  toipui,  ja  vihdoin  jaksoi  hän  liikkua 
ei  ainoastaan  huoneissa,  vaan  lyhyen  ajan  ulkonakin. 
Mutta  mihin  ryhtyä  ilman  työkykyä  ja  ilman  ketään,  jolle 
voisi  avata  sydämensä!  Hänen  naapurinsa,  eversti,  vapaa- 
herra Bildstein  oli  Lappeenrannan  taistelun  jälkeen  viety 
Venäjälle,  ja  hänen  perheensä,  joka  ennen  oli  asunut  tilal- 
laan Drägsbyssä  Gammelbackan  läheisyydessä,  oli  nyt 
hajallaan,  poika  sotapalveluksessa,  tyttäret  naimisissa  ja 
vapaaherratar  pakolaisena  Ruotsissa.  Porvoo  oli  tosin 
lähellä,  amoastaan  jonkun  virstan  päässä,  mutta  sielläkään 
ei  ollut  ketään,  jota  hän  olisi  voinut  odottaa,  puhumatta- 
kaan halunnut  tavata.  Voudin  ja  rengin  kanssa  olivat 
päivän  kysymykset  suoritetut,  naisten  tehtäviä  järjesti 
emännöitsijäksi  määrätty  vanha  talon  palvelijatar,  ja  siten 
ei  ollut  majurilla  muuta  seuraa  kuin  hän  itse.  Onneksi  oli 
tuuli  tyyntynyt,  ehkä  oli  paras  lähteä  ulkoilmaan. 

Viitta  hartioilla  ja  matala  töyhtöhattu  päässä  seisoi 
hän  pian  portailla  ja  silmäili  ympärilleen,  mutta  korkea 
tiheä  aita  kaariportteineen  rajoitti  näköalaa  eikä  tuonut 
mieleen  minkäänkaltaista  ilahuttavaa  vapauden  tunnetta. 
Tähän  hän  ei  voinut  pysähtyä.  Majuri  lähti  siis  pihasta, 
mutta  päästyänsä  portin  läpi  seisahtui  hän  taas  epäröi- 
vänä. Hänen  edessään  olivat  leikatut  vainiot  autioina 
kuin  kaikki  muukin.  Ylempänä  oli  tosin  viheriöimässä 
äsken  kylvetty  pelto  harvoine  oraineen,  mutta  pitkin  uur- 
teista ajotietä  ei  tehnyt  mieli  kulkea.  Talon  toisella  puolella 
näkyi  ainakin  järvi,  ja  sinne  hän  nyt  meni.  Hitaasti  astui 
hän  etelään  alas  siltä  kunnaalta,  jolle  talo  oli  rakennettu. 
Pitkin  rannalle  johtavaa  käytävää  seisoi  korkeita,  tuuheita 
puita  edellisiltä  ajoilta,  ja  rinteen  alapuolella  alkoi  vaati- 
maton puutarha,  jota  sanottiin  entisten  munkkien  raivaa- 
maksi. Nyt  ei  ollut  siitä  jäljellä  muuta  kuin  hoitamaton 
kirsikkametsä    ja     muutamia    omenapuita,     mutta    ennen 

oli  kaikki  ollut  toisen  ja  paremman  näköistä,  sen  huomasi 
metsistyneistä  viinimarja-  ja  ruusupensaista,  jotka  kuih- 
tuvina ja  rikkaruohon  vallassa  olivat  kokonaan  kuole- 
maisillaan. Täällä  olivat  Maria  ja  Martti  luoneet  tuumiansa 
suurista  uudistuksista,  joista  olisi  sekä  hyötyä  että  huvia. 
Tuo  pieni  kaistale  unikukkineen,  piooneineen  ja  reseedoi- 
neen  todisti  vielä  heidän  hyvää  tahtoansa.^ 

Syvästi  surumielisin  tuntein  katseli  majuri  nuorten 
työtä,  joka  nyt  oli  hyljätty  ja  rappeutunut,  ja  jatkoi  kul- 
kuansa rantaa  kohti.  Täällä  laaksossa  oli  hänen  lempipaik- 
kansa eräällä  penkillä,  joka  jo  aikoja  sitten  oli  asetettu 
kauniiseen  metsälehtoon,  jonka  vanhinta  puuta  sanottiin 
Juhana  Flemmingin  istuttamaksi,  kun  hän  myrskyn  aja- 
mana lepäsi  Gammelbackassa  kotimatkallaan  Puolasta. 
Nyttemmin  oli  tuon  vanhan  niinipuun  ympäri'  vyötetty 
pari  rautavannetta  hajoamisen  estämiseksi,  mutta  niinpä 
se  antoikin  siimestä  kaikille  taloon  kuuluville,  ja  mitä 
se  puolentoista  vuosisadan  elämänsä  ajalla  oli  saanut  näh- 
dä, sitä  ei  voinut  kukaan  nyt  elävä  kertoa.  Tämän  ikivanhan 
muistomerkin  alla  oli  Sprengtportin  tapana  mieluimmin 
levähtää,  ja  täältä  katseli  hän  seutua.  Täältä  näytti  tumma 
havumetsä  kaukaisuudessa  viehättävimmältä,  täällä  vihe- 
riöitsi  suvi  tuoreimpana,  ja  tässä  oli  hänen  edessään  kau- 
nis Suomenlahden  poukama,  josta  purjehtija  laski  ulos 
ulapoille. 

Tähän  lempipaikkaansa  laskeutui  hän  nytkin  levolle 
ja  katseli  tavallisuuden  mukaan  syksyistä  maisemaa.  Vähän 
päässä  seisoi  vanha  huvikoju,  jonka  huippukaton  yli  muu- 
tamat korkeat  lehmukset  ja  tuuhea  pihlaja  heiluttivat 
latvojansa,  ja  etempänä  rannasta  kuljui  tummilla  ja  levot- 
tomilla aalloilla  kaksi  venettä  paaluissaan,  todistaen  että 
ihmisiä'  kyllä  oli  läheisyydessä,  vaikka  niitä  ei  näkynyt. 
Majuri  katseli  kaikkea  tätä,  niinkuin  oli  sitä  monet  kerrat 
katsellut,  ja  otti  vihdoin  esille  aukaistun  kirjeen  lukeak- 
sensa  sen  vielä  kerran.  Hän  ei  kuitenkaan  päässyt  alkuun- 
kaan, ennenkuin  yksinäinen  soutaja  ilmaantui  lahdelle. 
Aikoneeko  hän   Gammelbackaan?      Siltä  melkein   näytti, 

koska  hän  suuntasi  rantaan  päin.  Mutta  ei,  hän  katosi 
pian  muutamien  leppäpensasten  taakse  eikä  enää  näkynyt. 

Hän  souti  ohitse,  ajatteli  majuri,  katsellen  yhä  kirje 
kädessään  järvelle  päin  ja  vaipuen  ajatuksiinsa.  Vihdoin 
rupesi  hän  taas  silmäilemään  kirjettä,  mutta  silloin  kuului 
vankkoja  askeleita  kahisevissa  lehdissä,  ja  majuri  kääntyi. 
Seuraavassa  hetkessä  seisoi  hänen  edessään  Löfving,  mutta 
kykenemättä  sanomaan  sanaakaan  nousi  majuri  ja  ojensi 
tervehdykseksi  hänelle  kalpean,  laihtuneen  kätensä.  Liiku- 
tettuna piti  Löfving  sitä  lujasti  omassaan,  ja  suuret  kyyne- 
leet nousivat  hänen  silmiinsä.  Sprengtportin  kamalasti 
muuttunut  ulkomuoto  näytti  kapteenista  valloitetun  Suo- 
men esikuvalta.  Hän  ei  aavistanut,  että  hän  teki  majuriin 
samanlaisen  vaikutuksen.  Eihän  tuo  riutunut,  sammuva- 
katseinen  mies  toki  ollut  Löfving.  Semmoinen  hän  ei  ollut 
koskaan  ollut. 

Seisottuaan  näin  silmä  silmää  vastaan  uskollisesti 
puristaen  kättä,  veti  Sprengtport  vihdoin  kätensä  pois  ja 
lausui  surumielisen  vakavasti:  —  No,  rakas  Löfving, 
tämmöisiltä  näyttävät  nyt  entiset  kaarlolaiset. 

Löfving  käsitti  näissä  sanoissa  piilevän  tuskan,  mutta 
vastausta  hän  ei  löytänyt. 

—  Kaikki  oli  ainoastaan  laina,  lisäsi  majuri. 

—  Kyllä  kaiketi,  mutta  kuka  olisi  sitä  silloin  voinut 
ajatella? 

—  Oi,  veli,  ihmisajatuksia  ja  ihmistöitä!  Mutta  meidät 
uhrattiin  kuin  koirajoukko.  —  Sprengtport  tunsi  voimansa 
horjuvan,  istahti  ja  pyysi  Löfvingiä  istumaan  vastakkai- 
selle penkille.  Löfvingkin  istahti,  ja  taas  kului  hetki  kum- 
mankaan sanaa  sanomatta.  Kummallekin  näkyivät  omat 
ajatukset  riittävän,  mutta  vihdoin  lausui  Löfving:  — 
Mitähän  Kaarlo-kuningas  sanoisi,  jos  näkisi  tämän  kaiken. 

—  Hän  se  kuitenkin  sen  alkuun  pani,  mutisi  Sprengt- 
port.   Hän  ja  me  kaikki. 

Nämä  sanat  tuntuivat  Löfvingistä  hänen  korkean 
ihanteensa  moittimiselta,  ja  hän  oli  vähällä  kuohahtaa, 
mutta  hillitsi  itsensä  kuitenkin.    Sprengtport  huomasi  vie- 


392 

raansa  närkästyksen  ja  kään«i  keskustelun  toiseen  suuntaan 
kysymällä,  kuinka  Löfvingin^  laita  oli  ollut  sitten  kun 
erottiin. 

No  niin,  siitä  ei  ollut  paljoa  kerrottavaa.  Hän  oli 
tavannut  Leenan  sairaana  eräässä  Janakkalan  torpassa, 
ja  siellä  hän  oli  vieläkin  nuorimman  tyttären  kanssa.  Muut 
lapset  olivat  ympäri  maata  leipäänsä  etsimässä.  Kun  vai- 
mo oli  nyt  parantumaisillaan,  aikoi  Löfving  lähteä  Turkuun 
etsimään  jotakin  tointa,  sillä  näin  hän  ei  voinut  elää.  Mutta 
sitä  ennen  tahtoi  hän  vielä  kerran  tavata  majuria  sanoak- 
sensa jäähyväiset.  Enempiä  tietoja  itsestänsä  ei  kapteeni 
näkynyt  haluavan  antaa,  sillä  tiesihän  majuri  jo  entises- 
tä, kuinka  syyttömästi  hänet  oli  vangittu  ja  kuinka  hänet 
vihdoin  vapautettiin,  mutta  kuitenkin  hän  jotakin  vasta- 
takseen sanoi  hiljaisesti: 

—  Kovallehan  otti,  mutta  kun  rohkeus  rupesi  loppu- 
maan, ajattelin,  jos  Herra  tahtoo  olla  minulle  armollinen^ 
niin  päästää  hän  minut  täältä,  niin  että  saan  kiittää  häntä 
hänen  kartanoissaan,  mutta  jos  hänestä  on  parempi,  että 
kuolen  kurjana  vankina,  niin  olkoon  sekin.  Häntä  vastaan 
ei  käy  riiteleminen. 

Majuri  ei  joutunut  vastaamaan,  sillä  kapteenin  tul- 
lessa oli  kirje  huomaamatta  pudonnut  maahan,  ja  tuulen- 
puuska rupesi  sitä  nyt  lennättämään  mukanaan.  lAifving 
riensi  sitä  noutamaan  ja  antoi  sen  majurille. 

—  Se  on  vaimoltani,  sanoi  tämä  huolellisesti  taittaen 
sen  kokoon.  Sain  sen  jo  viikko  sitten,  mutta  täällä  yksinäi- 
syydessäni olen  sitä  lukenut  yhä  uudestaan.  Hän  ikävöi 
kotiin. 

—  Sehän  on  luonnollista,  kun  hän  on  niin  kaukana 
teistä,  majuri. 

—  On  siinä  muutakin.  Ruotsi  on  kyllä  hänen  oikea 
kotimaansa,  mutta  sittenkin  hän  on  sekä  Boksvikissa  että 
Tukholmassa  oppinut  tietämään,  ettei  hän  enää  kuulu 
sinne. 

Löfvingin  silmät  laajenivat  kysyvinä  ja  ihmettelevinä, 
ja  majuri  jatkoi:  —  Köyhänä  lähti  hän  täältä,  eikä  se,  mitä 

hän«i  miehensä  on  kärsinyt  valtakunnan  edestä,  ole  enem- 
män arvoista  kuin  se  killinki,  jonka  armot  viskaavat  kirk- 
kohaaviin.    Mutta  niin  se  nyt  on  — 

Nuo  katkerat  sanat  koskivat  kapteenin  sydämeen, 
mutta  yhä  vielä  umpimielisenä  pysyen  kumartui  hän  sanat- 
tomana eteenpäin  ja  jäi  siihen  asemaan  kädet  ristissä  pol- 
vien välissä.  Kun  hän  siten  oli  hetken  katsellut  maata  ja 
omia  jalkojansa,  oikasi  hän  taas  itsensä  ja  kysyi  hiljaa:  — 
Mitä  tiedetään  rauhasta?     Loppuuko  sota? 

—  Siitä  ei  vaimoni  tiedä  mitään  muuta  kuin  että 
Ruotsi  on  kyllästynyt  leikkiin,  kun  Tanskakin  uhkaa  so- 
dalla, ja  Venäjän  ylivoiman  pelko  on  siksi  vallannut  mielet, 
että  herrat  kernaasti  luopuvat  koko  Suomesta,  kun  vain 
itse  saavat  olla  rauhassa.  Toiset  taas  arvelevat,  että  pitäisi 
luopua  ainoastaan  puolesta  Suomesta,  koska  siten  oltaisiin 
paremmassa  turvassa.  Kuinka  meidän  käy,  se  on  heille 
yhdentekevää. 

—  Murtuneella  sankarilla  ja  hampaattomalla  hevo- 
sella ei  ole  kosolta  ystäviä.  Mutta  ehkä  sentään  joskus 
kaivataan  sitä  apua,  joka  nyt  menee. 

Niin  majurikin  luuli.  Ruotsi  sai  nyt  kantaa  seurauk- 
set siitä  sokeudesta,  joka  puolue-etujen  ja  persoonallisen 
voiton  tähden  pani  alttiiksi  kunnian  ja  valtakunnan.  Löf- 
ving  huokasi  syvään:  —  Kun  Kaarlo  kuningas  kuoli,  vei 
hän  kaiken  vanhan  muassaan  hautaansa. 

—  Siinä  olet  oikeassa,  myönsi  majuri.  Minä  näen 
kuinka  uusi  aika  sarastaa.  Uudet  sukupolvet  tehkööt 
nyt  mitä  voivat.    Meitä  vanhoja  ei  enää  tarvita. 

Hukka,  joka  oli  tallipojasta  ja  sotamiehestä  ylentynyt 
palvelijaksi,  lähestyi  kantaen  tarjotinta,  jolla  oli  kinkkua, 
leipää  ja  suomalaista  olutta  ja  jonka  hän  asetti  pöydälle. 

—  Täytä  lasit,  poikani,  pyysi  Sprengtport,  ja  Hukka 
kaatoi  varovaisesti  olutta  kannusta,  katsellen  sitten  kysy- 
väisesti   majuriin.      Pitäisikö  hänen   myös   tarjota? 

—  Anna  seisoa  siinä.  Mutta  sano,  että  järjestävät 
sinisen  kamarin  kapteexiia  varten.     Hän  jää  tänne  yöksi. 

Löfving  koetti  estellä,  mutta  majuri  kielsi  häntä  tyh- 
myyksiä punumasta,  ja  vaikka  Löfving  vakuutti,  että  hänen 
aikansa  oli  täpärällä,  suostui  hän  lopuksi  jäämään. 

Kun  he  olivat  vanhoina  ystävinä  kilistelleet  laseja, 
sanoi  Sprengtport:  —  Olen  hyvilläni,  kun  olet  täällä,  sillä 
aikani  ei  ole  enää  pitkä,  ja  tahdon  suorittaa  kaikki.  —  Löf- 
vingistä  se  oli  luonnollista.  Majuri  asettui  ylemmäksi  pen- 
kille ja  nojautui  selkälautaan. 

—  Mitä  Gammelbackaan  ja  muuhun  omaisuuteeni 
tulee,  sanoi  hän,  niin  ei  siitä  jää  suuriakaan,  kun  olen 
ummistanut  silmäni,  sillä  olen  veloissa,  mutta  toivon  kui- 
tenkin että  asiat  selvenevät  niin,  että  vaimoni  saa  jäädä 
pesään.  Vanhemmat  pojat  tulevat  vähitellen  omin  neuvoin 
toimeen  ja  hajaantuvat  maailmalle,  mutta  kuinka  Yrjö 
Maunun  käy,  sitä  ei  tiedä.  Aluksi  hän  tietysti  jää  äitinsä 
hoivaan,  mutta  sitten?  Nuoruuteni  toverit  ovat  hajalla 
tahi  kuolleet,  ja  ainoa  veljeni  on  ilmoittanut  minulle,  että 
hän  jää  Ruotsiin.  Suomi  venäläisenä,  siihen  ajatukseen 
hän  ei  voi  taipua,  ja  hän  koettaa  yllyttää  minuakin  siir- 
tymään pois. 

—  Sitä  kai  te,  majuri,  ette  kuitenkaan  tee?  keskeytti 
Löfving  melkein  rukoillen. 

—  En,  Löfving  hyvä,  sitä  en  tee.  Et  ole  sinä  enkä 
minä  pitänyt  kotimaata  majatalona,  josta  vihdoin  aini- 
aaksi juoksemme.  Siperia  opetti  minulle,  että  Suomesta 
olen  tullut  ja  Suomeen  täytyy  minun  palata.  Minä  sanon 
sinulle,  Löfving,  jos  siihen  aikaan  joku  olisi  antanut  koural- 
lisen sammalia  omista  vuoristamme,  niin  olisi  se  lahja, 
vaikka  olinkin  köyhä,  ollut  kaiken  maailman  kultaa  kal- 
liimpi. 

—  Terveydeksenne,  herra  majuri!  Olette  tuntenut 
samaa  kuin  minäkin. 

Löfvingin  sanat  sytyttivät  Sprengtportin  sydämen. 
Tuntui  niin  hyvältä  saada  pitkistä  ajoista  puhua  sydämensä 
puhtaaksi  ja  lievittää  mieltään  palaamalla  vanhoihin  muis- 
toihin semmoisen  kanssa,  joka  oli  kokenut  samaa. 


395 

Kapteeni  laski  lasin  kädestään  ja  katseli  majuriin 
myötätuntoisesti:  —  Oli  sekin  päivä,  kun  te,  herra  majuri, 
jouduitte  Tobolskiin. 

—  Entä  se,  jolloin  saavuin  tänne!  Maa  oli  hävitetty, 
koti  oli  kadonnut,  ja  kaikki,  joita  ikävöitsin,  olivat  kuol- 
leet. Mutta  sittenkin!  Olivathan  vielä  kivet  ja  metsän 
tuoksu  ennallaan.  En  ole  koskaan  kokenut  samallaista 
tunnetta  kuin  silloin.  Oli  sielläkin  metsiä,  mutta  niiden 
tuoksu  oli  toinen,  samoinkuin  puiden  humina.  Niin  se  on, 
että  mikä  kotimaan  mullassa  kasvaa,  on  toista  kuin  mitä 
maailma  sen  ulkopuolella  tarjoo.  Ehkäpä  merenkin  tuuli 
sai  henkeni  semmoiseen  lentoon.  Tiesi  Jumala,  mutta  minä 
lankesin  polvilleni  ja  kiitin  Jumalaa,  joka  oli  auttanut 
meitä  kotiin. 

—  Ei  minun  siis  enää  tarvitse  ajatella  miltä  tuntuisi, 
jos  tekin,  hyväntekijäni,  muuttaisitte  meren  toiselle  puo- 
lelle. 

—  Ei,  rakas  Löfving,  sitä  sinun  ei  tarvitse.  Täällä 
on  kehtoni  seisonut  ja  tänne  kaivettakoon  hautanikin.  — 
Niin  oli  kapteeninkin  mielestä.  Mihin  Jumala  on  asettanut, 
siellä  täytyy  seisoakin. 

Kun  uudestaan  oli  maistettu  laseja,  alkoi  majuri  taas: 
—  Yrjö  Maunusta  tahdoin  puhua  ja  vaimcstanikin.  Jos 
hän  tulee  avun  tarpeeseen  ja  sinä  voit  häntä  auttaa,  niin 
tee  se,  Löfving.    Lupaatko  sen? 

Majurin  silmiin  oli  palannut  niiden  entinen  kirkkaus, 
ja  hän  loi  ne  nyt  säteilevinä  Löfvingiin,  kun  tämä  juhlal- 
lisesti lupasi  tehdä  minkä  voi. 

—  Kiitoksia,  Löfving!  Ja  jos  Yrjö  Maunu  joskus  jou- 
tuu tiellesi,  niin  älä  unohda,  että  hän  on  poikani. 

Oli  kuin  olisi  tuo  kova  kuori  kapteenin  sydämen  ym- 
päriltä puhjennut.  Hän  nousi  liikutettuna  ja  polvistui 
äkkiä  majurin  eteen  ja  syleili  pää  kumarassa  hänen  polvi- 
ansa. Tähän  hän  olikin  pyrkinyt  siitä  päivästä  asti,  jolloin 
hänet  päästettiin  vankilasta.  Martti  oli  koettanut  hel- 
lyttää hänen  sydäntänsä  ja  pyytänyt  kertomaan  majurille 
kaikki,  ja  Attilakin  oli  häntä  kehoittanut.     Hän  teki  nyt 

lyhyesti  selkoa  kaikesta  tapahtuneesta,  ja  siitä  kävi  ilmi, 
että  ero  hänen  oikeasta  pojastaan  kalvoi  hänen  mieltänsä, 
mutta  tehty  kuin  tehty.  He  olivat  ainiaaksi  eronneet. 
Jonakuna  lohdutuksena  oli  saada  .palvella  Yrjö  Maunua 
ja  nähdä  hänen  varttuvan. 

Sprengtport  ojensi  Löfvingille  kätensä  kiitokseksi,  ja 
tämä  lisäsi  liikutettuna:  —  Ellen  muutakaan  voi,  niin  lupaan, 
että  kun  Yrjö  Maunu  surren  seisoo  haudallanne,  niin  on 
muisto  hänen  isänsä  ja  esi-isänsä  teoista  antava  hänelle 
lohdutusta  ja  rohkeutta,  aivan  niinkuin  taivaan  kimalte- 
levat tähdet  luovat  valoansa  pimeille  kallioille  ja  osoitta- 
vat erämaassa  vaeltavalle  hänen  tiensä. 

Sitten  kun  majuri  sydämellisellä  tavallaan  vielä  ker- 
ran oli  kiittänyt  Lötvingiä  lupauksesta,  vaikenivat  kumpikin 
hetkeksi.  Kumpikin  tyhjensi  lasinsa  ja  vaipui  ajatuksiinsa. 
Maria,  joka  oli  niin  syvästi  vaikuttanut  heidän  elämäänsä, 
astui  nyt  kuten  ainakin  esiin  menneisyydestä.  Kumpikin 
näki  hänet  muistossa  ihanana  ja  kovaonnisena,  mutta  kum- 
pikaan ei  maininnut  hänen  nimeänsä.  Olihan  hän  kuollut. 

Vihdoin  Löfving  lausui:  —  Mitä  enemmän  elämää  ajat- 
telee, sitä  kummallisemmalta  se  tuntuu.  Olkoon  miten  on- 
kaan, mutta  kummallisinta  on  kuitenkin,  että  pahuus  on 
saanut  niin  suuren  vallan  maailmassa,  vaikka  Jumala  on 
kaikkivoipa. 

Majuri  oli  hetkisen  vaiti,  sitten  sanoi  hän:  —  Tosin 
Jumala  on  kaikkivoipa,  mutta  hän  loi  ihmisen  vapaaksi. 
Hän  ei  siis  pakota  ihmistä  ylivoimalla,  koska  hän  tahtoo 
vapaan  rakkautta  eikä  orjan  pelkoa.  Sentähden  on  ihmi- 
sellä oikeus  ja  vara  valita  kumpaa  noudattaa.  Jumalan 
tahtoa  vai  omaansako.  »Hyvän  ja  pahantiedon  puun»  nimi 
paratiisissa  on  vapaus.  Kun  ihminen  noudattaa  omaa  tah- 
toansa luopuen  Jumalasta,  pääsee  paha  valtaan  ja  paisuu 
ylimmilleen,  kunnes  se  vie  niin  suureen  kurjuuteen,  että 
ihmisten  taas  täytyy  etsiä  apua  Jumalalta. 

—  Olkoon  niin.  Paha  siis  ei  ole  Jumalasta,  vaan  ih- 
misestä, ihmisen  tahdon  asettaminen  Jumalan  tahtoa  ylem- 
mäksi.    Mutta  kuinka  Jumala  tätä  sallii? 

—  Sen  ymmärrät,  jos  ymmärrät  mitä  on  vapaus  ja 
mitä  on  orjuus.  Ainoastaan  vapaassa  voi  olla  rakkautta  ja 
jaloutta,  mutta  vapaa  voi  myös  vaipua  mitä  törkeimpim 
rikoksiin.  Eläin  on  orja,  se  ei  voi  joutua  rikoksiin,  mutta  ei 
kohota  jalouteenkaan.  Vapaa  on  edesvastuun  alainen,  ja  sen- 
tähden  on  hänelle  sanottu:  »mitä  ei  silmä  ole  nähnyt,  eikä 
korva  kuullut,  eikä  ihmisen  sydämeen  astunut,  sen  on 
Jumala  valmistanut  niille,  jotka  häntä  rakastavat»,  mutta 
myös:  »siellä  pitää  olla  itku  ja  hammasten  kiristys.» 

Ajopelien  kolina  keskeytti  puhelun.  Ruvettiin  kuunte- 
lemaan. Ajajat  tulivat  yhä  lähemmäksi  ja  tuntuivat  py- 
sähtyneen portin  eteen.  Samassa  näkyi  Hukka  astuvan 
heitä  vastaan,  mutta  hän  kääntyi  äkkiä  ja  syöksyi  täyttä 
juoksua  mäkeä  alas. 

—  Rouva  on  tullut!  huusi  hän  läähättäen.  Armo 
on  jo  pihassa.  Ja  samaa  vauhtia  juoksi  hän  takaisin  ter- 
vehtiäksensä  odottamattomasti  saapuneita. 

Heikko  väristys  tuntui  Sprengtportissa,  kun  hän  kä- 
sitti, että  nuo  ikävöidyt  olivat  kotiutuneet.  Odottamaton 
ilo  sai  hänet  huomaamaan,  kuinka  mennyttä  hänen  voi- 
mansa oli.  Hän  tahtoi  rientää,  mutta  kivistys  lanteessa 
ei  sietänyt  kiireellisiä  liikkeitä.  Löfving  tarjosi  apuansa, 
mutta  sitä  ei  otettu  vastaan.  Majuri  kulki  mieluummin 
itsekseen  nojautuen  sauvaansa,  mutta  kapteenin  piti  kui- 
tenkin tulla  muassa,  ja  niin  kuljettiin  hitaasti  ylöspäin. 
Pitkäksi  ei  heidän  kulkunsa  kuitenkaan  tullut,  sillä  virkeänä 
ja  nopeana  riensi  rouva  lapsi  sylissään  häntä  vastaan,  jota 
hän  oli  ikävöinyt  ja  joka  nyt  näkyi  tuolla.  Pysähdy  aurinko 
radallasi,  älä  kiidä  aika,  kun  onni  kerrankin  täyttää  ihmi- 
sen sydämen!  Nyt  oli  tullut  tuo  hetki,  jonka  odottaminen 
oli  huojentanut  kaipuun;  nyt  oli  toteutunut  toivo,  joka  niin 
usein  oli  pettänyt.  Tullut  oli  hän,  tuo  kaivattu,  kodin  ilo 
ja  aurinko. 

Kun  majuri  tahtoi  ottaa  Yrjön  syliinsä,  kääntyi  poika 
pois,  mutta  se  oli  tottunut  olemaan  vierasten  parissa,  että 
äiti  pian  sai  sen  viihdytetyksi  iloisesti  kysymällä:  — 
Kuinka  sinä  tervehdit? 

Lapsi  hymyili  somasti  ja  vastasi  ujostelematta:  »hyvää 
päivää». 

Sepä  Sprengtportille  iloinen  yllätys.  Hän  taputti  lap- 
sen vereviä  poskia:  —  Hyvä,  että  palaat  maasi  poikana. 

—  Kuinkas  muuten,  vakuutti  Ulla,  joka  seisoi  vie- 
ressä. Minä  opetin  hänelle  sanat,  eikä  Yrjö  Maunusta  kos- 
kaan saa  sanoa  että  hän,  kuten  moni  muu  isonvihan  jälkeen, 
on   palannut   Suomeen   vieraskiehsenä  ja   ruotsalaisena. 

—  Oikein  se,  vastasi  talon  herra  kääntyen  sinisil- 
mäisen, vaaleatukkaisen  Ullan  puoleen.  Niiaten  ja  onnea 
säteilevänä  tervehti  tämä  ja  palasi  sitten  kartanoon,  ryh- 
tyäksensä  vanhan  tapansa  muKaan  askareihinsa  ja  kiittäen 
Jumalaa,  joka  oli  auttanut  hänet  onnellisesti  kotim. 

Entä  rouva?  Ilon  kyyneleitä  kotiintumisen,  surun 
kyyneleitä  miehen  riutuneen  ulkomuodon  täiiden,  sem- 
moinen oh  alku,  ja  sitten  istahdettun.  Ohiian  nyt  nim  paljon 
kysyttävää.     Kuinka  hän  oU  viihtynyt? 

— '  Milloin  paremmin,  milloin  huonommin.  Armolcipä 
on  aina  katkeraa.  Moni  oli  kyllä  ollut  siksi  iuenotunteiuc-n, 
ettei  pannut  kiveä  taakan  päälle;  mutta  sittenkin  on  hika- 
nainen  aina  tiellä,  ja  sitä  olen  tuntenut  midenkin  parissa, 
joilta  en  olisi  semmoista  odottanut.  Täällä  kotona  en  aavis- 
tanutkaan väliäpäiöisyyttäni,  vaikka  en  ollutkaan  silk- 
kiin ja  samettim  veriiottuna  niinkuin  Tukliolman  upeat 
rouvat,  mutta  jalosukuinen  olin  niinkuin  hekin.  Se  vain, 
että  olin  tullut  Suomesta. 

Katkera  piirre  synkisti  kuuntelevien  miesten  kasvot, 
mutta  sitä  huomaamatta  kertoi  rouva,  kuinka  muutoin- 
kin vain  kuului  rauhattomuutta  ja  pahoja  aikoja.  Lewen- 
haupt  ja  Buddenbrock  saanevat  koilta  palkan  teoistansa. 
Heidät  oh  heti  Ruotsiin  tultuansa  pantu  arcstim  vastaa- 
maan teoistansa,  ja  yleisesti  vaadittiin,  että  heidän  piti 
menettää  henkensä. 

—  Jumalan  tuomio,  arveli  Löfving.  Paha  työ  pahan 
perii.  Mutta  entä  raaUa?  Ja  Suomen  kohtalo?  Mitä  sutä 
kuuluu? 

—  Siitä  kuuluu  paljonkin,  mutta  yksin  Jumala  tietää 
mitä  lopuksi  tulee,  huokasi  rouva.  Hatut  olivat  jo  johon- 
kin määrin  nolatut  kenraalien  kohtalon  tähden,  mutta 
nyt  he  ovat  saaneet  tuulta  siipiensä  alle  vastaisen  kunin- 
kaanvaalin  kautta. 

— ■  Sepä  kummallista,  lausui  kapteeni.  Vielähän  ku- 
ningas Fredrik  elää.  Eihän  ole  laillista  ennen  hänen  kuo- 
lemaansa valita  uutta  kuningasta. 

—  Laillista  se  ei  ole,  myönsi  rouva,  mutta  se  tehdään  kui- 
tenkin. Monet  ovat  jo  liittyneet  Holsteinin  herttuaan  Kaarlo 
Pietari  Ulrikiin,  koska  hän  oli  Kaarlo  kuninkaan  sisaren 
pojanpoika  ja  lisäksi  keisarinna  Elisabetin  sisarenpoika. 
Hatut  toivovat,  näet,  lievempiä  rauhanehtoja,  jos  antavat 
Ruotsin    kruunun    venäläisen    keisarihuoneen   sukulaiselle. 

Tämä  kertomus  nosti  lämpimän  punan  Sprengtportin 
poskille,  ja  tähän  aikaan  jo  harvinaisella  tuimuudella  iski 
hän  nyrkillään  pöytään.  Sitten  rupesi  hän  rummuttamaan 
sormillaan  ikäänkuin  taisteluun  ja  ärjäsi  kuohahtaen:  — 
Niin  pitkälle  on  siis  ylpeä  Ruotsi  joutunut,  että  se  ryömien 
antaa  pois  kruununsa! 

Kukaan  ei  kieltänyt  tätä  surkeaa  tosiasiaa.  Ruotsissa 
tosin  surkuteltiin  katkerasti  isänmaan  kohtaloa,  mutta  siihen 
Hatut  olivat  pyrkineetkin.  Kuitenkin  oli  kuninkaanvaali 
jo  joutunut  uudelle  uralle,  sillä  kun  Ruotsin  lähettiläät 
saapuivat  Pietariin  neuvottelemaan  Kaarlo  Pietari  Ulrikin 
vaalista,  oli  tämä  prinssi  jo  määrätty  Venäjän  valtaistui- 
men perijäksi.  Hän  oli  kastattanut  itsensä  kreikkalais- 
katoliseen uskontoon  ja  oli  valmis  ottamaan  hallituksen 
käsiinsä  keisarinnan  kuoleman  jälkeen.  Yllätyksen  huu- 
dahdus kuului  molempien  miesten  huulilta.  Kuka  sitten 
saa  johdon  Ruotsissa? 

—  Niin,  siitäpä  juuri  nyt  riideltiin.  Keisarinna  oli 
antanut  Ruotsin  lähettiläille  tiedon,  että  hän  suostuu  lie- 
ventämään rauhanehtoja,  jos  Ruotsi  valitsee  toisen  hols- 
teinilaisen  prinssin,  joka  oli  Pietari  Ulrikin  serkku. 

— ■  Eihän  vain  tuota  piispaa?  keskeytti  Löfving  häm- 
mästyneenä.   Hänet  näin  usein  Kööpenhaminassa. 

—  Kyllä,  hän  se  juuri  on,  huokasi  rouva.  Täytyy 
tyytyä  siihen  mitä  tarjotaan,  ja  yhdentekevää  on  se  Suo- 
melle, sillä  sen  on  nyt  valloittanut  Venäjä,  joka  varmaan- 
kaan ei  siitä  luovu  koskaan.  Jumala  yksin  tietää,  mihin 
tuo  kaikki  vienee.  Ranska  puuhaa  saadaksensa  Birken- 
feldin  kreivin  valtaistuimelle,  ja  useimmat  Hatut  liittyvät 
häneen,  kun  taas  talonpoikaissääty  tahtoo  Tanskan  ku- 
ninkaan nuorempaa  poikaa.  Suomalaisilla  on  kuitenkin 
vielä  edusmiehensä  valtiopäivillä  Tukholmassa,  ja  nämä 
monien  muiden  järkevien  kanssa  vaativat  sitävastoin  eh- 
dottomasti Aadolf  Fredrikiä,  sillä  siitä  kaikki  riippuu.  Jos 
Tanskan  prinssi  pääsee  voitolle,  niin  olisi  siltä  taholta  apua 
toivottavissa,  mutta  sitävastoin  olisi  Suomi  menetetty, 
sillä  keisarinna  oli  ilmoittanut,  ettei  hän  aikonut  luovut- 
taa kaistaakaan,  ellei  Aadolf  Fredrikiä  valita.  Sitävastoin 
lupasi  hän  antaa  suurimman  osan  Suomea  takaisin,  jos 
hänen  vaatimukseensa  suostutaan.  Kun  tämä  tuli  tiedoksi, 
neuvottelivat  suomalaiset  valtiopäivämiehet  keskenään, 
ja  avonaisesti  ja  kaikkien  puolesta  ilmoitti  Henrik  Wrede 
aateliston  täysistunnossa,  että  suomalaiset  vapaana  kan- 
sana mieluummin  heittäytyvät  Venäjän  huostaan  kuin 
antautuvat  tanskalaisen  ikeen  alle.  Sillä  kannalla,  lopetti 
rouva,  olivat  asiat  Ruotsista  lähtiessäni. 

Tuijottavin  silmin  katselivat  molemmat  miehet  toi- 
siansa ja  yhä  syvempi  katkeruus  ilmaantui  heidän  kasvoil- 
leen. Siis  hierottiin  taas  kauppaa  Suomesta,  ja  aiottiin, 
jos  tarve  vaatii,  silpoa  se,  jaettaviksi  palaset  eri  tahoille. 
Semmoinen  oli  siis  emämaan  kiitollisuus  kaikesta.  Jos 
vaara  olisi  uhannut  itse  Ruotsia,  niin  ei  olisi  mitenkään 
ruvettu  tähän  sotaan  eikä  puolustusta  olisi  jätetty  onncn- 
onkijain  käsiin.  Vieläkin  vähemmin  olisi  toinen  osa  heitetty 
sinne,  toinen  tänne.  Mutta  nythän  oli  vain  kysymys  kur- 
jasta Suomesta.  Muukalaisille  ja  vihollisille  olisi  semmoinen 
menettely  anteeksi  annettavaa,  mutta  sille  maalle,  jonka 
eduksi  vuosisatojen  kuluessa  oli  uhrauduttu,  —  ei  ikinä! 

Syvä  alakuloisuus  oli  lamannut  mielet,  mutta  kenes- 
säkään ei  näkynyt  halua  purkaa  sydäntänsä.    Oli  niin  hil- 

jaista  kuin  olisivat  kaikki  turtuneet.  Lapsi  oli  nukkunut 
äidin  syliin,  ja  tämä  kietoi  lämpöisen  vaippansa  hänen 
ympärilleen,  sillä  ilma  tuntui  jo  viileältä.  Kapteeni  istui 
eteenpäin  kumartuneena  kädet  polvillaan  ja  piirsi  kuvi- 
oita hiekkaan,  kenties  ollakseen  häiritsemättä  majuria, 
joka  silmät  ummessa  nojautui  tuolin  selkämystä  vastaan. 
Hetken  kuluttua  Sprengtport  avasi  silmänsä. 

— ■  Onko  todellakin  aikomus  silpoa  Suomi?  kysyi  hän 
näennäisesti  tyynenä. 

—  On.  Niin  yleisesti  uskottiin  Ruotsissa,  ja  sitä  pi- 
dettiin halpana  hintana  rauhasta. 

—  Voi,  mikä  kohtalo,  mikä  hirvittävä  kohtalo!  Läh- 
teä tulevaisuutta  kohti  maa  silvottuna  ja  raadeltuna,  kansa 
jaettuna  kahtia! 

Lisääntyvä  kalpeus  toisten  poskilla  oli  ainoa  vastaus, 
ja  majurikin  vaikeni,  mutta  hetken  kuluttua  hän  lausui 
surullisesti:  —  Vaikka  kuinka  silmäilen  taapäin,  en  näe 
muuta  kuin  levottomuutta,  tuskaa  ja  häviötä,  silloin  täl- 
löin vain  —  hän  kurotti  kätensä  vaimolleen  —  rakkauden 
ihmeellisen  voiman  lieventämänä.  Mutta  minä  saan  loh- 
dutusta siitä  toivosta,  että  tuolla  ylhäällä  on  toisin,  ja  ikä- 
vöin hänen  luoksensa,  joka  antaa  ijankaikkisen  rauhan. 
Mutta  sinä  jäät  vielä  tänne,  ja  mitä  lapsesta  tulee? 

Rouva  puristi  lasta  rintaansa  vasten:  —  Hänestä 
tulee  mitä  Suomesta  tulee,  eikä  sitä  voi  kukaan  ennustaa. 
Vai  kuolemaanko  toinen  menisi  niinkuin  toinenkin? 

—  Ei,  huusi  Löfving,  Jumala  ei  meitä  hyljää!  Hän, 
joka  nosti  rantamme  merestä  ja  sulki  kuohuvat  aallot 
rajoihinsa,  joka  puki  vuoremme  metsillä  ja  laaksomme 
viheriällä  ruoholla  ja  antoi  kansalle  leipää  erämaasta,  hänkö 
ei  lähettäisi  meille  vielä  apuansa  niinkuin  ennenkin! 

—  Jos  Kaikkivaltias  suo,  niin  kaikki  vielä  kääntyy 
hyväksi,  sanoi  rouva  hiljaa.  Mutta  kuka  hänen  välikap- 
paleeksensa? 

— ■  Se,  joka  on  valittu. 

Rouva  loi  kauniin  katseen  mieheensä  ja  huudahti 
lämmöllä:  —  Mitä  huolisimme  kaikista  sinun  kärsimyksis- 

täsi,  Vilho,  mitä  kaikista  minun  kyyneleistäni,  jos  Jumala 
tahtoisi  uskoa  tämän  tehtävän  sinun  pojillesi.  Ah,  jos  us- 
kaltaisin ajatella,  että  meidän  pikku  Yrjömme  tulisi  täksi 
välikappaleeksi    Jumalan    kädessä. 

—  Turhamainen  äiti,  hymyili  majuri  surumielisesti. 
Et  ymmärrä  mitä  tämmöisen  kansan  yhteenliittämiseen  ja 
uudestaan  synnyttämiseen  vaaditaan,  kun  ei  ole  valtaa 
eikä  edes  leipää.     Siitä  tulee  hänen  perikatonsa. 

—  Mutta  hänestä  voisi  sittenkin  tulla  se  silta,  joka 
johtaa  kansan  uuteen  aikaan.  Hänet  itsensä  taakka  ehkä 
murtaisi,  mutta  hänen  maansa  pelastuisi. 

Kyyneltynein  silmin  katseli  äiti  poikaansa:  —  Sanotko 
minua  joskus  kovaksi?  kysyi  hän  nukkuvalta  lapselta.  — 
Kuulehan  sinä  pikku  Yrjö  Maununi,  sinun  äitisi  on  uhraa- 
maisillaan  sinut,  ja  isäsi  tuntee  jo  tuskaa  sinun  kärsimyk- 
sistäsi. 

Mutta  Sprengtport  vastasi  vakavasti:  —  Jos  hän  sen 
vuoksi  tulisi  kärsimään,  siitä  en  välitä,  sillä  kaikkien  mei- 
dän täytyy  kärsiä.  Enkä  siitäkään  välitä,  vaikkei  hän  kos- 
kaan saisi  inhimillistä  voitonpalkkiota,  sillä  tämän  maal- 
lisen laita  on  semmoinen,  että  jollei  loistoa  oteta  meiltä 
pois,  niin  otetaan  meidät  pois  loistosta.  Mutta  minä  toivon 
vain  sitä  pojastani,  että  hänen  tekonsa  sietäisi  tuomarien 
tarkastusta,  ja  että  kun  se  on  läpikäynyt  koetuksen  tulen  ja 
puhdistunut  maallisen  katoavaisuuden  tomusta,  sen  sit- 
tenkin havaittaisiin  sisältävän  siemenen,  josta  voisi  kasvaa 
joku  tälle  maalle  vielä  tuntematon  siunaus. 

Rouva  ei  vastannut,  vaan  kallisti  kasvonsa  lapsen 
kasvoja  vastaan  ja  itki. 

—  Tien  raivaaminen  uudelle  ajalle,  jatkoi  majuri,  on 
itsensä  uhraamista  tahi  ainakin  alttiiksipanemista.  Rai- 
vaamaton maa  kysyy  uutta  auraa,  ja  sen,  joka  semmoisen 
valmistaa,  täytyy  itse  sulattaa  rauta  ja  takoa  se  pelo- 
tonna,  vaikka  tuli  häntä  itseään  kärventää. 

Löfving  ponnahti  ylös,  ja  salama  leimahti  hänen  silmis- 
tään: —  Niin  se  on!  huusi  hän.  Hän  ajatteli  sankariansa, 
Kaarlo-kuningasta.  Tämäkään  ei  väistynyt  koskaan  tieltänsä. 

—  Ja  kun  hän  sitten,  lisäsi  Sprengtport  hiljaisen 
surumielisesti,  takomallansa  auralla  kääntää  vanhan 
nurmen,  silloin  ne  ehkä  kivittävät  hänet  kuoliaaksi,  jotka 
eivät  häntä  ymmärrä. 

Rouva  pyyhki  kyyneleensä  ajatellessaan,  että  hänen 
pienokaisensa  vielä  oli  niin  kaukana  tästä  hirveästä  tule- 
vaisuudesta eikä  ehkä  saisi  sitä  kokeakaan. 

—  Sitä  ei  kukaan  meistä  tiedä,  lausui  majuri  nöyrästi. 
Eikä  meitä  silloin  ole.  Mutta  jos  Yrjö  astuisi  sitä  tietä, 
olisi  hyvä,  jos  se  onni,  jota  hän  luo,  heittäisi  säteen  pois- 
menneen  työnjohtajan  haudalle  ja  selittäisi  ne  erehdykset, 
joita  ei  voi  välttää  niin  kauan  kun  toimimme  tässä  epä- 
täydellisyyden maassa. 

Ja  Sprengtport  silitti  vienosti  lapsen  vaaleata  päätä: 
—  Nuoret,  sanoi  hän,  arvostelevat  meidän  tekojamme  ja 
ehkä  syyttävät  meitä  niistä  taakoista,  joita  jätämme  heille 
perinnöksi,  mutta  sitten  elämä  heille  opettaa,  ettei  kaikki 
käy  tahtomme  mukaan. 

Lapsi  loi  ikäänkuin  kysyen  suuret  silmänsä  isään, 
mutta  ummisti  ne  taas  ja  nukahti  uudestaan. 

Tämä  rakkautta  huokuva  kohtaus  liikutti  Löfvingin 
sydäntä,  ja  iloisesti  hymyillen  sanoi  hän  lempeästi:  —  Te 
katselette  poikaanne  aivan  samalla  lailla  kuin  Jakob  Jose- 
fiansa eräässä  taulussa,  jonka  kerran  näin  Kööpenhami- 
nassa. Ja  totta  puhuen,  Yrjö  Maunua  ja  meitä  kaikkia 
ovat,  samoin  kuin  Josefia,  veljemme  kavaltaneet. 

—  Mutta  tuskinpa  me  pääsemme  Josefin  lailla  sorta- 
jiamme hallitsemaan,  muistutti  majuri  synkästi. 

—  Eipä  Josefkaan  sitä  olisi  uskonut  silloin,  kun  vel- 
jensä  hänet   möivät. 

—  Te  ajattelette  rohkeasti,  Löfving. 

—  Ajattelen,  että  koska  Jumala  niin  ihmeellisesti  on 
johtanut  kohtaloltamme  ja  säilyttänyt  meidät  tähän  päi- 
vään saakka,  niin  totta  kai  hän  sillä  jotakin  tarkoittaa,  ja 
mitä  muuta  hän  saattanee  tarkoittaa  kuin  että  Suomi  jos- 
kus, samoin  kuin  Josef,  nousee  alennustilastaan  ja  suorittaa 
hyvän  työn  niiden  kesken,  jotka  ovat  tahtoneet  tuhota  sitä. 

Nämä  sanat  palauttivat  elämänilon  rouva  Sprengt- 
portin   sydämeen,   ja   hän   lausui   toivehikkaalla    äänellä: 

—  Toivokaamme  että  sanat  suustanne  joutuvat  Jumalan 
korvaan. 

—  Niin,  toivokaamme,  toisti  Löfving  nousten  ja  lisäsi: 

—  Tätä  toivoen  sanon  jäähyväiseni. 

—  Mutta  eipä  vain;  nyt  te  Löfving  vielä  vähemmin 
saatte  lähteä. 

Kapteeni  ei  kuitenkaan  taipunut,  sillä  eihän  majuri 
nyt  enää  ollut  yksin,  ja  odottajansa  oli  Löfvingilläkin.  Sitä- 
paitsi oli  vielä  paljon  valmistuksia  pitkää  matkaa  varten 
suorittamatta.  Ehkä  täytyi  kapteenin  mennä  Tukholmaan 
saakka,  ja  sentähden  tahtoi  hän  ennen  yötä  joutua  Por- 
vooseen. 

—  No,  minkä  sille  voi,  sanoi  majuri  tarjoten  kättä 
Löfvingille.  Tahtosi  mukaan  olkoon!  Jäähyväisemme  ovat 
kuitenkin  pian  sanottavat.  Pian  ei  minua  olekaan  enää, 
mutta  erotkaamme  kaarlolaisina,  iloisella  rohkeudella  niin 
elämässä  kuin  kuolemassa.     Hyvästi! 


VIII  Luku. 

ENTISYYS  JA  TULEVAISUUS. 

Edellä  kerrotusta  kohtauksesta  oli  12  vuotta  kulunut, 
kun  Löfving  eräänä  syyspäivänä  kahden  nuorukaisen  kanssa 
saapui  Lappeenrantaan.  Kapteeni  ei  ollut  astunut  tälle 
maalle  sitten  kun  hän  täällä  VVrangelin  johdolla  oli  mukana 
ruotsalaisen  armeijan  epätoivoisessa  taistelussa,  ja  siitä 
ajasta  oli  paljon  muuttunut  Suomessa.  Aadolf  Fredrik  oli 
valittu  Ruotsin  kuninkaaksi.  Venäjä  ja  Ruotsi  olivat  ystä- 
viä, mutta  ystävyys  oli  ostettu  rajamaiden  sydänverellä. 
Venäjän  rauhanehdoissa  vaadittiin  näet  uusi  kaistale  Suo- 
mea, ja  Ruotsi  piti  itsensä  onnellisena  päästyänsä  sillä  hin- 

nalla  pulasta.  Aadolf  Fredrikin  vaalin  tähden  lahjoitti 
keisarinna  takaisin  toisen  puolen  Suomea.  Venäjän  kruu- 
nulle joutuneille  asukkaille  vakuutettiin  heidän  uskontun- 
nustuksensa ja  lailliset  oikeutensa,  ja  he  olivat  vapautetut 
sotamiesotosta,  mutta  sittenkin  tuotti  irtimurtaminen 
muusta  Suomesta  semmoisen  tuskan  ja  voipumuksen  tun- 
teen, että  se  läheni  täydellistä  epätoivoa.  Ruotsille  jää- 
neessä Suomessa  ei  ollut  suru  vähempi.  Levottomuus,  kat- 
keruus ja  kaipuu  vaikuttivat  kaikkialla  sen  tunteen,  että 
asema  oli  mahdoton,  ja  kysymys,  milloin  uusi  isku  oli  odo- 
tettavissa ja  mimmoiseksi  isänmaan  kohtalo  lopullisesti 
muodostuu,  kyti  kaikkien  mielessä. 

Uusi  valtioraja  oli  avattu  pitkin  Kymijokea  ja  siten, 
että  Hamina,  Lappeenranta  ja  Savonlinna  joutuivat  Venä- 
jälle. Suorana  viivana  jakoi  se  kahtia  pitäjiä  ja  kyliä, 
lukuunottamatta  yhteiskunnallisia  oloja,  niin  että  saman 
pitäjän  itäinen  osa  vannoi  uskollisuuden  v?>lan  keisarin- 
nalle, mutta  läntinen  Ruotsin  kuninkaalle.  Ne  voivotukset, 
joita  siihen  aikaan  kuului  Suomessa,  ja  ne  kyyneleet,  joita 
silloin  vuodatettiin,  eivät  ole  historian  lehtiin  piirretyt, 
mutta  kansan  sydämessä  ne  äänettöminä  ja  salaisina  jäy- 
tivät luottamusta  emämaahan.  Isonvihan  muistot  elpyivät 
koko  hirmuisuudessaan,  yhteenkuulumistunne  Ruotsin  kans- 
sa heikkeni,  hallituksen  kevytmielisyyttä  tuomittiin  anka- 
rasti ja  sen  anteeksiantamatonta  huolimattomuutta  puo- 
lustuksen aikana. 

Kaikki  nämä  tunteet  riehuivat  nytkin  Löfvingin  sydä- 
messä, kun  hän  lähestyi  entistä  Lappeenrantaa.  Hänen 
mieleensä  muistui,  että  juuri  tänä  päivänä  oli  kulunut  noin 
40  vuotta  siitä,  kun  hän  täällä  oli  seisonut  eräässä  mökissä, 
aikeissa  lähteä  vihollisen  kuormastoa  väijymään  ja  odotta- 
massa tovereita,  jotka  olivat  luvanneet  auttaa  häntä.  Hänen 
hengestään  oli  pantu  300  ruplan  palkkio,  seudussa  vilisi 
vihollisia,  ja  niin  turvattomana  kuin  hän  nyt  oli,  saattoi 
minä  hetkenä  hyvänsä  murhaaja  ilmaantua.  Toverien 
kanssa  tehtyä  välipuhetta  hän  ei  kuitenkaan  voinut  rikkoa. 
Elävänä  tai  kuolleena  piti  heidän  tavata  hänet  täältä. 

Vilkaistessaan  ulos  akkunasta  huomasi  hän  mökin  lä- 
heisyydessä vanhanpuoleisen  naisen,  joka  painoi  sormensa 
huulilleen,  ikäänkuin  merkiksi,  ettei  Löfvingin  pitänyt  puhua. 
Sitten  näytti  hän  ruskeata  nahkavyötä,  jonka  solki  oli 
suljettu,  mutta  keskeltä  oli  nahkavyö  katkaistu,  ja  riippu- 
vista päistä  vuoti  verta.  Kun  nainen  kohotti  sen  ilmaan, 
tunsi  Löfving  sen  kumppanin  vyöksi  ja  ymmärsi,  että  se 
tiesi  jotakin  vakavaa.  Nainen  kutsui  hänet  ulos  viittaamalla 
ja  riensi  sitten  metsään.  Löfving  seurasi  niin  nopeasti  kuin 
voi,  mutta  tienopastaja  kiiti  vieläkin  nopeammin  ja  katosi 
välistä  näkymättömiin.  Hän  vain  viittaamalla  yhä  vaati 
Löfvingiä  seuraamaan.  Vihdoin  he  saapuivat  lammen  luo, 
mutta  kun  Löfving  aikoi  pyytää  selitystä  tähän  kummalli- 
seen kulkuun,  oli  nainen  kadonnut.  Vähän  sen  jälkeen  sai 
kapteeni  tietää,  että  ne  miehet,  joita  hän  odotti,  olivat  tape- 
tut parin  kivenheiton  päässä  mökistä,  jossa  hän  odotti, 
ja  viimeisenä  tapetun  miehen  vyö  riippui  sitten  kauan 
puussa  tien  varrella. 

Jollei  tuntematon  nainen  olisi  houkutellut  häntä  ulos, 
olisi  hän  joutunut  hukkaan.  Jumalan  enkeli  se  oli,  joka 
hänet  pelasti.  Ja  senkin  jälkeen  oli  hän  samoin  tuntuvasti 
nauttinut  Kaikkivaltiaan  suojelusta.  Nyt  oli  hän  vanha, 
ja  entinen  tarmo  oli  katoamaisillaan,  mutta  elämän  koulu 
oli  tehnyt  hänen  luottamuksensa  Jumalaan  järkähtämät- 
tömäksi. Koko  sydämellään  oli  hän  kiintynyt  Suomen 
kohtaloon,  joka  rauhan  jälkeen  näytti  huojuvan  yhä  enem- 
män Venäjän  puolelle  kallistuvassa  vaa'assa.  Mutta  eihän 
tiedä,  ehkäpä  Ruotsi  vielä  osaa  heittää  siihen  raskaan 
vastapainon.  Luultavaa  se  ci  ollut,  mutta  Jumalalle  ei  ole 
mikään  mahdotonta. 

Löfvingin  oma  kohtalo  rauhan  jälkeen  ei  ollut  kovin- 
kaan valoisa.  Hän  oli  päättänyt  jäädä  Ruotsin  puolelle  ja 
koetti  monin  tavoin  tulla  aikaan,  mutta  kohtasi  tiellään 
vain  köyhyyttä,  kiusauksia  ja  surua.  Vastaukseksi  hänen 
moniin  anomuksiinsa  oli  hänelle  vihdoin  annettu  majurin 
valtakirja  ilman  palkkaa,  ja  kun  hän  ei  voinut  millään 
ansaita   leipäänsä,  oli  hän  siihen  aikaan  epätoivoon  joutu- 


407 

maisillaan.  Hänen  palkintonsa  näkyi  olevan  se,  että  kaikki 
häntä  hylkivät  ja  ettei  hän  kenellekään  kelvannut.  Toi- 
sella tavalla  oli  Venäjä  palkinnut  miehiänsä,  ja  se  kykeni 
sitä  tekemään  vieläkin.  Mikä  pimeyden  ja  sisällisten  tais- 
telujen aika.  Valoa  pilkisti  kuitenkin,  kun  hän  1752  sai 
120  taalarin  eläkkeen  ja  asunnon  Hommansbölen  virka- 
talossa Porvoon  läheisyydessä.  Eihän  tuo  mitään  loistavaa 
ollut,  sillä  maanviljelykseen  ei  Löfvingillä  ollut  koskaan 
ollut  halua,  ja  talo  oli,  samoinkuin  koko  Suomi,  rappiolla, 
mutta  laihat  sarat  antoivat  kuitenkin  sen  verran,  ettei  ollut 
pakko  kerjätä  tahi  kuolla  vieraalla  tunkiolla.  Hänen  uskol- 
linen Leenansa  ei  ollut  kestänyt  näitä  katkeria  koettele- 
muksia. ÄKkinäinen  rintatauti  vei  hänet  hautaan,  ja  siitä 
ajasta  tuntui  Löfving  siipipuoli-linnulta,  kaikesta  välin- 
pitämättömältä. Vähitellen  iiän  rupesi  kuitenkin  toipumaan, 
eikä  hän  vastenmielisesti  kuunnellut  vanhan  sotaprovasti 
Lauraeuksen  kehoitusta,  kun  tämä  ehdotti  hänelle  naimista 
hyvämaineisen  Maria  Fontinin  kanssa.  Ihmisten  nähden 
saattoi  tuo  urhoollinen  kaarlolainen  vielä  elää  monta  on- 
nellista vuotta  tämän  kolmannen  vaimonsa  kanssa.  Toivo 
saada  jäljellä  olevalle  iälleen  koti  ja  hyvän  naisen  hoitoa, 
oli  osaKsi  virittänyt  entisen  tarmon  kapteenissa,  ja  se  hei- 
jastui hänen  vaKavista  kasvoistaankin,  joiden  virkeät 
silmät  katselivat  taas  yhtä  terävästi  kuin  ennenkin. 

Siinä  hän  nyt  seisoi  entisen  Lappeenrannan  partaalla. 
Mutta  mikä  muutos!  Täällä,  missä  VVrangelia  ja  ruotsa- 
laista armeijaa  silloin  kansa  riemuiten  terventi,  näkyi  vain 
yksinäinen  Venäjän  sotamies  vahtikojunsa  edessä  ja 
tuliivirkamies  venäläisessä  univormussa  venäläisiin  värei- 
hin maalatun  tullisalvan  vieressä.  Mitähän  jalo  kenraali 
sanoisi,  jos  tämän  näkisi?  Kuinka  toivokkaana  kansa  häntä 
tervehti,  mutta  pitkin  samaa  tietä  oli  sitten  hänen  oma 
rykmenttinsä  juossut  pakoon  jättäen  hänet  vihollisten  val- 
taan. Täällä  urlioollinen  mies  oli  joutunut  asekumppa- 
ninsa  ja  ystävänsä  kavallettavaksi.  Ketä  enää  voi  uskoa? 
Ihmisvoima  ja  ihmiskunnia  ei  ole  enemmän  arvoinen  kuin 
taivasta  kohti  nouseva  savu,  joka  hetkessä  katoo.    Eivät- 

köhän    nuo  korkeat  herrat   Levvenhaupt  ja   Buddenbrock 
ajatelleet  samaa  matkallaan  mestauslavalle? 

Koko  seutu  muistutti  vielä  tuosta  suuresta  hävityk- 
sestä, joka  14  vuotta  sitten  oli  kohdannut  kaupunkia,  mutta 
väsymättä  työskentelevä  luonto  oli  jo  joutunut  luomaan 
sovittavia  näköjä  keskelle  hävitystä.  Poltettujen  kotien 
rauniot  seisoivat  vielä  paikallaan,  mutta  niiden  tuhasta  oli 
noussut  tuore  nurmikko,  ja  sen  yli  oli  versonut  nuori  metsä 
kaikenlaisia  seudun  puita.  Edempänä  nähtiin  kivi-  ja  sora- 
läjiä,  hävitettyjen  linnavallien  jäännöksiä,  mutta  nekin 
viheriöitsivät  ja  muistuttivat  samoinkuin  edellisetkin 
hautakumpuja.  Kaupungin  keskiosassa  oli  sitävastoin 
elämä  päässyt  oikeuksiinsa.  Venäläinen  kasarmi  ja  talo 
linnanpäällikköä  varten  seisoivat  valmiina  muiden  raja- 
vartioille tarpeellisten  kruununrakennustcn  yhteydessä. 
Maan  omista  asukkaista  olivat  muutamat  porvarit  vai- 
moineen ja  lapsineen  palanneet  takaisin  uuden  kruunun- 
voudin ja  hänen  perheensä  kanssa.  Suomalainen  rihkama- 
kauppa kahden  venäläisen  kauppapuodin  naapurina  sekä 
jotkut  kalastajamökit  rannalla  osoittivat,  etteivät  suoma- 
laiset olleet  ainiaaksi  hyljänneet  tätä  surun  saarta.  Oltiin- 
pa aikeessa  rakentaa  luterilainen  kirkkokin,  mutta  tois- 
taiseksi täytyi  seudun  suomalaisen  väestön  käydä  joko 
Luumäen  tahi  Taipalsaaren  kirkossa.  Vihkiäiset,  lasten 
kastaminen  ja  maahanpanijaiset  tuottivat  siten  monta 
vaikeutta,  mutta  mitä  ei  voitu  auttaa,  sitä  täytyi  kestää. 

Löfving  päätti  nyt  holhottiensa  kanssa  lähteä  kaupun- 
gin rajojen  sisälle  etsimään  jotakin  mökkiä,  jossa  he  voisivat 
lämmitellä,  kun  aamu  oli  kylmä,  ja  rauhassa  aukaista  eväs- 
pussinsa.  Nuo  hänen  kaksi  seuraajaansa  olivat,  vaikka 
olivatkin  vasta  ensimäisessä  nuorukais-iässä,  kaikessa  hyvin 
erilaiset.  Vanhempi,  Yrjö  Maunu  Sprengtport,  syntynyt 
1740,011  kadetti,  ja  hänen  verevien  poskiensa  väri  sointui 
hyvin  hänen  sinikeltaisen  ruotsalaisen  univormunsa  kanssa. 
Nelivuotiaana,  isättömäksi  jääneenä  ja  köyhänä  kehdosta 
saakka  oli  hän  kyllä  ollut  puutteiden  karaistavana,  mutta 
hänen    iälleen    luonnollinen   reippaus  ei  ollut   kuitenkaan 

kadonnut.  Ilme  hänen  somasti  muodostuneen  suunsa 
ympärillä  ja  loisto  hänen  silmissään  ilmaisivat  haaveile- 
vaa ja  tulista  mielenlaatua. 

Ei  voinut  enää  kukaan  huomata  kuinka  kovaa  koulua 
hän  lapsuudessaan  oli  käynyt.  Kaikki  olikin  jo  voitettu 
sen  suuren  taitekohtauksen  jälkeen,  kun  hän  ensi  kerran 
astui  jalkansa  Ruotsin  mantereelle.  Rouva  Sprengtport  oli 
vuonna  1752,  kun  Aadolf  Fredrik  kuninkaana  matkusti 
Suomessa,  esittänyt  silloin  yksitoistavuotiaan  poikansa 
hänen  majesteetillensa,  pyytäen  hänelle  sijaa  itse  kunin- 
kaan äsken  perustamassa  kadettikoulussa.  Hänen  pyyn- 
töönsä suostuttiin,  mutta  kun  oppilaitos  muutama  vuosi 
sen  jälkeen  kuningattaren  yrittämän  revolutsioonin  täh- 
den suljettiin,  otettiin  nuori  kadetti  konduktööriksi  linnoi- 
tustöihin ja  joutui  siten  suuren  Ehrensvärdin  johtoon  Via- 
porissa. Tästä  käännekohdasta  alkoi  uusi  aika  Yrjö  Mau- 
nulle. Ylevämielinen,  nerokas  mestari  tuli  häiten  ihanteek- 
seen,  ja  hänen  isänmaanrakkautensa  siksi  tarkoitusmää- 
räksi,  joka  liiteli  nuorukaisen  unelmissa.  Kunpa  vain  Suomi 
saisi  useamman  semmoisen  miehen,  niin  olisi  se  pelastettu. 

Ensimäistä  matkaansa  Ruotsiin  Yrjö  Maunu  ei  unoh- 
tanut koskaan.  Niukalla  eväspussilla  varustettuna  lähe- 
tettiin hänet  kodista  mukanaan  kirje  sedällensä  Henri- 
kille, joka  oli  everstiluutnanttina  Itägöötanmaan  rykmen- 
tissä, vaan  jonka  siihen  aikaan  piti  saapua  Tukholmaan. 
Alus  lähti  purjehtimaan,  mutta  syysmyrskyt  ja  merivahin- 
got  viivyttivät  matkaa  monenkertaisesti,  ja  kun  vihdoin 
päästiin  satamaan,  oli  Yrjö  Maunu  puilla  paljailla.  Kirje 
oli  kuitenkin  hänen  povessaan,  ja  niine  hyvineen  lähti  hän 
maille.  Avuliaat  ihmiset  opastivat  hänet  Ladugardslande- 
tiin,  jossa  kuningas  piti  suurta  paraatia,  ja  monien  loista- 
vien herrojen  joukossa  huomasi  hän  setänsä.  Kun  tämä 
äkkiä  näki  edessään  kalpean,  risaisen  pojan,  joka  nöyrästi 
kumarsi  ja  tarjosi  hänelle  kirjettä,  huudahti  setä:  —  Suuri 
Jumala,  oletko  sinä  Yrjö  Maunu?  Kun  asia  oli  selvillä, 
pantiin  poika  kouluun.  Kaikki  vastoinkäymiset  olisivat 
nyt    jääneet  unohduksiin,  mutta  olo  kuninkaallisten  oppi- 

laiden  seassa  tuntui  nuoresta  kadetista  painostavalta,  koti- 
ikävä  rasitti  häntä,  ja  ne  monet  nöyryytykset,  joita  suo- 
malainen maalaispoika  sai  kokea  Tukiiolman  hienojen 
kumppanien  puolelta,  eivät  koskaan  hävinneet  hänen 
mielestään. 

Hänen  nykyinen  kumppaninsa,  Juhana  Henrik  Häste- 
sko,  oli  syntynyt  1741.  Jtlänkin  oli  koko  kaunis,  mutta 
toverin  innostunutta  näköä  hänessä  ei  ollut.  Harmaa 
nuttu  ja  valkoinen  kaulaliina  tekivät  hänen  kalpeahkot 
kasvonsa  vieläkin  kalpeammiksi.  Raskasmielisyyden  vi- 
vahdus varjosti  hänen  siniharmaita  silmiänsä,  ja  suun  hy- 
myssäkin tuntui  joskus  salainen  alakuloisuuden  piirre. 
Kaiideksankuukautisena  oli  hän  jo  menettänyt  isänsä,  ja 
äidm  köyhyys  sekä  heidän  muutoinkin  ahtaat  olonsa  olivat 
muiden  vaiKeuksicn  ohella  painaneet  leimansa  nuoreen 
mieleen.  Kunpa  olisi  hänelläKin,  niinkuin  Yrjö  Maunulla, 
ollut  setä  avustamassa!  isänsä,  luutnantti  Hästesko-vai- 
najan  ystävien  ja  kumppanien  toimesta  oli  hän  päässyt 
kuninkaalliseen  tykkiva^een,  mutta  kun  hän  ei  voinut 
pienellä  palKallaan  tulla  toimeen  Tukliolmassa,  palasi  hän 
TurKuun  ja  koetti  siellä  jatkaa  opintojaan.  Hänen  toivonsa 
oli  päästä  niiden  onneiJisten  jouKKOon,  jotka  Llirensvärdin 
johdossa  työSKentelivät  Viaporissa,  mutta  vielä  hän  ei 
ollut  onnistunut.  Juhana  oli  SuVeila  käynyt  linnassa  uudis- 
tamassa pyyntönsä,  ja  täällä  suostuitiin  Yrjö  Maunun 
kanssa  maiKasta  Lappeenrannan  taistelutantereelle,  jossa 
heidän  isänsä  olivat  tapelleet  ja  josta  luutnantti  HastcSko 
haavoitettuna  kannettim  vangiKSi  eikä  sen  koommin  enää 
palannut.  Rouva  Sprengtport  ei  ollut  kuitenkaan  suos- 
tunut heidän  tuumaansa  muulla  ehdolla  kuin  että  Loiving 
ottaisi  heitä  opastaaksensa.  Siihen  oli  vanha  kapteeni 
varsin  valmis,  ja  niin  lähdettiin  matkaan  ja  täällä  nyt  oitiin. 

Kaikki  kolme  astuivat,  suoritettuansa  kaikki  temput 
tulliportissa,  kaupungin  alueelle.  Siellä  he  poikkesivat 
ensimaiseen  hökKelun,  jonka  sisustus  osoitti  köyhyyttä 
kaikkialla.  Alastomaan  seinään  kiinnitetty  leveä  penkki 
teki  kai  vuoteen  virkaa,  sillä  semmoista  ei  näkynyt,  ja  siinä 

olikin  ryijyllä  peitettyjä  patjoja.  Sen  edessä  seisoi  pieni 
pöytä  ja  aiCKunan  alla  tuoli  ilman  selkänojaa.  Muita  huo- 
neKaluja  ei  näxynyt  montakaan:  vaatearkku  ja  rukki, 
villaKoppa,  mustunut  virsixirja  ja  vähän  astioita  hyllyllä, 
sima  KaiKKi.  MÖKin  asukkaana  oli  vanha,  hyväntahtoiselta 
näyttävä  eukko,  joka  kernaasti  suostui  vierasten  pyyntöön 
saada  vähäKsi  ajai^si  tyyssijaa  ja  jos  mahdollista  lämmintä 
maitoa.  Sitä  oli  saatavissa,  ja  emäntä  viritti  tulen  pesään. 
Pojat  istuivat  pöydän  ääreen  ja  kuuluivat  vilkkaasti  kes- 
kustelevan lempiaineestaan,  Viaporin  linnasta,  jonka  pää- 
piirteitä i^rjö  iVlaunu  kuvasi  eteensä  levitettyyn  paperiin 
ja  selitti  kumppanilleen.  Löfving  asettui  pienen  akkunan 
eteen  Katselemaan  seutua.  Kun  nän  oli  siinä  kotvan  aikaa 
seisonut,  herätti  hänen  huomiotaan  joukko  maarahvasta, 
mieniä  ja  naisia,  jotka  pynävaatteissa,  toiset  ajaen,  toiset 
jalkaisin,  pitKin  maantietä  riensivät  tulliportille,  jonka 
aJaslaskettu  saipa  kuitenKin  esti  heidän  pääsöänsä  kau- 
punkiin. Venäläisen  sotamiehen  täytyi  ensin  tarkastaa 
heidän  passejansa  ja  tutkia  heidän  myttyjänsä,  etteivät 
sisältäneet  micään  tullattavia  tavaroita.  Kun  kaikki  oli 
Suoritettu,  nostettiin  salpa,  ja  koko  joukko  riensi  sisään. 

Löfvingille  ei  tämä  ollut  mitään  uutta,  olihan  hän 
äsken  ollut  saman  menettelyn  alaisena,  mutta  häntä  hu- 
vitti katsella  näitä  kokemattomia  ihmisiä,  jotka  ällisty- 
neinä seisoivat  uuden  kruunun  vartiamiehen  edessä.  Min- 
kätänden  lienevät  he  tänne  saapuneet.  Lappeenrannassa 
ei  pidetty  markkinoita,  ja  kaupankäynti  ruotsinpuoleisten 
pitäjien  kanssa  oli  kielletty.  Jotakin  erinomaista  oli  kai- 
keti tekeillä,  sillä  vähäpätöisestä  syystä  eivät  nämä  kaukaa 
tulleet  olisi  matkustaneet  vieraaseen  kaupunkiin.  Kun 
askareilla  ollut  emäntä  samassa  astui  sisään,  kysyi  häneltä 
Löfving,  pidettiinkö  nyt  markkinoita  kaupungissa. 

— ■  £i  maar,  selitti  eukko,  ne  kokoontuvat  kuulemaan 
saarnaajaa.  Häncä  odotettiin  eilen  Vehkalahdelta,  ja  nyt 
virtaavat  kaikki  ihmiset  hänen  luoksensa.  Minunkin  pitää 
lähteä  sinne  ennenkuin  hän  alkaa.    Kai  herratkin  tulevat? 

14.  72  —  27 

—  Vai  niin!  Käykö  Vehkalahden  pastori  täällä,  vai 
onko  se  joku  vieras  pappi?  kysyi  Löfving. 

—  Ei  hän  olekaan  mikään  oikea  pappi.  Kerrotaan, 
että  hän  useita  vuosia  on  kierrellyt  Jumalan  sanaa  saar- 
naamassa, ja  kaikkialla  on  hän  vetänyt  ihmiset  puoleensa. 
Hän  on  niin  köyhä,  ettei  hänellä  ole  muuta  kuin  mitä  hyvät 
ihmiset  antavat,  mutta  hän  ei  kerjää  koskaan  eikä  jää 
kenenkään  luo  asumaan.  Sanotaan  hänen  tulleen  semmoi- 
seksi surusta. 

Kun  ei  enempää  kysytty,  rupesi  emäntä  asettamaan 
ruokaa  pöydälle.  5>%s 

—  No  joko  olette  selvillä?  kysyi  Löfving  pöydän 
ääressä  istuvilta  pojilta. 

—  Heti,  vastasi  Yrju  Maunu  nousten.  Kaikki  olisi 
valmista,  mutta  Wargön  linnoitukset  ovat  kovin  mutkik- 
kaat. 

—  Vai  niin.  No  onhan  semmoisissa  monta  mutkaa. 
Näytähän. 

Kapteeni  veti  paperin  luoksensa,  tarkasti  piirustusta 
ja  sanoi:  —  Tämä  siis  on  Viapori. 

—  Niin  on.  Katsokaa  näitä  saaria.  Everstiluutnant- 
ti Ehrensvärd  väittää  rakentaneensa  Suomelle  pesän,  jota 
ei  voida  valloittaa,  jos  sitä  ymmärretään  puolustaa. 

—  Vai  niin,  vastasi  kapteeni,  ikäänkuin  olisi  hän  kuul- 
lut suurenkin  uutisen.  Hän  oli  itse  pari  kertaa  käynyt  Via- 
porissa omin  silmin  nähdäksensä  näitä  puolustuslaitoksia. 
Viime  kerralla  oli  Ehrensvärd  iise  kuljettanut  häntä  ympäri 
ja  selittänyt  luonnoksiansa  ja  toiveitansa,  mutta  vanhaa 
soturia  huvitti  nyt  kuulla  nuorten  mieltä  ja  tutkia  mihin 
entisten  kumppanien  pojat  kelpasivat. 

—  Kuinka  tuon  monimutkaisen  suunnitelman  laita 
oikeastaan  on?  kysyi  Löfving  ollen  olevinaan  tietämätön. 

Yrjö  Maunu  osoitti  sormellaan  paperiin:  —  Katsokaa, 
herra  kapteeni.  Ehrensvärd  on  linnoittanut  nämät  saaret 
tavalla,  jolla  ei  ole  vertaista  Ruotsissa.  Tämä  suuri  saari  on 
Wargö.  Nämät  kaksi  kohtaa  ovat  päälinnana,  mutta  pienet 
Saaret  muodostavat  niinikään  linnoja,  jotka  voivat  tais- 

telia  itsenäisesti.  Sitäpaitsi  on  aikomus  laittaa  makasiinit, 
varastohuoneet,  pajat  ja  asuinhuoneet  tavallansa  linnoiksi, 
niin  että  niistä  on  kaksinkertainen  hyöty.  Kaikki  nämä 
rakennukset  Wargössä  ovat  niin  sijoitetut,  että  ne  koko- 
naisuudessaan muodostavat  suuren  linnan  päälinnassa. 
Ja  nämä  muut  saaret  muodostavat  Wargön  kanssa  mahta- 
van kokonaisuuden. 

Löfving  naurahti:  —  Totta  tosiaan,  kun  nyt  vain  saa- 
daan Viapori  miehitetyksi  urhoollisilla  sotureilla. 

Juhana  ojensihe.  Hänkin  halusi  saada  sanansa  jouk- 
koon ja  lausui:  —  Luulen,  että  everstiluutnantti  Ehren- 
svärd aikoo  saada  aikaan  uuden  tykistökoulun  Viaporia 
varten.  Kun  pyysin  saada  oppia  hänen  johdollaan,  pahek- 
sui hän  eniisen  koulun  lakkauttamista.  Hän  sanoi  välttä- 
mättömäksi parantaa  rajapuolustusta  ja  kasvattaa  miehiä, 
jotka  kykenevät  korjaamaan  tehdyt  erehdykset. 

— •  Hän  sanoi,  keskeytti  Yrjö  Maunu  eloisasti,  että 
Suomi  oli  uhrattu  anteeksiantamattomalla  tavalla,  mutta 
että  nyt  pitää  hän  huolta  siitä,  että  Ruotsin  uskollinen  raja- 
vartia  joutuu  parempaan  tilaan.  Rajavartialla  tarkoitti 
hän  meitä,  jotka  asumme  Suomessa. 

Löfving  nyökäytti  myöntävästi  päätään:  —  Ehren- 
svärd on  viisas  ja  kunnon  mies.  Tunsin  hänen  isänsäkin, 
mutta  hänen  nimensä  oli  Schaeffer.  Ukko  oli  rehellinen 
porvari  Turussa,  ja  hänen  veljensä  elää  siellä  vielä.  Hän 
tekee  kauppaa  pienessä  talossa  vastapäätä  kenraali- 
rakennusta. 

Ihmettelyn  huudahtus  kuului  nuorten  huulilta.  He 
eivät  olleet  aavistaneet,  että  Ehrensvärd  oli  heidän  koti- 
maallensa niin  likeinen. 

Kapteeni  jatkoi:  —  Ehrensvärd  pitää  kyllä  itseänsä 
ruotsalaisena,  koska  hän,  niinkuin  moni  muu  suomalainen, 
ison  vihan  aikana  syntyi  Ruotsissa  ja  jäi  sinne,  mutta  hän 
rakastaa  Suomea  isäinsä  maana,  ja  minä  neuvon  teitä  pitä- 
mään mielessä  mitä  hän  opettaa. 

Yrjö  Maunu.  Hän  sanoi,  että  jos  Suomi  menetetään, 
joutuu   Ruotsin  vapaus  vaaraan. 


Löfving.  Saattaapa  joutua  vaaraan  muutkin  pohjois- 
vallat.  Katsokaa,  pojat,  vapautemme  ja  uskomme  puolesta 
olemme  me  vanhat  taistelleet,  ja  niiden  puolesta  tulee 
teidänkin  seisoa. 

Juhana.  Me  emme  kammoksu  taistelua  emmekä  kuo- 
lemaa. 

Yrjö  Maunu.    Me  emme  kuole,  me  voitamme. 

Emäntä  oli  jo  saanut  vaatimattomat  laitoksensa  pöy- 
tään, ja  ruvettiin  ruoalle.  Löfving  katseli  häntä  nyt  tar- 
kemmin ja  huomasi  että  eukkokin  häntä  katseli.  Tuossa 
naisessa  oli  jotakin  tuttua.  Lieneekö  hän  ennen  nähnyt 
häntä. 

—  Ettekö  kapteeni  enää  tunne  minua?  kysyi  nainen 
vihdoin.     Minä  olen  majurinrouvan  Ulla. 

—  Rouva  Sprengtponin  Ulla?  toisti  Löfving  itsekseen. 
Mutta  samassa  hänelle  selveni  kaikki.  Totta  tosiaan,  olihan 
siinä  majuri  Sprengtportin  entinen  palvelijatar,  naimisissa 
Raskin  kanssa  Löfvingin  omasta  komppaniasta.  Niin  oli, 
vaikka  hän  ei  tuota  alussa  huomannut. 

Ulla  sitävastoin  oli  kohta  tuntenut  kaikki  kolme. 
Miksei  hän  tuntisi  kapteenia,  majurin  oikeata  kättä,  ja 
kuinka  hän  ei  käsittäisi,  että  tuo  kirkassilmäinen  kadetti 
oli  hänen  oma,  pikku  Yrjö  Maununsa.  Ja  olihan  tuo  kol- 
mas herra  aivan  isänsä  näköinen.  Ulla  muisti  hänet  hyvin 
ihan  semmoisena  kuin  hän  seisoi  Lappeenrannassa  samana 
päivänä,  kun  naiset  lähtivät  Wrangelin  luo  pyytämään 
apua.  Kaikki  nämä  muistot  saivat  hänen  mielensä  niin 
herkäksi,  että  hän  itkien  ja  nauraen  tervehti  rakkaita  vie- 
raitansa lämpimillä  kädenpuristuksilla. 

Ullan  elävät  kertomukset  virittivät  Yrjö  Maunussa 
hänen  lapsuutensa  ja  kaiken  sen  hyvän  muistoja,  mitä  hän 
oli  kuullut  tästä  uskollisesta  hoitajasta.  Unennäön  kaltaisia, 
mieluisia  tapauksia  astui  äkkiä  esille  ja  lämmitti  hänen 
sydäntänsä.  Ne  häntä  yllyttivät  antamaan  Ullalle  jonkun 
merkin  kiitollisuudestaan,  mutta  millä  tavoin?  Hänen 
matkakassansa  ei  sietänyt  mitään  ylimääräistä  menoa,  ja 
muuta  hänellä  ei  ollut.  Ehkä  sopisi  lainata  toverilta.  Mutta 

Juhana  sanoi  sitä  mahdottomaksi.  Suurella  vaivalla  oli  hän 
saanut  kokoon  matkaa  varten  välttämättömän  summan, 
ja  epätietoista  oli,  riittäisikö  se  edes. 

Entä  lainata  Löfvingiltä?  Ei,  häneltä  kai  saisi  jonkun 
järkevän  saarnan.  Mutta  jättääkö  Ulla  ilman  mitään  kiitol- 
lisuuden muistoa?     Ei  sitäkään. 

Hetkisen  mietittyänsä  otti  nuorukainen  esille  rahapus- 
sinsa. Hiiteen  huolet,  suoriudutaan  miten  voidaan.  Hän 
sieppasi  sieltä  hopeariksin  ja  astui  vakavin  askelin  Ullan  luo 
laskeaksensa  sen  hänen  käteensä. 

Ällistyneenä  ja  hämmästyksissä  tahtoi  tämä  kieltää, 
mutta  kun  Yrjö  punastuen  pyysi  häntä  pitämään  hyvänään 
rahan  hänen  muistokseen,  otti  Ulla  sen  ja  käänteli  sitä 
äänettömänä  kädessään.  Hän  vain  katseli  sitä  katsele- 
mistaan, ja  kyyneleet  nousivat  hänen  silmiinsä.  Olihan  tuo 
ruotsalainen  raha  Ruotsin  Suomesta  kotoisin.  Kuinka  paljoa 
se  muistutti!  Kuninkaallisessa  kuvassa  näki  hän  taas  koti- 
maan,  nuoruutensa   ja   kaiken,   mikä  oli  hänelle   rakasta. 

Yrjö  Maunu  ymmärsi  kyllä,  että  hän  Ullan  kyyne- 
leistä huolimatta  oli  saanut  hänet  onnelliseksi,  ja  se  teki 
Yrjönkin  onnelliseksi.  Matkakassan  vajavuus  sai  jäädä 
huomispäivän  huoleksi.  Kun  Ulla  sitten  tuhannesti  kiit- 
täen ja  siunaten  puristi  hänen  kättänsä,  unohti  hän,  että 
kirkas  riksi  kyllä  joutuu  muistiin  viimeisessä  tilissä  Löfvin- 
gin kanssa. 

Kapteeni  oli  mitään  sanomatta,  mutta  kahdella  päällä 
katsellut  tuota  pientä  kohtausta.  Hän  tiesi  hyvin,  mitä 
riksi  merkitsi  kadetin  ja  hänen  äitinsä  taloudessa,  ja  ihmet- 
teli itsekseen  koska  tuo  nuorukainen  tulee  järkiinsä.  Mutta 
se  tapa  ja  se  katse,  jolla  Yrjö  Maunu  antoi  lahjansa,  lii- 
kutti hänen  sydäntänsä  ja  vahvisti,  huolimatta  tuosta 
kevytmielisyydestä,  hänen  hellyyttänsä  vanhan  majurinsa 
poikaa  kohtaan.  Olihan  tuo  veitikka  pahanpäiväinen  hui- 
mapää, mutta  svdän  oli  kuin  kulta,  ja  järki  tulee  kai  vuo- 
sien kanssa.  Tuon  köyhän  naisen  ilo  oli  kyllä  jonkun  uh- 
rauksen  arvoinen. 

Ulla  oli  vanhentunut,  hän  kuten  muutkin,  mutta  kel- 
tainen tukkansa  ja  lapsenhurskaat  silmänsä  hänellä  vielä 
oli.  Nöyryys  ja  luottamus  loi  hänen  lempeisiin  kasvoihinsa 
hiljaisuuden  ja  rauhan  ilmeen,  vaikka  kyllä  näkyi,  että  hän 
kuluneina  vuosina  oli  saanut  monta  kovaa  kokea.  Sodan 
edellisenä  vuotena  oli  Rask  tullut  kysymään  eikö  mentäisi 
pappilaan  ja  vihille.  Lappeenrannan  taistelun  jälkeen  häntä 
ei  ollut  näkynyt,  ja  Ulla  suri  häntä  vainajana,  mutta  kun 
hän  äkkiä  ilmaantui,  piti  Ulla  asiata  Jumalan  säätämänä 
ja  päätti  seurata  Kaskiansa.  Täysin  iloisena  hän  sitä 
ei  tehnyt,  sillä  täytyihän  hänen  luopua  rouvasta,  joka 
oli  leskenä  ja  kaipauksella  päästi  Ullan  lähtemään.  Lisäksi 
oli  ruotsalainen  Suomikin  jätettävä,  sillä  Raskin  torppa  oli 
Venäjän  puolella.  Häät  vietettiin  sittenkin  hyvän  emännän 
luona,  itkusilmin  erottiin,  ja  Ulla  lähti,  mutta  se  onni,  jota 
hän  toivoi,  katosi  pian  kuin  unelma.  Torppa  oli  köyhä, 
parina  vuotena  vei  halla  vuodentulon,  ja  lopulta  täy- 
tyi se  myydä.  Molemmat  hänen  lapsensa  kuolivat  pie- 
ninä, ja  vihdoin  sai  hän  saattaa  miehensäkin  hautaan. 
Tämä  oli  joku  kuukausi  sitten  kuollut  ponnistuksista  ja 
puutteesta.  Siitä  ajasta  ei  ollut  Ullalla  kuin  yksi  maallinen 
toivo:  hän  halusi  takaisin  majurinrouvan  luo,  ja  herrojen 
piti  puhua  hänen  puolestaan.  Ensi  keväänä  aikoi  hän  myt- 
ty kainalossa  vaeltaa  Ruotsin  Suomeen,  sillä  siellä  tahtoi 
hän  kuolla.  Täällä  ei  hänestä  tietänyt  kukaaru  eikä  hän 
kenestäkään.  Ne  perheet,  joissa  hän  pesi  vaatteita  ja 
lattioita,  huolivat  hänestä  yhtä  vähän  kuin  hän  niistä. 
Useimmat  Lappeenrantalaiset  olivatkin  muukalaisia  Venä- 
jältä. 

Nuorista  oli  erittäin  hauskaa  tutustua  Ullaan.  Hän 
oli  ollut  muassa  sodan  alusta  ja  oli  tuntenut  heidän  isänsä. 
Hänen  sanansa  olivat  historiallisia  todistuskappaleita,  ja 
nuorukaisista  tuntui  ikäänkuin  olisi  tämä  nainen  vienyt 
heidät  uuteen  ja  merkilliseen  entisten  aikojen  kuvakoko- 
elmaan. He  kuuntelivat  hänen  kertomuksiansa  avosuin,  ja 
Ulla  katseli  heitä  hymyillen  ja  lempeästi. 

—  Eikö  teidän  mielestänne,  kapteeni,  nuori  herra 
Hästesko  ole  hyvin  isänsä  näköinen?  Huomasin  kasvoista 
heti,  kuka  hän  oli. 

Kapteeni  käänsi  päänsä  Juhanaa  kohden,  katseli  häntä 
tarkasti  ja  vastasi:  —  Mielestäni  on  hän  sekä  isän  että  äi- 
din näköinen.    Molemmilla  oli  kova  aika. 

—  Sanokaas  muuta,  herra  kapteeni.  Muistan  sen  päi- 
vän, jolloin  sota  julistettiin.  Voi  niitä  aikoja!  Samana  päi- 
vänä, kun  lähdimme  Marttilaan,  oli  rouva  Hästesko  pienen 
lapsensa  kanssa  meillä.  Herra  Juhana  oli  silloin  vain  puo- 
len vuoden  vanha.  Näen  vielä  kuinka  luutnantti  juoksu- 
jalkaa tuli  suuressa  kiireessä  pirttiimme  sanomaan  jäähy- 
väisiä, sillä  tieto  oli  tuotu,  että  vihollinen  on  tulossa,  eikä 
kukaan  saanut  poistua  asemastaan.  Mutta  everstiluutnantti 
Brandenburg  oli  kuullut,  että  luutnantin  rouva  aikoi  läh- 
teä kaupungista  ja  antoi  sentähden  neljäsosatunnin  loman 
luutnantille. 

Juhanin  sydän  sykki  yhä  kovemmin:  —  Oliko  se  vii- 
meinen kerta?     kysyi  hän. 

—  Oli.  Teidän  äitinne  lähti  meidän  seurassamme  Martti- 
laan, ja  taistelun  jälkeen  kannettiin  luutnantti  pois  vangiksi. 

—  Olen  kuullut,  sanoi  nuori  Hästesko,  että  univormu, 
jossa  isäni  vietiin,  pian  oli  repaleina.  Ne  hän  kuitenkin  piti 
säilyssä,  sillä  hän  tahtoi  saada  ne  ruumispuvukseen,  koska 
äiti  itse  oli  kutonut  kankaan.  Kun  isä  kuolinvuoteellaan 
jätti  tovereillensa  hyvästit,  leikkasi  hän  kappaleen  univor- 
mun rintapielestä  ja  pyysi,  että  se  toimitettaisiin  minulle 
sillä  tervehdyksellä,  että  hänen  sydämensä  oli  sykkinyt 
Ruotsin  hyväksi,  mutta  kiitokseksi  uhrattiin  Suomi  ja  sen 
kansa  kavallettiin.    Tuon  muistan  vielä. 

—  Jos  kertoisimme  moisia  asioita  Ruotsissa,  sanoi 
Yrjö  Maunu  reippaasti,  niin  vastattaisiin  ylpeästi,  että  Ruot- 
sin rykmentit  tekivät  minkä  voivat  Lappeenrannan  pelas- 
tamiseksi, mutta  suomalaiset  pakenivat.  Ei  kukaan  tiedä 
kuinka  kauhealta  se  tuntuu,  kun  Tukholmassa  matkitaan 
meidän  suomenvoittoista  puhettamme  ja  meidän  sotamie- 
hiämme  haukutaan  pelkureiksi. 

Ullan  kasvot  värähtelivät.  Pakoa  hän  ei  voinut  kiel- 
tää, mutta  toivoi  kuitenkin  että  Jumala  tuomitsee  erehty- 
neitä lievemmin  kuin  ihmiset.  Paljo  entisaikojen  tapauk- 
sia aaveili  sinä  päivänä. 

Yrjö  Maunu  loi  kysyväiset  silmänsä  alakuloiseen  nai- 
seen.   Mitä  hän  tarkoittanee? 

—  Isonvihan  kauhut,  jatkoi  Ulla,  turmelivat  sielua 
pahemmin  kuin  ruumista.  Iloinen  rohkeis,  luottamus,  uh- 
raavaisuuden  halu  olivat  kadonneet. 

—  Saattaa  olla,  kuului  Löfvingin  ääni  akkunan  luota, 
jossa  hän  veteli  savujansa,  saattaa  olla,  mi  tta  tuo  kurja  pako 
ei  ollut  S!)dan  syy.  Sotia  on  ollut  kaikkina  aikoina,  mutta 
eivät  S  lomen  pojat  ole  koskaan  ennen  häväisseet  itse- 
änsä sillä  tavoin.  Mihin  olisivat  Ruotsin  kuninkaat  joutu- 
neet, jos  olisimme  heille  lähettäneet  moista  väkeä. 

—  Miehen  urhous  ei  ole  hänen  käsivarsissaan,  vaan 
hänen  sydämessään,  sanoi  Ulla.  Mutta  Suomen  miesten 
sydän  oli  haavoitettu  niinkuin  heidän  isänmaansakin.  Se 
oli  heissä  kai  perintönä. 

Löfving.    Sitä  en  rsko. 

Ulla.  Kun  lisäksi  kerrottiin,  että  herrat  olivat  myy- 
neet maan,  kävi  epäluottamus  niin  toivottomaksi,  että  hei- 
tettiin  kaikki. 

Yrjö  Maunu.  Ensi  sodassa  valloitamme  takaisin 
venäläisen   Suomen.  • 

Ulla.  Ei  kirkkoa  unelmilla  rakenneta.  Moni  sanoo, 
että  käy  vielä  pahemmin  kuin  ennen  sille,  joka  rohkenee 
ruveta  taisteluun.    Ettekö  tekin,  kapteeni,  luule  samaa. 

Kapteeni  kohotti  päänsä  ja  nojautui  seinää  vastaan. 
Hän  ei  voinut  kieltää,  että  kaikki  oli  mennyt  hirveästi  taa- 
päin.  Oli!  kun  hän  ajatteli  Ruotsia  semmoisena  kuin  se  oli 
hänen  nuoruudessaan.  Ja  nyt?  Tuo  loistava  valtakunta  oli 
vain  entisyytensä  varjo.  Poissa  oli  Liivin-,  Viron-  ja  Inkerin- 
maat linnoineen.  Poissa  oli  Viipuri,  ja  Suomi  oli  halaistu. 

—  Me  otamme  takaisin  kaikki,  mikä  on  meidän,  huu- 
sivat nuorukaiset  kuohahtavalla  rohkeudella.  Vääryydellä 
on  Suomi  anastettu.     Eikö  niin,  kapteeni? 

— ■  Vääryydellä,  toisti  kapteeni.  Sitä  en  tiedä.  Voit- 
taja piti  itsensä  oikeutettuna  ottamaan  mitä  omistaja  heitti. 
Olihan  koko  Suomi  yhteen  aikaan  hänen  vallassaan,  vaikka 
hän  sitten  luopui  toisesta  puolesta. 

Sitten  kapteeni  kertoi,  että  ensin  puhuttiin  semmoista, 
että  Suomi  oli  jaettava  Hankoniemestä  pohjoiseen,  niin  että 
Ruotsille  jäisi  ainoastaan  kapea  kaistale.  Sitten  sanotiin 
toisena  päivänä,  että  maa  oli  tehtävä  venäläiseksi  maakun- 
naksi, ja  toisena  taas,  että  keisarinna  tahtoi  tehdä  siitä  itse- 
näisen kuningaskunnan  Aadolf  Fredrikille. 

Yrjö  Maunu  nykäsi  toisten  huomaamatta  toveria  kyl- 
keen: —  Nyt  kuulet,  etteivät  ne  olleet  satuja  ja  valhetta, 
mitä  sinulle  kerroin  sisarestani.  Maria  oli  ensimäinen,  joka 
ilmoitti  keisarinnan  päätöksen. 

Juhana  ei  vastannut,  ja  Löfving  kertoi  lisäksi,  että 
moni  Venäjällä  harrasti  Suomen  tekemistä  eri  valtakun- 
naksi. Arveltiin,  että  maasta  siten  saataisiin  sopivin  raja 
Ruotsin  ja  Venäjän  välille. 

Haaveilevina  katselivat  nuorukaiset  avaruuteen.  He 
etsivät  tuota  valtakuntaa,  mutta  sitä  ei  näkynyt.  Itsenäistä 
Suomea  tuntui  mahdottomalta  ajatella.  Yrjö  Maunu  kään- 
tvi  Löfvingin  puoleen  kysyen:  —  Miltähän  semmoinen  näyt- 
täisi? Löfving"  veti  suunsa  tävteen  savua,  puhalsi  sen  ilmaan 
ja  viittasi  sitten  noihin  keveisiin  tupruihin:  — ■  Tämmöiseltä 
Suomen  valtakunta  näyttäisi.  —  Ja  sitten  hajotti  hän  kä- 
dellään hattaran,  joka  siten  haihtui. 

Nuoret  pitivät  näitä  sanoja  kovina  ja  kylminä,  mutta 
Löfving  selitti  säälimättä:  — •  Köyhä  maa,  semmoinen  kuin 
meidän,  ei  tule  aikaan  omin  neuvoin.  Me  tarvitsemme  mah- 
tavamman suojaa.  Tähän  saakka  on  Ruotsi  ollut  semmoi- 
sena, mutta  nyt  täällä  on  kaksi  herraa,  toinen  itäistä  toinen 
läntistä  puolta  varten,  ja  saattaa  tulla  aika,  jolloin  moni  on 
kahdella  päällä,  kenen  kanssa  kulkea.  Ruotsi  ei  voi  enää 
suojella  rajaansa,  ja  kahden  herran  palveleminen  on  meidän 
perikatomme. 

—  Mitä  arvelette?  kysyi  Yrjö  Maunu  katsellen  Ullaan. 

Tämä  pani  surullisena  kätensä  ristiin:  —  Mitä  minä 
ymmärtäisin  arvella!  Jos  ei  hyvä  Luoja  meitä  auta,  niin  ei 
tässä  auta  ihmisneuvot. 

Nuorukaiset  katselivat  toisiansa  ahdistuneina.  Näytti 
niin  ihmeellisen  salaperäiseltä  ja  toivottomalta.  Mutta  het- 
ken perästä  Yrjö  Maunu  hypähti  ylös,  heitti  päänsä  taapäin 
kuin  virma  varsa  ja  huudahti  reippaasti:  —  Tahtoisin  olla 
kuningas!    kuningas! 

Löfvingistä  oli  mieluista  nähdä  pojan  tulista  luonnetta, 
ja  hän  kysyi  iloisesti:  —  Mitä  kadetti  silloin  tekisi? 

—  Minä  kiipeisin  korkeimmalle  huipulle  rajalla  ja 
rummuttaisin  kunnes  koko  Ruotsin  Suomi  kuuntelisi. 
Sitten  puhaltaisin  torveeni  ja  huutaisin:  —  Tulkaa  tänne! 
Tänne  luokseni!     Kaikki!     Menemme  yhdessä! 

—  Ja  sitten?  naurahti  Juhana. 

—  Sitten  huutaisin:  —  Katsokaa!  Tuolla  on  Venäjän 
Suomi!    Mutta  se  on  meidän,  ja  me  sen  otamme! 

—  Mutta  jos  eivät  tottele,  pilkkasi  toveri. 

Yrjö  Maunu  loi  häneen  puoleksi  uhmaavan  katseen: 
—  Oletko  unohtanut  mitä  Ehrensvärd  puhui  eri  aikakau- 
sien taistelusta  keskenään. 

—  Minkä  aikakausien? 

—  Etkö  muista?  Ehrensvärd  sanoi,  että  kun  suurten 
miesten  sanoja  ymmärretään,  niin  ne  koskevat  ihmisten 
sydämiin  ja  nostavat  vastakaikua,  joka  kantaa  ne  ulos 
maailmaan.  Sentähden  huutaisin  valtakunnan  rajalta  ulos 
maailmaan.  Jos  kansa  ei  tottelisi  vapaaehtoisesti,  niin  käs- 
kisin. Nyt  täytyy  mennä.  Valitkaa.  Joko  seuraatte 
minua  tahi  ammun  teidät,  sillä  minun  täytyy  mennä  eteen- 
päin! 

—  Mutta,  keskeytti  Löfving  musertavin  hymyin, 
oletteko  te  siis  semmoinen  suuri  mies,  kadetti? 

Nuorukainen  punastui  tuimasti,  mutta  malttiansa  me- 
nettämättä vastasi  hän  reippaasti:  —  En  sanonut  olevani 
suuri  mies,  minä  haluaisin  olla  kuningas  vapauttaakseni 
Suomen.  Mutta  sitä,  joka  sitä  voi  ja  sen  tekee,  minä  sanon 
suureksi  mieheksi,  ja  semmoinen  tahtoisin  olla. 

Kapteeni,  joka  kiinteästi  oli  seurannut  lemmikkiänsä 
silmillään,  ei  joutunut  vastaamaan,  sillä  ovi  aukeni,  ja  si- 
sään astui  mies,  jonka  Löfving  ensi  silmäyksellä  luuli  tun- 
tevansa Attilaksi,  omaksi  pojakseen.  Mutta,  voi,  kuinka 
hän  oli  muuttunut. 

Kapteeni  seisoi  siinä  herpaantuneena.  —  Attila!  huu- 
dahti hän.    Martti,  sinäkö  se  olet?    Sinähän  se  olet! 

—  Niin,  mikäli  minä  enää  olen  sama  kuin  se,  joksi 
minua  luulette.     Minä  olen  nyt  toinen. 

—  Sen  näen.  He  ovat  jättäneet  sinut  leivättömäksi 
samoinkuin  minutkin,  mutta  Jumala  on  auttanut  niin,  että 
minulla  nyt  on  leipää  meille  molemmille.  Sinun  ei  tarvitse 
enää   kerjätä. 

Löfving  ojensi  hänelle  kätensä.  Attila  tarttui  siihen, 
mutta  vastasi  vakaasti:  —  Jos  maallinen  onni  olisi  ollut 
silmämääräni,  olisin  voinut  saavuttaa  sen  jo  aikoja  sitten, 
sillä  hyväntekijäni  Viipurissa  halusi  kernaasti  saada  minut 
perillisekseen  ehdolla,  että  ottaisin  hänen  nimensä  ja  naisin 
hänen  sisarentyttärensä.  Olihan  se  loistava  tarjous  suurine 
maallisine  etuineen,  mutta  viskasin  kaikki  luotani  ja  olen 
nyt  yhtä  paljaana  kuin  alottaessani  elämän  tässä  köyhässä 
maassa,  mutta  sittenkin  onnellisena  toivossa,  että  voin 
ennen  kuolemaani  laskea  perustuksen,  jolle  onneton  kan- 
samme saattaa  rakentaa  vastaisen  korkeamman  ja  kau- 
niimman maailman. 

Löfving  seisoi  kuin  ukkosen  iskemänä.  Oliko  tämä 
hänen   ennen   niin    uljas   ja    rohkea    poikansa? 

— ■  Sinuako  he  sanovat  saarnaajaksi?  kysyi  kapteeni 
toinnuttuansa. 

—  He  sanovat  minua  myös  lohduttajaksi,  tienoppaak- 
si.    Suokoon  Jumala,  että  olisin  semmoinen. 

Isä  ja  poika  katselivat  toisiansa  ääneti.  Vihdoin  kysyi 
Löfving:  —  Mikä  on  pakottanut  sinua  tähän  kulkurielä- 
mään?    Itsekö  sinä,  vai  muut? 

—  Onko  sitten  minulla  muuta  kuin  yksi  tehtävä  tässä 
maailmassa.  Ettekö  tiedä  mitä  lupasin  hänelle?  Sen  työn, 
jonka   vannoimme  suorittavamme  kotimaassamme,  on  sen 


oma  kansa  jo  aikoja  sitten  ruhjonut.  Se  ei  tietänyt,  mitä  se 
teki,  mutta  minä  tiedän  mitä  lupasin.  Maallista  valtakuntaa 
emme  enää  saa  aikaan,  mutta  me  luomme  toisen,  joka  on 
ylevämpi.  Ristin  lippu  kohoo  korkeammalle  kuin  mahta- 
vien kruunut,  ja  sen  alla  tulee  kansamme  vast'edes  pyrkiä 
vapautukseen. 

Löfving  tarkasti  surullisena  tuota  niin  ihmeellisesti 
muuttunutta  olentoa,  mutta  Attila  hymyili  hellästi  isälle 
ja  silmäili  tyynesti  ympärilleen. 

—  Keitä  nuo  ovat?  kysyi  hän  haaveilevat  silmät 
kiinnitettyinä   nuoriin,   jotka   olivat   vetäytyneet   syrjään. 

Löfving  vastasi  viitaten  Yrjö  Maunuun:  —  Hän  tuossa 
on  Sprengtport  ja  hänen  velipuolensa. 

Attila  ei  vastannut,  mutta  hänen  katseensa  kävi  sieluk- 
kaammaksi,  kun  hän  liikahtamatta  katseli  sitä,  joka  oli 
Marialle  niin  likeinen.  Tämäkin  huomasi  sen,  ja  hänestä 
tuntui  vihdoin  epämiellyttävältä  tuon  vieraan  tutkiva  katse. 
Kuuma  puna  nousi  nuorukaisen  poskille  ja  hän  vetäytyi 
puoleksi  hämillään  kumppaninsa  taa.  Silloin  Attila  astui 
esiin,  tarjosi  hänelle  kätensä  ja  sanoi:  —  Herra  sinua  var- 
jelkoon, nuorukainen.  Tulkoon  sinusta  se,  joka  tekee  mitä 
me  emme  voineet. 

Yrjö  Maimu  kiinnitti  silmänsä  kirkkaina  ja  kysyvinä 
vieraaseen.    Hän  ei  tiennyt  mitä  ajatella  ja  mi»ri  vx^tntn 

—  Olen  tuntenut  isäsi. 

—  Isäni? 

Vastaamatta  tarttui  Attila  pojan  hartioihin  ja  käänsi 
hänet  päivää  kohden  tarkastaen  kauniita  kasvoja  ja  vetäy- 
tyi sitten  takaisin  syvästi  liikutettuna.  Yrjö  Maunu  seu- 
rasi häntä  kysyvin,  jopa  uhmaavin  katsein.  Kerjäläisen 
ihmeellinen  tunkeilevaisuus  loukkasi  häntä,  mutta  jonkin- 
moinen surullinen  hellyys  tuossa  rohkeassa  miehessä  sekä 
luontainen  arvokkuus  hänen  ryhdissään  pidätti  nuorukai- 
sen käsivartta,  kun  hän  aikoi  työntää  hänet  pois.  Löfving 
ymmärsi,  mitä  nuorukaisen  mielessä  liikkui,  ja  hän  lä- 
hestyi ystävällisesti: 

— fTämä  on  Attila,  josta  olemme  puhuneet,  kuiskasi  hän. 

Hämmästyksen  tunne  yhdistettynä  vastenmielisyy- 
teen vinloi  Yrjö  Maunua.  Seaimoiseltako  tuo  Attila  näyttää? 
Mieronkiertäjäitä.  Ei  ollut  mahdollista,  että  Maria  olisi  ra- 
kastanut semmoista.  Joko  oli  koko  hänen  historiansa  valhe, 
tahi  valehteli  Löfving  nyt.  Nuorukainen  kääntyi  pois. 

—  Hän  ei  ole  aina  ollut  semmoinen,  sanoi  Löfving 
ääntään  hiljentäen.     Hän  on  murtunut  ja  köyhä. 

Nämä  sanat  koskivat  uuteen  kieleen  nuorukaisen 
sydämessä.  Köyhyys,  sehän  oli  jotakin,  jota  hän  ymmärsi. 
Se  nosti  sääliä. 

Juhana,  joka  oli  kuullut  Attilan  sanovan,  että  hän 
tunsi  Yrjö  Maunun  isän,  toivoi,  että  ehkä  vieras  tietää  jota- 
kin hänenkin  isästään,  mutta  epävarmana  kuinka  mene- 
tellä pyysi  hän  kumppaniansa:  —  Kysy  sinä  tuolta  mie- 
heltä, tunsiko  hän  isäni. 

Yrjö  Maunu  muisti  hyvin,  että  Attilan  ja  hänen  isänsä 
tuttavuus  oli  lyhytaikainen.  Toisin  oli  Marian  laita,  ja  hä- 
nen ihmeellisestä  tarustaan  hän  ei  koskaan  saanut  kyllik- 
seen. Ehkä  hän  nyt  saa  siitä  selvän.  Mutta  oliko  se  toivot- 
tavaa nyt  vierasten  läsnäollessa?  Marian  hairahdus  oli 
kyllä  tunnettu,  mutta  aika  oli  sen  saattava  unohdukseen. 
Hänkö,  hänen  veljensä,  nyt  pyytäisi  verestyttämään  rak- 
kaan nimen  häpeää.  Hetkisen  nuorukainen  epäröi,  sitten  hän 
vastasi  pää  poiskäännettynä:  — •  En  kysy  mitään.  En  tahdo. 
Silfä  hän  luuli  päässeensä  enemmistä  tiedusteluista. 

Sillävälin  oli  Attila  pyytänyt  Ullalta  lupaa  paistaa 
muutamia  nauriita  tuhassa.  Tämä  tarjoutui  keittämään  ne, 
sillä  tuhka  oli  jo  jäähtynyt,  ja  kun  Attila  aukaisi  pussinsa, 
kaatoi  Ulla  sisällyksen  pataan. 

Löfvingiin  oli  tämä  ihmeellinen  yhtymys  syvästi  kos- 
kenut, ja  hänen  kiihkein  toivonsa  oli,  että  nuorukaiset  jät- 
täisivät hänet  yksin  poikansa  kanssa.  Kun  hän  sitävarten 
kysäsi  näennäisesti  välinpitämättömänä,  eivätkö  nuoret 
miehet  tahtoneet  omin  päin  katsella  kaupungin  ympäris- 
töä, vastasivat  molemmat  mieluummin  jäävänsä  tänne, 
ja  kapteeni  laskeutui  sanattomana  istumaan  akkunan  ää- 
.  reen  vedellen  savujansa. 

Ulla  oli  poistunut  uunin  luota,  ja  Attila  seisoi  pesän 
edessä  lämmittämässä  kohmettuneita  käsiään.  Vihdoin  hän 
asettui  selin  seinään  ja  katseli  tutkivasti  noita  neljää,  jotka 
niinikään    tarkkaavasti    katselivat   häntä. 

Hetkisen  kuluttua  kysyi  hän  tyynellä  vakavuudella: 
—  Mikä  on  sielujenne  työ? 

Ei  vastannut  kukaan,  katseltiin  vain,  ja  kun  äänettö- 
myyttä jatkui,  alkoi  hän  uudestaan. 

—  Tietääkö  teistä  kukaan,  että  ihminen  saatetaan 
myydä  orjaksi,  mutta  että  hän  silti  voi  olla  vapaa?  Tie- 
dättekö minkä  arvoinen  semmoinen  vapaus  on? 

Nytkään  ei  kukaan  vastannut,  mutta  ihmetellen  olivat 
kaikkien  katseet  kiintyneet  häneen,  joka  puhui  niin  kummal- 
lisesti. Attilaan  heidän  tarkastuksensa  ei  kuitenkaan  pys- 
tynyt, ja  hän  toisti  taas  kysymyksen:  —  Mikä  on  sielujenne 
työ?  Tahi  oletteko  oppineet,  että  elämämme  täällä  maan 
päällä  on  työpäivä,  josia  meidän  tulee  suorittaa  tili?  Tahdot- 
teko seurata  Herraanne  ja  Mestarianne  matkalla  ijankaik- 
kiseen  elämään,  tai  oletteko  myyneet  itsenne  sille,  joka  asuu 
kultaisessa  vasikassa  ja  lupaa  kaikki,  jos  palvelette  hänen 
maallista  loistoansa? 

—  Hänen  kanssaan  meillä  ei  ole  mitään  tekemistä, 
vastasi  Löfving  vakaasti. 

Attila  jatkoi:  —  Miksi  olette  tulleet  rajan  yli?  Nih- 
däksennekö  kuinka  elämme  täällä,  vai  kertonksenne  kuinka 
eletään  siellä?  Ikäänkuin  emme  tietäisi  kaikki,  että  Suomi 
makaa  paareilla.  Onnettomuus  asuu  sen  kukkuloilla,  kyy- 
nelten virta  juoksee  jokaisessa  laaksossa,  ja  suru  kalvaa 
kansan  rintaa,  sillä  Suomen  jäntereet  ovat  katkaistut  ja 
sen  sydän  vuotaa  verta.   Tiedättekö  sen? 

Kyllähän  sen  kaikki  tiesivät. 

—  Nyt,  alkoi  Attila  taas,  tarvitsee  maa  rakkautta 
enemmän  kuin  koskaan,  ja  tämän  rakkauden  täytyy  läm- 
pöisimpänä  elää  nuorissa,  sillä  heidän  asiaksensa  jää  tarttua 
työhön,  kun  me  vanhat  olemme  menneet.  Jotakin  täytyy 
tehdä  kansan  pelastamiseksi,  sillä  Suomi  on  kansa,  mutta 

kenellä  on  rohkeutta  toimia  ja  kuka  voi  uhrautua?  Minä 
tunsin  yhden,  joka  osasi  kumpaakin,  mutta  hänet  ruhjottiin. 
Häntä  ei  ole  enää. 

Nuorten  katseet  tapasivat  toisiansa.  Ymmärsivätkö 
he    ketä   hän    tarkoitti? 

—  Neiti  Sprengtportko?  kysyi  Juhana,  jonka  tark- 
kaavaisuus yhä  jännittyi.  Hän  ei  tahtonut  luopua  toivosta 
saada  tältä  kummalliselta  mieheltä  tietoja  isästänsä  ja 
miksipä  ei  myös  tuosta  tarumaisesta  tytöstä,  jonka  kohtaloa 
vanhemmat  aina  kokivat  salata. 

—  Hänen  veljensä  seisoo  tässä,  lisäsi  hän  katsellen 
kumppaniin  ikäänkuin  vahvistaaksensa,  että  hän  tunsi 
Marian    kohtalon. 

Yrjö  Maunu  ei  ollut  voinut  taipua  lausiunaan  sisarensa 
nimeä,  mutta  nyt  kun  toinen  oli  sen  tehnyt,  poistui  hänen 
arastelemisensa,  kun  kerran  oli  tullut  puheeksi  Attilan 
rakkaus  Mariaan  ja  Attila  itsekin  oli  siihen  viitannut. 

— .  Muistatteko  häntä  vielä?  kysyi  nuorukainen  tuskin 
kuuluvalla  äänellä. 

Salama  leimahti  Attilan  silmistä  ja  uusi  sävel  kaikui  hä- 
nen äänessään,  kun  hän  vastasi:  —  Se,  joka  on  nähnyt  Marian 
sellaisena  kuin  minä,  se  ei  unohda  häntä  koskaan.  Mutta 
kelle  hän  kuuluikin,  niin  unohtakaamme  itsemme,  älkäämme 
mainitko  häncä  sisarena,  tyttärenä,  eikä  ystävänä.  Hän  oli 
sitäkin  enemmän.  Hänen  muistonsa  on  elävä  isänmaanrak- 
kauden kirkastuneena  enkelinä,  sen  kauneimpana  ilmauk- 
sena. Kantakaa  hänen  kuvaansa  sydämissänne  ja  muistakaa, 
että  hän  kuoli  Suomen  kansan  henkisenä  kuningattarena. 

Hehkuva  hurmaus  säteili  Attilasta,  kun  hän  lausui 
nämä  sanat,  ja  hänen  sielunsa  tuli  tarttui  molempiin  kuun- 
televiin nuorukaisiin.  Mutta  kapteeni  oli  toisilla  tunteilla 
häntä  kuunnellut.  Hän  nousi  ja  sanoi:  —  Levätkööt  kuolleet 
rauhassa,  ja  se  kunnia,  joka  seurasi  majuri  Sprengtportia 
hänen  hautaansa,  seuratkoon  Mariankin  muistoa.  Mutta 
pysyköön  oikea  oikeana  ja  mainittakoon  petos  oikealla 
nimellään.  Siinä  se,  mitä  minulla  on  sanottavana.  Löfving 
istahti  taas  ja  näytti  synkältä. 

—  Älkäämme  enää  riidelkö,  vastasi  Attila  lauhkeasti. 
Rauhaa  tarvitsemme  kaikki.  Näen,  että  te  nuoret  aiotte 
miekan  mieliiksi  niinkuin  teidän  isännekin,  mutta  mmä 
pyydän,  pankaa  pois  kaikki  aseet  ja  tukahuttakaa  kaikki 
taistelun  ajatukset,  sillä  pelastuksemme  on  nyt  etsittävä 
ainoastaan  rauhan  pyhältä  tieltä.  Tahdotteko  luopua  soti- 
laspuvusta ja  kaikesta  mikä  taisteluun  kuuluu? 

Nuorukaiset  katselivat  häntä  kummastellen.  Noin  ei 
kukaan  ollut  ennen  puhunut  heille.  Yrjö  Maunu  kysyi  jyr- 
kästi: —  Tiedättekö,  että  Ruotsi  varustaa  rajojansa  ja  että 
meidän  täytyy  sitä  suojella? 

—  Antaa  Ruotsin  suojella  sitä,  miia  st-  pcJKaa 
menettävänsä.  Ruotsilla  on  vielä  oma  itsensä,  mutta  Suo- 
mella ei  ole  mitään,  sillä  sen  voima  on  sama  kuin  hengeltä 
tuomitun,  joka  on  kahteen  hevoseen  sidottuna  kahiia  re- 
väistäväksi. 

—  Ei  sanaakaan  enää,  kirkasi  Löfving  ponnamaca 
ylös.    Ainakaan  ei  meille.    Pois  täältä,  pojat! 

Kapteeni  sieppasi  hattunsa  lähteäksensä,  mutta  Attila 
asettui  hänen  tiellensä.  Jääkää,  pyysi  hän  hiljaisc-sii. 
Antakaa  minun  puhua  loppuun.  Antakaa  minun  neuvoa 
heille  tie. 

—  Ei,  mikäli  minusta  riippuu.  Ovatko  nämä  miehen 
sanoja  vastaisille  mieliille?    Puiiut  kuin  akka. 

—  En,  puhun  kiistittynä.  Heittäkää  kaikki  valtiol- 
liset tuumat  ja  etsikää  ainoastaan  Jumalan  valtakuntaa. 
Rakentakaa  se  tähän  vereen  upotettuun  maahan,  ja  Jumala 
on  teitä  auttava. 

Löfving  oli  kohottanut  käsivartensa  syöstäksensä  saar- 
naajan tieltään,  mutta  Attilan  viime  sanat  pidättivät  hiiniä. 
ja  hän  jäi  seisomaan. 

Attila  jatkoi:  —  Mitä  olisikaaan  tullut  Jcn  bucimsia, 
jos  se  olisi  totellut  kutsuvaa  ääntä,  joka  tarjosi  ijankaikkista 
elämää.  Pimeydestä  ja  synnistä  olisi  Davidin  kaupunki  voi- 
nut rauhassa  kasvaa  säteileväksi  auringoksi,  jonka  valo  oli- 
si levinnyt  koko  maailmaan.  Sitä  olisi  sanottu  pyhäksi  pai- 
kaksi ja  sen  lapsia  Jumalan  omaksi  kansaksi.     Mutta  he 

työnsivät  rakennusmestarin  pois  luotansa  ja  samoilevat  siitä 
ajasta  juurettomina  ympäri  maailmaa.  Mutta  vieläkin  kai- 
kuu Kristuksen  kehotus:  rakentakaa  valtakuntani  maan 
päälle.  Se  kutsuu  Suomea  niinkuin  se  kutsui  neljätoista 
vuotta  sitten,  vaikka  toisella  tavalla. 

—  Mitä  loruja  nuo  ovat?  katkaisi  Löfving  kärtyisenä. 
Neljätoista  vuotta  sitten  ei  Kristus  ollut  täällä  enemmän 
kuin  nytkään,  eikä  hänen  äänensä  silloin  kutsunut  muuta 
kuin  Jumalan  pyhässä  sanassa,  mutta  siinä  ei  puhuta  tämän 
maailman  valtakunnista,  kaikkein  vähimmin  Suomen  val- 
takunnasta. 

Attila  kohotti  äänensä  ikäänkuin^varoitukseksi:  —  Äl- 
kää uskoko,  että  keisarinnan  manifestia  olisi  kirjoitettu,  ellei 
Jumala  ensin  olisi  sitä  kirjoittanut  tuon  mahtavan  naisen 
sydämeen.  Semmoiset  asiat  eivät  ole  ihmistekoja.  Kaksi  val- 
taa on  niitä  johtamassa.  Tällä  kertaa  johti  itse  Herra. 

Löfving  yritti  vastaväitteitä,  mutta  Attila  jatkoi  siitä 
huolimatta:  —  Niinkuin  Jumala  muinoin  tarjosi  juutalai- 
sille tilaisuuden  ruveta  kristillisen  kirkon  airueiksi,  ristin 
lipun  alla  valloittaaksensa  maailman,  samoin  hän  neljä- 
toista vuotta  sitten  tarjosi  tälle  kovin  koetellulle  kansalle 
tilaisuuden  ruveta  Jumalan  työmieheksi  Kristuksen  lakia 
levittämään. 

—  Niinkö  sinä  saarnaat  Jumalan  sanaa!  huudahti 
Löfving  vimmastuneena,  mutta  minä  sanon,  että  teet  sitä 
sutena  lammasnahoissa.  Kristus  on  kuollut  syntiemme  täh- 
den ja  avustaa  kyllä  niitä,  jotka  seuraavat  häntä,  mutta  hä- 
nen valtakuntaansa  ei  voi  kukaan  maan  päällä  rakentaa. 
Se  on  hänen  kanssaan  haudan  toisella  puolella,  mutta 
meillä  ei  täällä  eläessämme  ole  muuta  neuvoa  kuin  noudat- 
taa Jumalan  kymmeniä  käskyjä,  mikäli  voimme,  rauhan 
aikana  lapiolla  ja  auralla,  sodassa  kiväärillä  ja  miekalla, 
mutta  aina  maallisen  lain  ja  kuninkaan  käskyjen  mukaan. 

—  Kuninkaan  käskyjen,  toisti  Attila,  hyvä  se.  Mutta 
tänään  vaatii  toinen,  huomenna  toinen  kuningas  teidän 
uskollisuuttanne  —  se,  joka  ensiksi  ehtii  riistää  teiltä  vaivo- 
jenne  hedelmät;   sillä  se  mitä  hän  valloittaa,   on  hänen. 

14.  72  — .  31 

Toisena  päivänä  saapuu  tuo  toinen  ja  vaatii  itselleen  kaikki, 
ja  koska  hän  on  väkevämpi,  niin  olette  te  hänen,  mutta  te, 
jotka  seisotte  heidän  välillään,  ette  voi  pelastua  kuin  yh- 
dellä tavalla.  Heittäkää  miekkanne  ja  kaikki  maallinen 
suuruus,  ja  säilyttäkää  isienne  usko.  Älkää  etsikö  muuta 
kuin  sielun  tulevaisuutta,  mutta  rukoilkaa  Jumalan  voi- 
maa ei  yksistään  itsellenne,  vaan  kaikille  niille  tuhansille, 
jotka  vast'edes  joutuvat  samoihin  kärsimyksiin,  joita  te 
olette  kestäneet.  Rukoilkaa  kaikkien  niiden  kotien  puolesta, 
jotka  tuhotaan,  kaikkien  tuskassa  taistelevien,  kaikkien 
niiden  onnettomien  puolesta,  jotka  teidän  jälkeenne  raas- 
tetaan tästä  maasta,  kantaaksensa  orjan  merkkiä  hautaansa 
saakka.  Rukoilkaa,  rukoilkaa!  Silloin  voitte  kestää  kaik- 
kea eikä  teistä  mikään  tunnut  sietämättömältä.  Se  var- 
muus, että  ruumiin  kuolema  on  oleva  sielun  elämä,  antaa 
teille  lohdutuksen,  jota  ei  kukaan  teiltä  riistä. 

Ulla  oli  itkien  kuunnellut  Attilan  sanoja,  mutta  toiset 
kuuntelivat  häntä  sekalaisin  tuntein,  ja  mitä  edemmäksi  hän 
pääsi,  sitä  vähemmin  sopivat  saarnaajan  sanat  heidän  mieli- 
piteisiinsä ja  tuumiinsa.  Nuoret  olivat  semminkin  pahoilla 
mielin.  Mitä  tulee  maasta  ja  heistä  semmoisen  ohjelman 
mukaan?  Ehrensvärd,  hänen  linnoitustyönsä  ja  opetuksensa 
juohtuivat  heidän  mieleensä,  ja  kun  Attila  oli  lopettanut, 
kysyi  Yrjö  Maunu:  —  Aiotteko  kehottaa  meitä  heittä- 
mään kaikki  ja  jättämään  valtakunta  oman  onnensa  nojaan. 
Niin  en  minä  ainakaan  ajattele. 

—  Enkä  minäkään,  lisäsi  Hästesko. 

Löfving,  joka  vaivoin  oli  voinut  hillitä  itsensä  tukki- 
masta Attilan  suuta,  oli  synkistynyt  yhä  enemmän,  mutta 
nuorukaisten  sanoista  hän  taas  muuttui  iloiseksi  ja  puhui 
pojallensa:  —  Pysyn  siinä  mitä  jo  lausuin:  sinä  saarnaat 
sutena  lammasnahoissa,  ja  se,  joka  kuuntelee  puolitotuuksia, 
ei  tiedä  koskaan,  missä  raja  on,  sillä  niin  totta  kuin  Jumala 
on  olemassa,  niin  totta  on  olemassa  elävä  saatanakin.  — 
Näin  sanoen  asettui  kapteeni  suoraksi  ja  jäykäksi  kuin 
järkähtämättömän  totuuden  kuva  ja  katseli  toisia  vaka- 
vasti silmiin.     Ullan  kyyneleet  lakkasivat  valumasta. 

—  Oletteko  nähnyt  saatanaa?  kysyi  hän  hämmäs- 
tyneenä. 

—  Olen  kyllä.  Hän  esiintyy  jokaista  ihmistä  kiusaa- 
maan, mutta  hänen  paras  kujeensa  on,  että  hän  osaa  tehdä 
itsensä  olemattomaksi.  Jumalan  sanan  valossa  näemme 
ja  tunnemme  hänet  kyllä.    Siten  näin  hänet. 

—  Mitä?      Kuinka? 

—  Hm;  ei  ole  hyvä  koskea  semmoiseen,  mikä  jo  on 
ollutta  ja  mennyttä,  mutta  ehkä  kuitenkin  tällä  kertaa. 
Isonvihan  jälkeen  oli  Ruotsin  mahtavuus  loppunut  ja  Suo- 
mi silvottuna  erämaana.  Ennenkuin  se  pääsi  vähääkään 
toipumaan,  syttyi  uusi  sota,  jota  käytiin  ennen  kuulumat- 
tomalla surkeudella,  ja  rauha  ostettiin  taas  Suomen  lihasta 
leikatulla  kaistaleella.  Ihmekö  että  suomalaisten  katkeruus 
nousi  ylimmilleen,  ja  keisarinna  Elisabetin  manifesti  f  tar- 
koitti takomista  raudan  kuumana  ollessa  koettamalla  vie- 
kottaa  suomalaisia  luopumaan  Ruotsista. 

—  Jumala,  noita  aikoja!  huudahti  Ulla. 

—  Entä  perkele?  Koska  hän  ilmaantui?  kysyivät 
nuoret  hieman  pilkallisesti. 

—  Voi  noita  nuorukaisia,  jotka  eivät  ymmärrä,  että 
hän  koko  ajan  oli  ollut  toimessa,  huokasi  Ulla. 

—  Niin  se  oli,  jatkoi  Löfving.  Moni  minua  parempi 
oli  taipuvainen  erottamaan  Suomen  Ruotsista,  sillä,  arve- 
livat he,  muutoin  emme  ikinä  saa  rauhaa  maassa,  ja 
minuakin  tahdotiin  mukaan.  Olin  siihen  aikaan  vähällä 
kuolla  nälkään,  minä  halusin  työtä  ja  ruokaa,  mutta  tur- 
haan. Tuhansia  ajatuksia  kierteli  aivoissani,  ja  kun  kerran 
heittäydyin  vuoteelleni  saadakseni  lepoa,  nukuin  vihdoin. 
Mutta  silloin  se  perkele  astui  eteeni. 

—  Herra  siunaa  ja  varjele!  huudahti  Ulla. 

—  Niin  ihmisen  ajatuksissa  ja  mielessä  hän  liikkuu. 
Hän  tiesi  hätäni  ja  tarjoutui  auttamaan  minua  työllä  ja 
palkalla,  jos  suostuisin  edistämään  hänen  toimiansa.  Tie- 
dän kyllä  että  hän  olisi  pitänyt  lupauksensa.  Hän  olisi 
antanut  minulle  rikkautta,  kunniaa  ja  valtaa,  mutta  sie- 

luni  rauhan  ja  ijankaikkisen  elämäni  hinnalla.  Sentähden 
kielsin  ja]  käskin  hänen  Jeesuksen  Kristuksen  nimessä 
poistua. 

—  Poistuiko  hän?   kysyi  Ulla. 

—  Hänen  täytyi.  Ei  hän  tahtonut,  mutta  Kristuksen 
korkeata  nimeä  vastaan  ei  kukaan  jaksa  seisoa.  Se,  joka 
ei  ano  Jumalan  apua  kiusauksessa,  on  hukassa. 

A  liila.  Olenko  minä  sitten  muuta  sanonut!  Onnetto- 
muus painaa  meitä  sentähden,  että  hylkäsimme  Jumalan 
kutsumuksen  emmekä  ottaneet  suorittaaksemme  Jumalan 
omaa  työtä.  Tai  kenenkä  muun  kuin  meidän  asia  olisi  ollut 
vapautettuna  kansana  näyttää  mahtaville,  kuinka  kris- 
tityn kansan  tulee  elää.  Täällä,  missä  mahtajat  kiistelivät 
voitosta,  vallasta  ja  kunniasta,  olisi  meidän  pitänyt  vihkiä 
kaikki  ihmisrakkaudelle  ja  armahdukselle.  Meistä  olisi 
pitänyt  tulla  Jumalan  valtakunnan  esikartano  ja  esimerkki 
muille  kansoille.  Mutta  kukaan  ei  ryhtynyt  tähän  tehtä- 
vään, ja  niin  saimme  vapauden,  elämänvoiman  ja  tulevai- 
suuden sijaan  toivottomuutta,  voipumusta  ja  surua.  Kuo- 
leman varjo  uhkaa  tiellämme,  eikä  onnea  näy  missään. 
Se  on  pakottanut  minut  lähtemään  veljieni  luo,  sillä  se 
mikä  koskee  heitä  koskee  minuakin.  Meidän  täytyy  ym- 
märtää toisiamme.  Maallinen  toivomme  on  haihtunut, 
sentähden  täytyy  meidän  etsiä  katoavaisuuden  raunioista 
se,  mikä  on  ijankaikkista,  rakentaaksemme  tälle  perustuk- 
selle uutta.  Katsokaa,  syntinen  Jerusalem  on  kadonnut, 
mutta  hän,  joka  tahtoo  pelastaa  sen  lapsia,  elää  vielä,  ja 
hänen  äänensä  kaikuu  yhtä  lohduttavana  kuin  silloin: 
»tulkaa  minun  tyköni  kaikki,  jotka  työtä  teette  ja  olette 
raskautetut,  ja  minä  tahdon  teitä  virvoittaa.»  Kuulkaa 
häntä  ja  etsikää  Hänen  rauhaansa.  Jättäkää  kaikki  kiista 
ja  kaikki  maalliset  voitot,  siUä  muutoin  taistelu  kääntyy 
omia  parhaita  pyrkimyksiämme  vastaan.  Ymmärtäkää 
minua  oikein!  Niinkuin  jalokivi  vasta  pitkän  hiomisen 
jälkeen  saa  kauniin  kirkkautensa,  niin  ovat  sydämemmekin 
puhdistettavat  ja  kirkastettavat,  mutta  ei  hiomisella  vel- 
jiä, vaan]  sielun  kuolettavia  himoja  vastaan.  Se  on  vaikeaa 

työtä,  sillä  sekä  maalliset  että  hengelliset  vallat  asettuvat 
teitä  vastaan,  mutta  te  voitatte  lopuksi,  ja  vähitellen  koituu 
tuosta  voitosta  Suomen  köyhälle  kansalle  sekä  henkinen 
voima  ja  siunaus,  jotka  ovat  välttämättömiä  Jumalan  val- 
takunnalle maan  päällä.  Tähän  valtakuntaan  on  kansamme 
sitten  rakentava  kirkon,  ei  kivestä,  vaan  ihmissydämistä, 
jotka  ovat  puhdistuneet  koettelemuksissa  toinen  toistaan 
kirkkaammiksi.  Ylevänä  ja  kauniina  on  tämä  kirkko  nou- 
seva kohti  korkeutta  ja  levittävä  säteilevää  kirkkauttaan 
maan  pimeyteen,  niin  että  vieraitten  maitten  kansat  huo- 
maavat sen  pyhän  loiston  ja  sanovat  toinen  toisilleen: 
Rakentakaamme  kuten  nuo  ihmiset  kaukana  pohjoisessa. 
Heidän  luonaan  asuu  Jumala.  — ■  Maailma  odottaa  sellaista 
kansaa,  sillä  se  tuntee  viheliäisyytensä  ja  turmeluksensa, 
mutta  toivoo  yhä  Kristuksen  lupaamaa  valtakuntaa  ja 
ikävöi  sitä.  Tulkoon  teidän  osaksenne  työ  tämän  valta- 
kunnan hyväksi. 

Attila  vaikeni,  mutta  jäi  seisomaan  likkumatta. 
Hänen  ajatuksensa  olivat  selvästi  kaukana  täältä.  Kun  hän 
taas  pääsi  omaksi  itsekseen,  lähestyi  häntä  Ulla  liikutettuna, 
ojensi  hänelle  kätensä  ja  sanoi:  —  Minun  täytyy  kiittää 
teitä.  Olette  lohduttanut  sieluani. 

Mutta  muutkin  tunsivat  Attilan  sanojen  vaikutuksen, 
ja  nuorukaisten  silmät  seurasivat  häntä  yhä  lämmöllä  ja 
ihailulla.  Yrjö  Maunu  oli  helläsydäminen  luonne,  ja  häneen 
painuivat  helposti  mitä  vaihtelevimmat  tunteet.  Se  kuva, 
jonka  saarnaaja  avasi  hänen  silmiensä  eteen,  nosti  hänessä 
ei  ainoastaan  valoisia  ja  ihania  tulevaisuuden  toiveita,  vaan 
niiden  ohessa  muistoja  omista  ja  muiden  suruista,  joita  hän 
oli  kuullut  lapsuudestaan  saakka.  Semminkin  hän  muisti 
isän  kärsimyksiä  ja  äidin  koti-ikävää  Ruotsissa,  jossa  häntä 
sanottiin  »lappalaiskuningattareksi»  ja  muita  pakolaisia 
»kerjäläislaumaksi»  ja  »nälkäisiksi  suomalaisiksi»,  vaikka 
kaikki  kyllä  tiesivät  mistä  syystä  he  olivat  tulleet  ja  mitä 
olivat  kotiin  jättäneet.  Kuinka  toisin  olisikaan,  jos  olisi 
noudatettu  keisarinnan  manifestia.  Sitä  ei  kukaan  muu 
ollut  ymmärtänyt  kuin  Maria,  mutta  häntä  ei  kukaan  ollut 

kuullut.  Tämä  saarnaaja  tahtoi  nyt  korjata  kansan  ereh- 
dyksen, mutta  hänen  ehdotuksensa  oli  niin  uusi,  niin  yli- 
inhimillinen,  että  kuninkaallisen  kadetin  oli  vaikea  päästä 
selville  semmoisesta.  Juhanakin  epäröi.  Tämä  ohjelma  tun- 
tui melkein  hurskaalta  sadulta,  unelmalta.  Mitähän  Yrjö 
Maunu  ajattelee? 

Vaihdettuaan  kysyväisiä  silmäyksiä  kääntyivät  mo- 
lemmat Löfvingin  puoleen,  kuullaksensa  mitä  hän  arveli 
tästä  ennustetusta  valtakunnasta.  Hän  oli  tarkkaavasti 
kuunnellut  Attilaa  ja  istui  yhä  hiljaisena  tuolillaan  akku- 
nan edessä,  mutta  kun  nuorukaiset  kysyivät,  kumartui 
hän  miettiväisenä  eteenpäin,^  aprikoi  hetkisen  ja  sanoi 
sitten: 

—  En  usko,  että  tuo  menestyy.  Pelkkä  kärsiminen, 
pelkkä  myöntyminen,  pelkkä  anteeksiantaminen,  mihin  se 
vie.  Jumala  sanoi:  »otsasi  hiessä  pitää  sinun  leipääsi  syö- 
män», ja  Kristus  sanoi:  »antakaa  keisarille  kuin  keisarin 
ovat  ja  Jumalalle  kuin  Jumalan  ovat.»  Mutta  jos  emme 
mitään  omista,  ei  meillä  ole  mitään  annettavana,  ja  jollem- 
me mitään  puolusta,  niin  emme  saa  mitään  pitää.  Sentäh- 
den  luulen  parhaaksi,  jos  pidämme  itseämme  sekä  tai- 
vaallisen että  maallisen  kuninkaan  palvelijoina.  Mutta 
silloin   täytyy   meidän  myös  taistella  kummankin  aseilla. 

Samoin  ajattelivat  kadetitkin.  Kapteenin  sanat  olivat 
keventäneet  heidän  sydämiänsä. 

Löiving  huomasi  sen  ja  jatkoi:  —  Minun  nuoruu- 
dessani sanottiin,  että  rauhassa  tulee  antaa  anteeksi,  mutta 
sodassa  tappaa,  ja  niin  olen  tehnyt  kaikesta  sydämestäni. 
Mitä  useamman  vihollisen  kaadoin,  sitä  iloisempi  olin,  sillä 
sota  on  sotaa,  ja  sen,  joka  ei  jätä  maatani  rauhaan,  sen  minä 
tapan.  Jos  se  on  syntiä,  niin  Jumala  minulle  anteeksi  suo- 
koon.   Mutta  synniksi  sitä  en  usko  vielä. 

Attila.  Neuvotteko  näitä  nuoria  miekka  kädessä 
kohtaamaan  sitä  murrosaikaa,  joka  on  tuleva?  Otatteko 
päällenne  niin  raskaan  edesvastuun? 

—  Edesvastuuta  siitäkin  on,  jos  pyydän  heitä  luopu- 
maan  miekastaan. 

—  Näettekö  te  vuodatetusta  verestä  mitään  hyvää 
versovan?  Minä  sitä  en  näe.  Kuoleva  maa,  semmoinen 
kuin  meidän,  ei  voi  säilyttää  valtiota  eikä  kirkkoa,  vielä 
vähemmin  lahjoittaa  mitään  kruunua,  mutta  sitä,  mihin 
sielumme  pyrkii,  ei  meiltä  kukaan  voi  riistää. 

Ulla.  Mitä  meistä  suomalais-raukoista  olisi  ilman  Ju- 
malaa. 

Attila.  Meidät  voidaan  saaliina  jakaa  mahtavien  kes- 
ken, mutta  Kristuksen  seuraajina  pidämme  kiinni  oikeuk- 
sistamme ja  kiellämme,  kun  hukuttajamme  pakottaa  meitä 
hukuttautumaan  veljiemme  vereen.  Se  kauhun  aika,  joka 
kerran  vielä  saa  pohjoismaat  järisemään,  nähköön  meidät 
kernaammin  vääryyttä  kärsivinä  kuin  sitä  tekemässä,  ja 
kukapa  voi  miekka  kädessä  tehdä  sitä,  mikä  oikea  on? 

Löfving  veteli  ääneti  muutamia  savuja.  Hän  näytti 
niillä  tahtovan  saada  vaikenemaan  na  tunteet,  jotka 
uhkasivat  taas  murtaa  salpojansa.  Selvittyään  vastasi 
hän  sitten  hiljaisesti: 

—  Olen  vanha  soturi,  joka  en  ole  saanut  muuta  ope- 
tusta kuin  mitä  itse  olen  voinut  hankkia,  mutta  se  Jumalan- 
pelko, jonka  perhekoti  jätti  minulle  perinnöksi,  on  ollut 
hyvänä  oppaana  sekä  tyynessä  että  myrskyssä.  Sentäh- 
den  noudatan  sen  ääntä  hautaani  saakka. 

Syntyi  äänettömyys.  Attila  katseli  tuota  tuimaa 
kapteenia  surumielisen  vakavasti  ja  sanoi  vihdoin:  — 
Olemme  jo  ennen  seisoneet  kerran  tienhaarassa  ja  lähteneet 
eri  tahoille.  Silloin  minä  tahdoin  tarttua  asiaan,  mutta  te 
panitte  vastaan.  Nyt  on  päinvastoin.  Me  emme  koskaan 
ymmärrä  toisiamme. 

Nämä  sanat  näyttivät  kipeästi  koskevan  Löfvingiin. 
Jonkinmoista  surullisuutta  tuntui  hänen  äänessään,  kun  hän 
hitaasti  jatkoi:  —  Saattaa  kyllä  näyttää  siltä,  että  meille 
suomalaisille  on  saman  tekevää,  vaikka  heittäisimme  kaikki 
oman  onnensa  nojaan,  koska  suuret  eivät  ikinä  kysy  mitä 
toivomme  tai  voimme,  vielä  vähemmin  kiittävät  tai  palkit- 
sevat. Valehtelisin,  jos  kieltäisin  ajatelleeni  samaa.  Mutta 
joka  kerta,  kun  semmoinen  kiusaus  on  tullut,  olen  vedonnut 

vanhan  isäni  sanoihin,  kun  hän  lähetti  minut  maailmalle 
itse  ansaitsemaan  leipääni.  —  Kapteeni  kumartui  ja  kat- 
seli silmiään  räpäyttämättä  lattiaan,  ikäänkuin  olisi  sieltä 
tavannut  vanhoja  muistoja. 

—  Mitä  hän  sanoi?  kysyi  Attila. 

—  Päivämme  hupenevat,  sanoi  hän,  ja  elämän  tie 
loppuu,  mutta  sitten  on  vastattava  siitä,  kuinka  on  kul- 
jettu. Sentähden  on  parasta  sulloa  rensselinsä  niin,  ettei 
sitä  tarvitse  salata  kuninkaalta  eikä  maalta.  Silloin  siitä  tulee 
hyvä  päänalus  odottaessamme  tuomion  suurta  päivää.  — 
Sentähden  olen  tehnyt  niin  hyvin  kuin  olen  voinut.  Suorit- 
takoon Jumala  nyt  loput.  Jokaisen  täytyy  menetellä 
omantuntonsa  mukaan. 

Kapteeni  tarjosi  kättä  Attilalle,  joka  sanoi:  —  Totta 
kai.  Olette  ehkä  oikeassa  omalla  tavallanne,  mutta  minäkin 
olen  oikeassa   minun   tavallani. 

Löfving  loi  katseen  ulos  pienestä  akkunasta  ja  huo- 
masi, että  aurinko  oli  laskemaisillaan.  Oli  siis  aika  viedä 
nuorukaisia  ympäristöä  katsomaan. 

Samassa  kuului  kaukaa  pitkä  torventoitotus,  joka 
muistutti  kapteenille  niitä  taistelusignaaleja,  jotka  ennen 
kokosivat  hänen  miehiänsä. 

—  Mitä  tuo  merkitsee?  kysyi  hän  jännitetyssä  odotuk- 
sessa. 

—  6e  tarkoittaa  minua,  vastasi  Attila.  Annetaan 
tieto  että  olen  saapunut  ja  kutsutaan  väki  kokoon.  Saar- 
naaja otti  hattunsa  lähteäksensä. 

—  Nauriit  ovat  juuri  kypsät,  muistutti  Ulla  rientäen 
padan  luo.    Älkää  vielä  menkö. 

—  Kiitoksia,  palaan  illalla.  Löfving  riensi  hänen  jäl- 
keensä ja  nuorukaiset  seurasivat  heitä  pikaisesti,  mutta 
hiljensivät  pian  askeleitansa.  Kapteeni  näytti  mieluummin 
tahtovan  olla  yksin,  koska  hän  mitään  sanomatta  oli  jättänyt 
heidät. 

Siellä  ulkona  läikkyivät  Saimaan  aallot  tummina  ja 
kolkkoina  rantaa  vastaan,  mutta  aurinko  valaisi  vielä  ruo- 
hoisia  kunnaita  ja  syksyn  kellastuneita  lehtiä.      Syksyn 

surunsuloinen  valo  kultasi  luonnon  sammuvalla  loistollaan 
niinkuin  rakkaus,  joka  kaikki  voi,  mutta  joka  nyt  elämän 
rajalla  sanoo  jäähyväisensä. 

Nuorukaiset  seurasivat  miettivinä  noita  miehiä.  Heidän 
sydämensä  oli  täynnä  kaikkea  sitä,  mitä  olivat  kuulleet. 
Semmoista  ei  kukaan  ollut  puhunut. 

Juhana  katseli  Yrjö  Maunua:  —  Kumpi  mielestäsi  oli 
oikeassa?  kysyi  hän. 

—  Kyllä  Löfving  oli  oikeassa.  Ehrensvärdkin  olisi 
samaa  mieltä. 

—  Niin  minustakin. 

He  pysähtyivät  ja  katselivat  toisiansa  silmiin. 

—  Pysykäämme  aina  ystävinä,  sanoi  Yrjö  Maunu 
lämpimästi. 

—  Niin,  pysykäämme  niinkuin  David  ja  Jonathan. 

—  Ja  Akilleus  ja  Patroklos. 

—  Niin. 

—  Luvatkaamme  valloittaa  takaisin  vanha  Suomi, 
kun  tulemme  miehiksi. 

—  Lupaan! 

Säteilevin  katsein"  löivät  he  kättä.  Heidän  sydä- 
mensä sykkivät  rajusti,  kun  he  ajattelivat  vastaisia  uro- 
töitänsä.     He    tunsivat    itsensä   kykeneviksi  kaikkeen. 

Samassa  kohosi  joutsen  valittaen  Saimaasta.  Se  liiteli 
hitaasti  ja  raskain  siivin;  sen  näkyi  olevan  vaikeata  pysyä 
korkealla  radallaan.     Nähtävästi  se  oli  haavoitettu. 

—  Katso,  sanoi  Yrjö  Maunu.  Se  vuotaa  verta.  Kunpa 
laskeutuisi  alas,  niin  pelastaisimme  sen.  —  Ja  sääliväisyy- 
den  vallassa  kohotti  hän  kätensä.  Mutta  aavistamatta,  että 
yksikään  maan  päällä  soi  sille  hyvää,  lenteli  lintu  yhä 
kauemmaksi  ja  katosi  vihdoin. 

Attila  ja  Löfving  olivat  niinikään  pysähtyneet  katse- 
lemaan tuota  kaunista  lintua,  mutta  kumpikaan  ei  sanonut 
sanaakaan.  Kun  Löfving  taas  jatkoi  kulkuansa  ja  poikkesi 
Myllymäelle  päin,  kysyi  Attila:  —  Mihinkä  menette? 

Löfving  pysähtyi.  —  Aiomme  taistelutantereelle.  Nuor- 
ten isät  ovat  siellä  vuodattaneet  vertansa  niinkuin  mekin. 

—  Vai  tappelutantereelle.     Entä  sitten? 

—  Sitten  täytyy  meidän  palata  kotiin.  Seuraa  meitä 
sinne. 

—  En  voi. 

Tuo  jyrkkä  ratkaiseva  vastaus  sai  Löfvingin  riutuneet 
kasvot  äkkiä  värähtämään.  Hän  laski  kätensä  Attilan 
olalle  ja  sanoi: 

—  Kuule,  Martti,  tahdon  sanoa  sinulle  pari  sanaa. 
Mitä  Jumala  itse  on  antanut,  se  pysyy.    Eikö  niin? 

—  Totta   kaiketi. 

—  Paljon  on  tapahtunut,  johon  emme  ole  syypäitä  ja 
jota  emme  kumpikaan  ole  tahtoneet.  Yhtä  ja  toista  olisi 
saanut  jäädä  tekemättä,  mutta  olethan  kuitenkin  poikani. 

Kapteeni  nosti  hatun  päästään  ja  jatkoi:  —  Katso 
tuota  harmaata  päätä.  Semmoiseksi  tulin  sinä  yönä,  jolloin 
kohtalo  riisti  minulta  pikku  Marttini.  Sitten  olemme  muu- 
tamia kertoja  tavanneet  toisemme  vihollisina,  mutta 
miksi  satuimme  yhteen  nyt,  kun  taistelu  on  päättynyt? 
Eiköhän  sentähden,  että  olen  ikävöinyt  sinua  niin,  että 
itse  kohtalo  on  heltynyt.  Ainakin  minut  tämä  ikävä  on 
jo   masentanut. 

Attilan  silmät  kävivät  surullisiksi,  mutta  hän  ei  vas- 
tannut, ja  Löfving  jatkoi: 

—  Katso,  poikani,  nuoren  mieli  kasvaa  ja  haluaa  uro- 
töitä; vaarat  ylentävät  sieluamme  ja  lisäävät  käsivar- 
siemme voimaa.  Sankaritekojen  hurmaamana  syöksyin 
minä  kuten  muutkin  vihollisiin  käsiksi,  suorittaakseni 
suurtöitä  tai  kaatuakseni  kunnialla.  Mutta  kaikki  on  nyt 
muuttunut.  Poissa  on  voimani,  poissa  ovat  nuoruuteni 
kumppanit.  Muiston  haamut  ainoastaan  lisäävät  kaipuuta, 
ja  uudestaan  ajasta  vieraantuneena  olen  kaksinkertaisesti 
yksinäinen.     Ymmärrätkö  minua? 

—  Oi,   täydellisesti! 

—  Muistatko  sitä  päivää,  jolloin  erosimme  linnanpi- 
hassa —  tuolla    Hämeenlinnassa  —  valan  jälkeen? 

—  Isä,  sitä  en  unohda  koskaan. 

—  Silloin  kasvoit  sydämeeni,  ja  siitä  ajasta  on  sie- 
luni kaivaten  ikävöinyt  sinua,  mutta  vasta  nyt  on  ikävöi- 
miseni saanut  lohdutusta. 

— •  Ja  nyt  täytyy  meidän  erota. 

—  Ei,  Martti,  seuraa  minua  tuonne  Ruotsin  Suomeen. 
Hommansbölen  virkatalossa  on  minulla  koti,  joka  riittää 
meille  molemmille.  Älä  pelkää  riitaa.  Miekkani  riippuu 
ainiaaksi  Porvoon  kirkossa.  Vein  sen  sinne  samana  päivänä, 
kun  rauha  julistettiin,  ja  kiitin  Jumalaa  hänen  ihmeelli- 
sestä armostansa.    Hiljaisuutta  sinä  siellä  kohtaat.j 

—  En  voi.     Valtakunnan  raja  erottaa  meitä. 
Heikko  puna  nousi  äkkiä  Löfvingin  poskille,  ja  ääni 

värähti,  kun  hän  tukahuttaen  pahan  mielensä  sanoi:  — 
Et  tahdo? 

Attila  loi  katseensa  ylös:  —  Hän  se  ei  tahdo!  Hän 
tietää,  että  minua  tarvitaan  täällä.  Sieluni  ei  elä  maassa, 
se  elää  hänen  luonansa  ja  tehtävässäni.  Minun  täytyy  pitää 
lupaukseni  ja  suorittaa  se,  minkä  alotimme  yhdessä.  Muu- 
toin seuraisin  teitä. 

Syvä  suru  synkistytti  Löfvingin  mieltä,  kun  hän  hiljaa 
vastasi:   —   Emme   siis   koskaan   tapaa   toisiamme? 

— ■  Ei  täällä,  mutta  ehkä  tuolla  ylhäällä.  Tien  tun- 
nemme molemmat  ja  sillan,  joka  johtaa  haudan  yli,  tun- 
nemme  myös. 

—  Hyvästi,  poikani,  nyyhkytti  Löfving  ^sulkien' Atti- 
lan syliinsä.     Suo  minulle  anteeksi! 

— •  Kiitoksia  rakkaudestanne,  kuiskasi  hän  kyynelsilmin 
kallistaen  päänsä  isän  rintaa  vastaan  ja  suudellen  hänen 
valkoisia  hiuksiansa.    Sitten  hän  lähti. 

Auringon  säteet  olivat  ehtineet  kauas  länteen,  syksyn 
hämärä  laski  hienon  huntunsa  maitten  ja  vetten  yli,  ja 
vaahterat  varistivat  punakeltaisia  lehtiään  kunnaille.  Syksy 
oli  luonnossa,  ja  Löfvingkin  tunsi  voimansa  murtuneeksi, 
mutta  tuolla  mäntyjen  luona  odottivat  tulevaisuuden 
miehet.     Löfving  meni  nuorten  luo. 

Hiljaisella  myötätuntoisuudella  kohottivat  nuorukaiset 
katseensa    kalpeaan    mieheen.     He   olivat    kuulleet  hänen 

sanansa.  Mutta  kapteeni  salasi  surunsa  ja  sanoi  jäyka 
äänellä: 

—  Nyt  lähdemme  taistelutantereelle  ja  kuuntelemi 
mitä  kaatuneet  puhuvat  harioistansa.  Kätkekää  sitt 
mieleenne  heidän  sanansa  ja  pyytäkää  heiltä  neuv 
Minä  en  enää  voi  viittoa  teille  tietä. 

—  Miksi  ette? 

—  Suomi  tarvitsee  jotakin  uutta.  Mikä  on  tule 
sen  tietää  yksin  Jumala,  mutta  tällaisenaan  se  ei  voi  py» 
Entiset  ovat  menneet. 

